
Ti  Øre  Bibliothek. 


1ste   Bind. 


Ti  øre  Bibliothek. 

Ugeskrift  for 
underholdende  Læsning  for  alle  Stænder, 

redigeret 

af 

Michael    Gjørup. 
Iste  Bind. 

(Januar  —  Juni    1891.) 


Kjøbenhavn. 

Rudolph  Kleins  Efterflg.,  Th.  Sørensen. 
Klareboderne  10. 

1891. 


Trykt  hos  Chr.  Birch,  Gothersgade  65.  —  Kjøbenhavn. 


m; 


D, 


engang  vi  paabegyndte  Udgivelsen  af 
Ti  Øre  Bibliotheket,  motiverede  vi  dette  ved,  at 
der  i  vor  Tid  hos  Publikum  var  stærk  Trang 
tilstede  til  billig  Læsning,  men  at  ikke  altid 
billig  Læsning  var  god  Læsning,  fordi  god 
Læsning  pleier  at  være  dyr,  naar  den  samtidig 
er  ny  Læsning.  Vi  vilde  nu  gjøre  et  Forsøg 
paa  at  tilveiebringe  en  ny  Læsning,  der  baade 
var  god  og  billig,  hvorfor  vi  vilde  lægge  Vægten 
paa  at  bringe  originale  Arbeider,  om  end  gode 
Oversjptfelsor  ikko  skulde  være  udelukkede. 


Ved  at  kaste  Blikket  paa  Indholdet  af  det 
nu  afsluttede  1ste  Bind  af  Ti  Øre  Bibliotheket, 
haabe  vi,  at  det  vil  erkjendes,  at  vi  have  ærligt 
arbeidet  hen  til  at  løse  den  Opgave,  vi  have 
stillet  os,  og  med  Glæde  kunne  vi  sige,  at 
Vanskelighederne  ere  blevne  os  lettede  ved  den 
Modtagelse,  som  Ti  Øre  Bibliotheket  strax  fandt 
i  Pressen,  og  ved  den  stigende'  Tilslutning,  det 
har  vundet  i  alle  Stænder,  en  Tilslutning,  der 
giver  os  Mod  til  at  fortsætte. 


Indhold. 

Trykt  hos  Chr.  Birch,  Gothersgade  6&  —  Kjøbenharn, 


Første  Kapitel. 

To  sørgeklædte  Damer, 


'et  har  sjelden  været  forbeholdt  et  Folk 
at  opleve  saadanne  Dage,  som  dengang 
den  første  slesvigske  Krig  var  endt, 
og  Tropperne  vendte  hjem  i  Begyn- 
delsen af  Februar  1851.  Hele  Na- 
tionen følte  sig  stolt  af  de  vundne 
Seire  og  saae  Fremtiden  forhaab- 
ningsfuldt  imøde.  Stemningen  fandt 
et  smukt  Udtryk  i  følgende  Strofer 
af  H.  P.  Holst: 

„Na  hviler  Sværdet  efter  blodig  Dyst, 
Snart  Handelsskibet  gaaer  fra  Kyst  til  Kyst, 
Og  Leer  klinge  mellem  Korn  og  Kløver, 
Da  snoer  sit  Broderbaand  en  enig  Stat 
Om  Bonde,  Borger,  Sømand  og  Soldat, 
Og  Baandet  skærmes  af  de  danske  Løver." 

Kjøbenhavn  stod  smykket  med  Flag,  Baand 
og  Æresporte  i  de  Dage,  dets  Garnison  kom  hjem 
fra  Felten,  hele  Byen  var  ude  for  at  hilse  paa 
Soldaterne,  der  rykkede  ind  ad  Vesterport,   paa 


hvilken  .  stod  skrevet  med  Guldbogstaver:  »Sit 
Løfte  har  han  holdt,  den  tappre  Landsoldat!« 
Befalingsmænd  og  Menige  havde  i  3  Aar 
døiet  Farer  og  Besværligheder  med  hverandre, 
Seiren  havde  givet  dem  Selvtillid,  og  de  kunde 
ansees  for  at  være  Europas  første  Hær.  Den 
skulde  nu  hjemsendes;  Soldater,  som  havde 
kæmpet  Side  om  Side,  traf  maaske  aldrig  mere 
hinanden,  de  gik  hjem  til  Fredens  Gjerning ;  men 
i  mange  Aar  vilde  de  mindes  Sejrens  skjønne 
Dage,  og  disse  Minder  vilde  kunne  give  Folket 
Lyst  til  paany   at   fremmane    en  lignende  Tid. 

Efter  at  være  dragne  gjennem  Byens  jub- 
lende Skarer  og  tilkastet  Blomster,  opmarche- 
rede Bataillonerne  paa  Christiansborg  Slotsplads, 
hvor  Kong  Frederik  den  Syvende  takkede  dem 
i  Fædrelandets  og  sit  eget  Navn  for  deres  Fæ- 
drelandskjærlighed,  Troskab  og  Tapperhed.  Der- 
efter fulgte  Kongen  med  Soldaterne  ind  i  Ride- 
huset, der  var  overmaade  festligt  smykket;  her 
beværtedes  de  Hjemkomne  af  Byen  Kjøbenhavn, 
og  Taler  holdtes  til  deres  Roes.  Kompagnikom- 
mandørerne gik  med  et  Glas  i  Haanden  ned  langs 
Bordene  og  klinkede  med  enhver  Menig  i  Kom- 
pagniet, Soldaterne  bleve  alvorlige,  og  mangen 
Tak  lød  til  den  Fører,  som  havde  vidst  at  vinde 
sit  Mandskabs  Tillid. 

Det  var  en  diset  Formiddag,  da  to  sørge- 
klædte Damer  stode  paa  Hjørnet  af  Boldhusgade 
og   Ved  Stranden   og  ventede  paa,   at  den   Ba- 


taillon,  som  idag  vilde  komme,  skulde  marchere 
forbi.  Den  Ældste  kunde  være  oppe  i  Trediverne, 
hun  var  høi  og  smekker,  og  der  var  noget  For- 
nemt udbredt  over  hendes  Holdning.  Ansigtet 
var  endnu  smukt,  men  maaske  en  Smule  for 
skarpt,  og  naar  hun  talte,  kom  der  noget  Ve- 
modigt om  Munden.  Der  var  en  umiskjendelig 
Familielighed  tilstede  mellem  hende  og  den  yngre 
Dame,  der  saae  ud  til  kun  at  være  en  atten  Aar 
gammel,  hun  var  meget  smuk,  men  bleg,  og  over 
hendes  Ansigt  hvilede  Sorgens  dybe  Skygge. 

Damerne  ble  ve  kjede  af  at  staae  stille  og 
vandrede  frem  og  tilbage  paa  Fortouget.  Snart 
kastede  de  Blikket  op  mod  Høibroplads,  hvorfra 
Bataillonen  vilde  komme,  snart  over  mod  Slottet 
og  snart  paa  de  Smaaskibe,  som  laae  i  Kanalen. 

»Det  varer  længe  idag,  inden  de  komme,« 
sagde  den  Yngste,  »Tante,  skulle  vi  ikke  gaae 
hjem?  Du  kommer  dog  til  at  græde,  naar  Du 
seer  de  seirsstolte  Soldater  drage  forbi.« 

»Jeg  bliver  her,«  svarede  Tanten.  »Vil  Du 
gaae  hjem,  da  for  mig  g  jerne.« 

»Nei,  nei,  jeg  bliver  hos  Dig!« 

»Stakler,«  sagde  et  Par  Forbigaaende  til 
hinanden,  »de  have  vist  mistet  nogle  af  deres 
Kjære  i  Krigen.« 

»Tante,  hørte  Du,  hvad  de  sagde?«  spurgte 
den  Yngste. 

»Jeg  hørte  det.  De  gjættede  rigtigt,  ved 
Isted  mistede  vi  din  Fader.« 

»Ak  ja!«    sukkede  den  Yngste. 

Hun  talte  Dansk  med  stærk  tydsk  Accent 
og  blandede  undertiden  tydske  Ord  ind  i  sin 
Tale. 

»Nu  komme  de,«  sagde  Tanten  paa  rent 
Dansk,  »jeg  hører  Musiken  og  Hurraraabene  i 
det  Fjerne.« 

Ombrust  af  Folkemassens  vældige  Hurra- 
raab,  kom  de  skjæggede  Landsoldater  langsomt 
marcherende;  Nogle  saae  helt  forlegne  ud  ved 
al  den  Hyldest,  der  vistes  dem.  I  aabne  Vin- 
duer viftede  Damer  med  Tørklæder  og  kastede 
Bouketter  ned  til  de  Forbimarcherende. 

De  to  sørgeklædte  Damer  stode  overfor  et 
Hjørnested,  i  hvis  Vinduer  saaes  flere  unge  Piger, 
der  syntes  at  søge  efter  En  og  Anden  i  Batail- 
lonen.  EndeHg  fik  de  Øie  paa  ham  og  han  paa 
dem,  han  smilede  og  sænkede  hilsende  sin  Sabel. 
De  unge  Damer  tilkastede  ham  deres  Bouketter, 
den  smukkeste  faldt  paa  Gaden  ved  den  unge, 
sørgeklædte  Dames  Fod.  Hun  tog  den  op  og 
rakte  den  til  den  smilende  Officeer.  Deres  Øine 
mødtes  og  uvilkaarligt  udbrød  han: 

»De  er  den  smukkeste  Dame,  jeg  har  seet!« 

Han  hilste  med  Sablen,  kastede  endnu  et 
Blik  op  til  Hjørnevinduet  og  marcherede  videre. 

Den  unge  Pige  havde  først  rødmet  stærkt, 
derefter  var  hun  kommet  til  at  ryste,  hun  tog 
sin  Tante  under  Armen  og  sagde: 

»Lader  os  gaae.« 

»Som  Du  vil,  mit  Barn!«  var  Svaret. 

De  vandrede  ned  langs  Børsen ;  thi  de  boede 


paa  Christianshavn.  Da  de  vare  komne  bort  fra 
Mængden,  spurgte  den  Yngste: 

»Hvorledes  gik  det  dog  til,  at  jeg  kom  til 
at  række  Officeren  den  Bouket,  der  faldt  paa 
Gaden?« 

»Du  gjorde,  hvad  simpel  Høflighed  bød  Dig.« 

»Høflighed  mod  en  dansk  Officeer!«  udbrød 
hun. 

»Jeg  saae,«  sagde  Tanten,  »at  Bouketten 
blev  tilkastet  Officeren  af  den  smukkeste  Dame, 
der  stod  i  Vinduet,  en  Brunette  med  livlige  Øine. 
Maaske  ere  hun  og  Officeren  forlovede.  Hendes 
Kinder  blussede,  da  hun  saae  ham.« 

»Hvis  han  er  forlovet,  har  han  opført  sig 
dobbelt  upassende  mod  mig.« 

»Man  kan  ikke  tage  det  saa  nøie  med  de 
Herrer,  de  befinde  sig  i  en  Seirsrus,«  mente 
Tanten. 

De  gik  en  Stund  tause  ved  hinandens  Side, 
da  spurgte  den  Yngste : 

»Skulle  vi  imorgen  igjen  ud  at  see  paa  en 
Bataillons  Hjemkomst  ? « 

»Det  skulle  vi!«  svarede  Tanten. 

»O,  Tante,  hver  Gang  jeg  seer  en  at  disse 
Batailloner,  spørger  jeg  mig  selv:  Var  det  fra 
den,  at  den  'Kugle  blev  sendt,  som  ved  Isted 
ramte  min  Faders  Bryst?  Blodet  strømmer  mig 
til  Hjertet,  jeg  føler  mig  saa  ulykkelig.« 

»Jeg  troede  ikke,  at  Du  var  saa  nervens; 
eftersom  Du  er  det,  skal  Du  herefter  blive  hjemme. 

Imorgen  gaaer  jeg  alene,   det   er  maaske   bedst 
saaledes. « 

»Du  har  ikke  villet  sige  mig,  hvorfor  Du 
hver  Dag  vil  ud  at  modtage  Tropperne,  søger 
Da  En  og  Anden  mellem  dem?« 

Tanten  svarede  ikke  og  saae  ud  for  sig. 

De  vare  komne  til  Knippelsbro.  som  den- 
gang gik  fra  Sjællandssiden  over  til  Brogade. 
Den  var  festhgt  smykket;  thi  en  af  de  følgende 
Dage  vilde  Artilleriet  komme  hjem,  det  laa  paa 
Christianshavn.  De  to  Damer  kastede  et  Blik 
udover  Skibene  og  Strømmen,  hver  af  dem  var 
hensunken  i  sine  egne  Tanker.  Den.  Yngste 
ærgrede  sig  bestandigt  over,  at  hun  havde  rakt 
Lieutenanten  Bouketten,  og  at  han  havde  takket 
paa  den  Maade,  han  havde  gjort. 

Hun  og  hendes  Tante  hørte  til  en  Soldater- 
slægt, der  for  et  Par  hundrede  Aar  siden  var 
kommen  her  til  Landet  fra  Tydskland.  Navnet 
von  Erbach  havde  siden  da  tilhørt  det  danske 
Ofiicerskorps ;  der  havde  været  et  Par  Generaler 
von  Erbach  og  flere  Oberster  af  dette  Navn. . 
Den  sidste  Oberst  von  Erbach  havde  garnisoneret 
i  Kjøbenhavn  og  havt  to  Sønner,  af  hvilke  den 
Ældste,  ligefra  han  var  bleven  Offieeer,  havde 
Ijent  i  Holsten,  hvor  han  for  en  Snes  Aar  siden 
i  Kiel  havde  giftet  sig  med  en  velstaaende  Kjøb- 
mands  Datter.  Han  havde  ikke  kunnet  modstaae 
slesvigholstensk  Paavirkning  og  sluttet  sig  til  Op- 
røret. Hans  Fader  var  forlængst  død,  og  han 
selv  før  et  Par  Aar  siden  bleven  Enkemand.    Da 


han  drog  i  Felten,  kom  Datteren  i  Huset  hos  en 
Morbroder,  der  var  praktiserende  Læge  i  Kiel. 
Ganske  naturligt  var  Erna  bleven  den  slesvighol- 
stenske Sag  med  Liv  og  Sjæl  hengiven;  fra  sin 
Barndom  var  hun  bleven  opdragen  i  Troen  paa 
dens  Sandhed.  Morbroderen  blev  ikke  længe 
hjemme,  han  lod  sig  ansætte  som  Læge  i  den 
slesvigholstenske  Hær,  og  hans  Søn,  der  var  Stu- 
dent, gik  med  som  FrivilHg.  De  uvante  Stra- 
badser havde  Lægen  ikke  kunnet  taale,  han  var 
død  under  det  andet  Aars  Felttog,  Enken  kom 
derved  til  at  leve  i  smaa  Kaar,  rigtignok  var 
hendes  Søn  avanceret  til  Seeondlieutenant,  men 
hans  Gage  strakte  ikke  til  at  kunne  hjælpe  Mo- 
deren, dette  gjorde  von  Erbach,  der  var  avan- 
ceret til  Oberst.  Han  havde  først  tænkt  paa  at 
sende  Datteren  til  en  anden  af  Moderens  Slægt, 
en  Præst,  som  boede  i  Slesvig,  men  han  opgav 
det,  fordi  Slesvig  var  og  vilde  blive  Kampens 
Skueplads.  Da  Obersten  var  falden  ved  Isted, 
tilskrev  hans  eneste  Søster  Theodora  sin  Broder- 
datter om  at  komme  til  Kjøbenhavn;  Theodora 
var  Ernas  Gudmoder  og  havde  flere  Gange  været 
i  Besøg  i  Holsten.  Hun  kjendte  de  Forhold, 
hvorunder  Erna  levede,  og  fortalte  hende,  at, 
medens  hun  selvfølgeligt  ikke  kunde  leve  sin 
Tante  i  Kiel  til  Byrde,  gjorde  hun  bedre  i  at 
komme  til  Kjøbenhavn  og  være  sin  Tante  der 
til  Selskab. 

Skjøndt    nødigt   forlod   Erna  Kiel   og   boede 
nu  hos  sin  Tante.    Hun  havde  sørget  meget  over 

Faderens  Død,  og  i  lang  Tid  kunde  Tanten  ikke 
bevæge  hende  til  at  gaae  ud.  Naar  Frøken  Er- 
bach  modtog  Besøg,  gjemte  Erna  sig  i  Sove- 
kammeret og  kom  ikke  til  Syne,  før  de  Frem- 
mede vare  gaaede.  Det  stillesiddende  Liv  ska- 
dede den  unge  Piges  Sundhed,  tilsidst  maatte 
Tanten  gribe  Sagen  energisk  an  og  tvinge  hende 
til  hver  Dag  at  gaae  en  Tour  paa  Volden  og  i 
Gaderne.  Da  Isen  var  brudt,  gik  det  bedre  end 
Tanten  havde  ventet;  Erna  blev  nysgjerrig  efter 
at  see  Byen,  og  Tanten  viste  hende  om.  Naar 
der  kom  Besøg,  forlod  hun  ikke  mere  Stuen. 

En  Dag  sagde  Erna:  >Der  er  en  Sag,  hvor- 
om jeg  ofte  har  tænkt  at  ville  spørge  Dig.  Hvor- 
for taler  Du  aldrig  om  din  Broder  Christian, 
min  Onkel?« 

»Fordi  han  allerede  som  ung  gik  sine  egne 
Veie,  paadrog  sig  Faders  Vrede  og  trak  sig  bort 
fra  al  Omgang  med  Familien.  Fader  ønskede, 
at  han  ligesom  Ernst,  din  Fader,  skulde  paa 
Landkadetakademiet,  det  vilde  Christian  ikke, 
han  havde  Lyst  til  at  studere.  Det  fik  han  da 
Lov  til  og  blev  Student.  Han  sluttede  sig  nu 
til  de  unge  Mennesker,  som  sværmede  for  de 
franske  Frihedsideer  og  forlangte  en  Konstitu- 
tion. Fader  hadede  disse  Ideer,  og  der  fandt 
ofte  meget  heftige  Disputer  Sted  mellem  ham  og 
Christian.  Da  den  franske  Revolution  udbrød  i 
1830,  var  Christian  af  Begeistring  ude  af  sig 
selv,  og  en  Dag  kom  han  hjem  til  os,  syngende 
Marseillaisen.     Fader  forbød,    at    denne  og  lig- 

nende  Sange  maalte  synges  i  vort  Hus,  det  kom 
til  et  Brud  mellem  Fader  og  ham.  Christian, 
som  for  et  Par  Aarstid  siden  var  bleven  gift, 
forlod  vort  Hus  og  kom  der  aldrig  siden.« 

»Er  det  muligt?« 

»Aar  for  Aar  tiltoge  de  Liberale  i  Antal, 
de  stillede  større  og  større  Fordringer,  Fader 
rasede  og  mente,  at  Regeringen  ikke  gik  ener- 
gisk nok  frem  mod  Oppositionen,  hvis  Førere 
personligt  bleve  straffede  med  Mulkter  og  enkelte 
Gange  med  Fængsel.  Jeg  har  en  Formodning 
om,  at  Faders  store  Forbittrelse  hidrørte  meget 
fra,  at  Oppositionen  havde  berøvet  ham  en  Søn. 
Fader  døde  lidt  efter  Frederik  den  Sjette.  Ved 
Begravelsen  mødte  jeg  igjen  Christian;  Ernst  var 
ikke  tilstede,  han  naaede  ikke  at  komme  her- 
over i  rette  Tid.  Da  han  kom,  omgikkes  Brø- 
drene strax  meget  venskabeligt,  men  tilsidst  kom 
det  til  et  Brud  mellem  dem,  ikke  alene  fordi  din 
Fader  var  en  Modstander  af  den  nye  Tids  Mænd, 
men  ogsaa  fordi  han  sympathiserede  med  Slesvig- 
holstenerne. 

Jeg  havde  bebreidet  Christian  hans  Opførsel 
mod  Fader  og  beklaget,  at  det  var  kommet  til 
et  Brud  mellem  Brødrene.  Hidsig  som  han  er, 
overfaldt  han  mig  med  uforskyldte  Bebreidelser, 
i  fuldstændigt  Raseri  forlod  han  Ernst  og  mig, 
og  vi  have  ikke  talt  sammen  siden.  Din  Bedste- 
fader havde  i  flere  Aar  været  Enkemand,  jeg 
havde  bestyret  Huset  for  ham,  og  han  efterlod 
sig  en  lille  Formue,    af  hvis  Renter  jeg   kunde 

leve,    hvis    mine   Brødre    ikke    toge   deres  Part. 
Det  gjorde  de  ikke.« 

»Det  var  dog  smukt  handlet  af  Onkel  Chri- 
stian, han  var  jo  vred  paa  Dig.« 

»Aa  ja,  men  din  Fader  handlede  smukkest, 
han  havde  kun  sin  Kapitainsgage  at  leve  af. 
Christians  Kone  var  en  rig  Grosserers  eneste 
Datter,  og  kort  efter  Brylluppet  havde  Gros- 
sereren optaget  sin  Svigersøn  som  Kompagnon  i 
Forretningen.« 

»Om  disse  Ting  har  jeg  aldrig  hørt  før.« 

»Din  Fader  og  jeg  bleve  enige  om  at  glemme, 
vi  havde  en  Broder.« 

»Onkel  Christian  boer  endnu  i  Kjøbenhavn?« 

»Ja,  Erbach  &  Komp.  er  et  af  vore  største 
Handelshuse.« 

»Har  han  Børn?« 

»Ja,  men  hvor  mange  veed  jeg  ikke.« 

Erna  kom  efter  denne  Samtale  tidt  til  at 
tænke  paa  sin  Onkel  Christian.  Hvor  boede  han? 
Hvorledes  saae  han  ud?  Hvad  havde  han  følt, 
da  han  fik  at  vide,  at  hans  Broder  var  falden? 
Mon  han  havde  fortrudt,  at  han  og  Broderen 
havde  været  Uvenner?  Mon  hun  nogensinde 
skulde  faae  sin  Onkel  at  see? 

Da  Tanten  og  Erna  sade  i  Mørkningen  og 
stirrede  ind  i  Kakkelovnsilden  og  paa  de  Lys- 
striber, den  kastede  paa  Tæppet,  henledte  Erna 
Samtalen  paa  det,  der  var  foregaaet  om  For- 
middagen og  sagde: 

»Du  vil  altsaa  igjen  imorgen  ud  at  tage 
imod  Tropperne?« 

»Det  vil  jeg.« 

»Jeg  kan,  som  sagt,  ikke  forstaae  din  Lyst 
dertil. « 

»Du  maa  gjerne  blive  hjemme,  det  sagde 
jeg  Dig  idag.« 

»Tante,  jeg  begynder  at  troe,  at  der  er  En, 
som  Du  særligt  søger  mellem  alle  de  Tusinder, 
der  vende  seirsstolte  hjem.« 

»Om  saa  var?« 

»Fortæl  mig  da  derom.« 

»Erna,  Du  er  saa  ung.« 

»Har  jeg  ikke  prøvet  mere  end  mangen 
Ældre?« 

»Det  har  Du  maaske.  —  Jeg  har  faaet  Dig 
kjær,  vi  skulle  rimeligvis  i  mange  Aar  leve  med 
hinanden;  jeg  vil  derfor  vise  Dig  Fortrolighed 
og  fortælle  Dig,  kvorfor  jeg  hver  Dag  gaaer  ud 
for  at  see  paa  Troppernes  Hjemkomst.  Du  har 
Ret,  jeg  søger  En  mellem  de  mange  Tusinder, 
og  hvor  han  er  imellem  dem,  er  han  ikke  van- 
skelig at  fmde ;  thi  han  vil  ride  i  Spidsen  for 
Bataillonen,  han  er  Oberstlieutenant.  Dengang 
din  Fader  gik  paa  Landkadetakademiet,  kom  tidt 
flere  af  hans  Kammerater  hjem  til  os,  mellem 
disse  var  Carl  Rostgaard  ;  han  var  den  af  dem 
Alle,  som  jeg  syntes  bedst  om.  Et  halvt  Aarstid 
før  Ernst  og  Rostgaard  skulde  være  Officerer, 
gjorde  Fader  et  Bal.  Paa  dette  tilsvor  Rostgaard 
og  jeg  hinanden  evig  Kjærhghed.    Vi  vare  unge 

og  overspændte,  men  jeg  er  bleven  min  første 
Kjærlighed  tro,  og  den  skal  følge  mig  til  min 
Grav.  Den  har  været  som  en  Solstraale  paa 
min  ensomme,  tidt  tunge  Gang   gjennem  Livet.« 

»Har  han  glemt  Dig?« 

»Nei  Erna,  det  kom  ganske  anderledes.  Da 
min  Broder  blev  Offieeer,  ansattes  han  i  Holsten. 
Der  var  nu  ikke  mere  nogen  Grund  for  hans 
Kammerater  til  at  komme  i  vort  Hus.  Imidlertid 
gjorde  Fader  hvert  Aar  et  Bal,  og  hertil  bleve 
altid  min  Broders  Akademikammerater,  som 
garnisonerede  i  Kjøbenhavn,  indbudte.  Her  saae 
jeg  Rostgaard,  der  ogsaa  engang  imellem  i 
Aarets  Løb  mødte  mig  paa  Langelinie,  og  der 
tiltalte  mig.« 

»Hvorfor  forlovede  I  Eder  ikke? 

»Fordi  en  Secondlieutenant  neppe  kan  leve 
af  sin  Gage,  fordi  en  Premierlieutenant  akkurat 
kan  leve  af  den,  og  fordi  først  en  Kapitain  har 
Raad  til  at  gifte  sig.  Det  er  ikke  rigtigt  at 
forlove  sig,  naar  Manden  veed,  at  han  rimeligvis 
først  om  en  Snes  Aar  kan  gifte  sig.« 

»Mange  Lieutenanter  ere  dog  forlovede.« 

»Det  er  ubesindigt  handlet.« 

»Du  elsker  ham  endnu,  og  han?« 

»Han  elsker  mig  vistnok  ligesaa  høit  som 
nogensinde.« 

»Men  saa  kunne  I  jo  gifte  Eder.« 

»Hør  mig  ud.  Jeg  saae  Rostgaard  sjeldnere, 
det  var  som  han  undgik  mig,  jeg  sørgede  derover 
og  frygtede  for,  at  han  havde  glemt  mig.     Naar 


15 


vi  en  sjelden  Gang  mødtes,  var  han  forlegen, 
han  var  ikke  den  Gamle,  ogsaa  hans  Uniform 
var  ikke  saa  omhyggeligt  vedligeholdt  som  før. 
Jeg  fik  det  Indtryk,  at  han  var  kommen  i  stor 
Gjæld,  og  jeg  blev  meget  bedrøvet.« 

»Alle  unge  Officerer  have  stor  Gjæld,«  mente 
Erna. 

»Det  var  dog  ikke  Gjæld,  som  tyngede  paa 
Rostgaard.  Seer  Du,  Soldaterlivet  er  et  frit  og 
lystigt  Liv  og  udsat  for  allehaande  Fristelser. 
De  fleste  unge  Officerer  kjende  ikke  til  FamiUe- 
Uv,  de  leve  paa  Kaserner,  paa  Kaféer  og  andre 
offentHge  Steder.  Fristelser  omringe  dem  overalt, 
og  en  usædelig  Kvinde  lagde  an  paa  Rostgaard 
og  fik  ham  i  sit  Garn,  en  Kvinde,  der  stod  dybt 
under  ham.  Hun  fødte  ham  en  Søn  og  skammede 
sig  ikke  derover,  tværtimod  glædede  hun  sig ; 
thi  hun  mente,  at  hun  nu  for  bestandigt  havde 
faaet  Magt  over  Rostgaard,  og  at  han  skulde  for- 
sørge hende  for  hele  Livet.  Dette  Forhold  gjorde 
Rostgaard  fortvivlet,  han  mente,  at  han  havde 
gjort  sig  uværdig  til,  at  en  ærbar  Kvinde  kunde 
blive  hans  Hustru,  og  at  han  maatte  vedblive  at 
leve  som  ugift.  Og  Kvinden,  der  havde  lokket 
ham  til  Fald,  forlangte  Penge  og  atter  Penge,  og 
naar  han  ingen  havde,  kom  hun  med  Haansord 
og  truede  med  Skandale.« 

»Og  saa?«  spurgte  Erna  tonløst. 

»Saa  lod  Rostgaard  sig  forsætte  til  en  jydsk 
Garnisonsby.  Han  vidste,  paa  hvad  Tid  jeg  saa 
godt  som  hver  Dag  besøgte  Langelinie;  dengang 

saaes  ikke  Mange  paa  den  smukke  Promenade ; 
thi  Ingen  kunde  komme  der  uden  Tegn.  Der 
mødte  han  mig  inden  sin  Afreise  og  sagde  mig 
Farvel.  Jeg  veed  ikke,  hvorledes  Ordene  faldt, 
men  med  Taarer  i  Øinene  skriftede  han  sin 
Ulykke  for  mig.  Blodet  strømmede  mig  til 
Hjertet,  jeg  vendte  ham  med  Foragt  Ryggen  og 
gik.  Men  han  fulgte  efter  og  vedblev  at  gjøre 
sig  de  største  Selvbebreidelser,  jeg  følte,  hvor 
ulykkelig  han  var,  og  jeg  blev  rørt  —  »Jeg  er 
ikke  mere  værdig  til  at  blive  Deres  Mand,«  sagde 
han,  »jeg  har  forspildt  mit  Livs  Lykke,  vil  De 
tilgive  mig?  Ensom  vil  min  Vei  blive,  men  Deres 
Tilgivelse  vil  gjøre  Veien  mindre  tung.«  —  Jeg 
tilgav  ham,  Erna,  og  saa  skiltes  vi« 
»Har  Du  seet  ham  siden?« 
»Jeg  saae  ham  ifjor  ved  Soldaternes  festlige 
Indtog,  dengang  var  han  Major.  Jeg  stod  paa 
f^  det  samme  Hjørne,  hvor  jeg  har  staaet  i  disse 
Dage,  vore  Blikke  mødtes,  jeg  følte,  at  han 
elskede  mig  endnu.« 

»Og  Du  mødte  ham  ikke  paa  Gaden?« 
»En    Dag    fandt   jeg    hans   Visitkort    i    min 
Brevkasse.      Jeg  ventede,    at  han   vilde  komme 
igjen,    men  liørte,    at  han  pludselig    var    bleven 
forsat  til  en  anden  Bataillon.« 

«0g  nu  venter  Du  at  see  ham  paany?« 
»Han   har    været    Kommandeur    for    en    af 
de  Batailloner,    der  kommer  hertil,    om  han   er 
det  endnu,  veed  jeg  ikke.« 

■  **    ®  (Fort8.) 


17 


„Vi  har  beholdt  hende'^ 


Original  Novelle 

af 
Emil    Karton. 


[^et  var  en  Søndag  i  Maj  med  klar, 
straalende  Himmel  og  en  kold  bidende 
Østenvind.  Alle  Træer  og  Planter 
sukkede  efter  Varme  og  Regn;  først 
da  vilde  Knopperne  udfolde  sig,  og  For- 
aaret  holde  sit  Indtog.  Inde  i  den  store 
By  anede  man  Intet  om  Naturens  Længsel. 
De,  som  boede  paa  Solsiden,  vare  glade  over,  at 
de  ikke  behøvede  at  lægge  i  Kakkelovnen;  thi 
Solen  sendte  Varme  ind  i  Værelserne,  de,  som 
boede  paa  Mørkesiden,  maatte  fyre  hele  Dagen; 
de  længtes  ligesom  Knopperne  efter  mildere 
Vejr.  Skomager  Jesper  Jepsen  boede  paa 
Mørkesiden  i  Pilestræ^de.  Der  havde  han  boet 
i  mange  Aar.  Ud  til  Gaden  havde  han  Boutik 
i  Stue-Etagen,  bag  denne  laa  Værkstedet.  Oven- 
paa  boede  han  med  sit  eneste  Barn,  Emilie^ 
der  bestyrede  Huset  for  ham ;  thi  han  var  Enke- 
mand. Der  holdtes  ingen  Pige,  to  Gange  om 
Ugen  kom  en  Kone  og  besørgede  den  grovere 
Husgjernin^.      Denne    Søndag    Eftermiddag    sad 

Jepsen  i  Sofaen  og  læste  i  »Søndagsposten«. 
Han  var  lidt  under  Mellemhøjde,  spinkelt  bygget 
og  med  et  sort,  ikke  stærkt  graasprængt  Haar. 
Paa  hver  Kind  saaes  en  lille  Bakkenbart,  Øinene 
vare  mørke.  Næsen  ret  vel  formet,  men  Munden 
noget  stor  og  sandselig.  Naar  han  læste,  brugte 
han  Briller. 

Emilie  sad  sørgeklædt  henne  i  en  Krog  og 
græd.  Det  var  en  høi,  velvoxen  Pige  med  lyst 
Haar  og  blaa  Øjne,  en  Arv  efter  Moderen.  Der 
var  noget  Indtagende  i  hendes  Ansigt,  som  just 
ikke  var  egentligt  smukt,  men  det  glemte  man 
for  det  Udtryk  af  Liv,  der  pleiede  at  være  deri. 
Det  savnedes  idag,  dyb  Sorg  stod  at  læse  i 
hendes  Træk,  og  hun  var  ligbleg,  hvilket  frem- 
hævedes endnu  mere  af  den  sorte  Dragt. 

Langsomt  flyttede  Viserne  sig  paa  det  gamle 
Taffeluhr,  der  stod  paa  Konsollen  og  speilede 
sin  Bagside  i  Pillespejlet  med  den  forgyldte 
Ramme.  Klokken  var  omtrent  bleven  halv  fire. 
Faderen  skulde  netop  til  at  begynde  paa  Fraklip- 
ningsfeuilletonen;  før  han  imidlertid  tog  fat  paa 
det,  for  ham  temmeligt  sene  Stykke  Arbeide, 
saae  han  hen  paa  sin  Datter  og  sagde: 

»Mille,  sæt  Dig  hen  til  Vinduet,  det  vil  ad- 
sprede Dig  at  see  ned  paa  Gaden.« 

»Intet  kan  adsprede  mig,«  hulkede  hun. 

»Kan  Du  Imske,  at  en  Salme  begynder  med 
at  sige,  at  man  skal  liolde  Maade  med  Sorgen? 
Læg  Dig  det  paa  Hjerte.« 

»Jeg  kan  ikke.« 

»Jovist  kan  Du  det.« 

»Idag  for  otte  Dage  siden  var  han  lier, 
sund  og  rask,  nu  ligger  han  i  den  sorte  Jord. 
O,  hvor  det  er  sørgeHgt.« 

»Javist  er  det  sørgehgt,«  sagde  Faderen, 
reiste  sig  fra  sin  Plads,  gik  hen  til  Datteren,  lagde 
Haanden  om  hendes  Liv  og  ledede  hende  kjær- 
ligt hen  til  en  Stol  ved  Vinduet. 

»Bliv  nu  siddende  her,  lille  Mille,«  sagde 
han,  »see  blot  hvor  venligt  Solen  skinner  paa 
Gjenbohusene.  Der  sidder  Bogbinderens  Kone 
paa  sin  gamle  Plads  og  seer  som  sædvanligt  ned 
paa  Folk  gjennem  sin  Theaterkikkert.  Folk 
skulde  blot  vide,  at  hun  behandler  dem  som 
vare  de  Skuespillere.  Nu  vil  jeg  gaae  hen  og 
læse  min  Avis.« 

Han  satte  sig  atter  i  Sofaen  og  tog  fat  paa 
sin  afbrudte  Læsning;  hun  saae  vel  ud  paa 
Gaden,  men  hendes  Tanker  vare  ikke  derude, 
ei  heller  lagde  hun  Mærke  til,  at  Bogbinderens 
Kone  idag  oftere  end  sædvanlig  rettede  sin 
Theaterkikkert  mod  hende. 

Emilie  havde  i  et  halvt  Aarstid  været  for- 
lovet med  den  unge  Manufakturhandler  Næstved. 
I  Mandags  modtog  hun  det  Rædselsbudskab,  at 
han  havde  hængt  sig.  Hun  vaklede  og  sank 
besvimet  om  i  Faderens  Arme.  Den  foregaaende 
Aften  havde  han  været  hos  hende,  hun  havde 
ikke  mærket  noget  Usædvanligt  ved  hans  Op- 
førsel, kun  var  han  gaaet  noget  tidligere  end 
ellers,    idet  han  havde  foregivet,    at  han  skulde 

møde  et  Par  Venner.  Det  havde  han  oftere 
gjort,  hvorfor  det  ikke  vakte'Emilies  Forundring. 
i)a  hans  Rengjøringskone  om  Morgenen  var 
traadt  ind  i  hans  Sovekammer,  havde  hun  fundet 
ham  hængende  der,  og  Liget  var  allerede  koldt. 
Ved  Eftersyn  af  hans  Bøger  viste  det  sig,  at 
han  var  fallit,  det  maatte  altsaa  være  Grunden 
til  Selvmordet.  Imidlertid  var  det  i  flere  Hen- 
seender forunderligt,  at  hans  Affairer  vare  i 
Uorden  ;  thi  hans  Forretning  gik  godt,  og  han 
havde  tilsyneladende  altid  levet  et  ordentligt 
Liv.  Hans  Venner  og  Bekjendte  havde  aldrig 
seet  ham  extravagere.  Af  Slægt  havde  han 
ingen  i  Kjøbenhavn,  han  var  en  jydsk  Haand- 
værkers  Søn.  Begge  Forældrene  vare  døde,  og 
ingen  Slægtninge  havde  idag  fulgt  ham  til  det 
sidste  Hvilested  ude  paa  den  triste  Vestre  Kirke- 
gaard. Kun  faa  Krandse  havde  smykket  hans 
Kiste,  og  ringe  havde  Følget  været;  han  var  jo 
en  Selvmorder. 

Skomageren  var  færdig  med  sin  Feuilleton, 
lian  klippede  den  forsigtigt  af  Bladet  og  gjemte 
den  i  den  øverste  Skuffe  af  sin  Chiffoniére. 
Hnn  samlede  paa  Feuilletoner  og  havde  et  helt 
hllo  BibHothek  af  temmelig  ubekjendte,  fremmede 
Forfattere.  Af  Danske  havde  hun  selvfølgelig 
ingen.  Efterat  have  lukket  Skuflen  omhyggeligt, 
gik  han  hen  til  Stuens  andet  Vindue  og  saae 
ned  paa  Gaden.  En  elegant  klædt  Dame  gik 
kort   efter   forbi  paa  det  modsatte  Fortoug  og 

saae    meget    vist    op    til    det    Vindue,    hvorved 
Emilie  sad. 

»Hvor  hun  seer  vist  herop,«  sagde  Jepsen, 
»det  er  Dig,  hun  seer  paa.« 

Emihe,  der  bestandigt  havde  siddet  fordybet 
i  sin  Sorg,  blev  nu  ogsaa  opmærksom  paa  Damen, 
deres  Øine  mødtes,  og  Emihe  følte  sig  paa  en 
uforklarlig  Maade  høist  uhyggehg  og  ilde  tilmode. 
Hun  kunde  ikke  drag'e  sine  Øine  bort  fra  Damen 
og  drog  et  lettende  Suk,  da  hun  var  kommen 
af  Syne. 

»Hun  var  meget  kjøn,«  sagde  Skomageren, 
»hun  saae  ud  til  at  høre  til  bedre  Folk.  Hun 
skulde  dog  ikke  saaledes  have  stirret  op  paa 
Dig,  det  var  upassende.     Kjendte  Du  hende?« 

»Jeg  har  aldrig  seet  hende  før.« 

»Maaske  har  hun  hørt  Tale  om,  at  Du  var 
forlovet  med  Næstved,  og  saa  har  hun  af  Nys- 
gjerrighed  .  .  .« 

»Er  det  Tilfælde,  har  hun  baaret  sig  stygt 
ad,«  sagde  Emilie. 

.  »Ja,  Du  har  Ret.  Men  det  er  nu  engang 
saaledes,  at  Fruentimmerne  ikke  kunne  styre 
deres  Nysgjerrighed.  De  løbe  jo  i  Sneseviis  til 
Brylluper  og  Begravelser,  som  ikke  angaae  dem. 
Forresten  havde  den  Dame  et  Ansigt,  som  man 
vel  skal  huske,  naar  man  engang  har  seet  det. 
—  Men  der  kommer  saa  min  Sandten  Niels 
Dyrberg.  Det  kan  jeg  lide.  Han  vil  forkorte 
os  Eftermiddagen.« 

Niels  Dyrberg  var  en  ældre,  afskediget 
Skolelærer,  som  havde  lidt  Extrafortjeneste  ved 
at  føre  Bøger  for  et  Par  Haandværkere,  Jepsen 
var  en  af  disse.  Han  havde  været  Lærer  i  et 
Sogn  ude  paa  Sjælland.  Hans  Børn  vare  voxne 
og  velforsørgede,  og  nu  tilbragte  han  en  for- 
holdsvis lykkelig  Alderdom  med  en  svagelig 
Kone,  der  sjelden  eller  aldrig  gik  ud,  men  til- 
bragte Tiden  med  at  strikke  og  læse  gudelige 
Bøger.  Med  stille  Alvor  traadte  Dyrberg  ind  i 
Stuen,  sagde  Goddag  til  Jepsen  og  gik  dernæst 
hen  til  Emilie  og  tog  hendes  Haand. 

»De  er  ung,«  sagde  han,  »De  er  nylig  fyldt 
nitten  Aar,  De  har  et  langt  Liv  for  Dem,  De 
skal  ikke  lade  Sorgen  faae  Magt  over  Dem.« 

»Jeg  kan  ikke  lade  være  dermed,«  svarede 
Emilie. 

»Han  kommer  ikke  mere  tilbage,  og  hvem 
veed,  om  De  var  bleven  saa  lykkelig  med  ham, 
som  De  nu  troer.« 

>Vil  De  fornærme  ham  i  hans  Grav?« 
spurgte  hun. 

»Nej,  det  veed  Gud,  at  jeg  ikke  vil!  Jeg 
vil  see,  at  faae  de  Levendes  Tanker  bort  fra 
Død  og  Grav.     Der  kan  man  komme  tidsnok.« 

»Det  er  sandt.  Dyrberg,«  sagde  Jepsen, 
»jeg  mener  ogsaa,  at  Mille  hengiver  sig  for 
meget  til  sin  Sorg.« 

»Veiret  er  smukt,  men  koldt,  skal  vi  alle 
Tre  gaae  en  Tour?«  spurgte  Læreren. 

>Ja,  lad  os  det,«  sagde  Skomageren. 


23 


Det  kostede  Overtalelse  at  faae  Emilie  til 
at  gaae  med,  hun  vilde  blive  hjemme  med  sin 
Sorg.  Tilsidst  ytrede  hun  et  Ønske  om,  at 
at  Touren  maatte  gaae  ud  til  Vestre  Kirkegaard, 
til  Næstveds  Grav.  »Det  kan  vi  tales  ved  om, 
naar  vi  komme  ned  paa  Gaden,«  svarede  Faderen. 
De  forlode  nu  Huset,  og  da  de  stode  udenfor 
Husdøren,  foreslog  Dyrberg:  ikke  at  gaae  paa 
Kirkegaarden,  men  derimod  gjennem  Kongens 
Have  til  Østre  Anlæg.  Emilie  talte  vel  stærkt 
herimod,  men  da  Herrerne  satte  sig  i  Gang, 
fulgte  hun  med. 

»De  skal  see,  at  den  fri  Luft  vil  gjøre  Dem 
godt,«  sagde  Dyrberg.  »Og  hør  nu  engang,  alle 
de  Mennesker,  vi  møde,  have  ogsaa  havt  den 
Sorg  at  miste  En  eller  Flere  af  deres  Kjære, 
enten  Fader  eller  Moder  eller  Sødskende  eller 
maaske  en  Ægtefælle.  See,  nu  vandre  de  freidige 
gjennem  Livet.  Tiden  har  bragt  dem  Trøst. 
Saaledes  vil  det  ogsaa  gaae  Dem,  og  De  vil 
komme  til  at  erkjende,  at  Deres  Sorg  har  været 
en  af  de  mindre.« 

»En  af  de  mindre!«  gjentog  Emilie  halvt 
bebreidende. 

»Hvad  kalder  De  en  Enkes  Sorg,  .naar  hun 
mister  sin  Mand  efter  flere  Aars  lykkelige  Samliv 
og  sidder  tilbage  med  uforsørgede  Børn?  Eller 
en  Moders  Sorg,  naar  Døden  bortriver  hendes 
eneste  Søn,  hendes  Alderdoms  Støtte  ?  Tro  mig 
lille  Frøken,  De  vil  komme  til  at  see  med  andre 
Øine   paa   Deres  Sorg   end  De   gjør   idag,    naar 

nogen  Tid  er  hengaaet,  og  De  maaske  er  bleven 
forlovet  med  en  Anden.« 

»Forlovet  med  en  Anden!  Jeg  forlover  mig 
aldrig  mere!« 

»Saa  sagte,  saa  sagte,  De  er  ung  og  kjender 
Intet  til  Verden.« 

Skomageren  hilste  paa  en  forbigaaende 
Bekjendt  og  begyndte  en  Samtale  om  denne 
med  Dyrberg.  Emilie  fik  derved  Leiliglied  til 
at  gaae  i  nogen  Tid  i  sine  egne  Betragtninger. 
Dyrbergs  Ord  »maaske  forlovet  med  en  Anden« 
havde  givet  hendes  Tanker  en  ny  Retning.  Hun 
var  vred  paa  den  gamle  Skolelærer,  hun  syntes, 
at  han  maatte  have  ringe  Agtelse  for  hende, 
naar  han  kunde  formode,  at  hun  vilde  forlove 
sig  med  en  Anden,  nei,  hun  vilde  blive  sin 
første  Kjærlighed  tro,  det  skyldte  hun  hans 
Minde.     Da  lød  pludselig  en  indre  Stemme: 

»Men  han  var  jo  en  Selvmorder!«  Selv- 
mordet havde  hun  hidtil  kun  skænket  faa  Tanker, 
hun  havde  blot  sørget  over,  at  hun  havde  mistet 
ham,  nu  traadte  Maaden,  hvorpaa  det  var  skeet, 
mere  i  Forgrunden.  Og  den  indre  Stemme  vovede 
at  hviske  ganske  sagte:  »Havde  han  elsket  Dig 
dybt  og  oprigtigt,  havde  han  ikke  begaaet  Selv- 
mord, lian  vilde  ikke  kunne  have  forladt  Dig.« 
Og  hun  forestillede  sig,  hvorledes  hun  kunde 
have  bragt  liam  Trøst,  hvis  han  havde  betroet 
hende^  at  hans  Formuesomstændigheder  vare 
blevne  slette.  Han  havde  aldrig  berørt  dette 
med  et  Ord.     Det  var  desuden  besynderligt,    at 

han  den  sidste  Aften  havde  taget  Afsked  med 
hende  paa  sædvanlig  Maade,  der  var  ingen 
Dirren  i  hans  Stemme,  heller  ikke  gav  han 
hende  mere  varmt  end  sædvanligt  det  sidste 
Kys.  Havde  han  dengang  ikke  tænkt  paa  at 
begaae  Selvmordet?  Var  han  bleven  greben  af 
et  pludsehgt  Vanvid?  Der -var  noget  høist  be- 
synderligt ved  det  Hele. 

»Nu,  har  den  fri  Luft  ikke  gjort  Dig  godt?« 
spurgte  Jepsen. 

»Jeg  troer  det  næsten,«  sagde  Datteren  og 
trak  Veiret  dybt. 

»See  her,«  vedblev  Faderen,  »staaer  allerede 
Krokus  i  fuld  Flor.  Det  er  dog  Pokkers  til 
Gartnere,  de  have  herinde  i  Kongens  Hatve. 
Blot  lidt  Regn,  Mille,  saa  springe  Træerne  ud, 
og  vi  tage  en  Søndag  ud  og  hilse  paa  den  lyse 
Bøg. « 

Blæsten  begyndte  at  tage  til  og  Sandet  at 
fyge  de  Spadserende  op  i  Øinene,  derfor  begave 
de  Tre  sig  paa  Hjemveien,  og  Samtalen  dreiede 
sig  om  mere  ligegyldige  Ting.  Dyrberg  blev 
indbudt  til  at  spise  til  Aften  med,  han  tog  imod  Ind- 
bydelsen; Emilie  fik  travlt  med  Husets  Gjerning 
og  græd  ikke  mere. 

De  følgende  Dage  gik  Alt  i  Skomagerens 
Hus  sin  rolige  Gang  saaledes  som  i  de  tre  Aar, 
der  vare  forløbne,  siden  han  havde  mistet  sin 
Hustru.  Emilies  Sorg  var  ikke  mere  saa  synhg 
som  før,  dog  var  Carl  Næstved  sjelden  ude  af 
hendes    Tanker.      Hun    færdedes    ovenpaa,    og 

Faderen  sad  nedenunder  i  Værkstedet  og  ar- 
beidede.  Der  var  travlt  i  denne  Tid  kort  før 
Pintse. 

En  Formiddag  ringede  Klokken  paa  Boutiks- 
døren  og  kaldte  Mesteren  ud  fra  Værkstedet. 
En  Dame  stod  i  den  noget  mørke  Boutik.  Han 
saae  paa  hende  og  gjenkjendte  strax  den  Dame, 
der  forleden  Søndag  var  gaaet  forbi  og  havde 
seet  paa  Emilie.  »Et  besynderligt  Træf,«  tænkte 
Skomageren. 

»Kan  De  sye  mig  et  Par  elegante  Prome- 
nadestøvler?« spurgte  Damen. 

»Med  Fornøielse,«  svarede  Skomageren  og 
bukkede.     »Vil  De  ikke  tage  Plads?« 

Damen  satte  sig  i  en  af  de  to  Fløils  Læne- 
stole, der  stode  i  Boutikken. 

»Maa  jeg  hjælpe  Dem  Støvlen  af?«  spurgte 
Jepsen. 

Hun  rakte  Foden  hen  til  ham.  Den  var 
lille  og  velskabt. 

Nu  begyndte  Maaltagningen,  under  hvilken 
Damen  tingede  om  Prisen.  Da  den  var  bleven 
fastsat,  forhandlede  man  om,  naar  Støvlerne 
kunde  blive  færdige.  Tilsidst  reiste  Jepsen  sig 
og  bukkede,  hvormed  han  tilkjendegav,  at  Maal- 
tagningen var  forbi.  Dog  knælede  han  strax 
igjen  og  hjalp  Damen  Støvlen  paa. 

»Hvilket  Navn  maa  jeg  indføre  i  mine  Bøger?« 
spurgte  han. 

»Enkefru  Skjær,«  svarede  hun  og  nævnede 
sin  Bopæl. 


27 


Han  indførte  langsomt  Navnet. 

»Jeg  boer  i  et  Pensionat,«  svarede  hun, 
»Fru  Koldstrøms.  Jeg  ønsker,  at  De  selv  bringer 
mig  Støvlerne,  naar  de  ere  færdige,  det  er  muligt, 
at  Et  og  Andet  maa  ændres  ved  dem.« 

»Jeg  skal  selv  komme  med  Støvlerne,«  sagde 
Mesteren,  »hvad  Tid  kan  jeg  bedst  træffe 
Fruen  paa?« 

»Ved  Frokosttid,  jeg  spiser  Frokost  Kl.  11.« 

Hun  forlod  Boutiken,  Jepsen  bukkede  og 
blev  staaende  med  Maalet  i  Haanden,  seende 
paa  den  lukkede  Dør,  længe  efter  at  hun  var 
gaaet.  Der  var  Noget  i  den  Dames  Væsen  og 
Øiekast,  som  havde  gjort  et  forunderligt  Indtryk 
paa  ham.  Hun  var  smuk,  men  ikke  ganske  ung 
længer,  og  hun  var  Enke.  Hvad  havde  hendes 
Mand  været?  Idag  var  hendes  Paaklædning  net, 
men  tarvehg,  hun  havde  helt  aflagt  det  feiende 
Væsen,  som  hun  havde  havt  første  Gang,  han 
havde  seet  hende.  Han  vedblev  hele  Dagen  at 
tænke  paa  Fru  Skjær  og  at  glæde  sig  til  den 
Dag,  han  ved  Støvlernes  Aflevering  skulde  see 
hende  igjen.  Til  sin  Datter  talte  han  vel  om 
sin  nye  Kunde,  men  paa  en  høist  ligegyldig 
Maade.  Hos  Emilie  syntes  det  Indtryk  at  være 
udslettet,  som  Synet  af  Fru  Skjær  første  Gang 
havde  gjort  paa  hende. 

En  Formiddag  blev  Jepsen  af  den  Pige,  der 
havde  lukket  ham  op,  viist  hen  til  det  Værelse, 
som  Fru  Skjær  beboede  i  Fru  Koldstrøms  Pen- 
sionat.    Han  bankede  paa,  Fruen  sagde  sit  Kom 

ind, "  og  han  befandt  sig  i  et  temmelig  stort, 
ganske  net  udstyret  Værelse.  Det  var  endnu  i 
sin  Vinterdragt  med  uldne  Gardiner  for  Vinduerne 
og  Tæppe  paa  Gulvet.  I  Hjørnet  overfor  Kakkel- 
ovnen stod  Fruens  Seng,  endnu  uredt;  thi  Pigen 
gjorde  først  Værelset  i  Stand,  naar  dets  Beboer- 
inde  gik  sin  Formiddagstour.  Foran  Sofaen  stod 
et  dækket  Frokostbord.  Med  megen  VenUghed 
modtog  Fru  Skjær  Skomagermesteren  og  jublede 
over  Støvlernes  virkehg  elegante  Udseende.  Hun 
satte  sig  og  aftog  sin  ene  Morgensko. 

Derefter  løftede  hun  sin  Kjole  op  noget 
høiere  end  det  behøvedes,  hvorved  Skomageren 
fik  Øie  paa  et  Par  velformede  Been,  omgivne  af 
Underskjørtets  Blonder.  Han  knælede  for  at 
lijæ4pe  hende  Støvlerne  paa,  hun  rakte  Haanden 
ned  for  selv  at  hjælpe  til,  hvorved  hendes  fme, 
bløde  Haand  nogle  Øieblikke  kom  til  at  hvile 
paa  hans.  Jepsen  begyndte  at  blive  noget 
underlig  tilmode.  Det  varede  noget,  inden  hun 
havde  faaet  begge  Støvlerne  paa,  da  det  var 
skeet,  reiste  hun  sig  og  gik  nogle  Gange  op  og 
ned  af  Gulvet. 

»Støvlerne  anstaae  mig,«  sagde  hun,  »og 
der  synes  at  være  en  god  Gang  i  dem.» 

Hun  gik  hen,  tog  sin  Portemonnaie,  der  laa 
paa  Frokostbordet,  og  udtog  af  den  Penge  til  at 
betale  Skomageren  med.  Han  bukkede  og 
vilde  gaae. 

(Korts.) 

Fra  alle  Kanter. 


IJlvehørn.  I  Oldtidens  Sagn  fortælles  om,  hvorledes 
Mennesker  kunde  paatage  sig  Dyreskikkelser;  Enhver 
kjender  Varulven  og  en  Mængde  Sagn,  som  fortælles 
om  den.  Noget  har  ligget  til  Grund  for  disse  Sagn,  og 
det  er,  at  der  gives  Børn,  sjm  paa  en  eller  anden 
Maade  i  deres  Barndom  ere  komne  blandt  Ulve  og 
opvoxcde  mellem  dem.  I  Aaret  1725  blev  en  femten- 
aarig  Dreng  indfanget  i  en  Skov  i  Hannover,  han  stod 
paa  samme  Trin  som  et  vildt  Dyr,  han  løb  eller  krøb 
paa  alle  Fire,  aad  Græs  og  Mos  og  sov  i  Træerne, 
Klæder  vilde  han  ikke  have  paa.  Siden  er  der  fundet 
flere  saadannc  Ulvcbørn  baade  i  Tydskland  og  Frankrig. 
Især  forekomme  de  i  Indien;  mellem  flere  Tilfælde  ville 
vi  anføre,  at  en  tolvaars  Dreng  for  nogle  Aar  siden 
af  to  Soldater  blev  reven  *ud  af  Ulvenes  Selskab.  Han 
blev  bunden  til  den  ene  Soldats  Saddel,  men  det  lykkedes 
ham  at  spnderrive  Soldatens  Klæder,  hans  Hænder  vare 
bundne,  men  med  sine  Tænder  bibragte  han  Soldaten 
flere  farlige  Saar.  Han  blev  stillet  under  Rajahens^  af 
Bondees  Opsigt,  og  denne  overdrog  en  Tjener  ved  Navn 
Janoos  at  passe  paa  Barnet.  Drengen  løb  paa  alle  Fire, 
men  kunde,  naar  han  blev  tvungen  dertil,  gaae  opreist. 
Der  var  en  ulveagtig  Lugt  ved  hans  Legeme,  som  ikke 
gik  bort,  efter  at  han  i  Maaneder  var  bleven  vasket 
flere  Gange  dagligt  med  Sæbe,  og  hausNæring  var  kommen 
til  at  bestaae  af  Planteføde.  Han  sov  under  et  Mangotræ, 
fastbunden  til  Janoos  Seng.  En  Nat  bemærkede  Janoos 
til  sin  Skræk,  at  to  Ulve  nærmede  sig  den  sovende 
Dreng  og  lugtede  til  ham.     Hun  vaagnede  op  lagde  siu 

Haand  paa  Ulvenes  Hoveder,  hvorefter  de  slikkede  liara 
i  Ansigtet.  De  sprang  omkring  ham,  og  han  kastede 
Grene  og  Blade  paa  dem.  Janoos  saae  en  Tidlang  paa 
denne  Leg  og  fordrev  tilsidst  Ulvene.  Næste  Nat  kom 
der  tre  Ulve  og  den  følgende  Nat  fire  og  legede  med 
Drengen.  Janoos  tabte  selv  tilsidst  sin  Frygt  for  dem. 
Det  var  ikke  muligt  at  faae  Ulvebarnet  til  at  bære 
Klæder,  de  han  fik,  rev  han  i  Stykker.  Da  Janoos 
nogle  Dage  var  reist  fra  Hjemmet,  var  Drengen  borte 
ved  hans  Hjemkomst  og  er  ikke  siden  bleven  set.  I 
Amerika  har  man  i  de  sidste  Aartiere  ligeledes  fundet 
flere  Ulvebørn,  men  efterat  have  gjort  en  øieblikkelig 
Opsigt,  ere  de  blevne  glemte. 


Selsom  Vexel  af  Instinkt.  Paa  Ny-Zeeland  findes 
en  Mængde  Papegøier,  en  Art  af  disse  udmærker  sig 
ved  sin  Størrelse  og  ved  sit  paa  Siderne  sammentrykte 
Næb.  De  Indfødte  kalder  den  Kea,  i  Videnskaben  bar 
den  Navnet  Nestor  notdbilis.  Det  er  en  smuk  Fugl. 
Fjerene  paa  Næb  og  Ryg  ere  olivengrønne,  omgivne  af 
sorte  Fjer,  Brystet  er  blodrødt,  og  Hovedet  brunt. 
Halen  er  blaaliggrøn  med  en  sort  Stribe  paa  dens 
nederste  Deel,  Vingerne  have  samme  Farve  som  Eyggen, 
men  Svingfjerene  ere  blodrøde  med  gule  Striber.  Kea 
er  en  halv  Natfugl  og  kommer  først  til  Syne  ved  Solens 
Nedgang.  Om  Sommeren  opholder  Fuglen  sig  mest  i 
Skovene,  men  komme  om  Efteraaret  til  de  menneskelige 
Boliger.  Til  for  nogle  Aar  siden  levede  den  udeluk- 
kende af  Planteføde,    men   en  Vinter,    da  den  led  stor 

Nød,  fandt  den  paa,  at  fortære  Kjødet  paa  nogle 
Knogler,  som  Kolonisterne  havde  kastet  udenfor  Husene, 
efterat  de  havde  slagtet.  Da  Papegøien  først  havde 
faaet  Smag  for  Kjød,  forsmaaede  den  Planteføde.  Den 
sniger  sig  ved  Nattetid  om  Kolonisternes  Boliger  for  at 
see  efter,  om  den  ikke  kan  komme  til  at  stjæle  noget 
Kjød.  For  otte  Aar  siden  bemærkede  de  Kolonister, 
som  lode  deres  Faar  græsse  paa  Bjergskraaningerne,  at 
disse  Faar  vare  blevne  angrebne  af  en  ny  Sygdom;  Faarene 
havde  mere  eller  mindre  dybe  Saar  i  Ryggen.  Man 
opdagede  tilsidstÅarsagen  dertil.  I  stort  Antal  og  som 
efter  Aftale  faldt  Keaerne  over  et  Faar  og  forsøgte  paa 
at  jage  det  bort  fra  Flokken  ved  at  hugge  det  i  Ryggen. 
Blev  Faaret  bange  og  løb,  forfulgte  de  det  saa  længe, 
til  det  styrtede  i  en  Afgrund,  hvor  det  blev  opædt  af 
sine  Mordere.  Der  blev  nu  udsat  en  Præmie  paa  3  til 
4  Schilling  for  hver  skudt  Kea,  og  til  den  19de  Marts 
1886  var  der  skudt  1574  Papegøier.  Det  er  blevet  en 
ligefrem  Nødvendighed  at  udrydde  denne  Papegøieart; 
thi  den  Skade,  den  gjør,  bliver  større  og  større;  paa  en 
lille  0  mistede  en  Kolonist  paa  en  Nat  ved  Angreb  af 
Keaerne  ikke  færre  end  200  Faar.  Disse  Kjendsgjer- 
ninger  ere  et  mærkværdigt  Beviis  paa,  hvorledes  en 
vild  Dyrearts  Existensbetingelser  kunne  forandre  sig,  og 
viser  Muligheden  af,  at  andre  Arter,  der  nu  ere  plante- 
ædende, kunne  blive  kjødædende. 


St.  Barhara  og  Artilleriet,  Karl  den  Femte  be- 
falede, at  Artilleristen,  naar  Kanonen  var  bleven  ladt, 
skulde  slaae  et  Kors  for   Mundingen  og   anraabe   den 

hellige  Barbara  om  Hjælp.  Den,  sorr.  forsaae  sig  her- 
imod, skulde  bøde  to  Pund  Vox  til  St.  Barbaras 
Broderskab.  Den  4de  December  er  den  hellige  Barbaras 
Dag,  og  den  bliver  endnu  hvert  Aar  feiret  af  Artilleri- 
officererne  i  Rhinlandene,  Frankrig  og  andet  vSteds. 

*  * 

* 

Træffere.  I  den  tydsk-franske  Krig  1870—71  blev 
der  bortskudt  omtrent  30  Millioner  Geværkugler  og 
362,000  Kanonkugler.  Der  faldt  omtrent  35,000  Fransk- 
mænd. Fraregner  man  Kanonkuglerne,  har  der  været 
brugt  mellem  8  til  900  Geværkugler  for  at  træffe  en 
Franskmand. 


Pladsangst.  Professor  Benedikt  i  Wien  har  atter 
bragt  den  i  sin  Tid  meget  omtalte  Pladsangst  paa 
Dagsordenen.  Den  Syge  gaar  roligt  gjennem  Gaderne, 
men  kommer  han  til  tt  Torv  eller  en  aaben  Plads, 
bliver  han  angst  for  at  falde  om,  og  greben  af  en  Slags 
Svimmelhed.  Det  hjælper  Noget,  at  han  hefter  sit  Blik 
fast  paa  et  Menneske  eller  en  Vogn,  naar  han  gaaer 
over  Pladsen.  Har  han  en  Anden  under  Armen  føler 
han  ingen  Angst,  eller  naar  hnns  Sind  er  stærkt  optaget 
af  Et  eller  Andet.  Denne  Sygdom  mener  Prof.  B.,  er 
af  samme  Natur  som  den  Svimmelhed,  der  griber  os, 
naar  vi  staae  paa  et  høit  Punkt.  I  nogle  Tilfælde 
kunne  Bændelorm  være  Aarsag  til  Pladsangst. 


>i^*  Breve  til  Redaktionen  bedes  sendt  til  Bog- 
handelen, Klareboderne  10,  K,  eller  til  Redakteuren, 
Kapitain  Michael  Gjørup,  Blegdamsveien  10,  N. 

Saaledes  lød  Tantens  Skriftemaal;  hendes 
Broderdatter  fik  derved  ogsaa  Lyst  til  hver  Dag  at 
see  paa  Troppernes  Hjemkomst;  de  fulgtes  ad 
til  Hjørnet  af  Gammelstrand  og  Boldhusgade, 
men  han,  de  ventede  paa,  kom  ikke. 


Andet  Kapitel. 

Sønnens  Hjemkomst. 


I  Kronprindsens  Gade  boede  Fru  Harder, 
Enke  efter  en  jydsk  Proprietair.  Da  Manden 
var  død,  havde  hun  kort  efter  faaet  Gaarden 
godt  solgt  og  var  flyttet  til  Kjøbenhavn,  hvor 
hun  levede  sorgfrit  af  sine  Bentepenge.  Hun 
var  Hdt  under  Middelhøide,  virksom,  hjælpsom 
og  saa  god  som  Dagen  var  lang.  Hun  havde 
to  Sønner  og  to  Døttre,  der  ikke  vare  voxne, 
da  hun  flyttede  til  Hovedstaden. 

Den  ældste  Søn  Niels  havde  Lyst  til  at 
blive  Officeer  og  kom  ind  paa  Landkadet- 
akademiet,  den  yngste  Axel  fulgte  et  Par  Aar 
efter  Broderens  Exempel.  Den  ældste  Datter 
Anna  var  nu  tyve  Aar  og  den  yngste  Helene 
atten. 

Krigens  Udbrud  i  1848  havde  fyldt  Fru 
Harder  med  stor  Bekymring ;  hendes  ældste  Søn, 

Lieutenant  Hardsr,    (Forts).  S 

der  garnisonerede  paa  Fyen,  kom  strax  med, 
og  hendes  yngste,  der  var  i  Afgangsklassen, 
blev  udnævnt  til  Officeer  og  kunde  hver  Dag 
vente  at  komme  til  at  afgaae  til  Slesvig.  Det 
skete,  og  hun  havde  nu  begge  sine  Sønner  i 
Felten.  De  avancerede  under  Krigen  til  Pre- 
mierlieutenanter,  hvilket  var  et  usædvanligt  hur- 
tigt Avancement,  navnhg  for  en  saa  ung  Officeer 
som  Axel. 

I  Vinteren  mellem  1848  og  1849  kanto- 
nerede Niels  i  en  jydsk  Provindsby,  her  blev 
han  forlovet  med  en  Proprietairs  Datter.  Hans 
Moder  blev  lykkelig  ved  at  erfare  dette ;  thi  hun 
havde  altid  ønsket,  at  hendes  Sønner  maatte 
blive  tidligt  forlovede,  derved  vilde  de  undgaae 
mange  Fristelser.  Denne  Forlovelse  skulde  dog 
bUve  Anledning  til  megen  Sorg. 

Sønnens  Kjæreste  var  af  et  drømmende  og 
poetisk  Gemyt.  Da  Niels  var  dragen  i  Felten, 
opholdt  hun  sig  gjerne  til  sildigt  ud  paa  Aftnen 
i  en  lille  Lystskov  i  Gaardens  Nærhed,  herved 
paadrog  hun  sig  en  Lungebetændelse,  hvoraf  hun 
døde.  Dette  Slag  ramte  hendes  Forlovede  haardt, 
men  han  fortalte  Ingen,  hvor  meget  han  led.  I 
Vinteren  mellem  1849  og  50  vare  begge  Brø- 
drene i  Jylland,  medens  den  Ældstes  Breve  til 
Moderen  vare  triste  og  alvorlige,  aandede  den 
Yngstes  kun  Liv  og  Glæde.  Fru  Harder  trøstede 
sig  med,  at  Tiden  vilde  læge  hendes  Søns  Hjerte- 
saar,  men  hun  tog  feil. 

Niels  hørte  med  Tilfredshed,   at  Krigen  var 

udbrudt  paany.  Han  var  Adjudant  ved  Bataillo- 
nen  og  i  Slaget  ved  Isted  at  finde,  hvor  Kugle- 
regnen var  tættest.  Men  Kuglerne  skaanede 
ham  længe,  først  lige  ved  Slagets  Slutning  blev 
han  ramt  og  faldt  af  Hesten,  hans  Kamme- 
rater mente,  at  han  havde  søgt  Døden.  Hans 
Moder  blev  overvældet  af  Sorg,  da  hun  erfoer 
sin  Søns  Død,  Døttrene  trøstede  hende,  saa 
godt  de  formaaede,  skjøndt  ogsaa  de  vare  dybt 
rystede  af  Sørgebudskabet. 

Fru  Harders  Broder  var  Folkethingsmand 
for  en  Kreds  i  Jylland  og  hed  Grundtoft,  han 
var  Overretsprokurator  og  nylig  bleven  ud- 
nævnt til  Kammerraad.  Han  gjorde  Sit  for  at 
trøste  Søsteren,  der  om  Efteraaret  blev  greben 
af  en  ny  Sorg;  thi  hun  fik  at  vide,  at  der  var 
udbrudt  en  Typhusepidemi  mellem  Tropperne 
ved  Dannevirke  og  gik  i  stor  Frygt  for,  at 
hendes  sidste  Søn  skulde  blive  bortreven  af 
denne  Feber.  Hun  tilbragte  en  bedrøvelig  Jul, 
alle  hendes  Tanker  vare  hos  Sønnen  ved  Danne- 
virke, Frygten  for  at  miste  ham,  havde  ladet 
Sorgen  over  den  ældste  Søns  Død  træde  noget 
i  Baggrunden.  Axel  skrev  bestandig  hjem,  at 
han  var  rask  og  fornøiet,  og  nu  havde  hun  den 
Glæde,  at  han  var  kommen  til  Kjøbenhavn. 

Ved  Indmarchen  vilde  Søstrene  besøge  en 
Veninde,  der  boede  paa  Hjørnet  af  Boldhusgade 
og  Ved  Stranden  og  fra  et  Vindue  tilkaste  Bro- 
deren Bouketter.  Moderen  gik  alene  ud  til 
Tivoli,    hvor  Bataillonen    gjorde    et    kort  Holdt, 

før  Indmarchen  fandt  Sted.  Her  traf  hun  sin 
Søn,  der  førte  Kompagni,  skjøndt  han  kun  var 
23  Aar  gammel.  Bataillonen  hørte  til  de  lette 
og  var  grønt  uniformeret  som  et  Jægerkorps. 
Glad  og  rørt  trykkede  Moderen  sin  Søn  i  Haan- 
den  og  gav  ham  et  Kys,  med  Glædestaarer  rakte 
hun  ham  en  lille  Rosenbouket.  Hun  kunde  ikke 
lade  være  med  at  see  paa  ham,  om  han  havde  for- 
andret sig;  ikke  meget.  Vind  og  Veir  havde 
brunet  Huden  og  lidt  mere  Skjæg  havde  han 
faaet.  Han  var  høi  og  lys  og  havde  et  smukt, 
ægte  nordisk  Ansigt.  Ogsaa  han  var  rørt  ved 
Gjensynet  med  Moderen,  men  han  betvang  sig, 
han  var  bange  for,  ved  at  røbe  for  megen  Fø- 
lelse, at  Soldaterne  skulde  mene,  at  deres  Kom- 
pagnikommandeur  var  temmelig  ung.  Det  var 
han  i  VirkeUgheden,  men  han  havde  ført  dem 
godt  paa  Valpladsen.  Nu  lød  der  Befaling  til  at 
marchere,  og  Moder  og  Søn  maatte  skilles. 

Den  unge  Pige,  som  fra  Vinduet  havde  til- 
kastet Axel  den  Bouket,  Erna  tog  op  og  rakte 
ham,  var  Frøken  Louise  Erbach,  Datter  af  Gros- 
serer Erbach.  Hun  var  Annas  Veninde,  og 
Axel  havde  tidligere  været  en  Smule  forelsket 
i  den  smukke  Pige.  Han  var  kjed  over  ikke 
at  have  kunnet  gribe  hendes  Bouket;  da  Erna 
overrakte  ham  den,  stak  han  den  ind  paa  Brystet 
ved  Siden  af  Moderens.  Han  havde  dog  ikke 
Tid  til  at  skænke  Louise  mere  end  en  flygtig 
Tak  i  sine  Tanker;  thi  Tumlen  og  Seiersjublen 
rev  ham  med  og  beruste  ham. 


87 


>Han  fik  dog  min  Bouket,«  sagde  Louise 
glad  til  Anna,  da  hun  saae  en  ung  Dame  rakte 
Axel  Bouketten. 

>Det  var  en  smuk  Dame,«  sagde  Helene. 

»Jeg  lagde  ikke  Mærke  til  hende,«  sagde 
Louise. 

Anna  spurgte  sin  Veninde,  om  hun  vilde 
følge  med  hjem  og  være  tilstede,  naar  Axel 
kom,  hvortil  Louise  svarede  Nei,  hun  vilde 
komme  en  af  de  allerførste  Dage. 

Da  Søstrene  kom  hjem,  fandt  de  Moderen 
badet  i  Taarer. 

»Er  der  hændt  en  Ulykke?«  spurgte  Anna 
forskrækket. 

»Nei,  nei,  men  jeg  kan  ikke  lade  være  med 
at  tænke  paa,  at  i  1848  havde  jeg  to  raske 
Sønner,  som  droge  i  Felten,  og  nu  kommer  kun 
den  Ene  hjem.  Niels  ligger  derovre  paa  Flens- 
borg Kirkegaard,  ak,  havde  han  dog  levet 
endnu!« 

»Trøst  Dig,  Moder,«  sagde  Anna,  »modtag 
Axel  med  et  fornøiet  Ansigt,  naar  han  kommer.« 

»Ja,  ja,  det  skal  jeg.  Jeg  traf  ham  ude 
ved  Tivoli.  Hvor  han  saae  godt  ud!  Men  da 
jeg  kom  hjem,  og  I  vare  ude,  faldt  mine  Tanker 
paa  Niels,  og  jeg  maatte  græde.  Mon  Axel 
snart  kan  være  her?« 

»Det  kan  Ingen  vide,  Banketten  i  Bidehuset 
kan  vare  længe,«  mente  Helene,  »og  saa  har 
han    maaske    Tjeneste    bag    efter.      Du    veed, 


38 


Moder,    at    Kongens    Tjeneste    gaaer    for    Guds 
Tjeneste.« 

Det  blev  mørkt,  inden  Axel  kom  hjem;  thi 
efter  Banketten  i  Ridehuset  fulgte  han  Rataillo- 
nen  til  Sølvgadens  Kaserne,  hvor  den  skulde 
ligge;  den  største  Del  af  Mandskabet,  som  den 
følgende  Dag  skulde  hjemforloves,  blev  indkvar- 
teret hos  Borgerne  i  Byen.  Moderen,  der  læng- 
selsfuldt havde  ventet  ham,  modtog  ham  i  Døren, 
faldt  ham  om  Halsen  og  kyssede  ham.  Søstrene 
ilede  ham  imøde,  og  Axel  gav  dem  hvert  et 
Kys.     De  og  Moderen  vare  sørgeklædte. 

Kort  efter  sad  Famihen  ved  Middagsbordet, 
og  der  var  en  Spørgen  og  Fortællen  uden  Ende. 
Spørgsmaal  og  Svar  krydsede  hinanden,  og  stille 
Glæde  lyste  ud  af  Moderens  Ansigt.  Under 
Maaltidet  blev  der  ringet  paa  Entrédøren. 

»Det  er  vel  Ferdinand,«  mente  Moderen. 

Kort  efter  traadte  Kammerraad  Grundtoft 
ind  i  Stuen,  ilede  hen  til  Axel  og  trykkede 
hjertelig  hans  Haand.  Grundtoft  var  en  gemytlig 
trivelig  Mand,  der  talte  med  stærk  jydsk  Accent. 

»Saa  har  da  Trine  faaet  Dig  hjem,«  udbrød 
han,  Trine  var  Fru  Harders  Fornavn.  »Du  seer 
sund  og  stærk  ud  og  har  ikke  taget  nogen 
Skade.  Dog  kan  jeg  sige  Dig,  at  I  have  gjort 
Eders  Sager  godt,  og  det  skal  I  have  Tak  for. 
Du  har  havt  Held  med  Dig,  Du  er  bleven  Pre- 
mierlieutenant. » 

»Vil  Du  ikke  spise  med?«  spurgte  Fru 
Harder. 


39 


»Tak  Den,  som  byder.  Jeg  har  allerede 
spist  til  Middag,  men  en  god  Gjerning  kan  ikke 
gjøres  for  ofte.  Du  veed  vel  Axel,  at  Rigs- 
dagen er  paa  Kant  med  Krigsministeren.« 

»Herom  veed  jeg  Intet.« 

»Nu  ja,  i  Felten  politicerede  I  vel  ikke. 
Er  Rigsdagen  misfornøiet  med  General  Hansen, 
er  den  desto  mere  fornøiet  med  Hæren,  overfor 
Officererne  ville  vi  ikke  være  karrige.« 

»Det  glæder  mig  at  høre,«  sagde  Axel. 

»Siig  mig,  hvem  er  din  Rataillonskom- 
mandeur?« 

»Det  har  Oberstlieutenant  Rostgaard  været,« 
var  Svaret,  »men  han  forlod  os  i  Flensborg, 
han  har  faaet  et  Forstærkningsjægerkorps.  Du 
veed,  at  Reserve-  og  Forstærkningsbataillonerne 
blive  liggende  i  Slesvig,  og  at  Liniebataillonerne 
komme  hjem   til  deres  tidhgere  Garnisonsbyer.« 

»Jeg  synes  dog,«  mente  Grundtoft,«  at 
Krigsministeren  kunde  have  undt  Oberstlieutenant 
Rostgaard,  som  med  Hæder  har  ført  Bataillonen 
i  Felten,  at  komme  her  til  Kjøbenhavn  og  blive 
bekrandset.     Hvem  førte  Bataillonen  idag?« 

»For  et  halvt  Aarstid  siden  blev  Kapitain 
Norby  »bereden  Kapitain«,  som  det  hedder,  han 
fungerede  som  Major  og  førte  Bataillonen  til 
Roeskilde.  Det  er  Norbys  Kompagni,  som  jeg 
na  har,  nu  skal  han  have  det  igjen,  og  jeg  være 
dets  Premierlieutenant.  I  Roeskilde  kom  til  vor 
Overraskelse  Major  Skovby  og  overtog  Befa- 
lingen   over  Bataillonen.      Han   var  hastet  over 

til  Sjælland  fra  en  jydsk  Provinsby,  hvor  han 
var  bleven  bekrandset,  for  ogsaa  at  blive  be- 
krandset  i  Kjøbenhavn.  Norby  blev  naturligviis 
ærgerlig  herover;  thi  han  havde  glædet  sig  til 
at  føre  Bataillonen  ind  i  dens  Garnison.« 

»Den  Major  Skovby  maa  have  faaet  saa 
mange  Krandse,  at  han  ligner  en  Krandsekage, 
ha,  ha,  ha.  Det  er  altsaa  nu  din  Bataillons- 
kommandeur?« 

>Det  vil  da  sige,  imorgen  overtager  Oberst 
Heiberg  Bataillonen.« 

»Hvor  kommer  han  fra?«  spurgte  Kammer- 
raaden. 

»Oberst  Heiberg  førte  de  to  første  Feltaar 
Bataillonen.  Forrige  Vinter  faldt  han  i  en 
haard  Sygdom,  han  var  Reconvalescent,  da 
Krigen  udbrød  paany,  og  han  fik  en  Exerceerskole 
i  Kjøbenhavn.« 

Tiden  gik  hurtigt,  og  inden  Nogen  tænkte 
derpaa,  var  Klokken  bleven  mange.  Onklen 
reiste  sig  og  sagde  Godnat,  han  boede  oppe 
paa  Vestergade  i  den  gamle,  bekjendte  Gjæst- 
givergaard  > Vinkanden«. 

Axel  skulde  i  nogle  Nætter  ligge  i  sit 
gamle  Hjem,  til  hans  Værelser  paa  Sølvgadens 
Kaserne  vare  blevne  satte  i  Stand.  Da  han 
var  kommen  i  Seng,  kunde  han  ikke  strax  falde 
i  Søvn.  Han  tænkte  paa,  hvad  han  havde  op- 
levet i  de  tre  Feltaar;  der  oprullede  sig  for 
ham  et  Panorama  af  Skove  og  Marker,  Moser 
og  Hegn,   Bakker  og  Skanser,    over  Landskabet 

laa  Krudtrøgen,  og  i  den  saaes  de  kæmpende 
Batailloner.  Selv  stod  han  midt  i  dette  Land- 
skab, omgivet  af  sine  krigsvante  Soldater,  hvor- 
fra han  nu  skulde,  skilles  for  aldrig  at  mødes 
med  dem  mere.  Saa  fløi  Tanken  til  Kjøbenhavns 
Gader,  til  Indtoget,  han  syntes,  at  han  svøm- 
mede i  et  Hav  af  Blomster,  og  mellem  dem 
dukkede  der  et  yndigt  Pigeansigt  frem,  det  var 
den  unge  sørgeklædte  Dames,  der  havde  rakt 
ham  Bouketten,  nei,  det  var  Louise  Erbachs. 
Han  vilde  see  nærmere  til,  han  vilde  arbeide  sig 
gjemmen  Blomsterhavet  til  det  yndige  Ansigt. 
Mere  kunde  han  ikke  om  Morgenen  erindre  af 
sin  Drøm,  da  hans  Oppasser  fra  Felten  for 
sidste  Gang  kom  og  vækkede  sin  Herre. 


Tredie  Kapitel. 

Grosserer  Erbachs  Hus. 


Fred!  Det  er  en  egen  Følelse,  der  griber 
Enhver  ved  Overgangen  fra  Feltlivet  til  det  ens- 
formige Garnisonshv.  I  Felten  veed  man  ikke 
om  Morgenen,  hvor  man  skal  lægge  sit  Hoved 
til  Hvile  om  Aftenen,  om  man  i  det  Hele  taget 
faaer  Søvn  den  følgende  Nat,  eller  om  man  ikke 
gaaer  ind  til  den  evige  Søvn.      I  Felten  tumler 

man  sig  i  den  frie  Luft,  man  kjender  ikke  til 
regelmæssige  Maaltider  og  er  glad,  naar 
man  kan  faae  en  Ret  varm  Mad.  Man  plages 
ikke  af  Hverdagslivets  Sorger  og  Bekymringer, 
man  lægger  ikke  Planer  for  Fremtiden,  man 
lever  i  Nuet;  thi  Ingen  veed,  hvor  nær  Døden 
er  ham.  Man  lever  sig  sammen  med  sine  Kam- 
merater, og  deropstaaer  et  smukt  Fortrolighedsfor- 
hold mellem  Befalingsmænd  og  Menige.  Alt 
dette  forandres,  naar  Freden  kommer;  i  den 
Seng,  hvoraf  man  stod  op  om  Morgenen,  skal 
man  hvile  om  Aftenen,  ingen  dræbende  Kugle 
lurer  paa  os,  vi  fmde  Behag  i  de  lune  Stuer 
og  det  hyggelige  Famiheliv,  og  Kammeraterne 
see  vi  kun,  naar  vi  mødes  med  dem  i  Tjene- 
sten, udenfor  denne  har  Enhver  sine  egne  Inter- 
esser, og  gaaer  Enhver  sine  egne  Veie. 

Aftenen  efter  sin  Hjemkomst  var  Axel 
truffet  sammen  med  Louise  Erbaeh  i  sin  Moders 
Hjem.  Han  var  glad  ved  at  se  hende,  liun 
havde  været  hans  første,  rigtignok  flygtige 
Kjærlighed,  og  lidt  af  dens  Skjær  omgav 
hende  endnu.  Louise  fortalte,  at  Fru  Harders 
Familie  vilde  faae  en  Indbydelse  til  Middag  hos 
Grosserer  Erbachs. 

»Nogle  høiere  Officerer  af  Faders  Bekjendte,« 
sagde  Louise,  »ere  komne  hjem  fra  Felten,  i 
den  Anledning  give  .vi  en  Middag.« 

Paa  Forespørgsel  af  Axel  nævnede  hun  Of- 
ficerernes Navne. 

»Jeg  kjender  Ingen  af  dem,«  sagde  han. 

>>Af  de  Civile,  der  komme,«  vedblev  Louise, 
kjender  De  Kandidat  Svendsen.« 

»Kommer  han!«  udbrød  Fru  Harder.  »Han 
er  en  Søn  af  Præsten  i  det  Sogn,  hvori  vor 
Gaard  laa.  Svendsen  er  fra  Barn  kommen  i 
vort  Hus.« 

»Han  skal  have  Haab  om,«  sagde  Louise, 
snart  af  faae  et  Præstekald  i  Slesvig.« 

»Hvor  det  glæder  mig  at  høre!«  udbrød 
Fruen. 

Axel  sagde,  at  han  inden  Festen  vilde 
tillade  sig  at  aflægge  en  Visit  og  hilse  paa  Louises 
Forældre. 

»Hvis  De  vil  komme  imorgen  Formiddag, 
kan  De  faae  Noget  at  see,  som  maaske  vil  inter- 
essere Dem,«  sagde  Louise. 

»Jeg  har  desværre  Tjeneste  imorgen  For- 
middag.« 

»Det  var  Skade.  Den  unge  Dame,  som  tog 
min  Bouket  op  fra  Gaden  og  rakte  Dem,  seer 
jeg  hver  Dag  paa  vort  Hjørne  i  Selskab  med 
en  noget  ældre  Dame.  De  blive  staaende,  til 
Tropperne  ere  marcherede  forbi.« 

»De  to  Damer  synes  at  interessere  Dem,« 
mente  Axel. 

»Jeg  undrer  mig  over,  at  de  hver  Dag  møde 
paa  samme  Sted,  det  er,  som  de  ventede  paa 
Nogen.  De  bære  Sorg,  og  Sørgetøiet  klæder 
den  unge  Dame  godt.« 

»Hun  er  smuk,«  sagde  Axel, 

»Saa  det  fik  De  Tid  til  at  bemærke,«  lo 
Louise. 

Resten  af  Aftenen  hengled  under  let  og 
spøgende  Samtale,  og  Axel  tilbød  sig  at  følge 
Louise  hjem. 

Dengang  Fru  Harder  og  hendes  Døttre  vare 
ved  at  gaae  i  Seng,  omtalte  Fruen  Muligheden 
af,  at  der  kunde  blive  et  Par  af  Axel  og  Louise. 
Og  hun  begyndte  at  tale  om,  hvor  glad  hun 
vilde  blive,  hvis  Axel  snart  blev  forlovet. 

>Moder,«  sagde  Anna,  »tal  ikke  til  Axel 
om  Forlovelse,  Du  vil  dog  ikke  kunne  paavirke 
ham.« 

»Anna  har  Ret,«  mente  Helene. 

»Jeg  skal  ikke  tale  med  ham  derom,«  sagde 
Moderen,  »men  derfor  kunne  vi  Andre  godt  tale 
derom.« 

»Det  kunne  vi,«  sagde  Helene  og  tilføiede 
leende :  »hvorfor  taler  Du  aldrig  om  at  faae  os 
forlovede?« 

»Børn,«  sagde  Moderen,  »lad  mig  beholde 
jer  hjemme  hos  mig,  saalænge  jeg  kan.« 

Hun  slukkede  Lyset  og  sagde  Godnat. 

Da  de  vare  komne  i  Seng,  tænkte  Anna 
paa  Moderens  Ord.  Hun  havde  en  sød  Anelse 
om,  at  der  var  en  Mulighed  for,  at  det  maaske 
ikke  varede  længe,  før  hun  kom  bort  fra  Hjem- 
met. Han  havde  aldrig  yttret  et  Ord  til  hende 
om  Kjærlighed,  men  hans  forlegne  Væsen  overfor 
hende    tydede    paa,    at   hun  ikke  var  ham  lige- 


45 


gyldig.  Maaske  tog  hun  feil,  godt  var  det  da, 
at  hun  havde  beholdt  sit  Haab  for  sig  selv. 

Axel  havde  faaet  det  bedste  Indtryk  af 
Fru  Erbach,  da  han  en  Formiddag  for  første 
Gang  betraadte  hendes  Hus.  Han  havde  kun 
truffet  hende  og  Louise  hjemme.  Hjemmet  var 
monteret  med  gammeldags  Meubler,  hvoraf  de 
fleste  hidrørte  fra  Grosserer  Bergs  Tid.  saaledes 
havde  Fruens  Fader  heddet.  Men  Alt  tydede 
paa  Rigdom,  forbunden  med  Smag.  Fruen 
maatte  i  sin  Ungdom  have  været  smuk,  hun  var 
nu  en  Del  korpulent  og  ikke  faa  graa  Haar 
saaes  i  Tindingerne.  Hun  yttrede  sin  Glæde 
over  at  gjøre  Axels  Bekjendtskab,  hvem  hun 
havde  hørt  saa  meget  omtale,  og  beklagede,  at 
hendes  Mand  og  hendes  to  Sønner  ikke  vare 
hjemme.  Deres  Bekjendtskab  skulde  Axel  alt- 
saa  gjøre  den  Aften,  han  i  Slutningen  af  Februar 
kom  til  den  store  Middag. 

Grosserer  Erbach  havde  graasprængt  Haar, 
under  hvilke  saaes  en  temmelig  lav  Pande  med 
nogle  smaa  Rynker.  Øinene  vare  livlige,  og 
Næsen  lidt  for  stor  til  Ansigtet.  Naar  han  talte, 
var  der  om  Munden  et  velvilligt  Smil,  men  taug 
han,  afløstes  det  af  et  bestemt,  for  ikke  at 
sige  haardt  Udtryk.  Han  var  Hdt  over  Middel- 
høide og  ligesom  sin  Kone  en  Deel  korpulent. 
Med  Venlighed  trykkede  han  Axels  Haand  den 
Dag,  Middagen  blev  afholdt,  og  sagde: 

»Vi  er  paa  en  Maade  gamle  Bekjendte.« 

Louise   sagde   til  Faderen,   der   var  stærkt 

optaget  af  nyankomne  Gjæster,  at  hun  vilde 
forestille  Lieutenanten  for  sine  Brødre.  Den 
Ældste  Frits  var  nylig  bleven  juridisk  Kandidat, 
han  stod  i  en  livlig  Samtale  med  en  ældre 
Herre  og  afbrød  den  kun  et  Øieblik  for  at 
trykke  Axels  Haand.  Den  yngre  Broder  Emil 
var  ansat  paa  Faderens  Kontor,  han  fortalte,  at 
havde  havt  Lyst  til  at  gaae  frivillig  med,  men 
Faderen  havde  forbudt  det.  Emil  gjorde  et  for- 
delagtigt Indtryk  paa  den  unge  Officeer;  mens 
de  samtalede,  kastede  Axel  et  Blik  om  i  den 
store  Stue,  han  fik  Øie  paa  en  Oberstlieutenant 
i  Artilleriuniform  og  paa  to  civilklædte 
Generalstabsofficerer.  Da  han  spurgte  Emil  om 
de  tilstedeværende  Herres  Navne,  kom  han  til 
at  studse,  dengang  Navnene  paa  et  Par  tidligere  Mi- 
nistre bleve  nævnte.  Den  Herre,  som  Emils 
Broder  talte  saa  ivrig  med,  var  Professor  ved 
Universitetet. 

»De  seer  hen  til  Kabinettet,«  sagde  Emil, 
»der  er  en  Flerre  inde  imellem  en  Flok  Damer, 
det  er  Kandidat  Svendsen,  som  idag  har  faaet 
at  vide,  at  han  er  bleven  Præst  i  Slesvig.« 

Kort  efter  gik  man  tilbords.  Der  var  flere 
Herrer  end  Damer,  hvorfor  en  Del  af  de  yngre 
Herrer  ingen  Damer  fik  tilbords.  Axel  kom  til 
at  sidde  mellem  Emil  og  Pastor  Svendsen,  hvem 
han  gratulerede.  Stille  Glæde  lyste  ud  af 
Svendsens  Ansigt,  man  kunde  see,  at  det  var 
ham  en  sand  Festdag. 

Der  var  tolv  Retter  Mad  og  mange  fine  og 

kostbare  Vine;  Grossereren  satte  sin  Stolthed  i 
at  have  en  god  Vinkjælder.  Til  Hverdag  levede 
Familien  tarveligt,  men  naar  der  gjordes  Sel- 
skab, blev  der  ikke  sparet  paa  Noget. 

Den  Stivhed,  som  under  Suppen  var  tilstede 
hos  Selskabet,  forsvandt  hurtigt.  De  Ældre 
talte  udelukkende  om  Politik,  der  var  et  ukjendt 
Terrain  for  Axel.  Der  blev  diskuteret  om  det 
Udkast,  som  Finansminister  Grev  Sponneck 
sammen  med  Østerrigs  Udenrigsminister  Fyrst 
Sehwarzenberg  havde  gjort  til  en  Organisation 
af  det  danske  Monarki,  og  at  der  i  Flensborg 
skulde  sammentræde  Notabler  fra  hele  Riget  for 
at  prøve  Udkastet.  Man  talte  om  det  Ønske- 
lige i,  at  Forbundslandene  Holsten  og  Lauen- 
borg  traadte  i  Personalunion  med  Danmark  og 
Slesvig,  og  man  havde  Frygt  for,  at  de  uden- 
landske Magter  vilde  modsætte  sig  en  saadan 
Ordning. 

Nu  reiste  Grosserer  Erbach  sig  og  udbragte 
en  overordenlig  smuk  Skaal  for  Hæren  i  Almin- 
delighed og  de  tilstedeværende  Officerer  i  Sær- 
deleshed. Grossereren  klinkede  med  de  ham 
nærmest  siddende  høiere  Officerer  og  nikkede 
venligt  til  Axel,  som  sad  ved  den  anden  Bordende 
og  befandt  sig  overmaade  vel.  En  Major  Kjærby 
af  Generalstaben  havde  Husets  Datter  tilbords 
og  konverserede  hende  meget  livlig,  ikke  desto 
mindre  fandt  Axel  LeiUghed  til,  da  hun  engang 
kastede  Blikket  til  den  Side,    han  sad.    at  hæve 

sit  Glas,  nikke  til  hende  og  tømme  det.  Hun 
rødmede  let  og  tømte  ogsaa  sit  Glas. 

Kort  efter  reiste  man  sig  fra  Bordet  og  gik 
ind  i  det  tilstødende  Værelse  for  at  drikke  Kaffe. 
Her  gave  flere  civile  Herrer  sig  i  Samtale  med 
Axel  og  udtalte  sig  med  stor  Ros  om  Hæren. 
Denne  Stemning  ikke  blot  her,  men  i  hele  Folket 
blev  desværre  ikke  benyttet,  og  det  blev  ikke 
blot  til  Hærens,  men  ogsaa  til  Landets  Skade. 

Da  Kaffen  var  drukken,  begave  nogle  af  de 
ældre  Herrer  sig  ind  i  en  Stue  for  at  spille 
Kort;  den  øvrige  Del  af  Selskabet  lyttede  til 
Louises  smukke  Spil  paa  Fortepianoet.  Mens 
hun  spillede,  stod  Pastor  Svendsen  og  Anna 
henne  i  en  Vinduesfordybning,  Præsten  saae 
med  tindrende  Øine  paa  Anna,  og  hun  saae 
ud  for  sig  som  om  hun  helt  ude  i  det  Fjerne 
saae  noget  Lyst  og  Smukt.  Hendes  Søster  sad 
nonchalant  paa  en  Stol  og  lo  ad  Noget,  som 
Emil  hviskede  til  hende. 

*Mens  Louise  spiller,«  tænkte  Axel,  »sidde 
eller  staae  vi  Alle  her  som  fortryllede  Menne- 
sker. Hvor  Moder  stirrer  paa  Louise !  Ja, 
hun  er  smuk,  hun  vil  kunne  gjøre  en  Mand 
lykkelig,  men  han  maa  være  i  Stand  til  at  om- 
give hende  med  al  den  Komfort,  hun  er 
vant  til.« 

(Forts.) 

,Vi  har  beholdt  hende'^ 

Original  Novelle 


af 

Emil   Karton. 

(Fortsat). 


»Nei  bliv,«  sagde  hun,  »De  skal  have  et 
Glas  Portvin  som  et  særdeles  Beviis  paa,  at  jeg 
er  tilfreds  med  Deres  Arbeide.  Sæt  Dem  ned, 
Hr.  Jepsen.« 

Han  satte  sig,  og  hun  gik  hen  til  Konsol- 
skabet, hvorfra  hun  udtog  en  halvfyldt  Flaske 
og  to  Glas.  Sit  eget  skænkede  hun  lidt  i,  men 
Skomagerens  derimod  til  Randen.  Med  et  huld- 
saligt Smil  klinkede  hun  med  ham  og  sagde : 
»Paa  Deres  Velgaaende.« 

»Tak,«  svarede  Jepsen,  »maa  jeg  drikke 
paa  Fruens?« 

»Det  maa  De  gjerne.« 

Hun  smilede  til  ham. 

»Nu  skal  jeg  fortælle  Dem,«  sagde  hun, 
»hvorledes  det  gik  til,  at  De  blev  min  Skomager. 
En  Søndag  Eftermiddag  gik  jeg  gjennem  Pile- 
stræde, da  kom  jeg  tilfældigvis  til  at  se  op  til 
et  Vindue,  hvor  jeg  saae  en  ung,  sørgeklædt 
Pige  sidde  og  græde.  Synet  deraf  greb  mig 
meget,  især  da  hun  havde  et  eiegodt  Ansigt. 
Jeg  blev  mærkeligt  nok  selv  bedrøvet  over  hendes 

Sorg,  og  jeg  syntes,  at  jeg  maatte  have  noget 
Nærmere  at  vide  om  hende.  Da  jeg  trængte  til 
et  Par  nye  Støvler,  bestilte  jeg  dem  hos  Dem, 
og  nu  maa  De  fortælle  mig,  hvorfor  Deres  Datter 
er  sørgeklædt.« 

Skomageren  opfyldte  beredvilligt  hendes 
Forlangende,  og  Fruen  hørte  til  med  stor  Op- 
mærksomhed.    Da  han  havde  endt,  spurgte  hun : 

»Hendes  Forlovede  tog  sig  altsaa  alene  af 
Dage  paa  Grund  af  hans  derangerede  Penge- 
affairer?« 

»Alene  derfor,«  svarede  Skomageren. 

»Sørger  Deres  Datter  endnu  meget?« 

»Ja  hun  gjør,  hun  græder  hver  Dag.« 

»Jeg  har  faaet  stor  Interesse  for  hende. 
De  skulde  lade  hende  komme  en  Maanedstid 
paa  Landet.  Nye  Omgivelser  ville  vistnok  udøve 
en  heldig  Indflydelse  paa  hende.« 

»De  har  Ret,  Frue.  Men  jeg  kjender  Ingen, 
til  hvem  jeg  kan  sende  hende  ud.« 

»Det  er  dog  nok  værd  at  tænke  over.« 

»Ja,  det  er  vistnok.« 

»De  maa  drikke  endnu  et  Glas,«  sagde 
Fruen  som  Indledning  til  at  forandre  Emnet  for 
Samtalen.  » 

»Jeg  be'er,  det  er  for  meget.« 

»Aa  nei,  vist  ikke  « 

»De  er  altsaa  Enkemand.« 

»Ja,  jeg  er.« 

»Hvorlænge  har  De  været  det?« 

»I  tre  Aar.« 

»laar  er  det  fem  Aar  siden,  at  min  salig 
Mand  døde ;  han  var  Urtekræmmer.  Det  var  for 
tidligt,  at  jeg  blev  Enke,«  sagde  hun  og  saae 
paa  ham. 

»Ja,  det  er  vist  sandt  nok.« 

»Og  De  er  rimeligvis  ogsaa  bleven  for  tid- 
ligt Enkemand.  Ikke  sandt,  en  Datter  kan  dog 
ikke  som  en  Kone  gjøre  et  Hjem  hyggeligt.« 

»Der  er  Noget  i,  hvad  De  siger,«  svarede 
Jepsen,  som  hidtil  ikke  havde  tænkt  over  dette 
Spørgsmaal  og  fandt  sig  meget  tilfreds  ved 
Emilies  Bestyrelse  af  Huset. 

Imidlertid  tænker  De  vel  ikke  paa  at  gifte 
Dem  igjen?«  vedblev  Fruen  at  spørge. 

Det  gjorde  Jepsen  naturligvis  ikke. 

»Da  kan  jeg  ikke  sige  det  Samme  om  mig 
selv.  Jeg  er  endnu  ung  nok  til  at  kunne  finde 
Behag  i  et  nyt  Ægteskab,  naar  jeg  da  møder 
en  Mand,  som  staaer  mig  an.  Men  hvad  sidder 
jeg  her  og  betroer  Dem,  Hr.  Jepsen?«  sagde 
hun  undselig,  »den  Smule  Vin  maa  være  steget 
mig  til  Hovedet.  Jeg  er  ikke  vant  til  at  drikke 
Vin  om  Formiddagen.« 

Jepsen  mente,  at  Fruen  ikke  havde  sagt 
Noget,  hun  behøvede  at  skamme  sig  over. 

»Da  maa  jeg  dog  frabede  mig,  at  De  taler 
Noget  til  Deres  Datter  derom.« 

Dette  lovede  Jepsen.  Han  reiste  sig  og 
sagde  Farvel.  Fruen  trykkede  varmt  hans 
Haand,  og  han  skiltes  fra  hende  aldeles  fortryllet 
af  hendes  Elskværdighed, 

Mødet  med  Fru  Skjær  kom  hele  Dagen  ikke 
ud  af  Skomagerens  Hoved,  han  var  en  Smule 
stundesløs  og  talte  ikke  meget  med  sin  Datter. 
Om  Natten  drømte  han  om  Fruen,  og  næste 
Morgen  havde  han  en  stærk  Længsel  efter  at 
gjensee  hende,  men  det  kunde  ikke  gaae  an. 
Paa  Værkstedet  bag  Boutiken  arbeidede  en 
gammel  Svend,  der  hed  Heineth.  Mesterens 
øvrige  Svende  fik  Arbeidet  hjem.  Naar  Mesteren 
var  borte,  passede  Heineth  Boutikken.  Jepsen 
sagde  til  sin  Svend: 

>Hør  Heineth,  De  har  jo  været  to  Gange  gift?« 

»Ja,  jeg  har.  Mester.« 

»Hvorledes  gik  det  til,  at  De  blev  gift  anden 
Gang?« 

»Det  gik  meget  naturligt  til,  for  jeg  havde 
smaa  Børn,  og  dem  maatte  jeg  have  en  Kone 
til  at  passe.« 

»Naa  saaledes.  Havde  De  ikke  havt  smaa 
Børn,  havde  De  vel  ikke  giftet  Dem?« 

»Ja,  det  kan  jeg  ikke  svare  Dem  paa,  for 
jeg  har  ikke  et  saadant  Indseende  med  mine 
ømme  Følelser.« 

»Hvor  gammel  var  De,  da  De  blev 
Enkemand?« 

»Lad  mig  see,  hm,  jeg  var  nok  lidt  over 
de  Tredive.« 

»Ikke  ældre?« 

»Hvorfor  spørger  Mester  mig  om  Alt  dette? 
De  tænker  da  vel  ikke  paa  at  gifte  Dem  paa 
Deres  gamle  Dage?« 

»Jeg  er  kun  45  Aar.« 

»Det  er  sandt,  jeg  er  ti  Aar  ældre  end  Mester. 
De  er  ikke  saa  gammel  endda.« 

»Jeg  vil  sige  Dem,  at  jeg  ikke  tænker  paa 
at  gifte  mig.     Nej,  jeg  gjør  Pinedød  ikke.« 

Idet  han  sagde  dette  med  et  vist  Eftertryk, 
saae  han  ned  paa  den  Støvlesaal,  han  var  i 
Begreb  med  at  pløkke,  og  en  indre  Stemme 
sagde  bebreidende  til  ham:  »Peter  Jepsen,  der 
foer  Du  med  Usandhed,  kunde  Du  faae  Fru 
Skjær,  tog  Du  hende.«  Men  var  det  tænkeligt, 
at  hun  vilde  have  ham  ?  Hun  havde  fine  Manerer 
og  var  en  Dame,  vilde  det  ikke  være  for  simpelt 
for  hende  at  blive  Skomagerkone?  Rigtignok 
kunde  Jepsen  ikke  medbringe  saa  Lidt  til  fælles 
Bedste,  han  anslog  sig  selv  til  Mand  paa  ca. 
60,000  Kroner,  og  eiede  bl.  A.  en  meget  rentabel 
Gaard  paa  Vesterbro. 

Da  kom  han  til  at  tænke  paa  EmiHe.  Hun 
vilde  paa  det  Bestemteste  modsætte  sig  at  faae 
en  Stedmoder,  og  vilde  det  ikke  være  Synd  at 
forøge  hendes  Sorg,  den  var  stor  nok  iForveien? 
Men  havde  ikke  Fruen  havt  Ret  i,  at  Emilie 
vilde  have  godt  af  at  komme  nogen  Tid  bort 
fra  Hjemmet?  Det  var  dog  vanskehgt  at  faae 
hende  anbragt.  Da  kom  Jepsen  til  at  tænke 
paa  Skolelærer  Dyrberg,  han  havde  jo  Slægt- 
ninge paa  Landet,  maaske  Emilie  i  nogen  Tid 
kunde  komme  til  dem. 

Om  Aftenen  kom  Dyrberg  for  at  føre  Sko- 

magerens  Bøger.  Da  han  var  færdig  hermed, 
sagde  Jepsen : 

»Lader  os  gaae  over  i  »Kronprindsen«  og 
faae  os  et  Glas  01.« 

»Kronprindsen«  hedder  en  bekjendt  Bevært- 
ning i  Kronprindsensgade. 

Da  de  sade  ved  Øllet,  og  Jepsen  havde  ud- 
talt sig  om,  hvad  der  laa  ham  paa  Hjerte,  sagde 
Dyrberg : 

»Det  er  en  smid  Tanke,  at  De  mener,  Emilie 
maa  paa  Landet,  for  at  hun  kan  faae  sit  gode 
Humør  tilbage.  Jeg  troer  at  kunne  være  Dem 
behjælpelig  dermed.  Jeg  har  en  Broder,  der  er 
Lærer  en  Milsvej  fra  Hillerød,  han  har  en  voxen 
Datter  hjemme,  en  anden  Datter  er  gift  med  en 
Kjøbmand  i  Hillerød,  og  Sønnen  er  paa  et 
Kontor  i  Byen.  Imorgen  den  Dag  skal  jeg  skrive 
til  min  Broder,  og  maaske  kan  hun  allerede 
komme  ud  til  ham  til  l^intse.  Men  hvor  længe 
skal  hun  være  derude?« 

»Derom  kan  der  altid  blive  truffet  nærmere 
Aftale  saavel  som  om  Betalingen,«  sagde  Jepsen. 

»De  har  vel  allerede  talt  med  Deres  Datter?« 
spurgte  Dyrberg. 

»Nei,«  svarede  Skomageren. 

»Det  havde  jeg  dog  troet.  Hvis  hun  nu 
siger  Nei?« 

»Det  gjør  hun  ikke,«  mente  Jepsen,  »skriv 
De  kun  til  Deres  Broder.« 

Da  Jepsen  den  følgende  Dag  foreslog  Emilie 
i  nogen  Tid  at  tage  Ophold  hos  Dyrbergs  Broder, 

studsede  hun  strax  over  Forslaget,  men  gik  dog 
beredvillig  ind  derpaa,  hun  følte  selv,  at  hun 
trængte  til  en  anden  Luft  og  andre  Omgivelser. 
Imidlertid  opstod  dog  den  BetænkeHghed  hos 
hende,  om  Faderen  kunde  undvære  hende.  Hertil 
sagde  Jepsen  Ja;  medens  hun  var  borte,  kunde 
han  tage  sin  Mad  fra  et  Spisekvarteer. 

Tanken  om  den  lille  Reise  oplivede  synhgt 
Emilie,  de  mørke  Skygger  traadte  mere  og  mere 
i  Baggrunden,  og  Faderen  glædede  sig  af  et 
oprigtigt  Hjerte  derover.  De  fornødne  Aftaler 
bleve  trufne  med  Dyrbergs  Broder,  og  Dagen  til 
Emilies  Afreise  bestemt.  Medens  denne  for- 
beredtes, var  Fru  Skjær  ikke  nogen  Dag  af 
Jepsens  Tanker.  Han  længtes  efter  at  see  hende, 
men  han  var  ikke  opfindsom  nok  til  at  finde  et 
Paaskud  til  at  faae  sin  Længsel  tilfredsstillet. 
EndeUg  besluttede  han  sig  dog  til,  naar  Emihe 
var  reist,  at  gaae  op  til  Fruen  og  fortælle  hende, 
at  hendes  Raad  var  blevet  fulgt,  og  Datteren 
kommen  paa  Landet.  Faderen  talte  Dagene  til 
sin  Datters  Afreise,  og  hendes  eneste  Sorg  var, 
at  han  bragte  et  Offer  for  hendes  Skyld,  at  han 
kun  nødigt  vilde  skilles  fra  hende. 

Et  Par  Dage  før  Pintse  afreiste  Emilie  til 
sit  nye  Bestemmelsessted,  og  Faderen  lovede  at 
tage  ud  for  at  see  til  hende  en  af  Helligdagene. 
Hun  havde  ved  Afreisen  havt  Taarer  i  Øjnene 
og  'bevæget  trykket  ikke  alene  Faderens,  men 
ogsaa  den  tilstedeværende  Dyrbergs  Haand. 

»Det  vil  blive  et  Savn  for  Dem,  saalænge 
hun  er  borte,«  sagde  Læreren. 

»Ganske  vist,«  svarede  Skomageren,  hans 
Tanker  vare  hos  Enkefruen. 

Den  følgende  Formiddag  bankede  Jepsen 
paa  Fru  Skjærs  Dør,  og  et  triumferende  Smil 
saaes  om  hendes  Mund,  da  han  traadte  ind. 

»Behag  at  tage  Plads,«  sagde  hun  og 
rykkede  en  Stol  frem. 

>Jeg  kommer,«  begyndte  Jepsen  noget  for- 
legen, »for  at  fortælle  Dem,  at  jeg  har  fulgt 
Deres  Raad  og  bevæget  min  Datter  til  at  tage 
i  nogen  Tid  paa  Landet.« 

»Det  glæder  mig,  at  De  har  fundet  mit 
Raad  godt,  Veed  hun,  at  det  er  kommet 
fra  mig?« 

»Fruen  paalagde  mig  Taushed.« 

»Naar  reiser  hun?« 

»Hun  er  reist  igaar.« 

»Allerede!«  sagde  Fruen,  tog  en  Stol  og 
satte  sig  nær  ved  Jepsen.  »De  er  altsaa  nu 
alene;  De  vil  vist  komme  til  at  savne  hende.« 

»Maaske.     Jeg  tager  ned  og  besøger  hende.« 

»Ja  saa.     Hvor  længe  bliver  De  borte?« 

»Jeg  tager  samme  Dag  hjem  med  sidste  Tog.« 

Efter  en  kort  Pause  sagde  Fruen : 

»De  maa  virkelig  fortælle  mig,  hvorledes 
Deres  Datter  modtog  Deres  Opfordring  til  at 
reise.« 

Jepsen  begyndte  at  fortælle,  imens  sad 
Fruen  og  saae  paa  ham  med  et  Par  kjærlige  og 

deltagende  Øjne,  der  bragte  hans  Hjerte  til  at 
banke. 

»Hun  vil  forhaabentlig  snart  have  forvundet 
sin  Sorg,«  sagde  Fruen,  da  Jepsen  havde  endt 
sin  Beretning,  »og  det  er  jo  tænkelig,  at  hun 
derude  paa  Landet  finder  sig  en  ny  Kjæreste  og 
gifter  sig.  Saa  er  De  ene  for  bestandigt,  Hr. 
Jepsen.« 

»Aa,  i  den  Retning  behøver  jeg  vist  ikke 
at  frygte,«  mente  Jepsen. 

»Har  hun  aldrig  talt  om,  at  De  maaske 
kunde  falde  paa  at  gifte  Dem  igjen?« 

»Nei,«  lo  Jepsen. 

»Hun  anseer  det  maaske  for  at  være  en 
Umulighed.« 

»Det  gjør  hun  vel.« 

Jeg  kjender  en  Herre  paa  Deres  Alder,  som 
for  kort  Tid  siden  er  bleven  gift  med  en  ung 
Pige,  der  kun  var  et  Par  Aar  ældre  end  hans 
ældste  Datter.  Man  havde  heller  ikke  troet  om 
ham,  at  han  nogensinde  vilde  gifte  sig.« 

»Man  skal  Intet  forsværge,«  sagde  Skomageren 
pludselig  dristig  og  saae  paa  Fruen. 

Hendes  Øine  mødte  hans,  og  Blodet  foer 
ham  i  Kinderne. 

» Bravo, »  raabte  hun. 

Han  blev  forvirret  og  reiste  sig  for  at  gaae. 
Hun  holdt  ham  ikke  tilbage,  men  sagde  til  ham 
ved  Afskeden: 

»Kjeder    De    Dem,    mens    Deres    Datter   er 

borte,    maa  De  gjerne  besøge  mig  og  sladre  en 
Time  bort.« 

»Tak  Frue  for  Deres  store  Venlighed.  Jeg 
skal  være  saa  fri.« 

Det  havde  været  et  straalende  Pintsevejr. 
Tusinder  og  atter  Tusinder  vare  tagne  ud  fra 
Byen  for  at  hilse  paa  den  nys  udsprungne  Skov. 
Andre  vare  reiste  endnu  længere  bort  og  deri- 
blandt Skomager  Jepsen.  Da  Mørket  kom, 
skulde  de  myldrende  Skarer  hjem.  Jernbanen 
havde  travlt  som  ingen  anden  Dag  i  Aaret. 
Hvert  Øjeblik  ankom  et  nyt  Tog  og  satte  sin 
Ladning  af  paa  Jernbanegaarden. 

Klokken  var  bleven  halv  elleve,  da  Ni-Toget 
fra  Helsingør  anden  Pintsedags  Aften  ankom  til 
Hovedstationen.  Passagererne  myldrede  ud  af 
Koupeerne  og  ind  til  den  store  By,  Enhver  med- 
tagende et  smukt  Minde  om  Foraaret.  Blandt 
de  Ankomne  var  Skomager  Jepsen  og  en  ung 
Mand,  Henrik  Dyrberg,  en  Søn  af  Skolelærer 
Dyrberg.  Han  havde  i  begge  Pintsedagene  været 
hos  sine  Forældre  og  gjort  EmiUes  Bekjendtskab. 
Jepsen  var  først  kommen  anden  Pintsedag.  Han 
havde  fundet  sin  Datter  mere  livlig  og  oprømt 
end  han  havde  ventet,  ja,  hun  kunde  endogsaa 
lee  ad  Henrik  Dyrbergs  Spøg.  Det  var  øjensynhgt, 
at  den  unge  Mand  syntes  godt  om  hende,  og 
paa  Tilbagereisen  havde  han  bestandig  talt  om 
Emilie.  Jepsen  og  Henrik  fulgtes  ad  gjennem 
Trængslen,  men  nogle  Drosker,  som  kjørte  ud 
fra  Pladsen,    skilte   dem  fra  hinanden.      Jepsen 

saae  efter  sin  Ledsager,  men  kunde  ikke  finde 
ham.  Den  bølgende  Mængde  tillod  ham  ikke  at 
staae  stille. 

Han  vandrede  da  langsomt  hjemad.  Da 
han  kom  i  Nærheden  af  » National, »  blev  han 
tiltalt  af  en  Damestemme,  han  vendte  sig  om, 
det  var  Fru  Skjær. 

»Ih,  Godaften  Hr.  Jepsen,«  sagde  hun,  »jeg 
kommer  lige  fra  Klampenborgstationen.  Jeg 
har  idag  besøgt  en  FamiKe  i  Ordrup.  Et  vel- 
signet Veir.« 

»Jeg  kommer  fra  Hillerød,«  sagde  Sko- 
mageren. 

»Hvor  dog  Tivoli  har  pyntet  sig  iaften,« 
sagde  Fruen.  »Desværre  maa  jeg  lige  hjem,  jeg 
har  ingen  Kavalleer,  der  kan  ledsage  mig  derind.« 

»Maa  jeg  tilbyde  min  Ledsagelse?«  spurgte 
Skomageren  galant. 

»Aa,  vil  De  virkelig  .  .  .?« 

»Ja,  jeg  vil.« 

»Jeg  tager  naturligvis  med  Tak  mod  Tilbudet. 
De  gjør  mig  virkeHg  en  stor  Glæde.« 

Da  de  vare  komne  indenfor  Tælleapparatet, 
bød  Jepsen  galant  Fruen  sin  Arm,  hun  tog  imod 
den,  og  nu  vandrede  de  Anstalten  rundt.  De 
talte  om,  hvad  de  saae,  og  ellers  om  ligegyldige 
Ting.  Imidl.ertid  begyndte  Skomageren  at  blive 
sulten,  det  faldt  ham  ind,  at  Fruen  kunde  være 
det  Samme,  og  da  hun  paa  en  Forespørgsel 
herom,  bejaede  dette,  bød  han  hende  ind  i 
Bazar-Restaurationen.  Jepsen  blev  greben  af  stor 

Flothed;  de  spiste  ikke  alene  med  god  Appetit 
to  af  de  dyreste  Retter,  men  der  blev  drukket 
først  en  Flaske  Portvin  og  derefter  en  Flaske 
Champagne.  Fruen  drak  ikke  megen  Portvin; 
da  Jepsen  gik  fra  Bordet,  havde  han  derfor  selv 
drukket  saa  megen  Vin,  at  han  var  i  en  animeret 
Stemning  og   havde  faaet  et  Slags  erotisk  Mod. 

Da  de  vare  komne  udenfor,  takkede  hun 
ham  varmt  for  det  splendide  Aftensmaaltid  og 
rakte  ham  Haanden.  Han  trykkede  den  ømt  og 
sagde : 

»Det  er  mig,  der  maa  takke  Dem  for  Deres 
behagehge  Selskab,  De  har  gjort  mig  ung  paany.« 

»De  er  virkelig  endnu  en  Mand  i  Deres 
bedste  Aar.« 

»Mener  De  det  virkelig?« 

»Ja,  jeg  gjør.« 

Det  ene  Ord  tog  det  andet,  og  da  de  for- 
lode  TivoH,  vare  de  saa  godt  som  forlovede. 
Skomageren  var  henrykt  og  blev  tilsidst  næsten 
ude  af  sig  selv,  da  han  ved  hendes  Gadedør  fik 
Lov  til  at  kysse  hende. 

»Godnat,  Tak  for  iaften,  Jepsen,«  sagde 
hun  tilsidst  og  smuttede  ind  af  Gadedøren. 

Det  forekom  Jepsen,  at  det  var  en  lykkelig 
Drøm.  Denne  smukke,  elegante  Enkefrue  vilde 
være  hans  Kone !  Blot  hun  ikke  fortrød  det. 
Han  kunde  jo  ikke  være  for  hende,  hvad  hendes 
første  Mand  havde  været.  Dog,  det  var  muligt, 
at  hun    ikke    havde   været  lykkeligt  gift. 

(Forts.) 

Fra  alle  Kanter. 


DanmarJcs  høiesie  Punkter  erc:  Jylland:  Eiers- 
bavnehøi  (en  Mil  Sydvest  for  Skanderborg)  547  Fod, 
Yding  Skovhøie  (tæt  derved)  540  Fod,  et  Punkt  ved 
Himmelbjerg  Gaarden  602  Fod,  Kollen  eller  Himmel- 
bjerget 469^2  Fod.  Fyen:  Frøbjerg  Bavnehøi  (Nordost 
for  Assens)  418  Fod,  Bakken  i  Vissenbjerg  Præste- 
gaards  Have  410  Fod.  Taasinge :  Breininge  Kirkebakke 
215  Fod.  Langeland:  Skøvlebjerg  (henimod  Sydenden) 
146  Fod.  Lolland:  Bavnehøi  (nærved  Nordkysten  overfor 
Feiø)  94  Fod.  Falster.  Bavnehøi  (paa  den  nordlige  Del 
af  Øen)  139  Fod.  Møen:  Kongsbjerg  453  Fod,  Aborre- 
bjerg 450  Fod,  Klintens  høieste  Punkt  i  Nærheden  af 
Dronningestolen  420  Fod.  Sjælland:  Gyldenløves  Høi 
(ved  Skjoldnæsholm,  Nord  for  Ringsted)  402  Fod,  Ko- 
banken  (nærved  Faxe)  391  Fod;  Amager  naaer  kun  til 
en  Høide  af  19  Fod  og  Saltholm  kun  til  6  Fod  over 
Havet.  Bornholm:  Rytterknægten,  Øens  høieste  Punkt, 
496  Fod. 


Vor  nærmeste  Fixstjerne.  Ingen  af  Fixstjernerne 
ere  vor  Jord  nærmere  end  4000  Milliarder  Mile,  de 
Fleste  ere  10  til  1000  Gange  længere  borte.  Den  paa 
den  sydlige  Himmel  funklende  Stjerne  af  første  Størrelse 
a  i  Centauren  er  efter  de  nyeste  Undersøgelser  Jorden 
nærmest.  Lader  os  nu  antage,  at  der  var  anlagt  en 
Jernbane  til  a  i  Centauren,  og  at  et  Lokomotiv  løb 
med  on  Fart  af  96  Kilometre  i  Timen  (1  Kilometer  er 
1000  Meter,  1  Meter  noget  over  l'/2  dansk  Alen)  vilde 

et    Jernbanetog    her     fra    Jorden    bruge    48    Millioner 
663,000  Aar  for  at  naae  over  til  vor  Nabo  sol. 


Langt  tilbage.  Dengang  den  østerrigske  Verdens- 
omseiler  „Fasana"  iaar  kom  til  det  østlige  Arabien,  spurgte 
Sultanen  af  Makalla,  hvorledes  den  store  Keiserinde 
Maria  Teresia  levede  og  bad  Chefen  bringe  hende  hans 
Hilsen.  Da  de  østerrigske  Maria  Teresiadalere  endnu 
ere  i  Kours  i  Makalla,  havde  Sultanen  heraf  draget 
den  Slutning,  at  nævnte  Keiserinde  levede  endnu.  Som 
bekjendt  døde  hun  1780. 

Valsen  har  i  Frankrig  faaet  farlige  Medbeilere  i 
Gavotten,  Pas  de  la  Reine,  Menuetten  og  hvad  nu  de 
ældre  Dandse  hedde,  der  er  dog  den  Omstændighed  der- 
ved, at  der  til  disse  Dandse  fordres  en  særegen  Dragt. 
I  de  høiere  Kredse  dandses  der  i  Paris  om  Vinteren 
ikke  saa  meget  som  før;  thi  den  nyeste  Mode  fordrer 
at  det  fornemme  Selskab  bliver  paa  Landet,  til  Jagt- 
tiden er  forbi  eller  opholder  sig  i  Nizza  og  Cannes.  I 
Paris  begynder  nu  Saisonen  nogle  Uger  før  den  i  Lon- 
don; bliver  det  saaledes  ved,  kommer  fornemme  Folk 
til  i  deres  Ansigts  Sved  at  dandse  om  Sommeren,  medens 
almindelige  Dødelige  nu  som  før  faae  sig  en  Svingom 
om  Vinteren. 


En  Giftelysten.  Dengang  det  franske  Kongepar,  nogle 
Aar  før  den  første  franske  Revolution  fik  en  Arving,  beslut* 
tede  Staden  Paris  at  feireKronpiindsens  Fødsel  ved  at  give 


63 


tyve  unge  Piger  et  godt  Udstyr  og  at  afholde  Udgif- 
terne ved  deres  Bryllup.  Listen  var  allerede  sluttet, 
da  der  indfandt  sig  en  ung  Pige  og  bad  om  at  blive 
optagen  paa  Listen.  Stadens  vise  Fædre  lode  sig  ved 
hendes  indstændige  Bønner  bevæge  til  at  sætte  hende 
som  Nr.  21  paa  Listen.  Man  spurgte  nu  om  Brudgom- 
mens Navn;  til  Alles  Forbauselse  svarede  hun,  at  hun 
havde  Ingen.  „Jeg  er  kommen  her,"  sagde  hun,  „fordi 
jeg  mente,  Magistraten  kunde  skaffe  mig'  en  Mand." 
De  vise  Fædre  bleve  noget  forbløffede,  men  kom  tilsidst 
overens  ora,  at  finde  en  brav  Mand  til  den  giftelystne 
Pige,  og  det  lykkedes  dem. 

*  * 

* 

For  nysgjerrig.  Dengang  Talleyrand  under  det 
franske  Direktorium  blev  Udenrigsminister,  var  han  saa 
fattig,  at  han  maatte  tage  sin  Vogn  paa  Kredit.  Det 
varede  længe  med  Betalingen,  og  en  Dag,  Talleyrand 
steg  ind  i  Vognen,  præsenterede  Karethmageren  ham 
Regningen,  Talleyrand  kastede  et  Blik  paa  den  og  sagde: 
„Regningen  er  rigtig  og  skal  blive  betalt,"  —  „Men 
naar  vil  den  blive  betalt?"  —  „De  er  ogsaa  altfor  nys- 
gjerrig," sagde  Ministeren  og  kjørte  bort. 

* 

Tankesprog.  Der  hvor  dine  Pligter  ere,  der  er  dit 
Hjem.  — 

Med  Bøger  kan  man  først  leve  uden  Fare,  naar 
man  forinden  har  levet  med  Mennesker. 

*  * 

* 

Tobaksrøgens  Vægt.  Dengang  Sir  "Walther  Raleigh 
var  vendt  tilbage   fra   sin  amerikanske  Reise  til  det  en- 

gelske  Hof,  medbragte  han  Tobakken.  Han  maatte  nu 
ryge  en  Cigar  for  Dronning  Elisabeth,  og  hun  spurgte 
om,  hvor  meget  vel  Cigarrøgen  vejede.  Den  smidige 
Hofmand  løste  Spørgsmaalet  paa  følgende  skarpsindige 
Maade:  Han  reiede  Cigaren,  røg  den  og  veiede  der- 
efter Asken.  Den  sidste  Vægt  drog  han  fra  Cigarens 
Vægt  og  erklærede  det  udkomne  Resultat  for  at  være 
Røgens  Vægt.  Dronningen  følte  sig  tilfreds  med  denne 
Beregning,  men  ikke  Videnskaben. 


En  gothislc  Kongeslægt.  Hertugen  af  Medina  Celia 
Slægt,  som  nedstammer  fra  en  af  Middelalderens  gothiske 
Konger,  mener  at  have  gamle  Fordringer  paa  den 
spanske  Throne.  Naar  tidligere  en  spansk  Konge  be- 
steg Thronen,  underrettede  Hertugen  af  Medina  Celi 
Kongen  om,  at  denne  ingen  Ret  havde  til  Thronen, 
men  at  den  tilhørte  Slægten  Medina  Celi.  Hvergang 
gik  der  Bud  tilbage,  at  Hertugen  skulde  rette  sig  efter 
den  bestemte  Thronfølgeorden.  Herpaa  erklærede  Her- 
tugen, at  han  som  loyal  Undersaat  selvfølgelig  gjorde 
dette,  men  at  hans  Pligtfølelse  ikke  desto  mindre  bød 
ham  at  opretholde  Protesten.  Nu  blev  Hertugen  idømt 
en  stor  Pengebøde,  og  hermed  var  Sagen  endt. 


liir  Breve  til  Redaktionen  bedes  sendt  til  Bog- 
handelen, Klareboderne  10  K.  eller  til  Redakteuren, 
Kapitain  Michael  Gjørup^  Blegdamsveien  10,  N. 


6R 


Han  vedblev  selv  som  sin  Moder  at  stirre 
paa  den  smukke,  unge  Pige,  han  begyndte  at 
drømme  om,  at  han  var  meget  rig,  og  at  han 
da  vilde  fri  til  hende,  men  Spillet  hørte  op,  og 
Alle  flokkede  sig  om  Louise  for  at  kompUmen- 
tere  hende. 

Hun  gik  hen  og  talte  med  Præsten  og  Anna, 
og  Axel  traadte  til. 

»Dengang  De  hævede  Deres  Glas  og  saae 
paa  mig,«  sagde  Louise,  »mente  jeg,  at  De  vilde 
til  at  holde  en  Tale.« 

»Jeg  holdt  i  mine  Tanker  en  Tale,«  sva- 
rede Axel. 

»Tør  jeg  faae  at  vide,  hvorledes  den  lød?« 
spurgte  Louise. 

»Det  var  en  Tak  til  Dem,  for  hvad  De  har 
været  for  min  Moder  og  mine  Søstre  i  Sorgens 
Dage.« 

»Lad  os  ikke  tale  iaften  om  den  bedrøve- 
hge  Tid,«  sagde  Louise. 

»Louise  har  Ret,«  sagde  Anna,  »lader  os 
glæde  os  over  den  skjønne  Tid,  som  vil  komme.« 

»Ja,  lader  os  det,«  sagde  Svendsen,  »det 
er  min  Overbevisning,  at  vort  Folk  vil  vise  sig 
ligesaa  dygtigt  i  Medgangens  som  i  Modgangens 
Dage.« 

Da  Selskabet  brød  op,  fulgte  Axel,  der  nu 
boede  paa  Sølvgadens  Kaserne,  sin  Moder  og 
sine  Søstre  hjem.  Pastor  Svendsen  fulgte  med, 
han  boede  i  Nærheden.  En  let  Taage,  hvor- 
igjennem     de    dorske    Tranlygter    neppe    kunde 

Lieutenant  Harder.    (Forts.)  8 

lyse,  laa  i  Gaderne.  Da  Damerne  vare  fulgte 
hjem,  sagde  Præsten  til  Axel: 

»Jeg  vil  følge  Dig  et  Stykke  ned  af  Gaden. 
Jeg  føler  Trang  til  at  sige  Dig,  at  jeg  iaften  er 
bleven  forlovet  med  Anna.« 

»Forlovet  med  Anna!«  udbrød  Axel  uvil- 
kaarligt. 

»Forundrer  det  Dig?« 

»Nei,  nei,«  sagde  Axel  og  stod  stille,  »det 
glæder  mig,  jeg  kunde  ikke  have  ønsket  mig  en 
bedre  Svoger.  Vi  have  Alle  kjendt  hverandre 
fra  Børn.  Anna  er  en  god  og  fortræffelig  Pige, 
dit  Valg  gjør  Dig  Ære.« 

»Ja,  ja,«  sagde  Svendsen. 

»Veed  Moder  Noget  om  Forlovelsen?« 

»Anna  har  lovet  at  meddele  hende  vor  For- 
lovelse, inden  jeg  kommer  imorgen  Formiddag.« 

Præsten  fulgte  sin  tilkommende  Svoger  lige 
til  Porten  af  Sølvgadens  Kaserne,  der  toge  de 
to  unge  Mænd  en  hjertelig  Afsked  med  hinanden. 
Da  Axel  var  bleven  ene,  tænkte  han  paa,  hvor 
glad  hans  Moder  vilde  blive  ved  denne  For- 
lovelse og  udbrød:  »Du  har  faaet  Erstatning 
for  den  store  Sorg,  som  Slaget  ved  Isted  gav 
Dig,  gode,  prægtige  Moder!« 

Fjende  Kapitel. 

Garnisonsliv. 


Flere  af  Vagterne  i  Kjøbenhavns  Garnison 
bleve  dengang  foruden  Hovedvagten  komman- 
derede af  Officerer.  Tugthusvagten  var  en  af 
de  kjedsommehgste,  Vagtlokalet  laa  i  en  lille 
Gaard,  omgivet  af  høie  Mure,  over  hvilke  det 
Øverste  af  Frelserens  Taarn  ragede  op.  En 
Dag  i  Marts  havde  en  Klassekammerat  anmodet 
Axel  om  at  besøge  sig  paa  denne  Vagt.  Det 
var  en  PremierHeutenant  Holgersen,  der  først  i 
disse  Dage  var  kommen  til  Kjøbenhavn  fra 
Slesvig,  hvor  han  havde  afleveret  sit  Kompagni 
ved  en  Forstærkningsbataillon  til  en  Reserve- 
officeer,  der  var  avanceret  til  Kapitain  i  Re- 
serven. I  den  Tid  gaves  der  Linieofficerer  og 
Reserveofficerer,  og  hver  af  disse  havde  deres 
eget  Avancement. 

Dengang  Axel  om  Aftenen  besøgte  sin  Ven, 
traf  han  hos  ham  et  Par  andre  Kammerater. 
Stuen  var  oplyst  af  to  Talglys,  som  en  Ordon- 
nans  ved  Vagtens  Tiltrædelse  maatte  hente  hos 
Kapitainvagtmestren,  der  boede  over  Nørreport. 
Naar  Lysene  vare  tændte,  blev  Tugthusvagten 
med  sine  skidengrønne  Vægge  lige  saa  hyggehg 
som  enhver  anden  Vagtstue.  I  et  Hjørne  stod 
Skabet  med  Inventariet,  der  var  bekostet  af 
og    vedligeholdtes    af  Garnisonens  Lieutenanter. 

3* 

Det  bestod  af  Alt,  hvad  der  hørte  til  et  The- 
service,  selv  en  russisk  Selvkoger  manglede  ikke. 

De  fire  Kammerater  sade  ved  Aftensbordet 
og  talte  om  deres  Feltliv  og  om  deres  Frem- 
tidsudsigter, de  havde  alle  fire  været 
Klassekammerater  paa  Landkadetakademiet  og 
vare  jevnaldrende. 

»Vi  have  havt  Held,«  sagde  PremierUeute- 
nant  Solberg.  »Heldet  begyndte  med,  at  en  Deel 
af  vore  Formænd  gik  over  til  Oprørerne  og 
derved  gav  os  Avancement.« 

»Du  var  jo  dengang  i  Rendsborg,«  sagde 
Premierlieutenant  Rust,  »hvorledes  var  Du  til- 
mode, dengang  Prinsen  af  Noer  bemægtigede 
sig  Ryen?« 

»Om  Morgenen,  mens  jeg  endnu  laa  i  min 
Seng,  blev  jeg  opmærksom  paa,  at  Tropper 
marcherede  forbi  mine  Vinduer.  Jeg  stod  op 
og  kigede  ud  og  saae,  at  det  var  Jægere.  Jeg 
blev  ikke  forundret  derover;  thi  der  var  blevet 
sagt,  at  4de  Jægerkorps  skulde  forlægges  fra 
Slesvig  til  Rendsborg.  Kort  efter  fik  jeg  Ordre 
til  strax  at  møde  paa  Paradepladsen,  og  min 
Opvarter  fortalte  mig,  at  det  ikke  var  4de,  men 
6te  Jægerkorps,  som  var  kommet.  Nu  blev  jeg 
urolig ;  thi  Kiel  var  jo  Slesvigholstenernes  Hoved- 
kvarteer. I  veed,  hvordan  det  gik,  vi  maatte 
udstede  et  Revers  om  ikke  at  tjene  mod  den 
provisoriske  Regering.« 

>Hvem  var  din  Kapitain?«  spurgte  Hol- 
gersen. 

»Det  var  Kapitain  Erbach.« 

»Erbach!«  udbrød  Axel.  »Jeg  kjender  hans 
Broder  Grossereren,  han  har  forbudt  sin  Famihe 
at  nævne  sin  slesvigholstenske  Slægtnings  Navn.« 

»Han  faldt  ved  Isted,«  sagde  Solbjerg,  »jeg 
vil  tilstaae,  det  gjorde  mig  ondt,  da  jeg  hørte, 
at  han  var  falden.  I  det  Aarstid,  jeg  tjente 
under  ham,  lærte  jeg  ham  at  kjende  som  en 
overmaade  dygtig  og  kundskabsrig  Officeer. 
Han  var  Enkemand  og  havde  en  næsten  voxen 
Datter,  der  tegnede  til  at  blive  meget  smuk.« 

»Talte  han  aldrig  om  sin  Famihe  i  Kjøben- 
havn?«  spurgte  Axel. 

»Aldrig.  Du  maa  desuden  vide,  at  vi 
danske  Officerer,  som  de  kaldte  os,  holdt  os 
for  os  selv,  og  de  Andre  for  sig  selv.  De  kom 
i  Famihekredsene,  vi  Andre  ikke.  Det  var 
derfor  paa  Forhaand  givet,  hvem  der  vilde  gaae 
med  Oprørerne  og  hvem  ikke.  Du  vil  ogsaa 
have  lagt  Mærke  til,  at  de  holstenske  Kadetter, 
naar  de  bleve  Officerer,  søgte  Ansættelse  i 
Holsten.« 

»Jeg  tænker  paa,«  sagde  Axel,  »om  jeg  al- 
deles vilde  kunne  have  glemt  en  Broder,  der- 
som jeg  havde  havt  en  saadan  i  Insurgent- 
hæren.  Jeg  troer  ikke,  at  jeg  havde  kunnet 
det. « 

»Det  gjør  dit  Hjerte  Ære,«  mente  Holgersen. 
»Vi  have  ellers  været  Vidne  til,  at  Brødre  have 
kæmpet  hver  paa  sin  Side.« 

»Det  have  vi,«  sagde  Solberg,  »under  Felt- 

toget  har  jeg  engang  imellem  tænkt  paa.  hvor- 
ledes Mødet  med  Kapital n  Erbach  vilde  blive, 
dersom  jeg  skulde  faae  det  Held  at  tage  ham 
til  Fange.  Jeg  kom  til  det  Resultat,  at  det 
neppe  vilde  ske ;  thi  før  vilde  han  døe  end 
komme  i  dansk  Fangenskab.« 

»Vi  have  havt  det  Tilfælde  ved  Fredericia 
med  en  Officeer,«  sagde  Rust. 

»Vagt  i  Gevær!«  raabte  Skildvagten  udenfor. 

Holgersen  ilede  ud,  og  man  hørte  Gevæ- 
rernes Raslen,  da  der  blev  skuldret.  Kort  efter 
traadte  Holgersen  ind  med  en  yngre,  gemytlig 
Kapitain,  der  var  bleven  indbudt  til  at  drikke 
en  Toddy  med. 

»Jeg  erfarer,  atFeltraabet  er  Toddy,«  sagde 
han.  »Nu  kunne  vi  tage  det  med  større  Ro  end 
i  Gouverneurens  Tid.  Han  inspicerede  undertiden 
Vagterne  om  Natten.  En  Nat  kom  han  til  denne 
Vagt,  da  en  Officeer  af  hans  eget  Regiment  var 
her.  Mandskabet  blev  raabt  i  Gevær  og  kom 
for  sent  ud,  Lieutenanten  endnu  senere,  det 
blev  for  ham  24  Timer  paa  Hovedvagten.  Den- 
gang Afløsningen  kom  den  følgende  Dag,  meldte 
Lieutenanten  Intet  om  sit  Uheld  til  sin  Afløser. 
Gouverneuren  inspicerede  Vagten  igjen  om  Natten, 
forefandt  lignende  Uorden  som  den  foregaaende 
Nat  og  havde  derved  faaet  den  Trøst,  at  det 
ikke  blot  var  hans  eget  Regiment,  der  holdt 
daarlig  Vagt.  Da  Lieutenanten  blev  afløst, 
meldte  han  heller  ikke  Noget  til  sin  Efterfølger. 
Gouverneuren  begyndte  at  troe,  at  Tugthusvagten 

bestandigt  maatte  være  i  Uorden  og  kom  igjen 
den  tredie  Nat.  Da  traf  han  en  Lieutenant, 
som  var  paa  sin  Post,  og  efter  den  Nat  kom 
Gouverneuren  ikke  mere.     Skaal,  mine  Herrer!« 

Kapitainen  drak  sit  Glas  ud  og  gik  videre 
med  Ronden. 

Klokken  elleve  maatte  Gjæsterne  forlade 
Vagten.  De  ønskede  Holgersen  en  god  Vagt  og 
begave  sig  ind  af  Byen  til.  Der  saaes  den  Nat 
mærkelig  store  og  smukke  Nordlys  paa  Himlen; 
dengang  Officererne  naaede  Knippelsbro,  stode  de 
stille  for  at  betragte  dem.  Da  kom  de  to  sørgeklædte 
Damer  forbi,  som  Axel  havde  seet  paa  Indtogs- 
dagen.  Den  Yngste  saae  paa  de  prægtige  Nord- 
lys, der  lode  Axel  tydelig  see  hendes  skjønne 
Ansigt,  han  gjorde  uvilkaarlig  en  Bevægelse  hen 
imod  hende,  hvorved  hun  fik  Øie  paa  ham  og 
paaskyndede  sin  Gang.  Axel  havde  den  største 
Lyst  til  at  følge  efter  hende  for  at  see,  hvor 
hun  boede,  men  opgav  det;  thi  det  vilde  vække 
hans  Kammeraters  Opmærksomhed. 

Da  han  var  kommen  hjem  paa  Kasernen, 
udviskedes  Aftenens  andre  Indtryk  af  det  ene: 
den  unge,  deiUge  Pige  i  Nordlysglans.  Hun  var 
ham  en  Gaade,  som  han  maatte  have  løst,  men 
hvorledes  ? 

Imidlertid*  gik  Alt  sin  jevne  Gang  i  Fru 
Harders  Hus.  Pastor  Svendsen,  der  snart  skulde 
reise,  førte  lange  og  dæmpede  Samtaler  med 
sin  Kjæreste,  og  Helene  fortalte  sin  Moder,  at 
hun  havde  gjort  den  Opdagelse,    at  et  Par  for- 

lovede  Folk  gjorde  et  Hjem  kjedeligt.  Louise 
Erbach  kom  sjeldnere;  thi  Anna  foretrak  nu 
sin  Forlovedes  Selskab  for  hendes.  Aftenen 
efter  at  Axel  havde  besøgt  Tugthusvagten,  førte 
han  Samtalen  hen  paa,  hvad  Solberg  havde  for- 
talt om  Kapitain  Erbach. 

»Har  Louise  aldrig  talt  til  Dig  om  den  On- 
kel?«  spurgte  han  Anna. 

»Du  veed,  at  hendes  Fader  har  forbudt,  at 
hans  Broders  Navn  nævnes.  Hun  betroede  mig 
dog  som  en  Hemmelighed,  at  Onklen  var  falden 
ved  Isted,  og  at  hendes  Fader  var  tilfreds  med, 
at  det  var  skeet.« 

»Hvorledes  kan  SUgt  være  muligt?«  udbrød 
Svendsen. 

»Politisk  Uoverensstemmelse  havde  bragt 
de  to  Brødre  til  at  hade  hinanden,«  sagde  Anna. 
»Grosserer  Erbach  viste  os  den  største  Delta- 
gelse, da  Niels  var  falden  i  samme  Slag  som 
hans  Broder,  men  han  bekymrede  sig  ikke  om, 
hvorledes  det  gik  Broderens  Datter.« 

»Har  Louise  aldrig  talt  om  denne  Kousine?« 
spurgte  Axel. 

»Engang,«  sagde  Anna,  »henkastede  hun: 
»Jeg  har  nok  en  Kousine  ovre  i  Holsten,  hende 
kjender  jeg  ikke  og  vil  aldrig  lære  hende  at 
kjende.« 

»Sørgelige  Forhold,«  mente  Fru  Harder. 

»Louise,«  fortsatte  Anna,  »har  nok  ogsaa 
en  Tante,  som  hun  aldrig  har  seet.« 

»Naar  Du  kommer  til  Slesvig,«    sagde  Axel 

til  den  unge  Præst,  »vil  Du  træffe  paa  mange 
Familier,  som  ere  blevne  ulykkelige  ved  Politik. « 

»Der  maa  kunne  tilveiebringes  Forsoning,« 
mente  Præsten. 

»Det  vil  blive  vanskelig,«  svarede  Axel. 
»Se,  Regeringen  udtaler,  at  den  vil  arbeide  for 
Forsoning,  men  den  offenlige  Mening  her  og  i 
Tydskland  vil  ikke  Forsoning.  Dersom  vi  Danske 
vilde  udrække  vor  Haand  mod  Slesvigholstenerne, 
vilde  disse  le  haanligt  og  sige:  »Naar  vi  næste 
Gang  faae  afpryglet  Jer,  kan  der  først  blive 
Tale  om  Forsoning.« 

»Jeg  vil  gjøre,  hvad  jeg  kan  for  at  læge  de 
Saar,  Krigen  har  slaaet,«  sagde  Svendsen. 

»Opgaven  er  vanskehgere,  end  Du  troer,« 
mente  Axel. 

»Jeg  kan  ikke  fatte,«  sagde  Helene,  der 
havde  siddet  taus,  »at  Grosserer  Erbach  ikke 
gjør  Noget  for  sin  Broderdatter,  hun  har  da 
ikke  fornærmet  ham.« 

»Hun  er  vel  hos  sin  Moders  Familie  i  Hol- 
sten,« mente  Anna. 

»Jeg  kan  slet  ikke  forstaae,«  sagde  Fru 
Harder,  »hvorfor  Indbyggerne  i  vort  Ulle  Land 
ikke  kunne  leve  fredeligt  med  hinanden.  Her 
er  jo  godt  at  være,  og  nu  have  vi  faaet  saa 
megen  Frihed,  som  Nogen  kan  ønske  sig.  Men 
saadan  gaaer  det  altid:  Folk  kunne  ikke  taale 
at  have  det  ?odt.« 

Oberstens  Middag, 


Da  de  to  Frøkner  Erbach  en  Eftermiddag 
lige  efter  Børstiden  gik  over  Holmens  Bro,  stode 
to  Herrer  der  og  talte  sammen.  Erna  gjen- 
kj endte  den  Yngste  som  den  Officeer,  hun  havde 
overrakt  Bouketten  og  senere  en  Aften  i  Nord- 
lysglans set  paa  Knippelsbro.  Hun  begyndte  at 
ønske,  at  hun  vidste,  hvem  han  var,  det  var 
nu  tredie  Gang,  hun  mødte  ham,  da  sagde 
Tanten : 

»Erna,  den  korpulente  Herre,  som  taler 
med  den  unge  Officeer,  er  din  Onkel.« 

Blodet  foer  Erna  til  Hjertet,  hun  saae  ikke 
mere  paa  Lieutenanten,  men  paa  sin  Onkel  og 
udbrød : 

»Er  det  Onkel  Christian?« 

»Ja,  der  staaer  han  lyslevende;  Officeren, 
han  taler  med,  kjender  jeg  ikke.« 

»Lader  os  vende  om,  jeg  vil  ikke  gaae 
forbi  dem,«  sagde  Erna. 

»Han  har  jo  aldrig  seet  Dig.« 

»Dig  kjender  han.« 

»Naar  jeg  møder  ham,  seer  jeg  altid  til 
den  anden  Side.« 

»Jeg  vil  ikke  gaae  forbi  dem,«  sagde  Erna, 
hun  vendte  om  og  gik  tilbage. 

Tanten  fulgte  smaat  skændende  efter. 

^Saaledes  havde  jeg  ikke  forestillet  mig 
Onkel  Christian,«  sagde  Erna,  »jeg  havde  ment, 
han  var  kold  og  barsk.« 

Ernas  Tanker  beskjæftigede  sig  længe  der- 
efter med  dette  Møde,  da  kom  Tanten  en  Dag 
hjem  og  sagde: 

»Kamilla  Heiberg  har  plaget  mig  saalænge, 
at  jeg  har  maattet  love  hende  at  komme  med 
til  en  lille  Middag,  som  hendes  Mand  paa  Onsdag 
gjør  for  sit  Officeerskorps.« 

»Du  hører  ikke  til  Officeerskorpset,«  sagde 
Erna  smilende. 

»Kamilla  ønsker  altid  ved  saadanne  Leilig- 
heder  at  have  en  eller  to  Veninder  at  tale  med.« 

»Jeg  kan  forstaae  det.« 

»Veed  Du,  hvorfor  vi  ikke  fik  Oberst- 
Heutenant  Rostgaard  at  see  under  Indtoget? 
Det  var,  fordi  Oberst  Heiberg  havde  faaet  hans 
Bataillon,  og  Rostgaard  blev  i  Slesvig.  Nu  vil 
jeg  komme  sammen  med  Officerer,  som  have 
tjent  under  Rostgaard.« 

Oberst  Heiberg  havde  for  Skik  engang  imel- 
lem at  see  sine  Officerer  hos  sig.  Ved  den  ene 
Ende  af  Bordet  sad  den  hvidhaarede  Oberst  og 
øste  selv  Suppen  op  til  sine  Gjæster.  Tonen 
var  smuk  og  hjertelig,  og,  som  naturligt  var, 
dreiede  Samtalen  sig  mest  om  militaire  Sager. 
Engang  imellem  sagde  Obersten:  »Hr.  Kapitain 
eller  Hr.  Lieutenant,  maa  jeg  drikke  et  Glas 
med  Dem?« 

Efter  Bordet,  tiltalte  Axel  Frøken  Erbach 
og  spurgte: 

»De  er  maaske  i  Familie  med  Grosserer 
Erbach,  i  hvis  Hus  jeg  kommer?« 

»Det  er  min  Broder,«  svarede  Frøknen,  »men 
vi  omgaaes  ikke.« 

Det  blev  sagt  paa  en  Maade,  der  viste,  at 
Frøknen  ønskede,  der  blev  talt  om  noget  Andet. 
Axel  bed  sig  i  Læben  og  sagde: 

»Undskyld  Frøken,  jeg  —  hm  .  .  .« 

»De  har  tjent  under  Oberstlieutenant  Rost- 
gaard?«  spurgte  hun. 

»Ja.« 

Axel  roste  meget  sin  tidUgere  Kommandeur, 
Theodoras  Hjerte  slog  stærkt  ved  at  høre  dette, 
og  Samtalen  mellem  dem  blev  livlig.  Da  Sel- 
skabet brød  tidlig  op,  beklagede  Theodora  sig 
til  sin  Veninde  over,  at  Pigen  endnu  ikke  var 
kommen  for  at  følge  hende  hjem.  Axel  hørte 
tilfældigviis  dette  og  tilbød  strax  at  træde  i  Pi- 
gens Sted.  Frøknen  tog  lidt  modstræbende  mod 
Tilbudet.  Paa  Hjemveien  blev  der  ikke  alene 
talt  om  Rostgaard,  men  Theodora  ledede  endog 
Samtalen  hen  paa  sin  Broder  og  hans  Familie- 
forhold. Hun  hørte  opmærksom  paa  Axels  Skil- 
dring af  Famihens  Medlemmer. 

»Hr.  Lieutenant,«  sagde  Theodora  tilsidst 
smilende,  »den  Varme,  hvormed  De  omtaler  min 
Broderdatter  Louise,  lader  mig  slutte,  at  hun 
ikke  er  Dem  ganske  ligegyldig.« 

»De  tager  feil,«  svarede  Axel,  »hun  er  min 
Søsters  Veninde  og  .  .  .« 

»De  synes  særdeles  godt  om  den  Veninde.« 

»Men  jeg  sukker  ikke  for  hende,«    lo  Axel. 

De  standsede  foran  et  Hus  i  Overgaden  ne- 
den Vandet,  her  sagde  Frøknen  Godnat  og  tak- 
kede Lieutenanten. 

•  Næste  Dag  havde  Theodora  meget  at  for- 
tælle sin  Broderdatter  og  roste  den  elskværdige 
Lieutenant  Harder,  som  saa  galant  havde  tilbudt 
at  følge  hende  hjem.  Mens  de  talte  om  ham, 
hørte  de  Tugthusvagtens  Afløsning  marchere  over 
Tugthusbroen,  de  saae  efter  den,  og  Tanten  ud- 
brød: 

»Det  er  Lieutenant  Harder,  som  komman- 
derer Soldaterne,  han  skal  altsaa  idag  paa  Vagt 
i  Tugthuset.« 

Erna  gjenkjendte  i  Harder  den  Officer,  til 
hvem  hun  havde  rakt  Bouketten.  Hun  fortalte 
Tanten  det,  der  udbrød: 

»Hvilket  mærkeligt  Sammentræf,  man  skulde 
næsten  troe,  det  havde  Noget  at  betyde.« 

De  følgende  fire  og  tyve  Timer  dvælede 
Ernas  Tanker  ofte  ovre  hos  Vagtkommandeuren, 
hun  vidste  nu,  hvem  han  var.  Og  da  den  af- 
løste Vagt  den  følgende  Middag  troppede  af 
udenfor  Tugthusets  Port,  var  Erna  ved  Vinduet 
paa  den  anden  Side  af  Kanalen  og  fulgte  Axel 
med  Øinene,  saalænge  hun  kunde  see  ham. 

Theodoras  Yttring  til  Axel  om,  at  have  om- 
talt Louise  Erbach  med  en  Varme,    der    tydede 

paa,  at  hun  ikke  var  ham  ligegyldig,  havde  bragt 
ham  til  at  undersøge  de  Følelser  han  nærede 
for  den  smukke  Pige ;  han  maatte  tilstaae,  at 
han  syntes  godt  om  hende,  men  forelsket?  Nei, 
paa  ingen  Maade.  Der  var  Udt  Drillende  i  den 
Maade,  hvorpaa  Louise  og  Axel  i  Reglen  talte 
til  hinanden,  men  han  mente,  at  hun  desuag- 
tet syntes  ganske  godt  om  ham,  uden  at  hun 
dog  var  forelsket  i  ham.  Og  hvis  hun  nu  blev 
det?  spurgte  han  sig  selv.  Han  smilte  og  følte, 
at  han  maaske  nok  vilde  føle  det  som  en  Lykke. 

En  Aften  var  Kammerraad  Grundtoft  i  Be- 
søg hos  sin  Søster,  Louise  var  der  ogsaa ;  Svend- 
sen var  for  et  Par  Dage  siden  reist  til  Slesvig. 
Kammerraaden  havde  talt  om  Rigsdagen,  om 
sin  snart  forestaaende  Hjemreise  og  mange  andre 
Ting,  da  sagde  han  pludselig: 

»Nu  skal  jeg  Ptnedød  fortælle  Jer  Noget, 
der  vil  interessere  Jer.« 

»Hvad  er  det?«  spurgte  Damerne. 

»Aa,  det  er  et  Beviis  paa,  at  de  Lieutenan- 
ter  ere  nogle  slemme  Hjerteknusere.« 

»Du  bør  vist  helst  lade  være  med  at  for- 
tælle Historier,«  mente  Fru  Harder,  der  kjendte 
sin  Broders  Ligefremhed. 

»Aa,  den  er  ikke  saa  slem,«  sagde  Kam- 
merraaden. »Jeg  boer,  som  I  veed,  oppe  paa 
Vestergade  i  »Vinkanden.«  Der  boer  ogsaa  en 
Premierlieutenant  af  Reserven,  som  er  bleven 
permitteret  og  ligger  herovre  for  at  faae  fat  paa 
Noget.     Han  har  før  Krigen  været  Noget  paa  et 

Kontor,  hedder  Tirsbæk  og  er  en  meget  pæn 
Mand.  Ifjor  Vinter  laa  han  med  sin  Bataillon 
oppe  hos  os,  og  alle  de  unge  Piger  vare  rent 
forgabede  i  den  kjønne  Fyr.  Men  nu  kommer 
det,  som  vil  interessere  Jer.  Igaar  Aftes  hører 
jeg  Nogen  pusle  udenfor  min  Dør  og  tilsidst 
bankes  der  paa.  Jeg  raaber:  Kom  ind!  og  ind 
træder  en  ung,  kjøn  Pige.  Jeg  gjør  det  bedste 
Skrabud,  jeg  har  lært  og  siger:  »De  gaaer  vist 
feil.  Frøken.«  Hun  spørger:  Boer  ikke  Lieute- 
nant  Tirsbæk  her?«  Da  hun  gjør  Spørgsmaalet, 
er  jeg  nærved  at  tabe  baade  Næse  og  Mund  af 
Forskrækkelse,  jeg  gjenkjender  Pigebarnet,  det 
er  min  Kollega,  Prokurator  Hansens  ældste  Dat- 
ter Bolette.  Jeg  spurgte  hende,  om  hun  kjendte 
mig,  jo,  det  gjorde  hun,  og  saa  prædikede  jeg 
da  en  Hoben  Moral  for  hende;  thi  det  maa  en 
ældre  Mand  og  en  Folkethingsmand  altid  gjøre 
i  en  saadan  Situation.  .  Hun  hørte  taalmodig  og 
stiltiende  paa  mig,  og  da  jeg  var  færdig,  bad 
hun  mig  lavmælet  om  at  vise  sig  Tirsbæks 
Værelse. « 

»Det  gjorde  Du  da  ikke?«  spurgte  Fruen. 

»Aa,  jeg  gjorde  det  sgu  alligevel,  for  jeg 
vidste,  at  Lieutenanten  ikke  pleiede  at  være 
hjemme  paa  den  Tid  af  Døgnet.  Det  var  han 
da  heller  ikke,  men  saa  stillede  hun  sig  op 
udenfor  Nr.  7  og  sagde:  »Jeg  vil  vente  paa  ham.« 
Jeg  gjorde  hende  opmærksom  paa,  at  det  ikke 
gik  an,  og  at  det  kunde  ende  med.  at  Værten 
kom  og  heldte   hende    ad    af  »Vinkanden«    som 

daarlig  Vin.  Hun  saae  paa  mig  og  spurgte: 
»Hvad  skal  jeg  da  gjøre?«  Jeg  svarede  hende, 
at  hun  strax  burde  reise  hjem  igjen,  men  hun 
svarede  mig  ganske  theatralsk:  »Uden  at  have 
seet  ham,  aldrig!«  Jeg  bad  hende  da,  komme 
ind  til  mig  og  der  vente  paa  Lieutenanten.  Hun 
indsaae,  at  det  var  det  Fornuftigste,  hun  kunde 
gjøre,  og  saa  fik  jeg  da  at  vide,  hvorledes  det 
Hele  hang  sammen.  Tirsbæk  havde  kuret  svært 
til  hende,  men  forlovet  sig  med  hende,  havde 
han  ikke,  de  havde  dog  vexlet  Breve  sammen. 
Hun  havde  sat  sig  i  Hovedet,  at  hun  ikke  kunde 
leve  uden  ham,  og  da  Tirsbæk  ikke  mere  be- 
svarede hendes  Breve,  reiste  hun  en  Dag  hem- 
meligt hjemme  fra  for  at  opsøge  ham.  Jeg  for- 
talte hende,  at  det  var  en  slem  Historie,  og  at 
hun  spolerede  sit  gode  Navn  og  Bygte,  hun  sva- 
rede ikke  derpaa,  men  græd  og  spurgte,  om 
Tirsbæk  ikke  snart  kui\de  ventes  hjem.  Jeg 
tilbød  hende  Aftensmad,  men  Ingenting  vilde  hun 
have.  Jeg  begyndte  at  blive  kjed  af  den  Histo- 
rie, saa  hørte  jeg  Nogen  komme  paa  Gangen, 
jeg  aabnede  Døren  for  at  see,  om  det  var  Tirs- 
bæk, og  det  var  ham.  Ja,  nu  kom  der  en  Scene 
mellem  ham  og  hende,  hun  kastede  sig  om  hans 
Hals  og  raabte:  »Jeg  elsker  Dig!«  Han  tog  Sa- 
gen med  stor  Bo  og  fortalte  at  han  ikke  kunde 
ernære  sig  selv  langt  mindre  en  Kone.  Hun  sva- 
rede ham  i  Kildevands-  og  KjæTlighedsstilen,  og 
saa  endte  det  med  Besvimelse  og  koldt  Vand  i 
Ansigtet. 

,Vi  har  beholdt  hende'^ 

Original  Novelle 


af 

Emil   Karton. 

(Fortsat). 


Men  kunde  han  modtage  hende  i  sit  gamle, 
tarvehge  Hjem?  Nei,  nei,  han  maatte  have  et 
større,  han  havde  jo  Raad  dertil.  Rigtignok 
vilde  det  ikke  være  heldigt,  at  Beboelsesleilig- 
heden  blev  flyttet  fra  Boutiken,  men  det  maatte 
saa  være ;  hvilket  Offer  var  han  ikke  i  Stand 
til  at  bringe  for  hendes  Skyld!  Mathilde  hed 
hun,  han  fandt,  at  det  var  det  smukkeste  Navn 
i  Verden,  selv  hed  han  Jesper,  ja,  det  Navn 
var  ikke  saa  kjønt. 

Da  faldt  det  ham  ind;  »Men  hvad  vil  Emilie 
sige,  naar  hun  faaer  det  at  vide?«  Hun  vil  gan- 
ske vist  ikke  synes  derom.  Men  vil  hun  ikke 
blive  i  Hjemmet,  kan  hun  jo  blive,  hvor  hun  er. 
Der  har  hun  det  godt.  Skulde  en  Fader 
spørge  sin  Datter,  om  han  maatte  gifte  sig  paany? 
Nei,  det  kunde  Ingen  forlange.  Han  holdt  meget 
af  sin  Datter,  men  Fru  SkjæT?  Han  fortalte  sig 
selv,  at  han  ikke  kunde  leve  uden  hende. 

Den  næste  Morgen  sad  han  og  Heineth  paa 
Værkstedet.     Svenden  saae  meget  gnaven  ud  pg 

talte  kun  lidt  før  ved  Frokosten.  Der  begyndte 
han  med  at  sige: 

»Det  Kvindtøi  er  noget  slemt  Noget.  De 
kan  være  glad  ved  Mester,  at  De  er  Enkemand.« 

Jepsen,  der  havde  siddet  i  lykkelige  Erin- 
dringer om  den  foregaaende  Aften,  saae  misbil- 
ligende paa  Svenden  og  spurgte: 

»Hvad  var  det,  De  sagde?« 

»Jeg  sagde,  at  De  kan  være  glad  ved,  at 
De  ikke  har  en  Kone  at  trækkes  med.« 

»Hvad  er  der  i  Veien  med  Dem,  Heineth? 
De  er  gnaven  idag.« 

»Der  er  det  i  Veien  med  mig,  at  vi  har 
havt  Ballade  hjemme  hos  mig.  Jeg  var  igaar  i 
Skoven  med  nogle  gode  Venner  og  kom  hjem 
lidt  overkjørt,  det  skal  jeg  ikke  nægte.  Imorges 
begyndte  Mutter  at  gjøre  Vrøvl  derover  og  at 
sige,  at  jeg  havde  brugt  for  mange  Penge  igaar. 
Jeg  gav  hende  af  Grovfilen,  saa  begyndte  hun 
at  tude,  og  alle  Børnene  tudede  med,  og  Fie, 
min  ældste  Datter,  sagde,  at  jeg  burde  gaae  ind 
i  Maadeholdsforeningen.  Jeg  gav  den  næsvise 
Tøs  En  paa  Siden  af  Hovedet,  men  nu  blev  det 
meget  værre  end  før.  Havde  jeg  nu  ikke  været 
gift,  var  saadan  Noget  ikke  passeret.  Jeg  mis- 
under Dem,  Mester,  at  De  kan  komme  hjem  med 
En  paa  Lampen,  uden  at  De  skal  døie  Ondt 
derfor.  Naar  jeg  kommer  hjem  til  Middag, 
begynder  velsagtens  Spektaklerne  forfra.  Der  er 
det  ved  disse  Fruentimmer,  at  de  altid  have 
Vand  i  Øinene  og  Ord  paa  Tungen,  og  at  de  i 

flere  Dage  kan  gaae  og  gjøre  Vrøvl  om  en  Ube- 
tydelighed.« 

»Jeg  beklager  Dem,  Heineth.« 

»Tak  for  det,  Mester.« 

»De  fortryder  altsaa,  at  De  er  gift?« 

»Idag  fortryder  jeg  det.  Man  skal  aldrig 
indlade  sig  med  den  Menneskerace,  som  hedder 
Fruentimmer,  det  er  Kannibaler.« 

»De  vil  da  ikke  beskylde  dem  for  at  være 
Menneskeædere?« 

»De  er  Mandfolkeædere,  Mester.  De  kan 
gjøre  et  Mandfolk  til  en  Vante.« 

»Det  maa  være  et  daarhgt  Mandfolk.« 

»Aa,  vi  ere  Allesammen  mere  eller  mindre 
daarlige  i  det  Kapitel.  Naa,  jeg  vil  ta'e  mig  en 
Extrasopken,  maaske  det  bringer  Ærgrelsen  til 
at  sætte  sig.« 

Han  drak  og  vilde  fortsætte  sine  Betragt- 
ninger, da  Klokken  paa  Boutiksdøren  ringede. 
Jepsen  stod  op  og  gik  derud.  Han  traf  Fru 
Skjær  og  blev  henrykt.  Hun  optraadte  idag  med 
Ligefremhed  og  talte  som  hun  allerede  havde 
Krav  paa  ham.  Jepsen  var  glad  herover;  det 
var  jo  tydeligt,  at  hun  ikke  fortrød  det  Skridt, 
hun  den  foregaaende  Aften  havde  gjort. 

»Jeg  er  kommen,  fordi  jeg  længtes  efter 
Dig,«   sagde  hun. 

»Aa,  jeg  har  ogsaa  længtes  efter  Dig,«  sagde 
han. 

»Jeg  har  Lyst  til  at  see  din  Leilighed 
ovenpaa.« 

»Med  Fornøielse«. 

Skomageren  stak  Hovedet  ind  til  Heineth 
og  sagde: 

»Pas  Boutiken  et  lille  Øieblik,  jeg  gaaer 
ovenpaa.« 

Heineth  nikkede  og  fik  i  det  Samme  gjennem 
Døren  Øie  paa  en  Dame..  »Halløi,«  sagde  han, 
»hvad  gaaer  der  af  Mester?« 

Jepsen  viste  Fruen  sin  lille  Leihghed  oven- 
paa.  Da  det  var  skeet,  satte  hun  sig  i  Sofaen 
og  sagde: 

»Her  er  noget  indskrænket.« 

Dette  maatte  Jepsen  indrømme. 

»Agter  De  at  blive  boende  her?« 

Jepsen  skyndte  sig  med  at  sige,  at  han  alle- 
rede havde  tænkt  paa  at  leie  sig  en  større  Lej- 
lighed, naar  han  giftede  sig.  Han  tilføiede,  at 
det  kom  an  paa  hende,  naar  det  skulde  skee. 

»Vi  have  jo  ikke  Noget  a*  vente  efter,« 
sagde  hun. 

>Paa  ingen  Maade,«  svarede  han,  »lader  os 
holde  Bryllup  snarest  muligt.« 

»Jeg  skal  føie  Dem  heri.  Hør,  lader  os 
blive  fri  for  Tillysning  i  Kirken.  Løs  Konge- 
brev, Jepsen.« 

»Med  Glæde.« 

»Og  veed  De  hvad,  jeg  skal  saamæn  gjerne 
en  kort  Tid  boe  hos  Dem  i  denne  lille  Leilig- 
hed;  saa  kunne  vi  holde  Bryllup  des  hurtigere, 
og  jeg    sparer    det    dyre   Ophold   i   Pensionatet. 

Ja,  jeg  er  en  sparsommelig  Kone,«  tilføiede  hun 
med  et  indtagende  Smil. 

Jepsen  vovede  at  slynge  Armene  om  hende 
og  kysse  hende. 

»Det  er  sandt,«  spurgte  hun  med  et  lurende 
Øiekast,  »hvorlænge  bliver  Deres  Datter  borte?« 

»Jeg  veed  det  ikke,«  svarede  Jepsen.  Han 
følte  sig  ilde  tilmode,  han  anede,  at  der  i  An- 
ledning af  dette  Giftermaal  forestod  ham  Bryde- 
rier med  EmiHe. 

»Det  var  rart  at  have  Hvedebrødsdagene  for 
sig  selv,«  mente  Fruen. 

Han  var  ganske  af  hendes  Mening. 

»Jeg  veed  ikke,«  vedblev  hun,  »paa  hvad 
Fod  De  staaer  med  Deres  Datter,  det  kunde  jo 
tænkes,  at  hun  ikke  holdt  af  at  faae  en  Sted- 
moder, i  saa  Tilfælde  vilde  man  lettest  komme 
over  den  Ubehagelighed  ved  først  at  holde  Bryl- 
lup og  dernæst  underrette  hende  derom.  Hun 
maatte  da  fmde  sig  i,  hvad  der  var  skeet.« 

Den  Udvei  var  ikke  falden  Jepsen  ind.  Han 
greb  den  med  Begjærlighed.  Den  smukke  Frue 
havde  allerede  saaledes  bedaaret  ham,  at  han 
var  en  Slave  af  hendes  Villie:  han  godtgjorde 
Sandheden  af  Mundheldet  om  Ildebrand  i  gamle 
Huse.  Det  Fornødne  med  Hensyn  til  Brylluppet 
blev  saaledes  aftalt,  og  Fruen  fik  sin  Villie  i 
Alt. 

»Nu  vil  jeg  ikke  opholde  Dig  længer,«  sagde 
hun,  »Du  maa  passe  din  Forretning.  Men  hør, 
det  bliver  en  Aftale,  at  vi  inden  Brylluppet  til- 

bringer  Aftenerne  sammen  og  spise  enten  paa  Ti- 
voli eller  Frederiksberg  eller  ogsaa  i  Skoven.« 
Skomageren  gik  med  Glæde  ind  herpaa. 
»Du  seer,   at  jeg  allerede  holder  saa  meget 
af  Dig,    at  jeg  ikke   kan   undvære   Dig«,    sagde 
hun. 

I  det  allerbedste  Humør  traadte  Jepsen  atter 
ind  i  Værkstedet  til  Heineth,  der  sad  og  sang: 
„Den  Ægtestand,  den  kjære  Ægtestand,  faldera, 
Den  har  strøet  Roser  for  saa  mangen  Mand,  faldera," 

»Hvad  er  det,  De  sidder  og  synger?«  spurgte 
Mester. 

»Aa,  det  er  en  Vise  om  Ægtestanden.  Hør 
Mester,  jeg  saae  Dem  gaae  ovenpaa  med  En,  der 
lignede  en  Dame.  Var  hun  for  fm  til  at  blive 
taget  Maal  af  i  Boutiken?« 

»Det  vil  jeg  ikke  sige.« 

»Hør  Mester,  De  skulde  vel  ikke  .  .  .?  Hm, 
husk  paa,  at  De  har  en  voxen  Datter.« 

»Det  har  De  jo  med,  og  hende  slaaer  De 
paa  Øret.« 

»Ja,  seer  De,  hun  arter  sig  ikke  altid  som 
hun  burde,  hun  hører  til  dem,  som  vil  staae  paa 
egne  Ben,  fordi  hun  om  Dagen  er  paa  et  Ma- 
gasin og  lader  sig  gjøre  Kur  til.  Men  Deres 
Emilie  er  af  et  andet  Slags,  hende  maa  man 
have  Respekt  for.« 

»Saa  er  der  dog  et  Fruentimmer,  De  har 
Respekt  for.« 

»Ja,  der  er.  Hør  Mester,  man  bør  aldrig 
give   sine  Børn  et   daarligt  Exempel.     Jeg   har 

været  med,  dengang  jeg  var  ung,  men  siden  jeg 
blev  gift,  har  jeg  været  en  skikkelig  Fyr.« 

»Det  mener  dog  Deres  Kone  ikke.« 

»Ja,  det  er  nu  noget  Andet.  Det  er  hendes 
Feil,  at  hun  ta'er  paa  Vei,  naar  jeg  engang 
hvert  halve  Aar  kommer  hjem  med  en  Kile  Snit- 
ser.     Oftere  gaaer  det  ikke  paa.« 

»Den  Dame,  De  saae  før,  er  en  meget  agt- 
bar  Frue.« 

»Nu  ja,  man  kan  jo  tage  Feil.  Jeg  vidste 
nok,  at  Mester  var  ikke  saa  tosset  at  løbe  efter 
Fruentimmer. « 

Paa  den  Bemærkning  svarede  Jepsen  Intet, 
men  tog  flittig  fat  paa  sit  Arbeide.  Svenden 
begyndte  atter  paa  Visen  om  den  kjære  Ægte- 
stand. — 

Ude  hos  Skolelærer  Peter  Dyrberg  førte 
EmiUe  et  stille  og  lykkeUgt  Liv.  Dyrberg  og 
hans  Hustru  vare  sindige  og  elskværdige  Menne- 
sker, Datteren  Else,  der  var  hjemme,  var  en 
jevn,  hgefrem  Pige,  hun  var  ikke  smuk,  men 
Godheden  lyste  hende  ud  af  Øinene.  Emilie  del- 
tog i  de  husUge  Arbeider,  og,  naar  der  var  Tid 
tilovers,  sværmede  hun  i  Mark  og  Skov.  Be- 
gyndte hun  at  kjede  sig  en  enkelt  Gang,  stod 
Skolebibliotheket  til  hendes  Raadighed.  Hun 
havde  saa  godt  som  ikke  læst  andre  Romaner 
end  dem,  der  stode  i  »Søndagsposten« ;  en  ny, 
skjøn  Verden  aabnede  sig  nu  for  hende,  hun 
gjorde  Bekjendtskab  med  Ingeman,  H.  C.  An- 
dersen, Oehlensehlæger  og  mange  Andre.      Hun 

syntes,  at  hun  fik  sit  Land  og  Folk  dobbelt 
kjær. 

Og  Mindet  om  ham,  hun  havde  mistet  paa 
en  saa  uventet  og  sørgelig  Maade,  trængtes  mere 
og  mere  tilbage  her  i  de  friske  og  venhge  Om- 
givelser. Uvilkaarligt  sang  hun  ved  sit  Arbeide 
eller  naar  hun  Søndagmorgen  gik  en  Tour  i 
Skoven.  Hvad  der  var  skeet,  stod  for  hende 
som  en  Drøm,  hun  helst  saa  sjeldent  som  mu- 
ligt tænkte  tilbage  paa,  derimod  saae  hun  fremad, 
og  syntes  kun  at  see   lutter  Lys  og  Lykke. 

Hver  Søndag  kom  Henrik  Dyrberg  ud  til 
sine  Forældre.  Det  havde  han  aldrig  gjort  før. 
Høist  engang  om  Maaneden  havde  de  seet  ham. 
Hvad  var  Grunden  hertil?  Forældrene  og  hans 
Søster  udtalte  høit  deres  Glæde  over  disse  Be- 
søg, Emilie  glædede  sig  ogsaa  over  dem,  men 
hun  sagde  det  ikke  til  Nogen.  Hun  og  Henrik 
vare  altid  sammen,  og  de  havde  saa  meget  at 
fortæ'lle  hinanden  og  saa  meget  at  le  ad.  Men 
aldrig  blev  der  vexlet  et  Ord  om  Kjærhghed. 

Emilie  tænkte  meget  ofte  paa  ham,  og  hun 
og  Else  talte  ofte  om  ham.  Den  Sidste  kunde 
ikke  glemme,  hvilken  god  og  kjærlig  Dreng  han 
altid  havde  været?  Da  han  en  Søndag  Morgen 
skrev  ud,  at  han  ikke  kunde  komme,  fordi  hans 
Principal  havde  lagt  Beslag  paa  ham,  blev  Emilie 
meget  kjed  deraf  Hvor  forekom  den  Søndag 
hende  dog  lang?  Han  var  ikke  hele  Dagen  af 
hendes  Tanker,    og   hun   sad   i  flere  Timer    paa 

hans  Yndlingsplads  i  Skoven  og  tænkte  paa 
ham.  Paa  Hjemveien  kom  hun  forbi  Kirkegaar- 
den,  hendes  Tanker  bleve  uvilkaarligt  henvendte 
paa  en  anden  Kirkegaard,  den,  hvor  hendes 
Kjæreste  var  bleven  begraven  en  vinterkold 
Maidag.  Hvor  det  forekom  hende  at  være  længe 
siden.  Mindet  herom  lagde  sig  som  et  koldt 
Gys  over  hende;  hun  jog  det  med  Forsæt  bort. 
Det  hørte  ikke  med  til  den  Verden,  hvori  hun 
nu  levede. 

Da  modtog  hun  en  Morgen  et  Brev  fra  sin 
Fader.  Hun  skyndte  sig  at  aabne  Konvoluten 
og  læste  Følgende: 

»Kjære  Emilie! 
Det  tjener  til  din  Efterretning,  at  jeg  igaar 
har  havt  Bryllup  med  Enkefru  Mathilde  Skjær, 
tidligere  gift  med  Urtekræmmer  Skjær.  Paa 
Grund  af  Omstændighederne  have  vi  holdt  Sagen 
hemmelig  til  efter  vort  Bryllup.  Du  vil  finde 
megen  Behag  i  din  nye  Moder,  hun  beder  mig 
hilse  Dig  og  at  sige,  at  hun  længes  efter  at 
trykke  Dig  til  sit  Hjerte. 

Din  Fader 

Jesper  Jepsen.« 

Med  et  uvilkaarligt  Udraab  af  smertehg  Over- 
raskelse sank  Emilie  tilbage  paa  en  Stol.  Else, 
som  var  nærværende,  ilede  til  og  spurgte: 

»Hvad  or  skeet?  Er  din  Fader  bleven  syg?« 
»Nei,  nei,  han  har  giftet  sig,«  svarede  Emi- 

lie,  og  Taarerne  strømmede  ned  over  hendes 
Kinder.     »Tag  Brevet,  Du  maa  gjerne  læse  det.« 

Skolelæreren  og  hans  Kone  fik  ogsaa  at 
vide,  hvad  der  var  skeet,  og  de  vare  ikke  blot 
forundrede,  men  ogsaa  forargede  over,  at  Sko- 
mager Jepsen  havde  giftet  sig  uden  i  Forveien 
at  have  underrettet  sin  Datter  derom.  De  ud- 
spurgte den  grædende  Emilie,  om  hun  nogen- 
sinde havde  seet  sin  Stedmoder,  og  EmiUe  erin- 
drede nu,  at  hun  paa  sin  Kærestes  Begravelses- 
dag havde  seet  hende  gaae  forbi  paa  Gaden,  og 
at  hun  den  følgende  Dag  var  kommen  ind 
i  Boutiken  og  havde  bestilt  et  Par  Støvler  hos 
hendes  Fader.  Spørgsmaalet  blev  nu,  hvorledes 
EmiUe  skulde  forholde  sig  i  denne  Sag,  og  efter 
en  længere  Raadslagning  med  Skolelæreren,  hans 
Hustru  og  Datter  blev  det  besluttet,  at  hun 
endnu  samme  Dag  skulde  tage  til  Kjøbenhavn, 
og  først  naar  hun  havde  talt  med  sin  Fader  og 
hans  Kone,  vilde  det  være  rigtigt  for  Emilie  at 
fatte  en  Beslutning. 

Med  forgrædte  Øine  steg  Emilie  ved  Hille- 
rød ind  i  det  Tog,  der  skulde  føre  hende  til 
Kjøbenhavn.  Fuld  af  Bekymring  saae  hun  de 
næste  Timer  imøde.  Hun  levede  saaledes  i  det 
pinlige  Nu,  at  det  var  hende  umuligt  at 
skænke  Fremtiden  en  Tanke,  at  overveie  Føl- 
gerne af  Faderens  Giftermaal.  Bestandigt  drei- 
ede  hendes  Tanker  sig  om  Mødet  med  Stedmo- 
deren. Ved  hver  ny  Station  gøs  det  i  hende; 
nu  var   hun   Maalet    saa   meget    nærmere,    hun 

syntes,  at  Toget  aldrig  havde  kjørt  saa  hurtigt 
som  paa  den  Dag.  Lillerød,  Birkerød,  Holte, 
Lyngby,  Gjentofte,  Hellerup  og  Kjøbenhavn.  Nu 
var  hun  i  Byen.  Langsomt,  meget  langsomt  gik 
hun  gjennem  Vestergade  til  Pilestræde,  hun  und- 
gik de  stærkt  befærdede  Gader. 

Med  bankende  Hjerte  betraadte  hun  sin 
Faders  Huus,  hun  fandt  ham  og  sin  Stedmoder 
i  Stuen. 

»Emilie!«  sagde  Faderen  forundret. 
»Ja,«     svarede     hun,      »jeg     fik     dit    Brev 
imorges.« 

»Det  glæder  mig,«  sagde  den  tidligere  Fru 
Skjær,  »at  Du  har  længtes  saa  meget  efter  at 
gjøre  mit  Bekjendtskab.  Du  skal  i  mig  finde  en 
sand  Moder.« 

»Det  vil  hun  blive,«  sagde  Skomageren. 
»Det   undrer  mig,«    sagde   Emihe   henvendt 
til  Faderen,    »at  det  Hele  har  været  hemmehg- 
holdt  for  mig.     Jeg  synes  dog  .  .  .« 

»Kjære  Emilie,«  afbrød  Stedmoderen  hende, 
»vi  have  ventet  os  denne  Bebreidelse,  og  jeg 
vil  imødegaae  den  ved  at  sige,  at  Du  opholdt 
Dig  ude  paa  Landet,  og  at  vi  ikke  vilde  kalde  Dig 
herind  for  Bryllupets  Skyld.  Da  baade  min 
Mand  og  jeg  tidligere  have  været  gifte,  fandt  vi 
det  rigtigt,  at  vi  giftede  os  uden  mange  Om- 
stændigheder. « 

»Ja,  ja,  uden  mange  Omstændigheder,  det 
er  rigtigt,«  sagde  Jepsen. 

>  Finder  Du  virkelig  det    er  rigtigt,    at  Du 


ikke  har  talt  et  Ord  til  mig  derom  i  Forveien?« 
spurgte  him  sin  Fader,  og  Taarerne  brøde  frem. 

»Hvortil  disse  Taarer  mit  Barn?«  spurgte 
Fruen  med  en  moderlig  Mine.  »Du  maa  jo 
glæde  Dig  over,  at  din  Fader  er  saa  lykkelig 
som  han  ikke  har  været  længe.« 

»Ja.  ja,  jeg  er  lykkelig,«  sagde  Jepsen. 

»Maatte  den  Lykke  vedvare!«  svarede  Emi- 
Ue  bittert. 

»Kjære  Emilie,  Du  maa  tage  Situationen 
som  den  er,«  sagde  Fruen,  »den  kan  ikke  for- 
andres. Men  har  Du  ikke  Lyst  til  i  den  første 
Tid  at  være  hjemme,  har  din  Fader  Intet  imod, 
at  Du  bliver  ude  paa  Landet.« 

»Ja,  bliv  der,  saalænge  Du  vil,«  sagde  Fa- 
deren. 

»Jeg  takker  for  Tilladelsen  og  skal  benytte 
mig  deraf.«  svarede  Emilie,  »jeg  vil  derfor  tage 
bort  med  det  næste  Tog.« 

»Hvorfor  denne  Hast?«  spurgte  Fruen.  »Det 
er  da  vel  ikke  mig,  som  jager  Dig  bort?« 

»Jeg  har  intet  Hjem  mere,«    svarede  Emilie. 

»Bare  ikke  trodsig,«  sagde  Faderen.  »Jo- 
vist har  Du  et  Hjem,  vort  Hjem  er  ogsaa  dit.« 

»Selv  om  saa  var.  Fader,«  svarede  Emilie, 
»er  det  dog  ikke  det  gamle  Hjem,  men  et  nyt. 
I  det  gamle  Hjem  levede  Minderne  om  rnin  kjære 
Moder,  de  ere  nu  forsvundne  for  bestandigt.« 

»Du  synes  at  være  af  et  noget  poetisk  Ge- 
myt,« sagde  Fruen,  og  en  Sky  lagde  sig  paa 
hendes  Pande.  (Forts.) 

Fra  alle  Kanter. 


Et  Brev  fra  H.  C.  Andersen.  Dengang  Redakteu= 
ren  af  dette  Ugeskrift  i  1864  var  Krigsfange  i  Glogau, 
modtog  han  følgende  Brev,  dateret  K  jøbenhavn,  den  16de 
Mai  1864:  „Kjære  Hr.  Lieutenant  Gjørup!  Inderlig  Tak 
for  Deres  Brev,  jeg  vidste  netop,  hvor  De  var,  men  ikke, 
hvorledes  De  havde  det,  og  jeg  ønskede  just  at  vide  sikkert 
Deres  Adresse,  for  at  kunne  skrive  Dem  til,  Saa  tidt  og 
levende  har  De  under  denne  Krig  været  i  min  Tanke, 
Deres  trofaste  Deeltagelsa  har  givet  Dem  Ret  til  den 
Plads,  De  har  vundet  i  mit  Hjerte.  Daglig  seer  jeg 
Deres  Billede,  naar  jeg  gaaer  gjennem  Østergade;  der 
hænger  Deres  Fotografi*),  De  seer  saa  prægtig,  saa 
freidig  ud,  altid  staaer  jeg  stille  og  seer  derpaa  Tak 
for  Deres  Deeltagelse  for  Viggo  Drevsen;  han  blev  saa- 
ret  og  fanget  ved  Dybbøl;  det  er  et  slemt  Saar  i  Be- 
net, dette  selv,  haabe  vi  dog,  han  beholder;  han  ligger 
paa  Lazaretet  i  Broager  og  bliver  særdeles  godt  be- 
handlet; hans  Moder  er  hos  ham  allerede  over  14  Dage 
og  bliver  i  ubestemt  Tid,  hvilket  hun  har  erholdt  Tilla- 
delse til.  Vi  høre  imidlertid  saa  sjeldent  fra  ham,  da 
Brevene  gaae  saa  langsommeligt.  I  disse  Dage  have  vi 
deiligt  Sommerveir,  Skoven  er  grøn,  Solen  skinner  varmt 
og  styrkende,  Theairene  ere  vel  endnu  ikke  lukkede, 
men  der  kommer  kun  faa  Mennesker.  Mit  lille,  nye 
Lystspil:  „Han  er  ikke  født,"  er  dog  efter  Omstændig- 
hederne   godt    besøgt    og    har    gjort    megen  Lykke,   jeg 


*)  Nemlig  Østergade  13,  daværende  Fotograf  Julius  Jacobsen. 

Bed. 

tænker,  at  jeg  gjennem  vor  danske  Konsul  Lorok  i 
Leipzig  skal  kunne  sende  Dem  et  Exemplar  af  dette 
lille  Arbeide  ligesom  ogsaa  af  Folkekomedien  „Paa  Lan- 
gebro." Sangerinden  Fru  Gerlach  har  faaet  sin  Afsked 
fra  Operaen,  Frøken  Hebbe  har  givet  Gjæsteroller,  men 
er  ikke  bleven  ansat,  hun  synger  meget  smukt,  men  seer 
ikke  godt  ud.  Nyheder  har  hverken  Theatret  eller  Li- 
teraturen.  Den  unge,  dygtige  Komponist  August  Win- 
ding feirede  forleden  sit  Bryllup  med  Klara  Hartmann, 
en  Datter  af  Komponisten;  den  unge  Baron  Thott. 
Stamherren,  har  ogsaa  nylig  været  Brudgom,  hans  unge 
Kone  er  en  Frøken  Biilow,  hvis  Moder  var  en  Schøller. 
Saa  gjerne  vilde  jeg  ryste  en  hel  Pose  fuld  af  Nyt  ud 
for  Dem,  men  her  er  saa  Lidt  at  melde,  af  hvad  der 
ellers  hører  til  Hverdagslivet.  Give  Gud,  at  efter  Vaa- 
benhvilen  vi  snart  i  Fred  og  Glæde  maatte  mødes,  saa 
meget  havde  Hjertet  da  at  sige  og  udsjunge. 

Det  er  en  Velsignelse  at  see,  det  er  et  Lyspunkt 
i  mørke  Dage  at  fornemme  al  den  Rigdom,  der  kommer 
ind  til  de  Faldnes  og  Saaredes  Efterladte,  hver,  fra  den 
mest  Formuende  til  den  Fattigste,  deler  sit  Eie.  —  Jeg 
er  saa  glad  ved,  at  De  og  vore  Officerer  behandles  saa 
vel,  men  jeg  kan  dog  nok  tænke  mig,  hvor  tungt  det 
maa  være  at  gaae  saa  nær  de  friske,  grønne  Bjerge  og 
ikke  kunne  komme  der,  hvor  Sagnene  om  Riibezahl 
forøger  Naturens  Skjønhed.  I  Afstand  har  jeg  seet  Rie- 
sengebirge,  men  heller  ikke  været  der.  Mit  Bjurgland 
er  iøvrigt  Schweitz;  disse  Bjerge  med  evig  Sne  og  lis, 
med  brusende  Fosser  og  frodige,  grønne  Dale  elsker 
jeg;  neppe  kommer  jeg  mere  sydpaa,   jeg    er  jo    ogsaa 

nu  gammel,  og  det  sidste  halve  Aar  har  lagt  ti  Aar  til 
min  Alder.    Hils  alle  kjære  Landsmænd  i  Fangenskabet! 

Glæd  mig  ret  snart  igjen  med  et  lille  Brev,  lad  mig 
ogsaa  vide,  kjære  Ven,  om  De  har  Forældre  levende, 
jeg  kunde  have  stor  Lyst  til  at  hilse  paa  dem  og  da 
ogsaa  høre  lidt  mere  fra  Dem.  Igaar  aabnedes  Tivoli, 
der  var  mange  Mennesker,  det  Orlamundske  Selskab 
giver  der  Forestillinger.  I  Kasino  er  Christian  Schmidt 
igjen  optraadt  efter  sin  lange  Sygdom,  De  veed,  at  han 
blev  lam  i  Benene:  han  optraadte  som  Skytte  Lars  i 
„Fastelavnsgildet",  iaften  i  „Den  Tredie",  og  da  kun 
een  Gang  til,  da  han  maa  være  meget  forsigtig.  Til 
Fru  Tuteins  Koncert  forleden,  hvis  Indtægt  var  for  En- 
ker og  Faderløse  eller  Saarede,  betaltes  en  Billet  af 
Fru  Bruun  til  Krogerup  med  1000  Rdlr.  Mange  Lega- 
ter ere  blevne  stiftede,  et  saaledes  af  Hage  til  Erindring 
om  hans  Søn,  der  faldt  ved  Dybbøl.  Paa  Lørdag  skal 
jeg  med  nogle  unge,  adelige  Damer,  der  har  deres  store 
Kreds,  give  en  Koncert  og  bidrage  ved  at  læse  Even- 
tyr. Indtægten  er  bestemt  til  at  kjøbe  Symaskiner  og 
Vadskemaskiner  for  til  Soldaters  Enker,  at  de  kunne 
have  et  Erhverv. 

Sig  mig  nu  lidt  om,  hvorledes  De  tilbringer  Dagen 
og  Aftenen,  om  De  skriver  Noget.  Hver  Gang  Postbu- 
det bringer  mig  et  Brev  fra  Dem,  vil  det  være  mig  en 
stor  Glæde. 

Deres  hjerteligt  hengivne 

H.  C.  Andersen. 

Cigaretter.  Hvilken  fordærvelig  Indflydelse  paa  Or- 
ganismen den  ogsaa  hos  os  overhaandtagende  Brug  at 
ryge  Cigaretter  har  paa  Organismen,  fremgaaer  af  nogle 
Tal,  som  en  amerikansk  Læge  har  offenliggjort  i  en  Afhand- 
ling om  Beboerne  af  Chicagos  Sindssygeanstalter;  otte  Pro- 
cent af  disses  Medlemmer  skylde  Cigarotter  deres  Syg- 
dom. I  New  York  skal  Prrcentantallet  være  endnu 
større.  Hertil  kommer  nu  den  bedrøvelige  Kjendsgjer- 
ning,  at  Lægerne  have  gjort  den  Erfaring,  at  de,  som  miste 
Forstanden  ved  at  ryge  Cigaretter,  ere  uhelbredelige. 
„Den  medicinske  Videnskab"  —  siger  en  af  de  mest  an- 
sete amerikanske  Læger  ved  en  Galeanstalt,  —  er  ude 
af  Stand  til  at  hjælpe  disse  Ulykkelige,  der  ofte  i  deres 
Ungdom  komme  paa  et  Galehus.  Deres  Legeme  vedbli- 
ver at  vegetere,  men  deres  Aand  er  borte.  De  Ulykke- 
lige ere  meget  vanskelige  at  behandle.  Dag  og  Nat  støie 
og  rase  de,  og  kun  den  største  Paapasselighed  kan  for- 
hindre, at  de  ikke  tage  Livet  af  sig  selv. 


yÉST  Breve  til  Redaktionen  bedes  sendt  til  Bog- 
handelen, Klareboderne  10,  K,  eller  til  Redakteuren, 
Kapitain  Michael  Gjørup,  Blegdamsveien  10,  N. 

Det  hjalp,  og  hun  begyndte  at  hulke,  hun  kaldte 
Tirsbæk  en  Skurk,  og  det  hjalp  endnu  mere. 
Tilsidst  raabte  hun  forbittret,  at  han  skulde  gaae, 
og  det  gjorde  han  heller  end  gjerne. 

I  kan  tænke  Jer  min  Situation!  Der  stod 
jeg  ene  med  det  gale  Pigebarn.  Jeg  spurgte 
hende  om,  hvor  hun  boede ;  hun  var  kommen 
til  Byen  samme  Dag  og  boede  intet  Sted.  Hun 
havde  havt  det  Held  eller  Uheld,  at  en  Officeer, 
hun  havde  mødt  og  spurgt  om  Tirsbæks  Adresse, 
havde  kjendt  den,  og  saa  var  hun  strax  løben 
til  »Vinkanden«.  Hendes  Ophidselse  og  den 
store  Skuffelse,  hun  havde  lidt,  havde  udtømt 
hendes  Kræfter,  hun  blev  tilsidst  from  som  et 
Lam.  Jeg  fik  et  Værelse  paa  Gjæstgivergaarden 
til  hende,  og  idag  er  hun  paa  Hjemreisen.  Nu, 
hvad  mener  I  om  den  Historie?« 

»Den  er  næsten  utroHg,«  sagde  Anna. 

»Hun  maa  have  tabt  al  Agtelse  for  sig  selv,« 
mente  Louise. 

»Damerne  ere  saa  tilbøiehge  til,«  sagde 
Axel,  »at  kaste  Sten  paa  den  Kvinde,  der  sæt- 
ter sin  Kjærlighed  høiere  end  sin  Fornuft.« 

»Hun  har  tabt  al  Adkomst  til  nogensinde 
at  komme  i  det  gode  Selskab,«  sagde  Louise. 

»Saa  sagte,  bedste  Frøken,«  sagde  Kam- 
merraaden.  »Bolette  Hansen  er  ikke  sunken  i 
min  Agtelse  for  den  Histories  Skyld.« 

»Hvad  siger  Du,  Ferdinand!«  udbrød  Fru 
Harder. 

»Ja  Søster,  Du  vil,  at  de  unge  Piger  skulle 

Lieutenant  Harder.     (Forts.)  4 


være  som  en  Flok  smaa  hvide  Lam,  hvis  Hyrde 
er  den  gode  Tone  eller  det  Passende  eller  hvad  det 
nu  hedder,  og  naar  et  af  Lammene  bryder  ud 
af  Flokken,  er  det  fordømt,  det  bliver  aldrig  til 
Lam  igjen.« 

»Du  taler  saa  besynderligt,«  sagde  Fru 
Harder. 

Helene,  der  frygtede  for,  at  Ordskiftet  kunde 
blive  varmt,  skyndte  sig  med  at  spørge  sin  Onkel : 

»Har  Du  senere  talt  med  Lieutenant  Tirs- 
bæk?« 

»Nei,«  sagde  Onklen,  »han  har  været  usyn- 
lig. Han  ønsker  vist  ikke  at  lade  sig  see,  før 
han  kan  antage,  at  Jomfru  Hansen  ikke  mere 
er  i  Farvandet.« 

Dengang  Axel  som  sædvanlig  fulgte  Louise 
hjem,  sagde  hun: 

»De  synes  at  ville  undskylde  Jomfru  Han- 
sens Opførsel.« 

»Hertil  svarer  jeg,  at  den  Dame,  som  med 
koldt  Overlæg  kaster  sine  Garn  ud  efter  en 
Mand,  ikke  behager  mig,  men.  Gud  bevare  os, 
hun  udelukkes  ikke  af  det  gode  Selskab.« 

»Det  var  just  ikke  derom  jeg  spurgte.« 

»Man  skal  ikke  forlove  sig  af  Beregning, 
men  man  skal  stille  store  Fordringer  til  Hjertet.« 

»De  vil  maaske  kunne  indgaae  en  Mesalli- 
ance?« 

»Det  veed  jeg  ikke,«  svarede  Axel,  »men 
jeg  veed,    at  mangen  ung  Dame    spørger   først: 

Kan  han  føre  et  flot  Hus?  og  ikke:  Elsker  jeg 
ham?« 

>Hvor  har  De  høstet  disse  sørgelige  Erfa- 
ringer?« spurgte  Louise  spydigt. 

Samtalen  blev  ikke  ført  videre;  thi  de  vare 
nu  ved  hendes  Hjem.  Den  Aften  kunde  Louise 
mod  Sædvane  ikke  sove  strax,  hun  tænkte  paa 
Axel,  og  han  fulgte  hende  i  hendes  Drømme. 
Hun  blev  til  den  jydske  Jomfru,  der  drog  ud  for 
at  finde  sin  Brudgom,  det  var  Axel,  men  hun 
kunde  ikke  finde  ham,  og  hun  blev  meget  be- 
drøvet derover.  Og  da  hun  vaagnede  næste 
Morgen,  tænkte  hun  paa  sin  Drøm  og  paa  Axel. 


Sjette  Kapitel. 

Landstedet  paa  Farimagsveien. 


Grosserer  Rasmus  Bagger  var  Søn  af  en 
Kjøbmand  i  en  lille,  Jydsk  Provinsby,  hans  On- 
kel havde  seilet  med  en  Jagt  mellem  Hobro  og 
Kjøbenhavn.  Da  Rasmus  var  bleven  Krambod- 
svend, havde  Onklen  taget  ham  med  til  Hoved- 
staden, og  i  Nyhavn  var  den  unge  Jyde  gaaet  i 
Land  med  10  Rigsbankdaler  i  Lommen.  Ved 
Flid,   Nøisomhed  og  Dygtighed  havde  han  i  Aa- 

renes  Løb  arbeidet  sig  op  til  at  blive  en  af  By- 
ens rigeste  Grosserere. 

Han  havde  giftet  sig  med  en  Hørkræmmers 
eneste  Datter  og  faaet  en  Deel  Penge  med  hende. 
Frugten  af  dette  Ægteskab  var  to  Sønner  og  tre 
Døttre.  Den  ældste  Søn  blev  Grosserer  som 
Faderen,  den  anden  Skibsmægler,  en  Datter  blev 
gift  med  en  Silke-  og  Klædekræmmer,  en  anden 
med  en  Professor  ved  Universitetet,  og  den  tre- 
die  Datter  vedblev  at  være  ugift,  skjøndt  hun 
havde  havt  flere  Tilbud. 

Bagger  havde  længe  været  Enkemand,  og 
Datteren  Sofie  bestyrede  hans  Hus.  Hun  var  i 
Alder  med  hendes  Veninde  Theodora  Erbach, 
Grossereren  selv  var  henved  de  halvfjerds,  men 
endnu  rask  og  rørig.  Om  Vinteren  boede  de  i 
hans  store  Gaard  paa  Nørregade,  om  Sommeren 
paa  hans  Landsted  ved  Kjærlighedsstien.  Den- 
gang laae  Folk  paa  Landet  om  Somme- 
ren ved  Søerne  og  paa  Blegdammen.  De  gamle 
Volde  stode  endnu,  og  det  skulde  vare  mange 
Aar,  inden  der  kom  Sporvogne. 

Smukt  og  landligt  laa  Baggers  Villa  der- 
ude ved  Sortedamssøen,  midt  i  en  Have, 
der  liavde  Udgang  til  Farimagsveien,  og  paa 
Veiens  anden  Side  var  Søetatens  Kirkegaard. 
Man  var  langt  borte  fra  den  store  Bys  Larm  og 
anede  ikke  dens  Nærhed. 

En  Sommereftermiddag  begave  Theodora  og 
Erna  sig  ud  til  Baggers  Villa,  hvor  Erna  ikke 
før  havde  været.     De  aabnede  Laagen   til    den 

skyggefulde  Have  og  gik  hen  til  den  af  Træ 
byggede  Villa,  i  det  Samme  fik  Frøken  Bagger 
Øie  paa  dem  og  ilede  ud  for  at  byde  dem  vel- 
kommen. 

Inde  i  Villaen  traf  Damerne  dens  Eier,  en 
smuk,  hvidhaaret  Herre,  der  bar  sort  Fløilska- 
lot.  Han  var  mager,  og  Aarene  havde  krummet 
hans  Ryg  en  HUe  Smule.  I  Haanden  holdt  han 
en  sølvbeslaaet  Merskumspibe,  hvormed  han  de- 
monstrerede i  Luften,  naar  han  talte.  Han  bad 
sin  Datter  om  at  faae  Kaffen  serveret  i  det 
Frie  og  førte  Gjæsterne  ud  i  Haven  paa  Land- 
stedets anden  Side,  hvor  der  var  Udsigt  til  Sor- 
tedamssøens  i  Sollyset  funklende  Bølger.  Ovre 
paa  den  modsatte  Bred  fandtes  ingen  høie  Huse, 
men  kun  Landsteder  med  deres  Haver.  I  et 
Hjørne  af  Haven  stod  en  ældre  Mand  og  kalfa- 
trede en  Baad.  Da  Erna  saae  derhen,  sagde 
Bagger: 

»Baaden  er  bleven  gammel  Hgesom  jeg,  den 
kan  dog  repareres,  det  kan  jeg  ikke.  Naar  den 
er  bleven  sat  i  ordentlig  Stand,  skal  De  komme 
ud  at  seile,  lille  Frøken,  Baaden  vil  blive  god; 
thi  det  er  en  Baadebygger  fra  Holmen,  som  re- 
parerer den.« 

Sofie  Bagger  kom  nu  ud  af  Huset,  fulgt  af 
en  Pige,  der  bar  den  store  Maskine  af  skinnende 
Kobber.  Den  sang  en  lystig  Vise  om  det  gamle 
Hjems  Hyggelighed,  mens  milde  og  venlige  An- 
sigter speilede  sig  i  dens  buttede  og  blanke  Si- 
der.    Røgskyerne   fra    Grossererens    Pibe    stege 

langsomt  tilveirs  og  forsvandt  mellem   et  Linde- 
træes  Blade. 

»Jeg  møder  hver  Dag  paa  Børsen,«  sagde 
Bagger,  »Grosserer  Erbach.  Tidt  faaer  jeg  Lyst 
til  at  sige  til  ham:  Jeg  kan  hilse  Dem  fra  Deres 
Søster. « 

»For  Guds  Skyld,«  udbrød  Theodora,  »gjør 
ikke  det!« 

>Jeg  tænker  dog  stærkt  paa  at  gjøre  det.« 
»De  driller  mig  blot,«  sagde  Theodora. 
»Jeg  vil  ærhgt  tilstaae,«    sagde  Bagger,    »at 
Deres  Broder  ikke  er  af  mine  Folk,    han  hører 
til  de  National-Liberale.     Jeg  er  nu  bleven  op- 
dragen i  den  Tro,   at  det  er  bedre  at  have  een 
Konge  end  nogle  Snese.     Forstaaer  sig,  naar  en 
Grosserer  i  vore  Dage  har  Venner    mellem    de 
Styrende,    kan  han  blive  Etatsraad,    og  det  vil 
Erbach  nok  gjerne  være.     Han  kommer  dog  til 
at  vente  lidt;  thi  det  seer  ud  til,   at  Andre  end 
hans  Venner  nu  ville  komme  til  at  styre  Landet. « 
»Erna  og  jeg  forstaae  os  ikke  paa  Politik,« 
sagde  Theodora. 

»Det  maa  jeg  gjøre  Dem  en  Kompliment 
for,«  sagde  Grossereren.  »Den  Politik  har  Fan- 
den skabt,  den  har  tidt  ophidset  mig  mod  mine 
egne  Sønner,  for  de  er  ligesom  andre  unge  Folk 
national-liberale.  Da  jeg  hørte,  at  de  holdt 
»Fædrelandet«,  tegnede  jeg  mig,  for  at  ærgre 
dem,   som  Abonnent  paa  »Kjøbenhavnsposten«. 

Grossereren  var  bleven  ivrig,  han  havde 
glemt  at  ryge,  og  hans  Pibe  var  gaaet  ud.    Han  tog 

behændig  en  Glød  fra  Fyrfadet  og  kom  den  i 
Pibehovedet.  Piben  var  neppe  bleven  tændt 
paany,  før  en  Officeer  traadte  ind  i  Haven  og 
nærmede  sig: 

»Rostgaard!«  udbrød  Theodora  uvilkaarligt. 

Grossereren  havde  reist  sig  og  var  gaaet 
Rostgaajd  imøde.  De  rakte  hinanden  Haanden, 
og  Rostgaard  sagde: 

»De  fatter  vel  Grunden  til,  at  jeg  opsøger 
Dem?« 

»Maaske,  men  maa  jeg  forestille  Dem  for 
Damerne?« 

Han  førte  Officeren  hen  til  Kaffebordet, 
og  da  Ragger  forestillede  Rostgaard  for  Theo- 
dora, sagde  hun: 

»Oberstheutenanten  og  jeg  ere  gamle  Re- 
kjendte,  han  kom  som  ung  i  Faders  Hus.« 

Rostgaard  afslog  at  drikke  Kaffe  med  og  sagde, 
at  han  helst  snarest  muligt  vilde  afgjøre  den 
Sag  med  Grossereren,  hvorfor  han  var  kommen. 

»Det  kan  godt  skee,«  sagde  Ragger,  »men 
bagefter  skal  De  Pinedød  spise  til  Aften  med  os.« 

Rostgaard  lovede  det  og  gik  afsides  i  Ha- 
ven med  Grossereren. 

»Carls  Moder,«  sagde  han,  »har  skrevet 
mig  til,  at  han  har  besveget  Dem  for  omtrent 
200  Rdl.  Jeg  har  taget  en  kort  Permission,  for 
at  faae  den  Sag  klaret.  Maa  jeg  betale  Dem 
Pengene?« 

»Lader  os  først  tale  om  Sagen.  De  erin- 
drer,  at  jeg  ifjor  averterede  i  »Rerlingske«,   at 

én  ung  Mand  kunde  faae  Ansættelse  paa  mit 
Kontor.  Mellem  de  indkomne  Billetter  syntes 
jeg  bedst  om  en,  der  var  underskrevet  Carl 
Schmidt.  Jeg  talte  med  ham,  og  han  sagde.  De 
anbefalede  ham.  De  laa  dengang  rned  Deres 
Bataillon  her  i  Byen,  jeg  opsøgte  Dem  og  fik  at 
vide,  at  han  var  Deres  Søn.  Det  var  mig  en 
Glæde  at  kunne  gjøre  en  saa  udmærket  Officeer 
en  Tjeneste,  og  jeg  tog  Carl  Schmidt  paa  mit 
Kontor.  I  Begyndelsen  gik  Alt  godt,  og  jeg 
glædede  mig  derover;  Schmidt  passede  sit  Ar- 
beide  og  var  godt  lidt  af  de  andre  Kontorister.  I 
det  sidste  Par  Maaneder  var  der  over  ham 
kommet  noget  Uroligt,  som  var  mig  og  Andre 
paafaldende,  og  for  fjorten  Dage  siden  blev  det 
opdaget,  at  han  havde  indkasseret  Regninger  og 
ikke  indbetalt  Beløbet  i  Kassen.  Jeg  tog  ham 
da  for  mig,  han  tilstod;  at  Moderen  altid  pres- 
sede ham  for  Penge,  og  at  hun  var  den  egent- 
lige Aarsag  til  hans  Forbrydelse.  Jeg  lod  hende 
komme  til  mig  og  foreholdt  hende  den  Synd, 
hun  havde  begaaet  mod  sin  Søn.  Engang  tid- 
ligere havde  jeg  talt  med  hende,  og  da  havde 
hun  været  Kattevenligheden  selv,  nu  hvæsede 
hun  og  viste  Kløer,  jeg  har  aldrig  kjendt  et 
frækkere  Fruentimmer.  Det  gjorde  intet  Indtryk 
paa  hende,  at  jeg  truede  med  at  lade  baade 
hende  og  Sønnen  arrestere,  og  da  hun  havde 
forladt  mig,  stod  det  klart  for  mig,  hvad  jeg 
burde  gjøre.  Et  af  mine  Skibe  laa  seilfærdigt 
til  Rio  Janeiro,  med  det  maatte  Schmidt  sendes 

bort  for  at  undgaae  den  daarlige  Paavirkning  at 
Moderen,  skete  det  ikke,  vilde  han  blive  ødelagt. 
Jeg  lod  den  unge  Mand  komme  til  mig  og 
spurgte  ham,  om  han  havde  Lyst  til  at  reise  til 
Amerika.  Han  svarede  Ja;  det  blev  afgjort,  han 
skulde  med  Skibet,  og  nu  er  han  paa  Veien  til 
Amerika.« 

»Tak,«  svarede  Rostgaard  og  trykkede  Gros- 
sererens Haand. 

»Moderen  kom  til  mig  og  larmenterede  over, 
at  jeg  havde  taget  Sønnen  fra  hende,  hun  blev 
i  en  Hast  viist  Døren.« 

»Jeg  beklager,  at  jeg  indirekte  er  Skyld  i, 
at  hun  har  generet  Dem,«  sagde  Rostgaard, 
»maa  jeg  afgjøre  min  Gjæld  til  Dem?« 

»De  har  ingen  Gjæld  til  mig.« 

»Jeg  mener  jo.« 

Grossereren  var  ikke  at  bevæge  til  at  mod- 
tage Penge  af  Oberstlieutenanten. 

»Lader  os  betragte  vor  Samtale  om  den 
Sag  som  afsluttet,«  sagde  Ragger,  »og  gaae  hen 
at  hilse  paa  Damerne.« 

Det  var  Rostgaard  kjært  efter  saa  lang  Tids 
Forløb  at  være  i  Theodoras  Selskab.  Sofie  gik 
ind  i  Huset  for  at  træffe  Forberedelser  til  Af- 
tensbordet, Ragger  viste  Erna  Havens  sjeldne 
Rlomster  og  Træer,  og  Rostgaard  blev  ene  med 
Theodora.  Han  skjulte  ikke  for  hende  Anled- 
ningen til  sit  Resøg  paa  Landstedet. 

»Stakkels  Rostgaard,«  sagde  hun,  »jeg  be- 
klager Dem.« 

»Frøken  —  Theodora  —  hvor  kunde  vi 
have  været  lykkeHge,  hvis  hun  ikke  havde  væ- 
ret! Hvorfor  skal  en  Ungdomssynd  dog  straffes 
saa  haardt?« 

»Efter  saa  mange  Aars  Forløb  bør  De  see 
roligere  paa  Sagen.« 

»Javist,  men  den  nye  Skandale  har  atter 
bragt  mit  Sind  i  Oprør.« 

Kort  derefter  bleve  de  kaldte  ind  til  Aftens- 
bordet. Talen  faldt  paa  Forholdene  i  Slesvig 
og  Forhandlingerne  i  Notabelforsamlingen,  der 
netop  var  samlet  i  Flensborg.  Der  var  ingen 
Udsigt  til,  at  den  kunde  blive  enig  om  det  fore- 
lagte Forfatningsudkast,  Flertallet  vilde  have  en 
Union  mellem  Danmark  og  Slesvig  paa  den  ene 
Side  og  Holsten  og  Lauenborg  paa  den  anden, 
Mindretallet  fordrede  et  Slesvig-Holsten  i  Union 
med  Kongeriget. 

»Jeg  hørte  idag  paa  Børsen,«  sagde  Gros- 
sereren, »at  Ministeriet  vil  afgaae,  fordi  Uden- 
rigsministren,  som  er  kommen  hjem  fra  Udlan- 
det, har  forsikkret,  at  Ministeriet  ikke  besidder 
Magternes  Tillid.  Det  er  Tillisch,  der  ønskes 
fjernet  som  Minister  for  Slesvig,  og  man  mener, 
at  Bardenfleth  vil  afløse  ham.« 

»Er  der  Tale  om,  at  Krigsministren  af- 
gaaer?«  spurgte  Rostgaard. 

»Ja,  man  nævner  ham  og  Professor  Clausen. 
Vor  Herre  veed,  hvorledes  Alt  dette  vil  ende; 
det  er  min  Mening,  at  Kongen  lettere  vilde  kunne 

have  ordnet  vort  Riges  Anliggender,  hvis  han 
havde  været  Enevoldskonge.« 

»De  kan  have  Ret,«  svarede  Rostgaard. 
»men  Aaen  kan  ikke  flyde  tilbage  til  sit  Udspring. 
Tiden  fordrer  frie  Forfatninger.« 

»Er  Tiden  vis  paa,  at  de,  som  kunne  re- 
gere, komme  til  at  gjøre  det?« 

Herrerne  vedbleve  at  politicere,  til  Damerne 
formanede  til  Opbrud. 

Det  var  en  smuk,  stille  Sommeraften,  da 
Rostgaard,  Theodora  og  Erna  traadte  ud  paa 
Farimagsveien.  Grossereren  og  Sofie  tilraabte 
fra  Havelaagen  deres  Gjæster  et  sidste  Farvel. 
Rostgaard  bød  nu  Theodora  Armen  og  sagde: 

»Det  er  en  Selvfølge,  at  jeg  ledsager  Dem 
hjem.« 

Theodora  takkede. 

»Hvor  her  er  smukt!«  udbrød  Erna.  »Hvor 
jeg  gjerne  vilde  boe  her!« 

»Hvorfor  boer  De  da  ikke  her?«  spurgte 
Rostgaard.  »Der  er  trist  ude  paa  Christians- 
havn.« 

»Men  billigt,«  mente  Theodora. 

»Her  er  sikkert  ligesaa  billigt,«  sagde  Rost- 
gaard. 

Rostgaard  anbefalede  Damerne  at  flytte  og 
mente,  at  Rødmen  da  vilde  vende  tilbage  til  Er- 
nas Kinder. 

»Hun  har  Hjemve  efter  Holsten,«  sagde 
Theodora. 

»Tro  mig,  Frøken,«    sagde  Rostgaard,  hen- 

vendt  til  Erna,  »Forholdene  i  Holsten  ere  ikke 
behagelige.  Det  er  desuden  naturligere,  at  De 
er  hos  Deres  Faders  Familie  end  hos  Deres 
Moders.« 

Erna  svarede  ikke  herpaa  og  ledede  Sam- 
talen hen  paa  noget  Andet.  Da  Rostgaard  havde 
fulgt  Damerne  hjem  og  var  paa  Veien  til  Hotel 
d'Angleterre,  hvor  han  boede,  stillede,  da  han 
kom  til  Børsen,  et  Fruentimmer  sig  i  Veien  for 
ham  og  raabte: 

»Jo,  Du  er  en  net  En!« 

Rostgaard  hørte  denne  Stemme  og  gøs. 
Han  forstærkede  sin  Gang  og  sagde: 

»Jeg  har  Intet  med  Dem  at  skaffe.« 

»Jeg  har  meget  med  Dig  at  skaffe.  Du  har 
været  med  til  at  faae  Carl  til  Amerika.« 

»Maa  jeg  bede  om,  at  De  er  høflig  og  til- 
taler mig  med  De.« 

»Aa  nei.  Du  har  ikke  været  høflig  mod 
mig  og  i  de  sidste  Aar  ikke  sendt  mig  Penge.« 

»Jeg  lader  mig  ikke  mere  afpresse  Penge.« 

»Hvis  Du  ikke  giver  mig  Penge,  skal  der 
komme  en  Artikel  om  Dig  i  »Uglen«.  Jeg  saae, 
at  Du  iaften  fulgte  et  Par  uanstændige  Fruen- 
timmer hjem.  Artiklen  skal  hedde:  En  Oberst- 
lieutenant  paa  forbudne  Veie.  Saadan  Noget 
holder  Folk  af  at  læse.  Ryk  hellere  ud  med 
Mynten,  saa  bliver  Du  fri  for  Skandalen.« 

>Det  gjør  De  naturligviis  ikke,«  sagde  en 
Stemme. 

En  ældre  Herre,  som  de  ikke  havde  seet 
komme,  stod  hos  dem. 

»Sikken  En!«    raabte  Fruentimmeret.     »Hvad 
vil  han?« 

»Jeg  er  Kjøbenhavns  Politidirekteur,«  sagde 
Herren,  »og  De  har  vel  ikke  Noget  imod,  Hr. 
OberstUeutenant,  at  meddele  mig  Grunden  til 
dette  Fruentimmers  upassende  Opførsel  imod 
Dem?« 

»Paa  ingen  Maade,«  svarede  Rostgaard  og 
forklarede  i  Korthed  sit  Forhold  til  Fruentim- 
meret. 

Hun  forsøgte  paa  at  ville  Uste  sig  bort, 
men  Politidirekteuren  befalede  hende  bydende 
at  blive. 

»Jeg  kan  lade  Dem  kriminelt  tiltale,«  sagde 
Politidirekteuren  til  Fruentimmeret,  »for  Forsøg 
paa  Pengeafpresning,  ja,  for  at  have  forledt  De- 
res Søn  til  at  besvige  Grosserer  Bagger.  Ønsker 
De  det,  Hr.  OberstUeutenant?« 

»Nei,«  svarede  Rostgaard,  »jeg  ønsker  kun, 
at  hun  herefter  lader  mig  være  i  Fred.« 

»Hun  skal  faae  et  Pohtihold,«  sagde  Politi- 
direktøren. »Dette  Fruentimmer  skal  ikke  of- 
tere genere  Dem.« 

Da  Rostgaard  gik  videre,  spurgte  han  sig 
selv,  om  han  nu  vilde  faae  Fred, 

Axel  rondeller. 


Et  Par  Maaneder  ere  forløbne,  Somren  er 
forbi,  og  vi  befinde  os  i  October  1851.  Gros- 
serer Erbach  gik  efter  Middagsbordet  frem  og 
tilbage  i  sin  Dagligstue,  rygende  en  Cigar.  Bør- 
nene vare  gaaede,  og  han  var  alene  med  sin 
Kone. 

»Du  er  i  daarligt  Humør,«  sagde  hun. 

»Du  har  Ret,«  svarede  han,  »Grosserer 
Bagger  har  igjen  talt  til  mig  om  min  Søster  og 
om  min  Broderdatter.« 

»Jeg  fmder  det  upassende,  at  han  blander 
sig  i  vore  Familieforhold.« 

»Du  har  Ret,«  sagde  hendes  Mand  forbit- 
tret,  »men  han  er  en  af  Børsens  Matadorer,  og 
jeg  kan  ikke  bryde  med  ham.« 

»Hvad  vil  Du  da  gjøre?« 

»Dreiede  det  sig  blot  om  min  Søster,  kunde 
Sagen  ordnes,  hun  er  en  Dame,  man  kan  være 
bekjendt,  men  min  Broderdatter,  nei  . . .« 

»Forleden  omtalte  Frits  hende  med  Varme.« 

»Ja  saa.  —  Det  er  meget  heldigt,  at  han 
har  en  Plads  paa  Høiesteretsadvokat  Momsens 
Kontor,  men  det  var  bansat  uheldigt,  at  Ad- 
vokaten sendte  ham  i  et  Ærinde  til  Rasmus 
Bagger,  hvor  han  tilfældigviis  traf  sammen  med 
sin  Tante  og  sin  Kusine.« 

»Frits  fandt  sin  Kusine  meget  smuk.« 

»Han  har  maaske  ligestrax  forelsket  sig  i 
hende.  Det  skal  der  blive  sat  en  Stopper  for. 
Hvor  her  er  varmt,  nu  er  der  igjen  lagt  for 
meget  i  Kakkelovnen.« 

»Frits,«  sagde  Fruen,  »er  af  en  saa  sindig 
Natur,  at  han  neppe  bliver  forelsket  i  en  ung 
Pige,  første  Gang  han  taler  med  hende.« 

»I  hvert  Fald  ønsker  han,  at  Theodora  og 
hans  Kusine  besøge  os,  det  bliver  der  ikke  No- 
get af.« 

»Hvad  vil  Du  sige  til  Grosserer  Bagger?« 

»Jeg  vil  slet  Ingenting  sige  til  ham.  Jeg 
vil  vente,  til  han  bringer  Sagen  paa  Bane  igjen.« 

Han  saae  paa  sit  Uhr,  bemærkede,  at  Klok- 
ken var  bleven  mange,  og  at  det  var  Tid  til  at 
gaae  paa  Kontoret. 

Louise  var  efter  Middagsbordet  gaaet  til  sin 
Veninde.  Der  var  kommet  Travlhed  i  Fru  Har- 
ders Hus  med  at  sye  Brudeudstyr;  thi  An- 
nas Bryllup  skulde  staae  en  af  de  første  Maa- 
neder  i  det  kommende  Aar.  Louise  havde  for- 
talt sin  Veninde,  at  Frits  havde  mødt  sin  Ku- 
sine hos  Grosserer  Bagger  og  var  bleven  aldeles 
indtagen  i  hende;  dengang  Axel  fik  det  at  vide, 
beklagede  han  i  sit  stille  Sind,  at  han  ikke 
havde  været  saa  heldig  som  Frits. 

Kammerraad  Grundtoft  var  atter  kommen 
hertil  Byen,  nu  Rigsdagen  paany  var  samlet 
Han  besøgte  om  Aftnen  sin  Søster  og  udtalte 
sig  meget  heftigt  mod  Ministeriet. 

»Det  bryde  vi  os  slet  ikke  om  at  høre,« 
sagde  Helene,  »fortæl  os  heller,  hvorledes  det 
er  gaaet^ Jomfru  Bolette  Hansen.« 

»Ja,  Hr.  Kammerraad,  fortæl  os  det,«  sagde 
Louise. 

»Jeg  har  havt  ondt  af  den  stakkels  Pige,« 
sagde  Grundtoft.  »Historien  er  kommen  ud  i 
vor  By,  og  de  unge  Piger  trække  sig  bort  fra 
Bolette.  Hjemme  bliver  hun  heller  ikke  behand- 
let paa  det  Bedste,  ja,  hun  har  været  vel  reist.« 

Axel,  der  var  kommen,  mens  hans  Onkel 
talte,  begyndte  at  angribe  de  provinsielle  Filistre. 
Kammerraaden  tog  Filistrene  i  Forsvar,  idet  han 
dog  maatte  indrømme,  at  deres  Syn  paa  flere 
Forhold  kunde  være  snevert  nok. 

»Som  f.  Ex.  paa  Bolette  Hansens,«  sagde 
Helene. 

»Du  har  Bet,  Helene,«  lo  Kammerraaden. 
»Men  det  er  ikke  alene  ovre  hos  os,  at  Mange 
ville  have,  vi  skulle  leve  efter  en  bestemt  Form. 
Vi  skulle  have  normale  Forældre,  opdrages  paa 
normal  Maade,  forlove  os  med  et  normalt  Pige- 
barn, og  vort  Ægteskab  skal  forløbe  normalt. 
De  Normale  danne  et  helt  Frimureri.« 

»De  ironiserer  nok  over  det  gode  Selskab?« 
spurgte  Louise. 

»Min  Sjæl  om  jeg  gjør.  Jeg  anseer  mig 
selv  for  at  høre  til  det  gode  Selskab,  men  ikke 
til  det  firie.  De  maa  indrømme  mig,  at,  hvad 
der  er  fint,  behøver  ikke  at  være  godt.« 

Det  indrømmede  Louise.  (Forts.) 

„Vi  har  beholdt  hende'^ 

Original  Novelle 


af 

Emil   Karton. 

(Fortsat). 


>>Det  er  maaske  bedst,  at  Du  faaer  din  Vil- 
lie,«  sagde  Faderen,  »og  at  Du  Jaaer  Lov  til  at 
tage  tilbage  med  næste  Tog.« 

»Ja,  det  er  det  Bedste,«  sagde  Fruen,  »og 
naar  dit  Sind  er  blevet  mere  roligt,  Emilie,  skal 
det  være  mig  en  Glæde  at  see  Dig  igjen.« 

»De  vil  neppe  see  mig  saa  snart  igjen,« 
svarede  Emilie. 

»Del«  busede  Faderen  ud,  »siger  Du  »De« 
til  din  Stedmoder?« 

»Hun  er  mig  endnu  en  Fremmed,«  svarede 
Emilie,  »idag  taler  jeg  med  hende  for  første 
Gang. « 

»Du  skal  sige  »Du«  til  hende,«  raabte  Fa- 
deren hidsig. 

»Kjære  Jepsen,«  sagde  Fruen,  »jeg  holder 
ikke  af,  at  der  i  saa  Henseende  paalægges  Emi- 
lie nogen  Tvang.  Jeg  vedbliver  naturligviis  at 
sige  »Du«  til  hende;  thi  det  fordrer  god  Tone.« 

Et  bittert  Svar  var  næT  undsluppet  Emilie, 
men  hun  betvang  sig  og  skyndte  sig  at  tage 
Afsked.     Den  var  ikke  hjertelig  fra  nogen  af  Si- 

derne.  Da  hun  gik  ned  af  Trapperne,  sukkede 
hun  fortvivlet: 

»Jeg  har  intet  Hjem,  ingen  Fader  mere!« 

Da  hun  var  gaaet,  blev  hun  naturligviis 
Gjenstand  for  Samtale  mellem  de  Nygifte.  Jep- 
sen var  svag  nok  til  at  bebreide  Datteren  hen- 
des Opførsel,  han  ventede,  det  vilde  behage  hans 
Kone.  Det  gjorde  det  ogsaa,  og  hun  tog  det 
Løfte  af  sin  Mand,  at  Emilie  under  ingen  Betin- 
gelse i  det  første  Aar  maatte  komme  tilbage  til 
Hjemmet. 

Skomager  Jepsen  havde  altsaa  faaet  sin  an- 
den Kone.  Han  var  stolt  af  hende  og  forelsket 
i  hende,  og  han  sagde  Intet  til,  at  hans  Hus- 
holdning kostede  ham  langt  mere  end  før.  Paa 
hendes  Opfordring  havde  han  maattet  anskaffe 
sig  elegante  Klæder  og  lignede  i  dem  ikke  mere 
den  gode,  gamle,  solide  Haandværksmester. 
Imidlertid  sørgede  hans  Kone  for,  at  han  pas- 
sede sin  Boutik  og  sit  Værksted,  og  naar  der 
var  meget  at  bestille,  formanede  hun  ham  til 
ligesom  tidligere  at  blive  paa  Værkstedet  om 
Aftenen,  og  for  at  hendes  Nærværelse  ovenpaa 
i  Leiligheden  ikke  skulde  kalde  ham  fra  Arbei- 
det,  gik  hun  paa  saadanne  Aftner,  og  det  endog 
hyppigt,    ud   at  besøge   en  eller  anden  Veninde. 

Jepsen  og  Kone  tilbragte  ofte  deres  Aftner 
ude.  De  modtoge  sjeldent  Besøg.  Den  afskedi- 
gede Skolelærer  Niels  Dyrberg  førte  vel  endnu 
Skomagerens  Bøger,   men   den  tidhgere  Omgang 

mellem  dem  var  forbi:  Jepsen  frygtede  for,  at 
Dyrberg  skulde  henlede  Samtalen  paa  Emilie, 
det  gjorde  han  imidlertid  aldrig.  To  af  Fruens 
Veninder  kom  i  Skomagerens  Huus,  hun  havde 
fortalt,  at  hun  havde  gjort  deres  Bekjendtska^i  i 
Pensionatet,  hvor  de  endnu  boede.  Den  Ene 
var  en  Enkefru  Postman,  hvis  Mand  havde  væ- 
ret ansat  i  et  offentligt  Kontor,  hun  var  paa  Fru 
Jepsens  Alder  og  ganske  kjøn,  den  Anden  var 
en  Frøken  Svendsen,  der  informerede  i  Sprog. 
Hun  var  noget  fri  i  sine  Yttringer  og  Manerer, 
Fru  Jepsen  kaldte  hende  for  emanciperet.  Disse 
Damer  havde  et  udstrakt  Bekjendtskab  og  vidste 
Besked  om  Byens  nyeste  Skandaler.  De  kjendte 
en  Mængde  yngre  Herrers  Udseende  og  Indtæg- 
ter og  deres  Forhold  til  Damerne  af  demi 
monde.  Jepsen  morede  sig  over  at  høre  paa 
deres  Samtaler.  Engang  imellem  kom  en  af 
disse  Damer  og  inviterede  Fru  Jepsen  hjem  til 
sig  om  Aftnen  til  Dameselskab.  Disse  Selskaber 
kunde  vare  til  helt  ud  paa  Natten,  men  det  op- 
dagede Jepsen  ikke;  thi  han  sov  altid  trygt, 
naar  hans  Kone  kom  hjem,  og  hun  gik  saa  stille 
i  Seng,  at  hun  ikke  vækkede  ham.  Han  vedblev 
at  forgude  hende  og  at  opfylde  ethvert  af  hen- 
des Ønsker,  hun  forekom  ham  at  være  et  Møn- 
ster paa  Skjønhed,  Huslighed  og  Dyd.  Datteren 
skænkede  han  saa  godt  som  aldrig  en  Tanke, 
hun  syntes  ham  at  være  et  forstyrrende  Element 
i  hans  Lykke. 

Sommeren  var   forbi.      Novembers    klamme 

Taage  rugede  over  Byen.  Brostenene  i  Pilestræde 
vare  altid  fugtige  og  snavsede,  og  Galoscher  be- 
gyndte at  blive  stærkt  efterspurgte  i  Jepsens 
Boutik.  -En  Eftermiddag,  da  Fru  Jepsen  var  al- 
ene hjemme  i  Leiligheden,  og  hun  paa  Grund 
af  det  mørke  Veir  allerede  havde  tændt  Lys, 
blev  der  ringet  paa.  Hun  lukkede  op  og  stod 
overfor  en  Politibetjent,  der  spurgte,  om  det  var 
her,  at  Skomager  Jepsen  boede.  Da  han  fik  et 
bejaende  Svar,  overrakte  han  hende  en  lille  Sed- 
del og  gik.  Hun  var  begyndt  at  ryste,  da  hun 
saae  Betjenten,  men  beroligedes,  da  han  strax 
gik  sin  Vei.  Hvad  stod  der  paa  Sedlen?  Hun 
ilede  hen  til  Lampen  og  læste,  at  hun  næste 
Dags  Middag  Kl.  12  var  tilsagt  til  at  møde  i 
3die  Kriminelkammer.  Hvad  kunde  det  dog 
være?  Hun  satte  sig  i  Sofaen  og  lod  mange 
Slags  Ting  løbe  sig  gjennem  Hovedet.  Hvorfor 
indeholdt  en  saadan  Tilsigelse  ikke  Underretning 
om,  hvad  det  var  for  en  Sag,  hvorom  der  hand- 
ledes? Det  var  jo  at  sætte  skikkeUge  Folk  i 
ufornøden  Ængstelse.  Hun  tænkte  efter,  og  hen- 
des Kind  blev  blegere  og  blegere.  Kort  efter 
tog  hun  sit  Tøi  paa  og  gik  ud.  Da  Manden  kom 
fra  Værkstedet,  var  hun  kommen  tilbage  og 
sagde  til  ham  med  en  fortrydelig  Mine: 

»Det  er  ogsaa  fortrædeUg,  at  jeg  imorgen 
skal  møde  paa  Haadstuen  og  afgive  Vidnefor- 
klaring!« 

Hun  rakte  ham  Tilsigelsen, 

»Hvad  kan  det  være?«  spurgte  Jepsen  be- 
styrtet. 

»Jeg  har  været  et  lille  Løb  henne  i  mit 
gamle  Pensionat,«  sagde  hun,  »Fru  Postman 
er  ogsaa  bleven  tilsagt.  Der  tjente  i  min  Tid 
en  Pige  der,  som  blev  jaget  bort  for  Tyveri  uden 
dog  at  blive  meldt  til  Politiet.  Vi  mene  nu,  at 
det  er  hende,  som  har  begaaet  nye  Tyverier  og 
er  bleven  greben.« 

»Ja,  ja,  saaledes  maa  det  være,«  sagde  Sko- 
mageren betydeligt  lettet.  »Hun  har  vel  ikke 
stjaalet  Noget  fra  Dig?« 

»Selv  om  saa  var,  vilde  jeg  dog  ikke  gjøre 
hende  mere  ulykkelig  end  hun  er.« 

»Smukt  tænkt  af  Dig.« 

»Men  det  er  altid  kjedeligt  at  faae  en  saa- 
dan  Tilsigelse  til  at  skulle  møde  deroppe,  hvor 
Forbryderne  ogsaa  komme.« 

»Javist  er  det  kjedehgt,  og  kunde  jeg  gaae 
i  dit  Sted,  gjorde  jeg  det  gjerne.« 

»Du  er  den  bedste  af  alle  Mænd,«  sagde 
hun. 

Hun  kom  den  Aften  i  Samtalens  Løb 
jevnlig  tilbage  til  Tilsigelsen  og  var  synlig  be- 
klemt. 

Næste  Dag  klædte  hun  sig  net,  men  tarve- 
hgt  paa,  og  kort  før  Middag  begav  hun  sig  paa 
Veien  til  Raadhuset.  Hun  havde  sagt  til  Man- 
den :  » Idag  maa  Du  finde  Dig  i  at  vente  paa  din 
Middagsmad,«  og  Jepsen  havde  kysset  hende  og 
sagt:    »Det  faaer  jeg  at  fmde  mig  i.«     Og  han 

ventede  en  Time  og  to  og  tre,  men  hans  Kone 
kom  ikke  hjem.  Der  faldt  Uro  paa  ham,  Arbei- 
det  vilde  ikke  rigtigt  gaae  fra  Haanden,  og  han 
sagde  til  Heineth: 

»Min  Kone  bliver  noget  længe  borte,  og  jeg 
er  sulten.« 

»Med  Forlov  at  spørge:  Hvor  er  hun  henne?« 

Mesteren  fortalte  ham  det. 

»Hm,«  brummede  Svenden. 

»Kan  en  Vidneforklaring  tage  saa  megen 
Tid  op?«  spurgte  Mesteren. 

»Det  lader  til  det.« 

»Hør,  jeg  troer,  at  jeg  gaaer  op  og  seer 
efter,  om  hun  er  der  endnu.« 

»Det  skulde  Mester  gjøre.« 

»Hun  er  maaske  bleven  syg.« 

»Ja  maaske.  Der  kjører  en  svær  Mængde 
Vogne  deroppe  i  Nygade,  hun  kunde  maaske 
ogsaa  være  bleven  overkjørt.« 

»Vor  Herre  bevare  os!  De  gjør  mig  ganske 
angst,  Heineth.« 

»Det  var  ikke  min  Mening.« 

»Nu  passer  De  Boutiken,  mens  jeg  er 
borte.  Skulde  min  Kone  komme,  da  fortæl 
hende,  at  jeg  blev  uroKg  over  hendes  lange  Fra- 
værelse og  gik  ud  for  at  søge  hende  op.« 

»Det  skal  jeg.  Mester,«  svarede  Svenden. 

Da  Mestren  var  borte,  faldt  Heineth  i  Tan- 
ker, rystede  engang  imellem  paa  Hovedet  og  ud- 
brød tilsidst: 

»Jeg  gad  vide,  hvorledes  dette  hersens  spæn- 
der af.« 

Mester  Jepsen  havde  skyndt  sig  med  at  iføre 
sig  sit  Overtøi  og  ilede  nu  op  til  Raadhuset,  der 
laa  hist  paa  Torvet  mørkt  og  skmnmelt  i  den 
klamme  Novembertaage.  Da  han  steg  op  af  den 
høie  Trappe,  var  han  i  en  saa  stærk  Sindsbevæ- 
gelse, at  Knæerne  rystede  under  ham,  hvorfor 
vidste  han  ikke  selv.  Han  mødte  i  Forhallen  et 
Bud  og  spurgte  ham  om  Vei  til  3 die  Kriminel- 
kammer.  Han  blev  viist  op  ad  Trappen;  paa 
første  Sal  tilvenstre  laa  Kriminelkamrene.  Han 
fulgte  Anvisningen  og  stod  kort  efter  i  en  stor 
Stue  eller  rettere  Sal,  hvor  der  i  dette  ØiebUk 
ikke  var  et  Menneske.  Jepsen  saae  sig  om  pg 
fik  Øie  paa  en  Mængde  Døre,  hvilken  af  dem 
skulde  han  banke  paa?  Heldigviis  kom  der  en 
Mand  ud  af  en  af  disse  Døre.  Jepsen  henvendte 
sig  til  ham  med  sit  Ærinde. 

»Her  bliver  ikke  afholdt  flere  Forhører 
idag,«  sagde  Manden. 

Jepsen  fortalte  nu  videre,  at  hans  Kone  var 
bleven  tilsagt  til  at  afgive  Vidneforklaring  i  3die 
Kriminelkammer,  og  at  hun  endnu  ikke  var  kom- 
men hjem. 

»Hvad  hed  hun?«  spurgte  Manden. 

Jepsen  sagde  det. 

»Saa  kan  jeg  sige  Dem,  hvorfor  hun  ikke 
er  kommen  hjem.    Vi  have  beholdt  hende  heroppe.'^ 

Det  sortnede  for  Jepsens  Øine,  han  sank 
om  paa  den  Træbænk,  der  løber  under  Vinduerne. 

»Kom  til  Dem  selv,«  sagde  Manden. 

»Hvad  har  him  gjort ?♦-  stønnede  Jepsen. 

»Det  veed  jeg  ikke.  Det  maa  De  henvende 
Dem  til  Assessoren  om.« 

»Hvad  hedder  han?    Hvor  boer  han?« 

Manden  nævnede  Assessorens  Navn  og  sagde, 
at  han  boede  paa  Vesterbro  helt  ude  ved  sorte 
Hest. 

Jepsen  styrtede  afsted,  han  maatte  tale  med 
Assessoren,  han  glemte  rent  sin  Sult  og  løb  som 
en  Besat  ud  ad  Vesterbro  til.  »Vi  have  beholdt 
hende  heroppe,«  vedblev  det  at  lyde  i  hans 
Øren.  Hvad  kunde  hun  dog  have  gjort?  Hun 
var  en  saa  dannet  Dame,  hun  var  af  god  Fa- 
miUe,  Faderen  havde  før  1864  været  Toldassi- 
stent ovre  i  Slesvig,  han  var  død  nogle  Aar  ef- 
ter som  fordreven  slesvigsk  Embedsmand.  Hen- 
des første  Mand  havde  ført  et  stort  Huus,  men 
ikke  ved  sin  Død  efterladt  sig  Noget.  Hvor- 
ledes kunde  en  saadan  Dame  have  gjort  sig 
skyldig  i  nogen  Forbrydelse?  Umuligt!  Og  mens 
hun  havde  væreC  hans  Kone,  havde  han  ikke 
havt  det  Ringeste  at  klage  paa  hende,  hun  havde 
været  Elskværdigheden  selv. 

Det  havde  begyndt  at  støvregne,  han  mær- 
kede det  ikke.  Fremad,  fremad  gik  det  til 
»sorte  Hest.«  Endelig  stod  han  udenfor  det 
Huus,  hvori  Assessoren  boede,  han  ilede  op  af 
Trapperne  og  ringede  paa.  En  Pige  kom  og 
lukkede  op. 

»Er  Assessor  N.  hjemme?« 

»Ja.« 

Pigen  spurgte  om  hans  Navn  og  meldte  ham 
til  Assessoren.  Kort  efter  stod  Jepsen  i  et  Ar- 
beidsværelse,  svagt  oplyst  af  en  Studerelampe, 
overfor  en  endnu  ung  Mand  med  et  velvilligt 
Ansigt. 

»Sæt  Dem  ned,«  sagde  Assessoren,  »lader 
os  tale  sammen.  Jeg  kan  tænke  mig,  hvorfor 
De  kommer.« 

»Aa  ja,  hvorfor  har  De  beholdt  min  Kone?« 

»Fat  Dem,  Hr.  Jepsen,  tag  Sagen,  hvis  De 
formaaer  det,  med  større  Rolighed.  Før  jeg 
svarer  Dem,  ønsker  jeg  gjerne  nogen  Underret- 
ning om  Deres  Forhold.« 

Assessoren  gjorde  Jepsen  en  Mængde  Spørgs- 
maal,  som  denne  besvarede  med  stor  Aabenhed. 

»Tak  for,  hvad  De  har  fortalt  mig,«  sagde 
Assessoren.  »De  kan  dog  ikke  undgaae  at  komme 
engang  i  Forhør,  men  jeg  lover  Dem,  at  det 
ikke.  skal  blive  langt.  De  staaer  ganske  udenfor 
Sagen  og  hører  til  de  Bedragne.« 

»Har  hun  bedraget  Nogen?«  spurgte  Jepsen. 

»Jeg  kan  idag  ikke  fortælle  Dem  meget, 
kun  det,  der  angaaer  Dem  selv,«  sagde  Assesso- 
ren. »Hun  har  i  sit  korte  Ægteskab  været  Dem 
utro.« 

»Været  mig  utro!« 

»Ja,  hun  har  selv  tilstaaet  at  have  havt  et 
Par  Elskere,  mere  kan  jeg  ikke  sige  Dem  idag.« 

»Umuligt!  Hun  har  altid  fortalt  mig,  at  hun 

elskede  mig,   at  det  var  derfor,    at   hun   giftede 
sig  med  mig.« 

»Jeg  kan  fortælle  Dem,  at  hun  har  tilstaaet, 
at  hun  giftede  sig  med  Dem,  fordi  hendes  Pen- 
gemidler vare  slupne  op,  og  hun  havde  Udsigt 
til  at  blive  kastet  paa  Gaden  fra  det  Pensionat, 
hvori  hun  boede.  Hun  lagde  an  paa  at  fange 
Dem,  fordi  hun  mente,  at  det  var  heldigt  at  have 
en  velstaaende  Mand  i  Baghaanden.  De  burde 
have  seet  Dem  for,  Hr.  Jepsen.« 

Skomageren  var  aldeles  sønderknust,  han 
udbrød : 

»Troer  De  ikke,  at  hun  tilbagekalder  sin 
Tilstaaelse?« 

»Det  troer  jeg  ikke,«  svarede  Assessoren. 

»Er  det  for  den  Sags  Skyld,  at  hun  er  ble- 
ven sat  fast?« 

»Nei,  for  den  Sags  Skyld  vilde  vi  ikke  have 
beholdt  hende.  Men  see  nu  herop  om  nogle 
Dage,  jeg  skal  da  maaske  kunne  fortælle  Dem 
mere.  Vi  sees  dog  inden  den  Tid;  thi  imorgen  bli- 
ver De  tilsagt  til  Forhør,  der  kan  De  dog  ingen 
Oplysning  faae  af  mig.« 

Assessoren  rakte  Jepsen  Haanden,  og  denne 
stod  kort  efter  igjen  paa  den  mørke  Gade.  Han 
var  saa  forstyrret,  at  han  tog  feil  af  Veien  og 
ilede  ad  Frederiksberg  Slot  til.  Et  heftigt  Vind- 
stød, der  nær  havde  revet  ham  Hatten  af  Hove- 
det, bragte  ham  til  sig  selv,  han  saae,  hvor  han 
var  og  vendte  om.     »Hvad   maa  Heineth  tænke, 

at  Du  bliver  saa  længe  borte?«  spurgte  han  sig 
selv. 

Han  indhentede   en  Sporvogn    og    satte    sig 
ind.     De  fremmede  Menneskers  Nærværelse  tvang 
ham    til    at    beherske    sig      Men    hvad     skulde 
han  sige  til  Heineth?    Skulde  han  fortælle  ham 
det  Hele?    Nei,  nei,  det  var  bedre  at  skjule  Alt, 
saalænge   som  muligt.      Han    vilde    fortælle    sin 
Svend,    at  Mathilde  paa_  Hjemveien  var  falden  i 
det  glatte    Føre    og  havde  brækket  et  Been  og 
derefter  i   en  Droske  var    kjørt    paa  Kommune- 
hospitalet. Tid  vundet,  Alt  vundet,  sagde  man  jo, 
han  klamrede  sig  endnu  til  Haabet  om,   at  hans 
Kones  Brøde  vilde   vise   sig    ikke    at  være    saa 
stor  som  Assessoren  havde  ladet  sig  forlyde  med. 
Han  kom  hjem,  og  Heineth  hørte  med  ufor- 
stilt Bedrøvelse  paa,  at  hans  Mesters  smukke  Kone 
var  bleven  indlagt  paa  Hospitalet  for  et  Beenbrud, 
og  Svenden  kunde  saa  godt  forstaae,  at  Mestren 
den  Aften  ikke  var  oplagt  til  at  arbeide  og  vilde 
lukke  Boutikken  tidligt.     Men    da    Jepsen    siden' 
sad  ene  oppe  i   sin  Leilighed,    hvor    saa    meget 
mindede  ham  om  hende,  de  havde  beholdt,  blev 
han  greben   af  Angst    for    at    være    alene,    han 
syntes,   at  han  maatte  gjøre  en  Ulykke  paa  sig 
.  selv,  han  sprang  op  og  ilede  hen  til  Beværtnings- 
stedet »Kronprinsen«,    hvor    han   først  forlangte 
en  Portion  Gaasesteg,  som  han  spiste  med  Graa- 
dighed,  og  ovenpaa  drak  han  adskilUge  Toddyer. 
Han  vilde  forjage  sine  Bekymringer  med  en  Ruus. 
Det  lykkedes  ham  ogsaa   at  komme   i   en  Stem- 

ning,  hvori  han  sagde  til  sig  selv:  »Blæse  være 
med  det  Hele!«  og  i  den  gik  han  hjem  og  i 
Seng.  Men  næste  Morgen  vare  Bekymringerne 
der  igjen,  og  paa  Grund  af  Følgerne  af  Aftnens 
Ruus  stode  de  endnu  mørkere  for  ham  end  den 
foregaaende  Aften. 

Han  blev,  som  Assessoren  havde  bebudet, 
tilsagt  til  at  møde  i  3die  Kriminelkammer  for  at  af- 
give Forklaring,  Assessoren  var  der  kold  og 
fremmed,  han  fremkom  den  Dag  med  et  Spørgs- 
maal,  hvorom  der  ikke  var  blevet  talt  i  hans 
Hjem,  om  Jepsens  Datter  havde  været  forlovet 
med  en  Manufakturhandler  Carl  Næstved,  der 
havde  taget  sig  af  Dage  ved  Selvmord.  Skoma- 
geren blev  spurgt  nøie  ud  om  den  Sag  og  fik 
derefter  Lov  til  at  gaae.  Tankerne  vare  i  Forhø- 
ret blevet  henledet  paa  hans  Datter,  han  havde 
glemt  hende,  han  levede  og  aandede  kun  for  sin 
Kone  og  for  hendes  Skjæbne.  Nu  spurgte  han 
sig  selv:  »Hvad  vil  Emihe  sige,  naar  hun  erfa- 
rer Alt  dette?«  For  første  Gang  paakom  der 
ham  en  Følelse  af  Skamfuldhed.  Nei,  han  kunde, 
han  vilde  ikke  fortælle  hende  det.  Og  maatte 
hun  ikke  hovere  over,  at  hendes  Stedmoder, 
som  hun  ikke  kunde  lide,  nu  sad  arresteret  og 
maaske  blev  straffet.  Heldigviis  vidste  Ingen 
noget  om  Sagen  endnu,  men  naar  Dommen  blev 
fældet,  kom  den  jo  i  alle  Bladene.  Det  var  for- 
fæ^rdeligt  at  tænke  sig. 

(Forts  ) 

Fra  alle  Kanter. 


Hvorledes  en  Sang  blev  til.  Forleden  Dag  kom  jeg 
ind  paa  de  kjøbenhavnske  Vaabenbrødres  Kontor,  hvor 
der  hænger  et  fortræffeligt  Portrait  af  Kong  Frederik 
den  Syvende.  Ved  at  see  dette  Billede,  kom  jeg  til  at 
mindes  den  Leilighed,  hvorved  det  blev  overleveret  til 
Selskabet,  og  hvorom  her  skal  fortælles.  Det  var  om 
Morgenen  den  22de  August  1862,  at  Krigsministerens, 
General  Thestrups  Tjener,  kom  til  mig  og  sagde,  at 
Hs.  Excellence,  der  boede  omtrent  ligeoverfor  mig  i  St. 
Kongensgade,  ønskede  at  tale  med  mig.  Jeg  skyndte 
mig  over  til  Ministeren,  der  sagde:  „Hans  Majestæt  har 
paalagt  mig  at  overbringe  Vaabenbrødrene  sit  Billede. 
Jeg  seer,  at  de  denne  Formiddag  have  Skydefest  paa 
Enighedsværn,  vil  De  gaae  derud  og  melde  min  An- 
komst?    De  er  jo  i  Bestyrelsen." 

Jeg  skyndte  mig  ud  til  Enighedsværn,  ankom  der 
Kl.  10  Formiddag  og  udrettede  mit  Ærinde.  Krigsmi- 
nisteren vilde  komme  Kl.  12,  der  skulde  netop  da  spises 
Frokost,  og  Formanden,  Premierlieutenant  Henning 
Schouw,  vilde  bede  Hs.  Excellence  om  at  deeltage  i 
Frokosten.  „Kan  Du  ikke,"  spurgte  Schouw,  „hos  en 
Kunstner  faae  et  Staffeli  tillaans?  Vi  maae  jo  lade  en 
Slags  Afsløring  finde  Sted."  Jeg  lovede  at  gjøre,  hvad 
jeg  kunde,  og  spurgte:  „Vi  skal  vel  have  en  Sang?"  — 
„Aa,  det  er  umuligt,"  mente  Schouw. 

Jeg  begav  mig  da  fra  Enighedsværn  til  Hotel  du 
Nord,  for  at  faae  et  Staffeli  tillaans  hos  min  Ven  Dyr- 
maler Lytzen,  som  boede  der.  Paa  Veien  digtede  jeg 
følgende  Vers  paa  Melodien :  „Vift  stolt  paa  Kodans  Bølge" ; 

Vi  her  se  glad  frerastilled 
De  kj endte,  kjære  Træk, 
Det  er  vor  Konges  Billed, 
Her  staaer  han  stolt  og  kjæk. 
Han  fulgte  os  i  Striden, 
Han  følger  os  i  Fred, 
Han  leve  vil  i  Tiden 
I  Folkets  Kjærlighed. 

Et  Vers  var  for  lidt,  der  maatte  et  til,  paa  Veien 
fra  Hotel  du  Nord  til  S.  Triers  Bogtrykkeri  i  Gothers- 
gade 43  blev  andet  Vers  til. 

Og  vi  vil  ingensinde 
Forglemme  denne  Dag, 
Den  være  os  et  Minde 
Saa  stolt  som  noget  Slag. 
Gid  længe  Gud  bevare 
Vor  folkekjære  Drot! 
Beskjærme  hara  mod  Fare! 
Og  lad  det  gaao  ham  godt! 

Sangen  blev  trykt  og  var  paa  „Enighedsværn"  før 
Krigsministren  ankom,  han  blev  noget  overrasket  ved, 
at  der  var  skrevet  en  Sang  til  Afsløringen.  Nu  hænger 
Maleriet,  som  meddelt,  paa  de  kjøbenhavnske  Vaaben- 
brødres  Kontor  paa  Graabrødretorv. 

En  Æresgjæld.     Fox  vandt   en  Aften  1000  Lstrl.  i 

Spil.     Da  en  af  hans  Kreditorer  erfarede  dette,  skyndte 

han  sig  til  ham  for  at  fordre  Betaling    af   en    betydelig 

Gjæld.     „Umuligt,   min  Herre,"    svarede  Fox,    ,.jeg  maa 

først  betale  min  Æresgjæld."      Kreditoren  protesterede 

med  Varme  og  tog  et  Beviis,  der  bar  Fox's  Navn,  op  af 

Lommen.      Den    utaalmodige  Statsmand    rev    det  ud  af 

Haanden  paa  ham,  sønderrev  det  og  kastede  Stumperne 

ind  i  Kakkelovnen.     Kreditoren  blev  bleg  af  Rædsel  og 

stod  aldeles  fortabt.      „Min  Herre,"    svarede    Fox,    „nu 

er    min    Gjæld    bleven    en    Æresgjæld;     her    er  Deres 

Penge." 

*  * 

* 

Dumas  Galanteri.  Dumas  fortæller  følgende  om 
Salget  af  Manuskriptet  til  „Damen  med  Kamelierne". 
I  Schlesien  traf  han  en  gammel  Pariser  Bankier  og  dennes 
Kone  og  blev  snart  en  Ven  af  Familien.  Den  Dag,  da 
hans  Stykke  „Damen  med  Kamelierne"  skulde  opføres 
første  Gang,  skrev  Damen  til  ham  om  at  skaffe  hende 
to  Loger.  Dumas  eiede  ikke  70  Fr.,  som  Logerne  ko- 
stede; men  han  var  en  galant  Mand.  Dog  hvorledes 
skulde  han  skaffe  Penge?  At  laane  i  Tillid  til  den 
Lykke,  hans  Stykke  vilde  gjøre,  var  ikke  raadeligt,  da 
man  frygtede  for,  at  man  ikke  vilde  komme  til  4de 
Akt;  der  var  desuden  Ingen,  der  vilde  laane  ham  Noget. 
Han  solgte  da  sit  Manuskript  for  500  Fr.  og  leiede  Logerne. 

* 

En  underlig'  Postfører.  En  Reisende  fortæller,  at 
han  en  Dag  fra  et  Skib  paa  Rheden  ved  Madras  fik 
Øie  paa  en   foroverbøiet  Neger  med  en  spids  Hue  paa 


Hovedet,  der  saae  ud,  som  om  han  knælede  paa  selve 
Havets  Overflade,  fordi  Fartøiet,  som  bar  ham,  laa  un- 
der Vand.  Paa  mit  Spørgsmaal  til  en  Matros  om  hvad 
det  betød,  fik  jeg  det  Svar,  at  det  var  Posten.  En 
halv  Times  Tid  senere  havde  den  sorte  Postfører  nær- 
met sig  os  paa  et  Par  hundrede  Alen,  og  vor  Kapitain 
sendte  da  en  Baad  ud  for  at  tage  ham  ombord.  For- 
bauset  saae  jeg  nu,  at  dette  originale  Postskib  bestod 
i  en  slet  og  ret  i  begge  Ender  tilspidset  Korkstamme, 
og  paa  denne  Svovlstik  eller  Flaskeprop  havde  den  ufor- 
færdede Sorte  vovet  sig  to  engelske  Mile  ud  gjennem 
en  af  de  frygteligste  Brændinger  i  Verden.  Men  netop 
dette  Træes  Natur  var  Aarsagen  til  den  kjække  Sø- 
mands Sikkerhed,  eftersom  det  i  Nærheden  af  Strand- 
bredden med  Lethed  smutter  igjennem  den  mest  rasende 
Brænding,  og  taaler  selv  et  Stød  mod  Klippen,  der 
vilde  splintre  en  Tremaster. 

Den  sælsomme  Postfører  klattrede  ombord,  skyllede 
et  Glas  Grog  i  sig  og  rakte  dorpaa  Kapitainen  sin  Hue, 
som  gjemte  den  forseglede  engelske  Brevsæk.  Derpaa 
klattrede  han  atter  ad  Faldrebet  ned  paa  sit  lette  Far- 
tøi,  som  fjernede  sig  meget  hurtigt. 


De  ærede  Subskribenter  bedes  undskylde, 
om  Bibliotheket  skulde  være  kommet  dem  uregelmæssigt 
ihænde.  Mulige  Uregelmæssigheder  ville  snarest  muligt 
blive  afhjulpne. 

iJflT'  Breve  til  Redaktionen  bedes  sendt  til  Bog- 
handelen, Klareboderne  10,  K,  eller  til  Redakteuren, 
Kapitain  Michael  Gjørup,  Blegdamsveien  10,  N. 

Da  Louise  og  Herrerne  brøde  op,  saae  hun, 
at  Axels  Kaarde  og  Skærf  hang  i  Entréen.  Han 
tog  disse  Sager  paa,  og  hun  spurgte: 

»Hvorfor  pynter  De  Dem  iaften?« 

»Fordi  jeg  skal  rondere,«  var  Svaret,  »naar 
jeg  har  fulgt  Dem  hjem.« 

»God  Ronde!«  ønskede  Kammerraaden. 

De  fulgtes  et  Stykke  ned  ad  Gaden,  der- 
efter sagde  Kammerraaden  Farvel  for  at  gaae 
til  sin  Gjæstgivergaard. 

Forholdet  mellem  Louise  og  Axel  havde  i 
den  sidste  Tid  været  paa  det  Punkt,  at  man 
kunde  sige,  de  stode  paa  Grændsen  af  Forlovelse. 
Hun  gjorde  dog  Intet  for  at  hjælpe  ham  til  at 
bryde  Isen,  men  den  Aften  havde  der,  maa- 
ske  hende  selv  uafvidende,  været  Noget  i  hendes 
Væsen  overfor  ham,  Noget,  der  havde  faaet 
hans  Hjerte  til  at  banke  hurtigere,  hvorfor  han, 
da  de  vare  komne  i  Nærheden  af  hendes  Bo- 
pæl, var  lige  ved  åt  gjøre  hende  en  Kjærhgheds- 
erklæring. 

To  Damer  gik  i  samme  Øiebhk  forbi.  Axels 
Uniform  bragte  dem  til  at  vende  Blikket  imod 
ham.  Han  gjenkjendte  Frøken  Erbach  og  den 
unge  Dame,  han  havde  seet  i  Nordlysglands ;  han 
blev  reven  ud  af  den  Stemning,  hvori  han  nylig 
havde  været,  og  spurgte  Louise: 

»Kj endte  De  disse  Damer?« 

»Jeg  kjendte  dem  ikke.« 

»Den  Ene  var  Deres  Tante,  Frøken  Erbach, 
hvem  var  den  Anden?« 

Lieutenant  Harder.     (Forts.)  5 

>Var  det  virkelig  min  Tante,  Skade,  jeg 
ikke  fik  seet  rigtigt  paa  hende.  Den  Anden  har 
rimeUgviis  været  min  Kusine.« 

»Deres  Kusine,  ja,  De  har  Ret!«  udbrød 
Axel. 

Efterat  han  havde  sagt  Godnat  og  begivet 
sig  paa  Veien  til  Hovedvagten,  tænkte  han  paa 
det  Mærkelige  i,  at  han  skulde  møde  den  unge 
Pige  paa  samme  Sted,  hvor  hun  havde  taget 
Bouketten  op  til  ham,  og  i  et  Øieblik,  da  han 
havde  villet  knytte  sin  Skjæbne  til  en  Anden. 
Erna  fortrængte  Louise  af  hans  Tanker,  han 
tænkte  paa  hendes  Skjønhed,  og  at  han  nu  vid- 
ste, hvem  hun  var.  Det  maa  bemærkes,  at  Axel, 
dengang  han  traf  sammen  med  Theodora  hos 
Oberst  Heiberg,  ikke  havde  gjenkjendt  hende; 
thi  paa  Indtogsdagen  og  ved  det  senere  Møde 
paa  Knippelsbro  havde  han  kun  havt  Bhkket 
rettet  paa  Erna  og  ikke  paa  hendes  Tante. 

Da  Klokken  slog  elve  paa  Hovedvagtens  Uhr, 
traadte  Axel  ind  gjennem  Laagen  paa  Jerngit- 
tret.  De  to  Skildvagter  skuldrede,  og  Axel  gik 
ind  i  Bygningen,  hvor  Officerens  Vagtstue  laa 
tilhøire.  En  Kapitain  havde  Vagt  paa  Hoved- 
vagten, Axel  meldte  sig  hos  ham  og  fik  udle- 
veret Nøglen  til  Porten  paa  Rosenborg.  Kapi- 
tainen  stod  ved  samme  Bataillon  som  Axel  og 
var  en  Feltkammerat,  han  bød  ham  ind  paa  et 
Glas  Toddy,  Axel  tog  mod  Tilbudet,  og  i  det 
inderste  Værelse  traf  han  tre  Kapitainer  ved 
Spillebordet.     En  af  dem  spurgte  Axel: 

>>Skal  i3e  ogsaa  til  Stokhiiéet^« 

»Javel.« 

»Saa  tag  Dem  iagt.  Paa  Sovesalene  havde 
i  mine  Lieutenantsdage  Slaverne  den  Skik,  at 
gjemme  visse  Smaadyr  i  et  Halmstraa  og  puste 
dem  ud  paa  den  ronderende  Lieutenant.« 

»Fy  for  Pokker!«  udbrød  Axel. 

»De  vil  vel  ikke  rondere  i  en  Droske?« 
spurgte  en  anden  Kapitain. 

»I  en  Droske!« 

»I  Gouverneurens  Tid  var  der  en  Officeer, 
som  engang  ronderede  i  en  Droske.  Han 
fandt,  at  en  Ronde  kunde  udmærket  faae  Plads 
i  en  Droske.« 

»Jeg  vil  dog  ikke  raade  Dem  til  at  følge 
Exemplet,  »sagde  den  vagthavende  Offieeer  leende. 

Axel  sagde  Godnat  og  gik  udenfor,  hvor  en 
Gefreiter  og  to  Mand  ventede  paa  ham.  Nu  gik 
det  i  hurtig  Marche  over  Kongens  Nytorv,  ned 
ad  Bredgade  til  Tolbodvagten.  Det  var  en  stjer- 
neklar Aften  uden  Maaneskin  og  Veiret  mildt. 

Da  Axel  var  bleven  alene  med  sine  Tanker, 
dreiede  de  sig  atter  om  Louise  og  hendes  Kusine. 
Han  begyndte  at  spørge  sig  selv  om  Grunden  til, 
at  han  ikke  for  længe  siden  havde  friet  til  Louise, 
men  inden  han  fik  det  besvaret,  stod  han  ved 
den  store  Jerngitterport,  der  førte  til  Tolboden. 
Gefreiteren  ringede  paa,  Axel  hørte,  at  Vagten 
blev  raabt  i  Gevær,  en  Soldat  kom  og  lukkede 
Porten  op.  Posten  for  Gevær  fældede  sit  Vaaben 
og  raabte: 

5* 

»Holdt,  hvem  der?« 

»Ronde.« 

»Hvem  har  Ronden?« 

»Premierheutenant  Harder.« 

»Feltraab?« 

Axel  traadte  hen  til  Skildvagten  og  gav  ham 
Feltraabet  med  hviskende  Stemme. 

»Passeer  Ronde!«  sagde  Skildvagten, 

Axel  gik  hen  til  Vagten,  der  stod  med 
skuldret  Gevær,  og  spurgte  den  vagthavende 
Lieutenant,  om  der  var  noget  Nyt.  Lieutenanten 
bød  Axel  ind  paa  et  Glas  Punsch,  men  han 
undskyldte  sig,  gav  Lieutenanten  Haanden,  øn- 
skede ham  god  Vagt  og  vandrede  videre. 

Ronden  bøiede  fra  Toldbodveien  ind  i  Grøn- 
ningen. Træerne  havde  endnu  deres  Rlade,  men 
naar  en  sagte  Vind  susede  gjennem  Grenene, 
dryssede  Rladene  langsomt  ned.  Atter  vare  Louise 
og  Erna  i  hans  Tanker.  Elskede  Louise  ham  vir- 
kelig, og  hvis  hun  gjorde  det,  hvad  vilde  hendes 
Forældre  da  sige  til  Partiet?  Ventede  de  ikke, 
at  deres  Datter  vilde  gjøre  et  bedre  Parti  end 
med  en  Lieutenant?  Vilde  Louise  kunne  over- 
vinde sine  Forældres  Modstand? 

»Vagt  i  Gevær!«  lød  det  atter. 

»De  vare  komme  til  Vagten  ved  Østerport. 
Den  kommanderedes  af  en  Sergent.  Samme 
Optrin  gjentog  sig  her  som  ved  Toldbodvagten, 
kun  at  Vagtkommandeuren  ikke  bød  den  ronde- 
rende Officeer  ind  paa  et  Glas  Punsch. 

Ronden  marcherede  op  paa  den  stille  Vold. 

Dronningens  Mølle  laa  strax  tilhøire,  dens  Vin- 
ger gik  langsomt  rundt.  Der  var  Lys  i  Husets 
Stueetage,  Axel  havde  hørt  Tale  om,  at  H.  C. 
Lumbye  boede  der.  Han  fik  Lyst  til  at  hvirvle 
sig  rundt  med  Louise  i  en  lystig  Dands  til  Lum- 
byes Musik.  Louise  maatte  i  en  Balsal  være 
fortryllende.  Og  hendes  Kusine?  Hun  dansede 
ikke,  hun  gik  i  Sorg  og  saae  helt  alvorlig  ud. 

De  kom  til  Stokhuset.  Der  var  heldigviis 
ikke  mere  Tale  om  at  inspicere  Sovesalene,  men 
blot  Vagten.  Fra  Stokhuset  til  Rosenborg  var 
der  ikke  langt.  Med  den  fra  Hovedvagten  med- 
bragte Nøgle  blev  Porten  til  Rosenborg  lukket 
op  og  Vagten  inspiceret.  Derfra  gik  det  til  den 
nærliggende  Vagt  ved  Nørreport,  den  eneste  af 
Byens  Porte,  som  dengang  hele  'Natten  stod 
aaben.  Fra  den  Vagt  var  der  et  længere  Stykke 
Vei  til  Vesterports  Vagt.  Axel  begyndte  atter 
at  filosofere. 

»Der  er  noget  Romantisk  udbredt  over  Erna 
Erbach,«  tænkte  han.  »Hun  har,  saa  vidt  jeg 
veed,  ikke  sovet  paa  Roser.  Louise  har  begge 
sine  Forældre,  Erna  hverken  Fader  eller  Moder. 
Hun  har  kun  sin  Tante,  der  syhes  at  være  en 
prægtig  Dame.  Erna  er  vist  nøisom  og  stiller 
ikke  store  Fordringer  til  Livet  som  Louise,  der 
vil  glimre,  og  hun  forstaaer  at  glimre.« 

Ronden  kom  til  Vesterports  Vagt,  og  nu 
havde  den  en  lang  Vei  for  sig  gjennem  Filosof- 
gangen og  over  Langebro  til  Kikkurven.  Axel 
begyndte  at  mene,   at   det  var   bedst,   han   ban- 

lyste  de  to  Kusiner  af  sine  Tanker,  det  var  jo 
taabeligt  at  forlove  sig,  han  havde  ikke  Raad 
til  at  gifte  sig,  selv  om  Moderen  kunde  spæde 
Lidt  til  hans  Premierlieutenantsgage.  Paa  den 
anden  Side,  skulde  han  aldeles  give  Afkald  paa 
at  vinde  en  ung  Pige,  han  syntes  om?  Det  vilde 
jo  være  en  Slags  Munkeliv. 

Han  blev  vakt  af  sine  Tanker  ved,  at  Mand- 
skabets Skridt  gave  dundrende  Gjenlyd  paa 
Langebros  Planker.  Nedenunder  bruste  Kalve- 
boderne som  en  mørk,  uhyggelig  Strøm,  hvori 
Broens  Tranlamper  mat  speilede  sig. 

»Her  er  det  nok,  at  Folk,  der  lide  af  ulyk- 
kelig Kjærlighed,  drukne  sig,«  sagde  Axel  til  sig 
selv.  »Tog  Louise  en  Anden,  vilde  jeg  dog  ikke 
drukne  mig  for  det.  Men  jeg  vilde  alligevel 
ærgre  mig  bansat.« 

Efterat  Vagten  paa  Kikki\rven  var  bleven 
inspiceret,  gav  Axel  paa  Veien  til  Amagerport 
sig  til  at  tale  med  Kondens  Mandskab  om  Vind 
og  Veir.  Fra  Amagerport  kom  Ronden  til  Tugt- 
husvagten, da  det  var  blevet  sildigt,  søgte  Offi- 
ceren paa  dei>ne  Vagt  snarest  muligt  at  blive 
Ronden  kvit,  for  igjen  at  kunne  komme  ind  at 
sove. 

Dengang  Axel  forlod  den  uhyggelige  Gaard, 
faldt  hans  Blikke  over  paa  den  anden  Side 
af  Kanalen.  Derovre  boede  Frøken  Erbach,  han 
huskede  saa  godt  den  Aften,  han  fulgte  hende 
hjem.  Hos  hende  opholdt  sig  Broderdatteren,  og  han 
havde  iaften  mødt  dem  Begge.     Hvad  havde  de 

tænkt  ved  at  see  ham  med  en  Dame  under  Ar- 
men? Havde  den  unge  Frøken  troet,  han  var 
bleven  forlovet?  —  Hvad  var  dette?  Det  lysnede 
paa  Himlen,  der  saaes  et  Nordlys,  men  ikke  saa 
pragtfuldt  som  den  Aften,  han  mødte  hende  paa 
Knippelsbro.  Atter  omgav  Nordlyset  hende  i 
hans  Tanker.  Skulde  han  nogensinde  komme 
til  at  tale  med  hende? 

Ronden  var  nu  naaet  til  Vagten  ved  Banken, 
som  dengang  laa  mellem  Børsen  og  »den  røde 
Bygning«,  derfra  gik  Veien  tilbage  til  Hoved- 
vagten, hvor  Kapitainen  laa  paa  Sofaen  og  sov; 
Axel  "hængte  Nøglen  paa  dens  Plads  og  skrev  med 
Kridt  paa  en  sort  Tavle,  hvad  Tid  han  var  vendt 
tilbage. 

Han  vandrede  nu  alene  hjem  til  Sølvgadens 
Kaserne.  For  Enden  af  Gothersgade  saae  han 
over  Voldens  Træer  Nordlys  funkle.  De  droge 
hans  Tanker  til  Erna.  Og  Nordlyset  fulgte  ham, 
det  lyste  ind  ad  hans  Vinduer  paa  Kasernen,  og 
bestandigt   tænkte    han    paa    hende    i    Nordlys- 


glandsen. 


Ottende  Kapitel. 

Afreise  fra  Kjøbenhavn. 


Dengang  Erna,  samme  Aften  som  Axel  ron- 
derede,  var  kommen  i  Seng,  stod  for  hendes 
Tanker  den  unge  Officeer,  der  havde  fulgt  hendes 

Kusine  hjem.  Hun  havde  i  den  sidste  Tid  tænkt  ofte 
paa  ham,  han  var  bleven  hendes  stille  Livs 
Idaal,  men  det  havde  hun  ikke  gjort  sig  klart. 
Skulde  hun  nogensinde  komme  til  at  tale  med 
ham? 

Hun  hørte  Ronden  komme  til.  Tugthuset, 
hun  hørte  den  marchere  over  Broen  og  anede 
ikke,  at  han,  som  førte  den,  var  den  Officeer, 
som  var  i  hendes  Tanker.  Og  han  anede  ikke, 
mens  Nordlyset  funklede,  at  hun  tænkte  paa 
ham. 

Emil  Harder  havde  faaet  Lyst  til  at  hente 
sin  Søster,  naar  hun  om  Aftnen  besøgte  Fru 
Harders  Hus.  Denne  Lyst  undrede  Louise,  og 
naar  de  vare  ene,  drillede  hun  ham  med,  at  det 
vel  mere  var  for  Helenes  Skyld  end  for  hans 
Søsters,  at  han  gav  den  galante  Kavalleer.  Axel 
fik  saaledes  ikke  Leilighed  til  at  tale  alene  med 
Louise,  og  Forholdet  mellem  dem  blev  staaende 
paa  samme  Punkt  som  før.  Naar  Axel  var 
sammen  med  Louise,  syntes  han,  at  kun  hendes 
Besiddelse  kunde  gjøre  ham  lykkelig,  men  til 
andre  Tider  drømte  han  om  Erna,  og  han  grun- 
dede paa,  hvorledes  han  kunde  faae  hende  i 
Tale. 

Da  kom  Foraaret,  og  Axel  fik  Andet  at 
tænke  paa  end  sine  Hjerteanliggender. 

De  østerrigske  og  preussiske  Occupations- 
tropper  havde  i  den  sidste  Halvdeel  af  Februar 
1852  forladt  Holsten.  Det  holstenske  Forbunds- 
kontingent  beoLod  af  3  Batailloner,  1  Jægerkorps 

og  1  Dragonregiment,  hvis  Kommandeurer  vare 
danske  Officerer,  men  de  fleste  Kapitainer  og 
og  Lieutenanter  havde  tjent  i  den  slesvig-holstenske 
Hær.  Uniformen  var  den  slesvig-holstenske  med 
Undtagelse  af  Pikkelhuen.  Dette  Kontingent 
skulde  nu  ligesom  tidligere  indlemmes  i  den 
danske  Hær. 

En  Kundgjørelse  udkom  i  April,  og  Hæren 
fik  den  Ordning,  som  den  beholdt  til  1864.  Der 
fandt  en  Mængde  Forsættelser  af  Officerer  Sted 
og  samtidigt  ophævedes  de  dygtige  Reserve-  og 
Forstærkningsbatailloner.  Axel  Harder  hørte  til 
de  Mange,  der  bleve  forsatte  til  holstenske  Af- 
delinger. Han  var  meget  kjed  deraf,  og  Fru 
Harder  klagede  i  høie  Toner  over,  at  hendes 
Søn  ikke  kunde  komme  med  til  Søsterens  Bryl- 
lup, som  skulde  finde  Sted  om  en  Maanedstid. 

Oberst  Heiberg  var  mellem  de  ældre  Offi- 
cerer, som  i  disse  Dage  bleve  afskedigede.  Hans 
Officeerskorps  havde  til  Erindring  og  Tak  foræret 
ham  et  smukt  Tafleluhr.  Obersten  gjorde  en 
sidste  Middag,  hvor  Axel  traf  fiere  Damer,  der- 
iblandt Frøken  Erbach.  Med  Vemod  tog  den 
hvidhaarede  Oberst  Afsked  med  et  langt  Solda- 
terliv, og  da  han  ved  Bordet  havde  endt  sin 
Tale,  gik  han  med  Taarer  i  Øinene  om  og  klin- 
kede med  hver  af  Officererne.  Flere  af  de  Unge 
lovede  sig  selv,  at  de  vilde  tage  den  gamle  Oberst 
til  Efterfølgelse ;  thi  det  Exempel,  han  havde 
givet  dem,  var  godt.  Paa  Exerceerpladsen  havde 
han  undertiden  kunnet  være  lidt  grov,  det  hørte 

med  til  den  gamle  Skole,  men  naar  Sablen  var 
stukken  i  Skeden,  var  han  den  ligefremme  og 
tjenstvillige  Foresatte. 

Efter  Bordet  kom  Axel  i  Samtale  med  The- 
odora. Han  ledede  Samtalen  hen  paa  hendes 
Broderdatter  og  tilstod,  at  han  fandt  hende  me- 
get smuk. 

»De  synes  at  have  lagt  Mærke  til  hende.« 

Axel  indrømmede  dette  ligefrem,  idet  han 
fortalte  Frøken  Erbach  om  det  Par  Gange,  han 
havde  mødt  hende. 

»Hvor  De  har  en  god  Hukommelse,«  sagde 
Theodora.  Hun  vedblev:  »Jeg  hører.  De  er  ble- 
ven forsat  til  Holsten,  hvad  siger  min  Broder 
Christians  Datter  til,  at  De  skal  reise?« 

»Det  veed  jeg  ikke,«  svarede  Axel.  »Jeg 
har  ikke  seet  hende,  efter  at  jeg  har  faaet  Or- 
dre til  at  reise.« 

»Ja  saa?  Hm.,  . .  .  nei,  nei,  jeg  skal  ikke 
drille  Dem  med  hende.  De  mente,  jeg  gjorde 
det,  da  vi  sidst  talte  sammen.« 

»Da  De  lover  mig  dette,«  sagde  Axel  spø- 
gende, »maa  jeg  saa  iaften  udbede  mig  Til- 
ladelse til  at  følge  Dem  hjem?« 

»Jeg  giver  Tilladelsen  og  kan  glæde  Dem 
med,  at  Veien  er  bleven  kortere ;  vi  ere  flyttede 
ud  paa  Toldbodveien,  der  har  man  Langelinie 
ligeved.  Det  er  sandt,  nu  er  jo  Oberstlieutenant 
Rostgaard  bleven  forsat  til  Kjøbenhavn.« 

Samtalen  dreiede   sig  nu   om  Rostgaard,  til 

Selskabet  brød  op.  Paa  Hjemveien  sagde 
Theodora: 

»Holsten  er  ikke  saa  slemt,  som  De  antager 
det  for  at  være,  men  Gliiekstadt  er  ikke  det 
livligste  Opholdssted.« 

»Har  De  været  i  Holsten?« 

»Ja,  jeg  har  et  Par  Gange  besøgt  min  Bro- 
der der.  —  Nu,  det  er  jo  tænkeligt,  at  De  snart 
kan  komme  tilbage  til  Kjøbenhavn.« 

»Det  synes  lidet  rimeligt.« 

Da  de  naaede  til  Tolbodveien,  ønskede 
Theodora  Axel  en  lykkelig  Reise,  og  halvt  spø- 
gende bad  han  Frøknen  bringe  hendes  Broder- 
datter en  Hilsen. 

Theodora  fandt  Erna  læsende  i  en  Roman, 
hun  sagde  til  hende: 

»Jeg  kan  fortælle  Dig  adskilhgt  Nyt,  jeg 
har  bl.  A.  en  Hilsen  til  Dig,  kan  Du  gjætte  fra 
hvem  ? « 

»Rimeligviis  fra  Oberstinde  Heiberg.« 

»Skudt  forbi.  Det  er  fra  Premierlieutenant 
Harder.« 

»Du  gjækker  mig,«    sagde  Erna  rødmende. 

»Paa  ingen  Maade,« 

Tanten  fortalte  nu  Erna  sine  Oplevelser, 
kom  tilbage,  til  Harder  og  endte  med  at  sige: 

»Naar  Du  i  Sommer  besøger  Holsten,  kan 
Du  maaske  opnaae  at  gjøre  hans  personlige 
Bekjendtskab.« 

»I  Gliiekstadt  boer  Ingen  af  min  Familie.« 

Dersom  Erna  ikke  havde  ført  et  saa   stille 

Liv,  er  det  muligt,  at  Axels  Billede  var  blevet 
udvisket  af  nye  Begivenheder  og  Personer,  men 
i  hendes  epnsomme  Tilværelse  var  det  blevet 
bevaret,  og  nu  havde  hun  modtaget  en  Hilsen 
fra  ham. 

Den  Dag,  Axel  skulde  reise,  havde  han  i 
Hjemmet  sagt  Farvel  til  sin  Moder  og  sine  Sø- 
stre; han  ønskede  ikke  at^  blive  fulgt  til  Told- 
boden; thi  det  vilde  give  Anledning  til,  at  Mo- 
deren fældte  en  Mængde  Taarer,  som  vilde  kunne 
spares  ved  Afskeden  i  Hjemmet.  Axel  slentrede 
ned  ad  Bredgade,  som  om  det  blot  gjaldt  en 
Spadseretour  paa  Langelinie.  Han  mødte  Fru 
Erbach  og  Louise  og  lagde  Mærke  til,  at  den 
Sidste  sagde  Noget  til  Moderen,  der  standsede 
og  sagde: 

»Hr.  Lieutenant,  jeg  hører,  at  De  skal  reise 
idag.  Maa  jeg  ønske  Dem  en  lykkelig  Reise,  jeg 
beklager,  at  vi  ikke  vare  hjemme,  da  De  aflagde 
os  en  Visit  for  at  sige  Farvel.« 

Axel  tog  til  Huen. 

»Farvel  og  paa  snarUgt  Gjensyn,«  sagde 
Louise. 

Deres  Øine  mødtes,  og  hun  rødmede. 

»Skilles  hun  nødigt  fra  mig?«  spurgte  Axel 
sig  selv,  da  han  gik  videre,  »Vil  hun  ikke 
glemme  mig,  hvis  jeg  bliver  længe  borte?« 

Paa  hidrerheden  laa  Dampskibet  »Kopen- 
hagen«  med  Damp  oppe.  Dette  Skib,  der  siden 
blev  Kongens  Dampskib  »Slesvig«,  foer  dengang 
mellem  Kjøbenhavn  og  Kiel      Axel   kastede    et 

Blik  paa  Toldboduhret,  der  var  endnu  god  Tid 
til  at  gaae  ombord.  Hans  Øie  faldt  paa  to  Da- 
mer, det  var  Theodora  og  Erna.  Han  gik  hen 
imod  dem  og  sagde  til  den  Første: 

»Maa  jeg  sige  Dem  et  sidste  Farvel.« 

»Skal  De  med  »Kopenhagen«  til  Kiel?« 

»Ja,  jeg  skal.« 

»Maa  jeg  forestille  Dem  min  Broderdatter 
Erna.« 

Axel  hilste  paa  den  unge  Pige. 

»De  kommer  igjennem  Kiel,«  sagde  Theo- 
dora, »der  er  Erna  godt  kjendt,  der  lever  hendes 
Tante.  De  faaer  neppe  Tid  til  at  bringe  hende 
en  Hilsen  fra  os.« 

»Det  faaer  Hr.  Lieutenanten  ikke  Tid  til,« 
skyndte  Erna  sig  at  sige,  hun  vilde  ikke  for  Alt 
i  Verden  have,  at  en  dansk  Officeer  skulde  over- 
bringe hendes  slesvig-holstensk  sindede  Slægt 
en  Hilsen.  Axel  hørte,  hun  talte  med  tydsk  Ac- 
cent, og  det  klædte  hende  godt. 

Der  blev  talt  om  Holsten,  indtil  Axel  saae 
nogle  af  sine  Kammerater  gaae  i  Baaden,  han 
sagde  Farvel  til  Damerne  og  fulgte  Kammera- 
terne. De  to  Damer  gik  ind  paa  Langelinie  og 
saae  derfra  Dampskibet  seile  bort.  Axel  stod 
ved  Rælingen  og  saae  ind  mod  Land,  men  knnde 
ikke  gjenkjende  de  to  Damer,  hertil  var  Afstan- 
den for  stor. 

Niende   Kapitel. 

Ankomst  til  Glilckstadt. 


Den  følgende  Dags  Aften  steg  Axel  ud  af  en 
Jernbanekupée  ved  Gliickstadt  og  mødte  strax 
paa  Perronen  Mandskab  af  sin  nye  Bataillon. 
Uniformen  var  mørkeblaa  Frakke  med  en  Rad 
gule  Knapper,  gule  Axelklapper,  hvori  stod  et 
rødt  Tretal,  en  flad  mørkeblaa  Hue  med  rød 
Tresse  om  og  mellemblaa  Benklæder.  I  Tjene- 
sten bar  Soldaten  en  Jægerkepi  og  hvidt 
Bandoleer.  Bataillonen  havde  i  det  holsten- 
ske Kontingent  heddet  tredie  holstenske  Ba- 
taillon, nu  havde  den  faaet  sit  tidligere  Navn: 
Syttende  Infanteri-Bataillon.  Ved  at  see  disse 
Uniformer  forekom  det  Axel,  at  han  skulde  gjøre 
Tjeneste  i  en  fremmed  Hær. 

En  Soldat  viste  Axel  Veien  til  den  Gjæst- 
givergaard,  hvor  Officererne  pleiede  at  tage  ind, 
den  eiedes  af  en  af  Byens  allerværste  Wiih- 
lere,  imidlertid  modtog  han  den  danske  Offi- 
ceer med  den  største  Høflighed.  Efterat  have 
spist  en  Boeuf  begav  Axel  sig  til  sin  Bataillons- 
kommandeur  for  at  melde  sig  til  Tjeneste.  Her 
modtoges  han  med  den  største  Hjertelighed  af 
den  fra  Istedslaget  berømte  Henckel  og  fik  at 
vide,  at  han  var  den  Førstankomne  af  de  ny 
ansatte  danske  Officerer.  Enkelte  danske  Of- 
ficerer vare  tidligere  blevne   ansatte  ved  Batail- 

Ionen  og  bare  Kontingentets  Uniform.  Under- 
officerskorpset  og  Mandskabet  havde  tjent  i  den 
slesvig-holstenske  Hær.  To  Kompagnier  havde 
danske  Kapitainer,  et  en  forhenværende  preus- 
sisk og  et  andet  en  forhenværende  hessisk  Offi- 
ceer til  Kapitain. 

Dengang  Axel  forlod  sin  Bataillonskomman- 
deur,  begav  han  sig  til  det  Konditori,  hvor  han 
havde  hørt,  at  Officererne  søgte.  Det  laa  meget 
smukt  foran  en  Samling  høie,  gamle  Træer,  der 
stode  paa  det  nedlagte  Fæstningsterrain.  Axel 
satte  sig  paa  en  Stol  udenfor  Konditoriet  og 
saae  ud  i  Anlæget,  hvor  Træerne  næsten  alle 
vare  udsprungne.  Da  han  den  foregaaende  Dag 
havde  forladt  Kjøbenhavn,  havde  Alt  der  seet 
vinterligt  ud,  næste  Morgen,  da  han  kom  paa 
Dækket,  havde  Bøgeskovene  ved  Kielerfjord  været 
grønne,  han  var  seilet  ind  i  Foraaret. 

Axel  havde  ikke  længe  siddet  alene,  før  en 
Lieutenant^traadte  ud  af  Konditoriet  og  paa  Tydsk 
bød  han  velkommen.  Axel  svarede  paa  samme 
Sprog,  og  der  udspandt  sig  en  Samtale  om  Ba- 
taillonen  og  om  Byen.  Efterhaanden  kom  flere 
Officerer  til.  Adjudanten  var  en  Preusser,  en 
anden  Officeer  en  Sachser,  og  de  øvrige  vare 
Holstenere. 

Med  et  stort  Glas  Rødvin  foran  sig,  01  blev 
kun    sjelden    drukket,    sade    Officererne    i    den 
smukke  Foraarsaften  og  talte  om  Garnisonslivet. 
Om  Feltlivet  blev  der  af  gode  Grunde  ikke  talt. 
En  ny  Officeer  kom  til,  han  ilede  hen  imod  Axel 

og  raabte:  »Velkommen  Harder,  hvor  det  glæder 
mig  at  see  Dig.«  Axel  besvarede  ikke  hans 
Hilsen  med  samme  Varme.  Altenburg,  det  var 
PremierHeutenantens  Navn,  havde  været  Axels 
Klassekammerat  paa  Landkadetakademiet,  de 
vare  afgaaede  derfra  i  1848,  og  Altenburg  havde 
anmodet  om,  ikke  at  komme  til  at  tjene  i  den 
aktive  Hær  mod  sine  Landsmænd,  Holstenerne. 
En  Tidlang  havde  han  gjort  Tjeneste  paa  Exer- 
ceerskoler,  men  tilsidst  taget  sin  Afsked  og  reist 
til  Holsten,  efterat  have  afgivet  Løfte  om  ikke 
at  tjene  mod  Danmark.  Efter  Krigen  var  han 
bleven  ansat  i  det  holstenske  Kontingent,  han 
havde  ingen  Felthistorie  at  tale  om,  men  levede 
i  sine  Erindringer  fra  Landkadetakademiet,  og 
dem  bragte  han  strax  paa  Bane. 

»Husker  Du,«  spurgte  Altenburg,  »den  Aften 
Christian  den  Ottendes  Lig  blev  ført  til  Roes- 
kilde? Det  var  bidende  koldt,  og  vi  havde  in- 
gen Kapper  paa.  Husker  Du,  at  vi  i  Bredgade 
marcherede  forbi  Studenterkorpset,  vi  strammede 
os  op  for  at  vise,  hvor  smukt  vi  kunde  skuldre 
under  Marchen?  Hvor  vi  frøs,  da  vi  stode  paa 
Amahenborg  Plads,  Blæ'sten  foer  os  isnende 
gjennem  Marv  og  Ben.  Da  klang  der  dybe,  høi- 
tidelige  Basuntoner,  og  Ligtoget  satte  sig  i  Be- 
vægelse. Som  Pager  var  der  to  helt  sortklædte 
Kadetter  med  til  Hest,  det  var  den  sidste  Page- 
tjeneste, Kadetterne  gjorde.« 

,,Vi  har  beholdt  hende''. 

Original  Novelle 


af 

Emil    Karton. 

(Sluttet). 


Jepsen  var  i  de  Dage  en  stadig  Gjæst  i 
>^ Kronprinsen«  og  kom  regelmæssigt  hjem  med 
en  Rims.  Han  havde  ikke  Styrke  til  at  bære 
sin  Ulykke  alene,  men  vilde  dog  ikke  betroe 
sig  til  Nogen,  og  derfor  søgte  han  som  mange 
svage  Sjæle  sin  Trøst  i  Flasken.  Hver  Dag 
havde  han  en  stærk  Lyst  til  at  gjøre  Assessoren 
et  Besøg,  men  mente,  at  det  var  for  tidligt 
endnu.  Endelig  besluttede  han  sig  dertil,  men 
ligesaa  hurtigt  han  forrige  Gang  var  ilet  til  Sorte 
Hest,  ligesaa  langsomt  gik  han  nu;  han  forekom 
sig  selv  at  være  som  en  Forbryder,  der  var 
paa  Vandring  til  Retterstedet.  Hvad  vilde  han 
saa  vide?  Vilde  det  for  bestandigt  udslukke 
Haabet  hos  ham  om  at  kunne  føre  sin  Kone 
tilbage  til  Hjemmet?  Jepsen  havde  allerede  i 
Tankerne  tilgivet  hende  hendes  Utroskab  eller 
rettere  sagt  han  havde  aldrig  troet  paa  den. 
Det  maatte  ikke  hænge  saaledes  sammen,  som 
Assessoren  havde  sagt.  Aldrig  havde  Mestrens 
Kone  havt  større  Magt  over  ham  end  nu,  hun 
sad  brødebetynget  i  Fængslet. 

Han  kom  ind  til  Assessoren,  der  som  for- 
rige Gang  bad  ham  sidde  ned. 

»Jég  har  nu  faaet  nogenlunde  Lys  i  Sagen,« 
begyndte  Assessoren,  »og  jeg  vil  begynde  med 
at  sige  Dem,  at  Deres  Kone  kommer  i  Forbed- 
ringshuset. « 

»I  Forbedringshuset!«  stønnede  Jepsen. 

»Hun  er  et  farligt  Fruentimmer.  Hun  har 
i  flere  Aar  levet  af  at  ødelægge  yngre  og  ældre 
Herrer,  nogle  har  hun  ligefrem  udplyndret  f.  Ex. 
Manufakturhandler  Næstved,  der  tog  sig  af  Dage 
for  hendes  Skyld.« 

»Men  han  var  jo  forlovet  med  min  Datter! « 

»Ganske  rigtigt,  men  han  havde  løse  Grund- 
sætninger og  samtidigt  med,  at  han  var  forlovet 
med  Deres  Datter,  om  hvem  jeg  har  hørt  alt 
Godt,  underholdt  han  en  Forbindelse  med  Fru 
Skjær.  Hun  havde  stor  Magt  over  ham,  og  naar 
han  vovede  at  nægte  hende  Penge,  truede  hun 
med  at  fortælle  hans  Kjæreste  det  Hele, 
hvorved  Forlovelsen  naturligviis  vilde  gaae  over- 
styr. Det  var  hende,  som  bragte  ham  til  Fallit- 
tens Rand.  Den  sidste  Aften,  de  saaes,  for- 
langte hun  en  større  Sum  Penge.  Han  fortalte 
hende,  hvad  der  var  sandt,  at  det  var  ham  umu- 
Hgt  at  skaffe  flere  Penge  tilveie.  Med  en  Ed 
paa,  at  hun  samme  Aften  vilde  skrive  til  Deres 
Datter,  forlod  hun  Næstved,  som  i  sin  Fortviv- 
lelse hængte  sig.  Hun  udførte  ikke  sin  Trudsel. 
Næstveds  Død  syntes  ikke  at  have  gjort  noget 
Indtryk  paa  hende,    det    gjør  Sligt  sjeldent  paa 

den  Slags  Kvinder,  derimod  fik  hun  Lyst  til  at 
see,  hvorledes  Deres  Datter  bar  sin  Sorg,  og 
hun  gik  en  Søndag  Eftermiddag  forbi  Deres  Bo- 
pæl, hvor  hun  fandt  Deres  Datter  siddende  for- 
grædt i  det  ene  Vindue,  medens  De  selv  stod  i 
det  andet.  Her  fik  hun  nok  først  det  Indfald 
at  lægge  an  paa  at  farige  Dem.  Før  hun  blev 
gift  med  Dem,  har  hun  ogsaa  gjort  sig  skyldig 
i  flere  ligefremme  Bedragerier,  idet  hun  under 
falske  Navne  har  taget  Varer  paa  Kredit  hos 
flere  større  Kræmmere.  Jeg  kan  ikke  Andet 
end  lykønske  Dem  til,  at  De  er  bleven  hende 
kvit,  og  naar  Dommen  er  falden,  vil  De  vel  søge 
Skilsmisse?« 

Jepsen  nikkede  med  Hovedet. 

»De  er  selv  en  stræbsom  og  redelig  Mand,« 
sagde  Assessoren,  »Alt  dette  maa  have  krænket 
Dem  dybt,  men,  De  skal  see,  om  kort  Tid  vil 
De  have  gjenvundet  Deres  tidhgere  Sindsro.« 

Da  Jepsen  var  paa  Hjemveien,  blev  det  efter- 
haanden  ham  tydeligt,  at  hans  Kone  for  be- 
standigt var  tabt  for  ham.  Hans  Knæ  rystede 
under  ham,  og  han  ønskede  sig  Døden.  Han 
syntes,  at  han  aldrig  havde  holdt  saa  meget  af 
hende  som  nu.  Trøst  var  intet  Sted  at  finde, 
dog  jo,  skjøndt  det  knapt  endnu  var  blevet  Af- 
ten, vilde  han  have  sig  nogle  Stykker  Smørre- 
brød og  dertil  flere  Snapse.  De  Sidste  kunde 
maaske  bringe  Forglemmelse.  Men  han  tog  feil, 
de  bragte  ham  Ophidselse.  Han  ophidsede  sig 
selv  mod  Alverden,   han  vilde  byde  Alle  Trods, 

men  da  han  kom  udenfor,  og  Luften  virkede  af- 
kølende, gik  Følelsen  af  at  kunne  byde  Alle 
Trods  over  til  en  Følelse  af  Afmagt.  Herfra  til 
grændseløs  Fortvivlelse  over  Tilværelsen  i  det  Hele 
taget  var  der  ikke  langt.  Han  fandt,  at  han  ikke 
havde  Noget  at  leve  for  i  Verden;  i  hans  Ruus 
løb  Taarerne  ham  ned  af  Kinderne,  han  følte 
en  uudsigelig  Medynk  med  sig  selv.  Da  ligesom 
snublede  hans  Tanker  over  det  Spørgsmaal: 
»Hvad  om  Du  gik  hen  og  hængte  Dig?«  Ja,  det 
var  en  Udvei  til  at  \>\i\e  alle  Sorger  kvit.  Han 
lo  og  var  veltilfreds  med  sit  gode  Paafund. 
Bort  fra  det  Hele! 

Han  skyndte  sig  hjem,  der  var  endnu  en 
Time  til,  at  Boutiken  skulde  lukkes.  I  Værk- 
stedet traf  han  Heineth,  til  hvem  han  sagde: 

»Hold  kun  Fyraften,  jeg  skal  selv  lukke  og 
slukke.« 

»Hvor  Mester  er  oprømt,«  sagde  Heineth, 
»De  har  nok  været  i  godt  Selskab.« 

»Javist,  jeg  har. været  i  udmærket  Selskab. 
Godnat  Heineth.« 

Svenden  gik,  rystede  paa  Hovedet  og 
sagde  til  sig  selv:  »Hvor  Mester  er  underlig 
iaften.«  Da  han  var  borte,  fik  Jepsen  travlt  med 
at  søge  efter  et  Reb,  som  han  tilsidst  fandt  lig- 
gende i  et  gammelt  Skab  mellem  nogle  mugne 
Læderstumper.  Han  tog  det  triumferende  frem 
og  saae  sig  nu  om  efter  en  forsvarlig  Krog. 
Paa  Væggen  fandtes  et  gammelt,  sprukkent  Speil, 
der  hang  i   et    forsvarligt  Spiger.      Jepsen   tog 

Speilet  ned,  bandt  Rebet  fast  til  Spigeret  og 
prøvede  om  det  kunde  bære  ham.  Ja,  det  kunde. 
Nu  lavede  han  en  Løkke  og  lagde  den  om  sin 
Hals. 

I  det  Kighul,  der  fandtes  i  Døren  til  Bou- 
tiken,  havde  heldigviis  et  Øie  opmærksomt  iagt- 
taget Jepsens  Bevægelser.  Da  Heineth  forlod 
Huset,  havde  han  mødt  Dyrberg,  der  kom  for 
at  opgjøre  Bøgerne  og  udskrive  Regninger.  Han 
havde  talt  til  ham  om  Mestrens  underlige  Væ- 
sen. Dyrberg  havde  derfor  gjennem  Kighullet 
seet  ind  i  Værkstedet,  hvor  han  blev  forundret 
ved  at  finde  Jepsen  i  Begreb  med  at  tage  Spei- 
let ned..  Han  forstod  snart  Alt  og  skred  ind  i 
det  afgjørende  Øiebhk,  da  Mester  Jepsen  var 
ved  at  sende  sig  selv  ind  i  en  anden  Verden. 

»Hvad  foregaaer  dog  her!«  raabte  Dyrberg. 
»De  vil  hænge  Dem!« 

Mestren  blev  pludsehg  ædru,  han  skjælvede 
over  alle  Lemmer  og  begyndte  at  hulke  som  et 
Barn. 

»Er  Deres  Kones  Tilstand  paa  Hospitalet 
blevet  forværret?«  spurgte  Dyrberg.  »Bær  dog 
Skjæbnens  Tilskikkelser  som  en  Mand.« 

»Naar  De  blot  vidste  Alt,«   stønnede  Jepsen. 

»Siig  mig  Alt,  Deres  forpinte  Sjæl  vil  maa- 
ske  derved  faae  Ro.  At  ville  hænge  sig  selv! 
Fy,  det  er  afskyeligt.« 

»Livet  har  intet  Værd  længer  for  mig.« 

»Det  er   noget  Snak,   Mand.     Kom  til  Dem 

selv  og  lader  os  tales  ved  som  gamle  Venner. 
Hvorfor  vilde  De  hænge  Dem?« 

»Fordi,«  busede  Jepsen  ud,  »Assessoren  har 
idag  fortalt  mig,  at  hun  kommer  i  Forbedrings- 
huset.« 

»De  er  syg.  De  fantaserer,  om  hvem  taler  De?« 

»Om  min  Kone,«  sagde  Jepsen  og  faldt  om 
i  den  gamle  Sofa. 

»Her  bør  sendes  Bud  efter  en  Læge,  De  er 
alvorlig  syg;  men  hvad  skal  jeg  gjøre,  jeg  tør 
ikke  lade  Dem  være  alene.« 

»Jeg  er  ikke  syg  i  den  Forstand,  De  troer,« 
svarede  Jepsen.  »Min  Kone  har  slet  ikke  været 
paa  Hospitalet;  det  er  blot  Noget,  jeg  har  for- 
talt for  at  skjule,  at  hun  sidder  arresteret.« 

Dyrberg  troede  endnu,  at  han  fantaserede. 
Da  blev  Mestren  utaalmodig  og  sagde: 

»Nu  skal  De  høre  det  Hele.« 

Og  med  feberagtig  Hast  fortalte  han  om  sine 
store  Lidelser,  og  at  han  tilsidst  ikke  havde  seet 
anden  Udvei  end  at  tage  sig  selv  af  Dage.  Dyr- 
berg lyttede  til  med  Overraskelse  da  Mestren 
taug,  sagde  den  forhenværende  Lærer: 

»Det  er  heldigt,  at  De  blev  hende  kvit.« 

»Hvad  siger  De?« 

»Hvor  let  kan  en  Mand,  der  har  en  saadan 
Kone,  ikke  faae  en  Plet  paa  sit  gode  Navn  og 
Rygte?  Hun  vilde  velsagtens  ogsaa  tilsidst  have 
bragt  Dem  til  Bettelstaven.« 

»Aa,  jeg  tilbeder  hende  endnu.« 

»Nu,    De  tager  det  paa  den  Maade.     Nei, 

dertil  er  De  for  gammel.  Den  Tilbedelse  maa 
De  snarest  muligt  lægge  af.  Det  vil  ogsaa  ske, 
naar  De  ikke  gaaer  alene  og  ruger  over  Histo- 
rien, naar  De  kommer  sammen  med  andre  Men- 
nesker.« 

»Men  vil  andre  Mennesker  omgaaes  mig, 
naar  de  faae  at  vide,  at  . .  .?« 

»Saamænd  ville  de  det.  —  Først  og  fremmest 
maa  De  have  Deres  Datter  hjem.« 

»Emilie!     Nei,  nei.« 

»De  generer  Dem  for  Deres  Datter  over 
Historien ;  men  lad  mig  tale  først  med  hende. 
De  skal  da  see,  at  Alt  vil  komme  i  sin  tidligere 
gode  Gænge.« 

De  sade  længe  og  talte  sammen;  lidt  efter 
lidt  blev  Mestren  roHgere  og  trøstet.  Da  Dyr- 
berg skulde  til  at  gaae,  sagde  han: 

»Jeg  kan  da  stole  paa,  at  De  ikke  vil  gjen- 
tage  Historien  fra  den  Gang  jeg  kom.« 

»Det  kan  De«,  svarede  Jepsen. 

»De  giver  mig  Deres  Haand  derpaa.« 

Mestren  rakte  Dyrberg  sin  Haand.  Den 
Sidste  forlod  dog  noget  ængsthg  Huset  og  gik 
hjem  for  endnu  samme  Aften  at  skrive  til  Emilie 
om  næste  Eftermiddag  at  komme  til  Byen,  da 
hendes  Nærværelse  var  aldeles  nødvendig.  Jep- 
sen gik  ovenpaa,  da  han  havde  lukket  Boutikken, 
han  syntes,  at  det  havde  hjulpet,  at  han  havde 
betroet  sig  til  Dyrberg,  og  han  mumlede:  »Det 
var  i  Grunden  heldigt,    at  jeg  ikke  hængte  mig, 

for  man  veed  jo  ikke,  hvor  en  Selvmorder  kom- 
mer hen  efter  Døden.«  Han  følte  sig  meget 
søvnig  og  klædte  sig  af.  Den  Nat  havde  han 
en  rolig  og  styrkende  Søvn.  Tidligt  næste  Mor- 
gen kom  Niels  Dyrberg  og  hørte  til  hans  Befin- 
dende. 

I  den  høieste  Grad  af  Spænding  steg  Emilie 
om    Eftermiddagen    ud    af  Toget    fra  Helsingør. 

Hvad  var  der  sket?  Hvorfor  havde  Niels 
Dyrberg  tilskrevet  hende,  at  hun  hurtigst  muligt 
maatte  komme  til  Kjøbenhavn,  hvor  hendes  Nær- 
værelse var  aldeles  nødvendig?  Hun  skulde 
snart  faae  Svar  paa  disse  Spørgsmaal;  thi  han 
ventede  hende  paa  Banegaarden.  Han  opfordrede 
Ilende  til  ikke  at  gaae  hge  hjem,  men  lægge  Veien 
om  ad  Ørsted^sparken.  Hun  lod  sig  føre  af  ham 
og  fik  nu  at  vide  alt,  hvad  der  var  sket.  »Stak- 
kels Fader!«  udbrød  hun  ofte  med  Taarerne  i 
Øinene. 

Men  da  Dyrberg  fortalte  hende  om  Carl 
Næstveds  Utroskab  og  den  egentlige  Grund  til 
hans  Selvmord,  rystede  hun,  greb  fat  i  Dyrberg 
og  stod  stille.     Han  blev  urolig  og  sagde : 

»Jeg  har  baaret  mig  galt  ad,  De  bin-de  ikke 
have  havt  Alt  at  vide  paa  en  Gang.« 

»Jo,  jo,  jeg  takker  Dem!  Min  Gud,  hvor- 
ledes vilde  det  være  gaaet  mig,  hvis  jeg  var 
bleven  gift  med  ham!« 

»Gud  har  holdt  sin  Haand  over  Dem«,  sagde 
Skolelæreren.  »Hvor  underligt  har  det  Hele  dog 
føiet  sig?     Alt  er  kommet  for  Lyset.« 

»Lader  os  tale  om  min  Fader,«  sagde  hun. 
»Denne  Fru  Skjær  havde  nær  bragt  ogsaa  ham 
til  at  begaae  Selvmord.« 

»Jeg  vil  ikke  svare  for,  at  han  ganske 
har  opgivet  Tanken  derpaa  endnu!« 

»Hvad  siger  De,«  raabte  Emihe  bestyrtet. 

»Men  naar  De  nu  kommer  hjem,  vil  Alt 
vende  tilbage  i  de  gamle  Folder,  og  han  vil 
glemme  hende,  naar  nogen  Tid  er  gaaet.« 

De  gik  længe  og  samtalede  og  lagde  Planer 
for  Fremtiden.  Da.  Emihe  tilsidst  kom  hjem, 
kastede  hun  sig  om  Faderens  Hals  og  græd. 
Taarer  kom  ogsaa  i  hans  Øine,  han  blev  greben 
af  en  sand,  ren  Følelse  og  sagde : 

»Emihe,  Datter,  Du  er  dog  den  bedste  Skat, 
jeg  eier.« 

Men  ingen  af  dem  talte  om,  hvad  der  var 
passeret. 

Vi  ere  paany  i  Mai  Maaned.  En  Dag  stod 
hans  Kones  Dom  i  Bladene;  hun  var  bleven 
idømt  et  Aars  Forbedringshusarbeide.  Jepsen 
gik  samme  Dag  ud  til  Assessoren  og  havde  en 
længere  Samtale  med  ham.  Ikke  længe  efter 
var  han  lovformeligt  skilt  fra  Forbrydersken. 

En  renere  Kjærlighed  bygger  nu  i  Skoma- 
gerens Hjem.  Henrik  Dyrberg  har  vundet  Emi- 
lies Hjerte,  og  Begges  Forældre  have  med  Glæde 
givet  deres  Samtykke  til  Forlovelsen. 

Skomager  Jepsen  omtaler  aldrig  sin  anden 
Kone,    men   naar  Heineth  synger  Visen   om  den 

kjære  Ægtestand,  stemmer  han  altid  i  med  og 
synger  med  en  vis  Bitterhed.  Det  er  maaske 
et  Tegn  paa,  han  har  indseet,  at  han  hand- 
lede overilet  og  urigtigt  ved  at  gifte  sig  anden 
Gang. 


• ^»*     ENDE.     ^Hé 


Det  skjæbnesvangre  Slot, 

gjenfortalt  efter 

E.   T.   A    Hoffmann. 


^ærved  Østersøens  Kyster  ligger  Herresædet 
&3  R — sitten,  der  tilhører  Familien  von  R — . 
Egnen  er  øde  og  raa,  ingen  Have  findes  ved  Slot- 
tet, men  derimod  en  lille,  kummerlig  Fyrreskov, 
og  Ravne  og  Maager  lade  deres  Skrig  lyde  om 
den  gamle  Borg.  Ikke  en  Fjerdingvei  derfra 
skifter  Egnen  Karakteer,  man  seer  veldyrkede 
Marker,  grønne  Enge  og  en  stor,  rig  Landsby, 
hvor  den  mest  fremtrædende  Bygning  er  Godsfor- 
valterens. I  Nærheden  af  noget  EUekrat  faaer  man 
Øie  paa  et  paabegyndt  stort  Slot;  en  Baron  von  R. 

havde  havt  til  Hensigt  at  opføre  det,  men  hans 
Arving  lod  efter  Baronens  Død  Opførelsen  standse 
og  opholdt  sig  paa  sine  Godser  i  Kurland. 

Baron  Boderich  von  B.  tog  Bopæl 
paa  B — sitten,  dengang  det  ved  Arv  tilfaldt 
ham;  han  tænkte  ikke  paa  at  fuldføre  Bygningen 
af  det  venlige  Slot  ved  Landsbyen,  hans  mørke, 
menneskesky  Karakter  foretrak  det  gamle,  en- 
somt beliggende  Slot.  Han  lod  den  forfaldne 
Bygning  restaurere,  saa  godt  det  lod  sig  gjøre, 
og  opholdt  sig  der  sammen  med  en  gammel,  tvær 
Hushovmester  og  et  ringe  Tjenerskab.  Kun  sj el- 
den  saae  man  ham  i  Landsbyen,  derimod  red 
han  jevnligt  langs  den  øde  Kyst. 

Paa  Borgens  Taarn  havde  han  ladet  et 
Kammer  indrette,  hvorfra  han  gjemiem  Kikker- 
ten om  Dagen  iagttog  de  forbiseilende  Skibe  og 
om  Natten  de  evige  Stjerner.  Man  fortalte  om 
ham,  at  han  var  bevandret  i  den  sorte  Kunst, 
og  at  han  havde  forladt  Kurland  og  bosat  sig  i 
Østpreussen,  fordi  han  havde  følt  sig  krænket 
ved  en  Tilsidesættelse  af  Hoffet.  For  at 
knytte  sine  Efterkommere  til  B — sitten,  fik  han 
Begeringens  Tilladelse  til  at  gjøre  det  til  et 
Stamhus. 

Boderichs  Søn  Hubert  vedblev  ikke  des- 
mindre at  boe  i  Kurland  og  dennes  Søn  Bode- 
rich gjorde  det  Samme.  Baron  Hubert  havde 
havt  to  ugifte  Søstre,  de  vare  nu  gamle  og  boede 
i   en  Sidefløi    paa    B — sitten,    og    foruden    dem 

vandrede  kun  en  gammel  Jæger  om  i  Borgens 
høie  Kamre  og  Sale. 

Men  naar  Høsten  kom,  naar  Ulve-  og  Vild- 
svinejagten begyndte,  naar  den  første  Sne  tog 
til  at  falde,  blev  der  livligt  paa  det  gamle  Slot. 
Da  kom  Baron  Boderich  ridende  over  fra  Kur- 
land, ledsaget  af  Baronessen,  Venner  og  Be- 
kjendte  og  et  stort  Tjenerskab.  Hovedbygningen 
og  Sidefløiene  formaaede  neppe  at  rumme  alle 
Gjæsterne,  i  Kaminerne  brændte  Ilden  lystigt,  og 
fra  tidlig  Morgen  til  sildig  Aften  saaes  paa  Trap- 
perne muntre  Herrer  og  Tjenere,  her  hørte  man 
Bægerklang  og  høirøstet  Tale,  hist  lod  man  Mu- 
siken  spille  op  til  Dands.  I  fire  til  sex  Uger 
varede  denne  Lystighed  ved.  Saa  godt  det  lod 
sig  gjøre,  benyttede  Baron  Boderioh  Tiden  til 
at  beskjæftige  sig  med  Stamhusets  Begnskaber 
og  andre  Sager. 

Hermed  stod  en  gammel  Advokat  V. 
ham  bi;  denne  var  gaaet  som  en  Slags  Arv  fra 
Fad^r  til  Søn  og  pleiede  at  ankomme  til  Slottet, 
otte  Dage  før  Jagttiden  begyndte. 

I  Aaret  179 —  skulde  den  gamle,  70aarige  Ad- 
vokat V.,  min  Grandonkel,  afreise  til  B — sitten, 
han  mente,  at  i  hans  Alder  kunde  der 
vel  behøves  nogen  Hjælp  og  opfordrede  mig, 
hvem  han  for  Spøg  kaldte  Fætter,  til  at  følge 
sig.  Jeg  havde  hørt  saa  meget  om  den  lystige 
Jagttid  paa  B — sitten,  at  jeg  med  Glæde   lovede 

at    følge    liam.  (Forts.) 

Fra  alle  Kanter. 


Flensborgløven.  Naar  et  Billedhuggerarbeide  skal 
udføres,  formes  Figuren,  som  bekjendt,  først  i  Leer. 
Der  bygges  et  større  eller  mindre  Skelet  af  Jern,  og  til 
dette  støtter  da  Leret  sig.  Naar  nu  Skelettet  er  for 
spinkelt,  kan  det  hænde,  at  Leret  bøier  det.  Dengang 
Vilhelm  Bissen  modellerede  sin  Flensborgløve,  der  var 
anlagt  til  at  være  10  Fod  høi,  skete  det,  at  Jernet 
bøiede  sig,  og  da  Bissen  en  Morgen  kom  i  Atelieret,  laa 
hele  Løven  der  som  en  uformelig  Masse.  Det  blev  af 
Flere  anseet  for  et  uheldigt  Varsel  Bissen  tog  strax 
fat  paa  en  ny  Løve,  som  han  gjorde  12  Fod  høi.  Det 
var  den  Løve,  der  kom  til  at  staae  paa  Krigergraven 
paa  Flensborg  Kirkegaard,  og  som  i  1864  blev  ført  til 
Preussen. 

* 

Frederik  den  Syvendes  Rytterstatue-  Den  ældre 
Bissen  var  en  ægte  Kunstnernatur,  jevn,  ligefrem  og 
i  Besiddelse  af  stor  Selvstændlghedsfølelse.  Det  vilde 
have  sin  Interesse  engang  at  faae  et  udførligt  Værk  om 
hans  Liv  og  Arbeider,  saaledes  som  vi  have  et  saadant 
om  Thorvaldsen.  Kjøbeuhavnerne  lægge  vel  neppe  saa 
meget  Mærke  til  Bissens  smukke  Statue  af  Moses  foran 
Vor  Frue  Kirke  som  til  hans  Frederik  den  Syvendes 
Rytterstatue  paa  Slotspladsen.  Denne  Statue  er  saa 
stor,  at  en  Mand  af  almindelig  Høide  kan  staae  under 
Hestens  Bug,  Halen  er  omtrent  6  Fod  lang  og  saa  tyk 
som  en  svær  Mand  om  Livet.  Dengang  nu  den  mægtige 
Rytterstatue  var  færdig  fra  Bissens  eget  Broncestøberi 
ved  GI.   Carlsberg,    blev    den    stillet   paa    en    almindelig 

Blokvogn,  hvorfor  der  blev  spændt  fire  Heste.  Bissen 
var  ikke  selv  tilstede  ved  denne  Leilighed.  Kjørslen 
gik  i  Begyndelsen  meget  godt,  men  saa  var  der  et  Hul 
i  Veien,  hvori  Hjulene  giede  ned.  Dette  gav  en  Stands- 
ning. Brygger  Jacobsen  den  Ældre  havde  inde  fra  sin 
Mark  staaet  og  seet  paa  Kjørslen  og  raabte  nu:  „Holdt, 
holdt,  det  gaaer  ikke "  Han  ilede  til,  lod  sine  Folk 
komme  og  sagde,  at  Statuen  skulde  transporteres  paa 
Ruller  til  sit  Bestemmelsessted.  Han  overtog  selv  Le* 
delsen  af  dette,  og  i  'Bladene  kunde  man  nu  fra  Dag 
til  Dag  læse,  hvor  langt  Statuen  var  kommen  frem.  Da 
man  fortalte  Bissen,  hvad  der  var  skeet,  sagde  han: 
„Naar  Brygger  Jacobsen  har  paataget  sig  at  skaffe  Sta- 
tuen ind  til  Slotspladsen,  maa  han  derom.  Den  kunde 
ellers  godt  være  bleven  kjørt  ind  med  fire  Heste.''  — 
Bissen  saae  ikke  sin  Statue,  saalænge  Transporten  til 
Byen  varede.  —  En  Dag  sagde  han  til  en  Billedhugger 
O.:  „Vil  Do  klodse  mig  Statuen  op  paa  dens  Plads  for 
400  Kr?'  —  „Det  vilde  jeg  nok,"  svarede  O.,  hvis  De 
mange  Tilskuere  paa  Slotspladsen  ikke  generede  mig." 
—  En  Dagstid  efter  kom  en  Tømmermester  til  Bissen  og 
spurgte,  om  han  maatte  have  den  Ære  at  sætte  Statuen 
paa  dens  Plads.  Ja,  det  maatte  han  nok,  og  Tømmer- 
mestren  reiste  mægtige  Stilladser.  Nogen  Tid  efter 
kom  han  med  sin  Regning,  den  var  paa  2200  Kr.,  Bissen 
betalte  den  uden  Indvending.  Han  maatte  tilstaae  for 
sig  selv,  at  han  havde  glemt  at  akkordere  med  Tømmer- 
mestren,  og  at  dennes  Maade  at  reise  en  Statue  paa 
neppe  kunde  være  bleven  gjort  billigere.  At  klodse  en  Sta- 
tue op  er  at  vedblive  at  skyde  Tømmer  under  den,  til  den 
er  koraraen  op  i  den  Høide,  hvori  den  skal  være. 

Middel  mod  Difteritis,  I  Tydskland  begynder  et 
nyt  Middel  mod  Difteritis  at  vække  Opsigt.  En  Bonde 
ved  Navn  Ringer  fra  Landsbyen  Goglau  ved  Schweid- 
nitz  skal  have  opfundet  Midlet  og  allerede  kureret 
mange  Børn  dermed.  Han  er  en  Søn  af  en  Faarehyrde, 
der  benyttede  Midlet  mod  udvendige  Skader,  da  nu  Rin- 
gers egne  Børn  bleve  angrebne  af  Difteritis,  fandt  han 
paa  at  pensle  dem  i  Svælget  med  den  kjendte  Salve, 
og  de  kom  sig.  Salven  skal  blive  lavet  af  almindelige 
Planter  som  Nælder,  chelidonium  majus  o.  s.  v. 

*  * 

En  Overraskelse.  Fabrikant  Dreier  var  bekjendt 
for  sin  Paaholdenhed,  Ingen  kunde  rose  sig  af  at  have 
modtaget  en  Gave  af  ham.  Desto  mere  overrasket  blev 
derfor  hans  Bogholder,  da  han  Nytaarsdag  overrakte 
ham  en  Kouvert  med  de  Ord:  „Jeg  tillader  mig  at  vise 
Dem  en  lille  Opmærksomhed  og  haaber,  at  den  vil  gjøre 
Dem  Glæde."  Den  overraskede  Bogholder  aabnede 
Kouverten  og  haabede  at  finde  en  Hundredekrone  Sed- 
del deri,  men  i  Stedet  for  fandt  han  et  Fotografi  af  sin 
Principal. 

„Hvad  siger  De  dertil?"  spurgte  Dreier. 

„Det  ligner  Dem,"  svarede  Bogholderen. 

*  * 

Træernes  Indflydelse  paa  Klimaet.  Det  ægyptiske 
Klima  er  saa  tørt,  at  Regn  næsten  ikke  kjendes  i  Øvre- 
ægypten, og  tidligere  var  Gjennemsnitsantallet  af  Regn- 
dage i  et  Aar  sjelden  mere  end  fem  eller  sex  ved  Nil- 
deltaet.  Vicekong  Mehemed  Ali  lod  i  sin  Tid  plante 
tyve  Millioner  Træer  ved  Nildeitaet,  og  disse  have  næ- 
sten   naaet    deres    fulde    Størrelse;     siden    den    Tid    er 

Regndagenes  Antal  i  et  Åar  steget  til  gjennemsnitlig 
40,  hvad  der  vel  turde  give  et  Bidrag  til  Belysning  af 
det  meget  omtvistede  Spørgsmaal  om  Træernes  Indfly- 
delse paa  Klimaet. 

*  ^  * 

Heller  døe  som  FransJcmand  end  leve  som  Preusser. 
Da  Marschal  Ney,  „den  Tappreste  af  de  Tappre",  i 
Aaret  1815  stod  som  Anklaget  for  det  franske  Pairs- 
kammer,  søgte  Berryer  at  frelse  hans  Hoved  ved  at 
minde  Kammeret  om,  at  Ney  var  født  i  Saarlouis,  og 
at  han  altsaa  efter  Parisertraktateu  nu  var  bleven  tydsk 
Undersaat.  Marschal  Ney  vidste,  at  det  gjaldt  Livet; 
men  desuagtet  betænkte  han  sig  ikke  et  Øieblik  og  afbrød 
Berryer  med  de  stolte  Ord:  „Jeg  vil  heller  døe  som 
Frapskmand  end  leve  som  Preusser!" 

* 

Et  Land  for  giftelystne  Piger.  I  det  franske  De- 
partement Haut-Vienno  hersker  der  den  mærkværdige 
Skik,  at  de  unge  giftelystne  Piger  paa  bestemte  Dage 
enten  enkeltvis  eller  i  Procession  gaae  til  St.  Julien-les- 
Combes  for  at  bede  den  hellige  Eutropius  om  en  Mand 
De  maa  ved  denne  Leilighed  offre  deres  venstre  Strøm= 
pebaand,  som  bliver  hængt  op  paa  et  Kors  i  Nærheden 
af  Kirken.  Baandene,  der  senere  tages  ned  af  Kirkens 
Præst,  findes  altid  i  en  saadan  Mængde,  at  enhver  Plads 
paa  Korset  er  besat  dermed.  Hvorledes  denne  Skik  er 
opkommet,  lader  sig  ikke  let  afgjøre;  men  kun  saameget 
vides,  at  den  er  meget  gammel. 

^ØF'  Breve  til  Redaktionen  bedes  sendt  til  Bog- 
handelen, Klareboderne  10,  K,  eller  til  Redakteuren, 
Kapitain  Michael  Gjøiup^  Blegdams veien  10,  N. 

»Det  er  rigtigt,«  sagde  Axel,  »og  dengang 
jeg  kom  hjem,  havde  Moder  et  Glas  varm  Pimsch 
til  mig.« 

Om  Aftnen  syntes  Axel,  før  han  faldt  i  Søvn, 
at  han  var  bleven  sat  et  hundrede  Aar  tilbage 
i  Tiden.  Han  hørte  til  et  dansk  Officerskorps, 
hvis  fleste  Officerer  talte  Tydsk,  og  for  dem  exi- 
sterede  Fædrelandet  ikke,  men  kun  Kongen  og 
Fanen.  Hans  Tanker  fløi  længselsfuldt  til  Kjø- 
benhavn,  til  hans  gamle  Bataillon  og  til  hans 
Familie.     Gid  han  dog  var  hjemme  igjen! 

Næste  Morgen  fik  Axel  at  vide,  at  han  var 
bleven  ansat  ved  første  Kompagni,  'hvis  Kom- 
mandeur  hed  Huzarchewsky.  Han  havde  været 
preussisk  Secondlieutenant  og  var,  ved  at  træde 
over  i  den  slesvig-holstenske  Hær,  avanceret  til 
Kapitain,  hvilken  Charge  han  beholdt  i  den  dan- 
ske. Han  havde  Ord  for  at  være  en  meget  dyg- 
tig Officeer.  og  i  hans  Kvarteer  forefandt  Axel  et 
lille  Bibliothek  af  krigsvidenskabelige  Værker. 
Huzarchewsky  var  en  Mand  af  Middelhøide,  tør, 
formel  og  med  skarpe  Ansigtstræk. 

Det  var  et  deiligt  Foraarsveir.  Med  en 
Lieutenant  Gerber  vandrede  Axel  om  Eftermid- 
dagen en  Tour  ud  af  Byen  til  Exerceerpladsen, 
der  laa  mellem  Elben  og  et  høit  Marskdige.  Her 
saae  Axel  for  første  Gang  den  mægtige  Flod  med 
de  gule,  grumsede  Bølger.  Ovre  ved  Hannovers 
Kyst  seilede  de  Skibe,  som  skulde  til  eller  fra 
Hamborg. 

Lieutenant   Harder.    (Forts )  6 

»Her  er  kjedeligt,«  sagde  Gerber. 

> Interessant  seer  her  ikke  ud  til  at  være,« 
svarede  Axel.  >En  Marskegn  frembyder  ingen 
Afvexling.« 

»Vor  bedste  Fornøielse  er  at  leie  en  Baad 
og  seile  en  Tour  paa  Elben.« 

»Eller  reise  til  Hamborg?«  spurgte  Axel. 

»Nei,  det  koster  for  mange  Penge.  Desuden 
har  Ingen  af  os  civil  Dragt.« 

Spadseretouren  varede  ikke  længe ;  thi  Axel 
skulde  inden  Aften  flytte  fra  Gjæstgivergaarden 
til  en  Leilighed,  han  havde  leiet  ved  Flethen, 
saaledes  kaldtes  den  Aa,  der  flød  gjennem  Byen. 
Da  han  i  sin  nye  Leilighed  var  i  Begreb  med 
at  ordne  sine  Sager,  fik  han  Besøg  af  en  Lieu- 
tenant,  som  lige  var  kommen  til  Gliickstadt. 
Han  havde  været  ansat  ved  en  af  de  nu  opløste 
Forstærkningsbatailloner,  hed  Berner,  var  Stu- 
dent og  gaaet  frivillig  med.  Efter  at  de  første 
Hilsner  vare  udvexlede,  spurgte  han: 

»Hvorledes  skulle  vi  stille  os  til  de  forhen- 
værende slesvig-holstenske  Officerer?  Regeringen 
har  sat  os  i  en  ubehagelig  Situation.  Skufle  vi, 
der  have  kæmpet  for  Danmark,  nu  være  Kam- 
merater med  dem,  som  have  kæmpet  mod  Dan- 
mark?« 

»Vi  maae  finde  os  i  Forholdene.« 

»Det  er  det  gamle,  militaire  Raisonnement; 
naar  man  ikke  vil  finde  sig  i  Forholdene,  faaer 
man  sin  Afsked.      Jeg    kunde   have  Lyst   til    at 

demonstrere,  til  at  ansøge  Krigsministeriet  om 
at  blive  forsat  til  en  Bataillon,  hvor  der  kun  er 
Kammerater,  som  have  kæmpet  for  Konge  og 
Fædreland,  jeg  kunde  .  .  .« 

»Hvad  vilde  en  saadan  Demonstration 
hjælpe?«  spurgte  Axel. 

»Neppe  stort.  Men  er  det  paa  den  Maade, 
man  belønner  Trofastheden  mod  Konge  og  Fæd- 
reland? Og  samtidigt  bliver  Avancementet  øde- 
lagt for  de  yngre  Officerer  derved,  at  de  frem- 
mede Officerer  træde  ind  i  vore  Rækker.« 

»Stormagterne  maae  have  forlangt  det.« 

»Da  fristes  jeg  til  at  spørge:  Er  det  Sles- 
vig-Holstenerne eller  os,  der  have  seiret?« 

»Hvad  agter  De  at  gjøre?« 

»Naar  Andre  finde  Alt  i  sin  Orden,  maa 
jeg  naturligviis  tie  stille.  Kan  Officerskorpset 
finde  sig  deri,  kan  jeg  det  Samme.« 

»Det  er  det  Klogeste.« 

»Jeg  ærgrer  mig  over  at  see  Folkene  i 
slesvig-holstenske  Uniformer,  man  kunde  næsten 
bilde  sig  ind,  at  man  af  Krigsministeriet  var 
bleven  kommanderet  til  at  være  Slesvig-Holstener.« 

Efterhaanden  ankom  de  andre  ved  Batail- 
lonen  ansatte  danske  Officerer,  og  nu  skulde  de 
for  hinanden  fremmede  Elementer  arbeide  sig 
sammen.  Hvad  Befolkningen  angik,  gjensaae  den 
lavere  Borgerstand  de  danske  Uniformer  uden 
Uvillie.  De  danske  Officerer  ble  ve  dog  forfulgte 
af  Smaadrillerier.     Paa  Spadsereveiene  var  der 

lagt  Baand  med  slesvig-holstenske  Farver,  og 
engang  imellem  kunde  en  slesvig-holstensk  Me- 
lodi blive  nynnet  af  Gadedrengene,  som  ogsaa 
dristede  sig  til  at  kaste  med  Sten  efter  de 
danske  Officerer. 

Rekrutterne  bleve  indkaldte,  der  viste  sig 
hos  dem  ikke  Spor  af  Uvillie  mod  de  nye  Til- 
stande, skjøndt  de  Alle  havde  tjent  i  den  slesvig- 
holstenske Hær. 


Tiende   Kapitel. 

Ophold    i    Gliickstadt. 


En  smuk  Søndag  Eftermiddag  havde  Axel 
og  nogle  andre  Officerer  leiet  en  Baad,  hvormed 
de  seilede  ned  til  Floden  Stør,  der  omtrent  en 
Fjerdingvei  Nord  for  Gliickstadt  falder  i  Elben. 
Ved  dens  Munding  laa,  omgivet  af  høie,  løvrige 
Træer,  et  gammelt  Forlystelsessted,  Størort.  I 
Baaden  vare  to  danske  og  to  slesvig-holstenske 
Offi('erer,  de  Sidste  bare  Kontingentets  Uniform. 

F^fterat  Officererne  vare  gaaede  i  Land,  traf 
de  ved  Gjæstgiverstedet  nogle  Bønder  fra  den 
næ^rliggende  Landsby  Borsfleth.  Bønderne  hilste 
venligt  paa  Officererne  og  en  af  dem  raabte  til 
Væ^rten : 

»Hr.  Vært,  en  Flaske  Vin,  jeg  giver  den  i 

Anledning  af,  at  jeg  igjen  seer  danske  Urftformer 
i  Størort. « 

Axel  forundrede  sig  over  Bondens  Udraab 
og  takkede  ham.  Officererne  og  Bønderne  satte 
sig  til  at  drikke,  og  der  kom  endnu  en  Flaske 
Vin.  De  Sidste  udtalte  ligefrem,  at  de  slet  ikke 
havde  Lyst  til  at  skilles  fra  Danmark;  Ditmar- 
sken havde  jo  i  mange  hundrede  Aar  hørt  til 
dette  Bige.  Oprøret  mod  Kongen  var  ikke  ud- 
gaaet  fra  Bondestanden,  det  var  Professorerne 
i  Kiel  og  Advokaterne  i  Byerne,  som  først  havde 
begyndt  derpaa,  men  Enden  blev,  at  Bønderne 
havde  maattet  betale  det  med  Penge  og  Blod. 
Axel  lod  komme  en  tredie  Flaske  Vin  og  sagde : 

»Efter  de  faldne  Udtalelser  ville  de  Herrer 
vel  Intet  have  imod  at  drikke  Kong  Frederiks 
Skaal  med  os?« 

Det  havde  de  ikke,  og  Skaalen  blev  drukket. 

En  anden  Udflugt  skulde  ikke  løbe  saa  hel- 
digt af  som  denne. 

Da  Officererne  en  Søndag  sad  ved  Middags- 
bordet, fortalte  en  af  de  tidligere  slesvig-hol- 
stenske  Officerer,  at  der  var  Kirchspielfest  i 
CoUmar,  og  at  en  stor  Deel  af  Gliickstadts  Be- 
boere vare  tagne  derud.  Nogle  af  Officererne 
yttrede  Ønske  om  at  komme  med  til  den  Fest. 

»Der  er  ingen  Vogn  at  faae,«  lød  Svaret. 

»Saa  seile  vi,«  sagde  Lieutenant  Berner. 

»Det  er  et  Spørgsmaal,  om  vi  kunne  faae 
en  Baad.« 

»Betænke  de  Herrer,«  spurgte  den  rolige  og 
besindige  Overlæge,  »at  vi  udsætte  os  for  mange 
Ubehageligheder  ved  at  tage  til  Collmar?  Be- 
folkningen dér  har  endnu  ikke  seet  nogen  dansk 
Uniform.« 

»Vi  maae  vænne  Folk  til  at  see  Uniformen,« 
sagde  Axel. 

»Det  er  ogsaa  min  Mening,«    sagde  Berner. 

»Gud  naade  dem,  der  vove  at  fornærme 
os,«  raabte  Altenburg. 

»Tage  de  Herrer  afsted,  tager  jeg  med,« 
sagde  Overlægen. 

Efterat  Sagen  var  bleven  drøftet,  besluttede 
en  Deel  af  Officererne  at  forsøge  paa  at  faae  en 
Baad  og  gik  i  den  Anledning  efter  Bordet  ned 
til  Havnen.  Her  var  strax  ingen  Baad  at  faae, 
men  efter  nogen  Forespørgsel  og  Løfte  om  god 
Betaling  lykkedes  det  tilsidst  at  opdrive  en 
gammel,  skrøbelig  Baad.  Med  den  seilede  Offi- 
cererne opad  Elben  til  Collmar,  og  intet  Mærke- 
ligt hændte  dem  underveis,  i  god  Behold  landede 
de  ved  Landsbyen. 

Da  de  forlode  Baadehavnen,  saae  de  strax, 
at  der  var  noget  Usædvanligt  paafærde;  thi  en 
Mængde  Mennesker  bevægede  sig  gjennem  den 
store  Landsbys  Gader.  Til  Høire  laa  en  anse- 
lig Kro,  her  gik  Officererne  ind  og  nøde  en  halv 
Baier,  mens  de  paa  samme  Tid  indhentede  Op- 
lysninger om  Byen. 

»Naar  de  Herrer  vandre  op  gjennem  Byen,« 

sagde  Overlægen,  »gaaer  jeg  nogle  Skridt  bag- 
efter. Jeg  er  civil  og  vil  kunne  faae  Noget  at 
vide  om  Stemningen.« 

De  slentrede  da  op  gjennem  Byen,  hvor 
de  traf  Soldater  af  Gliickstadts  Garnison;  de 
kunde  komme  til  Nytte,  hvis  Beboernes  Holdning 
blev  for  truende.  Det  blev  snart  tydehgt,  at 
disse  betragtede  Officererne  med  alt  andet  end 
gunstige  Blikke,  og  Overlægen  fortalte,  at  han 
flere  Gange  havde  hørt  den  Yttring: 

»Man  seer  idag  Folk,  som  man  ikke  ønsker 
at  see.« 

Officererne  naaede  den  store  Kro,  der  laa 
i  Landsbyens  anden  Ende,  her  saaes  mange 
flere  Mennesker  end  ved  den  første.  Atter  for- 
langte Officererne  en  Baier  og  satte  sig  i  Haven 
for  at  drikke  den.  Hist  og  her  begyndte  Klynger 
at  samle  sig,    de   indtoge  en  truende  Holdning. 

»Her  er  ikke  hyggehgt,«  mente  Overlægen, 
»det  vil  være  fornuftigst,  at  vi  vende  tilbage  til 
den  anden  Kro,  der  ere  vi  nærmere  ved  vor 
Baad.« 

Dette  Raad  blev  fulgt.  Officererne  reiste  sig 
og  gik.  Da  de  naaede  den  første  Kro,  var 
Dansen  der  begyndt,  de  bestilte  noget  Smørre- 
brød og  satte  sig  i  Krohaven. 

»Det  er  vist  bedst,  vi  tage  hjem,  naar  vi 
have  spist,«  sagde  Berner. 

»Det  begynder  at  blive  mørkt,«  sagde  Axel. 

»Mørkets  Gjerninger  ere  tidt  ikke  gode,« 
mente  Overlægen. 

Da  de  skulde  til  at  gaae,  hørte  de,  at  Mu- 
siken  pludselig  forstummede  oppe  i  Dansesalen, 
der  var  i  Kroens  andet  Stokværk.  Der  lød  høie 
Raab  deroppe,  en  af  Bataillonens  Underofficerer 
kom  hurtigt  ud  af  Kroen,  gik  hen  til  Officererne 
og  sagde: 

»Det  var  heldigt,  at  jeg  var  her.  De  for- 
dømte Slyngler  vilde  have  Musiken  til  at  spille 
Slesvig-Holsten,  nogle  af  vore  Folk  ere  oppe  i 
Dansesalen,  jeg  kommanderede  dem  til  at  banke 
Musiken,  da  den  begyndte  paa  Melodien.« 

»Bankede  de  da  Spillemændene?«  spurgte 
Axel. 

»Javel,  Hr.  Premierheutenant.« 

Officererne  gave  Underofficeren  Penge,  for 
at  han  og  Mandskabet  kunde  drikke  sig  et  Glas, 
derefter  gik  de  ned  til  Baadehavnen  for  at 
komme  afsted.  Baaden  var  der  ikke  mere,  en 
anden  Baad,  som  lige  havde  forladt  Havnen, 
havde  den  paa  Slæb.  Officererne  raabte  til 
Baadføreren,  at  han  skulde  vende  tilbage  med 
Baaden,  han  lod,  som  han  ikke  hørte  dem.  Først 
da  et  Par  Officerer  bemægtigede  sig  en  fremmed 
Baad  og  truede  med,  at  de  med  den  vilde  ind- 
fange deres  egen,  vendte  Baadføreren  tilbage 
med  Baaden.  Han  fortalte,  at  en  Mand  var 
kommen  til  ham  og  havde  bedt- ham  om  at  tage 

Officerernes  Baad  med  paa  Slæb;  thi  de  vilde 
kjøre  hjem. 

»Hvad  var  det  for  en  Mand?«   spurgte  Axel. 

»Jeg  kj endte  ham  ikke.« 

»Det  er  en  net  Historie.« 

»Jeg  har  ikke  Tid  til  at  tale  med  dem,« 
sagde  Baadføreren  studs,  »det  begynder  at  blæse 
stærkt,  og  jeg  maa  hjem  med  Ebben.« 

Han  stødte  fra  Land  og  seilede  bort. 

»Han  har  Ret,«  sagde  Overlægen,  »det  be- 
gynder at  blæse,  og  vi  faae  Regn.  Gid  vi  vare  vel 
hjemme!« 

Efterat  have  seilet  en  Stund,  tog  Rlæsten 
til,  og  Bølgerne  begyndte  at  gaae  høit.  Snart 
pidskede  Regnen  paa  Seilet. 

»Det  seer  ud  til,  at  en  Baad  forfølger  os,« 
sagde  Berner  og  saae  agterud. 

»Og  den  seiler  bedre  end  vor  Baad«,  mente 
Overlægen. 

»De  Slyngler  have  maaske  til  Hensigt  at 
paaseile  os,«  sagde  Altenburg.  »Hvem  vil  kunne 
bevise,  at  det  er  skeet  med  Villie,  det  kan  være 
Ubehændighed.  Vor  Baad  er  gammel  og  skrø- 
belig og  vil  snart  gaae  tilbunds.« 

»Skulde  en  Paaseihng  være  os  tiltænkt,« 
sagde  Axel,  »maae  vi  være  paa  vor  Post;  i 
det  Øiebhk,  de  paaseile  os,  maae  vi  holde  fast 
paa  deres  Baad  og  springe  over  i  den.« 

»Det  er  lettere  sagt  end  gjort,«  mente 
Overlægen. 

Blæsten  tog  til,  Bølgerne  gik  høiere  og 
høiere,  og  Regnen  vedblev  at  falde.  Det  var  i 
de  lyse  Nætter,  derfor  var  det  ikke  helt  mørkt. 
Baaden,  der  forfulgte  dem,  kom  nærmere  og  nær- 
mere. De  opdagede  forude  en  tredie  Baad,  hvori 
der  var  Damer  og  Børn,  og  de  indhentede  den. 

»Lader  os  holde  os  i  Nærheden  af  den 
Baad,«  mente  Axel,  »hvis  de,  som  ere  bagved 
os,  ere  ondskabsfulde,  ville  de  nu  vide,  at  vi 
have  Vidner,  hvis  de  paaseile  os.« 

»Det  er  et  godt  Raad,«  mente  Overlægen. 

De  to  Baade  holdt  sig  nær  ved  hinanden, 
og  afsted  gik  det  i  strygende  Fart.  Havde  Baa- 
den bagved  havt  onde  Hensigter,  syntes  den  nu 
at  have  opgivet  dem;  thi  den  sakkede  agterud. 
Vaade  og  forkomne  seilede  Officererne  ind  i 
Gliickstadt  Havn. 

»Det  havde  været  bedre,  om  vi  ikke  havde 
foretaget  den  Tour,«  mente  Overlægen. 

Axel  fordrev  Kjedsomheden  ved  at  skrive 
flittigt  til  Hjemmet,  hvor  Søsteren  havde  havt 
Bryllup.  Hans  Moder  skrev,  at  der  var  blevet 
saa  eensomt  i  hendes  Hjem,  Louise  og  Emil 
Erbaeh  kom  der  engang  imellem  om  Aftnen  og 
bragte  i  Reglen  godt  Humør  med.  Louise  havde 
engang  ladet  Fru  Harder  sende  sin  Søn  en  Hil- 
sen, Axel  bad  hilse  igjen  og  betonede  i  dette 
Brev  mere  end  sædvanligt,  hvor  meget  han  læng- 
tes efter  Hjemmet  og  dets  kjære  Gjæster.  Med 
en  vis  Skræk   tænkte    han    paa,    at    det    kunde 

vare  længe,  inden  han  fik  det  Hjem  at  see,  og 
at  han  rimeligviis  vilde  komme  til  aandeligt  at  for- 
stene i  den  fremmede,  uvenUge  By.  Han  kom 
en  Dag  til  at  see  en  saadan  Forstening. 

Med  en  af  de  Kapitainer,  som  før  1848 
havde  Hgget  i  Garnison  i  Gliickstadt,  gik  Axel 
en  Dag  ned  ad  Gaden.  De  kom  forbi  en  tarvelig 
klædt,  ældre  Mand,  der  sad  paa  en  Bænk  og 
røg  Tobak.  Han  reiste  sig  og  hilste  paa  Kapi- 
tainen. 

»Goddag  Helmuth,«  sagde  denne  venlig  og 
gik  videre. 

»Det  saae  ud  til  at  være  en  gammel  MiK- 
tair,«  sagde  Axel. 

»Det  er  det  ogsaa,«  var  Svaret.  »Han  stod 
ved  Bataillonen,  da  den  hed  »Dronningens  Regi- 
ment«, det  udmærkede  sig  fra  de  andre  Regi- 
menter derved,  at  dens  Officerer  til  Gaia  havde 
Guldstriber  ned  af  Benklæderne,  men  de  andre 
Sølvstriber.  Ved  at  ligge  her  i  længere  Tid, 
forfaldt  Regimentet.  Der  blev  ført  et  vildt  Liv 
hernede.  Der  var  engang  en  Officeer,  som  havde 
solgt  sine  Klæder.  Han  tilbragte  sin  Dag  i  Sen- 
gen, og  naar  han  følte  Trang  til  at  gaae  ud, 
laante  han  sin  Oppassers  Klæder,  og  denne 
maatte  da  lægge  sig  i  Sengen.  Engang  han 
skulde  gjøre  Tjeneste,  meldte  han  sig  syg.  Da 
Majoren  syntes,  at  den  Sygdom  begyndte  at  blive 
noget  langvarig,  gik  han  en  Dag  op  for  at  see 
til  Officeren,    som    han    fandt   i    Sengen.      Han 

nærmede  sig  deeltagende,  men  hvem  skildrer 
hans  Forbauselse,  da  han  ikke  fandt  den  formo- 
dede Syge,  men  hans  Oppasser.  Nu  blev  der 
slaaet  AUarm,  Officeren  maalte  i  Arrest,  men 
før  han  kunde  komme  der,  maatte  Regimentet 
skaffe  ham  nye  Klæder.  —  Der  sidder  nu  Hel- 
muth og  ryger  sin  Pibe,  han  tænker  paa  den 
gode,  gamle  Tid  og  forstaaer  ikke  den  nye. 
Naar  han  seer  vor  Exercits  og  hele  Maade  at 
være  paa,  ryster  han  paa  Hovedet.  Han  gik  i 
1842  af  som  Premierlieutenant,  hans  Pension 
kan  neppe  sulteføde  ham,  og  han  faaer  sin 
meste  Kost  bos  Smaaborgerne.« 

»En  kummerlig  Tilværelse.« 

»Hvor  mangen  afskediget  Officeer  bliver 
ikke  nødt  til  at  føre  en  lignende?  Jeg  er  nær- 
ved at  ønske,  at  ingen  Kadet  bør  afgaae  som 
Officeer,  før  han  har  gjort  Svendestykke  i  et 
Haandværk. « 

»Nu  spøger  De,  Hr.  Kapitain.« 

»Paa  ingen  Maade.  De  er  ung  endnu.  De 
har  ikke  seet,  hvilken  forpint  Tilværelse  mangen 
afskediget  Officeer  fører,  især  naar  han  har 
Familie  at  forsørge.  Om  Vintren  kan  de  tidt 
finde  Familien  i  Sengen,  ikke  fordi  den  som 
Lieiitenanten  har  solgt  sine  Klæder,  men  fordi 
den  ikke  har  Penge  til  at  kjøbe  Kul  for.  Var 
det  ikke  bedre,  om  en  afskediget  Officeer  syede 
Støvler  til  sine  Kammerater  end  at  han  sultede?« 

»Naar  afskedigede  Officerer  vare  Mursvende,« 

lo  Axel,  »kunde  vi  opleve  det  Syn,  at  Kapitainer 
og  Lieutenanter  stode  paa  Stilladserne,  naar  en 
Kaserne  skulde  repareres.« 

»Og  tro  mig,  de  vilde  være  ganske  ander- 
ledes aandsfriske  end  den  stakkels  Helmuth. 
Tro  mig,  De  vil  kunne  finde  afskedigede  Offi- 
cerer paa  Steder,  De  mindst  aner ;  thi  Nød  bryder 
Love,  og  det  er  jo  taabeligt  at  ville  hævde  en 
Stilling,  naar  man  ikke  har  Skjorten  paa  Kroppen.« 

Axel  rystede  paa  Hovedet,  han  syntes,  at 
Kapitainens  Anskuelser  vare  høist  besynderlige. 

Da  Rekrutskolen  i  Begyndelsen  af  August 
var  forbi,  hørtes  Rygter  om,  at  de  holstenske 
Batailloner  skulde  forlægges  til  Sjælland.  Til- 
sidst  viste  Rygterne  sig  at  være  sande,  men 
17de  Bataillon  skulde  dog  ikke  strax  til  Kjøben- 
havn,  men  Kgge  i  Rendsborg. 

Dette  gav  Liv  i  Bataillonen;  at  komme  bort 
fra  Gliickstadt  var  Alles  Ønske.  De  ventede 
med  Utaalmodighed  paa  den  Bataillon,  der  skulde 
komme  som  Afiøsning,  det  blev  2det  Jægerkorps. 

Og  saa  en  Morgen,  efter  en  lystig  Aften, 
tilbragt  sammen  med  Jægerkorpsets  Officerer, 
kjørte  17de  Bataillon  bort  fra  Gliickstadt  og  har 
ikke  seet  Byen  siden. 

»Det  er  en  daarlig  By,«  havde  Berner  en- 
gang sagt,  »man  kan  ikke  engang  faae  sig  en 
Forelskelse.« 

Elvte  Kapitel. 

Oberstlieutenant  R§stgaard, 


Mens  Axel  opholdt  sig  i  Holsten,  var,  som 
vi  vide,  Oberstlieutenant  Rostgaard  kommen  til 
Kjøbenhavn.  En  Maanedstid  efter  sin  Ankomst 
havde  han  mødt  Grosserer  Rasmus  Bagger,  og 
denne  havde  saa  indstændigt  anmodet  Rostgaard 
om  at  besøge  sig  paa  sit  Landsted  paa  Farimags- 
veien,  at  han  havde  ment  ikke  at  burde  undslaae 
sig  for  at  modtage  Indbydelsen. 

Da  Rostgaard  en  Aften  nogle  Dage  før  St. 
Hansdag  kom  derud,  traf  han  Theodora  og  Erna. 
Han  havde  endnu  ikke  aflagt  den  Første  en  Vi- 
sit, skjøndt  han  mange  Gange  havde  tænkt  der- 
paa;  den  uhyggeHge  Scene,  som  var  fore- 
faldet den  Aften,"  han  for  et  Aar  siden  havde 
fulgt  hende  hjem,  havde  ladet  ham  sige  til  sig 
selv:  >Du,  der  har  besmittet  Dig  ved  at  kjende 
en  uren  Kvinde,  bør  helst  slaae  Theodora  helt 
ud  af  dine  Tanker.     Det  er  din  Straf.« 

Imidlertid  traf  han  hende  nu,  og  hun  hilste 
paa  ham  med  Glæde  over  Gjensynet.  En  Sam- 
tale kom  strax  i  Gang  mellem  de  Tilstedevæ- 
rende, og  Oberstlieutenanten  mærkede  snart,  at 
Forsoningen  mellem  de  to  Frøkner  Erbach  og 
Grosserer  Erbachs  Familie  havde  været  paa 
Tale, 

»Kandidat  Erbach,«  sagde  Sofie  Bagger, 
»kommer  nu  engang  imellem  til  os.  Det  er  en 
net  og  begavet  ung  Mand,  og  han  beklager  me- 
get, at  hans  Tante  og  Kusine  ikke  komme  i 
hans  Forældres  Hus.  Ja,  Alt  dette  interesserer 
vel  ikke  Oberstlieutenanten?« 

»Det  angaaer  mig  vel  ikke  personligt,« 
sagde  Rostgaard,  »men  jeg  vil  dog  sige,  at  Frøk- 
nerne Erbach  maaske  føre  et  noget  for  stille 
Liv,  og  at  de  vilde  befinde  sig  bedre  ved  nogen 
Selskabelighed.« 

»Det  er  det,  jeg  siger,«    sagde  Grossereren. 

»Jeg  sætter  aldrig  min  Fod  i  min  Onkels 
Hus,«  sagde  Erna  med  Bestemthed.  »Nei,  jeg 
gjør  ikke.« 

»Du  vil  i  hvert  Fald  faae  Tid  til  at  betænke 
Dig  derpaa,«  sagde  Theodora,  »thi  om  faa  Dage 
reiser  Du  til  Kiel  for  at  besøge  din  Tante.« 

»Det  vil  vist  bedrøve  hendes  Fætter  Frits,« 
mente  Sofie  skalkagtigt. 

»Det  er  mig  aldeles  ligegyldigt,  om  det  be- 
drøver ham  eller  ikke,«  sagde  Erna. 

Senere,  da  Grossereren  spadserede  i  Haven 
sammen  med  Rostgaard,  sagde  han: 

»Det  er  sandt,  jeg  kan  dog  fortælle  Dem, 
at  det  gaaer  Deres  Søn  godt  ovre  i  Amerika.« 

»Det  glæder  mig  at  høre.« 

»Nu  kan  Moderen  ikke  mere  paavirke  ham 
uheldigt.  Jeg  har  heldigviis  ikke  seet  Noget  til 
hende.« 

Oberstlieutenanten  fortalte  Grossereren  om 
den  uhyggelige  Scene,  der  var  passeret  for  et 
Aarstid  siden  ved  Børsen. 

»Det  er  rigtigt,  at  hun  fik  et  PoUtihold,« 
mente  Bagger,  »jeg  har  ingen  MedUdenhed  med 
den  Slags  Fruentimmer,  de  forføre  mange  unge 
Mennesker,  jeg  har  erfaret  det  i  mit  Liv.  Naar 
et  ungt  Menneske  bedrager  sin  Principal,  er  der 
altid  et  Fruentimmer  med  i  Spillet.  En  af  mine 
Handelsvenner  havde  engang  en  ung  Fyr  paa 
sit  Kontor,  og  den  unge  Mand  kom  i  et  Fruen- 
timmers Garn,  han  stjal  af  Kassen,  min  Ven  op- 
dagede det,  holdt  Forhør  og  tog  Sagen  paa  sin 
egen  Maade ;  thi  det  var  ham  nemlig  ikke  om 
de  nogle  hundrede  Rigsdaler  at  gjøre,  men  om 
at  redde  den  unge  Mand.  Min  Ven  fik  fat  i 
Fruentimmeret  og  bebreidede  hende  hendes  for- 
bryderiske Opførsel.  Hun  satte  Hænderne  i  Si- 
den og  spurgte  ham,  hvorledes  han  turde  komme 
og  fornærme  en  anstændig  Pige.  Det  viste  sig, 
at  hun  havde  fem  uægte  Børn  med  fem  for skj el- 
lige  unge  Mænd.  Kontoristen  blev  helbredet, 
han  er  nu  en  af  vore  dygtigste  Kjøbma^nd.  or  <rift 
og  har  snart  voxne  Børn.« 

»Det  var  smukt  handlet  af  Deres  Veu,  at 
tage  Sagen  paa  den  Maade, -^  sagde  Oberstlieu- 
tenanten. 

»Aa,  en  hæderlig  Mand  bringer  ikke  et  ungt 
Menneske  i  Ulvkke.« 


177 

Det  skjæbnesvangre  Slot, 


gjenfortalt  efter 

E.   T.   A.   Hoffmann. 

(Fortsat). 


Den  næste  Dag  kjørte  vi  i  et  forrygende 
Sneveir  til  Stamhuset. 

Underveis  fortalte  min  Grandonkel  mig 
mange  sælsomme  Ting  om  den  Baron  R.,  der 
stiftede  Stamhuset  og  udnævnte  min  Onkel  til  at 
være  Testamentets  Fuldbyrder.  Den  gamle  Ba- 
ron havde  havt  en  raa  og  vild  Karakter,  der 
var  gaaet  i  Arv  til  hans  Efterkommere,  selv  til 
den  nuværende  Stamhusbesidder,  som  dog  i  sin 
Ungdom  havde  været  blid,  ja,  næsten  for  bhd. 
Onkel  fortalte  mig,  hvorledes  jeg  skulde  indrette 
min  Opførsel  overfor  Baronen. 

Efter  en  hurtig,  men  anstrengende  Reise 
kom  vi  til  R — sitten  ved  Nattetid.  Vi  kjørte 
gjennem  Landsbyen,  det  var  netop  Søndag,  i 
Kroen  hørtes  Dansemusik  og  glade  Stemmer, 
Godsforvalterens  Hus  var  oplyst  fra  øverst  til 
nederst,  ogsaa  derfra  lød  Musik  og  Sang.  Desto 
uhyggeligere  blev  os  derfor  det  Mulm,  hvori  vi 
nu  kjørte  ind,  og  Vinden  foer  fra  Østersøen  lige 
imod  os. 

Endelig  holdt  vi   foran  Slottets  Port.     Hvor 

stærkt  vi  end  bankede  paa,  og  hvor  høit  vi 
raabte,  Ingen  hørte  os.  Tilsidst  saaes  et  Lys  i 
et  lille  Vindue. 

»Frands,  Frands!«  raabte  min  Grandonkel. 
>Hvor  er  I  henne?  For  Pokker,  tag  Benene  med 
Jer.  Sneen  flyver  os  i  Øinene,  og  vi  ere  ved 
at  fryse  ihjel.« 

Da  begyndte  en  Hund  at  gjøe  i  Gaarden, 
der  blev  Lys  synlig  i  den  underste  Etage,  man 
hørte  et  Nøglebundt  klirre,  og  endelig  skreg  Por- 
ten paa  sine  svære  Hængsler. 

»Velkommen,  hjerteKg  velkommen,  Hr.  Ju- 
stiarius,  det  er  et  slemt  Veir,«  saaledes  tilraabte 
os  den  gamle  Frands,  idet  han  holdt  Lygten  i 
Veiret.  Jeg  fik  derved  at  see  et  godmodigt, 
gammelt,  stærkt  rynket  og  noget  eenfoldigt  An- 
sigt. Frands  bar  et  Jægerliberi,  syet  efter 
en  Mode,  der  forlængst  var  gaaet  af  Brug. 

»Nu  gamle  Frands,«  sagde  Grandonkel,  idet 
han  i  Forhallen  bankede  Sneen  af  sin  Pels,  »er 
Alt  i  Orden,  ere  mine  Værelser  igaar  og  idag 
blevne  dygtigt  opvarmede?« 

»Nei,«    svarede  Frands,    »det  ere  de  ikke.« 

»Men,«  raabte  Onkel,  »har  jeg  ikke  skrevet 
Dig  til  herom?  Jeg  kan  ikke  boe  i  iiskolde 
Værelser.« 

»Seer  De,«  sagde  Frands,  »for  tre  Dage 
siden  er  Loftet  i  Retssalen  styrtet  ned.« 

»Ja  saa,«  sagde  Onkel,  »men  er  der  ikke 
gjort  andre  Værelser  i  Stand  til  mig?« 

»Jo,  jo,«  nikkede  Frands,  pegede  paa  Trap- 
pen og  begyndte  strax  at  gaae  op  ad  den. 

Vi  fulgte  ham.  Veien  gik  gjennem  lange, 
høie,  hvælvede  Korridorer,  og  Jægerens  Lys  ka- 
stede et  besynderligt  Skin  ind  i  Mørket.  Vi  kom 
gjennem  en  Række  kolde,  mørke  Gemakker, 
endelig  naaede  vi  en  Sal,  hvor  Ilden  brændte 
lystig  i  Kaminen  og  syntes  at  byde  os  velkommen. 
Jeg  blev  strax  hyggelig  tilmode,  ikke  saaledes 
min  Grandonkel,  han  blev  staaende  midt  i  Salen, 
saae  sig  om  og  sagde: 

»Her  skal  altsaa  være  Retssal?« 

Frands  holdt  Lygten  hen  imod  den  ene  Væg, 
hvor  en  lys  Plet  i  Form  af  en  tilmuret  Dør  faldt  i 
Øinene,  og  sagde  sukkende: 

»Her  er  vel  allerede  holdt  Dom?« 

»Hvad  falder  Jer  ind,«  sagde  Onkel,  kastede 
Pelsen  og  traadte  hen  til  Kaminilden. 

»Det  faldt  mig  saadan  ud  af  Munden,«  sagde 
Frands. 

Han  tændte  Lysene  og  aabnede  Døren  til 
Sideværelset,  der  var  sat  i  Stand  til  os.  Kort 
efter  stod  et  dækket  Bord  foran  Kaminen,  og 
Onkel  og  jeg  lode  os  Retterne  smage  godt.  Bag- 
efter fik  vi  en  Bolle  Punsch.  Træt  efter  Reisen 
gik  Onkel  snart  i  Seng,  men  jeg  var  ikke  søvnig, 
mine  Livsaander  vare  blevne  vakte  ved  det  Nye, 
det  Sælsomme  og  af  Punschen.  Frands  tog  af 
Bordet,  kastede  mere  Brænde  i  Kaminen  og  gik 
med  et  høfligt  Buk. 

Nu  sad  jeg  alene  i  den  store,  høie  Ridder- 
sal. Snestormen  var  ophørt,  Himlen  bleven  klar, 
Fuldmaanen  skinnede  ind  ad  de  høie  Buevinduer  og 
kastede  Lys  ind  i  de  Hjørner,  hvorhen  Kamin- 
ilden ikke  kunde  naae.  Salens  Yægge  vare  af 
mørkt  Egetræspanel,  der  paa  sine  Steder  var 
udskaaret  til  Blomster  og  andre  Figurer,  som 
imdertiden  vare  forgyldte.  Ogsaa  store  Malerier 
saaes  paa  Væggene,  og  Aarene  havde  givet  dem 
en  mørk  Farve,  der  kontrasterede  stærkt  mod 
den  lyse  Plet  paa  Væggen.  Jeg  indsaae,  at  her 
maatte  have  været  en  Dør,  som  var  bleven  til- 
muret. 

Enhver  veed,  at  et  usædvanligt,  et  eventyr- 
hgt  Opholdssted  kan  gribe  os  med  hemmeligheds- 
fuld Magt,  selv  den  dvaskeste  Fantasi  vaagner. 
Naar  jeg  hertil  føier,  at  jeg  var  tyve  Aar  gammel 
og  havde  drukket  flere  Glas  stærk  Punsch,  kan 
Enhver  forstaae,  at  det  ikke  var  uforklarligt,  at 
en  let  Gysen  tilsidst  greb  mig,  naar  jeg  i. Nattens 
Stilhed  hørte  Havets  dumpe  Brusen  og  Natvindens 
Susen  om  de  gamle  Mure,  og  jeg  saae  de  forbi- 
flyvende  Skyer  snart  skjule  Maanen  og  snart  fri- 
gjøre  den,  saa  at  den  kunde  kaste  sit  fantastiske 
Lys  ind  i  Salen. 

Det  faldt  mig  ind,  at  jeg  netop  var  i  den 
rette  Stemning  til  at  læse  Schillers  »Aandeseer«, 
som  jeg  havde  taget  med  mig.  Jeg  tog  den 
frem,  læste  og  læste  og  ophidsede  mere  og  mere 

min  Fantasi.  Bedst  som  jeg  læste,  sprang  med 
et  vældigt  Brag  Døren  op,    som  førte  til    Salen. 

Forskrækket  reiste  jeg  mig,  og  Bogen  faldt 
mig  ud  af  Haanden. 

Strax  blev  Alt  stille,  og  jeg  skammede  mig 
over  min  barnlige  Angst.  Et  Vindstød  maatte 
have  stødt  Døren  op. 

Beroliget  tog  jeg  Bogen  og  satte  mig 
atter  i  Lænestolen  for  at  læse.  Da  gaaer  det 
langsomt  og  med  afmaalte  Skridt  hen  over 
Salen,  engang  imellem  sukker  og  stønner  det, 
og  denne  Sukken  og  denne  Stønnen  synes  at 
være  et  Udtryk  for  den  dybeste  menneskelige 
Lidelse,  den  mest  trøstesløse  Jammer. 

»Der  maa  være  indespærret  et  sygt  Dyr  i 
Etagen  nedenunder,«  sagde  jeg  til  mig  selv  og 
begyndte  at  blive  beroliget. 

Men  nu  kradsede  det  paa  hin  lyse  Plet  i 
Mur€n,  bestandigt  løde  dybe  Sukke,  som  udstødte 
i  forfærdelig  Dødsangst. 

Blodet  stivnede  i  mine  Aarer,  jeg  formaaede 
ikke  at  reise  mig  af  Lænestolen,  endnu  mindre 
at  raabe. 

Den  afskyehge  Kradsen  hørte  endelig  op, 
de  uhyggelige  Skridt  tvers  over  Salen  hørtes 
paany,  det  var  som  aandede  jeg  op,  jeg  reiste 
mig  og  traadte  et  Par  Skridt  frem,  da  føg  et 
iiskoldt  Lufttræk  gjennem  Salen,  og  i  det  samme 
Øieblik  kastede  Maanen  sit  Lys  paa  Billedet  af 
en  meget  alvorhg,  næsten  afskrækkende  udseende 

Mand,  og  det  var  ligesom  der  fra  Manden  udgik 
en  advarende  Stemme,  der  sagde:  »Ikke  videre, 
ikke  videre ;  thi  ellers  er  Du  hjemfalden  til  Aan- 
deverdenens  forfærdelige  Gru.« 

Nu  faldt  Døren  igjen  til  med  et  stærkt  Slag, 
jeg  hørte  tydeligt  Skridt  i  Forsalen,  disse  Skridt 
gik  ned  af  Trappen,  Slottets  Hoveddør  aabnede 
sig  raslende  og  lukkedes  igjen.  Da  lød  det  som 
en  Hest  blev  trukket  ud  af  Stalden  og  efter 
nogen  Tids  Forløb  igjen  trukket  ind,  derpaa 
blev  Alt  stille. 

I  samme  Øieblik  hørte  jeg  min  gamle  Grand- 
onkel ængstlig  sukke  og  stønne  i  Sideværelset, 
dette  bragte  mig  til  Besindelse,  jeg  greb  Lyse- 
^  stagen  og  ilede  ind.  Den  Gamle  syntes  at 
kæmpe  med  en  ond  Drøm. 

»Vaagn  op,  vaagn  op!«  sagde  jeg  høit  og 
lod  Lyset  falde  paa  hans  Ansigt. 

Den  Gamle  foer  op  af  Søvne  og  sagde: 

»Tak  Fætter,  fordi  Du  vækkede  mig.  Jeg 
havde  en  fæl  Drøm,  men  deri  har  dette  Værelse 
og  Salen  derinde  været  Skyld ;  thi  det  har  frem- 
kaldt Minder  om  gamle  Tider,  og  om  meget 
Forunderligt,  som  dengang  skete.  Men  nu  ville 
vi  Begge  lægge  os  til  at  sove.« 

Han  hyllede  sig  ind  i  Tæpperne  og  syntes 
at  sove  ind,  men  dengang  jeg  var  kommen  i 
Seng,  mærkede  jeg,  at  han  bad  sagte. 

Næste  Dag  havde  vi  Arbeide  op  over  Ørene. 
Godsforvalteren  kom  med  sine  Regninger,    Folk 

kom,  der  vilde  have  en  Strid  udjevnet  eller  i 
andre  Anliggender.  Om  Middagen  gik  min  Onkel 
med  mig  over  i  Sidefløien  for  at  hilse  paa  de 
to  gamle  Baronesser.  Der  var  noget  latterligt 
ved  at  see  Damerne  i  deres  gammeldags  Dragt, 
men  den  sidste  Nats  Begivenheder  stode  mig 
endnu  i  Blodet,  hvorfor  de  to  gamle  Damers 
uhyre  høie  Frisure,  i  Stedet  for  at  vække  Latter 
hos  mig,  forekom  mig  at  have  et  spøgelseagtigt 
Udseende. 

Da  Onkel  og  jeg  efter  Bordet  befandt  os 
alene  i  vort  Værelse,  udbrød  han: 

»Siig  mig  for  Guds  Skyld,  Fætter,  hvad  der 
er  i  Veien  med  Dig.     Er  Du  syg?« 

Jeg  tog  ikke  i  Betænkning  udførligt  at  for- 
tælle ham,  hvad  der  sidste  Nat  var  hændt  mig. 
Jeg  troede,  at  min  Onkel  vilde  lee  af  mig,  i 
Stedet  for  blev  han  alvorlig  og  sagde: 

>Det,  Du  oplevede,  drømte  jeg.  Det  forekom 
mig,  at  jeg  sad  ligesom  Du  i  Lænestolen  ved 
Kaminen.  Hvad  Lyden  kun  aabenbarede  Dig, 
saae  jeg  med  mit  indre  Øie.  Jeg  saae  det  grue- 
lige Utydske,  da  det  traadte  ind,  hvorledes  det 
kraftløst  sneg  sig  til  den  tilmurede  Dør,  hvor- 
ledes det  i  trøstesløs  Fortvivlelse  kradsede  paa 
Væggen,  saaledes  at  Blodet  rislede  frem  paa  de 
sønderrevne  Negle,  hvorledes  Utydsket  derefter 
steg  ned  i  Gaarden,  hentede  Hesten  ud  af  Stalden 
og  satte  den  ind  igen.  Har  Du  hørt,  hvorledes 
Hanen  goel  i  den   nærliggende  Landsby?  —  Da 

vækkede  Du  mig,  og  jeg  fik  Magt  over  det  onde 
Spøgeri  og  det  forfærdelige  Menneske,  der  endnu 
formaaer  at  kaste  Skygger  over  vort  Liv.« 

Den  Gamle  holdt  inde,  jeg  udspurgte  ham 
ikke;  thi  jeg  vidste,  han  vilde  fortælle  mig  Alt, 
dersom  han  ansaae  det  for  tilraadeligt.  Efter  en 
Pause  sagde  han  til  mig: 

>Nu  Du  veed,  hvorledes  Alt  gaaer  til,  har 
Du  da  Mod  til  at  møde  Spøgeriet  sammen  med 
mig?« 

Jeg  svarede  naturligvis  Ja. 

»Vi  ville  da,«  sagde  han,  »vaage  sammen 
næste  Nat.  En  indre  Stemme  siger  mig,  at  min 
Aandskraft  og  mit  Mod  er  i  Stand  til  at  beseire 
dette  Spøgeri,  der  fordrive  Søvnen  fra  dette 
Stammesæde.  Men  skulde  jeg  ikke  faae  Magt 
over  Utydsket,  da  kan  Du  melde,  at  jeg  har  ført 
en  ærlig  og  kristelig  Kamp  mod  en  ond  Aand, 
som  her  driver  sit  Spil,  og  at  jeg  laa  under  i 
Kampen.  Du  skal  blot  være  Tilskuer,  der  vil  da 
intet  Ondt  vederfares  Dig.« 

Aftnen  kom,  Frands  satte  som  den  fore- 
gaaende  Aften  Punseh  paa  Bordet,  efter  at  vi 
havde  spiist.  Fuldmaanen  skinnede  gjennem  de 
lyse  Skyer,  Havets  Bølger  bruste,  og  Natvinden 
liylede  og  tog  i  Buevinduernes  klirrende  Ruder. 
Vi  tvang  os  til  at  tale  om  ligegyldige  Ting,  skjøndt 
vore  Sind  vare  i  Oprør. 

Klokken  slog  Tolv. 

Da  sprang  Døren  op  med  et  gruopvækkende 

Brag,  og  som  igaar  svævede  lette  og  langsomme 
Skridt  hen  over  Salen,  medens  en  Stønnen  og 
Sukken  samtidigt  hørtes. 

Min  Onkel  blev  bleg,  men  hans  Øine  straa- 
lede  med  en  usædvanlig  Glands.  Han  reiste  sig 
fra  Lænestolen,  satte  venstre  Arm  i  Siden  og 
strakte  den  høire  ud  mod  Salens  Midte,  han 
lignede  en  bydende  Feltherre. 

Bestandigt  stærkere  og  tydeligere  hørtes  det 
at  sukke  og  stønne,  og  endnu  afskyeligere  end 
igaar  kradsedes  her  og  der  paa  Væggen. 

Da  skred  den  Gamle  med  faste  Skridt 
saa  Gulvet  drønede  derved,  hen  mod  den  tilmurede 
Dør. '  Tæt  ved  Stedet,  hvor  det  kradsede,  stod 
han  stille  og  sagde  med  en  Høitidelighed,  som 
jeg  aldrig  havde  kjendt  hos  ham: 

»Daniel,  Daniel!  Hvad  gjør  Du  her  i  denne 
Time?« 

Da  hørtes  et  grueligt  og  forfærdeligt  Hyl, 
og  det  lød  som  en  stor  Byrde  faldt  paa  Gulvet. 

»Søg  Naade  og  Barmhjertighed  ved  den 
Høiestes  Throne.«  raabte  Onkel  kraftigere  end 
før,  »der  er  din  Plads.  Bort  med  Dig  fra  et 
Liv,  som  Du  ikke  mere  kan  tilhøre!« 

Det  var  som  lød  der  en  svag  Jamren  i 
Luften  og  hendøde  i  Stormens  Susen. 

Onkel  gik  til  Døren  og  slog  den  til,  saa  det 
gjenlød  i  den  øde  Forhal.  I  hans  Miner  laa 
noget  Forunderligt,  der  fyldte  mig  med  Gru. 
Da    han    satte    sig  i  Lænestolen,    var  hans  Blik 

som  forklaret,  han  foldede  sine  Hænder  og  bad 
en  stille  Bøn. 

Saaledes  forløb  nogle  Minutter,  da  sagde 
han  med  sin  milde,  til  Hjertet  trængende 
Stemme : 

»Nu  ville  vi  sove  sødt,  kjære  Fætter.  < 

Vi  sov  Begge  godt  den  Nat,  og  siden  den 
Tid  viste  sig  ingen  Gjenganger  mere. 

Efter  flere  Dages  Forløb  kom  Baronen  med 
Baronessen  og  en  stor  Mængde  indbudne  Gjæster, 
og  nu  begyndte  paa  Slottet  et  lystigt  Liv.  Den- 
gang Baronen  strax  efter  sin  Ankomst  traadte  ind 
i  vor  Sal,  studsede  han  over  at  see  os  boe  der. 
Han  kastede  et  mørkt  Blik  til  den  tilmurede 
Dør,  vendte  sig  hurtigt  bort  og  foer  sig  med 
Haanden  over  Panden  som  vilde  han  forjage  en 
mørk  Erindring.  Onkel  fortalte  ham,  at  Loftet 
var  faldet  ned  i  Retssalen  og  tilstødende  Ge- 
makker, og  Baronen  bebreidede  Frands,  at  han 
ikke  havde  givet  os  bedre  Værelser. 

Overhovedet  var  Baronens  Forhold  til  min 
Onkel  ikke  alene  hjerteligt,  men  der  viste  sig 
en  vis  barnhg  Ærefrygt  deri.  Det  var  ogsaa 
det  Eneste,  som  forsonede  mig  med  Baronens 
raa  og  bydende  Væsen,  der  mere  og  mere  kom 
til  Syne.  Engang  bed  Baronen  mig  kort  af  i  en 
Sag,  hvori  jeg  havde  Ret.  Jeg  beklagede  mig 
herover  til  Onkel,  der  sagde : 

>Tro  mig.  Baronen  er  trods  sit  ubehageUge 
Væsen    det    fortræffeligste    og    mest   godmodige 

Menneske  paa  Jorden.  Sit  ubehagelige  Væsen 
har  han  først  paataget  sig  i  den  sidste  Tid,  da 
han  fik  Stamhuset,  tidHgere  var  han  en  bly, 
beskeden  Yngling.  Forøvrigt  er  hans  Væsen 
ikke  saa  ubehageKgt  som  Du  vil  gjøre  det,  og 
jeg  gad  nok  vide,  hvad  Du  med  Rette  kan  have 
imod  ham.« 

Blodet  steg  mig  til  Hovedet,  jeg  følte,  at 
dette  underlige  Had  bundede  i  den  Kjærlighed, 
der  var  opstaaet  hos  mig  til  det  elskeligste  og 
herligste  Væsen,  der  nogensinde  havde  levet 
paa  Jorden.  Det  var  ingen  Anden  end  Baro- 
nessen. Første  Gang  jeg  saae  hende,  virkede 
Synet  af  hende  med  uimodstaaehgt  Trylleri  paa 
mit  Hjerte,  Hun  havde  været  klædt  i  en  russisk 
Zobelskinds  Pels,  der  sluttede  til  hendes  slanke  Liv, 
og  Hovedet  var  viklet  ind  i  et  sort  Slør. 

For  mig  blev  Baronessen  en  Lysets  Engel, 
der  drev  Slottets  Spøgeri  paa  Flugt.  Hun  kunde 
vel  være  nitten  Aar  gammel;  der  laa  i  hendes 
mørke  Øine  et  ubeskriveligt  Trylleri,  og  hendes 
Smil  bragte  mig  næsten  ud  af  mig  selv.  Ofte 
syntes  hun  hensunken  i  Drømme,  og  da  giede 
mørke  Skyer  over  hendes  hulde  Ansigt. 

Morgenen  efter  Baronens  Ankomst  samledes 
Selskabet  til  Frokost.  Ved  den  LeiHghed  blev 
jeg  forestillet  for  Baronessen,  men  opførte  mig 
umaadeligt  keitet  og  svarede  forkert  paa  de 
simpleste  Spørgsmaal,  som  hun  gjorde  mig.  De 
to  gamle   Baronesser  mente,    at    min    Keitethed 

skrev  sig  fra  min  dybe  Respekt  for  den  unge 
Baronesse,  derved  steg  jeg  i  deres  Gunst,  og  de 
kaldte  mig  en  gargon  tres  joli. 

Jo  oftere  jeg  saae  Baronessen,  desto  hefti- 
gere blev  min  Kjærlighed,  men  jeg  indsaae  det 
Vanvittige  i,  at  lade  hende  mærke  mine  Følelser ; 
disse  bleve  saa  stærke,  at  jeg  en  Nat  høit  ud- 
brød: »Serafine!  Oh  Serafine!«  Onkel  vaagnede 
og  sagde:  »Fætter,  jeg  troer.  Du  Hgger  og  fan- 
taserer høit.  Gjør  det  om  Dagen,  men  lad  mig 
sove  om  Natten.«  Jeg  frygtede  for,  at  Onkel 
skulde  have  hørt  Navnet;  næste  Morgen,  da  vi 
begav  os  til  Retssalen,  sagde  han: 

»Gud  give  Enhver  en  sund  Menneskefor- 
stand og  Evne  til  at  holde  Tand  for  Tunge.« 

Derefter  tog  han  Plads  ved  det  store  Bord 
og  sagde: 

»Skriv  rigtigt  tydeligt,  kjære  Fætter,  at  jeg 
kan  læ^se  det  bagefter  uden  Uleilighed.« 

Den  Høiagtelse,  ja,  barnlige  Ærefrygt,  som 
Baronen  viste  min  gamle  Onkel,  kom  til  Syne  i 
Alt;  saaledes  maatte  han  ved  Bordet  sidde  ved 
Siden  af  Baronessen,  en  Plads,  som  mange  mis- 
undte ham.  Jeg  fik  en  Plads  snart  her  og  snart 
der  og  i  Reglen  langt  fra  Baronessen.  Hendes 
Selskabsdame  var  en  ikke  ganske  ung  Frøken, 
ikke  hæ^slig  og  ikke  uden  Aand.  (Forts.) 

EnBehrut  fra  Lammefælleden.  I  Begyndelsen  af  Au- 
gust 1863  blev  der  oprettet  en  stor  Rekrutskole  paa 
Lammefælleden;  Skolen,  der  bestod  af  4  Rekrutbatail- 
loner,  laa  i  Telte,  og  Leirkommandanton  var  Major 
Gedde.  Ingen  tænkte  paa,  at  disse  Rekrutter  inden 
et  halvt  Aars  Forløb  skulde  staae  overfor  Fjenden.  I 
1ste  Rekrutbataillons  Isto  Kompagni  fandtes  Kandidat 
Paludan-Miiller,  en  stille,  mørkhaaret,  mager  Fyr  af 
Middelhøide.  —  Det  var  strax  tydeligt,  at  han  ikke 
egnede  sig  til  at  være  Soldat,  han  manglede  Kræfter  til 
at  tumle  Geværet  og  var  noget  nærsynet.  Jeg,  som 
havde  Kompagniet,  tilbød  at  lade  ham  forestille  for  en 
Kassationskommission,  men  herom  vilde  han  Intet  høre; 
han  betragtede  det  aabenbart  som  en  Skam  at  lade  sig 
kassere,  saaledes  tænkte  ikke  Alle;  det  ansaaes  af  dem 
for  et  Held.  Paludan-Miiller  befandt  sig  efterhaanden 
mere  og  mere  vel  ude  paa  Fælleden,  engang  fortalte 
han  mig,  at  han,  som  ellers  havde  lidt  af  Søvnløshed,  nu 
hver  Nat  sov  trygt,  og  at  Excercitsen  og  de  andre 
Øvelser  bekom  ham  overordentlig  vel. 

Saa  kom  han  en  Dag  til  mig  og  bad  om  næste  For- 
middag at  maatte  være  fri,  han  havde  for  en  historisk 
Afhandling  vundet  Universitetets  Guldmedaille,  og  den 
skulde  næste  Dag  overrækkes  ham.  Jeg  gav  ham  gjerne 
den  Tilladelse,  men  gjorde  ham  opmærksom  paa,  at  han 
ogsaa  maatte  henvende  sig  til  Bataillonskommandeuren, 
Kapt.  Po  vels  en.  Derefter  bad  han,  om  han  maatte 
gaae    civil    til  Festligheden   paa   Universitetet.      Hertil 


190 


svarede  jeg  Nei  og  spurgte,    om  han  skammede  sig  ved 
sin  IJDiform.     Hertil  svarede  han  Nei,  men  han  generede 
sig  ved  at  komme  til  Festligheden    og   gjøre    ufornøden 
Opsigt.     Man  var  paa  Universitetet   ikke  vant  til  at  see 
Rekrutter    hente     Guldmedailler.      Han     gik    til  Kapt. 
Povelsen,  der  selv  var  Student,    men  fik  samme  Besked 
hos  ham    som    hos    mig,    han    maatte    gjerne    faae   hele 
næste  Dag  fri,    hvis    han  vilde,    men  Uniformen   maatte 
han  bære.    Imidlertid  endte  det  med,  at  Paludan-Miiller 
alligevel  fik  Lov  til  som  civil  Mand  at   hente    sin  Guld- 
medaille;   thi  Skolens  øverste  Chef,    Oberst  Hindenburg 
gav  ham  Tilladelse  dertil.     Som  man  veed,    udmærkede 
Paludan-Miiller     sig    ved     stor    Pligttroskab   nede   ved 
Dannevirke  og  faldt    ved  Sankelmark.      En    Kompagni- 
kammerat fra  Lammefælleden  faldt  samme  Sted,  det  var 
den  unge,  lovende  Blomstermaler  Aumont.    Han  havde  i 
Leiren  malet  vor  Lygtepæl  i  pompejansk  Stil  og  øverst 
forsynet  den  med  nogle  Pjerrotansigter,  hvoraf  det    ene, 
tilfældigt  naturligviie,  var  kommet  til  at  ligne  Leirkom- 
mandanten,  jeg  fik  ham  skyndsomst  til  at  forandre  An- 
sigtet. —  Flere  Minder  knytte  sig   til  Leiren  paa  Lam- 
mefælleden, saaledes  gjorde  1ste  Rekrutbataillon  en  Af- 
ten Punschesold   for  3die  Rekrutbataillon,    Slesvigerne; 
der  blev  skrevet  Sange  til  denne  Fest  bl.  A.  af  Paludan- 
Miiller. 

Forøvrigt  var  der  et  Par  Rekrutter,  der  vare  ligesaa 
svage  som  Paludan-Miiller,  men  som  desuagtet  ikke 
vilde  lade  sig  kassere,  det  var  nuværende  Overretsas- 
sessor  Hindenburg  og  den  tidligere  Byfoged  i  Holste- 

bro,  Borup.  Imidlertid  maatte  de  lade  sig  kassere,  da 
Skolen  var  forbi,  men  Paludan-Miiller  undgik  Kassation, 
jeg  veed  ikke  hvorledes. 


I  Slutningen  af  det  sjette  Aarhundrede  beleirede 
Alboin,  Longobardernes  berømte  Konge,  i  tre  Aar  Pavia. 
Hans  Tropper  lede  meget  af  Sygdomme,  særlig  af  Mæslinger, 
der  ikke  tidligere  havde  været  kjendt  af  Longobarderne. 
Da  svor  Alboin  paa,  at  han  hverken  vilde  skaane  Kjøn 
eller  Alder,  naar  Pavia  engang  overgav  sig;  Hungeren 
tvang  Byen  endelig  til  at  gjøre  det.  Forbittrede  droge 
de  panserklædte  Krigere  gjennéta  Fæstningens  Porte, 
Alboin  i  Spidsen.  Porten  var  indviet  til  St.  Johannes, 
da  Kongen  red  gjennem  den,  steilede  hans  Hest,  og 
han  var  ligeved  i  sine  Krigeres  og  i  de  Overvundnes 
Paasyn  at  blive  kastet  af,  hvilket  vilde  have  været  en 
stor  Skam  for  ham  og  blevet  anset  for  et  slemt  For- 
varsel. Han  fik  med  Møie  Hesten  tæmmet,  men  dette 
Uheld  gjorde  ham  betænkelig,  han  mente,  at  St.  Jo- 
hannes var  bleven  vred  paa  ham  paa  Grund  af  hans 
Hævntørst,  og  han  forkyndte  derfor  Naade  for  alle  Pa- 
vias  Beboere,  der  af  Taknemmelighed  nu  hyldede  Kon- 
gen. Pavia  blev  Hovedstaden  i  Longobardernes  Rige 
i  Overitalien,  det  naaede  lige  til  Tiberfloden.  Men  kun 
i  tre  Aar  var  Alboin  dette  Riges  Konge.  Han  havde  i 
sin  Tid  slaaet  sin  Dronning  Rosamundes  Fader  ihjel,  og 
hun  pønsede  bestandig  paa  Blodhævn.  Engang  i  Ve- 
rona ved  et  vildt  Drikkelag  blev  Hjerneskallen  af  Rosa- 
mundes Fader  hentet  frem,  Alboin  havde   efter  gammel 

Germanerskik  ladet  forfærdige  et  Drikkehorn  deraf. 
Alboin  tvang  sin  Hustru  til  at  drikke  sf  Faderens  Hjer- 
neskal, men  nu  var  Maalet  fuldt,  en  Kriger,  der  elskede 
Dronningen,  slog  Kongen  ihjel. 

*  * 

* 

Det  er  bekjendt,  at  Hunden  nu  i  forskjellige  euro- 
pæiske Hære  bliver  dresseret  til  Krigsbrug,  den  vil  i 
flere  Retninger  kunne  gjøre  god  Nytte,  men  der  er  en 
Ulempe  ved  dem.  Naar  den  møder  Fjendens  Hunde, 
skal  den  hen  at  lugte  til  dem,  især  naar  det  er  Tæve- 
hunde. At  bringe  en  Melding  tilbage  fra  en  Vedet- 
kjæde  til  Feltvagten,  hertil  egner  Hunden  sig  fortrinligt; 
thi  den  gaar  aldrig  fejl  om  Natten  eller  i  taaget  Vejr, 
men  udenfor  Forposterne  ere  Hunde  ikke  saa  paalidelige, 
naar  Fjenden  har  dresseret  sine  Hunde  til  at  lokke  den 
til  sig. 

* 

Tankesprog.  En  Verden  uden  Digtere  vilde  være 
som  en  Himmel  uden  Stjerner,  en  Natur  uden  Farver, 
et  Sprog  uden  Klang,  et  Hjerte  uden  Kjærlighed. 

* 
Evropæerne  have  deres  Konveniens,  Kiheseriaderne 
deres  Sko. 


10  Øre  Bibliotheket  kan  bestilles  paa  alle 
Postkontorer  og  Brevsamliugsstedor,  hos  alle  Bo<zhand- 
lere  i  Norden  samt  hos  Udgiveren  Th.  Sørensen  (Rudolf 
Kleins  Eftflgr.)^  Klareboderne  10. 


Eedakteur:     Kapitaiu  Michael  Gjørup. 

»Kjender  Kjøbmandens  Hustru  Sagen?« 

»Ja,  hun  gjør.  Og  forhaabentligt  ville  nu  hun 
og  hendes  Mand  opdrage  deres  Sønner  saaledes, 
at  de  kunne  vogte  sig  for  Faderens  Feil.  Jeg 
vil  indrømme,  at  det  bliver  vanskelig  i  vor  Tid, 
hvor  et  saa  slet  Exempel  gives  fra  oven.  —  Har 
De  læst  et  Digt,  som  Schaldemose  har  skrevet, 
det  hedder  »Prikkeltorne«,  deri  skildrer  han 
Grevindens  Fortid  og  lader  Christian  den  Fjerdes 
Skygge  træde  advarende  frem  for  Frederik  den 
Syvende?« 

»Jeg  har  ikke  læst  Skriftet.« 

»De  kan  laane  det  hos  mig.  Forøvrigt  skal 
det  ikke  mere  kunne  faaes  i  Boghandlen;  thi 
Grevinden  har  ladet  Restoplaget  opkjøbe.  De 
veed,  at  jeg  er  en  Tilhænger  af  Ministeriet  og 
en  Modstander  af  det  national-liberale  Parti,  men 
jeg  takker  det  dog  for,  at  det  har  skaffet  os  en 
Forfatning;  thi  hvorledes  vilde  det  være  gaaet, 
hvis  Kongen  havde  været  Enevoldsherre,  og  Grev- 
inden var  bleven  vort  Lands  egenthge  Regent- 
inde? —  Men  lader  os  vende  tilbage  til  Da- 
merne, Aftensbordet  venter  vistnok  paa  os.« 

Dengang  Rostgaard  fulgte  de  to  Frøkner 
Erbach  hjem,  fortalte  han,  at  han  en  af  de  første 
Dage  agtede  at  aflægge  dem  en  Visit,  hvorfor 
Theodora  takkede. 

»Tante  vil  komme  til  at  føre  et  ensomt 
Liv,  mens  jeg  er  borte,«  mente  Erna. 

»De   er   kommen    til   at    tale    godt  Dansk,« 

Lieutenant  Harder.     (Fotts.)  7 

sagde  Rostgaard,  »maa  jeg  gjøre  Dem  en  Kom- 
pliment derfor.« 

»Der  har  været  Tale  om,  at  Erna  skulde 
forlade  mig  og  tage  i  Huset  hos  en  af  sine  Onk- 
ler i  Slesvig,«  sagde  Theodora,  »men  deraf  er 
der  Intet  blevet.  Erna  begynder  nu  at  befinde 
sig  vel  i  Kjøbenhavn.« 

»Her  ere  vi  fri  for  de  kjedelige  Rivninger 
mellem  Dansk  og  Tydsk,«  sagde  Rostgaard. 

Da  han  havde  sagt  Godnat  til  Damerne, 
spurgte  han  sig  selv,  om  han  ikke  havde  hand- 
let taabeligt  i  for  et  uanstændigt  Fruentimmers 
Skyld  at  opgive  sit  Livs  Lykke.  Den  gamle 
Grosserers  Yttringer  havde  givet  ham  meget  at 
tænke  paa;  naar  Andre  kunde  gifte  sig  under 
lignende  Omstændigheder,  hvorfor  kunde  han  det 
ikke  ?  Der  var  nu  hengaaet  lang,  lang  Tid,  siden 
han  var  ung  og  lod  sig  lede  af  sine  Sandser,  og 
hans  senere,  overspændte  Ideer  om  en  utilgive- 
lig Kjærlighedsbrøde  vare  i  Aarenes  Løb  blevne 
modificerede.  Det  var  Ægteskabets  Renhed,  det 
kom  an  paa,  og  dersom  Alle  de,  der  havde  syn- 
det som  han,  ikke  giftede  sig,  vilde  de  være  ud- 
satte for  nye  Fristelser,  det  var  derfor  langt 
bedre  for  Samfundet  og  dem  selv,  at  de  giftede 
sig. 

Da  Rostgaard  en  Aften  stod  i  Begreb  med 
at  gaae  ud,  blev  der  banket  paa  hans  Dør,  og 
et  ældre  Fruentimmer  traadte  ind.     Hun  neiede 

dybt  og  spurgte,  om  det  var  Oberstlieutenant 
Rostgaard.     Ja,  det  var. 

»Hr.  Oberstlieutenant,  jeg  kommer  for  at 
fortælle  Dem  en  bedrøvelig  Nyhed,«  sagde  hun 
og  saae  yderst  bedrøvet  ud.  »Karoline  Mortensen 
er  død.« 

Rostgaard  studsede  og  udbrød: 

»Er  hun  død?« 

»Ja,  hun  er  saamænd.  Hun  døde  igaar,  hun 
fik  Rlodstyrtning  og  døde.« 

»Det  var  bedst  for  hende.« 

»De  har  ganske  Ret,  Hr.  Oberstlieutenant. 
Seer  De,  hun  boede  hos  mig,  jeg  har-  et  lille 
Værelse,  som  jeg  leier  ud.  Jeg  maa  sige  Dem, 
at  hun  paa  den  sidste  Tid  havde  det  meget 
skralt,  ja,  hun  havde.  Og  hun  græd  saamænd 
mange  Gange  sine  modige  Taarer,  fordi  De  havde 
slaaet  Haanden  af  hende.« 

»Fat  Dem  i  Korthed.« 

»Seer  De,  Hr.  Oberstlieutenant,  der  er  Intet 
til  at  begrave  hende  for.  De  kunde  vel  ikke 
hjælpe  med  Noget?« 

»Hvor  meget?« 

»Saadan  en  Snes  Daler.« 

»Der  har  De  et  halvt  hundrede.« 

»Gud  velsigne  Dem,  Hr.  Oberstlieutenant, 
ja,  nu  vil  jeg  love  Dem  for,  at  hun  skal  komme 
meget  pænt  i  Jorden.     Mange  Tak,  Farvel.« 

Konen  neiede  endnu  dybere  end  før  og  gik 
baglænds  ud  af  Døren. 


196 


»Der  sad  et  uhyggeligt  Ansigt  paa  den_Kjæl- 
ling,«  sagde  Rostgaard  til  sig  selv,  dengang  hun 
var  gaaet. 

Efterretningen  om  Karoline  Mortensens  Død 
forekom  ham  at  være  en  Befrielse.  Han  kastede 
et  Blik  tilbage  paa  den  svundne  Tid,  paa  sin 
forvildede  Ungdom,  da  han  blev  et  let  Bytte  for 
hende,  og  nu  de  mange,  mange  Aar,  hvori  hun 
havde  forfulgt  og  plaget  ham,  fordi  hun  aldrig 
havde  kunnet  faae  Penge  nok.  Mange  Ærgrelser 
og  mangen  bitter  Time  havde  hun  forvoldt  ham, 
og  han  forbandede  den  Stund,  han  havde  .lært 
hende  at  kjende.  Nu  vare  hans  Lidelser  over- 
staaede,  men  hvad  nu? 

Næste  Formiddag  aflagde  han  Visit  hos 
Theodora,  Erna  var  reist  bort  for  et  Par  Dage 
siden.  Han  fortalte  hende,  at  Karoline  Mortensen 
var  død  og  endte  med  at  sige: 

»Selv  om  hun  ikke  var  død,  vilde  jeg  dog 
være  kommen  op  til  Dem  og  have  sagt:  Theo- 
dora, jeg  har  seet  urigtigt  paa  dette  Forhold, 
jeg  har  ladet  det  have  større  Indflydelse  paa 
mit  Liv  end  det  burde,  det  maa  nu  være  forbi, 
bliv  min  Kone.« 

Theodora  blev  overrasket  ved  at  høre  dette, 
hun  svarede  ikke  strax,  og  hendes  Hjerte  bankede 
voldsomt.     EndQhg  sagde  hun: 

»Det  er  bedst,  det  bliver  som  det  er.  Vi 
ere  Begge  blevne  ældre,  vi  have  levet  os  ind  i 
Forestillingen   om  ikke  at  ville   ægte  hinanden.« 

»Vel  ere  vi  blevne  ældre,  men  vi  have  endnu 
et  langt  Liv  for  os.  Og  jeg  bilder  mig  ind,  at 
Ægteskabets  Sommer  og  Høst  kunne  blive  lige- 
saa  smukke  som  dets  Vaar.  Den  have  vi  for- 
spildt for  min  Letsindigheds  Skyld.« 

»Jeg  har  ført  et  stille  og  tilfreds  Liv,« 
sagde  hun  sagte. 

»Har  De  ikke  skuffet  Dem,  Theodora?  Mit 
Liv  har  ikke  været  solbelyst,  Længslen^  den  util- 
fredsstillede Længsel  efter  Dem,  har  kastet  en  mørk 
Skygge  over  mit  Liv.  Skal  det  vedblive  at  være 
saaledes?  Nei,  det  skal  ikke,  med  mindre  De 
ikke  elsker  mig  mere.« 

»Det  gjør  jeg,«  svarede  hun,  »jeg  elsker 
Dem  endnu.« 

»Jeg  indseer  da  ingen  tænkelig  Grund  til, 
at  De  ikke  vil  være  min  Kone.« 

»Jeg  har  jo  sagt  Dem  .  .  .« 

Han  vedblev  at  trænge  paa,  hendes  Mod- 
stand blev  svagere  og  svagere,  og  tilsidst  gav 
hun  sit  Minde  til,  at  Forlovelsesringene  anskaffedes. 

En  Maanedstid  efter  fik  Rostgaard  at  vide, 
at  hans  Bataillon  rimeligviis  vilde  blive  forlagt 
til  Holsten.  Han  besluttede  da  at  holde  Bryllup, 
inden  det  skete.  Theodora  havde  Adskilligt  der- 
imod at  indvende,  men  maatte  indrømme,  at  det 
var  rigtigst  at  gjøre  det.  Meubler  og  Alt,  hvad 
der  hørte  til  Brudeudstyret,  kunde  bhve  anskaffet, 
naar  det  nygifte  Par  kom  til  Holsten.  — 

Grosserer  Erbach  sagde  en  Dag,  da  Fami- 
lien sad  ved  Middagsbordet: 

»Man  gratulerer  mig  paa  Børsen  i  Anled- 
ning af,  at  min  Søster  er  bleven  forlovet  med 
Oberstlieutenant  Rostgaard.  Det  skal  være  en 
meget  anseet  Officeer.« 

»Tager  Du  mod  Gratulationerne?«  spurgte 
Fruen.- 

»Ja,  jeg  gjør,  jeg  kan  da  ikke  sige,  at 
Theodora  og  jeg  ikke  have  seet  hinanden  i 
mange  Aar.« 

»Og  hvad  siger  Grosserer  Bagger?«  vedblev 
Fruen. 

»Han  roser  over  al  Maade  Oberstlieute- 
nanten.  Baade  han  og  Theodora  komme  i  hans 
Hus.« 

»Boer  din  Broderdatter  endnu  hos  din 
Søster?«  spurgte  Fruen. 

»Bagger  har  fortalt,  at  hun  er  reist  til  Hol- 
sten, om  det  er  for  at  blive  der,  skal  jeg  ikke 
kunne  sige.« 

»Det  vilde  maaske  være  ønskeligt,  om  vi 
forsøgte  en  Tilnærmelse  til  din  Søster,«  mente 
Fruen,  »det  lyder  dog  ganske  godt:  Min  Svoger 
Oberstlieutenant  Rostgaard.« 

»Jeg  har  altid  raadet  til  en  Tilnærmelse,« 
sagde  Frits. 

»Hvorledes  vil  den  kunde  bringes  i  Stand?« 
spurgte  Grossereren.  »Bagger  synes  at  have 
aldeles  opgivet  at  ville  forsøge  paa  at  skaffe  en 

Forsoning  til  Veie  mellem  Theodora  og  mig, 
maaske  ønsker  hun  det  ikke,  naar  det  kommer 
til  Stykket.« 

»Lieutenant  Harder,«  sagde  Louise,  »har  i 
Felten  tjent  under  Rostgaard  og  -  roser  ham 
meget.  Han  mener,  at  Rostgaard  hører  til  de  Stabs- 
officerer, som  ville  bringe  det  til  at  blive 
General.« 

»General!«  udbrød  Fruen.  »Min  Svoger 
General!  Du  maa  gaae  til  din  Søster  og  gratu- 
lere hende.« 

»Jed  veed  ikke,  hvor  hun  boer,«  svarede 
Grossereren. 

»Hun  boer  paa  Toldbodveien,«    sagde  Frits. 

»Hvem  veed,«  sagde  Emil,  »om  Rostgaard 
ikke  engang  kan  blive  Krigsminister.« 

»Krigsminister!«  udbrød  Fruen.  »Saa  bliver 
han  Exellence.  Det  vil  lyde:  Min  Svoger  Exel- 
lencen.  —  Hør  Mand,  Du  bør  endnu  idag  gaae 
til  din  Søster.« 

»Aa,  nu  er  det  for  sildigt.« 

»Saa  maa  Du  gaae  i  Morgen.  Lover  Du 
mig  det?« 

Grossereren  lovede  det,  og  Fruen  var  bero- 
Hget.  Hun  tænkte  den  Dag  ikke  paa  Andet  end 
paa  Forlovelsen,  hun  talte  ikke  om  Andet. 

»Men,«  sagde  hun,  »hvad  skulle  vi  gjøre 
med  din  Broderdatter,  hvis  hun  skulde  komme 
tilbage?* 

»Aa,«    sagde  Grossereren,    »i  flere  militaire 

Familier  har  der  været  Brødre  og  Fættre  paa 
begge  Sider.  Og  Du  veed,  at  jeg  hører  til  en 
gammel  militair  Familie.« 

»Den  er  nu  bleven  lovlig  civil,«  mente  Emil. 

»Vi  træffe,«  sagde  Frits,  »Frøknerne  Klenz 
i  de  bedste  Familier,  deres  Broder  var  slesvig- 
holstensk Major  og  faldt  ved  Fredericia.  Jeg 
mener  derfor,  at  Erna  meget  godt  kan  blive 
Louises  Veninde,  hun  har  jo  ingen,  siden  Frøken 
Harder  blev  gift.« 

»Jeg  ønsker  helst  at  vælge  mine  Veninder 
selv,«  sagde  Louise. 

Da  hun  var  bleven  alene,  tænkte  hun  paa 
Axel.  Ogsaa  han  kunde  engang  blive  Oberst- 
Heutenant,  ja  General.  Men  der  var  saa  længe 
til.  Rostgaard  og  Tante  Theodora  vare  jo  begge 
ældre,  skulde  Axel  vente  med  at  gifte  sig,  til 
han  blev  Oberstlieutenant,  vilde  det  ikke  blive 
Louise  Erbach,  som  blev  hans  Kone.  »Vi  hører 
til  en  gammel  militair  Familie,«  havde  hendes 
Fader  sagt.  Ja,  hun  følte,  at  det  var  sandt; 
thi  hun  syntes  godt  om  dem,  der  bare  Uniformer. 
Hun  begyndte  at  tænke  paa,  om  det  kunde  gaae 
an,  at  hun  bad  Fru  Harder  om  i  det  næste  Brev 
at  sende  sin  Søn  en  Hilsen  fra  Louise  Erbach. 
Og  vi  vide,  at  det  skete. 

Theodora  blev  meget  forundret,  da  hendes 
Broder  næste  Dag  aflagde  hende  et  Besøg. 

»Af  Alle  havde  jeg  sidst  ventet  at  see  Dig, 
Christian,«  sagde  hun. 

»Nu  ja,  vi  ere  Begge  blevne^ældre, «  svarede 
han,  »vi  vide  ikke,  naar  Vor  Herre  kan  tage  os 
til  sig,  derfor  har  jeg  fundet  det  rigtigt  at  op- 
søge Dig.« 

»Du  har  ventet  længe  dermed,«  mente  Theo- 
dora, »jeg  var  ved  at  glemme,  at  jeg  havde  en 
Broder.  Jeg  har  lært  at  undvære  Dig.  Din  Sorg 
har  ikke  været  min  Sorg:  dengang  Ernst  faldt, 
sørgede  jeg  dybt,  skjøndt  han  var  falden  som 
mit  Fædrelands  Fjende,  men  jeg  kunde  ikke 
glemme,  at  vi  havde  hvilt  under  det  samme 
Moderhjerte.« 

»Ja,  ja.  Du  er  jo  Kvinde,«  sagde  Broderen 
noget  utaalmodig,  »men  jeg  vil  fortælle  Dig,  at 
jeg  sagde  til  mig  selv,  da  jeg  hørte  om  min 
Broders  Fald  ved  Isted:  Det  var  det  Bedste  for 
ham  og  Familien.  Han  har  været  til  Forargelse 
for  sine  Landsmænd.« 

»Hans  Brøde  hørte  maaske  til  dem,  som 
ingen  Tilgivelse  kan  fmde.  Men  skal  Faderens 
Synd  straffes  paa  Børnene?  Du  veed,  at  Ernst  har 
efterladt  en  Datter,  en  fortræffelig  Pige,  hun  er 
hos  mig,  men  for  Øieblikket  i  Besøg  hos  sine 
Slægtninge  i  Holsten.« 

»Det  er  smukt,  at  Du  har  taget  Dig  af  hende. 
Naar  hun  vender  tilbage,  skal  der  Intet  være  i 
Veien  for,  at  hun  kommer  hjem  til  os.  Jeg  har 
en  Datter,  som  er  omtrent  jevnaldrende  med 
hende.« 

»Erindrer  Du,  at  jeg  ikke  kjender  din  Kone 

og  dine  Børn,  dog  jo,  din  ældste  Søn,  Kandi- 
daten, har  jeg  seet  hos  Grosserer  Bagger.« 

»Men  Du  maa  lære  dem  at  kjende.  Det 
gaaer  ikke  an,  at  vi  ere  fremmede  for  hinanden, 
Folk  komme  paa  Børsen  og  gratulere  mig  til 
din  Forlovelse  med  Oberstlieutenant  Rostgaard.« 

»Det  ér  altsaa  min  Forlovelse,  jeg  kan  til- 
skrive Æren  af  dit  Besøg,«  sagde  Theodora 
spydigt. 

»Jeg  er  kommen  for  at  gratulere  Dig,  og 
jeg  mener,  at  Du  bør  benytte  Anledningen  til  at 
gjøre  os  en  Visit.« 

»Det  beroer  ikke  paa  mig,  men  paa  min 
Kjæreste.« 

»Han  vil  ganske  bestemt  komme,  naar  Du 
fremstiller  ham  Sagen  paa  den  rette  Maade.« 

»Du  skal  ikke  være  saa  vis  derpaa.« 

»Jo,  jo,  flere  ansete  Officerer  komme  i  mit 
Hus.« 

»Oprigtigt  talt,  Christian,  ønsker  jeg  helst, 
at  det  vedbliver  at  gaae  som  hidtil.  Desuden 
bliver  Rostgaard  ikke  længe  i  Kjøbenhavn.  Han 
skal  med  sin  Bataillon  over  til  Hosten.« 

»Aa,  der  bliver  han  vel  ikke  længe.  Jeg 
veed  vel,  at  de  holstenske  Batailloner  skulle 
herover,  de  skulle  være  en  Trusel  mod  det  na- 
tional-liberale  Parti,  men  kommer  det  til  Roret 
igjen,  blive  Holstenerne  sendte  derhen,  hvor  de 
høre  hjemme.  Jette,  jeg  mener  min  Kone,  kan 
altsaa  vente  Dig  og  Oberstlieutenanten?« 

»Jeg  vil  Intet  love.« 

Med  den  Besked  maatte  Grossereren  gaae. 

Imidlertid  gik  Fru  Erbaeh  i  spændt  Forvent- 
ning, om  hendes  Svigerinde  fandt  det  passende 
at  aflægge  en  Forlovelsesvisit.  Hun  holdt  sig 
hjemme,  for  det  var  jo  kjedehgt  at  være  ude, 
hvis  de  skulde  komme.  Og  hvis  de  nu  ikke 
kom?  Ja,  det  vilde  være  høist  ærgerligt,  næsten 
ydmygende.  — 

Da  Theodora  efter  Broderens  Besøg  mødtes 
med  Rostgaard,  fortalte  hun  ham,  hvad  der  var 
skeet  og  udbad  sig  hans  Mening. 

»Det  maa  komme  an  paa  Dig,  Theodora,« 
mente  han,  »jeg  staaer  udenfor  Sagen.« 

»Jeg  vil  dog  gjerne  høre  dit  Raad.  Helt 
udenfor  Sagen  staaer  Du  som  min  Forlovede 
heller  ikke.« 

»Nuvel,  Du  skal  da  faae  min  Mening  at  høre. 
Med  vore  Indtægter  er  det  os  umuligt  at  holde 
Omgang  med  de  rige  Grossererfamilier.  De  be- 
høve ikke  at  nægte  sig  noget  Ønske,  og  deres 
Selskabelighed  har  en  Form,  som  selv  en  Gene- 
ral ikke  vil  være  i  Stand  til  at  naae ;  vi  regne 
vore  Aarsindtægter  i  Hundreder,  og  de  regne 
deres  i  Tusinder.« 

»Du  mener,  at  vi  ikke  skulle  aflægge  Visit 
hos  min  Broder?« 

»Det  mener  jeg  just  ikke.  Hør  mig  ud.  Han 
er  din  Broder  og  vil  blive  min  Svoger.  Han 
har  gjort  det   første   Skridt   til   en  Tilnærmelse 

og  dersom  vi  nu  ikke  gjøre  det  næste,  bliver 
det  os,  som  faae  Skyld  for,  at  Brudet  vedvarer. 
Vor  Omgang  med  din  Broders  Familie  behøver 
ikke  at  blive  intim,  og  heldigviis  blive  vi  ikke 
her  i  Byen.« 

»Naar  skulle  vi  gjøre  Visit?« 

»Imorgen,  om  Du  vil.« 

Det  blev  da  saaledes  bestemt. 

Rostgaard  og  Theodora  havde  ikke  beregnet 
Følgen  af  deres  Visit.  Den  blev,  at  Grosserer 
Erbach  gjorde  stor  Middag  for  Oberstlieutenant 
Rostgaard,  og  ved  denne  maatte  Theodora  sande 
sin  Kjærestes  Ord,  at  en  Officers  Indtægter 
ikke  vilde  kunne  forslaae,  hvis  han  vilde  op- 
træde som  Handelstandens  Ligemand  i  selskabelig 
Henseende.  Der  saaes  en  Rigdom  af  massivt  Sølv- 
tøi,  af  kostbare  Vine  og  dyre  Retter,  og  hun 
kunde  forstaae,  at  en  Deel  af  de  tilstedeværende 
Grosserere  maatte  have  et  ligesaa  rigt  Hjem. 
Theodora  kom  godt  ud  af  det  med  sin  Sviger- 
inde, og  det  interesserede  hende  at  tale  med 
Louise. 

»Ja,  jeg  har  længe  kjendt  Dig  af  fordel- 
agtig Omtale,«  sagde  Tanten. 

»Hvem  har  omtalt  mig  fordelagtigt?« 

»En  ung,  net  Officeer,  Premierlieutenant 
Harder.« 

Louise  rødmede  let,  og  Talen  førtes  hen 
paa  noget  Andet. 

Da  Rostgaard  fulgte  Theodora  hjem  fra  det 

store  Middagsselskab,  var  der  Nok  at  tale  om. 
Han  var  i  det  Hele  taget  fornøiet  med,  at  Theo- 
dora var  begyndt  at  komme  i  sin  Broders  Hus, 
det  var  dog  bedre  saaledes  end  det  forrige 
Uvenskab,     Hun  gav  ham  Ret  og  sagde: 

»Nu  kan  det  gaae,  da  jeg  har  Dig  at  støtte 
mig  til.  Men  jeg  har  iaften  slet  ikke  været  til- 
mode, som  jeg  var  hos  min  Familie,  det  var 
mig  hele  Tiden,  som  jeg  var  hos  Fremmede.« 

»Hvor  har  det  kunnet  være  anderledes?« 
sagde  han. 

»Hvorledes  synes  Du  om  Familien?« 

»Efter  den  Maade,  hvorpaa  jeg  er  bleven 
modtaget,  kan  jeg  ikke  svare  Andet  end  godt. 
Af  Sønnerne  behager  den  Yngste  mig  mest. 
Datteren  forekommer  mig  at  være  en  velopdragen 
Pige.« 

»Ja,  hun  er  vel  som  vore  unge  Damer  ere 
flest.  Jeg  kan  ikke  lade  være  med  at  gjøre  en 
Sammenligning  meflem  hende  og  Erna.  Mens 
Louise  bestandig  har  sovet  paa  Roser,  har  Erna 
prøvet  Modgang ;  stakkels  Pige,  fader-  og  moder- 
løs staaer  hun  i  Verden.« 

»Vi  ville  altid  være  hende  som  Fader 
og  Moder,«  sagde  Rostgaard. 

»Tak  for  de  Ord,«  sagde  Theodora  og  tryk- 
kede hans  Haand. 

Et  Par  Dage  efter  modtog  Theodora  Brev 
fra  Erna.    Det  var  skrevet  i  Kiel  og  lød  saaledes : 


206 


»Kjære  Tante! 

I  mit  forrige  Brev  gratulerede  jeg  Dig  til 
din  Forlovelse,  denne ^^ Gang  spørger  jeg:  Naar 
skal  Brylluppet  staae?  Det  er  maaske  indiskret 
af  mig  at  gjøre  det  Spørgsmaal,  men  Sagen  er, 
at,  faaer  Du  Bryllup,  inden  jeg  kommer  tilbage 
til  Kjøbenhavn,  behøver  jeg  ikke  at  anskaffe  mig 
en  ny  Kjole.  Du  maa  derfor  ikke  tage  mig  mit 
Spørgsmaal  ilde  op,  men  svare  mig  derpaa.  — 
Man  gjør  i  Kiel  Alt  for  at  more  mig,  og  jeg  er 
paa  den  ene  Udflugt  efter  den  anden,  jeg  har 
dog  endnu  ikke  været  i  Rendsborg,  for  at  see 
til  Faders  Grav,  men  derhen  vil  jeg,  inden  jeg 
kommer  til  Kjøbenhavn.  Jeg  reiser  ikke  iaar 
op  til  Slesvig  for  at  besøge  mine  Onkler  dér, 
jeg  maa  vente  dermed  til  næste  Aar. 

Tantes  Formuesomstændigheder  ere  bedre 
end  jeg  havde  tænkt,  at  de  vare.  Hendes  Mands 
Venner  ansee  det  for  at  være  en  Pligt  at  hjælpe 
Enken  efter  en  Mand,  der  har  været  med  i 
Kampen  for  Slesvig-Holsten.  Medens  jeg  i  Kjø- 
benhavn helst. maa  skjule,  at  jeg  er  en  Datter 
af  en  falden  slesvig-holstensk  Oberst,  geraader 
det  mig  her  til  Ære  og  skaffer  mig  Venner  over- 
alt. Dog,  herom  bryder  Du  Dig  ikke  om  at 
høre,  Du  er  ingen  Ven  af  Slesvig-Holstenerne. 

Min  Fætter,  Eugen,  har,  som  Du  veed,  været 
Officeer  under  Krigen,  han  kunde  som  Andre 
være  traadt  'over  i  den  danske  iHær,  men  det 
har  han  ikke  villet ;  thi  han  var  da  bleven  skyet 

af  alle  sine  tidligere  Bekj endte.  Han  studerer 
nu  videre  til  Læge  og  haaber  snart  at  kunne 
faae  sin  Examen.  Jeg  vil  betroe  Dig,  at  han 
er  Skyggesiden  af  mit  Ophold  her.  Han  har 
nemlig  fundet  paa,  at  forelske  sig  i  mig  og  ikke 
undseet  sig  for  at  aabenbare  mig  sin  Kjærhghed. 
Jeg  har  svaret  ham,  at  jeg  ikke  elskede  ham, 
og  at  jeg  ikke  vidste,  om  jeg  nogensinde  kunde 
komme  til  at  gjøre  det.  Imidlertid  vedbliver 
han  at  vise  mig  en  Opmærksomhed,  som  under- 
tiden er  generende.  Tante  har  jeg  indviet  i 
Forholdet,  hun  holder  ikke  med  sin  Søn;  thi 
hun  ønsker,  at  han  skal  gifte  sig  med  en  rig 
Pige. 

Som  jeg  allerede  har  fortalt  Dig,  kommer 
jeg  meget  ud,  men  herafer  jeg  begyndt  at  blive 
træt,  og  jeg  længes  undertiden  efter  det  stille 
Hjem  i  Kjøbenhavn.  Hvem  skulde  have  troet, 
at  jeg  nogensinde  skulde  være  kommen  til  at 
længes  efter  Kjøbenhavn?  Men  heri  er  Du  Skyld, 
Tante ;  thi  hvor  Du  er,  der  er  altid  godt  at  være. 

Nu  faaer  Du  ikke  mere  idag.« 

Da  Tanten  havde  læst  dette  Brev,  fik  hun 
Lyst  til  strax  at  skrive  til  Erna  og,  for  at  be- 
frie hende  fra  Fætter  Eugen,  bede  hende  om  at 
forkorte  Opholdet  i  Holsten.  Men  paa  den  anden 
Side  kom  hun  i  Tanker  om,  at  hun  havde  aftalt 
med  Rostgaard  at  lade  Erna  blive  i  Holsten  til 
Brylluppet  var  overstaaet.  Theodora  skulde  ikke 
strax  følge  sin  Mand  til  Holsten,  hun  vilde  blive 

i  KjøbenhavH,  til  han  derovre  havde  indrettet 
deres  nye  Hjem.  Hun  og  Erna  skulde  da  i  hin- 
andens Selskab  reise  over  til  ham.  Arrangementet 
var  godt,  og  det  var  bedst  ikke  at  røre  derved. 

En  smuk  Sommereftermiddag  sad  Theodora 
ude  hos  sin  Veninde,  Sofie  Bagger.  De  havde 
allerede  talt  om  Mangt  og  Meget;  Erna  var  ikke 
bleven  glemt,  og  Theodora  havde  ikke  skjult 
Indholdet  af  hendes  Brev  for  Veninden. 

»Hvorfor  ønsker  Du  hende  ikke  herover  til 
Bryllupet?«  spurgte  Sofie. 

»Fordi  Du  veed,  at  Bryllupet  skal  afholdes 
i  Stilhed.« 

»Lidt  Stads  skal  der  vel  altid  være?« 

»Hvor  vil  Du  hen?  Rostgaard  og  jeg  gaae 
en  Dag   ind   i  Garnisons  Kirke  og  lade  os  vie.« 

»Ih,  Du  min  Gud  og  Skaber,«  udbrød  Sofie, 
»hvad  er  det  for  Historier!  Skulle  I  ikke  have 
Brudefølge,  og  skal  der  ikke  være  Stads  bagefter?« 

»Nei,  Rostgaard  ønsker  det  ikke.« 

»Det  kan  ikke  gaae  an.  Husk  paa,  at  din 
Broders  Familie,  med  hvem  Du  nylig  er  bleven 
forligt,  venter  at  komme  med  til  Bryllupet,  og 
din  Broder  vil  naturhgviis  bagefter  gjøre  en 
stor  Middag  for  de  Nygifte.« 

»Forsøg  paa  at  omstemme  Rostgaard,  naar 
han  kommer  her  iaften.  Jeg  troer  ikke,  det  vil 
lykkes  Dig.« 

Det  skjæbnesvangre  Slot, 


gjenfortalt  efter 

E.   T.   A.   Hoffmann. 

(Fortsat). 


Jeg  var  en  Dag  før  Bordet  kommen  i  Sam- 
tale med  hende,  og  da  Dørene  til  Spisesalen  just 
aabnedes,  bød  jeg  hende  Armen,  saaledes  som 
det  var  Skik  og  Brug.  Jeg  blev  glad  ved,  at 
vi  fik  Plads  i  Baronessens  Nærhed. 

Man  kan  tænke  sig,  at  hvert  Ord,  jeg  talte, 
ikke  alene  var  bestemt  for  min  Borddames,  men 
ogsaa  for  Baronessens  Øren.  Min  indre  Spæn- 
ding gav  Alt,  hvad  jeg  sagde,  et  høiere  Sving, 
Frøknen  blev  mere  og  mere  opmærksom,  og  jeg 
mærkede,  at  hun  tilkastede  Baronessen  betyd- 
ningsfulde Blikke,  da  jeg  begyndte  at  tale  om 
Musik  og  tilstod,  at  jeg  foretrak  denne  herhge 
Kunst  for  den  tørre  Jura.  Jeg  indrømmede,  at 
jeg  spillede  Fortepiano,  sang,  ja,  havde  sat  Mu- 
sik til  mangen  lille  Sang. 

Da  man  efter  Bordet  traadte  ind  i  den  anden 
Sal,  hvor  der  blev  budt  Kaffe  og  Likører  om, 
stod  jeg  pludselig  foran  Baronessen,  deriForveien 
havde  talt  med  sin  Selskabsdame.  Hun  spurgte 
mig  om,  hvorledes  jeg   befandt   mig    paa  Slottet 

o.  s.  V.  og  tiltalte  mig  som  var  jeg  en  gammel 
Bekjendt.     Endelig  sagde  hun: 

»Jeg  kan  tænke  mig,  at  det  vilde  Jagliv  i 
vore  mørke  Fyrreskove  ikke  kan  være  Dem  be- 
hageligt. De  er  Musiker  og  maaske  Digter. 
Med  Lidenskab  elsker  jeg  Musik  og  Poesi.  Jeg 
spiller  lidt  paa  Harpe,  det  maa  jeg  nu  undvære 
i  R — sitten.  Min  Mand  holder  ikke  af,  at  jeg 
tager  Harpen  med  hertil,  dens  stille  Klang  har- 
monerer ikke  med  Jagtens  vilde  Halloh  og  det 
høie  Hundeglam.  O,  kunde  jeg  blot  komme  til 
at  høre  lidt  Musik!« 

Jeg  mente,  at  det  maatte  være  let  at  kunne 
opfylde  hendes  Ønske,  da  der  vel  maatte  være 
et  eller  andet  Instrument  paa  Slottet. 

Da  lo  Selskabsdamen,  Frøken  Adelheid,  høit 
og  spurgte,  om  jeg  ikke  vidste,  at  der  i  utænke- 
lige Tider  ikke  her  var  blevet  hørt  andre  Instru- 
menter end  dem,  som  omreisende  Musikanter 
førte  med.  I  dette  Øiebhk  skred  den  gamle 
Frands  gjennem  Salen. 

»Der  kommer  Den,  som  aldrig  mangler  Raad, 
og  som  kan  skaffe  selv  det  mest  Utrolige  til- 
veie,«  sagde  Adelheid  og  kaldte  paa  Frands. 

Frøken  Adelheid  forklarede  ham,  hvorom 
Talen  var,  han  forsikkrede,  at  det  var  plat  umu- 
Ugt  i  Hast  at  skaffe  et  saadant  Instrument  til- 
veie,  tilsidst  huskede  han  dog  paa,  at  Godsforval- 
terens Kone  ovre  i  Landsbyen  havde  et  Fortepiano, 
der  var  kommet  lige  fra  Dresden.     I  dette  Øie- 

blik  kom  Baronen  forbi  vor  Gruppe  og  spurgte 
leende: 

»Maa  Frands  igjen  give  et  godt  Raad?« 

Baronessen  rødmede,  Baronen  gik  videre, 
og  kort  efter  blev  Baronessen  bortført  af  sine 
gamle  Tanter;  jeg  stod  alene. 

»Hører  og  seer  Du  endelig?«  spurgte  min 
Onkel  og  bankede  mig  paa  Skuldren. 

Vi  gik  op  til  vore  Værelser. 

»Paatræng  Dig  ikke  Baronessen  saa  meget,« 
sagde  han,  »overlad  det  til  de  unge  Herrer, 
dem  er  her  ingen  Mangel  paa,  de  holde  af  at 
gjøre  Kur.« 

Jeg  fortalte  ham,  hvad  der  var  hændt 
denne  Aften,  han  hørte  efter,  mens  han  iførte 
sig  sin  Slobrok,  satte  sig  med  sin  Pibe  i  Læne- 
stolen og  gjorde  Nar  ad  mig  for  mine  Feilskud 
paa  Jagterne.  I  Slottet  var  der  blevet  stille, 
Herrer  og  Damer  beskjæftigede  sig  med  deres 
Pynt;  thi  en  af  den  Slags  Musikbander,  Frøken 
Adelheid  havde  talt  om,  var  ankommen,  og  nu 
skulde  der  arrangeres  et  Bal.  Min  Onkel  fore- 
trak den  rolige  Søvn  for  Dansen,  og  jeg  klædte 
mig  paa  til  Ballet. 

Da  bankede  Frands  paa  Døren  og  traadte 
ind.  Han  fortalte  med  et  selvtilfreds  Smil,  at 
Godsforvalterens  Piano  var  ankommet  paa  Slæde 
og  blevet  baaret  op  paa  den  naadige  Fru  Baro- 
nesses Værelser.  Frøken  Adelheid  lod  mig  ind- 
byde til  strax  at  komme  derover. 

Man  kan  tænke  sig,  hvor  mit  Hjerte  slog, 
da  jeg  traadte  ind  i  Værelset  og  saae  Baronessen. 
Frøken  Adelheid  kom  mig  venlig  imøde,  Baro- 
nessen sad  balklædt  foran  det  lukkede  Fortepiano, 
hvori  de  Toner  slumrede,  jeg  skulde  vække.  Hun 
reiste  sig,  jeg  stod  stum  og  betragtede  den  straa- 
lende  Skjønhed,  Ord  fattedes  mig.  Efter  Nordens 
gemythge  Sædvane,  som  man  gjenfmder  langt 
imod  Syd,  nævnede  hun  Enhver  ved  hans  For- 
navn. 

»Nu  Theodor,«  sagde  hun  venlig  til  mig, 
»Instrumentet  er  kommet,  Gud  give,  at  det  ikke 
maa  være  Deres  Kunst  helt  uværdigt.« 

Da  jeg  aabnede  Fortepianoet,  fandt  jeg  en 
Deel  sprungne  Strenge.  Baronessen  sagde  vee- 
modig : 

»Hvilket  Uheld,  jeg  skal  dog  her  ikke  have 
nogen  Glæde.« 

Jeg  fandt  en  Beholdning  af  Strenge  i  In- 
strumentet, men  ingen  Skruenøgle.  Nye  Klager 
fra  Baronessen. 

»Enhver  Nøgle,  der  har  et  Hul,  som  kan 
passe  til  Skruehovederne,  kan  bruges,«  sagde  jeg. 

Baronessen  og  Frøken  Adelheid  løbe  bort 
for  at  søge  efter  saadanne  Nøgler,  og  snart  laa 
en  hel  Bunke  blanke  Nøgler  for  mig. 

Jeg  begyndte  at  arbeide,  og  efter  nogle 
mislykkede  Forsøg  blev  Instrumentet  bragt  i 
Orden,  saavel  Baronessen  som  Adelheid  vare 
gaaede  mig  tilhaande.    Konveniensen  var  imens 

bleven  lagt  til  Side,  den  Beklemthed,  der 
^  hidtil  havde  ligget  som  lis  paa  mit  Bryst,  tøede 
op.  Den  sælsomme  Pathos,  som  en  Forelskelse 
som  min  havde  fremkaldt  hos  mig,  forsvandt 
ganske,  og  saaledes  kom  det,  at  jeg,  da  nu  Forte- 
pianoet var  bragt  i  Orden,  i  Stedet  for  at  give 
mine  indre  Følelser  Luft  i  Fantasier,  spillede 
nogle  smeltende,  itaUenske  Sange. 

Baronessen  havde  sat  sig  tæt  ved  Forte- 
pianoet, jeg  følte  hendes  Aande  paa  mine  Kinder, 
og  engang  imellem  drog  hun  et  let  Suk.  Jeg 
forundrede  mig  over,  af  jeg  beholdt  min  Forstand. 
Da  jeg  gjorde  en  Pause  for  at  søge  efter  en  ny 
Sang,  traadte  Frøken  Adelheid  til  og  sagde: 

>0,  kjære  Serafme,  Baronesse,  Du  maa 
synge  for  os.« 

Hun  vægrede  sig,  jeg  bønfaldt  hende  om  at 
synge,  hun  forsikkrede,  at  hun  ikke  var  i  Stand 
til  at  akkompagnere  sig  selv.  men  tilsidst  be- 
gyndte hun  uden  Akkompagnement  at  synge  en 
af  disse  simple  Folkesange,  hvis  Ord  og  Melodi 
gaae  os  til  Hjertet.  Sangens  Indhold  lod  sig 
fortælle  i  faa  Ord.  Fornylig  dansede  jeg  med 
min  Elskede  ved  et  Bryllup,  da  faldt  en  Blomst 
af  hendes  Haar,  jeg  tog  den  op  og  spurgte: 
Naar  gaae  vi  igjen  til  Bryllup? 

Da  Baronessen  begyndte  paa  andet  Vers, 
ledsagede  jeg  hende  med  et  harpelignende  Ak- 
kompagnement, og  jeg  vedblev  dermed  til  de 
følgende  Sange,  hun  sang.    Baronessen  og  Frøken 

Adelheid  begyndte  at  ansee  mig  for  at  være  en 
stor  Mester  i  Musik. 

Dørene  bleve  aabnede  til  Balsalen,  og  der 
hørtes  en  ildeklingende  Musik  af  Horn  og  Trom- 
peter. 

»Jeg  maa  bort,«  sagde  Baronessen  og  sprang 
op  fra  Fortepianoet.  »De  har  forskaffet  mig 
den  bedste  Time,  jeg  har  tilbragt  paa  dette  Slot.« 

Med  disse  Ord  rakte  hun  mig  Haanden, 
som  jeg  i  den  høieste  Henrykkelse  trykkede 
til  mine  Læber.  Jeg  veed  ikke,  hvorledes  jeg 
den  Nat  naa^de  op  til  Onkels  og  mine  Værelser. 
Uden  ligefrem  at  udspørge  mig,  havde  Onkel  den 
følgende  Morgen  faaet  at  vide,  hvad  der  var 
hændt  mig  den  foregaaende  Aften,  han  havde 
hidtil  leende  hørt  til,  pludselig  blev  han  meget 
alvorlig  og  sagde: 

»Jeg  beder  Dig  af  al  Magt  om  at  bekæmpe 
din  Daarskab.  Viid,  at  din  Adfærd,  saa  uskyl- 
dig den  end  kan  synes,  kan  drage  de  forfærde- 
ligste Følger  efter  sig.  Du  staaer  paa  en  tynd 
lisflade,  og  inden  Du  seer  Dig  for,  plumper  Du  i. 
Du  vil  vel  kunne  hjælpe  Dig  selv  op  igjen  uden  min 
Hjælp,  men  en  ond  Feber  vil  tære  paa  din 
Livsmarv,  og  Aar  ville  forløbe,  før  Du  bliver 
Dig  selv  paany.  Gid  Fanden  havde  din  Musik, 
naar  Du  ikke  forstaaer  at  benytte  den  til  noget 
Bedre  end  Du  gjør.« 

»Men,«  afbrød  jeg  Onkel,  »det  falder  mig 
ikke  ind  at  forelske  mig"  i  Baronessen,« 

»Abekat,«  raabte  min  Onkel,  »troede  jeg 
dette,   vilde  jeg  kaste  Dig  ud  af  Vinduet.« 

Baronen  afbrød  denne  Samtale,  og  snart 
sad  jeg  til  op  over  Ørene  i  Forretninger.  I 
Selskabsalen  vexlede  Baronessen  kun  af  og  til 
nogle  venlige  Ord  med  mig,  men  næsten  hver 
Aften  blev  jeg  af  Frøken  Adelheid  kaldt  op  til 
hende.  Samtale  afvexlede  med  Musik,  og  jeg 
maatte  snart  erfare,  at  i  VirkeUgheden  var  der 
noget  Forstyrret  i  Baronessens  Sjæl,  og  som  jeg 
allerede,  da  jeg  saae  hende  første  Gang,  havde 
troet  at  kunne  læse  i  hendes  Blik.  Nu  blev 
det  mig  klart,  at  der  i  dette  Hus  maatte  herske 
en  ond  Aand,  jeg  havde  jo  selv  mærket  den. 
Et  eller  andet  Uhyggeligt  var  skeet  eller  vilde 
skee.  Hvor  ofte  følte  jeg  ikke  Lyst  til  at  for- 
tælle Serafine,  hvad  jeg  havde  oplevet  de  to 
første  Nætter,  jeg  boede  paa  Slottet,  men  en 
uforklarlig  Magt  lammede  min  Tunge,  naar  jeg 
vilde  berøre  den  Sag. 

En  Dag  var  Baronessen  ikke  ved  Middags- 
taflet,  man  sagde,  at  hun  befandt  sig  ikke  vel 
og  kunde  ikke  forlade  sit  Værelse.  Deltagende 
spurgte  man  Baronen,  om  Sygdommen  var  af 
Betydning.  Han  lo  paa  en  ubehagelig  Maade  og 
sagde:  »Det  er  ikke  Andet  end  en  let  Katarrh, 
hun  har  faaet  af  den  raa  Søluft,  som  nu  engang 
ikke  taaler  nogen  smægtende  Stemme  her  og 
ikke  lider  andre  Toner  end  Jagtens  djærve  Hal- 
loh.«      Mens   han  talte,    tilkastede   Baronen  mig 

et  stikkende  Blik.  Frøken  Adelheid,  som  sad 
ved  Siden  af  mig,  var  bleven  blodrød,  hun  hvi- 
skede til  mig:  »De  skal  endnu  idag  see  Serafme, 
og  Deres  smukke  Musik  vil  virke  beroligende 
paa  hendes  syge  Hjerte.« 

Da  Adelheid  tilhviskede  mig  disse  Ord,  var 
det  mig  som  stod  jeg  i  et  forbudt  Kjærligheds- 
forhold  til  Baronessen,  et  Forhold,  der  kun  kunde 
ende  med  Forfærdelse,  med  en  Forbrydelse. 
Onkels  Advarsler  randt  mig  i  Hu,  jeg  følte,  at 
det  var  bedst  for  mig  at  forlade  Slottet,  men 
jeg  havde  ikke  Kraft  dertil. 

Taflet  blev  hævet  tidligere  end  sædvanligt; 
thi  den  Dag  skulde  der  endnu  afholdes  Ulve- 
jagt i  Nærheden  af  Slottet.  Jagten  kom  mig  ret 
tilpas,  og  jeg  sagde  til  min  Onkel,  at  jeg  vilde 
med, 

»Det  kan  jeg  lidee  sagde  han,  »Du  kan 
faae  min  Bøsse;  thi  jeg  bliver  hjemme.  Tag 
ogsaa  min  Hirschfænger  med;  i  en  farhg  Situa- 
tion er  den  et  godt  Vaaben.« 

Jægerne  bleve  opstillede  omkring  den  Deel 
af  Skoven,  hvori  Ulvene  maatte  være.  Det  var 
bidende  koldt.  Vinden  hylede  gjennem  Fyrre- 
træerne og  drev  mig  de  hvide  Sneflokker  i  Øi- 
nene,  og  da  Skumringen  indtraadte,  kunde  jeg 
knap  see  sex  Skridt  for  mig.  Stiv  af  Kulde  for- 
lod jeg  den  mig  anviste  Plads  og  søgte  Læ 
dybere    inde   i   Skoven.      Jeg  lænede    mig    med 

I    Bøssen  under  Armen  til  et  Træ,   forglemte  Jag- 
I    ten  og  tænkte  paa  Serafme. 

■  Da  faldt  der.  Skud  langt  borte,   det  raslede 

■  i  Skovtykningen,  og  ikke  langt  fra  mig  saae  jeg 
;  en  stor  Ulv,  som  vilde  løbe  forbi.  Jeg  lagde  an 
t  og  feilede.  Ulven  sprang  med  glødende  Øine 
\  løs  paa  mig,  jeg  havde  været  fortabt,  hvis  jeg 
j  ikke  hurtigt  havde  faaet  Hirschfængeren  frem  og 
i  stødt  den  i  Dyrets  Strube.  Dets  Blod  sprøitede 
f  over  min  Haand  og  Arm.  En  af  Baronens  Jæ- 
gere,   som  havde  staaet  ikke  langt  borte,   opløf- 

:     tede  et  Skrig  og  ilede  til.     Paa    hans   gjentagne 
p    Raab  samlede  Alle  sig  snart, om  os. 

»Hvad  seer  jeg!«  raabte  Baronen.  »De 
bløder,  De  bløder,  De  er  saaret!« 

Jeg  forsikkrede  ham  om  det  Modsatte. 
f  Imidlertid  havde   Jægerne  løftet  den  dræbte 

I  Ulv  i  Veiret,  den  var  en  af  de  største,  som 
længe  var  bleven  seet  paa  Egnen,  man  beundrede 
mit  Mod  og  min  Aandsnærværelse ;  jeg  selv 
syntes,  at  jeg  ikke  kunde  have  baaret  mig  ander- 
ledes ad  for  at  redde  mig  ud  af  den  Livsfare, 
hvori  jeg  havde  befundet  mig. 

Især  viste  Baronen  mig  stor  Deeltagelse, 
han  ophørte  ikke  med  at  spørge  mig,  om  jeg 
ikke  skjulte,  jeg  var  saaret.  Da  vi  vendte  til- 
bage til  Slottet,  tog  Baronen  mig  venskabeligt 
under  Armen,  Bøssen  maatte  en  Jæger  bære. 
Og  da  vi  sad  om  Aftnen  ved  den  dampende 
Punschebollc,  var  jeg  Dagens  Helt. 

Da  jeg  siden  med  Vigtighed  fortalte  Onkel 
mit  Jagteventyr,  lo  han  og  sagde:  »Gud  er  mæg- 
tig i  den  Svage.« 

Træt  at  Drikkelaget,  sneg  jeg  mig  bort 
gjennem  Korridoren  for  at  komme  til  Retssalen. 
Da  mødte  jeg  Frøken  Adelheid  med  et  Lys  i 
Haanden. 

»Maa  jeg  vanke  om  her  som  et  Gjenfærd,« 
spurgte  hun,  »for  at  finde  min  tappre  Ulvejæger? 
Veed  De,  at  Baronessen  venter  Dem  med  Læng- 
sel. Før  hun  seer  Dem,  vil  hun  ikke  troe,  al 
De  ikke  er  kommen  til  Skade  paa  Jagten.  Ei, 
ei,  hvad  har  De  dog  gyort  ved  Serafine?  Endnu 
aldrig  har  jeg  seet  hende  saaledes.      Kom  nu.« 

Dengang  jeg  med  Adelheid  traadte  ind  i 
Værelset,  ilede  Serafine  mig  imøde,  men  blev 
pludselig  staaende  som  hun  besindede  sig,  jeg 
vovede  at  gribe  hendes  Haand  og  at  trykke  den 
til  mine  Læber.  Baronessen  lod  sin  Haand  blive 
i  min  og  spurgte: 

»Min  Gud,  er  det  Deres  Kald  at  slaaes  med 
Ulve?  Veed  De  ikke,  at  Eventyrets  fabelagtige  Tid 
forlængst  er  forbi,  og  at  de  vilde  Dyr  have  tabt 
al  Respekt  for  Sangerne?« 

Jeg  veed  ikke,  hvorledes  det  kom,  at  jeg 
ikke  som  sædvanlig  satte  mig  til  Instrumentet, 
men  paa  Kanapeen  ved  Siden  af  Baronessen. 
Hun  begyndte  ^at  spørge  mig  ud  om  Jagten  og 
tænkte  ikke  paa  Musik.  Jeg  fortalte  hende  om 
Baronens  store  Deeltagelse  for  mig  og  lod  frem- 
komme en  Antydning  af,  at  jeg  ikke  havde  ment 

ham  i  Stand  til  at  optræde  overfor  mig,  som  han 
havde  gjort. 

»O,«  sagde  Baronessen  med  Vemod  i  Stem- 
men, »tro  mig,  det  er  kun  under  Opholdet  her 
bag  disse  mørke,  uhyggelige  Mure,  at  Baronen 
forekommer  Dem  at  være  saa  raa  og  saa  frem- 
stormende, ja,  her  i  disse  mørke  Fyrreskove 
forandrer  hans  hele  Væsen  sig.  Hvad  der  for- 
stemmer ham,  er  den  Tanke,  som  forfølger  ham, 
at  her  vist  engang  skeer  noget  Gruopvækkende, 
derfor  har  Deres  Eventyr  gjort  et  dybt  Indtryk  paa 
ham,  skjøndt  det  heldigviis  løb  af  uden  alvorlige 
Følger.  Man  fortæller  meget  Sælsomt  om  den 
Baron,  som  stiftede  dette  Stamhus,  og  jeg  kjender 
ikke  den  mørke  Famihehemmelighed,  som  disse 
Mure  indeslutte,  det  er  ligesom  et  forfærdeligt 
Spøgeri  jager  Besidderen  bort  og  kun  tillader 
ham  at  opholde  sig  her  under  vild  Jagttummel. 
Og  jeg!  Hvor  ensom  føler  jeg  mig  ikke  i  denne 
Tummel,  og  jeg  ophidses  af  det  Uhyggelige,  som 
overalt  træder  mig  imøde.  De,  kjære  Ven,  har 
ved  Deres  Kunst  skaffet  mig  de  første  behagelige 
Øieblikke,  jeg  har  tilbragt  her.  Jeg  kan  ikke 
takke  Dem  nok  derfor.« 

Jeg  kyssede  hendes  Haand  og  fortalte,  at 
jeg  den  første  Dag  .under  mit  Ophold  paa  Slottet 
eller  rettere  den  første  Nat  var  bleven  rystet  til 
Sjælen  af  noget  Uhyggeligt,  noget  Forfærdeligt. 
Baronessen  saae  mig  stivt  i  Ansigtet  og  fordrede, 
at  jeg  skulde  forklare  mig  tydeligere. 

»Jeg  besværger  Dem,«  sagde  hun,  »siig  mig 
Alt.« 

Serafmes  Ansigt  var  blevet  blegt,  jeg  ind- 
saae  nu,  at  det  vilde  være  tilraadeligere  at  for- 
tælle hende,  hvad  der  var  hændt  mig,  end  at 
lade  hendes  ophidsede  Fantasi  faae  frit  Spille- 
rum. Hun  hørte  paa  mig,  mere  og  mere  steg 
hendes  Angst  og  Beklemthed;  og  da  jeg  fortalte 
hende  om  Kradsningen  paa  Væggen,  skreg  hun: 

»Det  er  forfærdeligt,  i  denne  Mur  er  den 
frygtelige  Hemmelighed  skjult.« 

Da  jeg  kom  til,  hvorledes  min  Onkel  havde 
manet  Gjengangeren  bort,  sukkede  hun  dybt 
som  hendes  Bryst  var  blevet  befriet  for  en  tung 
Byrde.  Hun  lænede  sig  tilbage  og  holdt  Hænderne 
for  Ansigtet. 

Nu  først  bemærkede  jeg,  at  Adelheid  havde 
forladt  os.  Serafme  taug,  jeg  stod  op,  satte  mig 
til  Førtepianoet  og  søgte  at  lade  Musiken  bort- 
mane hendes  mørke  Drømme.  Det  lykkedes 
mig,  hun  hørte  smilende  paa  mig  med  Taarer  i 
Øinene. 

Hvorledes  gik  det  til,  at  jeg  knælede  for 
hende,  at  jeg  omslyngede  hende  med  mine  Arme, 
at  jeg  trykkede  et  Kys  paa  hendes  Læber?  Jeg 
følte,  hvorledes  hun  trykkede  mig  blidt  til  sig, 
at  hun  snoede  sig  ud  af  mine  Arme,  og  at  jeg 
gik  hen  til  Fortepianoet.  (Forts.) 

Fra  alle  Kanter. 


En  Visehandler.  Gadeviserne  florerede  i  1848,  man 
erindre,  at  selv  J.  L.  Heiberg  udgav  en  Samling 
smukke  Sange,  som  han  kaldte  „Gadeviser".  Faber, 
Bøgh  og  Adolf  Recke  skreve  dengang populaire  Viser, 
vi  behøve  blot  at  minde  om  „Den  tappre  Landsoldat", 
„Holmens  faste  Stok",  „Seer  I,  hvem  der  kommer  her" 
o.  s.  V.,  Faber  og  Horneman  udgave  sammen  en  Ro- 
mance-Cyclus  „Den  sidste  Aften",  Sangene  heraf  vare 
snart  paa  Alles  Læber.  Til  disse  Sanges  Udbredelse 
bidroge  et  Par  Visehandlere  i  Smaagaderne,  og  da 
navnlig  H.  P.  Møller,  Gammelmønt  151,  Enhver  Vise- 
digter fra  den  Tid  har  sikkert  kjendt  denne  Original, 
hvis  almindelige  Gnavenhed  undertiden  kunde  slaae  om 
til  næsten  elskværdig  Gemytlighed.  Han  var  Enkemand, 
havde  tidligere  været  Musiklærer  og  besad  en  Smule 
Korapositionstalent.  Han  blev  Forlægger  af  en  Mængde 
baade  gode  og  slette  Viser,  der  i  de  bevægede  Krigs- 
aar  fandt  rivende  Afsætning.  En  Deel  af  disse  Viser 
blev  siden  sammen  med  Vaudevillesange  og  Viser  fra 
Datidens  Musikpavilloner  optaget  i  en  Visesamling,  der 
udkom  engang  om  Maaneden;  paa  Omslaget  stod,  at 
Melodierne  til  Viserne  kunde  med  et  let  Guitarakkom- 
pagnement faaes  hos  Møller.  Visesamlingen  havde  Tit- 
len „Guitarspilleren";  Møller  spillede  godt  paa  dette 
Instrument.  Naar  der  udkom  en  Sang  paa  en  ny  Me- 
lodi f.  Ex.  „Holmens  faste  Stok",  var  der  Intet  i  Veien 
for,  at  Møller  spillede  Melodien  for  Enhver,  som  kom 
ind  og  kjøbte  et  Exemplar  af  Sangen.     Af   „Guitarspil- 

leren"  udkom  flere  Bind,  og  de  kunne  vistnok  afgive 
ikke  uvigtige  Bidrag  til  den  Tids  Visedigtning.  I  Hjem- 
mene syntes  der  dengang  at  være  blevet  sunget  langt 
mere  end  nu,  derfor  var  Efterspørgslen  efter  nye  Viser 
stor. 

Naar  man  gjennemseer    „Guitarspilleren"    for   1848, 
vil  man  finde,    at   den  begynder   meget   fredeligt.     Der 
er  strax  en  tysk  Vise  „Das  Stutzerleben",    som  dengang 
blev  sungen  af  Tyrolersangeren  Bauer,  den  begyndte: 
„Ist  Alles  doch  in  unserm  Leben 
Nur  Gaukelei  und  Taschenspiel". 
Der  er  en  svensk  Vise,  der  hedder  „Suck  valsen".     Den 
bekjendte  Visedi^tcr  fråden  Tid  Peter  Emil  Petersen 
er  en  flittig  Medarbeider  af  „Guitarspilleren".     Han  be- 
gynder Aaret  med  en  Sang,  der  hedder  „Paa  Kant": 
„Jeg  troer  snart,  vor  Verden  man  stiller  paa  Kant, 
Man  borger  og  prakker  og  laaner  paa  Pant, 
Man  stiller  Kautioner,  mon  sjelden  Kontant  — 
Det  er  moderne,  det  er  moderne,  det  er  galant". 
Derefter  følge  Sange  af  „Emilies  Hjertebanken". 
Der  findes  ogsaa  en  halvt  religieus  tydsk  Vise:  „Va- 
ter unser,    der  Du   bist   im  Himmel".      Derefter   følger: 
„Du  lille  0  paa  Havets  blanke  Vove"  og    „Svend  Von- 
ved sidder  i  Bure".     Vi  finde:   Sah'  ein  Knab'  ein  Ros- 
lein  stehn,  Roslein  auf  der  Heide". 

Nu  begynder  man  at  mærke  Tidens  alvorlige  Strøm- 
ninger. Der  er  Kaalunds  „Farvel  til  Kong  Christian 
den  Ottende",  afsungen  af  Kunstnerne,  og  „Sidste  Hil- 
sen til  Kong  Christian  den  Ottende"  af  H.  P.  Holst. 
Oprøret  var  imidlertid   endnu   ikke   begyndt,    derfor    er 


der  Plads  til  Sangene  af  „Intrigerne"  og   et  Par  tydske 
Viser  og  til  en  Satire    over  Et  og  Andet  af  D.  Hansen. 

„Jeg  tidt  spekulerer,  men  kan  ei  forstaae, 

Hvordan  Aktionairerne  de  kan  bestaae, 

Det  seer  med  Kasino  sgu  ynkelig  ud, 

Thi  det  veed,  det  seer  jeg  — jeg  sværger  ved  Gud: 

Thi  Carstensen  lever  paa  Aktionairernes  Pung, 

Og  ja  Skjæbnen  er  tung  — 

Men  let  bli'er  deres  Pung". 

Fjerde  Linie  er  noget  uforstaaelig,  men  med  Sligt 
tog  Møller  det  ikke  saa  nøie,  naar  blot  Sangen  kunde 
gaae  paa  Melodien.  Der  kommer  nu  en  Gadevise,  som 
dengang  var  paa  Alles  Læber,  vi  skulle  anføre  første 
og  sidste  Vers. 

Jeg  har  kjendt  en  Pige, 

Smuk  og  ung  tillige; 
Hun  var  nitten  Aar,  da  sidst  vi  saaes, 

Med  saa  ømt  et  Hjerte, 

At  hun  græd  af  Smerte, 
Hvergang  Pigen  plukkede  en  Gaas, 

Men  derpaa  har  Tiden 

Raadet  Bod;  thi  siden 
Med  en  Kok  hun  kom  i  Ægtestand. 

Ud  af  alle  Kræfter 

Fire  Uger  efter 
Rev  hun  Haaret  af  sin  egen  Mand. 

See,  den  halvstuderte, 

Neppe  konfirmerte 
Laps,  som  gik  rejekt  til  Artium; 

Denne  lille  Blære 

Troer  sig  alt  at  være 
Et  Organ  for  hele  Publikum. 

Dog  kun  lidt  man  agter 

Paa  de  lærde  Fagter, 
Men  tilsidst  han  dog  i  Mode  kom; 

Thi  han  vandt  en  Terne, 
Saa  fik  Fyren  Hjerne, 
Og  saa  fandt  man  kompetent  hans  Dom. 

Det  var  paa  den  Tid,  at  Hertugen  af  Choiseul 
Praslin  myrdede  sin  Gemalinde.  Denne  Begivenhed 
gjorde  stor  Opsigt  hele  Verden  over,  Adolf  Recke  skrev 
en  Vise  herom,  den  blev  snart  sungen  baado  afHøie  og 
Lave,  ja,  er  maaske  naaet  helt  ned  til  vor  Tid,  mest  for 
den  kvikke  Melodis  Skyld: 

Har  De  læst  i  Berlingske  Avis, 
Eller  har  De  hørt  det, 
At  en  Hertug  i  Paris 
Har  sin  Kone  myrdet? 

I  1848  blev  en  „Søndagpaa  Amager"  første  Gang  op- 
ført og  gjorde  megen  Lykke.  „Guitarspilleren"  bringer 
strax  alle  Sangene.  Tiden  vedbliver  at  være  gemytlig. 
D.  Hansen  synger: 

„Tager  da  Glasset  endnu  engang, 
Takker  ham,  som  os  lærte  at  drikke; 
Ikke  jeg  var  nogen  Alen  lang, 
Da  jeg  paa  Moders  Skjød  niaatte  ligge 

Og  suge  Saften. 

Der  fik  jeg  Kraften 
Til  at  tømme  disse  Glas  iaften: 

O,  Tak  for  det!" 

Pag  120  findes  Sangen: 

„Røde  Rose,  fra  det  friske  Grønne 
Luer  Du,  uskyldig,  elskovsvarm". 

Pag  121  begynder  den  første  Krigssang,  forfattet  af 
H.  P.  Møller  selv.  Disse  Krigssange  ville  vi  tillade  os 
at  betragte  nærmere. 


Redakteur:    Kapitain  Michael  Gjørup. 

»Jeg  maa  tale  med  ham.  Hvad  ligner  det, 
saaledes  at  liste  sig  ind  i  Kirken?« 

»Det  begynder  at  blive  Mode,«  sagde  Theo- 
dora, »og  Rostgaard  finder,  at  det  er  en  for- 
træffelig Mode.  Han  holder  ikke  af  at  gjøre 
Opsigt. « 

»En  Oberstheutenant  kan  virkelig  ikke  gifte 
sig  paa  den  Maade,«  mente  Sofie. 

»Du  glemmer,  at  vi  Begge  ere  ældre.  Der 
seer  jeg  din  Fader  komme,  jeg  vil  tale  med  ham 
om  Sagen.« 

Rasmus  Bagger  kom,  dampende  af  en  stor 
Merskumspibe.  Han  havde  allerede  hilst  paa 
Theodora,  dengang  hun  kom.  Nu  satte  han  sig 
ned  hos  Damerne  og  sagde: 

»Jeg  kan  tænke  mig,  at  der  tales  om  Bryl- 
lupet.« 

»De  har  ikke  gjættet  feil,«  sagde  Theodora 
og  fortalte  ham,  hvorom  hun  nys  havde  dispu- 
teret med  sin  Veninde. 

Grossereren  lyttede  til  med  synlig  Interesse, 
blæste  store  Røgskyer  op  i  Luften,  fik  Øie  paa 
et  Par  Svaler  og  fulgte  deres  kredsende  Flugt, 
da  Theodora  taug,  sagde  han: 

»Jeg  kan  ikke  see  noget  Urigtigt  i,  at  Bryl- 
hjpet  foregaaer  paa  den  Maade,  som  Oberst- 
lieutenanten  ønsker  det.  De  Penge,  som  en  flot 
Middag  vilde  koste,  ville  langt  bedre  kunne  an- 
vendes til  Udstyret,  som  de  Nygifte  selv  maae 
bekoste.     Og  hvad  er  saa    egentligt  et    saakaldt 

Lieutenant  Harder,    (Forts.)  8 

Kirkebryllup?  Det  er  en  Forlystelse  for  alle 
Byens  Sladderkjællinger,  som  ikke  have  noget 
Fornuftigt  at  tage  sig  for.  Det  koster  altid  Penge 
at  gaae  i  Theatret,  men  et  Bryllup  er  en  saa 
billig  Forlystelse.  —  Og  Damerne,  som  ere  i 
Følget,  bruge  en  Mængde  Penge  til  Pynt,  de  ville 
tage  sig  godt  ud  under  Forestillingen;  det  store 
Publikum  af  Sladderkjællinger  betragter  dem  som 
et  Slags  Figurantinder  i  Lighed  med  dem,  vi 
see  i  Balletten  paa  Theatret.« 

»Men  Fader  dog!«  udbrød  Sofie. 

»Og  saa  skal  man  udsættes  for  Kritik  af 
Folk,  for  hvem  man  ikke  gider  tage  Hatten  af!  Jeg 
holder  for  meget  af  Oberstlieutenant  Rostgaard 
og  Frøken  Erbach  til  at  ville  udsætte  dem  for 
Sligt.« 

»Hør  Fader,  hvilke  flotte  Brylluper  har  Du 
ikke  selv  gjort  for  mine  Søstre!«  udbrød  Sofie. 

»Ja,  seer  Du,  min  Pige,  en  Grosserer  maa 
altid  gjøre  flotte  Brylluper  for  sine  Døttre,  det 
er  den  rene  Reklame.  Og  da  din  Søster,  Marie, 
blev  gift  med  en  Silke-  og  Klædekræmmer,  var 
Bryllupet  ogsaa  Reklame  for  ham.  Ved  Profes- 
sorens Bryllup  var  Reklamen  alene  paa  min 
Side.« 

»Der  er  ogsaa  en  anden  Maade  at  see  Sagen 
paa,«  mente  Sofie,  »det  er  smukt,  at  Parret 
bliver  viet  i  Nærværelse  af  dets  Slægt  og  Venner.« 

»Veed  Du  hvad,  Sofie,«  sagde  Grossereren, 
»det  er  endnu  smukkere,   at  Intet  bortleder  det 

unge  Pars  Opmærksomhed  fra  den  hellige  Hand- 
ling. Jeg  kan  tænke  mig,  at  der  maa  være  noget 
sært  Gribende  og  Høitideligt  ved,  at  Brud  og 
Brudgom  knæle  i  Stilhed  for  Alteret,  mens  blot 
Præsten  og  maaske  Brudeførerne  ere  tilstede.« 

»Jeg  er  aldeles  enig  med  Dem,  Hr.  Gros- 
serer,« sagde  Theodora. 

>Men,«  indvendte  Sofie,  »de,  som  ere  med 
i  et  Brudefølge,   give  altid  gode  Presenter.« 

»Skulde  man  holde  stort  Bryllup  for  Pre- 
senternes Skyld?«  lo  Bagger. 

Om  Aftnen  kom  Bostgaard.  Han  fik  at  vide, 
hvorom  der  havde  været  Tale  og  var  glad  ved, 
at  Grossereren  var  af  den  Mening,  at  her  var 
ingen  Anledning  til  at  holde  stort  Bryllup.  Imid- 
lertid blev  det  forandret  derhen,  at  Bostgaard 
og  Theodora  ikke  skulde  gaae  til  Kirken,  men 
at  de  skulde  kjøre  derhen,  hver  med  sin  Brude- 
fører. En  Stabsofficeer  skulde  være  Bostgaards, 
og  Theodora  •  vilde  anmode  sin  Broder  om  at 
føre  hende  op  til  Altret. 

Grosserer  Erbachs  Familie  gjorde  ikke  mange 
Ophævelser  over,  at  Bryllupet  paa  den  Maade 
fandt  Sted ;.  thi  Brudgommen  skulde  jo  kort  efter 
reise,  og  Bruden  om  et  Par  Maaneder  følge  ham. 
Grossereren  lovede  at  være  sin  Søsters  Brude- 
fører, og  Fruen  og  Louise  forbeholdt  sig  fra  en 
og  anden  Krog  i  Kirken  at  være  Vidne  til 
Vielsen. 

Bryllupet  fandt  da  Sted  i  Stilhed.    Grosserer 

Bagger  havde  saa  bestemt  fordret  at  ville  g.]øre 
en  lille  Middag  for  de  Nygifte  og  deres  Nærmeste, 
at  de  ikke  havde  kunnet  afslaae  det.  Da  de 
Nygifte  kjørte  fra  Kirken  til  Baggers  Landsted, 
saae  Rostgaard  en  Kvinde  gaae  paa  Fortouget  i 
St.  Kongensgade. 

»Karoline  Mortensen!«  udbrød  han. 

»Hvad  mener  Du?«  spurgte  Theodora. 

»Man  har  løiet  for   mig,   hun  er  ikke  død.« 

»Hvem?« 

»Mit  Livs  Plageaand.  Theodora,  jeg  kom 
til  Dig  og  sagde:  Lader  os  holde  Bryllup:  thi  nu 
er  hun  død,  der  .  .  .« 

»Kjære  Rostgaard,  er  Du  sikker  paa,  at 
det  var  hende?« 

»Det  er  jeg.  Jeg  vil  skrive  til  Politidirek- 
teuren,  jeg  vil  .  .  .« 

»Lad  heller  være  dermed.  Hun  er  jo  i 
Virkeligheden  død  for  Dig.  Fortæller  Du  nu  til 
Politidirekteuren,  at  man,  for  at  lokke  Penge  fra 
Dig,  har  bildt  Dig  ind,  at  hun  var  død,  vil  der 
blive  holdt  Forhør,  Du  vil  faae  Ærgrelser,  og 
hun  vil  blive  straffet.  Nu  reiser  Du  bort  fra 
Kjøbenhavn,  o^  hun  vil  ikke  mere  møde  Dig  paa 
din  Vei.« 

Han  trykkede  sin  Hustrus  Haand  og  gav 
liende  Ret,  men  dette  Møde  havde  forstemt  ham 
paa  lians  Bryllupsdag.  Da  han  kom  til  Land- 
stedet, liavde  han  dog  gjenvundet  sit  gode  Hu- 
meur,  og  Dagen  endte  i  lutter  Glæde. 

Tolvte  Kapitel. 


/  Rendsborg. 


»O  Rendsborg,  o  Rendsborg,  Du  syndefulde 
Stad,  Du  haver  forført  saa  mangen  brav  Soldat,« 
saaledes  lød  en  gammel  Soldatervise.  Dengang 
Axel  kom  til  Rendsborg  med  Bataillonen,  havde 
Byen  endnu  sit  gamle  Udseende,  Voldene  vare 
bevarede,  stærkest  var  Nordfronten,  hvor  den 
saakaldte  »hobe  Katze«  fandtes.  Midt  i  Eidren 
laa  den  gamle  By  paa  en  0;  det  var  vel  her, 
at  Svend  Estridsens  Søn,  Bjørn,  havde  anlagt  de 
første  Skanser.  Nord  for  Eidren  laa  det  stærke 
Kronværk,  Syd  for  Floden  den  større,  nye  By, 
Neuv^erk,  hvis  Fæstningsværker  begrændsedes  af 
Wehr  Aaen,  der  her  falder  i  Eidren.  I  Rends- 
borg mindede  Alt  om,  at  Byen  var  en  Fæstning, 
og  man  kunde  neppe  gaae  et  Skridt  paa  Gaden 
uden  at  møde  en  Soldat. 

Bataillonen  var  indkvarteret  i  Barakkerne 
ved  Neuthor  i  den  nye  By.  Mellem  Volden  og 
Byens  Huse  laa  her  en  Række  Barakker,  der 
gjorde  samme  Tjeneste  som  en  større  Kaserne 
og  maaske  var  at  foretrække  for  en  saadan. 
Der  laa  allerede  en  dansk  Bataillon  i  Byen,  før 
Bataillonen  fra  Gliickstadt  ankom. 

Paradepladsen  laa  i  Neuwerk.  Paa  dens 
vestlige  Side   saaes  Gouvernementsboligen,   hvor 

Kommandanten  boede,  og  ligeoverfor  paa  den 
anden  Side  af  Pladsen  laa  Hovedvagten.  Syd- 
siden begrændsedes  af  Huse  og  en  Kirke,  Nord- 
siden af  Træer  og  brede  Adgange  til  Tøihuset 
mod  Nordvest  og  Altstadt  mod  Nordøst.  Det 
var  her  paa  den  store  Paradeplads,  at  Prindsen 
af  Noer  i  1848  havde  samlet  Rendsborgs  Gar- 
nison og  proklameret  Oprøret,  idet  han  fortalte, 
at  han  handlede  i  Kongens  Navn.  Kongen,  sagde 
han,  var  i  Kjøbenhavn  falden  i  Hænderne  paa 
en  oprørsk  Fraktion. 

Paa  samme  Plads  stode  danske  Tropper  i 
September  1852  opstillede  til  Vagtparade.  Mærke- 
ligt nok,  havde  Officererne  deres  Hunde  med  til 
Paraden,  dette  vilde  ikke  være  blevet  taalt  i 
nogen  anden  Garnison,  men  Rendsborgs  davæ- 
rende Kommandant  var  en  stor  Ven  af  Hunde. 
See,  der  kommer  han  ud  af  Gouvernementsbyg- 
ningen,  skulderbred,  kæmpestærk,  af  Mellemhøide 
og  med  et  stort  Skjæg  over  hele  Ansigtet.  Det 
er  den  berømte  Oberst  Helgesen.  Han  kjender 
ikke  til  den  militaire  Stramhed,  men  forseer 
Nogen  sig  i  Tjenesten,  straffes  han  strengt. 

Nu  lader  han  Paraden  afmarchere,  uddeler 
Parolen,  taler  med  nogle  af  Officererne  og  gjør 
en  kritisk  Bemærkning  over  en  og  anden  Hund. 
Paraden  varer  sjeldent  længe.  Axel  gaaer  strax 
op  paa  Hovedvagten,  hvor  han  er  inviteret  til 
Frokost  af  Lieutenant  Berner,  den  vagthavende 
Officer.  Han  sætter  sig  ved  Vinduet  for  at  see  over 


231 


Pladsen  og  faaer  i  Vindueskarmen  Øie  paa  et  i 
denne  indgraveret  Portrait  af  Kommandanten, 
Ligheden  er  slaaende,  hvem  Kunstneren  har 
været,  kan  Ingen  sige. 

Der  kom  et  Par  Officerer  til,  Talen  faldt 
paa  Rendsborg.  Det  var  ikke  længe  siden,  at 
Østerrigerne  havde  ligget  her  i  Garnison,  og  der 
havde  da  været  en  Usædelighed  i  Byen,  som 
spottede  enhver  Beskrivelse.  Nu  var  Tilstanden 
bleven  noget  bedre ;  thi  den  slesvig-holstenske 
Befolkning  holdt  sig  borte  fra  den  danske 
Garnison. 

»Veed  man  Intet  om  vi  skulle  til  Kjøben- 
havn?«  spurgte  Altenborg. 

»Nei,«  svarede  Axel,  »endnu  veed  man  intet 
Bestemt  derom.« 

»Vi  maae  dog  snart  faae  Noget  at  vide,« 
mente  Berner.  »Vi  kunne  ikke  komme  til  Ro 
under  saadanne  uvisse  Tilstande.« 

»Tjenesten  lider  derved,«  sagde  Axel. 

Da  styrtede  en  Officeer  ind  af  Døren  og 
raabte : 

»Hurra,  vi  skulle  til  Kjøbenhavn.  Adjudanten 
har  fortalt  mig,  at  der  i  dette  Øieblik  er  kommet 
Ordre  til  at  holde  Alt  i  Beredskab  til  Afmarchen. 
Den  vil  finde  Sted  om  otte  Dage.« 

»Hurra,«  lød  det"  fra  de  Andre. 

Først  da  det  var  Spisetid,  sagde  Officererne 
Farvel  til  Lieutenant  Berner  for  at  spise  til 
Middag  med  Bataillonens   øvrige  Officerer  i  Ho- 

tellet,  der  laa  lige  ved  Hovedvagten.  Der  var 
vel  dengang  en  Messe  i  Rendsborg,  men  da  man 
spiste  daarligt  der,  og  der  herskede  en  altfor 
streng,  militair  Tone,  en  Lieutenant,  som  kom 
forsildigt  til  Bords,  skulde  f.  Ex.  melde  sig  til 
Messens  ældste  Officeer  og  var  udsat  for  en 
Irettesættelse,  besluttede  17de  Bataillons  Officerer 
at  spise  paa  Hotellet,  da  det  ikke  var  en  Tvangs- 
sag  at  spise  i  Messen. 

De  forhenværende  slesvig-holstenske  Officerer 
havde  Intet  imod  at  forlade  Holsten,  hvor  de 
vare  ilde  sete  af  Befolkningen,  medens  Ingen 
kjendte  dem  i  den  store  Hovedstad.  Axel 
yttrede  ved  Bordet: 

»Jeg  hører,  at  vi  skulle  ligge  paa  Sølvgadens 
Kaserne,  saa  kan  jeg  maaske  komme  til  at  rykke 
ind  i  min  gamle  Leilighed.« 

»Det  kommer  De  neppe  til,«  svarede  Adju- 
danten, »thi  Oberstlieutenanten  mener,  at  de 
Herrer  Officerer  fra  Kontingentet  helst  som 
Fremmede  i  Byen  bør  ligge  paa  Kasernen.  Men 
gjøre  Premierlieutenanterne  Fordring  paa  deres 
Ret  til  at  ligge  der,  ja,  da  vil  den  Ret  bUve 
respekteret.« 

Axel  svarede,  at  han  for  sit  Vedkommende 
ikke  stillede  nogen  saadan  Fordring. 

Da  han  kom  hjem  fra  Middagsbordet,  ha- 
stede han  med  at  skrive  til  sin  Moder,  at  hun 
om  otte  Dage  kunde  vente  ham  til  Kjøben- 
havn.     Han  forespurgte  paa  samme  Tid,  om  han 

kunde  komme  til  at  boe  hjemme.  Moderen 
havde  underrettet  ham  om,  at  OberstUeutenant 
Rostgaard  skulde  giftes  med  Theodora  Erbach, 
og  at  den  Sidste  var  bleven  forsonet  med  Bro- 
derens Famihe.  I  Brevene  havde  Moderen  tidt 
omtalt  Louise  Erbach. 

Han  reiste  sig  for  at  bringe  det  Brev,  han 
havde  skrevet  til  Moderen,  paa  Posthuset.  Der- 
efter aflagde  han  Berner  endnu  et  Besøg  paa 
Hovedvagten,  og  da  han  vendte  hjem  derfra, 
var  det  blevet  mørkt.  Axel  boede  i  Altstadt. 
For  at  komme  dertil,  maatte  han  passere  den 
lange,  skyggefulde  AUee,  kaldet  Jungfernstieg, 
som  førte  fra  Paradepladsen  til  Altstadt.  Paa 
Jungfernstieg  var  der  hver  Aften  en  saadan 
Mængde  Spadserende,  at  man  neppe  kunde  trænge 
sig  frem.  Anstændige  Damer,  ledsagede  af  en 
Herre,  saaes  ligesaa  vel  som  en  Mængde  demi- 
monde  Damer,  og  hvor  Jungfernstieg  endte,  var  der 
ensomme  Spadseregange,  de  hørte  til  Fæstnings- 
terrainet  og  maatte  ikke  benyttes  af  Andre  end 
de  Militaire. 

Da  Axel  langsomt  vandrede  ned  ad  Altstadt 
til,  fik  han  pludselig  Øie  paa  Erna  Erbach,  som 
kom  ham  imøde,  ledsaget  af  en  ældre  Dame  og 
en  ung  Herre.  Hun  fik  ogsaa  Øie  paa  ham,  og 
han  hilste  ærbødigt.  Han  lagde  Mærke  til,  at 
denne  Hilsen  vakte  hendes  mandlige  Ledsagers  For- 
bauselse,  Axel  vendte  sig  om  for  at  see  efter  hende 
og  saae,  at  Ernas  mandlige  Ledsager  vendte  sig 

ligeledes  om  for  at  see  efter  ham.  Deres  Øine  mød- 
tes, og  et  haanligt  og  trodsigt  Smil  spillede  om  den, 
Axel  ubekjendte  Herres  Mund.  Det  var  Ernas 
Fætter.  Dengang  Axel  kom  til  Altstadt,  vendte 
han  om,  for  at  gaae  endnu  engang  gjennem  Jung- 
fernstieg.  Havde  han  haabet  at  møde  Erna, 
blev  han  skuffet. 

I  de  otte  Dage,  Axel  endnu  opholdt  sig  i 
Rendsborg,  var  han  hver  Aften  paa  Jungfernstieg 
i  Haab  om  at  træffe  Erna,  men  han  mødte  hende 
ikke.  Hun  havde  blot  været  en  Dag  i  Fæst- 
ningen for  at  besøge  sin  Faders  Grav. 

Endelig  slog  Afskedstimen,  en  tidlig  Morgen 
marcherede  Bataillonen  fra  Rendsborg,  Maalet 
var  Eckernførde,  hvor  der  laae  Dampskibe  og 
ventede  paa  dem.  Underveis  viste  det  sig,  at 
der  ogsaa  var  overtroiske  Folk  i  Bataillonen. 
En  Hare  løb  nemlig  forbi  Oberstlieutenantens 
Hest,  den  blev  fanget  af  Soldaterne  og  dræ^bt. 
Der  blev  nu  almindeligt  talt  om,  at  det  var  et 
daarligt  Varsel,  naar  en  Hare  løb  over  en  Mands 
Vei. 

Efter  at  have  rastet  om  Natten  i  Eckern- 
førde, seilede  Bataillonen  næste  Dag  til  Kjøben- 
havn,  hvor  den  ankom  den  følgende  Morgen,  da 
Solen  fra  en  skyfri  Himmel  kastede  sit  Guld 
paa  Byens  Taarno  og  Tinder. 

Trettende  Kapitel. 

En  ForlQvelse. 


Fru  Harder  fløi  sin  Søn  om  Halsen  og  kys- 
sede ham,  dengang  han  traadte  ind  i  Stuen  og 
raabte:  »Jeg  melder  mig  tilbage  igjen.«  Der 
blev  nu  en  almindelig  Udspørgen  og  Fortællen, 
og  Helene  udbrød: 

»Tænk  Dig,  Moder  vil  i  Anledning  af  din 
Hjemkomst  gjøre  et  Bal  i  Vinter.« 

Han  fik  at  vide,  at  Thomas  Harder  fornylig 
var  bleven  udnævnt  til  Auditeur.  Thomas  var 
Axels  Fætter,  Søn  af  en  rig,  jydsk  Proprietair 
og  eneste  Barn.  Han  havde  været  et  Par  Aar 
udenlands  og  var  nu  kommen  hjem. 

»Louise  Erhach  har  jevnlig  spurgt  til  Dig,« 
sagde  Helene.  »Hun  har  her  et  Par  Gange  truffet 
sammen  med  Thomas,  og  han  har  overtaget  din 
gamle  BestiUing  at  følge  hende  hjem,  at  sige, 
naar  hendes  Broder  ikke  er  her.« 

»Har  I  nyhg  havt  Brev  fra  Anna?«  spurgte 
Axel. 

»Ja,  hun  har  det  godt.  Du  skal  faae  Brevet 
at  see.« 

Nogle  Dage,  efter  skulde  Rigsdagen  samles, 
da  traadte  en  Formiddag  Folkethingsmand,  Kam- 
merraad  Grundtoft  ind  af  Døren,  ledsaget  af  en 

ung  Dame.  Fru  Harder,  Axel  og  Helene  sade 
netop  ved  Frokostbordet: 

»Gener  Jer  ikke,«  sagde  Grundtoft,  »bliv 
siddende.  Min  Kone  og  jeg  vilde  tage  en  Bid 
med.« 

»Din  Kone?«  spurgte  Fruen. 

»Ja,  jeg  har  Pinedød  giftet  mig,  og  jeg  har 
taget  min  Kone  med  hertil,  for  hun  skal 
more  sig  i  Vinter.  Jeg  haaber,  at  I  tage  Jer 
lidt  af  hende.« 

»Maae  vi  gratulere,«  sagde  Axel  og  rakte 
Onklen  Haanden. 

»Men  — men  hvem  har  Du  giftet  Dig  med?« 
spurgte  Fruen. 

»Har  jeg  ikke  allerede  sagt  det?  Naa,  saa 
skal  I  faae  det  at  vide,  det  er  med  Bolette  Hansen. 
Ja,  jeg  fortalte  Jer  jo  engang,  hvordan  hun  i 
»Vinkanden«  søgte  efter  en  Lieutenant.« 

»Fy,  Grundtoft,«  sagde  Bolette,  »har  Du 
gjort  det?« 

»Ja,  det  var,  før  jeg  tænkte  paa,  at  Du 
skulde  blive  min  Kone,  havde  jeg  anet  det, 
hav^e  jeg  ikke  fortalt  Historien.« 

»Jeg  kan  derfor  tænke  mig,«  sagde  Bolette, 
»at  jeg  neppe  staaer  i  det  bedste  Lys  hos  Fa- 
mihen  her.« 

»Seer  Du,  Søster,«  sagde  Kammerraaden, 
»paa  Grund  af  den  Historie  fra  »Vinkanden«, 
vare  de  andre  Pigebørn  i  Byen  blevne  storsnudede 
mod  Bolette,    og  naar  jeg  engang  imellem  kom 

til  hendes  Fader,  traf  jeg  hende  med  forgrædte 
Øine.  Saa  sagde  jeg  til  mig  selv:  »Dette  her 
kan  ikke  gaae,  og  saa  besluttede  jeg  at  gifte 
mig  med  Bolette.  Sikken  Sladder  der  blev  i 
Byen,  men  nu  skal  de  nok  lade  hende  være  i 
Fred.     Hvad  mener  Du,  Bolette?« 

»Jeg  kan  ikke  komme  mig,  af  min  Forun- 
dring!« udbrød  Fruen. 

»Ja,  bliv  da  ved  med  at  forundre  Dig,« 
sagde  Grundtoft,   »men  lader  os  faae  lidt  Frokost.« 

Den  unge  Fru  Grundtoft  gjorde  et  meget 
godt  Indtryk  paa  Familien.  Men  da  hun  og 
hendes  Mand  vare   gaaede,   yttrede  Fru  Harder: 

»Nei,  det  havde  jeg  aldrig  troet  om  Ferdi- 
nand! At  gaae  hen  og  gifte  sig  i  den  Alder  og 
med  en  ung  Pige!  Og  hvad  tænker  hun  paa? 
Han  kunde  være  hendes  Fader.« 

»Aa,  jeg  finder  ikke  noget  Forunderligt  i, 
at  Onkel  har  faaet  Lyst  til  at  gifte  sig  med  en 
saa  smuk  Pige,«  sagde  Axel,  »og  hun  har  vel 
taget  ham  for  at  faae  Fred  for  Byens  Batailloner 
af  Sladdermadammer  og  Sladderjomfruer.« 

»Det  er  intet  Inklinationsparti,«  sagde 
Helene. 

Det  ensformige  Garnisonsliv  begyndte  for 
Axel  paany.  Ved  de  tydske  Batailloners  An- 
komst til  Kjøbenhavn,  var  Disciplinen  bleven 
strammere,  og  om  noget  kammerathgt  Samliv 
mellem  disse  Batailloners  Officerer,  kunde  der 
ikke  ret  vel     tlive    Tale,     der    maatte    først 

hengaae  nogle  Aar.  Officererne  ved  de  andre 
Batailloner  holdt  sig  borte  fra  de  forhenværende 
slesvig-holstenske  Officerer,  og  disse  vare  nær- 
mest henviste  til  Omgang  mellem  sig  selv  ind- 
byrdes. Det  var  ubehagelige  Forhold,  som  kunde 
have  været  undgaaede. 

Axel  boede  hjemme.  Udenfor  Tjenesten 
søgte  han  Adspredelse  i  Familielivet.  Lieutenant 
Berner  sagde  en  Dag  til  ham: 

»Jeg  misunder  Dem,  Harder.  De  har  Fa- 
milie her  i  Byen.  Vi  Andre,  som  ingen  har, 
ere  henviste  til  Kaféerne.« 

»Forlov  Dem,«  sagde  Axel. 

»Hvorledes  skulde  det  gaae  til?  Hvor  skal 
jeg  finde  en  Pige,  med  hvem  jeg  kan  forlove 
mig?  Jeg  kommer  jo  ikke  i  FamiUekredse,  og 
jeg  kjender  Ingen,  der  kan  indføre  mig  der.  Vil 
De  have,  at  jeg  skal  tiltale  en  Dame,  jeg  møder, 
paa  Gaden?  Hun  vil  optage  det  som  en  For- 
nærmelse.« 

»Ja,  det  kan  være  sandt  nok,  men  .  .  « 

»Naturligviis  kan  man  ikke  hele  Døgnet 
sidde  hjemme  i  sit  Kvarter  og  kjede  sig.  I  Mangel 
af  dannet  Dameselskab  søge  vi  udannet,  ja,  hvad 
skulle  vi  gjøre?  Og  saa  gaaer  altid  Tiden  med 
det.« 

»De  seer  trist  paa  Tilværelsen.«  mente  Axel. 

»Selv  om  jeg  kunde  finde  en  Pige,  jeg  syntes 
om,  kunde  jeg  dog  ikke  forlove  mig  med  hende. 

En  Lieutenant  er  det  usleste  Parti,  som  en  Pige 
i  vore  Dage  kan  gjøre.« 

»Det  kan  være  sandt  nok.  Alligevel  see  vi 
Officerer  forlove  sig.« 

»Kildevand  og  Kjærlighed!«  raabte  Berner. 
»Det  er  Uniformen,  der  stikker  Damerne  i  Øinene, 
og  Officererne  ere,  naar  Alt  kommer  til  Alt, 
sværmeriske  Naturer  og  letsindige  Kavallerer, 
der  ikke  tænke  paa  den  Dag  imorgen.  Vor  Stand 
har  sine  egne  Love,  og  sin  særlig  uheldige  Stil- 
ling i  Samfundet:  vi  ere  Mænd,  der  i  mange  Hen- 
seender nyde  Anseelse,  medens  vi,  naar  vi  ville 
tænke  paa  at  stifte  Familie,  maae  finde  os  i  at 
leve  under  Kaar,  der  ere  ringere  end  Smaa- 
borgerens.« 

*»De  synes  særligt  at  have  studeret  vor  Stands 
mørkeste  Sider.« 

»Jeg  har  saamænd  studeret  baade  de  lyse 
og  de  mørke.  Der  er  bleven  en  Plads  ledig 
ved  den  vestindiske  Hærstyrke,  jeg  har  søgt  om 
den,  og  jeg  haaber,  at  jeg  faaer  den.« 

Dengang  Axel  forlod  Berner,  maatte  han 
sige  sig  selv,  at  Berner  havde  ikke  ganske  Uret. 
Axel  var  selv  bleven  særligt  begunstiget  af 
Skjæbnen,  han  havde  ikke  faaet  sit  Avancement 
standset  ved,  at  mange  Frivillige  og  Andre  vare 
blevne  satte  ind  foran  ham  paa  Avancements- 
listen,  og  han  kunde  deltage  i  Familielivet. 

Han  var  truffen  sammen  med  Louise,  og 
hun  havde  lagt   synlig  Glæde   for  Dagen  ved  at 

gjensee  ham,  hvorfor  han  havde  begyndt  at 
spørge  sig  selv,  om  han  dog  ikke  ved  den  første, 
gunstige  Leilighed  skulde  erklære  sig  for  hende. 
Men  da  var  hun  en  Aften  truffen  sammen  med 
Thomas  Harder  i  Fru  Harders  Hus,  og  Axel 
havde  været  Vidne  til,  hvorledes  hun  tog  mod 
hans  Fætters  Kur. 

Axel  havde  aldrig  staaet  paa  en  videre  for- 
trolig Fod  med  den  Fætter,  som  optraadte  med 
stor  Arrogance  og  syntes  ikke  at  kunne  glemme, 
at  han  var  Arving  til  en  stor  Formue,  tillige 
hovmodede  han  sig  af,  at  han  havde  taget  en 
god  juridisk  Examen.  Den  Slags  Hovmod  er 
overfor  almindelige  Mennesker  særlig  irriterende, 
men  den  kan  dog  undertiden  imponere  skikkelige 
Sjæle,  selv  om  de  ikke  ere  blottede  for  Dannelse. 
Nu  var  Thomas  bleven  Auditeur,  og  hans  Tante 
følte  sig  aabenbart  imponeret.  Han  fortalte  om 
sin  Udenlandsreise,  og  Fru  Harder  sagde: 

»Det  er  rart  Thomas,  at  Du  kan  fortælle  os 
Hdt  om  Paris ;  thi  man  bliver  i  Længden  kjed  af 
at  høre  Axel  tale  om  Felten.« 

»Ja,  ja,«  sagde  Louise,  »det  er  langt  mor- 
sommere at  høre  tale  om  Paris.« 

Axel  sagde  Intet,  men  blev  forstemt  og  gik 
op  og  ned  af  Gulvet. 

»Hør  engang,  Hr.  Auditeur,«  sagde  Emil 
Erbach,  »er  det  livsfarligt  at  gjøre  en  Uden- 
landsreise?« 

»Paa  ingen  Maade,«  svarede  Thomas. 

(Forts.) 

Det  skjæbnesvangre  Slot, 


gjenforlalt  efter 

E.   T.   A.   Hoffmann. 

(Fortsat). 


Derefter  gik  Baronessen  til  Vinduet,  vendte 
sig  om  og  traadte  lien  til  mig  med  stolt  Anstand. 
Hun  saae  mig  fast  ind  i  Øinene  og  sagde : 

»Deres  Onkel,  er  den  værdigste  Olding,  jeg 
kjender,  hau  er  Familiens  Skytsaand,  maatte  han 
indeslutte  mig  i  sine  Bønner.« 

Jeg  var  ikke  i  Stand  til  at  fremføre  et  Ord, 
hint  Kys  havde  opflammet  mit  Blod.  Frøken 
Adelheid  traadte  ind  og  saae  forundret  paa  mig, 
Baronessen  rakte  mig  Haanden  og  sagde  med 
stor  Hjertelighed: 

»Lev  vel,  kjære  Ven,  lev  ret  vel.  Tænk 
undertiden  paa,  at  Ingen  maaske  bedre  har  for- 
staaet  Deres  Musik  end  jeg.  Ak,  disse  Toner 
ville  længe,  længe  give  Gjenklang  i  mit  Hjerte.« 

Jeg  tvang  mig  til  at  fremstamme  nogle  usam- 
menhængende Ord  og  ilede  tilbage  til  Onkels  og 
mit  Værelse.  Jeg  traadte  dog  ikke  ind,  men  løb 
frem  og  tilbage  i  Salen  og  overlod  mig  til  min 
Kjærligheds  Vanvid.  Onkel  blev  vækket  og 
raabte : 

»Jeg  troer,   Du  er  bleven  gal,    eller   slaaes 

Du  endnu  med  Ulve  ?    Skynd  Dig  med  at  komme 
i  Seng.     Det  er  paa  høie  Tid.« 

Jeg  efterkom  hans  Opfordring. 

Det  kunde  være  noget  efter  Midnat,  jeg 
var  ikke  sovet  ind  endnu,  da  hørte  jeg,  at  Døre 
langt  borte  bleve  aabnede  og  slaaede  i,  Raab 
og  Fodtrin.  Der  hørtes  Skridt  i  Korridoren, 
Døren  til  Salen  blev  aabnet,  og  kort  efter  blev 
der  banket  paa  Døren  til  vort  Værelse. 

»Hvem  der?«  raabte  jeg  høit. 

»Hr.  Justitiarius,  Hr.  Justitiarius!«  lød  det 
udenfor.     »Vaagn  op,  vaagn  op!« 

Det  var  Frands,  der  raabte,  jeg  spurgte 
ham: 

»Brænder  det  i  Slottet?« 

»Hvor  brænder  det?«  spurgte  Onkel,  der 
var  vaagnet.  »Er  det  fordømte  Spøgeri  igjen 
paafærde?« 

»Staa  op,  Hr.  Justitiarius,«  sagde  Frands, 
»Baronen  ønsker  at  tale  med  Dem.« 

»Hvad  vil  Baronen  mig  paa  denne  Tid  af 
Natten?« 

»Ak,  Hr.  Justitiarius,  staa  op,  den  naadige 
Fru  Baronesse  er  ved  at  døe.« 

Med  et  Forfærdelsesskrig  foer  jeg  op. 

»Aabn  Døren  for  Frands,«  sagde  Onkel. 

Jeg  vandrede  forvildet  om  i  Værelset  uden 
at  kunne  finde  Døren,  hvorfor  Onkel  maatte 
aabne  den.     Neppe  havde  vi  faaet  tændt  Lys  og 

vare  komne  i  Klæderne,  før  vi  hørte  Baronen 
raabe  i  Salen: 

»Kan  jeg  faae  Dem  i  Tale,  kjære  V.?« 

»Hvorfor  har  Du  klædt  Dig  paa?«  spurgte 
Onkel.     »Baronen  har  ikke  kaldt  paa  Dig.« 

»Jeg  maa  ud,  jeg  maa  see  hende,  før  hun 
døer.« 

»Ja  saa,«  sagde  Onkel,  han  gik  og  aflaa- 
sede  Døren  udvendig  fra. 

Min  første  Tanke  var  at  forsøge  paa  at 
sprænge  Døren,  men  jeg  indsaae  snart,  at  det 
kunde  have  ubehagelige  Følger,  jeg  besluttede 
derfor  at  forholde  mig  rolig,  til  Onkel  kom  til- 
bage. Jeg  hørte  ham  tale  heftig  med  Baronen 
og  flere  Gange  mit  Navn  blive  nævnt,  uden  jeg 
kunde  forstaae,  hvorom  Talen  var.  Endehg  hørte 
jeg,  at  der  kom  Bud  efter  Baronen,  og  at  han 
hurtigt  fjernede  sig.  Onkel  traadte  igjen  ind  i 
Værelset,  jeg  styrtede  hen  imod  ham  med  det 
Baab: 

»Hun  er  død!« 

»Du  er  forrykt,«  sagde  han  og  trykkede 
mig  ned  paa  en  Stol. 

»Jeg  maa  afsted,«  raabte  jeg,  »jeg  maa  see 
hende,  om  det  skulde  koste  mit  Liv.« 

»Prøv  derpaa,«  sagde  Onkel,  lukkede  Døren 
af  og  stak  Nøglen  i  sin  Lomme. 

Nu  blev  jeg  aldeles  rasende,  jeg  greb  den 
ladte  Bøsse  og  raabte: 

»Her  for  dine  Øine  skyder  jeg  mig  en  Kugle 
for  Panden,  hvis  Du  ikke  aabner  Døren.« 

Da  traadte  den  Gamle  tæt  hen  til  mig  og 
sagde,  idet  han  saae  paa  mig  med  et  gjennem- 
borende  Blik: 

»Dreng,  troer  Du  a't  kunne  forskrække  mig 
med  din  taabeHge  Trusel?  Hvad  gaaer  Dig  Ba- 
ronessen an?  Hvem  giver  Dig  Ret  til  at  trænge 
Dig  ind,  hvor  Du  ikke  hører  hjemme,  ja,  hvor 
man  ikke  ønsker  din  Nærværelse?« 

Jeg  sank  tilintetgjort  om  paa  Stolen. 

»Vil  Du  optræde  som  den  forelskede  Hyrde 
i  dette  alvorlige  Øieblik?« 

Der  indtraadte  en  Pause,  da  sagde  Onkel 
med  Venlighed: 

»Du  skal  dog  vide,  at  der  neppe  er  nogen 
Fare  for,  at  Baronessen  døer.  Frøken  Adelheid 
overdriver  Alt.  Det  Hele  vil  rimeligviis  blot  vise 
sig  at  være  en  Besvimelse.« 

Onkel  gik  nogle  Gange  frem  og  tilbage  i 
Stuen,  lo  tilsidst  og  sagde: 

»Hvilke  Taabeligheder  har  Du  indladt  Dig 
paa.  Nu  ja,  det  kan  ikke  være  anderledes. 
Djævlen  driver  her  paa  mange  Maader  sit  Spil, 
Du  er  faldet  i  hans  Kløer,  og  han  spiller  Boldt 
med  Dig.« 

Onkel  gik  atter  frem  og  tilbage  paa  Gulvet, 
da  stod  han  stille  og  sagde: 

»Søvn  faae  vi  ikke  mere  inat.  Jeg  vil  ryge 
en  Pibe,« 

Med  disse  Ord  stoppede  Onkel  en  Pibe  og 
begyndte  at  nynne.  Han  tændte  den  ved  en 
Fidibus  og  spurgte : 

»Nu,  hvorledes  spændte  dit  Eventyr  med 
Ulven  egentlig  af?« 

Den  Gamles  Ro  virkede  sælsomt  paa  mig. 
Hans  Spørgsmaal  ærgrede  mig,  og  jeg  spurgte: 

»Finder  Du  mit  Jagteventyr  saa  lystigt,  at 
Du  vil  spotte  derover?« 

»Paa  ingen  Maade,  men  Du  veed  ikke,  hvor 
komisk  et  Ansigt  en  Kick  in  die  Welt  faaer, 
naar  Vor  Herre  engang  finder  ham  værdig  til  at 
bestaae  et  Eventyr.  —  Jeg  havde  paa  Universi- 
tetet en  god  Ven,  et  stille  og  beskedent  Menne- 
ske. Uden  selv  at  have  givet  Anledning  dertil, 
blev  han  indviklet  i  en  Duelaffaire  og  optraadte 
her  med  et  saadant  Mod,  at  Alle  beundrede  ham. 
Men  siden  den  Tid  var  han  som  forvandlet,  den 
flittige  og  besindige  Yngling  var  bleven  en  Pra- 
ler og  slog  sine  Volter  saalænge,  til  han  engang 
blev  skudt  i  en  Duel.  Ja,  jeg  fortæller  Dig  det, 
for  at  Du  kan  tænke  lidt  derover.« 

Der  hørtes  Skridt  udenfor  i  Salen.  Onkel 
raabte : 

»Frands,  Frands!« 

»Ja,  Hr.  Justitiarius,«  svaredes  udenfor. 

»Frands,  kast  mere  Brænde  i  Kaminen  i 
Salen,  og,  hvis  Du  kan,  skaf  os  da  et  Par  Kopper 
varm  The.« 

Onkel  lukkede  Døren  op,  og  jeg  traadte 
med  ham  ind  i  Salen. 

»Hvorledes  gaaer  det  med  Baronessen?« 
spurgte  Onkel. 

»Aa,«  svarede  Frands,  »det  Hele  havde  ikke 
stort  at  betyde,  Baronessen  befinder  sig  atter 
ganske  vel  og  fortæller,  at  en  ond  Drøm  har 
fremkaldt  hendes  Afmagt.« 

Jeg  vilde  udbryde  i  Jubel,  et  meget  alvor- 
ligt Blik  fra  Onkel  aflioldt  mig  derfra. 

»I  Grunden,«  sagde  Onkel,  »vilde  det  dog 
være  bedre,  at  vi  lagde  os  et  Par  Timer  til  at 
sove.     Vi  behøve  ingen  The,  Frands.« 

Frands  forlod  os  med  et  god  roUg  Nat,  skjøndt 
Hanerne  allerede  goel. 

»Hør,«  sagde  Onkel,  idet  han  bankede  Piben 
ud  paa  Kaminen,  »det  er  dog  godt,  at  der  ikke 
er  passeret  Dig  nogen  Malheur  med  Ulvene  og 
med  de  ladte  Bøsser.« 

Jeg  taug;  thi  jeg  følte,  at  den  Gamles  Spot- 
tegloser vare  berettigede. 

Om  Morgenen  sagde  han  til  mig: 

>Vær  saa  god  at  gaae  nedenunder  og  faae 
at  vide,  hvorledes  Baronessen  har  det.  Du  kan 
spørge  efter  Frøken  Adelheid,  hun  vil  vel  sag- 
tens give  Dig  en  udførhg  Besked.« 

Man  kan  tænke  sig,  hvor  hurtigt  jeg  ilede 
ned  i  det  underste  Stokværk.  I  det  Øieblik,  jeg 
vilde  træde  ind  i  Baronessens  Forgemak,  traadte 
Baronen    rask    ud    deraf.      Han    blev    forundret 

staaende  og  maalte  mig  med  et  mørkt  og  gjen- 
nemborende  Blik. 

»Hvad  vil  De  her?«  spurgte  han. 

Jeg  tog  mig  sammen  og  sagde: 

»Onkel  har  sendt  mig  herhen  for  at  spørge 
til  hendes  Naades  Befindende.« 

»Aa,  det  har  blot  været  hendes  sædvanlige 
Nervetilfælde.  Hun  sover  roligt,  og  jeg  veed, 
at  hun  vil  komme  til  Taflet.  Siig  Deres  Onkel 
det.« 

Baronen  talte  med  en  vis  lidenskabehg  Hef- 
tighed, der  syntes  at  sige,  at  han  var  mere  be- 
kymret for  Baronessen  end  han  vilde  lade  sig 
mærke  med.  Jeg  vendte  mig  for  at  gaae,  da 
greb  han  pludselig  min  Arm  og  raabte  med  et 
lynende  Blik: 

»Jeg  maa  tale  med  Dem,  unge  Mand.« 

Jeg  saae  den  fornærmede  Ægtefælle  for  mig 
og  maatte  befrygte  et  Optrin,  der  kunde  ende 
forsmædeligt  for  mig.  Jeg  var  ubevæbnet,  dog 
jeg  erindrede  nu,  at  jeg  fra  igaar  havde 
min  Jagtkniv  i  Lommen.  Jeg  fulgte  Baronen 
med  den  faste  Beslutning  ikke  at  ville  skaane 
hans  Liv,  hvis  han  optraadte  imod  mig  paa  en 
uværdig  Maade.  Vi  traadte  ind  i  Baronens  Væ- 
relse, hvis  Dør  han  lukkede  af  efter  sig.  Nu 
skred  han  med  korslagte  Arme  i  nogen  Tid  frem 
og  tilbage,  endelig  blev  han  staaende  foran  mig 
og  gjentog: 

»Jeg  maa  tale  med  Dem,  unge  Mand.« 

Modigt  svarede  jeg:  »Jeg  haaber,  at  det 
ikke  er  paa  en  fornærmelig  Maade.« 

Baronen  saae  forundret  paa  mig,  som  for- 
stod han  mig  ikke.  Han  slog  Øinene  mod  Gul- 
vet og  begyndte  igjen  at  gaae  frem  og  tilbage  i 
Værelset.  Han  tog  en  Bøsse,  stødte  Ladestokken 
ned  i  Løbet  som  han  vilde  forsøge,  om  den  var 
ladt.  Blodet  begyndte  at  koge  i  mig,  jeg  gik 
tæt  hen  til  Baronen  for  at  umuliggjøre,  at  han 
lagde  an  paa  mig. 

»Et  smukt  Gevær,«  sagde  han  og  stillede 
igjen  Bøssen  i  Krogen. 

Jeg  traadte  nogle  Skridt  tilbage.  Baronen 
nærmede  sig  mig  og  slog  Haanden  haardere  paa 
min  Skulder  end  det  netop  var  nødvendigt. 

»Jeg  maa  forekomme  Dem  at  være  ophidset 
og  forstyrret,«  sagde  han.  »Jeg  er  det  i  Virke- 
ligheden ;  thi  Natten  har  jeg  tilbragt  i  stor  Angst. 
Jeg  indseer  nu  klart,  at  min  Kones  Nerveanfald 
slet  ikke  har  været  farligt,  men  her  i  dette  Slot, 
hvor  en  mørk  Aand  er  fordømt  til  at  have  sit 
Ophold,  frygter  jeg  for,  at  det  mest  ForfærdeHge 
vil  ske.  Det  er  ogsaa  første  Gang,  at  hun  her 
er  bleven  syg.     De  —  De  alene  er  Skyld  deri.« 

»Herom  har  jeg  ikke  havt  nogen  Anelse.« 

»Var  blot  det  fordømte  Fortepiano  gaaet  i  Styk- 
ker underveis  hertil!  Og  var  De  —  dog  nei,  nei. 
Det  skulde,  det  maatte  saaledes  være.  Jeg 
alene  er  Skyld  i  Alt.     Jeg  burde,   i  det  Øieblik 

De  begyndte  at  spille  for  min  Kone,  have  under- 
rettet Dem  om  hendes  Sindsstemning.« 

Jeg  gjorde  Mine  til  at  ville  tale. 

»Lad  mig  tale,«  sagde  Baronen,  »jeg  maa 
forud  afskjære  alle  overilede  Domme.  De  anseer 
mig  for  en  raa  Mand,  der  ikke  kan  lide  Kunst. 
Jeg  er  det  paa  ingen  Maade,  men  jeg  har  den 
inderlige  Overbeviisning,  at  her  bør  al  Musik 
holdes  borte.  De  skal  vide,  at  min  Kone  lider 
af  en  Ophidselse,  en  Pirrehghed,  der  til  Slutning 
maa  ødelægge  ethvert  lysere  Syn  paa  Livet. 
Her,  bag  disse  underlige  Mure,  kommer  hun  ikke 
ud  af  denne  Tilstand,  der  ellers  kun  pleier  at 
indfinde  sig  momentant,  og  da  som  Forbud  paa 
en  alvorlig  Sygdom.  De  kan  med  Rette  spørge 
mig  om,  hvorfor  jeg  tager  hende  med  til  dette 
gruopvækkende  Opholdssted,  til  det  vilde  Jagtliv. 
Kald  det  Svaghed,  men  det  er  mig  ikke  muhgt 
at  lade  hende  blive  tilbage.  Desuden  har  jeg 
troet,  at  den  friske  Søluft  vilde  gjøre  hende 
godt.  Men  De  har  lagt  an  paa  ved  Deres  Musik 
methodisk  at  ødelægge  hende.« 

Baronen  sagde  dette  med  høi  Røst  og  vildt 
funklende  Øine,  jeg  vilde  tale,  men  han  lod  mig 
ikke  komme  til  Orde. 

»Jeg  veed,  hvad  De  vil  sige,  men  jeg  gjen- 
tager,  at  De  var  paa  Vei  til  at  dræbe  min  Kone, 
jeg  vil  dog  paa  ingen  Maade  lade  Dem  bære 
Skylden  derfor.  De  vil  imidlertid  kunne  forstaae, 
at  jeg  maa  sætte  en  Stopper  herfor.      De    exal- 

terer  min  Kone  ved  Spil  og  Sang,  og  efterat  De 
ved  Deres  Musik  har  fremmanet  Visioner  og 
Anelser,  ender  De  med  at  fortælle  hende  det 
uhyggelige  Spøgeri,  der  skal  have  mødt  Dem 
oppe  i  Retssalen.  Deres  Onkel  har  fortalt  mig 
Alt,  men  jeg  beder  Dem  om  at  gjentage  for  mig, 
hvad  de  saae,  hørte,  følte,  anede.« 

Jeg  mandede  mig  op  og  fortalte  roligt,  hvad 
der  var  sket.  Baronen  afbrød  mig  engang  imellem 
med  et  Udraab  af  Forundring.  Dengang  jeg  for- 
talte ham,  hvorledes  Onkel  havde  stillet  sig  mod 
Gjenfærdet  og  med  kraftige  Ord  manet  det  bort, 
slog  Baronen  Hænderne  sammen  og  sagde: 

»Ja,  Deres  Onkel  er  vor  Famihes-Skytsaand, 
hans  jordiske  Rester  skulle,  naar  han  engang 
døe,  hvile  i  vort  Familiekapel.« 

Jeg  havde  endt  og  taug. 

»Daniel,  Daniel!  hvad  gjør  Du  her  i  denne 
Time?«  mumlede  Baronen  og  gik  op  og  ned  i 
Værelset. 

»Hr.  Baron,  der  er  vel  ikke  mere?«  spurgte 
jeg. 

Han  foer  op  som  af  en  Drøm,  greb  venlig 
min  Haand  og  sagde: 

»Kjære  Ven,  min  Kone,  som  De  mod  Deres 
Villie  har  mishandlet  saa  slemt,  uden  De  har 
villet  det,  maa  De  kurere.  De  alene  kan  det.« 

Jeg  rødmede  og  blev  meget  forlegen. 

Baronen  synes  at  gotte   sig   over  min  For- 

legenhed  og  saae  mig  ind  i  Øiet  med  et  ironisk 
Smil. 

»Hvorledes  skal  jeg  bære  mig  ad  dermed?« 
stammede  jeg. 

»De  har  ikke  at  gjøre  med  nogen  farlig  Pa- 
tient,«   sagde   Baronen,    »jeg  lægger  Beslag  paa 
Deres   Kunst,    Baronessen  er  nu  engang  draget 
ind    i    Deres    Musiks   Tryllekreds,    og    det    vilde 
være   taabeligt    og    grusomt    pludselig    at    drage 
hende    ud    deraf.      Bliv  ved    med  Deres    Musik. 
De  vil  altid  være  velkommen  i  min  Kones  Væ- 
relser.   Men  gaae  efterhaanden  over  til  kraftigere 
Musik,  foreeji  behændigt  det  Muntre  med  det  Al- 
vorlige  og,    for   Himlens    Skyld,    tal    ikke    mer; 
med  hende  om  det  uhyggelige  Spøgeri.     Forhoj 
Dem  nu,  kjære  Ven,  som  jeg  har  sagt.« 
Med  disse  Ord  lod  Baronen  mig  gaae. 
Jeg  var  tihntetgjort.      Jeg,   Vanvittige^  som 
havde  troet,  at  Skinsyge  havde  grebet  b^^  han 
selv  sender  mig  til  Serafine,  han  ansee/™ig  som 
et  vilheløst  Bedskab,    som  han  karLA^ste  bort, 
naar    han  har  brugt  det.     Jeg  il/^  ^\  Onkel, 
der  ventede  paa  mig. 

»Hvorfor  har  Du  saa  lænj^ci/adet  V6n\e  paa 
Dig,«  spurgte  han.  i 

»Jeg  har  talt  med  B^foiien.« 
»Død   og  Pine!    Barenen  har  vel  adfordret 
Dig?« 

Onkel  opslog   en  lydeUg  Latter.    Jeg    bed 

Tænderne    sammen  og  havde    ikke  Lyst   til    at 
svare  ham. 

Baronessen  kom  til  Taflet  i  en  blændende 
hvid  Morgendragt.  Hun  saae  træt  ud,  men  var 
skjønnere  end  nogensinde  før.  Jeg  følte  mig 
fornærmet,  jeg  syntes,  jeg  var  bleven  gjort  Nar 
af,  jeg  undgik  Frøken  Adelheid  og  satte  mig 
nederst  ved  Bordet  mellem  to  Officerer,  med 
hvem  jeg  begyndte  at  drikke.  Tilsidst  blev  jeg 
høirøstet  og  lystig.  En  Tjener  bragte  mig  fra 
Frøken  Adelheid  en  Tallerken,  hvorpaa  der  laae 
nogle  Bonbons.  Jeg  tog  dem  og  saae  hen  paa 
Adelheid,  tog  Glasset  og  nikkede.  Uvilkaarligt 
mumlede  jeg:   »Serafme!«  og  tømte  Glasset. 

Mit  Blik  mødte  i  dette  Øieblik  Serafmes,  jeg 
i^aae,  hun  ogsaa  havde  tømt  sit  Glas,  vore  Øine 
miidtes,  og  en  skadefro  Djævel  hviskede  mig  i 
Ørév;  »Ulykkelige,  hun  elsker  Dig  alligevel.« 

^  af  Gjæsterne  reiste  sig  og  udbragte  en 
Skaal  \^Y  Husets  Frue.  Glassene  klang,  Jubel 
lød  gjeninni  Salen,  det  begyndte  at  løbe  rundt 
for  mig,  dvf,  var,  som  jeg  maatte  ile  hen,  kaste 
mig  for  hewes  Fødder  og  for  Alles  Øine  til- 
staae  min  KjarWhed. 

»l\vad  feiler^m,  kjære  Ven?«  spurgte  min 
Nabo. 

Dele  SpørgsmaaXbragte  mig  tilhage  til  mig 
selv,  mål  Serafine  varNbrsvunden. 

TaM  blev  hævet,  jW  vilde  bort,  Adelheid 
holdt  nit  fast,  jeg  forstodNikke  et  Ord  af,  hvad 

hun  sagde  til  mig,  hun  omfattede  min  Haand 
med  begge  sine  og  raabte  mig  høit  leende  Noget 
ind  i  Øret.  Jeg  stod  som  lammet.  Jeg  erindrer 
kun,  at  jeg  tog  et  Par  Glas  Likør  af  Adelheids 
Haand  og  drak  dem  ud,  at  jeg  kort  efter  befandt 
mig  ene  i  en  Vinduesfordybning,  at  jeg  derefter 
styrtede  ud  af  Salen,  ned  af  Trapperne  og  ud  i 
Skoven. 

Sneen  faldt  i  tætte  Flokker,  Stormen  susede 
i  Fyrreskoven,  og  som  en  Vanvittig  løb  jeg  om 
i  store  Kredse  og  lo  og  raabte  høit.  Hvem  veed, 
hvorledes  det  Hele  var  endt,  hvis  jeg  ikke  havde 
hørt  en  Hund  gjøe,  og  kort  efter  tiltalte  den 
gamle  Jæger  mig. 

»De  er  gaaet  vild  i  Snestormen;  Hr.  Justi- 
tiarius  venter  paa  Dem  med  stor  Utaalmodighed.« 

I  Taushed  fulgte  jeg  Jægeren  til  Retssalen, 
hvor  min  Grandonkel  arbeidede. 

»Det  er  rigtigt,  det  er  fornuftigt,«  sagde 
han,  »Du  har  kjølet  Dig  af  i  det  Frie  efter  at 
have  drukket  en  stor  Mængde  Vin.  Men  Du  er 
endnu  for  ung  til  at  drikke  saa  meget.« 

Jeg  svarede  ikke,  men  satte  mig  til  Skrive- 
bordet. 

»Hør  engang,«  spurgte  Onkel, »  hvad  vilde 
Baronen  Dig  egentUg  imorges« 

Jeg  fortalte  ham  Alt  og  endte  med  at  sige, 
at  jeg  ikke  vilde  forsøge  den  tvivlsomme  Kur, 
Baronen  havde  ønsket. 

»Kan  heller  ikke  ske,«  sagde  den  Gamle, 
»thi  vi  reise  imorgen  tidligt.«  — 

Ved  Hjemkomsten  til  K.  blev  min  Onkel,  an- 
greben af  en  haard  Sygdom,  hvoraf  han  først 
kom  sig  det  følgende  Foraar.  En  stille,  lun 
Aften  sad  han  og  jeg  i  en  Have  i  Forstaden, 
han  var  ualmindelig  munter  og  ikke  som  sæd- 
vanlig fuld  af  Ironi.  I  en  næsten  blød  Stemning 
sagde  han  til  mig: 

»Jeg  veed  ikke,  hvorledes  jeg  idag  har  det, 
jeg  befinder'  mig  saa  vel,  som  jeg  ikke  har  gjort 
i  mange  Aar.  Jeg  troer,  det  er  Forbud  paa 
min  snarUge  Død.« 

Jeg  forsøgte  paa  at  bringe  ham  bort  fra 
disse  uhyggeHge  Tanker,  men  han  sagde: 

»Lad  det  være  godt,  længe  bliver  jeg  ikke 
hernede,  men  før  jeg  gaaer  bort,  vil  jeg  af- 
betale en  Gjæld  til  Dig.  Tænker  Du  endnu  paa 
vort  Ophold  i  R — sitten?« 

Før  jeg  kunde  svare,  vedblev  han: 
»Himlen  vilde,  at  Du  paa  en  eiendommelig 
Maade  og  mod  din  Villie  blev  inddragen  i  Slot- 
tets Hemmeligheder.  Du  skal  nu  faae  Alt  at 
vide.  Vi  have  ofte  talt  om  de  Ting,  som  vi 
mere  ane  end  forstaae.  De  skiftende  Aarstider, 
siger  man,  ere  et  Billede  paa  Menneskets  Lev- 
netsløb,  nuvel,  jeg  opfatter  det  paa  en  nogen 
anden  Maade.  Foraarstaagen  falder.  Sommerens 
Dampe  fordampe,  først  Høstens  rene  Luft  viser 
os  tydeligt  det  fjerne  Landskab,  indtil  vort  jor- 

diske  Liv  ender  i  Vinterens  Nat.  Jeg  mener, 
at  jo  ældre  man  bliver,  desto  tydeligere  viser  sig 
for  os  den  uudforskelige  Magt,  det  bliver  os  for- 
undt at  kaste  Blikke  ind  i  det  forjættede  Land, 
hvortil  Pilegrimsfarten  begynder,  naar  vi  døe. 
Hvor  seer  jeg  i  dette  Øieblik  tydeligt  den  Fa- 
milies sælsomme  Skjæbne,  den  Families,  hvortil 
jeg  har  været  knyttet  med  et  fastere  Baand  end 
Slægtskabets.  Hør  nu  godt  efter,  hvad  jeg  vil 
fortælle  Dig.« 

Den  Gamle  fortalte  mig  Historien  om  det 
R — ske  Stamhus,  og  jeg  nedskriver  den  her 
saa  ordrt^t  som  muligt. 


Tyendet  i  R — sitten  blev  i  en  stormfuld 
Høstnat  i  Aaret  1760  vækket  ved  en  frygtelig 
Larm  som  styrtede  hele  det  store  Hus  sammen. 
I  et  Nu  vare  Alle  paa  Benene,  der  blev  tændt 
Lys,  ligbleg  af  Skræk  ilede  den  gamle  Hus- 
hovmester til  med  Nøglerne,  men  til  Alles  store 
Forbauselse  fandtes  i  Slottet  intet  Spor  af  Øde- 
læggelse. 

En  mørk  Anelse  greb  den  gamle  Hushov- 
mester, han  skred  op  til  den  store  Riddersal,  i 
et  Sidekabinet  pleiede  her  Baron  Roderich  v. 
*R.  at  sove,  naar  han  havde  gjort  astronomiske 
Iagttagelser.  Mellem  Døren  til  dette  Kabinet  og 
Døren    til  et   andet  var    anbragt    en    Port,    der 

lukkede  for  en  snever  Gang,  som  førte  umiddel- 
bart til  Taarnet,  der  tjente  som  Observatorium. 
Dengang  Daniel,  saaledes  hed  Hushovmestren, 
aabnede  Porten,  foer  Stormen  imod  ham  og 
kastede  ham  Murgrus  i  Ansigtet*  Han  veg  for- 
skrækket tilbage  og  raabte: 

»Baronen  er  ynkeligt  omkommet!« 
I  dette  Øieblik  hørtes  Klagelyd,  der  kom 
fra  Baronens  Sovekabinet.  Daniel  fandt  de  andre 
Tjenere  forsamlede  om  deres  Herres  Lig.  Baro- 
nen sad  i  sin  Lænestol,  som  hvilede  han  sig  efter 
et  vigtigt  Arbeide,  rolig  Alvor  laa  over  hans 
Ansigt. 

Da  det  var  blevet  Dag,  saae  man,  at  Taar- 
nets  Krone  var  styrtet  ned.  De  store  Kvader- 
sten havde  sønderslaaet  Observatoriets  Loft  og 
Gulv,  de  havde  revet  store  Bjælker  med  sig, 
den  underste  Hvælving  var  bleven  gjennembrudt, 
og  en  Deel  af  Slotsmuren  styrtet  ind.  Ikke  et 
Skridt  turde  man  vove  sig  udenfor  Porten  i  Salen, 
uden  Fare  for  at  styrte    ned   i   en  Dybde  af  80 

Fod.  (Forts.) 

»Jeg  kan  tænke  mig,«  vedblev  Emil,  »at 
det  er  derfor,  min  Søster  foretrækker  at  høre 
om  Udenlandsreiser  fremfor  om  den  Tid,  hvor 
Livet  blev  sat  ind  for  Fædrelandet.« 

»Hvad  er  det  for  taabelig^Tale?«  udbrød 
Louise. 

»Jeg  maa  sige,«  sagde  Auditeuren,  »at  vi 
ikke  kunne  blive  ved  at  tale  om  Krigen.  Fredens 
Gjerning  beskjæftiger  os  nu  i  høi  Grad.« 

Emil  vilde  svare,  men  Axel  forekom  ham 
ved  at  sige: 

»Jeg  giver  Dig  Ret,  og  jeg  tør  vel  sige,  at 
det  er  en  ufortjent  Bebreidelse  at  gjøre  mig,  at 
jeg  kun  kan  tale  om  Krigen.« 

»Ja,  ja,«  sagde  Helene,  »vi  have  ikke  i  lang 
Tid  hørt  Axel  tale  om  Krigen.« 

»Talte  han  ikke  ved  Frokostbordet  om,  at 
Krigsministren  har  forbudt  Hundene  at  gaae  paa 
Volden!«  udbrød  Fruen. 

Alle  lo,  og  Axel  sagde:  »Det  har  jeg  rig- 
tignok gjort,  men  det  var  neppe  den  Krig,  hvorom 
der  før  var  Tale.« 

»Hundekrigen  beskjæftiger  Bladene  meget,« 
sagde  Axel.  »De  tage  Parti  for  Hundene  mod 
Ministren.« 

»Det  kommer  af,  at  Køterne  ogsaa  ere  i 
Opposition,«  sagde  Auditeuren  haanhgt. 

Kammerraad  Grundtoft  traadte  nu  med  sin 

Lieutenant  Harder.    (Forts.)  9 

Hustru  ind  i  Stuen.  Efterat  have  hilst  paa  Alle, 
sagde  han: 

>Der  sidder  min  Sjæl,  Auditeuren.  Jeg  kan 
fortælle  Dem  en  Nyhed,  der  vil  interessere  Dem. 
Der  skal  anlægges  Sag  mod  vor  kongeUge  Ge- 
heimearkivarius,  hvad  siger  De  til  det?« 

»Jeg  har  hørt  Tale  derom.« 

»Det  bliver  en  Generalfiskalsag, «  sagde 
Grundtoft. 

»Hvad  har  han  da  gjort?«  spurgte  Fru 
Harder. 

»Hvad  Konferentsraad  Wegener  har  gjort!« 
udbrød  Grundtoft.  »Herom  kan  Du  spørge? 
H^n  har  reist  en  Agitation  mod  det  kgl.  Bud- 
skab, som  vi  fik  ved  Rigsdagens  Aabning,  han 
har  udgivet  et  Skrift,  der  hedder:  »Forsvar  for 
Danmarks  Kongers  og  Kongehuses,  navnlig  Prins 
Christians  og  Gemalindes  fulde  Arveret  efter 
lex  regia.« 

»Det  skulde  han  helst  have  ladet  være  med,« 
sagde  Auditeuren. 

J|;i^f»Saa  det  skulde  han?  De  er  nok  ministe- 
riel! Kan  det  more  Dem,  saa  for  mig  gjerne. 
Det  kan  nok  være,  at  Alfred  Hage  idag  gjorde 
Ministeriet  det  hedt;  vi  havde  Lovforslaget  for 
om  Ophævelsen  af  Toldf or skj ellen  mellem  Dan- 
mark samt  Slesvig  og  Holsten.« 

Der  begyndte  nu  en  ivrig  politisk  Debat, 
som  ikke    interesserede   Damerne.     Man   kunde 

dengang  ikke  komme  i  et  Hus,  hvori  der  ikke 
blev  politiseret.  Der  herskede  i  det  national- 
liberale Parti  stor  Forbittrelse  mod  Ministeriet 
Bluhme,  ikke  paa  Grund  af  indre  Spørgsmaal, 
men  den  Ordning  af  Monarkiet,  som  skulde  ske 
efter  Aftaler  med  Stormagterne.  Den  største 
Deel  af  Hovedstadens  Befolkning  hørte  til  Oppo- 
sitionen, og  Kampen  i  Rigsdagen  var  denne 
Vinter  meget  heftig.  Den  literaire  Strømning, 
som  for  kun  faa  Aar  tilbage  havde  været  den 
dominerende,  blev  trængt  tilbage  af  den  politiske, 
i  Stedet  for  om  Heiberg,  Hertz,  H.  C.  Andersen 
o.  FL  talte  man  om  Orla  Lehmann,  Andræ,  Ploug 
og  hvad  de  Alle  hed,  som  dengang  stode  i  Op- 
positionens første  Rækker.  Politiske  Viser  bleve 
sungne  i  Studenterforeningen,  for  derfra  at  blive 
udbredte  i  hele  Folket. 

Det  var  navnlig  Grundtoft  og  Auditeuren, 
som  førte  Ordet,  den  Første  var  en  ivrig  Oppo- 
sitionsmand, den  Sidste  meget  ministeriel.  Da- 
merne kjedede  sig  ved  al  denne  Politik  og  talte 
om  andre  Emner.  Louise  meddelte,  at  hendes 
Tante,  Theodora,  den  foregaaende  Dag  paa  en 
Visit  hos  sin  Broder  havde  havt  Erna  Erbach 
med,  og  Louise  fandt,  at  Kusinen  ligesom  gene- 
rede sig,  skjøndt  hun  var  bleven  modtagen  med 
stor  Venlighed.  Hun  var  for  ikke  lang  Tid  siden 
vendt  tilbage  fra  Holsten,  og  Tanten  og 
hun   skulde  Begge   derover,     naar    Oberstlieute- 

nant  Rostgaard  havde  faaet  sin  Leilighed  ind- 
rettet, men  det  vilde  først  mod  Forventning 
kunne  ske  i  Begyndelsen  af  næste  Aar. 

»Det  er  sandt,«  sagde  Louise,  henvendt  til 
Axel,  »De  har  jo  opdaget,  at  det  var  min  Ku- 
sine, som  paa  Indtogsdagen  tog  min  Bouket  op 
fra  Gaden  for  at  overrække  den  til  Dem.  Det 
er  saa  længe  siden,  alligevel  har  De  vel  Intet 
imod,  at  jeg  bringer  hende  Deres  Tak,  naar  jeg 
næste  Gang  seer  hende?« 

»Det  er  bedst  at  lade  den  Sag  være  glemt,« 
mente  Axel.  »Hun  har  rimehgviis  selv  glemt 
den.« 

»Har  De  ogsaa  glemt  den?«  spurgte  Louise. 

»Hvorledes  kunde  jeg  glemme,«  svarede  han, 
»at  De  ved  en  saa  betydningsfuld  Leilighed  til- 
kastede mig  en  smuk  Bouket?« 

Han  saae  i  det  Samme  paa  hende,  og  hun 
rødmede  let. 

»Har  Du  opbevaret  Bouketten?«  spurgte 
Helene. 

»Jeg  vil  ikke  benægte  det,«   svarede  Axel. 

»Aa,  det  er  til  Erindring  om  min  tydske 
Kusine,«  sagde  Louise  leende. 

»Det  var  Deres  Bouket,«  sagde  Axel. 

»Ministeriet  skal  min  Sahghed  nok  blive 
styrtet!«  raabte  Kammerraaden  med  en  Stentor- 
stemme, der  forfærdede  Fru  Harder. 

»Men  kjære  Ferdinand,«  sagde  hun,  »mo- 
dereer  Dig   dog.« 

»Auditeuren  sidder  der  og  kalder  Bluhme  for 
en  Statsmand  og  taler  omAftaler  med  Stormag- 
terne og  om  at  vise  Forsonlighed  mod  Slesvig- 
Holstenerne.  Mon  de  ere  forsonlige  mod  os? 
ForsonUghed!  Det  Ord  gjør  mig  gal  i  Parykken.« 

»Vare  vi  et  stort  Land,  kunde  vi  gjøre, 
hvad  vi  vilde,«  sagde  Auditeuren,  »men  vi  maae 
desværre  gjøre  Vort  til  at  bevare  Stormagternes 
Gunst. « 

»Stort  Land,  bah!«  raabte  Grundtoft.  »Have 
vi  ikke  viist,  at  vi  kunne  seire?  Ingen  har 
hjulpet  os.  Svenskerne  laae  herovre  og  spiste  Bog- 
hvedegrød paa  Fyeh.  Det  var  al  den  Hjælp,  vi  fik.« 

»Hr.  Kammerraad,  De  maa  dog  indrømme 
mig,  at  Rusland  .  .  .« 

»Rusland,  bliv  mig  fra  Livet  med  Rusland! 
De  kjender  vel  Warschauerprotokollen?  Læs 
Wegeners  Skrift  om  den  Sag.« 

»Ville  Herrerne  ikke  komme  ind  og  spise 
til  Aften?«  spurgte  Fru  Harder. 

Den  politiske  Diskussion  bragtes  Tierved  til 
at  ophøre,  dog  fik  den  en  kort  Efterdønning  ved, 
at  Fru  Harder  sagde  til  Bolette: 

»Hør,  hvorledes  kan  Du  holde  ud  fra  Mor- 
gen til  Aften  at  høre  al  den  politiske  Tale?« 

»Brillant,  Bolette,  ikke  sandt?«  spurgte 
Kamme rraaden  og  lo. 

»Min  Mand  taler  heller  ikke  altid   om  Poli- 
tik,« svarede  Bolette. 

»Deres  Hustru,«  sagde  Emil,  »hører  jeg,  be- 
finder sig  vel  i  Hovedstaden.« 

»Hustru,«    sagde    Kammerraaden,    »jeg  har 
ingen  Hustru,  jeg  har  en  Kone.« 

»Men  det  kommer  jo  ud  paa  Et?«  spurgte 
Fru  Harder. 

»Det  gjør  Pokker,  gjør  det,«  sagde  Grund- 
toft. »Kone  er  et  godt,  gammelt,  dansk  Ord,  det 
staaer  paa  vore  Runestene.  Høvdingerne  reiste 
Stene  over  deres  Koner  og  ikke  over  deres  Hu- 
struer. Men  nu  have  Svenskerne  tillagt  Kone 
Betydning  af  Elskerinde,  og  saa  genere  vore 
danske  Skandinaver  sig  for  at  have  Koner,  de 
kunne  ikke  præsentere  dem  i  Sverig.  Hahaha.  Vi 
ere  et  lille,  seirrigt  Folk,  desuagtet  vil  Ministe- 
riet, at  vi  skulle  danse  efter  Stormagternes  Pibe, 
og  Skandinaverne,  at  vi  skulle  danse  efter  Sven- 
skernes. Men  jeg  siger  Nei,  Svenskerne  skulle 
ikke  tage  min  Kone  fra  mig.« 

»Du  synes  at  være  oppe  i  Aften,«  sagde 
Fru  Harder. 

.    »Javel  Søster,   jeg  er  oppe  paa  tredie  Sal, 
hahaha.« 

Efterat  Gjæsterne  den  Aften  vare  gaaede, 
sagde  Helene: 

»Det  er  tydehgt,  at  Thomas  synes  godt  om 
Louise.« 

»Men  synes  hun  godt  om  ham?«  spurgte 
Moderen.     »Bekjendtskabet  er  saa  nyt?« 

»Thomas  er  et  godt  Parti,«  sagde  Axel 
sarkastisk. 

»Aa,«  svarede  Helene,  »jeg  troer  ikke,  at 
det  gjør  noget  Indtryk  paa  Louise.  Men  Thomas 
er  en  bestemt  Karakter,  han  vil  snarere  kunne 
vinde  hende  end  Den,  som  tager  sig  lang  Betænk- 
ningstid. Godnat  Axel,  sov  vel  og  drøm  be- 
hagehgt.« 

Dengang  Axel  kom  ind  paa  sit  Værelse, 
faldt  det  ham  ind,  at  hans  Søster  maaske  havde 
sigtet  til  ham,  da  hun  talte  om  lang  Betænknings- 
tid. »Skal  jeg  ved  første,  givne  Leilighed  frem- 
kalde en  Afgjørelse?«  spurgte  han  atter  sig  selv. 
Nu  randt  det  ham  i  Tankerne,  at  Louise  havde 
fortalt,  at  hendes  Kusine  var  kommen  tilbage 
her  til  Byen,  hans  Tanker  dvælede  ved  Erna, 
han  gjenkaldte  sig  i  Erindringen  de  Gange, 
han  havde  mødt  hende.  Og  som  han  var  ved 
at  sove  ind,  saae  han  atter  Nordlysglansen  og 
Erna,  omstraalet  af  den. 

Der  indtraf  et  Par  Dage  efter  en  ny  Begi- 
venhed i  Fru  Harders  Hus,  Emil  Erbach  og  He- 
lene Harder  bleve  forlovede.  Følgen  heraf  blev, 
at  Familierne  Erbach  og  Harder  kom  hyppigere 
sammen,  og  at  Grossereren  gav  et  stort  Middags- 
selskab. Her  traf  A.xel  sammen  med  Fru  Rost- 
gaard  og  Erna.     Den  Sidste  blev  tagen  til  Bords 

af  hendes  Fætter,  Frits,  og  Axel,  der  ikke  havde 
nogen  Dame,  fandt  Leilighed  til  at  komme  til  at 
sidde  ved  hendes  anden  Side.  Han  saae  snart, 
at  Frits  Harder  fandt  megen  Behag  i  sin  Ku- 
sine og  konverserede  hende  ivrigt.  Dette  satte 
Axel  i  daarligt  Hmnør. 

Maaltidet  gik  imidlertid  sin  Gang,  Grosse- 
reren udbragte  Skaalen  for  de  Nyforlovede,  og 
der  blev  ikke  sparet  paa  Champagne.  Da  Frits 
paa  dette  Punkt  af  Maaltidet  var  kommen  i  en 
Samtale  med  Fru  Rostgaard,  der  sad  paa  hans 
anden  Side,  sagde  Axel  til  Erna: 

»Frøken,  mærkeligt  nok,  at  vi  skulle  mødes 
her  i  dette  Hus,  vort  første  Møde  var  udenfor 
det.  De  har  maaskee  glemt  det,  men  det  har 
jeg  ikke.  Deres  Kusine  tilkastede  mig  en  Bou- 
ket,  den  faldt  paa  Gaden,  De  tog  den  op  og 
overrakte  mig  den.« 

»Jeg  husker  det,«    sagde  Erna  og  rødmede. 

»Og  næste  Gang,  jeg  mødte  Dem,  var  en 
Aften  paa  Knippelsbro.  De  stod  i  Nordlysglans. 
De  bemærkede  mig  og  skyndte  Dem  bort.  Husker 
De  det,  jeg  glemmer  det  aldrig.« 

»Jeg  husker  det,«  sagde  Erna. 

»Ja,  Frøken,  jeg  husker  de  faa  Gange,  jeg 
har  mødt  Dem,  næstsidste  Gang  paa  Toldboden, 
sidste  Gang  i  Rendsborg.« 

»Jeg  havde  i  min  Tantes  og  min  Fætters 
Selskab  besøgt  min  Faders  Grav.«  (Fort«.) 

Det  skjæbnesvangre  Slot, 


gjenfortalt  efter 

E.   T.  A.  Hoffmann. 

(Fortsat). 


Den  gamle  Baron  havde  paa  Dag  og  Time 
forudseet,  naar  han  skulde  døe,  og  underrettet 
sine  Sønner  derom.  Derfor  kunde  det  skee,  at 
den  følgende  Dag  ankom  den  ældste  Søn,  Wolf- 
gang, Baron  af  R.,  nu  Stamhusets  Besidder.  Den 
gamle  Hushovmester  havde  beklædt  den  store 
Sal  med  Sort  og  lagt  den  afdøde  Baron  paa  en 
prægtig  Paradeseng,  i  de  Klæder,  hvori  han  var 
bleven  funden.  Om  Sengen  stode  brændende 
Kjerter  i  Sølvlysestager.  Taus  skred  Wolfgang 
hen  til  Faderens  Lig  og  betragtede  mørkt  det 
blege  Ansigt.  Sønnen  lignede  en  Billedstøtte, 
ingen  Taare  kom  i  hans  Øine. 

Endelig  mumlede  han:  »Tvang  Stjernerne 
Dig  til  at  gjøre  den  Søn  ulykkelig,  som  Du  el- 
skede?« Efter  en  Pause  sagde  han:  »Stakkels, 
bedaarede  Olding!  Fastelavnsløierne  med  deres 
taabelige  Skuffelser  ere  nu  forbi.  Nu  maa  Du 
erkjende,  at  den  Dig  tilmaalte  Besiddelse  hernede 
Intet  har  fælles  med  det  Hinsides  over  Stjernerne. 

Hvilken  Villie,  hvilken  Kraft  naaer  ud  over 
Graven?« 

Atter  taug  Baronen  i  nogen  Tid,  da  raabte 
han  heftig:  >Nei,  ikke  et  Kvintin  af  min  jordiske 
Lykke,  som  Du  tragtede  efter  at  ødelægge,  skal 
dit  Stivsind  berøve  mig.«  Han  tog  et  sammen- 
foldet Papir  op  af  Lommen  og  holdt  det  til  en 
af  de  brændende  Kjerter.  Papirets  Flammer  be- 
lyste Ligets  Ansigt,  hvis  Muskler  ligesom  syntes 
at  faae  Liv  og  Munden  at  ville  tale.  Da  Papiret 
var  forkullet,  traadte  han  paa  det  med  Foden, 
derefter  kaåtede  han  endnu  et  mørkt  Blik  paa 
Faderen  og  forlod  Salen. 

Den  følgende  Dag  underrettede  Daniel  Ba- 
ronen om,  at  Taarnet  var  styrtet  sammen  og 
skildrede  meget  vidtløftigt,  hvad  der  var  skeet 
den  Nat,  den  gamle  Baron  døde.  Han  endte 
med  at  sige,  at  det  vel  var  tilraadeligt  strax  at 
gjenopføre  Taarnet;  thi  styrtede  ogsaa  de  til- 
grændsende  Mure  ned,  kunde  hele  Slottet  tilsidst 
falde  sammen. 

»Gjenopbygge  Taarnet!«  raabte  Baronen 
med  af  Vrede  funklende  Øine.  »Gjenopbygge 
Taarnet?  Aldrig.«  Derefter  vedblev  han  roli- 
gere: »Forstaaer  Du  ikke,  Gamle,  at  Taarnet 
saaledes  ikke  uden  videre  har  kunnet  styrte 
sammen?  Det  er  muligt,  min  Fader  selv  har 
ønsket  at  tilintetgjøre  det  Sted,  hvor  han  drev 
sit  uhyggelige  Stjernetyderi,  at  han  selv  har  ladet 

gjøre  Anstalter  til,  at  Taarnets  Krone,  naar  han 
ønskede  det,  kunde  styrte  ned  og  ødelægge 
Taarnets  Indre?  Dog,  det  være  som  det  vil, 
mig  er  det  ligegyldigt,  om  hele  det  gamle  Slot 
styrter  sammen.  Troer  Du,  at  jeg  vil  boe  her 
i  denne  eventyrlige  Uglerede?  Nei,  den  af  mine 
kloge  Forfædre,  som  nede  i  Dalen  har  paabe- 
gyndt Opførelsen  af  et  Slot,  har  gjort  Forarbei- 
det  for  mig.« 

»Saa  maa  vel  ogsaa,«  spurgte  Daniel  med 
Frygt,  »de  gamle  tro  Tjenere  tage  Vandrestaven 
i  Haanden?« 

»Det  forstaaer  sig  af  sig  selv,«  sagde  Ba- 
ronen, »at  jeg  ikke  vil  lade  mig  betjétie  af  ube- 
hjælpsomme Oldinge.  Men  jeg  vil  Ingen  forstøde, 
Enhver  skal  faae  en  sorgfri  Alderdom  og  sit 
rigelige  Udkomme.« 

»Skal  jeg,«  sukkede  Hushovmestren,  »sættes 
ud  af  Virksomhed?« 

Baronen  havde  vendt  den  Gamle  Ryggen 
og  vilde  forlade  Salen,  nu  dreiede  han  sig  om, 
blodrød  i  Ansigtet  af  Vrede,  holdt  den  knyttede 
Haand  hen  imod  Daniel  og  raabte : 

»Du  gamle,  hykleriske  Skurk !  Du  drev  der- 
oppe i  Taarnet  det  uhyggelige  Væsen  sammen 
med  min  Fader,  Du  lagde  Dig  som  en  Vampyr 
paa  hans  Hjerte,  Du  har  maaske  benyttet  den 
Gamles  Vanvid  til  at  lade  ham  fatte  de  Helvedes 
Beslutninger,     der    bragte    mig    til    Afgrundens 


Rand,  Du  skal  som  en  skabet  Hund  jages  ud  af 
Slottet. « 

Daniel  var  af  Skræk  falden  paa  Knæ,  og  i 
sin  Hidsighed  sparkede  Baronen  til  ham  saaledes, 
at  han.  Hushovmestren,  faldt  om.  Han  reiste 
sig  langsomt  og  tilkastede  Baronen  et  gjennem- 
borende  BHk,  fuldt  af  Raseri  og  Fortvivlelse. 
Den  Pung  med  Penge,  som  Baronen  tilkastede 
ham,  lod  han  blive  liggende. 

Efterat  Begravelsen  havde  fundet  Sted,  for- 
lod den  mørke  Sindsstemning  Baronen,  og  han 
glædede  sig  ret  over  sine  Besiddelser.  Da  han 
havde  talt  med  V.,  hans  Faders  Justitiarius,  fat- 
tede han  strax  TiUid  til  ham  og  skænkede  ham 
sin  fulde  FortroHghed,  og  de  undersøgte,  hvor- 
vidt Indkomsterne  strakte  til,  hvis  det  nye  Slot 
skulde  bygges.  Vi  mente,  at  den  gamle  Baron 
umuligt  havde  kunnet  brugt  sine  aarlige  Indtæg- 
ter, og  at  der  vistnok  paa  et  eller  andet  Sted 
maatte  kunne  findes  Penge.  Hvem  Anden  kunde 
vide  Besked  hermed  end  den  gnavne  og  frastø- 
dende Daniel,  maaske  ventede  han  kun  paa  at 
blive  spurgt.  Baronen  var  endeel  bekymret  for, 
at  Daniel,  for  at  hævne  sig  over  den  Behandling, 
han  havde  lidt,  hellere  vilde  lade  Pengene  blive, 
hvor  de  vare,  end  lade  Baronen  faae  dem.  Han 
fortalte  V.,  hvorledes  hans  Hidsighed  var  løben 
af  med  ham  overfor  Daniel,  fordi  han  efter  flere 
Meddelelser,  han  havde  faaet,  havde  draget  den 

Slutning,  at  Hushovmestren  havde  faaet  den  gamle 
Baron  til  at  fatte  en  uforklarlig  Afsky  for  at  see 
sine  Sønner  i  R — sitten.  Justitiarius  erklærede 
denne  Slutning  for  at  være  falsk,  fordi  der  intet 
menneskeligt  Væsen  vilde  have  været  i  Stand 
til  at  rokke  den  gamle  Barons  engang  fattede 
Beslutninger,  forøvrigt  erklærede  han  sig  beredt 
til  at  faae  Daniel  til  at  rykke  ud  med  Hemme- 
ligheden. 

Dette  behøvedes  slet  ikke ;  thi  neppe  spurgte 
V. :  »Hvoraf  kommer  det,  Daniel,  at  den  gamle 
Herre  har  efterladt  saa  faa  rede  Penge?«  — 
da  svarede  Daniel  med  et  afskyehgt  Smil: 

»Mener  De,  Hr.  Justitiarius,  de  lumpne  Par 
Daler,  som  De  fandt  i  den  lille  Kiste?  Resten 
ligger  i  Hvælvingen  ved  Siden  af  den  gamle 
Herres  Sovekabinet.  Men  det  Bedste,«  vedblev 
han,  idet  hans  Smil  gik  over  til  et  afskyeligt 
Grin  og  Øinene  sprudede  Ild,  »det  Bedte,  mange 
Tusende  Guldstykker,  hgge  begravne  dernede  i 
Ruinerne.« 

Justitiarius  kaldte  strax  paa  Baronen,  og 
man  begav  sig  ind  i  Sovekabinettet ;  i  et  Hjørne 
rykkede  Daniel  Noget  af  Panelet  tilside,  og  en 
Laas  kom  tilsyne. 

»Er  jeg  en  Hund,  naadige  Baron,«  sagde 
Daniel,    »bevarer  jeg  ogsaa  en  Hunds  Troskab.« 

Han  rakte  Baronen  en  blank  Nøgle  af  Staal, 
som  deiine  hurtigt  greb,  og  Døren  aabnedes  med 

Lethed.  Man  traadte  ind  i  en  lille,  lav  Hvæl- 
ving, hvor  der  stod  en  stor  Jernkiste  med 
aabent  L^ag.  Paa  een  af  de  mange  Pengesække 
laa  en  Seddel,  hvorpaa  den  gamle  Baron  med 
sine  bekjendte  store  Bogstaver  havde  skrevet: 

»Hundrede  og  halvtredsindstyve  Tusende  Rigs- 
daler i  gamle  Frederiksdorer,  sammensparede 
Penge  af  Stamhusets  Indtægter,  bestemte  til  Op- 
byggelse af  Slottet.  Desuden  skal  den  Stamhus- 
besidder, som  bliver  min  Efterfølger,  lade  til  de 
Søfarendes  Bedste  opføre  et  høit  Fyrtaarn  paa 
den  høieste  Bakke,  der  ligger  Øst  for  det  gamle 
Slotstaarn,  som  han  vil  finde  i  Ruiner.  Dette 
Fyrtaarn  skal  hver  Nat  lyse  ud  over  Havet. 

R— sitten  i  Michaelisnat,  Aaret  1760. 
Roderich,  Baron  af  R. 

Først  da  Baronen  havde  veiet  Pengepo- 
serne i  sin  Haand  og  igjen  ladet  dem  falde  til- 
bage i  Kisten,  vendte  han  sig  mod  den  gamle 
Hushovmester,  takkede  ham  for  udviist  Troskab 
og  forsikkrede  ham  om,  at  det  kun  var  Bagta- 
lelse, som  havde  været  Skyld  i,  at  han  strax 
var  bleven  behandlet  saa  haardt.  Nu  skulde 
han  beholde  sin  Plads  som  Hushovmester  med 
den  dobbelte  Løn. 

»Jeg  skylder,  at  give  Dig  fuldstændig  Op- 
reisning,  vil  Du  have  Guld,  tag  da  en  af  disse 
Poser.« 

Blodet  foer  Hushovmestren  til  Hovedet,  han 
udstødte  en  forfærdelig,  hylende  Lyd,  der  lignede 
et  vildt  Dyrs,  der  er  blevet  dødehgt  saaret,  og 
mumlede  mellem  Tænderne:  »Blod  for  Guld.« 
Justitiarius  blev  uhyggelig  tilmode  ved  Daniels 
Opførsel,  der  ikke  bemærkedes  af  Baronen,  som 
var  fordybet  i  at  betragte  Skatten.  Daniel  fat- 
tede sig  hurtigt,  nærmede  sig  med  bøiet  Hoved 
og  ydmyg  Holdning  Baronen,  kyssede  hans  Haand 
og  holdt  Tørklædet  for  Øinene,  som  han  græd. 

»Ak,  kjære,  naadige  Herre,«  sagde  han, 
»hvad  skal  jeg  gamle,  barnløse  Olding  med  Gul- 
det? Men  den  dobbelte  Løn  tager  jeg  imod  med 
Glæde,  og  jeg  vil  bestyre  mit  Embede  med  Kraft 
og  Ufortrødenhed.« 

Baronen  hørte  ikke  videre  efter,  han  lod 
Kistens  tunge  Laag  falde  i  og  sagde: 

»Det  er  godt.  Gamle;  Du  har  taltom  mange 
Guldstykker,  som  skulle  findes  i  det  sammen- 
styrtede Taarns  Ruiner.« 

Daniel  traadte  stiltiende  hen  til  Porten  og 
aabnede  den,  men  nu  drev  Stormen  Sneen  ind 
i  Salen,  en  Ravn  fløi  samtidigt  ind,  baskede 
med  Vingerne  mod  Ruderne  og  styrtede  sig,  da 
den  igjen  kom  ud  af  Porten,  ned  i  Afgrunden. 
Baronen  traadte  ud  i  Korridoren,  men  blev  uhyg- 
gelig tilmode,  da  han  kastede  et  Blik  ned  i- 
Dybet. 

»Et   afskyeUgt   Syn.     Jeg    bliver    svimmel,« 

sagde  han  og  sank  afmægtig  om  i  Armene  paa 
Justitiarius. 

Han  kom  dog  hurtigt  til  sig  selv  og  spurgte 
skarpt  den  Gamle: 

»Altsaa  dernede?« 

Daniel  havde  imidlertid  lukket  Porten  igjen, 
han  trykkede  med  al  Magt  imod  den,  saa  han 
sukkede  og  stønnede  derved,  og  kun  med  Van- 
skelighed fik  han  den  store  Nøgle  til  at  dreie 
sig  i  den  rustne  Laas.  Da  han  var  færdig  der- 
med, vendte  han  sig  med  et  sælsomt  Smil  mod 
sin  Herre  og  sagde: 

»Ja,  dernede  ligge  Tusinder  og  atter  Tusin- 
der .  .  .  alle  den  salig  Herres  Instrumenter  .  .  . 
Teleskoper,  Kvadranter,  Glober  og  Natspeile  .  .  . 
Alt  ligger  ødelagt  i  Gruset.« 

»Men  rede  Penge,«  afbrød  Baronen  ham, 
»Du  har  talt  om  Guldstykker.« 

»Jeg  har  kun  ment  Sager,  der  har  kostet 
mange  Tusinde  Guldstykker.« 

Mere  var  der  ikke  at  faae  ud  af  ham. 

Baronen  var  glad  over,  at  han  nu  havde  faaet 
Penge  til  at  kunne  opføre  (det  nye  Slot  med, 
medens  Justitiarius  mente,  at  den  Afdøde  kun 
havde  tænkt  paa  det  gamle  Slots  Reparation. 

(Forts.) 

ffijet  trak  op  til  en  Snestorm.  Vinden  foerhy- 
^  lende  og  susende  henover  de  smaa  Huse  paa 
Utterslev  Mark  og  hvirvlede  Sneflokkerne  i  lystig 
Dands  rundt  i  Luften,  det  var  et  Veir,  hvori 
man  har  Lyst  til  at  bHve  hjemme.  Igjennem 
Mørket  skimtedes  Lyset  fra  et  og  andet  Hus,  for 
hvis  Vinduer  Rullegardinerne  ikke  vare  rullede 
ned;  henimod  et  saadant  Hus  styrede  en  kraftig 
Skikkelse  sine  Skridt.  Huset  havde  to  lave  Stok- 
værk ;  med  et  rask  Tag  aabnede  han  Døren,  steg 
op  ad  den  snevre  Trappe,  der  knagede  under 
hans  Trin,  rystede  Sneen  af  sine  Klæder  og 
traadte  ind  i  en  lille  Stue,  hvor  en  ung,  smuk 
Kone  sad  og  bøiede  sig  over  Vuggen,  hvori  der 
laa  et  sygt  Barn. 

»Det  var  godt,  Du  kom,«  sagde  hun  og  saae 
fra  Vuggen  op  paa  Manden,  »jeg  frygter  for, 
han  døer,  Du  maa  hente  Præsten,  at  vort  Barn 
kan  blive  hjemmedøbt.« 

»Det  var  ogsaa  et  Forlangende!«  udbrød  han 

og  begyndte  at  afføre  sig  sin  Overfrakke.  »Hører 
Du  ikke,  hvor  det  tuder  udenfor?« 

»Vil  Du  passe  Barnet,  skal  jeg  hente  Præ- 
sten,« sagde  hun. 

Han  traadte  hen  til  Vuggen  og  stirrede  ned 
paa  det  lille  Barn,  det  var  øiensynUgt,  at  det 
ikke  havde  længe  at  leve  i.  Der  saaes  ingen 
Deltagelse  paa  hans  Ansigt,  der  var  ganske  kjønt, 
men  koldt  og  haardt  og  omgivet  et  stort  mørkt 
Fuldskjæg  og  tykke  Bakkenbarter.  Han  kunde 
være  lidt  over  tredive  Aar,  det  brede  Bryst  og 
de  muskuløse  Arme  tydede  paa,  at  han  havde 
mange  Kræfter.  Basmus  Grum  var  Pranger  og 
færdedes  meget  i  Kjøbenhavns  Omegn,  som  oftest 
med  Hest  og  Vogn,  han  leiede  hos  en  Vognmand. 

»Jeg  duer  ikke  til  at  passe  Børn,«  svarede 
han  paa  Konens  sidste  Yttring. 

»Barnet  skal  døbes,«  sagde  hun  med  Be- 
stemthed. 

Han  satte  sig  og  begyndte  at  trække  de 
langskaftede  Støvler  af,  han  havde  ovenpaa  Ben- 
klæderne.    Hun  gik  hen  til  ham  og  spurgte: 

»Har  jeg  fortjent  det  af  Dig?« 

»Hvor  I,  Fruentimmer,  kunne  være  bansat 
urimelige,«  sagde  han,  »det  kan  jo  være  Dig 
ligegyldigt,  om  Barnet  bliver  døbt  eller  ikke.« 

»Nei,  det  er  mig  ikke  ligegyldigt.« 

»Du  er  gal.« 

»Det  er  jeg  maaske,  men  jeg  vil  have  Bar- 
net døbt.« 

»Der  er  saa  mange  Børn,  som  i  vore  Dage 
ikke  blive  døbte,«  sagde  han,  »vi  ere  heldigviis 
blevne  saa  oplyste,  at  vi  finde,  Daaben  er  en 
ufornøden  Ceremoni « 

»Jeg  vil  ikke  trættes  med  Dig,  Basmus,  men 
spørge  Dig,  om  Du  ikke  vil  bringe  et  eneste 
Offer  for  mig,  der  har  bragt  Dig  saa  mange?« 

»Aa,  nu  har  Du  det  godt.« 

»Har  jeg  det?  Maa  jeg  ikke  bestandigt 
tænke  paa  min  Fortid,  tænke  paa  . .  .?« 

»Tal  ikke  saa  høit,  Ane,  der  er  Ting,  som 
hverken  Du  eller  jeg  ønske,  vor  Logerende  skal 
høre.     Væggene  her  ere  af  Papir.« 

»Basmus,«  bad  hun  bønligt,  »jeg  vil  være 
Dig  saa  taknemmeUg,  hvis  Du  henter  en  Præst, 
der  kan  døbe  vort  Barn.  Du  har  tidt  været  ude 
i  værre  Veir  end  det,  vi  har  iaften.« 

»Det  er  sandt  nok,«  svarede  han,  »men 
det  var,  fordi  der  var  Noget,  at  fortjene.« 

»Hvis  Du  gaaer  iaften,  fortjener  Du  min 
evige  Taknemmehghed.« 

»Hm,  mon  det  er  den  Gang  værd?«  brum- 
mede han. 

Hun  gik  hen  og  saae  til  Vuggen,  kom  til- 
bage og  kastede  sig  paa  Knæ  for  ham. 

»Basmus,  Basmus,«    bad  hun  med  Taarer  i 

Øinene,  »gjør  nu  hvad  jeg  saa  bønligt  beder 
Dig  om.« 

»Der  vil  Du  vel  ikke  blive  liggende  hele 
Aftnen?«  spurgte  han. 

Jo,  hun  vilde  vedblive  at  trygle  og  bede 
ham,  til  han  gik. 

»Hvem  skulde  have  troet,  at  den  raske 
Ane  Hulby  vilde  blive  et  saadant  Hænge- 
hoved?« spurgte  han.  »Du  er  jo  ikke  mere 
end  to  og  tyve  Aar  og  taler  som  de  gamle  Kjæl- 
linger,  der  gaae  til  Bibellæsning.  Dengang  vi 
svang  os  i  »Figaro«,  var  Du  en  ganske  ander- 
ledes flot  Tøs.« 

»Jeg  vil  ikke  tale  med  Dig  om  Andet  end 
at  faae  Barnet  døbt.« 

Hun  vedblev  at  trænge  ind  paa  ham,  han 
brummede  og  blev  vred. 

»Stormen  er  taget  til,«  sa^de  han,  »Huset 
ryster,  som  skulde  det  blæse  om.« 

Hun  reiste  sig,  gik  atter  hen  til  Vuggen, 
syslede  lidt  med  Barnet  og  kyssede  det.  Der- 
næst iførte  hun  sig  sit  Overtøi  og  sagde  til 
Rasmus : 

»Da  det  maa  være  saaledes,  gaaer  jeg  .selv.« 

Da  sprang  han  op  sagde : 

»Jeg  skal  gaae,  Ane;  Du  talte  om,  at  Du 
havde  bragt  mig  Offre,  vel,  nu  bringer  jeg  Dig 
et  Offer,  men  tag  Dig  iagt,  at  jeg  ikke  siger: 
Nu  ere  vi  kvit.« 

»Siig,  hvad  Du  vil,«  svarede  hun,  »lad  mig 
blot  faae  Barnet  døbt.« 

Han  gik  hen  til  Skabet,  tog  Brændevins- 
flasken frem  og  drak  et  Par  store  Snapse.  Der- 
næst iførte  han  sig  sit  Overtøi,  udstødte  en  Ed 
og  gik  uden  at  sige  Farvel  til  Ane.  Da  hun 
var  alene,  kastede  hun  sig  paa  Knæ  ved  Vuggen 
og  bad,  men  udenfor  susede  Snestormen  vildere 
og  vildere. 

Basmus  Grum  lagde  ikke  Mærke  dertil,  han 
var  forbittret  paa  Ane,  forbittret  over,  at  hun 
saa  bestemt  havde  forlangt,  at  han  i  et  saadant 
Veir  skulde  hente  en  Præst. 

»Jeg  kommer  til  at  spendere  en  Droske 
paa  ham,  men  jeg  holder  ikke  af  at  kjøre  sam- 
men med  en  af  de  Sorte.  Han  vil  spørge  mig 
om  Ting,  jeg  ikke  gider  svare  paa.  Aa,  saa 
kan  jeg  stikke  ham  nogle  Løgne  ud.« 

Basmus  tog  sig  en  frisk  Skraa  og  var  om- 
trent kommen  til  Kroen  »Lygten«. 

»Hvem  skulde  have  troet  det  om  Ane?« 
spurgte  han  sig  selv.  »Hun  har  ligegodt  været 
den  flotteste  Tøs,  jeg  har  kjendt,  men  siden  hun 
har  faaet  fat  i  det  nye  Testamente,  har  hun 
faaet  Behgionsskrupler.  Jeg  har  ikke  keret 
mig  derom,  for  saa  har  hun  havt  noget  at 
tænke  paa,  naar  jeg  har  været  borte,  men  at 
det  skulde  ende  med  Obsternasighed,  det  har 
jeg  ikke  tænkt  paa.    —   Det  er  ligegodt  et  fælt 

Veir,  hun  har  faaet  mig  ud  i,  jeg  har  Vinden 
hge  imod  mig,  men  det  er  en  Trøst,  jeg  har 
den  paa  Ryggen,  naar  jeg  vender  tilbage.  Det 
kan  være,  det  bUver  hende  en  dyr  Spas,  ja  det 
kan.  Var  jeg  et  andet  Sted  henne  iaften,  vilde 
jeg  ikke  blive  jaget  ud  i  et  saadant  Veir.« 

Da  Rasmus  kom  til  Præstens  BoHg,  fik  han 
at  vide,  at  Præsten  var  i  Bethesda  og  ikke  saa 
snart  kunde  ventes  hjem.  Han  spurgte  om, 
hvor  den  anden  Præst  boede,  det  kunde  man 
ikke  sige  med  Bestemthed,  men  Klokkeren  vidste 
det.  Hurtigt  ilede  Rasmus  til  Klokkeren  og  fik 
Præstens  Bopæl  at  vide. 

»Hvis  jeg  nu  heller  ikke  træffer  ham?« 
spurgte  Rasmus. 

»Saa  kan  De  jo  selv  døbe  Barnet,«  var 
Svaret. 

»Med  Forlov,«  spurgte  Rasmus,  »hørte  jeg 
rigtigt,  jeg  kan  selv  døbe  Drengen?« 

»Javel,  naar  der  er  overhængende  Fare 
for,  at  Barnet  døer,  inden  en  Præst  kan  komme.« 

Hvad  Rasmus  her  fik  at  vide,  havde  han 
ikke  vidst  før,  paa  Veien  til  den  anden  Præst 
tænkte  han:   , 

»Du  kunde  have  sparet  Dig  al  Ulejlighed.« 

Den  anden  Præst  var  ude,  og  Rasmus  be- 
gav sig  hjem  med  uforrettet  Sag.  Han  kom 
forbi  en  lille  Beværtning,  de  røde  Gardiner  fri- 
stede ham,  han  gik  ind  og  forlangte  en  Kognaks- 

toddy.  Der  sad  et  Par  Arbeidere  ved  et  Bord 
og  drak  baiersk  01,  Rasmus  indledede  en  Sam- 
tale med  dem  ved  at  sige,  at  han  havde  en 
lang  Vei  hjem,  og  at  han  skulde  helt  ud  paa 
Utterslev  Mark.  De  to  Arbeidere  yttrede  deres 
Glæde  over,  at  de  ikke  skulde  den  lange  Vei. 
Da  nu  Toddyen  kom,  spyttede  Rasmus  Skraaen 
ud  og  forlangte  en  Cigar  af  Værten. 

»Jeg  maa  ellers  skynde  mig,«  sagde  han, 
»min  Kone   er   ene  hjemme  med  et  sygt  Barn.« 

»De  har  maaske  søgt  en  Læge?«  spurgte 
den  ene  Arbeider. 

»Nei,  jeg  har  søgt  en  Præst.« 

Da  de  to  Arbeidere  taug,   vedblev  Rasmus: 

»Min  Kone  mener.  Barnet  døer  i  Løbet  af 
Natten,  og  J, hun  vil  have  det  døbt,  inden  det 
døer.  Jeg  har  nu  faaet  at  vide,  at  dertil  be- 
høves ingen  Præst,  det  kan  jeg  selv  gjøre.« 

»Det  er  ganske  rigtigt,«  sagde  den  ene 
Arbeider,  en  gammel  Tømmersvend.  »De  er  vel 
en  god  Kristen?« 

»Jeg  er  Fanden  heller,«  sagde  Rasmus  raat, 
»hvorfor  spørger  De  mig  om  det?« 

»Fordi  en  Kristen  kun  kan  døbe  et  Barn, 
det  er  jo  indlysende.« 

»Der  kan  være  Noget  i,  hvad  De  siger,« 
mente  Rasmus  og  tog  en  Slurk  af  sit  Glas. 
»Jeg  er  ikke  inde  i  de  Dele.« 

»Jeg  ikke  heller,«  sagde  den  anden  Arbeider, 


280 

»det  er  saadanne  Ting,  som  Børnene  behøve 
til  deres  Konfirmation,  men  som  de  Fleste  ikke 
siden  har  Brug  for.« 

»Det  er  nu  ikke  min  Mening,«  sagde  den 
gamle  Tømrer,  »sin  Kristendom  har  man  altid 
Brug  for,  det  har  jeg  lært  ved  mange  LeiHg- 
heder  i  et  langt  Liv.  Jeg  veed  vel,  at  det  mener 
de  Unge  ikke,  de  troe,  at  vi  Allesammen  ere 
nogle  tobenede  Kaalhoveder.  Men  jeg  vil  sige 
Dem  Godnat.     Jeg  skal  tidlig  op  imorgen.« 

Begge  Arbeiderne  reiste  sig  og  gik.  »Det 
er  nok  bedst,  at  jeg  ogsaa  kommer  afsted,« 
tænkte  Basmus,  drak  sit  Glas  ud  og  forlod  Be- 
værtningen. 

Han  havde  nu  Stormen  paa  Byggen,  men 
det  var  alligevel  en  ubehagelig  Vandring,  Aftnen 
var  saa  mørk,  at  han  ikke  kunde  see  et  Skridt 
for  sig,  og  tidt  maatte  han  vade  gjennem  store 
Snedriver.  Engang  imellem  udstødte  han  en 
drøi  Ed  og  talte  haarde  Ord  om  Ane  der- 
hjemme. 

»Hun  skal  komme  til  at  fortryde  det,« 
gjentog  han  flere  Gange. 

Fra  Ane  faldt  hans  Tanker  paa  Daaben. 
Skulde  han  døbe  Drengen?  Ja,  hvorfor  ikke? 
Vel  var  han  ikke  Kristen,  men  hvad  gjorde 
det?  Der  var  dog  Noget  inderst  inde,  som 
bragte  Basmus  til  at  føle  et  Slags  Mismod  ved 
at    skulle  døbe  Barnet.      »Jeg  er  helst  fri  der- 

for,«  mumlede  han,  »man  skal  lade  den  Slags 
Ting  være,  som  man  ikke  forstaaer  sig  paa. 
Ja,  jeg  er  da  bleven  konfirmeret  som  enhver 
Anden,  men  jeg  har  ikke  levet  efter,  hvad  jeg 
har  lært  dengang,  nei,  jeg  er  da  intet  Hænge- 
hovede.  Man  kan  bilde  Børn  og  Kvindfolk  ind, 
at  der  er  en  Gud  og  en  Udødelighed  til;  naar 
vi  ere  døde,  ere  vi  døde,  saa  ere  vi  ikke  bedre 
end  den  Sne,  jeg  træder  paa.  Aa,  jeg  gider 
ikke  tænke  paa  det  Vrøvl,  men  det  er  Ane,  som 
er  Skyld  deri.  —  Det  er  vist  og  sandt,  vi  passe 
ikke  mere  for  hinanden.« 

Da  han  traadte  ind  i  sit  Hjem,  sagde  han 
barsk: 

»Jeg  har  været  hos  begge  Præsterne,  men 
ingen  af  dem  var  hjemme.« 

»Ak,  vor  stakkels  Dreng,«  hulkede  Ane. 

»Lad  nu  være  med  det  Flæberi,«  sagde 
han  og  begyndte  at  afføre  sig  Overtøiet.  »Jeg 
har  forresten  faaet  at  vide  af  Klokkeren,  at  jeg 
selv  godt  kan  døbe  Barnet.« 

»Kan  Du!«  udbrød  hun  næsten  glad.  »Ja, 
ja,  nu  husker  jeg  at  have  hørt  Tale  om,  at 
noget  Saadant  er  tilladt.  Skynd  Dig,  døb  vort 
Barn.« 

»Ja,  men  jeg  veed  ikke,  hvad  jeg  skal 
foretage  mig.« 

»Jeg   veed,  der  skal    øses  Vand    paa  hans 

Hovede,«  sagde  Ane,  »men  Daabsformularen 
kjender  jeg  ikke.« 

»Saa  ere  vi  lige  nær,«  brummede  ham,  »des- 
uden skal  han  døbes  af  en  Kristen,  og  det  er 
jeg  ikke.« 

Ane  slog  Hænderne  fortvivlet  sammen.  Plud- 
selig raabte  hun: 

»Jeg  øiner  Hjælp.     Aaby  skal  hjælpe  mig.« 

Hun  ilede  hen  og  aabnede  Døren  til  Kamret 
ved  Siden  af.  Der  boede  deres  Logerende,  Læg- 
prædikanten, Jens  Aaby.  Det  var  en  ung  Mand 
med  lyst  Haar  og  lyseblaa  Øine,  en  noget  bleg 
Ansigtsfarve  og  glatbarberede  Kinder.  Han  var 
spinkelt  bygget,  af  Mellemhøide  og  gik  en  Smule 
forover  bøiet.  Naar  han  talte,  var  det  medjydsk 
Accent.  I  en  Maanedstid  havde  han  boet  til 
Leie  hos  Prangeren,  men  ikke  talt  meget  med 
denne  og  Ane,  de  havde  faaet  det  Indtryk,  at 
han  var  en  af  de  Hellige,  og  at  han  ikke  var 
en  Omgangsfælle  for  dem,  ikke  engang  for  Ane, 
der  ansaae  sig  selv  for  at  være  en  saa  stor  Syn- 
derinde, at  hun  burde  holde  sig  i  Frastand  fra 
saadanne  fromme  Folk  som  Jens  Aaby. 

Da  hun  aabnede  Døren,  sad  Aaby  og  læste. 
Han  saae  forundret  op,  og  Ane  fremførte  skynd- 
somst sit  Ærinde. 

»Jeg  skal  hjælpe  Dem,«  svarede  han  kort 
og  reiste  sig. 

Han  traadte  ind  i  Stuen,   gjengjældte  Pran- 
gerens Hilsen  og  traadte  hen  til  Vuggen. 

»Dette  lille  Barn  kæmper  sin  sidste  Kamp,« 
sagde  han. 

Han  bød  Ane  hente  sig  et  Fad  med  Vand, 
og  da  det  var  bragt  til  Stede,  bød  han  hende 
tage  Barnet  op  af  Vuggen;  under  dette  tændte 
Rasmus  sin  Pibe  og  saae  nysgjerrig  til.  Aaby 
døbte  den  Lille  i  Faderens,  Sønnens  og  den 
Hellige  Aands  Navn  og  opkaldte  det  efter  dets 
Fader.  Neppe  var  det  skeet,  før  den  Lille  fik 
en  heftig  Krampe  og  udaandede. 
»Det  døer!«  stønnede  Moderen. 
>Men  det  er  før  Døden  optaget  i  den  kristne 
Menighed,«  sagde  Aaby. 

»Han  er  død,«  sagde  Rasmus,  »hør  Ane, 
nu  skal  Du  komme  til  Dig  selv.  Han  var  jo  kun 
et  Par  Maaneder  gammel.« 

»Det  er  ikke  den  Maade,  De  bør  trøste 
Deres  Kone  paa,«  sagde  Aaby.  »Trøst  hende 
med,  at  hun  engang  hisset  skal  mødes  med  sit 
Barn.« 

»Det  kan  De  gjøre,«  sagde  Rasmus  til  Aaby. 
»De  troer  paa  det  Eventyr,  men  det  gjør  jeg 
ikke.« 

II »Ulykkelige,«  sagde  Aaby,  »jeg  mærker, 
De  har  større  Trøst  behov  end  Deres  Kone.  De 
troer  ikke,  at  Deres  Barn  i  en  forklaret  Skik- 
kelse nu  svæver  omkring  os.« 

»Saagu  om  jeg  gjør,«  mente  Rasmus,  »saa- 
dan  Noget  ligger  ikke  for  mig.« 

»Apostlen  Paulus  siger:  »Der  saaes  et  sand- 
seligt  Legeme,  der  opstaaer  et  aandeligt  Legeme. 
Der  er  et  sandseligt  Legeme,  der  er  ogsaa  et 
aandeligt  Legeme.« 

Aaby  vedblev  at  anføre  Skriftsted  paa  Skrift- 
sted, han  havde  store  Tanker  om  sig  selv  og 
mente,  at  han  langt  mere  indtrængende  end  de 
fleste  Præster  kunde  forkynde  Ordet  og  faae 
Syndere  til  at  omvende  sig.  Ovre  i  Jylland 
havde  han  ved  sin  Tale  om  Dom  og  Død  og 
Helvedes  Straffe  forskrækket  ikke  Faa  af  Al- 
muen, den  hængte  paa  sine  Steder  mere  ved 
ham  end  ved  Præsten.  Dette  havde  gjort  ham 
forfængelig  og  indbildsk,  og  han  ansaae  sig  selv 
for  at  være  en  af  det  sande  Vintræes  kraftigste 
Grene.  Da  han  af  Prangerens  Taushed  var  bleven 
opildnet  til  at  blive  ved,  han  tydede  Tausheden 
som  en  vaagnende  Syndserkjendelse,  begyndte 
han,  i  Lighed  med  hvad  han  gjorde  overfor  jyd- 
ske  Bønder,  at  true  Rasmus  med  Helvedes 
Straffe,    hvis   han  ikke   omvendte   sig. 

(Forts.) 

Fra  alle  Kanter. 


En  Visehandler.  Alle  Danmarks  Digtere  skreve 
som  omtalt  i  1848  Krigssange,  de  smukkeste  vare  Carl 
Plougs,  men  de  og  Heibergs  „Gadeviser"  kom  ikke  i 
Visehandlen  og  solgte  for  2  Skilling,  alligevel  fandt  de 
Vei  til  det  store  Publikum  som  f.  Ex.  Plougs  Digt: 
„Slaget  ved  Slesvig":  „Paaskeklokken  kimed  mildt". 
Den  mest  populaire  Sang  var  naturligviis  Fabers  og 
Hornemans:  „Den  tappre  Landsoldat". 

Utallige  vare  de  Sange,  som  dengang  af  mindre  be- 
kjendte  Forfattere  skreves  om  Krigen,  og  som  alle  fandt 
Afsætning.  Almuen  havde  ventet,  at  Sverig  og  Norge 
strax  skulde  have  hjulpet  os,  derfor  hedder  H.  P.  Møllers 
første  Vise:  „Sang  for  de  danske,  svenske  og  norske 
Krigere".     Den  begynder: 

„Nu  Danske,  Svenske,  Norske 

Vil  rask  mod  Fjenden  gaae, 

Han  siger,  vi  er  dorske. 

Det  tør  han  prøve  paa". 

Senere  synger  H.  P.  Møller: 

„Hurra  for  Nordens  Drotter! 
Hurra  for  Nordens  Folk! 
Mens  Tydsken  nu  sig  gotter, 
Vi  hvæsse  Hævnens  Dolk". 

Der  kom  flere  Efterligninger  af  Fabers  Landsoldat, 
skrevne  paa  Hornemans  Melodi,  men  de  gjorde  ingen 
Lykke.  Derimod  blev  H.  C.  Andersens  „Jeg  kan 
ikke  blive,  jeg  har  ingen  Ko"  sungen  af  Alle.  P.  L. 
Møller  skrev  en  dansk  Marseillaise,  der  kun  vandt  ringe 
Indgang,  den  var  maaske  holdt  i  en  Tone,  der  ikke  laa 
for  det  jevne  Publikum  f.  Ex. 

„Reis  Dig  da  op  af  din  mægtige  Dvale, 
O  Du,  min  Helt,  med  det  klirrende  Sværd, 
Du,  høie  tauso  Kraft  er  mere  værd 
End  din  Naboes  høittravende  Tale." 
Den    dengang   populaire   Peter   Emil    Petersen, 
ogsaa  kaldet    „Kjærnepeter".    skrev    en    dansk  Marseil- 
laise,  der  udmærkede  sig  ved  stor  Ligefremhed,  som 
„IS  ed  med  Skurken  I  Prinds  af  Noer, 
Ned  det  hele  Ravnechor!^ 

Hostrup  skrev  en  fortræffelig  Matrossang  til  en 
karakteristisk  Melodi  af  C.  J.  Hansen.  Den  blev  al- 
drig populair,  men  dog  sungen  længe  i  de  mere  dan- 
nede Kredse.     Et  Vers  lød  saaledes: 

„Og  heller  ei  huer  det  Kræmmeren  godt, 

At  Veien  tilsøes  vi  ham  nægte, 

Og  derfor  han  ogsaa  sig  bygger  saa  smaat 

En  Flaade,  der  mod  os  skal  fægte. 

Det  Flag,  som  skal  vaie  fra  Toppen  høi. 

Har  alt  han  nok  lavet  sig  af  Vestetøi. 

Det  stribede  Stads  kan  dog  knap  iaale  Vaadt, 

Men  Dannebrogsfarven  er  ægte; 
Den  holdt  i  mange  Aar, 
Den  frisk  endnu  bestaaer, 

Og  den  aldrig  skal  falme,  før  Verden  forgaaer." 

H.  P.  Møller  var  utrættelig  med  at  skrive  Viser, 
en  har  til  Overskrift:  „General  Wrangels  Løbepas,  da 
han  drog  ud  af  Jylland",  den  begyndte  med  at  fortælle: 
„Nu  Tydsken  løb  sin  Vei,  det  skete  ein,  zwei,  drei"*. 
Neppe  gaaer  der  Rygter  om  russisk  Hjælp,  før  H.  P. 
Møller  stemmer  sin  (iuitar  og  synger  en  „Sang  i  Anled- 
ning af  vore  russiske  Venners  forventede  Ankomst". 
flan  meddeler  Hertugen  af  Augustenborg  og  Prindsen  af 
Noer: 

„Thi  Russen  er  ikke  at  spøge  med. 
Han  frygter  ei,  hvordan  Du  vil  dundre, 

Han  kommer  i  Tusindtal,  det  vist  jeg  veed, 
Og  ikke  med  enkelte  Hundred! 

Tænk,  firsindstyye  Tusinde  Mand, 
Hvorledes  de  mod  Di^  vil  dundre, 
O,  skynd  Dig  at  rende,  hvis  endnu  Du  kan; 
Thi  vi  vil  slaae  ned  mer  end  Hundred!" 

Mellem  Forfatterne  er  der  En,  som  underskriver  sig 
W.  H.,  det  var  en  Søn  af  den  fra  Isted  berømte  Oberst- 
lieutenant  Henckel.  Sønnen  havde  været  Landkadet, 
men  var  falden  igjennem;  han  havde  ingen  Lyst  til  den 
militaire  Stand.  Det  var  en  Digternatur,  der  var  kom- 
men paa  en  urigtig  Hylde,  han  døde  ung  af  Brystsyge. 
Willhelm  Henckel  s  første  patriotiske  Sang  loar  Tit- 
len: „Landstormen.  Høivelbaarne  Hr.  General  v.  Moltke, 
som  væbner  Landstormen,  underdanigst  tilegnet  af  For- 
fatteren". Næste  Sang  hed:  „Opraab  til  de  hjemme- 
blevne  unge  Mænd",  tilegnet  Danmarks  unge  Piger. 
En  Sang  hed:  „Ak,  naar  faae  vi  dog  Fred?" 

,,Naar  Tydsken  ei  tør  tale  Tydsk 

Af  bare  Frygt  for  Børst, 

Naar  Wrangel  selv  han  taler  Jydsk, 

Saa  kommer  Freden  først. 

Men  Gud  skal  vide,  naar  det  skeer, 

For  jeg  det  ikke  veed, 

Og  saadan  gaaer  det  vistnok  Fler, 

Ak,  naar  faae  vi  dog  Fred? 

Naar  Rusland,  som  os  hjælpe  vil, 
Ei  ved  sit  Løfte  staaer, 
Men  ikkun  sender  Pest  hertil, 
Hvordan  mon  det  saa  gaaer? 
Det  blive  vil  maaske  vort  Held, 
Men  ikkun  Gud  det  veed. 
Naar  Kolera  slaaer  Alt  ihjel, 
Maaske  vi  da  faae  Fred". 

En    Vise    af  W.  H.   om  „Fantasifostret  Schleswig- 
Holstein"  begyndte  saaledes: 

Der  er  et  Land,  men  ikke  her  paa  Jorden, 

I  Maanen  er  dets  dybe,  sikkre  Havn; 

Vi  taale  vil  det  ikke  her  i  Norden, 

Men  Schlesvvig-Holstein  er  dets  skjønne  Navn. 

Det  er  et  Eden,  ret  en  Englebolig! 

Hver  ^jæl  er  der  saa  dydig,  from  og  viis! 

Og  ikkun  Elben  flyder  kold  og  rolig 

Og  skiller  det  fra  nok  et  Paradis". 

W.  H.  skrev  en   „Glæde  over  Danmark",  hvori  føl- 
gende Vers  forekom: 

„Østergade,  Lapsens  største  Glædo, 
Er  vel  smukt  med  Sten  og  Fliser  lagt? 
Vovehalsen*)  med  de  tynde,  spæde 
Storkeben,  kan  mere  dristigt  træde 
Og  forsøge  sine  Ynders  Magt. 

Toldbodtrappen  er  nok  færdig  muret, 
Engang  maa  det  dog  en  Ende  faa! 
Længe  har  man  gaaet  der  og  luret  — 
Brokkensbod  har  man  vel  ogsaa  furet, 
Eller  maa  den  som  et  Minde  staae! 

Mangen  Sjouer  vil  den  vistnok  savne, 
Her  var  dog  saa  hyggeligt  og  godt! 
Her  man  kunde  Flasken  kjærligt  favne. 
Give  den  saa  kjælne,  søde  Navne, 
Brokkensbod  var  Drukkenboldtens  Slot". 


")    En  kjøbenhavnak  Figur  fra  den  Tid. 


(Sluttes). 


Redakteur:    Kapitain  Michael  Gjørup. 

Trykt  hos  Chr.  Birch,  Gothersgade  65. 

»Og  nu  mødes  vi  her  i  Aften,  og  det  er  et 
skjønnere  Møde  end  alle  de  foregaaende.  Vil 
De  drikke  et  Glas  med  mig?« 

Han  rakte  sit  Glas  frem,  og  hun  stødte  sit 
mod  hans.  Frits  havde  endt  sin  Samtale  med 
Tanten  og  begyndte  igjen  ivrigt  at  underholde 
Erna.  Han  talte  til  hende,  som  om  hun  havde 
været  en  kjøbenhavnsk  Dame,  og  Axel  sagde  til 
sig  selv,  at  det  var  ikke  de  Strenge,  som  skulde 
anslaaes,  hvis  man  vilde  have  Erna  til  at  følge 
Samtalen  med  Interesse.  Hun  stod  jo  udenfor 
det  kjøbenhavnske  Liv,  om  hun  end  ved  et  læn- 
gere Ophold  vilde  kunne  leve  sig  ind  i  det. 

Louise  var  bleven  taget  til  Bords  af  Gros- 
serer Rasmus  Bagger,  ved  Theodoras  Giftermaal 
med  Rostgaard  var  han  kommen  i  nærmere  For- 
bindelse med  det  Erbachske  Hus.  Han  var  be- 
gyndt med  at  lade  hende  fortælle  sig,  hvem  af 
de  Tilstedeværende  der  hørte  til  FamiHen  Harder. 
Derefter  havde  han  med  god  Appetit  spist  sin 
Steg,  og  da  Grosserer  Bagger  havde  udbragt  de 
Nyforlovedes  Skaal,  havde  han  sagt: 

»Nu,  lille  Frøken,  næste  Gang  vi  skal  til 
Forlovelsesgilde  her,  skal  det  vel  være  Dem?« 

»Det  skal  det  vist  ikke,«  sagde  Louise,  der 
godt  kunde  Hde  den  gamle,  godmodige  Mand. 

»Saa  bliver  det  vel  Deres  Broders.  Han 
synes  at  kunne  lide  sin  Kusine  godt.  Det  er  en 
rar  Pige,  men  hun  er  neppe  den  Pige,   som  en 

Lteutenant  Harder.    (Forts.)  10 

ung  Mand,  der  vil  gjøre  Karriere,  bør  tage.  Hun 
vil  aldrig  som  Deres  Fru  Moder  kunne  gjøre 
Honneurs  i  et  Hus.« 

»Er  det  da  saa  nødvendigt?« 

»Aldeles  nødvendigt,  bedste  Frøken.  Ja,  De 
veed  ogsaa  godt,  at  det  tidt  er  vore  Koner,  som 
spille  en  vigtigere  Rolle  end  Mændene.« 

»Det  er  virkelig  en  Nyhed,  De  der  fortæller 
mig,«  sagde  Louise.  »Der  er  nu  min  Tante 
Theodora  .  .  .« 

»Aa,  nu  gaaer  De  udenom  Sagen.  En  Offi- 
cers Kone,  ja,  hun  er  en  Officers  Kone, 
har  sin  Mand  og  sit  Hjem  at  sørge  for,  men 
Deres  Fru  Moder  har  Mere,  hun  skal  repræsen- 
tere Huset,  naar  der  kommer  Gjæster.  Jo  høiere 
hun  staaer  anskrevet  i  sin  Kreds,  desto  høiere 
staaer  hendes  Mand  i  sin,  hun  kaster  Glans 
paa  Manden.« 

»Hr.  Grosserer,  De  nedsætter  Deres  eget 
Kjøn.« 

»Jeg  veed  det  nok,  lille  Frøken,  jeg  veed 
det  nok,  men  man  maa  jo  holde  sig  til  Sand- 
heden. Vi  kan  gaae  paa  Børsen  og  tjene  Penge, 
men  det  er  Konen,  som  har  den  vigtige  Rolle 
at  bestemme,  hvorledes  de  skulle  gives  ud.« 

»Det  er  altsaa  blot  om  Handelstandens  Damer, 
De  nærmest  taler?« 

»Aa  ja,  men  vi  have  ogsaa  politiske  Damer, 
og  de  ere  de  allerværste.« 

»Uha,  Politik  kan  jeg  ikke  lide.« 

»Det  er  fornuftigt  af  Dem.  Men  nu  skal 
Deres  Fader  igjen  til  at  holde  en  Tale.« 

Grosserer  Erbach  talte  for  Familien  Harder 
og  for  Fru  Harder  i  Særdeleshed.  Han  sad  noget 
borte  fra  Axel,  hvorfor  han  indskrænkede  sig  til 
at  hæve  sit  Glas  og  nikke  til  ham.  Axel  buk- 
kede og  tømte  sit  Glas.  Louise  sad  omtrent 
Uge  over  for  ham,  deres  Øine  mødtes,  han  fyldte 
sit  Glas,  smilede  til  hende,  og  de  drak  med 
hinanden.  Han  syntes,  hun  var  saa  smuk  iaften, 
som  han  ingensinde  før  havde  seet  hende.  Erna 
vedblev  at  høre  efter  sin  Fætters  Konversation, 
og  paa  sin  anden  Side  havde  Axel  Fru  Grund- 
toft, der  blev  ivrigt  konverseret  af  Auditeuren. 
Axel  havde  derfor  god  Leilighed  til  at  betragte 
Louise.  I  hans  Drømme  havde  Erna  altid  staaet 
som  den  Straalende,  den  tit  sig  Dragende,  men 
her  i  Virkelighedens  Lys  blev  Louise  den  Fængs- 
lende, Den,  som  kunde  fortrylle.  Han  sagde  til 
sig  selv,  gjort  varm  af  den  megen  Champagne: 
>Det  er  Louise,  Du  elsker.« 

Nu  reiste  Kammerraad  Grundtoft  sig  og  sagde, 
at  han  var  bleven  anmodet  af  Fru  Harder  om 
at  takke  for  den  sidst  udbragte  Skaal.  Dette 
gjorde  han  saa  meget  hellere,  som  han  til  Takken 
kunde  knytte  en  Skaal  for  den  ansete  Famihe 
Erbach.  Dets  Overhovede,  Christian  Erbach, 
havde  et  godt  Navn  paa  Børsen  og  i  alle  patrio- 

tiske  Kredse,  han  forstod  den  nye  Tids  Krav, 
og  han,  Grundtoft,  var  stolt  af  at  have  en  Par- 
tifælle som  Grossereren.  ^Derefter  gik  Taleren 
over  til  at  omtale  Fru  Erbachs  udmærkede  Egen- 
skaber og  hendes  Børns  ligesaa  udmærkede,  og 
tilsidst  blev  Familien  Erbachs  Skaal  drukken 
med  stor  Begeistring. 

»Her  bliver  drukket  godt  iaften,«  sagde 
Rasmus  Bagger  til  Louise. 

»Det  er  ogsaa  en  sjelden  Fest,«  svarede 
Louise.     »Skal  De  ikke  holde  en  Tale?« 

»Jeg  taler  nødigt,«  sagde  Bagger.  »Jeg 
taler  kun,  naar  det  krilDler  og  krabler  i  mig,  og 
jeg  maa  tale,  men  ikke,  naar  jeg  ikke  er  fyldt 
af  en  Tale.  See,  det  Modsatte  gjør  saa  Mange, 
og  derfor  bliver  det  Hele  til  Klingklang.  Jeg  er 
ingen  Routinetaler,  og  jeg  holder  min  Mund, 
naar  jeg  ikke  har  Noget  at  sige.  —  See,  der 
reiser  Auditeur  Harder  sig  op,  troer  De,  at  han 
er  fyldt  af  sin  Tale?  Hm,  en  Ting  er  jeg  vis 
paa,  og  det  er,  at  han  er  fyldt  af  god  Viin.« 

Thomas  Harder  talte  svulstigt  og  med  en 
vis  overlegen  Suffisance  for  Damerne.  Han  ci- 
terede Vers  af  franske  Digtere,  engang  imellem 
fik  en  dansk  Digter  ogsaa  en  Overhaling,  han 
dvælede  særligt  ved  de  yngre  Damer  og  saae  da 
ufravendt  paa  Louise,  der  blev  noget  forlegen 
ved  denne  Stirren,  han  sluttede  med  et  fransk 
Citat   og    udbragte    Damernes    Skaal.      Derefter 

klinkede  han  med  de  nærmest  siddende  Damer, 
bukkede  over  imod  Louise  og  drak  sit  Glas  ud. 

»De  har  nok  gjort  en  Erobring  i  den  Audi- 
teur,  lille  Frøken,«  sagde  Bagger.  »Han  lader 
til  at  være  svært  stiv  i  Fransken,  det  er  De  vel 
ogsaa?« 

»Det  vil  jeg  just  ikke  sige,«  svarede  Louise. 

Kort  efter  blev  Bordet  hævet,  og  Alle  gik 
ind  i  de  tilstødende  Stuer  for  at  drikke  Kaffe. 
Mens  det  skete,  skulde  Spisesalen  rømmes  og 
derefter  danses  et  Par  Timer.  Auditeur  Harder 
havde  fundet  Leilighed  til  at  nærme  sig  Louise, 
han  saae  paa  hende  med  et  saa  luende  BUk,  at 
hun  slog  Øinene  ned. 

»Frøken,«  hviskede  han,  »jeg  bruger  aldrig 
lang  Tid  til  at  fatte  en  Beslutning.  Frøken,  vil 
De  være  min  Kone?« 

Louise  følte,  hvorledes  Blodet  strømmede 
hende  til  Hjertet,  der  kom  Hgesom  Angst  over 
hende.     Auditeurens  Frieri  kom  saa  uventet. 

»Frøken,«  vedblev  han,  »jeg  forlanger  ikke 
Svar  strax.  Jeg  er  i  den  Stilling,  jeg  kan  er- 
nære en  Kone,  De  veed,  at  min  Fader  er  rig. 
Jeg  elsker  Dem,  Frøken  Harder.« 

Louise  vedblev  at  tie. 

»Værdiger  De  mig  intet  Svar?« 

>Jo,  men  .  .  .  det  Hele  er  mig  saa  uven- 
tet. Jeg  veed  ikke  .  .  .  jeg  har  kjendt  Dem 
saa  kort  .  .  .« 

»De  afviser  ikke  mit  Tilbud?« 

Hun  svarede  ikke,  hun  kom  til  at  tænke 
paa  Axel,  hvor  var  han?  Gaaet  ind  med  Her- 
rerne i  et  Kabinet  for  at  ryge  en  Cigar,  til  der 
skulde  danses.  Hun  blev  vred  paa  ham  derfor. 
Da  følte  hun  sig  lettet  ved,  at  Grosserer  Bagger 
kom  til  og  sagde: 

>Hr.  Auditeur,  De  foretrækker  at  konversere 
Damerne  i  Stedet  for  at  ryge.  Det  kan  jeg  lide 
Dem  for.« 

Auditeuren  var  ikke  tilfreds  med  denne  ube- 
leilige  Afbrydelse,  han  maatte  dog  holde  gode 
Miner  til  slet  Spil.  Der  kom  ogsaa  Andre  til, 
og  han  maatte  opgive  i  dette  Øieblik  at  faae 
Svar  paa  sit  Spørgsmaal.  Louise  forlod  Kredsen 
og  gik  ud  af  Stuen,  hun  trængte  til  at  være  ene 
for  at  kunne  samle  sig. 

Thomas  Harders  Frieri  var  kommet  saa 
pludseligt  og  saa  uventet,  hun  havde  ikke  tænkt 
paa,  at  han  vilde  frie,  og  nu  havde  han  gjort 
det?  Vilde  Axel  nogensinde  erklære  hende  sin 
Kjærhghed?  Hvis  han  vilde  det,  hvorfor  havde 
han  da  ikke  allerede  gjort  det?  Hans  Frieri 
vilde  ikke  komme  hende  uventet,  ja,  havde  han 
friet  i  Stedet  for  Auditeuren,  havde  han  faaet 
hendes  Ja, 

Auditeuren  var  ikke  ilde,  han  var  rig  og 
havde  rimeligviis  en  større  Fremtid  for  sig  end 
Axel.     Havde  hendes  Broder,  Frits,  ikke  engang 

med  Selvfølelse  sagt:  »Den  juridiske  Examen  er 
bleven  Danmarks  eneste  Adelsbrev.«  Hvad  var 
en  General  mod  en  Høiesteretsassessor,  en  Oberst 
mod  en  Overretsassessor?  »Men,«  tænkte  hun, 
»elsker  jeg  ikke  Axel,  vilde  jeg  ikke  blive  ulykkelig, 
hvis  han  forlovede  sig  med  en  Anden?  Det 
troer  jeg  næsten,  jeg  vilde,  men  vilde  jeg  derfor 
lade  være  med  at  gifte  mig,  hvis  der  kom  en 
anseet  Mand  og  friede  til  mig?  Det  vilde  jeg 
vist  ikke.«  Hun  stampede  utaalmodig  i  Gulvet 
og  sagde:  »Det  er  ogsaa  kjedeligt,  at  jeg  ikke 
veed,  hvor  jeg  har  Axel.  Jeg  er  vred  paa  ham. 
Ja,  ja,  han  skal  faae  sin  Straf.« 

Og  han  fik  sin  Straf.  Under  Dansen  havde 
han  hvisket  hende  i  Øret,  at  han  elskede  hende, 
at  han  længe  havde  elsket  hende,  hun  havde 
hørt  derpaa  med  blussende  Kind  og  svaret:  »De 
vil  vel  ikke  forlange,  at  jeg  her  under  Dansen 
skal  svare  Dem  '  paa  saadanne  alvorlige  Spørgs- 
maal?«  Axel  var  da  bleven  forlegen  og  havde 
fremstammet,  at  det  aldrig  kunde  falde  ham  ind 
at  forlange  Shgt.  »Nu  er  jeg  lige  vidt,«  tænkte 
han,  »elsker  hun  mig,  eller  elsker  hun  mig  ikke?« 

Louises  Svar  afskrækkede  ikke  Anditeuren 
fra  at  danse  med  hende,  saa  ofte  det  lod  sig 
gjøre.  Axel  derimod  dansede  ivrigt  med  Erna, 
han  fortalte  hende  spøgende  om  sit  Ophold  i 
Holsten  og  kriticerede  Holstenerne,  hvem  Erna 
tog   ivrigt  i   Forsvar.     Frits   Erbach  holdt  ikke 

af,  at  Axel  viste  Erna  saa  stor  Opmærksomhed. 
»Aa,«  beroligede  han  sig,  »imorgen  har  hun 
glemt  ham.« 

Endelig  var  Dansen  forbi,  og  Gjæsterne  toge 
hjem.  Axel  var  i  ligesaa  daarligt  Humør  som 
hans  Søster  var  i  straalende.  Han  kunde  ikke 
sove,    men    gik    frem    og    tilbage    paa    Gulvet. 

»Hvorfor  kunde  hun  ikke  give  mig  Svar?« 
spurgte  han  sig  selv.  »Hvis  hun  elsker  mig 
varmt  og  inderligt,  hvorfor  vil  hun  da  lade  mig 
leve  i  Uvished?  Maaske  burde  jeg  have  spurgt 
endnu  en  Gang,  nei,  der  var  ikke  Leilighed  der- 
til. Jeg  vil  opsøge  hende  imorgen,  ja,  jeg  vil, 
jeg  kan  ikke  gaae  i  denne  Uvished.« 

Paa  Erna  tænkte  han  den  Aften  ikke.  Tær- 
ningerne  vare  jo  kastede. 


Fjortende  Kapitel. 

Overveielser, 


Axel  fik  ikke  den  følgende  Dag  talt  med 
Louise.  Da  hun,  træt  efter  Gaarsdagens  Begi- 
venheder, var  gaaet  i  Seng,  havde  hun  været 
i  stærk   Sindsbevægelse;    den  nærmeste  Fremtid 

Straffet. 

Novelle 

af 

Emil   Karton. 
(Forts.) 


Nu  tog  Synderen  Piben  ud  af  Munden  og 
sagde : 

»De  er  jo  en  gefærlig  hellig  Sprutbakkelse, 
jeg  har  siddet  og  hørt  paa  Dem,  fordi  jeg  har 
ment,  at  det  har  kunnet  være  Dem  til  nogen 
Fornøielse,  men  naar  De  begynder  at  fornærme 
mig  og  at  kalde  mig  et  Helvedes  Barn,  saa 
gjør  De  klogest  i  at  see  Dem  om  efter  Døren, 
for  ellers«  —  her  bandte  Rasmus  en  skrække- 
hg  Ed  —  »kommer  De  paa  Hovedet  ud  af  den.« 

Lægprædikanten  blev  synlig  forskrækket  ved 
denne  uformodede  Salve  af  Eder,  Ane  gik  det 
paa  samme  Maade,  hun  havde  med  foldede 
Hænder  Kgget  paa  Knæ  ved  Vuggen,  nu  reiste 
hun  sig  og  sagde: 

»Husk  dog  paa,  Hr.  Aaby  »har  gjort  os  en 
stor  Tjeneste.« 

»Dig  og  ikke  mig,«  brummede  Rasmus. 

»Jeg  gaaer  nu,«  sagde  Aaby,  og  ihukommer, 
hvad  den  hellige  Paulus  skriver:    Drager  ikke  i 

ulige  Aag  med  de  Vantro;  thi  hvad  Fællesskab 
har  Retfærdighed  med  Uret?  Og  hvad  Samfund 
har  Lys  med  Mørke?« 

Han  forlod  Stuen  og  lukkede  Døren  efter  sig. 

»Han  er  mere  tosset  end  Du,«  sagde  Ras- 
mus til  Ane,  da  Lægprædikanten  var  gaaet. 
»Men  nu  er  jeg  søvnig  og  vil  i  Seng.« 

Snart  slukkedes  Lysene  baade  i  Prangerens 
og  i  Lægprædikantens  Kammer,  Stormen  vedblev 
at  hyle  udenfor,  Ane  kunde  ikke  sove,  hun  græd 
og  tænkte  paa  sit  Barn.  Tilsidst  faldt  hun  dog 
i  Søvn  og  drømte,  at  hun  var  død,  og  at  hendes 
Søn  var  bleven  til  en  Engel,  som  førte  hende 
op  til  Paradiset. 

Efter  Barnets  Død  var  Prangeren  oftere  end 
før  i  længere  Tid  borte  fra  Hjemmet,  Ane  havde 
begyndt  at  gaae  ud  at  sye,  da  hun  ikke  mere 
havde  et  Barn  at  passe,  og  naar  hun  og  Ras- 
mus traf  sammen  i  Hjemmet,  vexlede  de  ikke 
mange  Ord. 

En  Dag,  Ingen  af  dem  var  hjemme,  ban- 
kedes der  paa  Lægprædikantens  Dør,  og  en 
bondeklædt  Mand  traadte  ind.  Aaby,  der  sad  og 
læste,  reiste  sig  hurtigt  og  sagde: 

»Er  Du  kommen  til  Kjøbenhavn,  Mads?« 

»Javel,  er  jeg  saa.« 

»Og  Du  har  kunnet  finde  herud?« 

»Aa  ja.« 

Mads   var   en   lille,   undersætsig  Mand   med 

noget  Ondt  i  sit  Blik.  Han  havde  en  Knorte- 
kjæp  i  sin  Haand,  støttede  sig  til  den  og  blev 
staaende  ved  Døren,  idet  han  saae  paa  Aaby. 

»Er  der  noget  Nyt  ovre  i  Pastoratet?« 
spurgte  Aaby. 

»Der  er  vel  saa,  Jens.« 

»Kom  og  sæt  Dig  ned   og  fortæl   mig  det.« 

I  Kamret  var  kun  to  Stole,  Aaby  sad  paa 
den  ene,  Jens  satte  sig  paa  den  anden  og  holdt 
Stokken  mellem  sine  Been.  Sin  Hat  lagde  han 
paa  Gulvet  ved  Siden  af  Stolen. 

»Jeg  troer  ikke,  det  Nyt,  jeg  kan  fortælle, 
er  godt,«  mente  Mads. 

»Er  Pastor  Hansen  bleven  syg?« 

»Aa  nei,  men  Maren  har  druknet  sig  i 
Gudenaa.« 

»Hvad  siger  Du!«  udbrød  Aaby,  bleg  som 
et  Lig. 

»Ja,  begravet  blev  hun  i  Søndags.« 

»Hvorfor  gjorde  hun  den  gruelige  Gjerning?« 

»Det  maa  Du  bedst  vide,  Jens.  Hvad  Du 
sagde,  var  jo  et  Evangelium  for  hende.« 

»Nei,  nei,  jeg  veed  Intet  om,  hvad  der  har 
drevet  hende  til  den  Gjerning.« 

»Det  er  rart,  Du  har  en  ren  Samvittighed. 
Ja,  det  maa  Du  jo  have,  naar  Du  hører  til  de 
HeUige.« 

Aaby  saae  ikke,  at  Mads  smilede  skadefro, 
da  han   sagde  dette.     Der  var   et  Øiebliks  Stil- 

hed  i  Stuen;  det  kunde  høres,  at  Aahy  drog 
Veiret  tungt. 

»Død,  druknet  sig,«  gjentog  han. 

»Søren  Mikkelsen  havde  maaske  tænkt  paa  at 
gjøre  det  Samme.« 

»Jeg  maa  derover,«  foer  Aaby  op. 

»Det  skulde  Du  ikke,  Jens,  for  Søren  har 
betænkt  sig,  han  har  slaaet  sig  fra  de  Hellige 
og  lovet  Dig  en  Dragt  Prygl,  første  Gang  han 
træffer  Dig?  Vent  med  at  komme  over  til  os, 
til  hans  Hidsighed  er  gaaet  over.« 

»Men  fortæl  mig  udførhgere,  hvorledes  det 
med  Maren  er  kommen,  fortæl  .  .  .« 

»Aa,  det  behøves  ikke,  det  kan  Du  vel  selv 
tænke  Dig.  Ja,  jeg  hører  nu  ikke  til  de  Hellige, 
jeg  er  din  Modstander  i  de  Ting,  men  jeg  har 
alligevel  ondt  af  Dig.« 

»Hvad  siger  Pastor  Hansen?« 

»Det  skal  jeg  ikke  kunne  sige,  jeg  taler 
aldrig  med  ham.  Nu  vil  jeg  byde  Dig  Farvel, 
Jens.« 

»Bliv  Mads,  jeg  maa  tale  med  Dig,  jeg  maa 
have  at  vide  .  .  .« 

»Du  har  faaet  Alting  at  vide,  jeg  har  ikke 
Tid  til  at  være  her  længer,  jeg  har  mange  Ærin- 
der at  udrette  idag.     Farvel  Jens.« 

Mads  forlod  hurtigt  Kamret,  Aaby  faldt 
sammen  og  hengav  sig  til  høirøstet  Fortvivlelse. 
Da   Ane    kom  hjem  og  hørte  ham  stønne,    gik 

hun  ind  til  ham  og  spurgte  ham,  om  han  var 
syg.  Han  saae  med  et  forvildet  Blik  paa  hende 
og  sagde: 

»Ja,  jeg  er  sjælesyg,« 

»Kan  jeg  ikke  hjælpe  Dem?€ 

»Fly  mig,  jeg  er  en  Morder.« 

»Hvad  er  det  for  noget  Snak?  Kom  dog 
til  Dem  selv.« 

Han  svarede  ikke  og  sad  og  saae  ud  for 
sig.  Ane  begyndte  at  frygte  for,  at  han  havde 
mistet  Forstanden  og  sagde  ham  det.  Da  sagde 
han  til  hende: 

»Forstanden  har  jeg  ikke  mistet,  men  Troen 
paa  mig  selv.  Jeg  har  troet  at  gaae  i  den  Herre 
Jesu  Fodspor,  og  i  Stedet  for  har  jeg  gaaet  i 
Djævlens.  Jeg  har  misforstaaet  Skriften,  og  det 
har  ført  til  en  ung  Piges  Selvmord,  det  er  mig, 
der  har  myrdet  hende.« 

»Dersom  De  vil,  at  jeg  skal  forstaae  Dem,« 
sagde  Ane,  »saa  maa  De  tale  tydeligere.« 

»Jeg  vil  tale  tydehgt.  De  skal  blive  min 
Fortrolige,  jeg  trænger  til  at  udtale  mig.  Der- 
ovre i  Jylland  i  G.  Pastorat  boede  Gaardmand 
Søren  Mikkelsen,  han  var  gift  med  en  rig  Gaard- 
mandsdatter,  der  hed  Kirstine.  Søren  blev  gre- 
ben af  Troen  og  sluttede  sig  til  os,  de  HeUige, 
og  han  blev  min  Ven,  men  hans  Kone  var  meget 
verdsUg  sindet,  og  hun  hadede  mig.  Ja,  hun 
var  ogsaa  ond;  hun  jog  de  Fattige  ud  af  Gaar- 

den  og  hidsede  Hundene  paa  dem,  men  naar 
det  gik  til  Dans  og  Lystighed,  var  hun  altid  den 
Første.  Uenigheden  mellem  Søren  og  Kirstine 
blev  større  Aar  for  Aar,  og  tilsidst  bleve  de 
skilte  ad,  hun  gav  mig  Skylden  derfor,  men  jeg 
tog  mig  den  Beskyldning  let,  Søren  gav  hende 
Medgiften  tilbage,  og  det  var  en  svær  Mængde 
Penge.  Han  sagde  til  mig,  at  han  følte  sig  som 
et  nyt  og  bedre  Menneske,  efterat  Kirstine  havde 
forladt  Gaarden.  Aldrig  udeblev  han  fra  de 
Helliges  Forsamlinger. 

Der  kom  hver  Gang  Maren  Pedersdatter, 
Gaardmand  Peder  Eriksens  eneste  Barn.  Hun 
var  atten  Aar  gammel  og  en  kjøn  Pige.  Saa 
betroede  Søren  mig  en  Dag,  at  han  agtede  at 
trolove  sig  med  Maren,  hvis  Hjerte  han  havde 
vundet.  Da  optændtes  jeg  af  heUig  Iver  og  sagde, 
at  han,  strengt  taget,  havde  syndet  haardt  ved 
at  skille  sig  ved  Kirstine;  thi  Jesus  har  sagt: 
»Men  jeg  siger  Eder,  at  hvo,  som  skiller  sig  fra 
sin  Hustru,  uden  for  Hors  Skyld,  gjør,  at  hun 
bedriver  Hor;«  der  havde  gaaet  allehaande  Ryg- 
ter om  Kirstine,  saa  maaske  havde  Søren  havt 
Ret  til  at  skille  sig  fra  hende.  Det  var  ikke 
blevet  nærmere  undersøgt,  og  det  var  maaske 
rigtigt,  for  man  skal  undgaae  Forargelse.  Men 
Jesus  har  ogsaa  sagt:  »Hvo,  som  tager  en  Ad- 
skilt til  Ægte,  bedriver  Hor.«  Jeg  sagde  til 
Søren,  at  han  og  Maren  vilde  blive  udstødte  af 

de  Helliges  Tal,  hvis  de  giftede  sig,  herover 
blev  han  meget  bedrøvet.  Han  gik  til  Pastor 
Hansen  og  talte  med  ham,  men  Præsten  hører 
til  dem,  som  ikke  vier  Fraskilte. 

Jeg  selv  talte  med  Maren,  hun  tog  til  at 
hulke  høit;  thi  hun  holdt  af  Søren,  men  hun 
holdt  dog  mere  af  det  Livsens  Ord.  Jeg  lagde 
Mærke  til,  at  fra  den  Dag  var  der  ingen  Glæde 
mere  for  Søren  og  Maren,  jeg  haabede  dog,  at 
deres  levende  Tro  vilde  lade  dem  finde  Trøst, 
og  jeg  talte  ofte  med  dem  derom,  ja,  fik  Pastor 
Hansen  .til  at  gjøre  det  Samme.  Da  nu  Vintren 
kom,  reiste  jeg  hertil  for  at  hvile  mig  ud  og 
for  at  læse  i  gudeUge  Bøger,  for  at  jeg  kunde 
være  vel  forberedt,  naar  jeg  atter  skulde  ud  og 
være  Menneskefisker. 

I^Saa  var  det  idag,  at  Kirstines  Broder,  Mads, 
besøgte  mig  og  fortalte,  at  Maren  havde  taget 
Livet  af  sig.  O,  jeg  forstaaer,  at  hendes  Kjær- 
lighed har  været  saa  stor,  at  den  har  omtaaget 
hendes  Forstand ;  Søren,  der,  som  jeg  hører, , har 
forladt  de  Helliges  Menighed,  har  presset  .paa 
hende,  har  villet  gifte  sig  med  hende,  hun  har 
maaske  følt,  at  hun  ikke  i  Længden  har  kunnet 
modstaae  hans  Bønner,  og  i  Stedet  for  at  over- 
træde Skriftens  Bud,  har  hun  søgt  Døden. 

Det  er  mig,  der  har  indprentet  hende  dette 
Bud:  Ikke  at  tage  en  Fraskilt  til  Ægte.  Men  er 
det  ikke  bedre  at  tage  en  Fraskilt  til  Ægte  end 

at  begaae  Selvmord?  Igjennem  de  skiftende 
Tider,  o,  det  forstaaer  jeg  først  nu,  er  det^ikke 
ved  Frygt  for  Helvedes  Straffe,  vi  skulle  ledes 
til  Kristus,  men  ved  Kjærlighed,  kun  ved  Kjær- 
lighed.  Derfor  har  Apostlen  Ret,  naar  han 
siger:  »Talede  jeg  med  Menneskers  og  Engles 
Tungemaal,  men  havde  ikke  Kjærlighed,  da  var 
jeg  et  lydende  Malm  eller  en  klingende  Bjælde.« 
Jeg  har  været  et  saadant  lydende  Malm,  der  har 
talt  om  Dommedagsstraffe  og  gjort  den  stakkels 
Maren  angst.« 

Taarer  trillede  ned  af  hans  Kinder. 

»Jeg  har  ondt  af  Dem,«  sagde  Ane,  »men 
De  gjør  Dem  vist  for  mange  Selvbebreidelser. 
Maren  har  været  en  overspændt  Pige.« 

»Hvem  har  gjort  hende  overspændt?  Jeg 
og  ingen  Anden  end  jeg.« 

Fra  den  Dag  talte  Ane  og  Aaby  ofte  med 
hinanden,  han  søgte  hendes  Selskab  og  syntes 
at  finde  Trøst  derved.  Hun  sagde  til  ham,  at 
han  skulde  forsøge  paa  at  adsprede  sine  Tanker 
noget  og  gav  ham  de  Romaner  at  læse,  hvormed 
Rasmus  engang  imellem  om  Aftnen  havde 
forkortet  sig  Tiden.  Det  var  gamle  Feuilletoner ; 
Aaby  læste  Titlen  paa  en  af  dem,  den  hed:  »De 
tre  Musketerer.«  Han  tilstod,  at  han  aldrig 
havde  læst  Romaner,  men  han  vilde  nu  forsøge 
paa  at  læse  en  af  dem,  og  da  han  havde  læst 
den  Første,  læste  han  dem  alle.  (Forts.) 

Det  skjæbnesvangre  Slot, 


gjenfortalt  efter 

E.  T.  A.   Hoffmann. 

(Fortsat). 


Herom  vilde  Baronen  Intet  høre ;  han  fortalte, 
det  var  hans  Hensigt  at  ville  gjøre  Opholdet  i 
R — sitten  saa  behageligt  som  muligt  for  den  el- 
skede Kvinde,  han  snart  vilde  hjemføre,  og  som 
var  værd  ethvert  Offer. 

Der  kom  Arkitekter,  som  gjorde  Tegninger 
til  det  nye  Slot,  og  Baronen  saae  Fremtiden 
imøde  i  dens  lyseste  Skikkelse.  Ogsaa  Daniel 
syntes  at  forandre  sig  og  at  have  glemt  den 
ubhde  Behandling,  han  havde  lidt,  ja,  han  syntes 
endogsaa  at  blive  yngre. 

En  Dag  ankom  Wolfgangs  yngre  Broder, 
Hubert,  til  R — sitten,  ved  Synet  af  ham  blegnede 
den  ældre  Broder  og  raabe: 

>Ulykkelige,  hvad  vil  Du  her!« 

Hubert  kastede  sig  i  Broderens  Arme,  og 
denne  drog  ham  med  sig  til  et  fjerntliggende 
Værelse.  Flere  Timer  bleve  de  sammen,  da 
kom  Hubert  ud  med  forstyrret  Væsen  og  for- 
langte sin  Hest  sadlet.  Justitiarius  traadte  i 
Veien  for  ham,  han  anede,   at   der  var  en   stor 

Uenighed  tilstede  mellem  Brødrene  og  vilde  for- 
søge paa  at  faae  den  bilagt.  Nu  kom  ogsaa  Ba- 
ronen til  og  raabte: 

»Bliv  her,  Hubert.  Du  vil  komme  til  Efter- 
tanke.« 

Huberts  BUk  opklaredes,  han  kastede  sin 
kostbare  Pelsværkskappe,  greb  V.s  Haand  og 
sagde : 

»Stamhusbesidderen  vil  altsaa  dog  taale 
mig  her.« 

V.  mente,  at  han  vel  nok  kunde  bortrydde 
den  uhyggelige  Misforstaaelse.  Hubert  tog  en 
Ildrager  der  stod  ved  Kaminen,  og  fik  Ilden 
til  at  brænde  bedre. 

»De  seer,  Hr.  Justitiarius,«  sagde  han,  »at 
jeg  er  et  godmodigt  Menneske  og  dygtig  til  alle 
Slags  huslige  Ting.  Men  Wolfgang  har  de  mest 
forunderlige  Fordomme  og  er  et  Stykke  af  en 
lille  Gnier.« 

Da  V.  om  Aftnen  opsøgte  Baronen  for  at 
tale  med  ham  om  et  Godsanliggende,  fandt  han 
ham  med  et  forstyrret  Udseende  gaae  op  og  ned 
i  Værelset.  Han  greb  begge  V.s  Hænder,  saae 
ham  mørkt  ind  i  Øinene  og  sagde:  »Min  Broder 
er  kommen.  Afbryd  mig  ikke,  jeg  veed,  hvad 
De  vil  sige.  De  aner  ikke,  at  min  ulykkelige 
Broder  —  ja,  ulykkelig  vil  jeg  kalde  ham  — 
overalt  træder  i  Veien  for  mig  og  forstyrrer 
min  Fred.     Det  er  ikke  hans  Skyld,  at  jeg  ikke 

blev  grændseløs  ulykkelig,  han  har  gjort  Sit  der- 
til, men  Himlen  vilde  det  anderledes.  Siden 
Stamhuset  blev  oprettet,  har  han  forfulgt  mig 
med  et  dødeligt  Had.  Han  misunder  mig  min 
Besiddelse,  der  i  hans  Hænder  vilde  være  for- 
svundet som  Dug  for  Solen.  Han  er  den  mest 
vanvittige  Ødeland,  som  findes.  Hans  Gjæld  er 
større  end  Halvdelen  af  de  frie  Godser,  han  ar- 
ver i  Kurland:  forfulgt  af  utaalmodige  Rykkere, 
er  han  kommen  hertil  for  at  tigge  om  Penge.« 

»Og  dem  nægter  De  Deres  Broder?«  afbrød 
V.  ham. 

»Ja,  jeg  nægter  ham  dem.«  sagde  Baronen. 
»Af  Stamhusets  Penge  vil  jeg  ikke  give  ham  en 
Daler.  Men  hør  nu  det  Forslag,  jeg  har  gjort 
ham  for  faa  Timer  siden,  og  døm  saa.  De  veed, 
at  den  frie  Formue  i  Kurland  er  betydelig,  jeg 
vil  give  Afkald  paa  den  Halvdel,  som  tilfalder 
mig,  til  Fordel  for  hans  Familie.  Hubert  er  gift 
i  Kurland  med  en  smuk,  men  fattig  Frøken. 
Hun  har  født  ham  Børn  og  er  justjikke  lykkelig 
i  sit  Ægteskab.  Jeg  ønsker  nu,  at  Godserne 
skulle  sættes  under  Administration  og  Indtæg- 
terne anvendes  dels  til  FamiHens.  Underhold  og 
dels  til  at  betale  min  Broders  Gjæld  med.  Men 
hvad  bryder  han  sig  om  et  roHgt,  sorgfrit  Liv, 
hv.ad  bryder  han  sig  om  Kone  og  Børn?  Rede 
Penge,  store  Summer  vil  han  have  for  letsindigt 
at  kunne  ødsle  dem  bort!    Hvilken  Dæmon    har 

forraadt  ham  Hemmeligheden  med  de  150,000 
Daler?  Heraf  forlanger  han  Halvdelen  og  mener, 
at  de  høre  til  den  frie  Formue.  Jeg  maa  og 
vil  nægte  ham  disse  Penge,  men  jeg  har  en 
Anelse  om,  at  han  pønser  paa  Ondt  imod  mig.« 

Det  lykkedes  ikke  V.  at  faae  Baronen  til 
at  opgive  sin  Mistanke  mod  Broderen,  og  han 
overdrog  Advokaten  at  forhandle  med  Hubert. 
Disse  Forhandlinger  førte  V.  med  saa  stor  Be- 
hændighed, at  Hubert  tilsidst  sagde:  »Lad  gaae 
da.  Jeg  antager  hans  Forslag,  men  under  to 
Betingelser,  mine  Kreditorer  forfølge  mig  i  denne 
Tid  saa  haardt,  ae  jeg  er  ved  at  miste  mit  gode 
Navn  og  Rygte;  for  at  stille  dem  tilfreds,  skal 
han  give  mig  1000  Frederiksdorer,  dernæst  skal 
han  tillade  mig,  at  jeg  engang  imellem  opholder 
mig  paa  det  smukke  R — sitten  hos  min  gode  Bro- 
der.« —  »Aldrig,«  raabte  Hubert,  da  han  hørte 
dette  Forslag,  »aldrigvil  jeg  tillade,  atHubertbUver 
et  Minut  i  mit  Hus,  naar  min  Kone  kommer  her- 
til. Gaa  igjen  til  ham,  kjære  V.,  og  siig  ham, 
at  jeg  ikke  giver  ham  1000,  men  2000  Frede- 
riksdorer, naar  han  blot  reiser  sin  Vei.« 

V.  erfarede  nu,  at  Baronen  allerede  havde 
giftet  sig  uden  Faderens  Villie,  og  at  dette  Gif- 
termaal  rimeligviis  var  Grunden  til  Brodertvisten. 
Hubert  hørte  paa,  hvad  V.  havde  at  sige  ham 
og  svarede  med  en  mørk  Mine:  »Jeg  vil  betænke 
mig  og  bliver  derfor  endnu  nogle  Dage  her.« 

Til  Baronens  Ærgrelse  indrettede  hans  Bro- 
der sig  i  den  Slotsfløi,  der  var  bleven  ham  an- 
viist,  paa  et  længere  Ophold.  Man  lagde  Mfiérke 
til,  at  Hubert  ofte  og  længe  talte  med  Daniel, 
ja,  at  de  undertiden  gik  sammen  paa  Ulvejagt. 
Ellers  lod  Hubert  sig  sjelden  see  og  undgik  at 
være'  alene  sammen  med  Broderen.  V.  følte 
det  Trykkende  i  dette  Forhold  og  maatte  ind- 
rømme, at  Hubert  havde  en  uhyggelig  Maade 
at  optræde  paa. 

V.  sad  en  Dag  i  Retssalen  mellem  sine  Ak- 
ter, da  traadte  Hubert  ind,  han  var  alvorhgere 
og  medgjørligere  end  ellers  og  talte  med  Ve- 
mod i  Stemmen:  »Jeg  gaaer  ind  paa  min  Bro- 
ders sidste  Forslag.  Sørg  for,  at  jeg  endnu  idag 
faaer  de  2000  Frederiksdorer.  Jeg  reiser  bort 
inat,  tilhest  og  alene.«  —  »Med  de  mange  Penge?« 
—  »De  har  Ret.  Udsted  en  Vexel  paa  Isak 
Lazarus  i  K.  Endnu  inat  rider  jeg  til  K.  Jeg 
jages  bort  herfra,  den  GamJe  har  hexet  onde 
Aander  ind  paa  Slottet.«  — 

»Taler  De  om  Deres  Fader,  Hr.  Baron?« 
spurgte  V.  alvorhg. 

Huberts  Læber  bævede,  han  holdt  sig  ved 
Stolen  for  ikke  at  falde  om,  da  tog  han  sig 
pludselig  sammen  og  sagde: 

»Altsaa,  Hr.  Justitiarius,  endnu  idag.« 

Hubert  gik,  da  hans  Broder  udstedte  Vex- 
len,  sagde  denne: 

»Nu  har  han  indseet,  at  han  ikke  kan 
rokke  min  faste  Villie.« 

Længe  havde  Stamhusbesidderen  ikke  været 
saa  glad. 

V.  boede  i  et  noget  afsides  behggende  Væ- 
relse, hvis  Vindue  vendte  ud  til  Slotsgaarden. 
Denne .  Nat  foer  han  pludselig  op  af  Søvneri,  og 
det  forekom  ham,  at  en  fjern,  klagende  Jamren 
havde  vækket  ham.  Han  lyttede  efter,  men  Alt 
vedblev  at  være  stille.  Han  blev  greben  af  en 
ganske  særegen  Følelse  af  grufuld  Angst,  der 
drev  ham  op  af  Sengen  og  hen  til  Vinduet. 

Ikke  længe  efter  blev  Slotsporten  aabnet, 
og  med  en  brændende  Kjærte  i  Haanden  skred 
den  gamle  Daniel  over  Slotsgaarden,  han  aab- 
nede  Stalddøren  og  førte  kort  efter  en  opsadlet 
Hest  frem.  Ud  af  Mørket  fremtraadte  nu  en 
anden  Person,  vel  indhyllet  i  en  Pels  og  med  en 
Rævehue  paa  Hovedet.  Det  var  Hubert,  som  i 
nogle  Minutter  talte  heftigt  med  Daniel  og  der- 
efter gik  bort.  Daniel  førte  Hesten  tilbage  i 
Stalden,  lukkede  Stalddøren^  og  vendte  tilbage 
til  Slottet  ad  samme  Vei,  han  var  kommen. 

Det  var  tydeligt,  at  Hubert  havde  villet  ride 
bort,  men  forandret  sin  Beslutning,  endvidere 
var  det  klart,  at  der  bestod  en  farlig  Forstaaelse 
mellem  ham  og  den  gamle  Hushovmester.  V. 
kunde    neppe   oppebie   Morgenen   for  at    under- 

rette  Stamhusbesidderen  om  sin  Opdagelse.  Det 
gjaldt  nu  virkelig  om  at  tage  sig  iagt  for  Hubert. 

Om  Morgenen  hørte  V.  stor  Larm  paa  Slot- 
tet, Døre  bleve  slaaede  op  og  i,  og  høirøstet 
Tale  lød  paa  Gangene.  Han  traadte  ud  af  sit 
Værelse  og  fik  at  vide,  at  Baronen  ikke  var 
paa  sit  Værelse,  og  at  der  i  flere  Tirrer  for- 
gjæves  var  blevet  søgt  efter  ham.  I  sin  Jægers 
Nærværelse  var  han  om  Aftnen  gaaet  i  Seng, 
han  maatte  derefter  være  staaet  op,  have  iført 
sig  Slobrok  og  Morgensko  og  være  gaaet  bort 
med  en  Armstage  i  Haanden,  en  saadan  savne- 
des. Greben  af  en  mørk  Anelse  løb  V.  til  den 
uheldsvangre  Sal,  hvis  Sidekabinet  Wolfgang 
ligesom  sin  Fader  havde  valgt  til  Soveværelse. 
Porten  til  Taarnet  stod  paa  vid  Gab.  Forfærdet 
raabte  V.: 

»Dernede  i  Dybet  ligger  han  knust!« 

Det  forholdt  sig  saaledes. 

Med  stort  Besvær  blev  Liget  hentet  op  af 
Dybet  og  lagt  i  den  Sal,  hvor  for  faa  Uger  siden 
den  gamle  Baron  Roderich  havde  ligget.  Med 
grændseløs  Fortvivlelse  raabte  Baron  Hubert: 

»Broder,  o,  min  stakkels  Broder!  Nei, 
herom  har  jeg  ikke  anmodet  den  Djævel,  som 
har  besat  mig.« 

V.  skjælvede  ved  at  høre  dette,  det  fore- 
kom ham,  som  Hubert  tilstod,  at  han  var  sin 
Broders  Morder.     Hubert  laa  besvimet  paa  Gul- 


312 


vet,  man  bragte  ham  tilsengs,  og  han  kom  sig 
temmelig  hurtigt  efter  et  stærkt  Lægemiddel. 
Bleg,  med  vaklende  Skridt  traadte  han  'ind  i 
V.s  Værelse  og  lod  sig  falde  ned  i  en  Lænestol. 

»Jeg  har  ønsket  min  Broders  Død,«  sagde 
han,  »fordi  min  Fader,  ved  at  gjøre  Godset  til 
et  Stan\hus,  havde  givet  ham  den  bedste  Del  af 
Arven.  Nu  har  Wolfgang  fundet  Døden  paa  en 
forfærdelig  Maade,  jeg  er  Stamhusbesidder,  men 
mit  Hjerte  er  knust,  jeg  vil  aldrig  mere  kunne 
blive  lykkeHg.  Jeg  beder  Dem  om  at  blive  i 
Deres  Embede,  De  skal  faae  de  mest  udstrakte 
Fuldmagter  angaaende  Stamhusets  Bestyrelse; 
thi  jeg  er  ikke  i  Stand  til  at  boe  her.« 

Hubert  forlod  Værelset  og  var  et  Par  Timer 
efter  paa  Veien  til  R.  Det  syntes,  at  den  ulyk- 
kelige Wolfgang  om  Natten  var  staaet  op  og 
søvndrukken  havde  aabnet  Porten  i  Stedet  for 
Døren  ved  Siden  af,  der  førte  til  Bibliotheket. 
Og  saa  var  han  styrtet  ned.  Denne  Forklaring 
var  dog  sat  paa  Skruer.  Kunde  Baronen  ikke 
sove?  Vilde  han  hente  sig  en  Bog  i  Bibliothe- 
ket? I  saa  Tilfælde  kunde  han  ikke  have  været 
søvndrukken,  og  han  kunde  da  ikke  have  taget 
feil  af  Porten  og  Døren.  Forøvrigt  kostede  det 
en  Del  Anstrengelse  af  faae  Porten  aabnet.  Da 
V.  i  det  forsamlede  Tjenerskabs  Nærværelse 
udviklede  disse  Anskuelser,    traadte  Frank,  Ba- 

ronens  Jæger,  frem  og  sagde:  »Ak,  Hr.  Justi- 
tiarius,  saaledes  er  det  vel  neppe  gaaet  til.« 

»Hvorledes  det?«  spurgte  V. 

Frands  vilde  dog  ikke  ud  med  Sproget, 
men  forbeholdt  sig  at  ville  sige  sin  Mening, 
naar  han  var  ene  med  V.  Da  det  skete,  fortalte 
Frands,  at  Baronen  ofte  havde  talt  med  ham 
om  de  Skatte,  der  formodedes  begravne  nede  i 
Taarnruinen,  og  at  han  tidt  ved  Nattetid,  som 
drevet  dertil  af  en  ond  Aand,  lod  sig  give  Port- 
nøglen af  Daniel  og  med  Længsel  stirrede  ned 
i  Dybet  efter  de  formentlige  Rigdomme.  Rime- 
ligvis havde  Baronen  den  skjæbnesvangre  Nat 
handlet  saaledes,  var  bleven  svimmel  og  styrtet 
ned  i  Afgrunden.  Daniel,  der  syntes  at  være 
bleven  dybt  rystet  ved  Baronens  Død,  mente,  at 
det  vilde  være  heldigt  at  faae  den  farlige  Port 
tilmuret,  hvilket  ogsaa  skete. 

Det  nye  Slot  blev  ikke  opbygget,  men  det 
gamle  sat  i  saa  god  Stand  som  muligt.  Baron 
Hubert  opholdt  sig  paa  sine  Godser  i  Rusland; 
først  efter  flere  Aars  Forløb  kom  han  sildig  i 
Høst  engang  til  R — sitten,  efter  først  at  have 
deponeret  sit  Testamente  hos  Øvrigheden  i  K. 
Under  sit  Ophold  i  R— sitten  viste  Baronens 
Væsen  sig  at  være  helt  forandret,  og  han  talte 
om  sin  nærforestaaende  Død.  Hans  Anelse  gik 
i  Opfyldelse:  thi  Aaret  efter  døde  han. 

Sønnen    hed    Hubert    ligesom   Faderen   og 

Kom  hurtigt  over  fra  Rusland  for  at  tage  Stam- 
huset i  Besiddelse ;  hans  Moder  og  Søster  fulgte 
ham.  Den  unge  Baron  syntes  at  besidde  alle 
sine  Forældres  slette  Egenskaber,  han  var  stolt, 
opfarende  og  pengebegjærlig.  Han  gjorde  strax 
en  Mængde  Forandringer,  Kokken  jog  han  bort, 
Kudsken  forsøgte  han  at  prygle,  men  den  stærke 
Karl  satte  sig  til  Modværge,  kort  sagt,  han  var 
i  Færd  med  at  skalte  og  valte  med  Alt 
med  tyrannisk  Vilkaarlighed,  da  traadte  V.  til 
og  fordrede,  at  ingen  Stol  maatte  flyttes  paa 
Slottet,  før  Testamentet  var  blevet  aabnet. 

»De  understaaer  Dem,«  begyndte  den  unge 
Baron. 

V.  lod  ikke  den  af  Raseri  skummende  Yng- 
ling tale  ud,  maalte  ham  med  et  gjennemborende 
Blik  og  sagde: 

»Ingen  Overilelse,  Hr.  Baron!  Her  kan  De 
ikke  regere,  før  Testamentet  er  blevet  aabnet. 
For  Øjeblikket  er  jeg  Herre  her  og  vil  møde 
Magt  med  Magt.  I  Kraft  af  min  Fuldmagt  er 
jeg  endogsaa  i  Stand  til  at  forbyde  Dem  Op- 
holdet her.« 

Baronen  indsaae,  at  den  Gamle  havde  Ret, 
og   med   en  haanlig  Latter  trak  han  sig  tilbage. 

Tre  Maaneder  vare  forløbne,  og  den  Dag 
kommen,  da  Testamentet  efter  den  Afdødes 
Villie  skulde  aabnes  i  R.  Foruden  Retsperso- 
nerne,    den   unge  Baron   og  V.    fandtes  i  Rets- 

salen  en  ung  Mand  af  ædelt  Udseende,  han  var 
kommen    med  V. ;     et  Aktstykke    stak    frem    af 
hans  Frakke,    hvorfor    han   blev  antaget   for  at 
være    V.s    Skriver.       Baronen     forlangte,     man 
skulde  skynde  sig  med  at  begynde,  han  bekræf- 
tede,    at    Testamentet    var    skrevet    med    hans 
Faders  Haand  og  forsynet  med  hans  Segl.     Lige- 
gyldigt   hørte    Baronen    paa    Indledningen,    men 
nu  erklærede  hans  afdøde  Fader,   Hubert  v.  R., 
at    han    ikke    havde    besiddet    Stamhuset    med 
Rette,    men  bestyret  det  for  dets  virkelige  Be- 
sidder,   en  Søn  af  den  afdøde  Baron  Wolfgang 
von  R.    og    opkaldt  Roderich  efter   sin    Bedste- 
fader.    Roderich  var  efter  sin  Fader  Wolfgangs 
Død  den  retmæssige  Besidder  af  Stamhuset  R — 
sitten.      Der    fulgte    et   Bilag    med  Testamentet, 
hvori  der  aflagdes  nøiagtigt  Regnskab  for  Stam- 
husets   Bestyrelse.      Wolfgang   v.    R.,    saaledes 
fortalte  Hubert  i  sit  Testamente,  havde  paa  sine 
Reiser    i  Genf   lært  at  kjende   Julie  de  St.  Val 
og    fattede    en  saa  heftig  Kjærhghed   til  hende, 
at  han  ikke  kunde  skilles  fra  hende.      Hun  var 
meget  fattig,  men  af  god,  adehg  Familie.     Søn- 
nen kunde  ikke  vente,  at  Faderen  vilde  give  sit 
Minde  til  denne  Forbindelse ;  thi  den  gamle  Baron 
Roderich  ønskede,   at  Stamhusets  Glands  skulde 
hæves  ved,  at  Sønnen  gjorde  et  gUmrende  Parti. 
Ikke    desto    mindre  vovede   denne   fra  Paris  at 
tilskrive  Faderen   om   sin  Kjærlighed  til  Frøken 


316 


de  St.  Val,  og  fik  til  Svar,  at  Faderen  allerede 
havde  en  Brud  til  sin  Søn,  og  at  der  selvfølge- 
ligt ikke  kunde  blive  Tale  om  nogen  Anden. 
Wolfgang  skulde  være  reist  til  England,  i  Stedet 
for  vendte  han  tilbage  til  Genf  under  Navnet 
Born  og  holdt  Bryllup  med  Julie,  der  Aaret 
efter  fødte  ham  en  Søn.  Denne  blev  altsaa 
Stamhusbesidder  efter  Faderens  Død.  Aarsagen 
til,  at  Hubert,  der  havde  været  underrettet  om 
hele  Sagen,  saa  længe  havde  tiet,  skyldtes  Af- 
taler med  Broderen. 

Som  truffen  af  Lynild,  hørte  den  unge  Ba- 
ron Hubert  Testamentet  blive  oplæst;  da  det 
var  skeet,  reiste  V.  sig  og  sagde:  »Mine  Herrer, 
her  har  jeg  den  Ære  at  forestille  Dem  Baron 
Roderich  von  R.,  nu  Besidder  af  Stamhuset 
R — sitten.«  Baron  Hubert  saae  paa  den  unge 
Mand,  der  var  som  falden  ned  fra  Himlen, 
truede  ham  med  knyttet  Næve  og  lynende  Øine 
og  foer  ud  af  Retssalen. 

Nu  tog  Baron  Roderich  de  Aktstykker  frem, 
som  skulde  bevise,  at  han  var  den  Person, 
hvorfor  han  udgav  sig.  V.  gjennemsaae  alle 
disse  Papirer  med  en  mørk  Mine,  lagde  dem 
igjen  sammen  og  sagde: 

»Nu,  Gud  vil  staae  os  bi.« 

Allerede  den  næste  Dag  indgav  Baron  Hu- 
bert ved  sin  Advokat  en  Protest  mod  Testa- 
mentets   Gyldighed    og    fordrede,    at    han    strax 

skulde  sættes  i  Besiddelse  af  Stamhuset.  Det 
var  en  Selvfølge,  hed  det  i  Protesten,  at  den 
afdøde  Baron  hverken  testamentarisk  eller  paa 
anden  Maade  kunde  disponere  over  Stamhuset. 
Testamentet  var  ikke  Andet  end  en  Fortælling 
om,  at  Baron  Wolfgang  havde  en  Søn,  der 
endnu  levede,  det  havde  ikke  større  Beviiskraft 
end  et  hvilketsomhelst  andet  Vidneudsagn. 
Tvertimod  paalaa  det  Prætendenten  med  Vidner 
at  godtgjøre  sin  formentlige  Arveret.  Ved  Baron 
Huberts  Død  var  Stamhuset  gaaet  umiddelbart 
over  til  dennes  Søn.  Det  kunde  være  ganske 
ligegyldigt,  hvilken  Grund  den  afdøde  Stamhus- 
besidder havde  havt  til  at  opstille  en  anden 
Arvetager,  af  hans  efterladte  Papirer  kunde  det 
godtgjøres,  at  han  selv  i  Schweiz  havde  havt 
en  Kjærlighedshistorie,  og  maaske  var  den  fore- 
givne Brodersøn  hans  egen  Søn,  hvem  han  i  et 
Anfald  af  Samvittighedsnag  havde  villet  give 
det  rige  Stamhus. 

Der  var  saaledes  al  Sandsynlighed  for,  at 
Testamentet  vilde  blive  omstødt,  og  kun  V.s 
rastløse  Bestræbelser  forhindrede,  at  det  skete 
strax,  og  at  han  havde  faaet  sat  en  kort  Tidsfrist. 
Han  indsaa  godt  selv,  hvor  vanskeUgt  det  vilde 
blive  for  ham  at  føre  sin  Sag.  Han  havde 
gjennemstøvet  den  gamle  Baron  Boderichs  Breve 
uden  at  fmde  Spor  af  et  Brev,  der  hentydede  til 
Wolfgangs  Forhold  til  Frøken  de  St.  Val. 

Tankefuld  sad  han  i  R — sitten  i  den  gamle 
Baron  Roderichs  Sovekabinet.  Han  begyndte 
at  skrive  til  en  Notar  i  Genf  for  at  bede  denne 
skaffe  sig  nogle  Notitser  om  den  unge  Barons 
Familieforhold.  Det  var  blevet  Midnat,  Fuld- 
maanen  skinnede  klart  ind  i  den  tilstødende. 
Sal,  hvortil  Døren  stod  aaben.  Da  var  det, 
som  gik  Nogen  langsomt  og  tungt  op  ad  Trap- 
pen og  klirrede  og  raslede  med  Nøglerne.  V. 
blev  opmærksom,  han  stod  op  og  gik  ind  i  Sa- 
len, hvor  han  tydeligt  hørte,  at  Nogen  tog  i 
Salsdøren.  Kort  efter  blev  denne  aabnet,  eg  et 
Menneske  med  ligblegt,  fortrukket  Ansigt  og  i 
Natdragt  traadte  langsomt  ind  holdende  en  Armstage 
med  et  brændende  Lys  i  Haanden.  V.  gjen- 
kjendte  strax  den  gamle  Hushovmester  og  var  i 
Begreb  med  at  tiltale  ham,  men  betænkte  sig, 
han  forstod,  at  han  havde  en  Søvngjænger  for  sig. 

Den  Gamle  gik  med  afmaalte  Skridt  tvers 
over  Salen  hge  hen  til  den  tilmurede  Port,  der 
havde  ført  til  det  sammenstyrtede  Taarn*  Tæt 
foran  denne  blev  han  staaende  og  udstødte  et 
saa  forfærdeligt  Hyl,  at  det  fyldte  V.  med  Gru. 
Derefter  stillede  han  Armstagen  paa  Gulvet  og 
begyndte  med  begge  Hænder  at  kradse  paa  Mu- 
ren, til  Blodet  sprang  ham  frem  under  Neglene, 
samtidigt  stønnede  og  sukkede  han  som  pint  af 
en  forfærdelig  Dødskval.  (Forts.) 

Fra  alle  Kanter. 


En  Visehandler,  (Sluttet).  Af  andre  Viseforfattere 
i  1848  var  der  en  C.  C.  B.  B.  Franck,  en  L.  C.  Larsen 
og  H.  Nissen,  hvis  Viser  vare  af  samme  Beskaffenhed 
som  H.  P.  Møllers.  —  „Daneskjalden"  J.  Garbrecht 
lod  ogsaa  høre  fra  sig,  han  skrev:  „Den  lille  Tambour", 
hvis  første  Vers  lød: 

„Appellen  lød  i  den  danske  Hær, 
Den  kaldte  hver  Mand  til  Striden, 
Rask  klang  den  Tromme  i  Morgenskjær, 
Men  Tambouren  selv  var  liden". 

Pladsen  har  kun  tilladt  mig  at  give  en  kort  Udsigt 
over  Gadeviserne  i  1848.  De  to  følgende  Krigsaar  be- 
sidde vistnok  et  ligesaa  righoldigt  Materiale.  Imidlertid 
blev  der  naturligviis  ogsaa  sunget  andre  Sange,  da  saa- 
ledes  „Eventyr  paa  Fodreisen"  blev  opført,  vare  San- 
gene fra  dette  Sangspil  paa  Alles  Læber. 

For  at  komme  tilbage  til  H.  P.  Møller,  tilbød  jeg 
ham  min  Sang  „Dansken  har  Seier  vundet";  han  vilde 
kun  give  5  Mark  for  den,  men  jeg  syntes,  den  nok  var 
1  Rdl.  værd.  Vi  bleve  da  ikke  enige,  og  jeg  solgte 
Sangen  for  1  Rdl.  til  en  Bogtrykker  Nissen  i  Vimmel- 
skaftet. Mindst  ventede  jeg,  at  denne  Sang  nogensinde 
skulde  blive  en  Folkesang.  Jeg  var  19  Aar  gammel, 
dengang  jeg  skrev  den.  Siden  sagde  H.  P.  Møller  en- 
gang til  mig:  „Var  De  blot  bleven  lidt  endnu,  havde 
jeg  givet  Dem  1  Rdl.  Jeg  skal  nu  altid  prutte."  — 
Jeg  skal  ved  denne  Leilighed  fortælle  en  anden  Sangs 

Historie.  I  1861  skrev  jeg  Sangen:  „Nu  skal  vi  nok 
atter  med  Preusseren  slaaes",  og  C.  C.  Møller  skrev  en 
kvik  Melodi  til  den.  Vi  tilbøde  min  daværende  For- 
lægger, Bogtrykker  S.  Trier,  den  og  forlangte  intet 
Honorar.  Han  udgav  den,  og  et  Par  Maaneder  efter 
sendte  han  Forfatter  og  Komponist  uopfordret  hver 
40  Kr. 

Hvad  nu  H.  P.  Møller  angaaer,  blev  han  en  gam- 
mel Mand  og  døde  først  i  Begyndelsen  af  Firserne. 
Han  blev  bestandigt  boende  paa  Gammelmønt  og  lod 
aldrig  sine  Boutiksruder  pudse;  Gjenboerne  skulle  først 
have  erfaret  hans  Død,  da  de  en  Dag  saae  Ruderne 
rene.  Komponisten  Horneman  den  ældre  havde  en- 
gang skrevet  en  saare  lystig  Melodi  til  «n  Matrossang, 
hvortil  han  opfordrede  mig  til  at  skrive  Texten.  Don 
Sang  fik  H.  P.  Møller  til  Forhandling,  og  herved  kom 
jeg  atter    en   kort  Tid   i   Forbindelse    med    den    gamle 

Særling. 

*  * 

* 

Gjæstgiverste<let  „Vinkanden",  der  oftere  nævnes 
i  Fortællingen  „Lieutenant  Harder",  findes  allerede 
omtalt  i  Holbergs  Komedier.  Det  existerer  endnu 
men  er  blevet  omdøbt  til  „Dannebrog".  Navnet  „Vin- 
kanden" vilde  dog  bedre  svare  til  den  gamle,  beskedne 
Gaard  paa  Vestergade. 


Redakteur:   Kapitain  Michael  Gjørup. 

Trykt  hos  Ghr.  Birch,  Gothersgade  65. 

skulde  afgjøre  hendes  Skjæbne.  Hvor  havde 
hun  ikke  Lyst  til  at  skyde  Afgj øreisen  fra  sig? 
Men  det  kunde  ikke  lade  sig  gjøre;  Axel  vilde 
den  følgende  Dag  vistnok  komme  og  forlange 
Svar.  Hvorledes  skulde  det  lyde?  Hun  tænkte 
paa  det  Liv,  hun  hidtil  havde  ført,  hun  blev  fe- 
teret overalt,  hvor  hun  kom,  hun  var  den  rige 
Grosserer  Erbachs  Datter.  Blev  hun  Premier- 
lieutenant  Harders  Frue,  maatte  hun  opgive  Alt 
dette,  især  hvis  han  igjen  blev  forsat  fra  Byen. 
Elskede  hun  ham  saa  meget,  at  hun  kunde  bringe 
dette  Offer? 

Ja,  hun  gjorde,  hun  vilde  bringe  det. 

Men  nu  hans  Fætter,  Auditeuren.  Ja,  det 
var  et  udmærket  Parti.  Hun  vilde,  hvis  hun 
blev  hans  Kone,  kunne  komme  til  at  spille  en 
Rolle  i  Selskabslivet  og  ikke  behøve  at  give  SKp 
paa  sine  Livsvaner.  Men  hun  havde  jo  altid 
læst  hos  Digterne,  at  en  ung  Pige  aldrig  kunde 
blive  lykkelig,  uden  hun  fulgte  Hjertets  Stemme. 
Hun  havde  fornylig  hørt  synge  ude  i  Kasino,  da 
hun  saae  »Mester  og  Lærling« :  »I  hvad  der  end 
skal  hænde,  det  glider  for  Tvende,  som  trofast 
hinanden  har  kjær.« 

Søvnen  vilde  ikke  komme  i  hendes  Øine, 
hun  kastede  sig  frem  og  tilbage  paa  sit  Leie, 
hun  syntes,  at  hun  var  den  mest  ulykkelige  unge 
Pige  i  Kjøbenhavn.  Da  Moderen  kom  til  hende 
om  Morgenen,  fandt  hun,  at  Louise  havde  Feber, 

Lieutenant  ilarder.  (Ports.)  11 

hendes  Kinder  brændte,  og  Øinene  vare  matte. 
Lægen  erklærede  Sygdommen  for  at  være  en 
let  Gren  af  gastrisk  Feber. 

Sygdommen  blev  mere  langvarig  end  man 
havde  ventet.  Og  først  henad  Julen  blev  Louise 
Rekonvalescent.  Under  sin  Sygdom  havde  hun 
kun  maattet  modtage  Besøg  af  sine  Allernær- 
meste, og  til  disse  henregnedes  Helene.  Hun 
havde  daghg  bragt  Hilsen  fra  sin  Moder  og  sin 
Broder,  men  efterat  Louise  en  Dag  var  kommen 
oven  Senge,  havde  Helene  fortalt,  at  Axel  havde 
viist  stor  Deltagelse  hele  Tiden  under  den  nu 
heldigt  overstaaede  Sygdom.  Louise  bad  Helene 
takke  Broderen  for  denne  Deltagelse  og  hilse 
ham  fra  hende.  Men  da  hun  var  bleven  alene, 
begyndte  Tvivlene,  som  vare  traadte  i  Baggrun- 
den, paany  at  arbeide  sig  frem,  hendes  Hjerte 
bankede,  hendes  Hovede  blev  hedt,  hun  befand^. 
sig  ikke  vel  og  maatte  i  et  Par  Dage  paany 
holde  Sengen. 

>Mon  jeg  ikke  vil  faae  Ro,«  spurgte  hun 
sig  selv,  »hvis  jeg  tog  en  afgjørende  Beslutning? 
Var  jeg  bleven-  syg,  dersom  jeg  hin  Aften  havde 
givet  Axel  mit  Ja?« 

En  Aften  sad  Moderen  inde  hos  hende  og 
talte  om  Julen.  Talen  faldt  paa,  at  denne  Jul 
vilde  Helene  for  første  Gang  deltage  i  FamiUe- 
festen.  Fru  Erbach  roste  meget  sin  tilkommende 
Svigerdatter  og  endte  med  at  sige: 

»Hvem  der  nu  ogsaa  havde  Dig  godt  for- 
lovet, lille  Louise.« 

Da  paakom  Louise  pludselig  den  Tanke: 
»Hvad  om  Du  betroede  din  Moder  Alt?«  Fru 
Erbach  havde  været  en  god  Moder  for  sine  Børn, 
men  efter  Louises  Konfirmation  var  hun  kommen 
til  at  staae  Datteren  noget  fjernere,  idet  Louise 
søgte  sine  jevnaldrende  Veninder  og  Moderen 
sine,  og  den  Sidste  tillod  ikke,  at  Datteren  blan- 
dede sig  i  Husets  Anliggender.  Grossereren 
havde  ved  en  enkelt  Leilighed  udtalt  sig  om 
Ønskeligheden  af,  at  Louise  lærte  at  føre  en 
Husholdning,  hertil  havde  Moderen  svaret,  at 
det  var  altid  tidsnok,  naar  hun  et  Halvaars  Tid 
før  sit  Bryllup  blev  indviet  i  Kjøkkenets  Hem- 
meligheder. 

Imidlertid  følte  Louise,  at  hendes  Moder 
var  Den,  hun  nærmest  maatte  betroe  sig  til ; 
selv  om  Anna  ikke  var  bleven  gift  og  nu  havde 
været  i  Kjøbenhavn,  vilde  Louise  ikke  kunne 
have  spurgt  hende  til  Raads  i  en  Sag,  som  an- 
gik Axel  og  hans  Fætter.  Efter  en  lille  Pause 
i  Samtalen,  sagde  Louise: 

»Der  er  Noget,  jeg  gjerne  vil  tale  med  Dig 
om.« 

»Hvad  er  det,  mit  Barn?« 

»^eg  undseer  mig  næsten  derved.  —  Men 
hvad  skal  jeg  gjøre,  jeg  bliver  syg,  naar  jeg  ret 
tænker  derpaa.« 

»Ih,  Gud  bevare  os,  bliver  Du  syg!  Det 
gaaer  ikke  an.« 

»Saa  hør  nu,  hvad  jeg  vil  sige  Dig.« 

Louise  fortalte  sin  Moder  om  de  to  Kætteres 
Frieri,  men  blufærdigt  talte  hun  ikke  om  sine 
Følelser  overfor  Axel.  Moderen  maatte  derfor 
antage,  at  hendes  Datter  ikke  var  den  Ene  mere 
gunstig  end  den  Anden.     Hun  sagde: 

»Og  Alt  dette  har  jeg  ikke  havt  nogen 
Anelse  om,  og  derom  taler  Du  først  nu  til  din 
Moder?  Jeg  kan  forstaae,  at  dit  Sind  har  været 
i  stærk  Bevægelse;  thi  at  give  en  Mand  sit  Ja, 
er  det  alvorhgste  Skridt,  en  Pige  kan  gjøre  i 
sit  Liv.  Mit  Raad  i  denne  Sag  er,  at  Du  bør 
foretrække  Auditeuren  for  Premierlieutenanten, 
hvis  Du  da  vil  forlove  Dig;  Auditeuren  er  et 
særdeles  godt  Parti.« 

Moderen  fremførte  nu  alle  de  Grunde,  som 
Louise  havde  sagt  sig  selv.  Derefter  vedblev 
hun: 

»Hvad  nu  Premierlieutenanten  angaaer,  da 
har  Du  kjendt  ham  i  længere  Tid,  og  jeg  kan 
ikke  sige  Andet,  end  at  han  har  gjort  et  vin- 
dende Indtryk  paa  mig,  men  et  Parti  med  en 
Lieutenant  er  just  ikke  glimrende.  Vel  vil  han 
arve  Noget  efter  Moderen  og  derved  blive  noget 
bedre  stillet  end  mangen  anden  ung  Offieeer, 
men  han  vil  aldrig  kunne  komme  til  at  give 
Dig   et  Hjem   som  det,    hvori    Du    er    opdraget. 

Disse  Lieutenanter  gjøre  med  Rette  Lykke  paa 
Ballerne,  men  de  ere  ikke  stillede  saaledes,  at 
de  gjøre  Lykke  hos  Pigens  Forældre,  naar  der 
er  Tale  om  Ægteskab.« 

»De  stakkels  Lieutenanter!«  sukkede  Louise. 

»Aa,  de  revanchere  sig  paa  andre  Maader,« 
sagde  Moderen.  »Du  vil  lægge  Mærke  til,  hvor 
faa  Lieutenanter  Du  i  Almindelighed  møder  i 
vore  Kredse,  og  de.  Du  seer,  ere  beslægtede 
med  et  eller  andet  af  de  toneangivende  Huse. 
Jeg  har  ladet  mig  fortælle,  at  de  unge  Officerer 
ikke  have  Raad  til  at  holde  en  nobel  civil  Dragt, 
og  den  er  aldeles  nødvendig  for  at  kunne  op- 
træde i  Selskabslivet.  Der  seer  Du  aldrig  Uni- 
former. « 

»Hvis  nu  en  ung  Pige  elskede  en  Lieute- 
nant?« 

»Saa  gjorde  hun  bedst  i  at  blive  Herre 
over  sin  Kjærlighed.  Naar  Krybben  er  tom, 
bides  Hestene.« 

»Hvis  hendes  Forældre  kunde  give  hende 
en  god  Medgift?« 

»Kunde  Forældrene  ikke  forhindre  Ægte- 
skabet, vilde  de  dog  altid  beklage,  at  det  var 
blevet  indgaaet.« 

»Lieutenanten  kan  avancere.« 

»Troer  Du,  at  Lieutenant  Harder  bliver 
Kapitain  i  de  første  ti  Aar?  Det  gjør  hanneppe. 
Saa  er  han  mindst  ti  Aar  Kapitain,  og  naar  han 

er  henved  de  Halvtreds,  bliver  han  Major.  — 
Det  er  nødvendig  for  en  ung  Pige,  naar  hun 
faaer  en  Frier  af  Embedsstanden,  at  gjøre  et 
Slags  Overslag  over  Frierens  Fremtid;  det  kan 
gjøres  med  nogenlunde  Sikkerhed.« 

»Du  mener  altsaa,  at  Hjertet  ikke  bør  be- 
stemme mit  Valg?« 

»Hjertet,  mit  Barn,  er  en  meget  paatræn- 
gende Ven,  der  vil  herske  over  os  i  vor  Ung- 
dom, Hjertet  kan  stundom  overliste  os,  naar  vi 
blive  noget  ældre,  men  ender  tilsidst  med  at 
blive  beseiret  af  Fornuften.  Du  er  udsat  for 
at  blive  behersket  af  dit  Hjerte,  det  er  jeg  hel- 
digviis  ikke  mere.  Det  er  derfor  rigtigt,  at  Du 
spørger  mig  til  Raads  i  dit  Hjerteanliggende,  og 
af  hvem  vil  Du  kunne  faae  bedre  Raad  end 
af  din  Moder?« 

Louise  svarede  ikke,  og  Moderen  forlod 
hende  kort  efter.  Hvad  den  Sidste  havde  sagt 
sin  Datter,  fandt  denne  saare  rigtigt  og  natur- 
Hgt,  men  alligevel,  ja,  Louise  følte,  at  hendes 
Hjerte  havde  Magten,  men  hun  havde  generet 
sig  for  at  tilstaae  det  for  sin  Moder.  Svækket- 
af  Sygdommen,  havde  hun  mistet  al  Energi,  hun 
lagde  Hovedet  paa  Puden  og  græd.  Hun  syn- 
tes, at  Axel  var  tabt  for  hende  for  bestandigt. 
Saa  begyndte  hun  at  gjøre  sig  Selvbebreidelser 
og  at  mene,  at  hun  ikke  var  ham  værdig.  Havde 
hun  levet  for  Andet  end  SelskabeUghedens  Tant? 

Duede  him  til  at  være  Husmoder,  til  .at  styre 
et  Hjem  med  Sparsommelighed?  Axel  derimod 
havde  i  tre  Aar  kæmpet  mod  Fjenden  og  lært 
Livets  Alvor  at  kjende,  han  var  bleven  opdragen 
i  en  streng  Skole  og  elskede  Nøisomhed.  Til 
Nøisomhed  kjendte  Louise  ikke  og  havde  aldrig 
vidst,  hvad  det  var  at  savne  Noget. 

Efterhaanden  som  de  sidste  Spor  af  Louises 
Sygdom  forsvandt,  og  hun  kunde  begynde  at 
gaae  ud,  trængtes  det  tilbage,  som  havde  be- 
skjæftiget  hendes  Tanker,  mens  Feberen  endnu 
var  i  Blodet.  Hun  sagde  til  sig  selv,  at  hun  jo 
havde  det  godt,  saaledes  som  hun  nu  havde 
det,  at  hun  havde  sin  Dag  og  sin  Tid  til  sin 
Raadighed,  men  at  der  vilde  skee  en  Forandring 
heri,  naar  hun  forlovede  sig.  Hun  vilde  endnu 
i  et  Par  Aar  nyde  sin  Frihed,  leve  sit  lystige 
Sommerfugleliv,  og  da  vilde  hun  ikke  have  Noget 
imod  at  knytte  sin  Skjæbne  til  Axels.  Men 
vilde  han  vente  saa  længe?  O,  det  vilde  han, 
hvis  han  elskede  hende.  — 

En  Dag  havde  Helene  paa  et  Sygebesøg 
hos  Louise  truffet  Erna.  De  vare  gaaede  bort 
sammen,  og  Helene  havde  bevæget  sin  Forlovedes 
Kusine  til  at  gaae  hjem  med  sig.  Fru  Harder 
havde  modtaget  sin  Gjæst  med  stor  Hjertelighed 
og  bedet  hende  om  endelig  at  komme  en  Aften. 
En  Eftermiddag  vare  Emil  og  Helene  gaaede  ud 
paa    Toldbodveien    og    havde    taget    Erna    med 

hjem  til  Fru  Harder.  Fru  Rostgaard  havde 
Intet  derimod,  hun  saae  gjerne,  at  hendes  Bro- 
derdatter fandt  Adspredelse. 

Axel  traf  saaledes  Erna  i  sin  Moders  Hus. 
Han  var  bleven  bedrøvet,  da  han  hørte,  at 
Louise  var  bleven  syg,  nu  var  Afgjørelsen  af 
hans  Skjæbne  bleven  udsat  til  uvis  Tid.  Det 
mørke  og  sludfulde  Efteraarsveir  trykkede  hans 
Sind,  og  i  Hjemmet  var  der  ikke  megen  Adspre- 
delse at  søge;  thi  de  Forlovede  underholdt  sig 
med  hinanden,  og  Moder  og  Søn  havde  ikke 
Meget  at  tale  om.  Engang  imellem  kom  Kam- 
merraaden  med  Frue,  det  var  altid  en  behagelig 
Afvexling  paa  de  ensomme  Aftner.  Grundtoft 
talte  næsten  udelukkende  om  Politik  og  om 
Kampen  mod  Ministeriet. 

Jo  længere  Louises  Sygdom  varede,  desto 
roligere  tænkte  Axel  paa  sit  kommende  Møde 
med  hende.  Ja,  han  kunde  forestille  sig  Mulig- 
heden af,  at  hun  gav  ham  Afslag  paa  hans 
Frieri,  og  at  han  vilde  kunne  høre  derpaa  med 
nogenlunde  RoHghed.  Men  hvad  saa?  Han  kom 
til  at  tænke  paa  Kammerater,  som  havde  opgi- 
vet at  finde  Kjærhghedens  Lykke,  og  som  »re- 
vancherede« sig  derfor,  som  Fru  Erbach  ud- 
trykte sig.  De  havde  et  let  Sind  og  en  let  Pung, 
og  de  passede  forøvrigt  samvittighedsfuldt  deres 
Tjeneste.  [Forts] 

Straffet. 

Novelle 

af 

Emil    Karton. 
(Forts.) 


Flere  af  disse  Romaner  reve  ham  med  sig, 
han  glemte  sine  egne  Gjenvordigheder  for  at 
følge  de  skildrede  Heltes. 

»Romaner  gjøre  lige  godt  deres  Nytte,« 
sagde  han  en  Dag  til  Ane,  »de  kunne  en  kort 
Tid  faae  os  til  at  glemme  vore  egne  Rekymringer.« 

»Saaledes  er  det,«  svarede  hun. 

»Der  tales  saa  meget  i  dem  om  KjærUghed 
mellem  Mand  og  Kvinde,  ja,  Marens  Død  har 
lært  mig,  at  Kjærhghed  ikke  er  at   spøge  med.« 

»Har  De  aldrig  holdt  af  nogen  Pige?« 
spurgte  Ane. 

»Aldrig,«  svarede  han. 

Hun  saae  høist  forundret  paa  ham  og  sagde : 

»De  er  en  sjelden  Undtagelse.« 

»Jeg  er  gaaet  helt  op  i  mit  helHge  Kald,« 
sagde  han,  »jeg  tænker  paa  det  ene  Fornødne.« 

»Aa,  jeg  synes  dog  ogsaa,  at  Mad  og  Drikke 
ere  fornødne, '^  mente  hun. 

»Ja,  for  det  kjødelige,  men  ikke  for  det 
aandelige  Menneske,«  sagde  han. 

»Saa  kan  der  ikke  være  aandelige  Menne- 
sker til,  thi  for  at  være  Menneske,  maa  man  op- 
holde Livet  ved  Mad  og  Drikke.« 

Han  taug  en  Stund  og  sagde  tilsidst: 

>0m  jeg  nogensinde  kommer  til  at  holde  af 
en  Pige,  veed  jeg  ikke,  jeg  taler  her  som  den 
Blinde  om  Farverne.« 

»Den  Blinde  sukker  efter  Farverne.« 

»De  Romaner,  de  Romaner  have  givet  mig 
meget  at  tænke  paa,«  sagde  han  og  rystede  paa 
Hovedet,  »men  om  det  er  noget  Godt,  skal  jeg 
lade  være  usagt.« 

Han  reiste  sig  og  gik  ind  i  sit  Kammer. 

Nogle  Dage  efter  denne  Samtale  kom  Ras- 
mus Grum  kjørende,  han  sprang  af  Vognen,  lod 
den  gamle  Hest  skjøtte  sig  selv  og  ilede  op  af 
Trapperne.     Han  traf  Ane  hjemme. 

»Hvor  har  Du  været  saa  længe?«  spurgte  hun. 

»Det  angaaer  ikke  Dig,«    svarede   han  kort. 

»Aa  nei.  Du  gaaer  jo  dine  egne  Veie.« 

»Det  kan  Du  ikke  forbyde  mig,«  sagde  han 
hidsigt. 

»Da  jeg  saa  sjelden  seer  Dig,  kunde  Du 
dog  tale  lidt  venligt  til  mig.« 

»Det  kunde  jeg,  men  det  vil  jeg  nu  ikke. 
Jeg  er  kommen  idag  for  at  sige  Dig,  at  det 
maa  være  forbi  mellem  os.« 

»Jeg  har  ventet,  at  det  maatte  komme  saa- 
ledes,«  sagde  hun  med  RoKghed. 

»Hvor  Da  tager  det  med  Ro,«  udbrød  han 
forbauset. 

»Siden  jeg  har  begyndt  at  læse  i  Biblen  .  .  .« 

Han  slog  en  Latter  op  og  sagde: 

»Du  holder  maaske  Bibellæsning  med  ham 
derinde?« 

»Nei,  nei,  han  er  bleven  en  høist  ulykkelig 
Mand.« 

»Saa  Du  taler  med  ham?  Hvad  er  der  da 
hændt  ham  derinde?« 

Ane  fortalte  det. 

»Det  har, han  godt  af,  den  skinhellige  Rad,« 
sagde  Rasmus  skadefro.  »Fornærmede  han  mig 
ikke  den  Aften,  han  døbte  Barnet?  Hahaha, 
han  har  prædiket  Livet  af  en  ung  Pige.  Ane, 
tag  Dig  iagt  for,  at  han  ikke  prædiker  Livet  af 
Dig.  Men  det  er  sandt,  I  komme  vel  til  at  skil- 
les ad.  Nu  skal  Du  ernære  Dig  éelv  og  kan 
velsagtens  ikke  blive  boende  her.« 

»Saaledes  skulde  altsaa  Enden  blive?«  sagde 
Ane  med  et  Suk. 

»Alting  skal  have  en  Ende,«  sagde  han 
henkastende.     . 

»Det  er  alUgevel  haardt  at  skilles,«  sagde 
hun,  Taarer  trillede  hende  ned  af  Kinderne. 

»Jeg  skal  ikke   tage  Noget    med    mig    uden 

mine  Klæder  og  mit  Linned,«  sagde  han,  »Møb- 
lerne maa  Du  beholde.« 

Han  bar  sit  Tøi  ned  paa  Vognen.  Da  han 
var  færdig  dermed,  kyssede  han  Ane  og  sagde 
lystigt: 

»Farvel  min  Tøs,  det  er  det  sidste  Kys,  Du 
faaer  af  mig.  Den  hellige  Rad  derind«  behøver 
Du  ikke  at  hilse.« 

Han  kastede  to  Tikronesedler  paa  Bordet 
og  sagde: 

»Du  skal  ikke  kunne  sige  Andet,  end  at 
jeg  skilles  fra  Dig  som  Kavaller.« 

Hurtigt  ilede  han  ud  af  Huset  og  kjørte  bort. 

Ane  løb  til  Vinduet  og  saae  ham  kjøre,  hun 
var  bedrøvet,  det  var  kommet  saa  pludselig. 
Hun  brød  ud  i  en  heftig  Graad,  og  hele  hendes 
Legeme  skjælvede  af  Sindsbevægelse.  Da  følte 
hun  en  Haand  bUve  lagt  paa  sin  Skulder,  hun 
foer  sammen  og  saae  op,  der  stod  Lægprædi- 
kanten; 

»Jeg  hørte  Dem  hulke,«  sagde  han,  »jeg  er 
kommen  herind  for  at  spørge  Dem  om,  hvad 
der  er  i  Veien.« 

Hun  fortalte  ham  det  og  endte  med  at  sige: 

»De  kan  forstaae,  at  De  maa  see  Dem  om 
efter  et  andet  Værelse;  thi  nu  maa  jeg  flytte, 
jeg  haaber  dog  at  kunne  skaffe  mig  Udkommet 
ved  at  sye.« 

»Lader  os  tale  Lidt  med  hinanden   om  den 

Sag,«  sagde  han  og  udspurgte  hende  om,  hvad 
den  lille  Leihghed  kostede. 

Hun  fortalte  ham  det. 

»Saa  vil  jeg  leie  Leiligheden,«  sagde  han, 
»De  kan  blive  her,  flytte  ind  i  Kamret  og  holde 
Hus  for  mig.     Synes  De  derom?« 

»Ja.« 

»Lad  det  da  blive  saaledes?« 

»Hr.  Aaby,  De  er  en  anden  Mand  end  Ras- 
mus, De  har  et  godt  Rygte  at  tabe;  frygter  De 
ikke  for  Folkesnak,  hvis  jeg  bliver  boende  her?« 

Han  saaé  spørgende  paa  hende. 

»At  Folk  ville  sige,  jeg  lever  med  Dem,  som 
jeg  levede  med  Rasmus.« 

»Er  De  ikke  gift  med  ham?« 

»Nei.« 

Han  sprang  op  af  Stolen,  nu  først  gik  det 
op  for  ham,  hvad  hun  mente. 

»Ikke  gift!  Ikke  gift!«  gjentog  han  og  gik 
hurtigt  frem  og  tilbage  paa  Gulvet. 

»Det  er  vel  bedst,  De  flytter?«  spurgte  hun. 

»Madam  Grum,«  begyndte  han,  »men  det 
hedder  De  jo  ikke,  hm  .  .  .« 

»Kald  mig  Ane,«  sagde  hun. 

»Nuvel,«  sagde  han,  »jeg  vil  ikke  nægte, 
at  Deres  Selskab  har  været  mig  en  Trøst  i  denne 
forfærdelige  Tid,  da  Marens  blege  Skikkelse  ved 
Dag  og  Nat  har  staaet  for  mine  Øine.  Og  nu 
inat  saae   jeg    atter  Maren   staae  for  mig,    bleg 

som  en  Dødning  og  med  en  anklagende  Mine- 
Jeg  bad  hende  om  at  forlade  mig,  men  hun  vilde 
ikke.  Hvor  jeg  led,  hvor  jeg  vaandede  mig! 
Da  kom  De,  Ane,  og  jeg  hørte  Dem  sige  til 
hende:  »Tilgiv  ham,  døm  ikke,  at  Du  ikke  selv 
skal  dømmes,«  og  saa  forlod  Maren  mig,  og  der 
kom  Fred  i  min  Sjæl.  Det  var  rigtignok  kun 
en  Drøm,  men  jeg  tager  den  for  et  godt  Varsel. 
Og  nu  skulde  jeg  skilles  fra  Dem,  hvem  skal  da 
trøste  mig?« 

»Jeg  behøver  selv  Trøst.« 

»Sørger  De  saa  meget  over,  at  han  har 
forladt  Dem?« 

»Nei,  derover  sørger  jeg  just  ikke,  men  .  . . 
dog,  det  er  det  Samme.  Det  er  alligevel  bedst, 
vi  skilles  ad.« 

»Seer  De,«  sagde  Aaby,  »jeg  har  prøvet 
mig  selv,  og  jeg  er  kommen  til  det  Resultat,  at 
Lægprædikant  duer  jeg  ikke  til  at  være.  Jeg 
gyser  ved  at  tænke  paa,  hvad  jeg  som  saadan 
har  foranlediget.  Men  jeg  vil  være  Kolporteur, 
jeg  vil  gaae  omkring  og  sælge  gudelige  Bøger 
og  gode  Romaner.  Jeg  veed,  at  jeg  kan  tjene 
meget  derved,  og  at  jeg  paa  samme  Tid  ogsaa 
kan  udrette  noget  Godt,  og  kommer  jeg  saa  ind 
et  eller  andet  Sted,  hvor  man  har  Trang  til  at 
høre  Guds  Ord,  vil  jeg  tale  med  Folkene.« 

»Jeg  kan  ikke  dømme,  om  Deres  Beslutning 

er  rigtig,«  sagde  hun,  »en  Anden  maa  dog  helst 
holde  Hus  for  Dem.« 

»Nei,  nei,  det  skal  være  Dem.« 

»Aa  Gud,  jeg  vilde  gjerne,«  sagde  hun  og 
hulkede,  »men  mit  Rygte,  mit  Rygte  .  .  .« 

»De  Folk,  der  boe  her  omkring,  have  vel 
neppe  Alle  et  saa  godt  Rygte  som  De.« 

Efter  en  heftig  indre  Kamp  hviskede  hun: 

»De  har  skriftet  Alt  for  mig,  nu  vil  jeg 
ogsaa  skrifte  Alt  for  Dem,  jeg  har  været  i  For- 
bedringshuset.« 

»De,  De!«   raabte  Aaby  og  tumlede  tilbage. 

»Nu  veed  De  det.« 

»Jeg  kan  ikke  troe  det.  De  er  saa  god,  saa 
venlig.  De  Hgner  ikke  et  —  et  .  .  .« 

»Et  straffet  Fruentimmer  vilde  De  sige.  Ja, 
det  er  jeg.« 

»Nei,  nei.  De  siger  det,  fordi  De  ikke  har 
Lyst  til  at  blive  her.« 

»Jeg  lyver  ikke  og  vil  fortælle  Dem  Alt. 
Mit  Navn  er  Ane  Hulby,  jeg  var,  lige  til  jeg  var 
atten  Aar  gammel,  en  anstændig  ung  Pige  og 
levede  af  Skrædersyning.  Da  fik  en  Ven- 
inde mig  en  Sommeraften  med  ud  paa  Frede- 
riksberg, der  gjorde  jeg  Bekjendtskab  med  Ras- 
mus Grum.  Han  var  dengang  smuk  og  klædt 
som  Kavaller,  skjøndt  han  kun  var  BHkkensla- 
gersvend,  ja,  kjøn  er  han  da  endnu.  Han  og 
jeg  kom  lige  strax  til   at  holde  af  hinanden,    og 

fra  den  Dag  ventede  han  om  Aftnen  paa  mig, 
naar  jeg  gik  hjem  fra  Syning.  Og  nu  tog  han 
mig  med  til  mange  Fornøielser,  og  han  sagde, 
at  han  var  stolt  af  mig,  fordi  jeg  var  saa  smuk. 
Han  vilde  altid  gaae  og  gjælde  for  mere 
end  han  var,  derfor  brugte  han  mange  Penge. 
Alt  sit  Tøi  havde  han  længst  sat  ud  og  tilsidst 
gik  ogsaa  Mit.  Jeg  brød  mig  ikke  derom,  jeg 
var  tosset,  jeg  tænkte  kun  paa  ham.  Vi  flyttede 
nu  sammen  og  begyndte  at  leve  paa  at  slaae 
Plader,  vi  toge  ogsaa  mange  Ting  paa  Afbeta- 
ling, og  naar  vi  havde  faaet  dem,  solgte  vi  dem 
strax.  Det  gik  i  nogen  Tid,  men  tilsidst  kom 
Politiet  og  arresterede  os.  Jeg  var  ulykkehg, 
dog  ikke  saa  meget  over,  hvad  der  skete  med 
mig,  som  at  jeg  nu  i  lang  Tid  skulde  være  skilt 
fra  Rasmus.  Han  blev  dømt  til  2  og  jeg  til  1 
Aars  Forbedringshus.  Mens  jeg  udstod  min 
Straf,  begyndte  jeg  at  tænke,  og  det  forekom 
mig,  at  jeg  i  det  sidste  Par  Aar  ikke  havde 
havt  min  Forstand;  bUndt  havde  jeg  adlydt  hans 
Vilhe.  Men  saa  kunde  der  komme  Tider,  da 
jeg  sagde  til  mig!selv,  at  jeg  paany  vilde  kunne 
begaae  Forbrydelser,  hvis  det  kunde  glæde 
ham.  (Forts.) 

Det  skjæbnesvangre  Slot, 


gjenfoHalt  efter 

E.   T.   A.   Hoffmann. 

(Sluttes). 


Han  lagde  derefter  Øret  til  Muren,  som 
vilde  han  lytte  efter  Noget,  da  vinkede  han  med 
Haanden,  som  han  vilde  tvinge  Nogen  til  at  tie, 
bukkede  sig,  tog  igjen  Armstagen  og  gik  med 
afmaalte  Skridt  ud  af  Salen. 

V.  fulgte  ham  opmærksom  med  et  Lys  i 
Haanden,  Daniel  gik  ned  af  Trappen,  oplukkede 
Slottets  Port,  gik  til  Stalden,  sadlede  der  en 
Hest  og  førte  den  ud  i  Slotsgaarden.  Efter  at 
have  ventet  der  en  kort  Tid,  trak  han  Hesten 
ind  i  Stalden  og  afsadlede  den.  Nu  vendte 
han  tilbage  ,  til  Slottet  og  opsøgte  sit  Værelse, 
som  han  omhyggeligt  aflukkede. 

V.  følte  sig  stærkt  grebet  af  Alt  dette. 
Anelsen  om  en  uhyggelig  Forbrydelse  vaagnede 
hos  ham  og  forlod  ham  ikke  siden.  Imidlertid 
besluttede  han  at  forsøge  paa,  om  han  ikke 
kunde  benytte,  hvad  han  havde  seet,  til  den 
unge  Barons  Bedste.  Dengang  Daniel  den  føl- 
gende Alten  i  Skumringen  kom  til  V.  for  at  for- 

høre  sig  om  Et  og  Andet,  tog  denne  fortroligt 
fat  paa  ham  og  satte  ham  ned  i  en  Stol. 

»Hør  gamle  Ven  Daniel,  jeg  har  længe  vil- 
let spørge  Dig,  om  hvad  din  Mening  er  angaa- 
ende  Baron  Huberts  mærkelige  Testamente. 
Troer  Du,  at  det  unge  Menneske  er  Wolfgangs 
i  retmæssigt  Ægteskab  fødte  Søn?« 

»Bah,  det  kan  være,  og  det  kan  ogsaa  ikke 
være.     Det  er  mig  ganske  ligegyldigt.« 

»Jeg  mener,«  vedblev  V.,  »at  Du  havde 
den  gamle  Barons  Fortrolighed.  Han  fortaug 
vistnok  ikke  for  Dig,  hvorledes  hans  Forhold 
var  til  Sønnerne,  og  at  Wolfgang  havde  giftet 
sig  mod  hans  ViUie.« 

»Jeg  kan  ikke  erindre  det,«  sagde  den 
Gamle  og  gabede. 

»Du  er  søvnig.  Gamle;  Du  har  maaske  havt 
en  urohg  Nat.« 

»Ikke  det  jeg  veed,  men  jeg  vil  nu  gaae 
bort  og  besørge  Aftensmaaltidet.« 

Hermed  reiste  han  sig  og  gabede  høiere 
end  før. 

»Vent  dog  lidt,«  sagde  V. 

»Hvorfor  skal  jeg  blive?  Hvad  angaaer  Te- 
stamentet mig  og  hele  Striden  om  Stamhuset?« 

»Herom,«  sagde  V.,  »ville  vi  heller  ikke 
mere  tale,  men  om  ganske  andre  Sager.  Du  er 
fortrædelig.    Du    gaber,    det  tyder    paa    en    vis 

Slappelse,  og  nu  maa  jeg  virkelig  troe,  at  det 
i  denne  Nat  har  været  Dig.« 

»Hvor  har  jeg  været  inat?« 

»Dengang  jeg,«  sagde  V.,  »ved  Midnatstid 
sad  oppe  i  Kabinettet  ved  den  store  Sal,  kom 
Du  ganske  bleg  ind  i  Salen,  skred  hen  til  den 
tilmurede  Port  og  stønnede  og  sukkede.  Daniel, 
er  Du  en  Søvngænger?« 

Den  Gamle  sank  tilbage  i  Stolen,  han  drog 
hurtigt  sit  Veir,  og  hans  Tænder  klapprede  mod 
hinanden. 

»Ja,«  vedblev  V.,  »det  er  saa  en  egen  Sag 
med  dette  Søvngængeri.  Naar  vi  vaagne,  vide 
vi  ikke,  hvad  vi  bave  foretaget  os.  Man  siger, 
spørger  man  en  Søvngænger  om  hans  Fortid, 
vil  han  tilstaae  Alt,  selv  om  han  har  begaaet 
et  Mord.  Lykkelig  Den,  der  som  os  To,  gode 
Daniel,  har  en  ren  Samvittighed.  Nu,  næste 
Gang  Du  gaaer  igjen,  vil  jeg  spørge  Dig  om, 
hvorfor  Du  kradser  paa  Muren.« 

Under  denne  Samtale  var  Daniel  bleven 
greben  af  Krampe,  V.  kaldte  paa  Tjeneren,  og 
den  Gamle  blev  bragt  til  sit  Værelse,  hvor  han 
kom  til  sig  selv.  Han  forlangte  at  være  alene 
og  lukkede  omhyggeligt  Døren  af.  Næste  Mor- 
gen var  han  meget  syg,  og  V.  mente,  at  den 
Gamle  ikke  mere  vilde  reise  sig  fra  sit  Sygeleie. 

V.  maatte  nu  tilbage  til  K.  Afreisen  var 
fastsat    til    den    følgende    Morgen.      V.   pakkede 

sent  om  Aftnen  sine  Papirer  sammen.  Da  fik 
han  fat  paa  en  lille  Pakke,  som  Baron  Hubert 
engang  havde  givet  ham,  og  som  han,  mærke- 
ligt nok,  havde  glemt.  Paa  Pakken  stod:  »At 
læse  efter  Aabningen  af  mit  Testamente.«  Han 
var  i  Begreb  med  at  aabne  Pakken,  da  Daniel 
med  spøgelsesagtige  Skridt  traadte  ind  i  Værel- 
set og  lagde  en  sort  Mappe  paa  Bordet,  derefter 
faldt  han  paa  Knæ  og  sagde  stønnende: 

»Jeg  vil  ikke  gjerne  paa  Skafottet.  Lad 
Gud  straffe  mig.« 

Han  reiste  sig  stønnende  og  forlod  Værelset 
med  vaklende  Skridt. 

V.  tilbragte  hele  Natten  med  at  læse  Ind- 
holdet af  den  sorte  Mappe  og  af  Huberts  Pakke. 
Den  Ene  supplerede  den  anden  og  angav  de 
Forholdsregler,  som  skulde  tages.  Dengang  V. 
ankom  til  K.,  begav  han  sig  strax  til  Baron 
Hubert  von  B.,  som  modtog  ham  med  raa  Stolt- 
hed. De  havde  en  Samtale,  der  begyndte  ved 
Middagstid  og  endte  i  den  mørke  Nat.  Den  føl- 
gende Dag  afgav  Baron  Hubert  den  Erklæring 
for  Øvrigheden,  at  han  anerkjendte  Baron  Bo- 
derich von  B.  for  at  være  den  retmæssige  Ar- 
ving. Han  reiste  strax  bort  og  lod  Yttringer 
falde  om,  at  hans  Moder  og  hans  Søster  maaske 
ikke  mere  vilde  gjensee  ham. 

Roderichs  Forbauselse  var  stor  over  den 
Vending,    som    Sagerne    havde    taget,    og    han 

trængte  ind  paa  V.  for  at  faae  Aarsagerne  her- 
til at  vide.  V.  lovede  ham  det,  naar  Roderich 
først  var  i  Besiddelse  af  Stamhuset;  Overdra- 
gelsen kunde  nemlig  endnu  ikke  finde  Sted, 
fordi  Øvrigheden  ikke  var  fuld  tilfreds  med  Hu- 
berts Erklæring,  men  forlangte  Roderichs  fuld- 
stændige Legitimation.  V.  tilbød  Roderich  at 
boe  paa  R — silten  og  tilføiede,  at  Huberts  Mo- 
der og  Søster  ønskede  gjerne  i  nogen  Tid  at 
boe  paa  samme  Sted,  da  Opholdet  i  Staden  var 
dem  for  dyrt. 

Den  Glæde,  Roderich  viste  ved  at  komme 
til  at  boe  sammen  med  den  smukke  Serafine, 
røbede  hvilket  Indtryk,  hun  havde  gjort  paa  ham. 
Og  ikke  mange  Uger  efter  gav  hendes  Moder 
sin  Tilladelse  til  deres  Forbindelse.  Det  gik  V. 
noget  for  hurtigt;  thi  endnu  havde  Roderichs 
Legimation  ikke  kunnet  skaffes  tilveie. 

Breve  fra  St.  Petersborg  afbrød  Slottets  idyl- 
Hske  Liv.  Hubert  var  gaaet  i  russisk  Tjeneste 
og  stod  nu  i  Marken  mod  Perserne,  med  hvem 
Rusland  havde  Krig.  Dette  gjorde  Baronessens 
Afreise  til  Kurland  nødvendig;  thi  der  herskede 
stor  Uorden  i  de  derværende  Godsers  Bestyrelse. 
Roderich,  den  tilkommende  Svigersøn,  fulgte 
med,  og  V.  blev  igjen  alene  tilbage  paa  Slottet. 

Hushovmestrens  Sygdom  forværredes,  hvor- 
for Wolfgangs  gamle  tro  Tjener,  Frands,  fik 
hans  BestiUing.     Endehg  modtog  V.  gunstige  Ef- 

terretninger  fra  Schweiz,  hvoraf  det  fremgik,  at 
Den,  som  under  Navnet  Born  havde  ladet  sig 
vie  til  Julie  ^St.  Val,  var  Wolfgang  v.  R.,  Arving 
til  R — sitten.  EndeHg  levede  endnu  to  Vidner, 
som  havde  været  tilstede  ved  Vielsen,  en  Kjøb- 
mand  i  Genf  og  en  gammel  Kapitain,  som  boede 
i  Lyon.  Nu  stod  der  Intet  i  Veien  for,  at  Ro- 
derich blev  indsat  som  Besidder  af  Stamhuset, 
hvilket  skulde  ske  den  kommende  Høst. 

Hubert  var  falden  i  det  første  Slag  mod 
Perserne  og  havde  saaledes  delt  Skjæbne  med 
en  yngre  Broder,  som  et  Aar  før  Faderens  Død 
var  falden  i  Krigen.  Baronesse  Serafme  kom 
derved  til  at  eie  alle  Godserne  i  Kurland. 

I  November  kom  Roderich  med  sin  Brud 
og  dennes  Moder  til  R — sitten.  Stamhuset  blev 
overdraget  til  Roderich,  og  derefter  stod  Bryl- 
lupet.  Mange  Uger  derefter  afløste  den  ene 
Fest  den  anden,  men  endelig  droge  Gjæsterne 
bort  til  V.s  Glæde.  Han  vilde  ikke  forlade  Slot- 
tet, før  han  paa  det  Nøiagtigste  havde  sat  den 
nye  Stamhusbesidder  ind  i  alle  Forhold.  Efterat 
V.  havde  opdaget,  at  Daniel  var  en  Søvngænger, 
havde  han  taget  den  gamle  Roderichs  Sovekam- 
mer til  sit  Værelse,  for  desto  sikkere  at  kunne 
belure  Daniel,  hvis  han  paany  skulde  gaae  i 
Søvne.  I  dette  Værelse  og  den  tilstødende  store 
Sal  arbeidede  V.  og  Baron  Roderich  ofte  sammen. 

Der   sade   de  To   engang  ved  Midnatstid  og 

gjennemgik  Regnskaberne.  De  overhørte  Havets 
dumpe  Brusen,  Maagernes  Angstskrig,  og  at  det 
var  blæst  op  til  en  Storm.  Det  peb  og  hylede 
i  Kaminen  og  Gangene,  men  da  endelig  et  stærkt 
Vindstød  fik  Ruderne  til  at  klirre,  og  Fuldmaa- 
nen  pludselig  lyste  ind  i  Salen,  sagde  V.: 

»Et  slemt  Veir.« 

Baronen^  der  var  fordybet  i  Regnskaberne, 
som  viste  ham  Udsigt  til  store  Rigdomme,  sagde 
smilende : 

»Ja,  Veiret  er  slemt.« 

Pludselig  foer  han  forskrækket  op,  Døren 
til  Salen  sprang  op  og  ind  traadte  en  bleg,  spø- 
gelselignende  Skikkelse,  med  Døden  skrevet  i 
Ansigtet.  V.  og  enhver  Anden  havde  troet,  at 
Daniel  laa  afmægtig  paa  sit  Dødsleie,  nu,  da  det 
var  Fuldmaane,  havde  han  faaet  Kraft  til  igjen 
at  gaae  i  Søvne.  Stum  stirrede  Baronen  paa 
den  Gamle  og  grebes  af  Forfærdelse,  da  Daniel 
begyndte  at  kradse  paa  Væggen.  Roderich  sprang 
hen  imod  ham  og  raabte  med  høi  Stemme: 

»Daniel,  Daniel!  Hvad  gjør  Du  her  i  denne 
Time?« 

Da  begyndte  Daniel  at  jamre  sig  som  et 
dødeligt  saaret  Dyr  og  faldt  om  paa  Gulvet. 
Tjenere  bleve  kaldte  til,  men  alle  Forsøg  paa 
at  faae  Daniel  til  at  komme  til  sig  selv  vare 
forgjæves.  Da  raabte  Baronen  som  ude  af  sig 
selv: 

»Min  Gud,  jeg  har  hørt,  at  Søvngængere 
kunne  døe  paa  Stedet,  naar  man  nævner  dem 
ved  Navn.  Jeg,  Ulykkelige  har  slaaet  Oldingen 
ihjel.  Aldrig  vil  jeg  i  mit  Liv  mere  kunne  faae 
nogen  rolig  Time.« 

Da  Tjenerne  havde  baaret  Liget  bort,  tog 
V.  Baronen  ved  llaanden  og  førte  ham  hen  til 
den  tilmurede  Dør. 

»Den,  som  her  sank  død  om  ved  Deres 
Fødder,«  sagde  V.,  »var  Deres  Faders  Morder.« 

Baronen  saae  forstyrret  paa  ham,  V.  ved- 
blev: 

»Det  er  vel  nu  paa  Tide,  at  den  grueUge 
Hemmelighed  kommer  for  Dagens  Lys.  Den  evige 
Magt  lod  Sønnen  tage  Hævn  over  Faderens  Mor- 
der. De -Ord,  som  De  tilraabte  den  uhyggelige 
Søvngænger,  vare  de  sidste,  som  Deres  ulykke- 
Hge  Fader  udtalte.« 

Uskikket  til  at  sige  Noget,  satte  Baronen 
sig  ved  Kaminen.  V.  tog  nu  Baron  Huberts 
Skrivelse  frem,  der  først  skulde  læses  efter  Te- 
stamentets '  Aabning.  Hubert  gjorde  sig  store 
Selvbebreidelser  for  det  Had,  han  havde  fattet 
til  sin  Broder  fra  det  Øieblik,  denne  skulde 
have  det  nyligt  stiftede  Stamhus.  Da  Wolfgang 
i  Genf  havde  forelsket  sig  i  Julie  de  St.  Val, 
troede  Hubert  ved  Daniels  Hjælp  at  kunne  faae 
sin  Fader  til  at  fatte  Beslutninger,  som  maatte 
bringe  den  æ^ldste  Søn  til  Fortvivlelse. 

Hubert  vidste,  at  hans  Fader  mente,  Stam- 
husets Glans  for  evige  Tider  kun  kunde  sikkres 
ved,  at  Arvingen  giftede  sig  med  en  Datter  af 
en  af  Landets  ældste  Familier.  Dette  havde  den 
Gamle  læst  i  Stjernerne,  og  enhver  Afvigelse 
herfra  kunde  kun  bringe  Ulykke  over  Stamhuset. 
Wolfgangs  Forbindelse  med  Julie  forekom  den 
Gamle  at  være  et  forbrydersk  Attentat  mod  hans 
Beslutninger,  hvorved  ethvert  Anslag  mod  Julie 
synes  ham  at  være  retfærdiggjort,  hun  var  ble- 
vet hans  dæmoniske  Aand.  Hubert  kjendte  sin 
Broders  store  Kjærlighed  til  Julie,  hvis  Wolfgang 
mistede  hende,  vilde  det  maaske  dræbe  ham. 
Han  var  desto  villigere  til  at  befordre  sin  Faders 
Planer  som  han  selv  havde  fattet  en  strafværdig 
Kjærlighed  til  Julie.  Heldet  vilde,  at  Huberts 
Planer  strandede  ved  Broderens  Raskhed  til  at 
handle;  for  Hubert  blev  Wolfgangs  Ægteskab 
og  Sønnens  Fødsel  en  Hemmelighed.  Den  gamle 
Roderich  havde  havt  en  Anelse  om,  at  hans  Søn 
alligevel  havde  ægtet  Julie,  Stamhusets  fjendtlige 
og  dæmoniske  Aand,  i  det  Brev,  hvori  han  be- 
falede ham  paa  en  bestemt  Dag  at  komme  til 
R — sitten,  havde  han  forbandet  ham,  hvis  han 
ikke  afbrød  denne  Forbindelse.  Det  var  dette 
Brev,  som  Wolfgang  brændte  ved  Faderens  Lig. 

Hubert  blev  meget  ilde  berørt,  da  Broderen 
ved  deres  første  Møde  paa  R — sitten  efter  Fa- 
derens Død  fortalte  ham,    at   han   var   gift   med 

Julie  de  St.  Val,  og  at  hun  havde  født  ham  en 
Søn.  For  Julie  havde  Wolfgang  fortiet  sit  egent- 
lige Navn,  nu  vilde  han  reise  til  Genf  hente 
hende  og  fortælle,  at  hun  var  kommen  til  Magt 
og  Herlighed.  Døden  forhindrede  ham  fra  at 
gjøre  dette. 

Da  Hubert  var  kommen  i  Besiddelse  af 
Stamhuset,  lod  han  forhøre  i  Genf  om  Fru  Born. 
Han  fik  at  vide,  at  hun  var  ganske  trøstesløs 
over  sin  Mands  pludselige  Forsvinden.  Da  sendte 
Hubert  hende  under  et  fremmed  Navn  og  som 
en  Ven  af  hendes  afdøde  Mand  en  stor  Sum 
Penge,  hvormed  hun  paa  en  anstændig  Maade 
kunde  opdrage  sin  Søn.  Han  fortalte  hende,  at 
hendes  Mand  var  omkommen  paa  Søen. 

Den  sorte  Mappe,  som  Daniel  havde  givet 
V.,  indeholdt  Huberts  Korrespondance  med  Hus- 
hovmestren. Der  laa  tilHge  et  Blad  deri,  un- 
derskrevet af  Daniel  selv,  hvoraf  fremgik,  at  det 
var  paa  hans  Foranstaltning,  at  Hubert  var 
kommen  til  R — sitten.  Det  var  endvidere  Daniel, 
som  havde  fortalt  Hubert  om  de  fundne  150,000 
Rigsdaler. 

Man  veed,  at  Hubert,  skuffet  i  alle  sine 
Forhaabninger,  vilde  forlade  R — sitten,  og  at  V. 
holdt  ham  tilbage.  I  Daniels  Indre  kogte  Hævn 
over  den  Fornærmelse,  han  havde  lidt  af  Wolf- 
gang, han  og  Hubert  taltes  ofte  ved  om,  hvad 
der  var  at  gjøre,   for  at  Begge  kunde   faae   Op- 

reisning.  Engang  paa  en  Ulvejagt  sagde  Hubert, 
idet  han  lagde  Bøssen  an: 

»Skaf  ham  bort.« 

>Ja,  skaf  ham  bort,«  grinede  Daniel,  »men 
ikke  saaledes,  ikke  saaledes  ved  et  Skud.« 

Nu  lovede  Daniel  sig  selv,  at  han  vilde 
myrde  Wolfgang  paa  en  saadan  Maade,  at  Ingen 
skulde  fatte  Mistanke.  Hubert,  der  havde  faaet 
Penge,  vilde  bort  for  at  undgaae  enhver  Fri- 
stelse. Daniel  sadlede  om  Natten  hans  Hest, 
men  da  Baronen  vilde  svinge  sig  i  Sadlen, 
sagde  Daniel: 

»Jeg  tænker.  Baron  Hubert,  at  De  bliver 
her.  Stamhuset  er  i  dette  Øieblik  Deres,  den 
stolte  Wolfgang  Hgger  knust  i  Taarnets  Buiner.« 

Daniel  havde  bemærket,  at  Wolfgang,  plaget 
af  Guldtørst,  ofte  stod  op  om  Natten  og  traadte 
hen  til  Porten,  der  førte  ud  til  det  sammenstyr- 
tede Taarn.  Her  stod  han  og  kastede  længsels- 
fulde Blikke  ned  i  Dybet,  der  efter  Daniels  For- 
sikkring  endnu  skulde  gjemme  store  Skatte. 

Herpaa  byggede  Daniel  sin  Plan.  Hin  skjæb- 
nes vangre  Nat  stod  Baronen  tæt  ved  Afgrunden, 
da  traadte  Daniel  til,  og  Baronen  udbrød: 

>Daniel,  Daniel!  Hvad  gjør  Du  her  i  denne 
Time?« 

Da  raabte  Daniel  vildt: 

»Herned  med  Dig,  din  Hund!« 

Med  et  kraftigt  Spark  slyngede  han  den 
Ulykkelige  ned  i  Dybet. 

Da  den  unge  Baron  erfoer,  at  hans  Fader 
var  bleven  myrdet  paa  Slottet,  mistede  han  al 
Lyst  til  at  blive  der,  han  reiste  til  sine  Godser 
i  Kurland  og  kom  kun  hvert  Aar  i  Høsten  til 
R — sitten. 

Den  gamle  Frands,  der  anede  Daniels  For- 
brydelse, paastod,  at  denne  spøgede  i  Slottet, 
nåar  det  var  Fuldmaane,  og  beskrev  Spøgeriet 
paa  lignende  Maade,  som  V.  havde  mærket  det. 

Saaledes  lød  min  Grandonkels  Fortælling, 
som  jeg  her  har  nedskrevet.  Jeg  maa  tilføie, 
at  før  han  sluttede,  sagde  han  med  Taarer  i 
Øinene : 

»Den  hulde  Baronesse  har  ogsaa  maattet 
bukke  under  for  den  Forbandelse,  der  synes  at 
hvile  over  Stamhuset  R — sitten.  To  Dage  efter 
at  vi  havde  forladt  Slottet,  foranstaltede  Baronen 
en  Slædefart.  Han  kjørte  selv  Slæden;  da  de 
kom  til  en  Bakke,  bleve  Hestene  paa  en  eller 
anden  Maade  sky  og  løb  løbsk. 

»Daniel,  Daniel  er  efter  os!«  raabte  Baro- 
nessen hvinende. 

Hun  blev  kastet  ud  af  Slæ'don  med  en  saa- 
dan  Heftighed,  at  hun  mistede  Livet. 

Baronen  kan  ikke  glemme  sit  Tab,  han 
kommer  aldrig  mere  til  R — sitten. 

Mange  Aar  vare  forløbne,  atter  førte  min 
Vei  mig  forbi  R — sitten.  Jeg  fik  at  vide,  at 
den  sidste  Besidder,  Baron  Roderich,  var  død 
uden  at  efterlade  sig  Arvinger,  og  at  Stamhuset 
var  tilfaldet  Staten.  Slottet  laa  i  Ruiner,  man 
havde  benyttet  en  Del  af  dets  Sten  til  at  bygge 
et  Fyrtaarn.  En  gammel  Bonde,  med  hvem  jeg 
i  længere  Tid  underholdt  mig  om  Slottets  For- 
tid, forsikkrede  mig,  at  der  havde  været  et  slemt 
Spøgeri  paa  det  gamle  Slot,  og  at  der  endnu 
hørtes  uhyggelige  Klagelyd  fra  Ruinerne. 

Dobbeltgængere.  Afdøde  Kammersanger  Christian 
Hansen  fortalte  engang  Følgende  i  Fleres  ISærværelse: 
„En  Aften,  da  Rahbeck  var  Directeur  for  det  Kgl. 
Theater,  sad  han  nede  paa  Tilskuerpladsen.  Han  hen- 
vendte sig  til  Sangeren  S.  og  bad  denne  gaae  op  paa 
Scenen  og  faae  at  vide,  paa  hvilket  Stykke  der  næste 
Dag  var  Prøve.  -Dette  gjorde  S.,  kom  tilbage  og  gav 
Rahbeck  Underretning  om  Prøven,  hvorfor  denne  tak- 
kede. Da  nu  S.  satte  sig  paa  sin  Plads  ved  Siden  af 
Christian  Hansen,  beklagede  han  sig  til  denne  over,  at 
Rahbeck  havde  sendt  ham  op  paa  Scenen;  thi  han  var 
jo  selv  gaaet  derop  bagefter.  S.  og  Skuespillerne  havde 
seet  ham  gaae  mellem  Kulisserne  med  et  gnavent  An- 
sigt. Chr.  H.  forsikkrede,  at  Rahbeck  hele  Tiden  havde 
siddet  paa  sin  Plads,  „Vi  saae  ham  Alle  deroppe," 
sagde  S.,  „han  maa  altsaa  være  en  Dobbeltgænger."  — 
Chr.  Hansen  fortalte  ved  samme  Leilighed,  at  han  en 
Dag,  under  Borddansperioden  i  Halvtredserne,  stod  paa 
Theatret  og  talte  stærkt  mod  Borddansen,  han  kaldte 
Enhver,  der  troede  paa  Sligt,  for  et  Fæ,  da  bankede  en 
Mand  ham  paa  Skuldren,  det  var  J.  L.  Heiberg.  „An- 
seer  De  mig  for  et  Fæ?^  spurgte  Heiberg.  „Baade 
Martensen  og  jeg  troe  derpaa.  Men  der  vil  maaske 
hengaae  Aarhundreder,  før  Menneskeslægten  kommer  til 
Sagens  rette  Forstaaelse." 

Gottfried  Keller.  Om  den  bekjendte  Digter  fortælles 
mange  Slags  Anekdoter.  Han  boede  i  Ziirich  og  var 
ikke  gift,  hans  Søster  bestyrede  Huset  for  ham.  Keller 
havde  ikke  Noget  imod  engang  imellem  at  deltage  i  et 
Sold.  Engang  paatoge  sig  to  af  hans,  ikke  helt  drukne 
Venner  at  følge  ham  hjem.  De  toge  ham  i  deres  Midte 
og  vandrede  dinglende  videre,  saaledes  kom  de  til  hans 
Hjem,  de  ringede  paa,  Søsteren  viste  sig  i  Vinduet,  og 
Vennerne  raabte:  „Jomfru  Keller,  her  bringe  vi  Gott- 
fried," —  „Hvor  har  I  ham?-*  spurgte  Jomfruen,  de  to 
Venner  saae  sig  betuttede  om,  de  holdt  hinanden  under 
Armen,  Gottfried  Keller  var  gledet  fra  dem  underveis, 
uden  de  havde  mærket  det.  De  gik  tilbage  og  fandt 
deres  Ven  sovende  paa  Gaden.  —  Ikke  altid  blev  Keller 
fulgt  hjem  fra  et  Sold.  En  Gang  mødte  han  en  tidlig  Mor- 
genstund en  elegant  klædt  Herre,  der  fik  Medlidenhed 
med  den  gamle,  dinglende,  ham  ubekjendte  Digter.  Hei  reu 
tilbød  Keller  sin  Arm,  som  denDO  modtog.  Da  den  Frem- 
mede spurgte  ham  om,  hvor  han  boede,  foer  Keller  op: 
„Du  fordømte  Fæ,  hvis  jeg  vidste  det,   gik  jeg  alene. ^ 

Ved  en  Festbanket  i  Ziirich  var  en  ung,  reisende 
tydsk  Literat  kommen  tilstede.  Han  blev  forestillet  for 
Keller  og  talte  om  den  store  Ære,  det  var  at  kunne 
trykke  en  saa  verdensberømt  Mands  Haand.  Da  traadte 
Gottfried  Keller  et  Skridt  tilbage  og  sagde:  „De  er 
altsaa  ogsaa  saadan  en  fordømt  Smigrer." 


352 


Brizanzgranater.  Overalt  arbeides  j,aa  at  opfinde 
kraftige  Sprængstoffer.  I  Frankrig  opfandtes  MiHnit  og 
Kresylit,  i  Tydskland  Ruburit,  i  Syerrig  Bellit,  i  Øster- 
rig  Ecrasit  o.  s.  v.  Som  man  veed,  have  do  nye  Skyde- 
vaaben  en  lige  eller  flad  Bane,  hvilket  har  til  Følge, 
at  Soldater,  som  ligge  dækkede  bag  Brystværn,  ikke 
kunne  træffes  af  Kuglerne.  For  nu  at  bøde  herpaa, 
opfandt  man  i  Østerrig  Brizanzgranaten,  der  springer  i 
en  stor  Mængde  Stykker,  ikke  som  hidtil  kegleformigt 
fremad  saaledes  som  de  preussiske  Granater  paa  Dybbøl, 
men  til  alle  Sider,  ogsaa  tilbage.  Det  bag  Banketten 
dækkede  Mandskab  er  derved  ikke  mere  sikkret  imod 
at  blive  ramt.  Ecrasit  besidder  en  uhyre  Kraft.  Ved 
Pola  smedede  man  en  Panserplade,  der  bestod  af  tre 
30  Centimetre  tykke  Jernplader.  (I  Centimeter  er  næsten 
5  Linier)  Denne  Plade  blev  sprængt  ved  et  eneste 
Skud.  Ved  Olrautz  varo  10  Skud  tilstrækkeligt  til  fuld- 
stændigt at  demolere  et  Fort. 


Tankesprog,  —  Ægteskabet  er  en  Roman  i  mange 
Bind,  som  Konen  omhyggeligt  studerer,  medens  Manden 
blot  Hygtigt  gjennemblader  Begyndelseslcapitlet. 


Redakteur:    Kapital n  Michael  Gjørup. 
Udgiver:   Tli.  Sørensen  (Kleins  Efterfølger). 

Trykt  hos  Chr.  Birch,  Gothersgade  65. 

Det  var  en  stille,  mild  Decemberaften,  at 
Axel  fulgte  Erna  hjem,  hun  havde  været  i  Be- 
søg hos  hans  Moder.  Om  Dagen  havde  det  været 
Ruskregn,  men  nu  var  Himlen  bleven  klar,  og 
Stjernerne  funklede. 

> Livet  er  dog  et  Eventyr,«  sagde  Axel  til 
Erna,  »hvem  skulde  have  anet,  at  den  Dame, 
der  ved  Indtoget  tog  Bouketten  op  til  mig,  skulde 
komme  i  min  Moders  Hus.  De  og  jeg  vare  hin- 
anden fuldstændigt  fremmede.  Denne  Boukel 
førte  os  Begge  ind  i  Eventyrets  Land,  og  der 
ere  vi  endnu.« 

»De  taler,  som  De  havde  gaaet  i  Skole  hos 
H.  G.  Andersen.« 

»Ved  at  tænke  nærmere  over  Sagen,  maa 
De  dog  give  mig  Ret.  Der  er  noget  Hemmelig- 
hedsfuldt ved  Livet,  som  vi  aldrig  ville  lære  at 
forstaae.  Hvorfor  rammer  Kuglen  paa  Valplad- 
sen Kammeraten  ved  min  Side,  men  ikke  mig? 
Er  det  et  rent  Tilfælde?« 

»Det  troer  jeg  ikke.« 

»Jeg  ikke  heller.  Vi  vandre  vor  rolige, 
støtte  Gang  gjennem  Livet,  vi  troe  at  see  Veien  for  os, 
saa  møder  os  pludselig  Noget,  hvorpaa  vi  ikke 
have  tænkt,  og  Livet  faaer  en  helt  anden  Ret- 
ning.« 

»Det  kan  ske,«  sagde  Erna. 

»En  Mand  venter,  at  denne  eller  hin  Kvinde 

Lieutenant  Harder.  (Forts.)  12 

skal  blive  hans  Kone,   da  kan  det  føie  sig   saa- 
ledes,  at  hun  ikke  bliver  det,  men  en  Anden.« 

»Ja,  naar  han  finder  en  Pige  med  flere 
Penge,«  lo  Erna. 

»De  er  ikke  hensynsfuld  mod  Mændene.« 

»Naar  en  Mand  virkehg  elsker  en  Kvinde, 
kan  ingen  anden  Kvinde  komme  og  tage  hende 
fra  ham.« 

»Naar  han  virkelig  elsker  hende,«  gjentog 
Axel. 

»Gjør  han  ikke  det,  og  Mange  have  ikke 
stærke  Følelser,  da  kan,  som  sagt,  en  rig  Pige 
drage  ham  til  sig,  og  et  saadant  Ægteskab  kan 
for  den  Sags  Skyld  godt  blive  lykkehgt.  Men 
det  er  et  sælsomt  Emne,  vi  ere  komne  ind  paa.« 

»Vi  ere  under  Boukettens  Fortryllelse,«  lo 
Axel. 

»Saa  er  det  heldigt,«  mente  Erna,  »at  jeg 
reiser  herfra  i  Februar  eller  Marts,  jeg  holder 
ikke  af  at  være  i  en  By,  hvor  der  er  en  saadan 
Bouket.« 

»De  kommer  vel  engang  imellem  hertil  i 
Besøg  hos  Deres  Onkel?« 

»Det  troer  jeg  ikke. 

Dengang  Axel  havde  fulgt  Erna  hjem,  og 
hun  lige  var  kommen  ind  af  sin  Gadedør,  mødte 
han  udenfor  denne  et  ældre  Fruentimmer,  som 
spurgte : 

»Boer  Fru  Rostgaard  i  dette  Hus?« 

»Ja,  hun  gjør.« 

>Det  var  maaske  hende,  De  fulgte  hjem?« 

»Nei,«  svarede  Axel  kort  og  gik. 

Han  skænkede  ikke  Fruentimmeret  nogen 
videre  Tanke;  thi  Mødet  med  Erna  beskjæftigede 
ham  altfor  meget.  Hendes  Arm  havde  hvilet  i 
hans,  mens  de  vandrede  den  lange  Vei  ud  til 
Toldboden,  og  der  var  blevet  talt  om  Emner, 
som  Louise  vist  vilde  have  anset  for  at  være 
kjedsommelige.  Erna  saae  paa  Livet  paa  en 
helt  anden  Maade  end  Louise,  hun  kunde  ikke 
gaae  paa  Akkord  med  sine  Følelser,  det  var  ty- 
deligt, at  hun  ikke  forstod  at  staae  paa  et  Mel- 
lemstandpunkt. Den  smukke  Pige  var  vistnok 
fuld  af  Energi,  men  Louise  var  lunefuld,  hun 
kunde  ikke  bestemme  sig.  Da  sagde  Axel  plud- 
seHg  til  sig  selv: 

»Har  Du  været  et  Haar  bedre?« 

»Gaaer  Du  med  op  til  Gianelli?«  lød  plud- 
selig et  Spørgsmaal  i  Axels  Øren. 

»Er  det  Dig,  Holgersen?«  spurgte  Axel. 
»Hvor  kommer  Du  fra?« 

»Fra  min  Kjæreste,«  lød  Svaret. 

»Er  Du  bleven  forlovet?« 

»Javist  er  jeg  det.« 

»Saa  maa  det  være  sket  fornyligt.« 

»Det  er  det.« 

»Maa  jeg  gratulere.« 

»Tak.     Du  vil  vel   gjerne   vide,    med    hvem 

12» 

jeg  har  forlovet  mig.  Hun  hedder  Mathilde  Bang, 
og  hendes  Moder  er  Provsteenke.« 

»Jeg  havde  ikke  ventet,  at  Du  vilde  forlove 
Dig.« 

»Det  havde  jeg,  ærligt  talt,  ikke  selv.  Men 
da  jeg  saae  Mathilde,  sagde  jeg:  Hende  og  ingen 
Anden,  og  fjorten  Dage  efter  bleve  vi  forlovede. 
Ja,  saadan  Noget  gaaer  ikke  langsommere  for  sig. « 

»Man  skal  dog  prøve  sig  selv.« 

»Veed  Du  hvad,  Harder,  naar  Kjædigheden 
betager  os.  er  der  ikke  Tid  til  Selvprøvelse. 
Jeg  veed  vel,  at  der  er  Folk,  som  gaae  og  snuse 
om  en  ung  Pige  som  Katten  om  den  varme 
Grød,  de  ere  bange  for  at  brænde  sig,  den  Slags 
Folk  vide  ikke,  hvad  Kjærlighed  er.« 

»Den  Lignelse  er  just  ikke  smagfuld.« 

»Det  er  sgu  ogsaa  det  Samme,  naar  Du  blot 
forstaaer  den.  Snus  aldrig  til  Grøden,  Snus 
aldrig  til  Grøden,  Harder,  thi  det  kan  ende  med, 
at  En  snapper  den  bort  lige  for  din  Næse.  Her 
ere  vi  ved  Gianelli.« 

Den  bekj endte  Konditor  Gianelli  forestod 
dengang  Kaféen  paa  Hjørnet  af  Østergade  og 
Kongens  Nytorv.  Her  samledes  yngre  Officerer, 
Studenter  og  om  Aftnen  en  Del  af  det  theater- 
besøgende  PubHkum.  Kaféen  havde  sine  ældre 
Stamgjæster,  hvoraf  Loria  var  den  mest  be- 
kjendte. 

De  to  Officerer  satte  sig  ved  et  Bord,  hvor 

de  kunde  tale  uforstyrret.  De  bekjendte  »halve 
Historier«  bleve  bestilte,  og  Samtalen  dreiede 
sig  atter  om  B^orlovelse.  Holgersen  fortalte, 
hvorledes  han  havde  udregnet,  at  han  med  stor 
Sparsommelighed  var  i  Stand  til  at  kunne  grunde 
et  Hjem. 

»Ja,  men,«  indvendte  Axel,  »saa  bliver  der 
Intet  tilovers  til  Theater  og  andre  Fornøielser.« 

»Det  bliver  der  ikke,  men  de  ere  ikke  nød- 
vendige for  vor  Tilværelse,  naar  man  har  en 
smuk  Kone  i  sit  Hjem.  Hun  fylder  vort  hele 
Liv.  Vil  Du  have  Fornøielser,  maa  Du  som  Oifi- 
ceer  helst  lade  være  med  at  gifte  Dig,  med 
mindre  Du  faaer  en  Kone  med  Penge.« 

»Du  mener  altsaa,  at  vort  Hjem  vil  kunne 
være  os  tilstrækkeligt?« 

»Ja,  jeg  gjør.  Det  er  sandt.  Du  har 
jo  aldrig  kjendt  til,  hvad  det  er  at  længes  efter 
et  Hjem,  din  Moder  boer  her  i  Byen.  Men  naar 
jeg  en  mørk  Vinteraften  har  siddet  ensom  paa 
Kasernen,  kan  Du  troe,  at  Tanken  mange  Gange 
har  dvælet  ved  min  Barndom,  da  jeg  havde  et 
Hjem.  Og  jeg  sukkede  efter  et  nyt  Hjem,  hvor 
kjærlige  Smil  mødte  mig,  naar  jeg  traadte  ind 
af  Døren.  Da  Du  har  din  Moders  Hjem,  kan 
jeg  forstaae,  at  Du  ikke  har  Hast  med  at  blive 
forlovet. « 

Da  Axel  den  Aften  skiltes  fra  Holgersen, 
havde  denne   givet   ham   meget   at   tænke    paa. 

Femtende    Kapitel. 

En  Kurv, 


Naar  Erna  saa  bestemt  havde  modsat  sig 
sin  Fætter  Eugens  Frieri,  var  det  ikke,  fordi  han 
var  hende  usympathetisk,  men  fordi  hun  havde 
dannet  sig  et  andet  Ideal,  og  det  var  Axel  Har- 
der. Hun  anede  dog  ikke  dengang,  at  hun  el- 
skede ham,  ja,  hun  anede  det  ikke  endnu,  han 
var  dansk  Officeer,  og  hun  havde  bildt  sig  irid, 
at  hun  aldrig  kunde  blive  en  Saadans  Brud.  Det 
Had  mod  alt  Dansk,  hvormed  hun  var  kommen 
til  Kjøbenhavn,  var  lidt  efter  lidt  forsvundet,  hun 
var  nu  optaget  i  en  dansk  Offieeers  Hus,  og 
han  var  bleven  hendes  nære  Slægtning. 

Da  hun  var  bleven  fulgt  hjem  af  Axel,  kunde 
hun  ikke  lade  være  med  at  tænke  paa  ham,  og 
hun  syntes,  at  hun  var  saa  glad,  som  hun  ikke 
i  lang  Tid  havde  været,  men  Aarsagen  til  denne 
Glæde  var  hun  ikke  klar  over.  Da  hun  næste 
Dag  fortalte  Tanten  om  Besøget  hos  Fru  Harder, 
og  at  Axel  havde  fulgt  hende  hjem,  blev  Erna 
helt  underlig  tilmode  ved,  at  Theodora  lod  en 
Yttring  falde  om  Muligheden  af  en  Forlovelse 
mellem  Lieutenant  Harder  og  Louise  Erbach. 

>Mon  de  To  passe  for  hinanden?«  spurgte 
Erna. 

»Jeg  kjender  Ingen  af  dem  saa  nøie,  at  jeg 
kan  svare  herpaa,«  sagde  Theodora. 

Erna  tænkte  hele  Dagen  paa  sin  Kusines 
mulige  Forlovelse  med  Lieutenant  Harder,  hun 
kom  til  det  Resultat,  at  de  ikke  passede  for  hin- 
anden. Og  hun  var  ikke  mere  saa  fornøiet  som 
før  og  syntes,  at  der  var  Noget,  som  trykkede 
hendes  Sind,  hvad  det  var,  herom  dannede  hun 
sig  ikke  nogen  Mening. 

En  Dag,  som  Theodora  og  Erna  sade  i  rolig 
Samtale  i  Dagligstuen,  blev  der  ringet  paa.  Den 
Sidste  gik  ud  og  lukkede  op,  hun  kom  tilbage 
med  et  ældre,  daarUgt  paaklædt  Fruentimmer, 
i  hvis  Træk  der  var  noget  Frækt  og  Ondskabs- 
fuldt. 

»De  kjender  mig  maaske  ikke  Frue,«  sagde 
hun,  »Deres  Mand  har  neppe  fortalt  Dem,  at 
han  har  et  Barn  med  mig.« 

»Forlad  os,«  sagde  Theodora  henvendt  til 
Erna. 

Da  Broderdatteren  havde  forladt  Stuen,  ved- 
blev Theodora: 

»Jo,  min  Mand  har  fortalt  mig  Alt,  men  jeg 
forstaaer  ikke,  hvorledes  det  er  gaaet  til,  at  man 
har  kunnet  fortælle  ham,  at  De  var  død,  skjøndt 
De  .  .  .« 

»Hahaha,  det  var  en  Plade,  jeg  var  nødt 
til  at  slaae  for  at  faae  Penge  af  ham.  Politiet 
har  forbudt  mig,  at  jeg  taler  med  ham  selv.« 

»Hvad  vil  De  mig?«  spurgte  Theodora,  hvem 
Fruentimmeret  indgød  stor  Afsky. 

»Aa,  De  kan  vel  forstaae,  at  jeg  har  det 
smaat.« 

»De  forlanger  Penge?« 

»Naturligviis.  Hvorfor  skulde  jeg  ellers 
være  kommen  herop?« 

»Jeg  kan  ikke  give  Dem  Penge  uden  Be- 
myndigelse fra  Oberstlieutenant  Rostgaard.* 

»Det  kan  De  godt,  hvis  De  vil.« 

»Men  jeg  vil  ikke.« 

»Naa,  saa  De  vil  ikke,«  sagde  Fruentim- 
meret, hendes  Øine  sprudede  Ild  som  en  forbit- 
tret  Kats.  »Hør,  nu  vil  jeg  sige  Dem  Noget,  jeg 
maa  have  Penge,  og  hvis  jeg  ikke  faaer  dem, 
gaaer  jeg  til  godgjørende  Damer  og  beder  om 
Understøttelse,  jeg  vil  fortælle  dem.  at  jeg  er  en 
stakkels  Pige,  som  Oberstlieutenant  Rostgaard  har 
forført  og  gjort  ulykkelig.« 

»Men  det  er  jo  usandt.« 

»Hvem  kan  bevise,  at  det  er  usandt?  Troer 
De,  at  de  Damer,  hvem  jeg  vil  anraabe  om  Un- 
derstøttelse, ville  skrive  om  den  Sag  til  Harder? 
Nei,  men  de  ville  troe,  at  han  har  opført  sig* 
imod  mig  som  en  Skurk.« 

»De  er  et  frækt  Fruentimmer.« 

»Det  er  nu  min  Levevei,«  sagde  hun,  »med 
Frækhed  kommer  man  længst  i  Verden.    Op  med 

Mynten,  Frue,  ellers  maa  jeg  ud  og  vække  god- 
gjørende  Damers  Medlidenhed.« 

»Oberstlieutenant  Rostgaard  staaer  saa  høit, 
at  De  ikke  kan  skade  ham.« 

»Saa  det  troer  De?  Jeg  søger  Audiens  hos 
Grevinden.  De  er  ikke  rigtig  lokaliseret.  Det 
er  heldigviis  ikke  som  i  gamle  Dage,  hahaha, 
jo  flere  Børn  en  ugift  Pige  har,  desto  større 
Medlidenhed  vækker  nu,  den  Stakkel.  Men  Man- 
den eller  Mændene,  hvis  hun  har  dem  med  Flere, 
ere  Gjenstand  for  Foragt.  Saadan  skal  det  just 
være,«  endte  hun  og  lo. 

»De  synes  at  høre  til  den  Slags  Fruentim- 
mer, som  skabe  sig  en  Levevei  ved  at  faae 
uægte  Børn.« 

»Justement,«  sagde  Caroline  Mortensen, 
»jeg  lægger  ikke  Skjul  derpaa.  En  Levevei  skal 
man  jo  have.  Hvis  De  og  Rostgaard  troe  at 
være  blevne  mig  kvit,  tage  De  feil.« 

Kaste  hende  paa  Døren,  kunde  Theodora 
ikke,  hun  saae  ingen  anden  Maade  at  blive  hende 
kvit  paa  end  at  give  Penge.  Det  gjorde  hun  da, 
Fruentimmeret  lo  triumferende  og  sagde: 

»Tak  for  denne  Gang,  Frue.  Lev  vel  til 
vi  sees  igjen.« 

Da  hun  var  gaaet,  sank  Theodora  harm- 
fuld ned  paa  en  Stol  og  hviskede:  »Stakkels 
Rostgaard!«  Hun  tænkte  paa,  om  det  kunde  være 
sandt,   at  der  var  med  Verden  ukyndige  Damer, 

som  af  falsk  Medlidenhed  understøttede  saa- 
danne  Fruentimmer,  hvis  saa  var,  støttede  de 
derved  Frækheden  og  Umoraliteten.  Men  Fruen- 
timmeret havde  ganske  vist  løiet. 

Theodora  berørte  ikke  den  havte  Samtale 
til  Erna,  men  endnu  samme  Dag  skrev  hun  til 
sin  Mand  om  det  Forefaldne.  Følgen  heraf  blev, 
at  Oberstlieutenanten  strax  tog  Orlov  og  kom  til 
Kjøbenhavn,  han  vilde,  naar  han  vendte  tilbage, 
tage  sin  Kone  og  Erna  med.  Han  opholdt  sig 
saaledes  i  Julen  og  et  Par  Uger  derefter  i  Kjø- 
benhavn. 

En  Dag  sagde  Fru  Erbach  til  Louise: 

>Rostgaards  kommer  her  i  Aften,  og  jeg  har 
anmodet  Emil  om  at  sige  til  Fru  Harder  og 
hendes  Søn,  at  de  ogsaa  skulle  være  os  vel- 
komne. Det  bliver  første  Gang,  vi  efter  din 
Sygdom  see  Fremmede  hos  os.« 

Det  var  ikke  uden  en  vis  Ængstelse,  at 
Louise  imødesaae  Aftenen,  hun  var  slet  ikke 
sikker  paa  sig  selv,  og  det  var  med  blussende 
Kind  og  stærkt  bankende  Hjerte,  at  hun  saae 
Axel  træde  ind  af  Døren.  Rostgaard,  Theodora 
og  Erna  vare  allerede  komne.  Den  Sidste  lagde 
Mærke  til  sin  Kusines  Forlegenhed  og  sagde  til 
sig  selv:  »Det  er  muHgt,  at  hun  elsker  ham.« 
Hun  kastede  hurtigt  Øiet  hen  paa  Axel,  der  hil- 
ste paa  Oberstlieutenant  Rostgaard,  de  to  Krigs- 
kammerater   syntes    at    glemme    de    Andre    for 

Gjensynet,  og  Selskabet  vilde  ikke  forstyrre  deres 
Glæde.  Louise  følte  sig  noget  skuffet  ved,  at 
Axel  saaledes  havde  kunnet  lade  sig  henrive  af 
sine  Minder  fra  Krigen,  og  da  han  siden  søgte 
hendes  Blik,  saae  hun  til  en  anden  Side. 

Rostgaard  og  Axel  kunde  ikke  vedblive  at 
isolere  sig  fra  Selskabet  og  tale  om  militaire  Sager, 
de  Nærmestsiddende  vare  Fru  Harder  og  Erna,  og 
de  bleve  tilsidst  dragne  ind  i  Officerernes  Sam- 
tale. Erna  var  den  Aften  usædvanlig  livlig  og 
havde  gjort  sig  megen  Umage  med  sit  Toilette ; 
Axel  glemte  aldeles  de  Andre  i  Selskabet  for  at 
tale  med  hende.  Louise  lagde  Mærke  dertil  og 
tænkte:  »Det  skal  han  faae  betalt.«  Efterhaanden 
blev  Samtalen  almindelig,  og  Grossereren  spurgte 
Rostgaard  ud  om  Tilstanden  i  Hertugdømmerne. 

Axel  havde  stillet  sig  bag  Louises  Stol,  hun 
sad  ved  Siden  af  Helene,    og  sagde  til  hende: 

»Det  glæder  mig  at  see  Dem  saa  rask  efter 
Deres  Sygdom.« 

»Kan  De  virkelig  huske,  at  jeg  har  været 
syg?« 

»Har  Helene  ikke  .  .  .?« 

»Jeg  synes,  at  De  kun  kan  tænke  paa  een 
Ting,  og  det  er  Armeen.« 

»De  vil  da  kunne  indse,  at  jeg  maatte  be- 
svare Oberstlieutenant  Rostgaards  Spørgsmaal, 
og  at  .  .  .« 

»Naturhgviis.« 

I  det  Samme  meddelte  Fru  Erbach,  at  Af- 
tensbordet var  dækket.  Axel  bød  Louise  Armen 
for  at  føre  hende  til  Bords,  og  hun  tog  imod 
den.  Ved  Bordet  kom  Erna  til  at  sidde  ved 
Axels  anden  Side.  Samtalen  blev  ført  om  det 
Bal,  som  Fru  Harder  vilde  give  den  13.  Januar 
det  følgende  Aar,  og  hvori  Oberstlieutenantens 
Familie  vilde  deltage  inden  dens  Afreise.  Re- 
plikerne  foer  paa  kryds  og  tvers  over  Bordet, 
og  nogen  Samtale  med  sin  Borddame  som  ved 
et  større  Selskab  kunde  der  ikke  føres.  Naar 
Axel  henvendte  Ordet  til  Louise,  svarede  hun 
ham  med  let  Ironi,  medens  Erna  hørte  paa  ham 
med  Interesse. 

»Hun  er  smukkere  end  Louise,«  sagde  Axel 
til  sig  selv,  »og  hun  er  venhg  og  behagelig  at 
tale  med.« 

»Det  synes  ikke,  at  Forholdet  er  videre 
intimt  mellem  Lieutenant  Harder  og  hans  Bord- 
dame,« tænkte  Erna.  « Tante  har  taget  feil,  der 
kan  ikke  være  Tale  om,  at  de  To  ville  forlove 
sig.« 

Efter  Bordet  drog  Grossereren  Herrerne  ind 
i  sit  Værelse,  hvor  de  skulde  ryge  Cigar  og 
drikke  Toddy.  Damerne  maatte  underholde  sig 
selv  og  fik  Syltetøi  og  Vin.  I)er  blev  saaledes 
ikke  Anledning  til  en  fortroH^-^Samtale  den  Aften 
mellem  Louise  og  Axel. 

I  Julen  traf  Axel  igjen  sammen  med  Louise. 

Grossereren  havde  stort  Juletræ,  paa  hvilket  der 
fandtes  Presenter  til  Alle,  Axel  fik  saaledes  en 
smuk  Merskumspibe;  med  Presetiterne  fulgte  De- 
viser, forfattede  af  Frits,  der  havde  staaet  for 
Juletræets  Pyntning.  Blandt  Axels  Smaapresen- 
ter  var  ogsaa  en  Kurv,  fyldt  med  Konditorsager. 
Devisen,  som  fulgte  med  Kurven,  lød: 

„Gud  Amor  ynder  en  lystig  Spas, 

Han  giver  Dig  Kurven,  men  fyldt  med  Knas." 

Der  var  en  Smule  Malise  i  dette ;  Frits, 
som  sværmede  for  Erna,  troede  at  have  bemær- 
ket, at  hun  ikke  ugjerne  talte  med  Axel.  Frits 
sigtede  altsaa  til,  at  Axel  vilde  faae  en  Kurv, 
hvis  han  gjorde  sig  Haab  om  at  vinde  den 
smukke  Pige,  han  anede  ikke,  at  Kurven  vilde 
faae  en  ganske  anden  Adresse. 

Dengang  Frits  under  Alles  Munterhed  op- 
læste Devisen  og  overrakte  Axel  Kurven,  maatte 
Axel  gjøre  Vold  paa  sig  selv  for  at  beherske  sin 
Vrede.  Han  sagde:  »Mange  Tak«  og  saae  i  det 
Samme  hen  paa  Louise.  Hun  lo  med  i  første 
Øiebhk,  men  Axels  vrede  Øiekast  bragte  hende 
pludselig  til  at  tænke  paa,  at  Spøgen  kunde  blive 
misforstaaet,  og  at  Axel  kunde  troe,  at  hun  havde 
været  taktløs  nok  til  paa  en  saadan  Maade  at 
give  ham  det  Svar,  han  ventede.  Hun  blev  meget 
vred  paa  sin  Broder  Frits  og  besluttede,  naar 
LeiUghed  dertil  gaves,  at  sige  Axel  ligefrem,  at 
Kurven  ikke  var  fra  hende.    Men  naar  hun  sagde 

det,  laa  jo  deri  en  Tilstaaelse  af,  at  hun  ikke 
vilde  give  ham  en  Kurv.  Imidlertid  var  der  for 
Øieblikket  ikke  Tid  til  at  tænke  nærmere  over 
denne  Sag,  det  vilde  vække  Opmærksomhed,  hvis 
hun  ikke  deltog  i  den  almindeUge  Munterhed. 
Frits  tog  en  smuk  Rosenbouket  af  Juletræet, 
rakte  den  til  Erna  og  oplæste  følgende  Devise: 

„Jeg  her  en  Bouket  af  Roser  Dig  flyer, 
Om  Sol  og  ora  Sommer  den  melder, 
Den  spaaer  om  et  Kjærligheds  Eventyr, 
Hvor  Hjertets  Lykke  det  gjælder." 

Axels  Vrede  havde  lagt  sig.  Han  mente, 
at  Louise  havde  givet  ham  Afslag  paa  hans 
Frieri  og,  mærkværdigt  nok,  følte  han  sig 
derved  ligesom  frigjort.  Og  da  nu  Frits  oplæste 
Devisen  og  overrakte  Erna  Bouketten,  mødte 
hans  Øine  tilfældigviis  hendes.  Hun  slog  sine 
ned  og  rødmede  let,  Axel  sagde  til  sig  selv: 
»Hun  har  vist  ikke  glemt  vor  Samtale  forleden 
om  Bouketten,  og  at  jeg  sagde:  »Vi  ere  under 
Boukettens  Fortryllelse.«  Erna  havde  ikke  glemt, 
den. 

Frits  havde  den  Aften  været  særligt  uheldig ; 
hans  ene  Present  havde  løst  Forholdet  mellem 
Louise  og  Axel,  og  hans  anden  bragt  de  To, 
han  vilde  adskille,  til  i  Tankerne  at  mødes ;  han 
levede  i  en  lykkelig  Uvidenhed  derom. 

Der  spistes  ved  smaa  Borde.  Louise  havde 
ikke  havt  Leilighed    til    at    tale    med  Axel,    hun 

haabede,  at  de  vilde  komme  til  at  sidde  ved 
Bord  sammen.  Det  skete  ikke;  thi  Oberstlieu- 
tenant  Rostgaard  drog  Axel  med  hen  til  det 
Bord,  hvorved  han  sad.  Axel  befandt  sig  her 
mellem  ældre  Damer  og  Herrer.  Stemningen 
var  meget  animeret;  Theodora,  som  sad  ved 
Siden  af  Axel,  sagde  til  ham: 

»Min  Mand  har  nylig  drukket  med  Dem  paa 
et  hurtigt  Avancement,  jeg  vil  drikke  et  Glas 
med  Dem  paa   en  hurtig  Forlovelse.« 

»Frue,  den  Skaal  vil  jeg  betænke  mig  paa 
at  drikke.     Hun  maa  først  findes.« 

»Jeg  troede,  De  havde  fundet  hende.« 

»Frue,  De  har  taget  feil,«  svarede  Axel  og 
lo  ironisk. 

»Skaalen  vil  De  alligevel  godt  kunne  drikke.« 

»Det  kan  jeg,«  svarede  Axel  og  klinkede 
med  Fruen.  »Maa  jeg  ellers  spørge,  hvem  De 
mente,  det  var,  jeg  havde  fundet.« 

»Louise,«  sagde  Theodora  Hgefrem. 

»Nei,  hende  er  det  dog  ikke,«  nynnede 
Axel;  denne  Strofe  forekom  i  en  dengang  be- 
kjendt  Vaudeville.  »Hun  kan  maaske  ikke  engang 
findes  her  i  Byen,«  tilføiede  han. 

Grossereren,  der  sad  ved  samme  Bord, 
reisle  sig  og  udbragte  Oberstlieutenant  Rostgaards 
Skaal.  Flere  kom  nu  hen  for  at  klinke  med 
Oberstheutenanten  og  hans  Frue,  blandt  disse 
var  Erna. 

>Da  De  kan  betragtes  som  en  Datter  af 
Huset,«  sagde  Axel  til  hende,  »vil  jeg  bede  Dem 
om  at  klinke  med  mig.« 

»Med  Fornøielse,«  svarede  hun. 

»Og  saa,«  tilføiede  han,  »vil  jeg  drikke  paa, 
at  vi  maae  vedblive  at  staae  under  Boukettens 
Indflydelse.« 

Hun  rystede  lidt  paa  Hovedet,  lo,  men  drak 
dog  Glasset  ud. 

Da  Bordet  var  hævet,  skulde  der  leges  Jule- 
lege. Her  fandt  Louise  Leilighed  til  at  komme 
til  at  sidde  ved  Siden  af  Axel. 

»Hvad  er  hendes  Hensigt  hermed?«  spurgte 
han  sig  selv. 

Hun  vendte  sig  om  imod  ham  og  sagde: 

»Frits  har  alene  havt  med  Juletræets  Pynt- 
ning  at  gjøre.  Den  dumme  Kurv  har  været  hans 
Paafund.« 

»Jeg  mente,  den  kom  fra  Dem,»  svarede 
Axel  og  tænkte:  »Hvad  vil  dette  føre  til?« 

»De  maa  dog  kjende  mig  for  godt  til  at 
vide,  at  jeg  ikke  har  kunnet  gjøre  mig  skyldig  i 
en  saadan  Taktløshed.« 

»Kurven  var  altsaa  ikke  Svar  paa  det  Spørgs- 
maal,  jeg  gjorde  Dem,  før  De  blev  syg?« 

»Nei,«  svarede  hun. 

»De  mener  maaske,  at  det  Spørgsmaal  be- 
høver ikke  noget  Svar?«  spurgte  Axel  bitter. 

»Jo,  jo,  jeg  mener  det.  (Fons.) 

af 

Emil    Karton. 
(Forts.) 


Jeg  kom  ud  et  Aar  før  ham,  og  ved  Fængsels- 
selskabets  Hjælp  fik  jeg  strax  Arbeide;  thi  jeg 
er  en  flink  Syerske.  Ingen  anede,  jeg  var  et 
straffet  Fruentimmer,  en  ung  Skomagermester, 
som  boede  i  samme  Hus  som  jeg,  friede  til  mig, 
jeg  sagde  Nei  og  fortalte  ham,  at  jeg  var  for- 
lovet. Selv  om  jeg  havde  villet,  kunde  jeg  dog 
ikke  have  givet  ham  mit  Ja;  thi  et  straffet 
Fruentimmer  tør  ikke  gifte  sig  med  en  hæderlig 
Mand. 

»Hun  kan-  have  forbedret  sig,«  sagde  Aaby. 

»Der  vedbliver  altid  at  sidde  en  Plet  paa 
hende.  Dengang  Rasmus  kom  fra  Vridsløse, 
flyttede  vi  sammen  igjen.  Han  begyndte  at 
prange,  tidt  tjente  han  gode  Penge,  men  han 
var  ofte  borte  fra  Hjemmet.  Da  jeg  fik  Barnet, 
blev  jeg  lykkelig,  jeg  havde  i  nogen  Tid  begyndt 
at  tvivle,  om  Rasmus  elskede  mig  endnu,  nu 
syntes  jeg,  at  Barnet  var  blevet  et  nyt  Tilknyt- 
ningspunkt  mellem   os.     Alle  mine  Tanker  vare 

hos  Barnet,  som  Rasmus  ikke  syntes  at  bryde 
sig  om.  Jeg  bebreidede  ham  det,  han  svarede 
mig  mut  og  gnavent,  og  derved  fjernedes  jeg 
mere  'og  mere  fra  ham,  mens  Barnet  blev  mit 
Et  og  Alt.     Resten  kjender  De.« 

»Det  er  en  sørgelig  Historie,  De  har  fortalt 
mig,«  sagde  han.  »De  har  offret  Alt  for  denne 
Rasmus  Grum,  han  har  nu  forladt  Dem,  men 
kommer  han  tilbage  imorgen,  vil  De  maaske  igjen 
bUve  lians  villieløse  Redskab.« 

»Nei,«  sagde  hun  med  Bestemthed,  »nei, 
Hr.  Aaby;  Rasmus  har  gjort  Alt,  for  at  min 
Kjærlighed  til  ham  kunde  bhve  udslukt,  og  jeg 
selv  er,  ved  at  læse  i  den  hellige  Skrift,  kommen 
til  Klarhed  over,  hvor  meget  jeg  har  syndet. 
Naar  jeg  tænker  paa,  hvad  jeg  var,  før  jeg  lærte 
ham  at  kjende,  kunde  jeg  græde.  Jeg  føler  det 
som  en  Befrielse,  at  han  har  gjort  det  forbi.« 

»Det  glæder  mig  at  høre.« 

»Kan  De  nu  forstaae,  hvorfoT  jeg  ikke  kan 
bUve  her?  Kan  De  forstaae,  at  min  Forbliven 
her  vil  ødelægge  Deres  Rygte?« 

Han  taug,  reiste  sig  og  sagde: 

»Lad  mig  tænke  over  den  Sag,  inden  De 
og  jeg  tager  en  endehg  Bestemmelse.« 

Han  gik  ind  paa  sit  Kammer,  den  Nat  saae 
han  ikke  Maren  i  sine  Drømme,  hans  Sind  var 
opfyldt  af  Tanken  paa  Ane.  Han  havde  stor 
Medlidenhed  med  hende;    hvis    hun    kom    til   at 

staae  uden  Støtte  i  Verden,  hvad  vilde  da  Enden 
blive?  Vilde  hun  ikke  komme  til  at  gaae  til 
Grunde?  Nu  kunde  hun  fortjene  saa  meget,  at 
kunde  leve  deraf,  men  fik  hendes  Kunder  at 
vide,  at  hun  var  et  straffet  Fruentimmer,  vilde 
de  trække  sig  tilbage. 

Stakkels  Ane! 

Han  spurgte  sig  selv,  om  han  var  saadan 
en  Pjalt,  at  han  ligesom  de  Andre  vilde  slaae 
Haanden  af  hende?  Da  begyndte  han  at  skamme 
sig  selv  ud,  han  vilde  støtte  hende,  hun  skulde 
holde  Hus  for  ham.  Han  anede  ikke,  at  der 
bagved  hans  Medlidenhed  begyndte  en  anden 
Følelse  at  vaagne ;  aldrig  havde  han  elsket  nogen 
Kvinde  før,  ikke  anede  han,  hvor  stor  Indflydelse 
KjærUghed  kan  have  paa  et  Menneskes  Hand- 
linger. Ja,  rigtignok  havde  Ane  fortalt  ham 
det ;  det  var  blind,  lidenskabelig  Kjærlighed,  der 
havde  bragt  hende  til  Fald,  men  herpaa  tænkte 
han  ikke;  thi  kunde  han  ane,  at  han  ogsaa 
vilde  komme  under  denne  stærke  Magts  Indfly- 
delse? Han  betragtede  sig  selv  som  den  ret- 
skafne Mand,  der  vilde  trodse  Verdens  Fordomme, 
for  at  redde  et  Menneske,  som  en  Mand,  der 
vilde  gjøre  en  god  Gjerning.  Ja,  han  sagde  til 
sig  selv,  at,  han  havde  .været  Skyld  i,  at  et 
Menneskeliv  var  gaaet  tabt,  kunde  han  maaske 
vente  at  finde  Tilgivelse,  dersom  han  reddede 
et    andet  Menneskeliv    og    førte    det    tilbage    til 

Gii(^s  hellige  Menighed.  Og  han  foldede  sine 
Hænder  og  bad  om  Styrke  til  at  gjøre  dette. 

Den  følgende  Dag  sagde  han  derfor  til  Ane, 
at  han  nøie  havde  tænkt  over  Sagen,  og  at  hun 
ikke  behøvede  at  flytte  bort.  Havde  Kristus  ikke 
sagt:  »Derfor  siger  jeg  Dig,  ere  hendes  mange 
Synder  hende  forladte;  thi  hun  elskede  meget.« 

»Blot  De  ikke  vil  fortryde  det,«  sagde  Ane. 

»Nei,  jeg  vil  ikke  fortryde  det,«  mente 
Aaby. 

»De  kjender  ikke  Menneskenes  Ondskab.« 

»Skulde  jeg,  som  vil  omvende  Mennesker 
til  det  Gode,  ikke  kjende  deres  Ondskab  ?«  spurgte 
han  med  Selvfølelse. 

Vintren  var  forbi,  og  Markerne  blevne  grønne. 
Rundt  om  i  Luften  lød  Fuglesang,  og  med  Glæde 
indaandede  Mennesket  den  friske  Vaarluft.  Ane 
havde  i  mange  Aar  ikke  været  saa  lykkelig  som 
nu,  en  fin  Rødme  viste  sig  paa  hendes  Kinder, 
og  naar  hun  tænkte  tilbage  paa  sit  Liv  sammen 
med  Rasmus,  stod  det  for  hende  som  en  ond 
Drøm.  Hun  havde  aldrig  før  mødt  en  Mand  som 
Aaby,  han  talte  til  hende  med  Venlighed,  men 
enhver  fortrolig  Tilnærmelse,  endsige  Tale  om 
et  ømmere  Forhold  fandt  aldrig  Sted.  Derfor 
følte  hun  sig  saa  tryg  overfor  ham,  og  hun 
kunde  længes  efter,  at  han  skulde  komme  ind 
for  at  tale  med  hende.  En  Dag  talte  han  om, 
at  han  snart  maatte  reise  bort  i  nogen  Tid,  han 

vilde  dog  først  fortælle  sine  kristelige  Venner,  at 
han  ikke  følte  sig  kaldet  til  at  være  Lægprædikant, 
men  vel  til  Kolporteur. 

»Vil  De  sige  dem  Grunden  dertil?«  spurgte 
,hun. 

»Naturligviis,«  sagde  han,  »men  jeg  nægter 
ikke,  at  det  vil  blive  mig  saare  tungt  at  bekjende, 
at  jeg  er  Skyld  i  Marens  Død.« 

»De  har  jo  ikke  gjort  Andet  end  hvad  De 
efter  Deres  Overbevisning  mente,  var  Deres 
Pligt.« 

»Selv  om  det  vil  blive  sagt  til  mig,  og  det 
vil  det  rimeligviis,  saa  har  jeg  nu  vundet  en  anden 
Overbeviisning.« 

»Veed  De  hvad  jeg  vilde  gjøre  i  Deres 
Sted?«  spurgte  Ane.  »Jeg  vilde  reise  over  til 
Jylland  og  faae  at  vide,  hvorledes  det  egenthg 
er  gaaet  til.« 

»Det  veed  jeg,  det  har  Mads  fortalt  mig.« 

»Han  kan  have  overdrevet,«  mente  Ane. 

»De  siger  Noget!«  udbrød  Aaby.  »Det  er 
ikke  før  faldet  mig  ind.« 

»Mads  er  maaske  ikke  Deres  Ven?« 

»Jeg  har  aldrig  gjort  ham  noget  Ondt.« 

»Er  hans  Søster  Kirstine  heller  ikke-  Deres 
Uven?« 

»Jo,  jo,«  raabte  Aaby,  »det  maa  hun  vel- 
sagtens være;  thi  hendes  Mand  søgte  Raad  hos 

mig,  og  hun  mener  rimeligviis,  at  jeg  liar  gjort 
Mit  til,  at  hun  blev  skilt  fra  Søren.« 

»Mon  Mads  ikke  er  gaaet  sin  Søsters  Ærinde, 
da  han  kom  til  Dem  og  fortalte  om  Marens 
Selvmord?  Hvis  det  er  saaledes,  har  han  vel 
overdrevet  en  Deel.« 

»De  siger  Noget,«  udbrød  Aaby,  »Ane,  jeg 
vil  herefter  altid  spørge  Dem  tilraads,  De  er  en 
klog  Kvinde.  De  har  Ret,  jeg  maa  til  Jylland, 
jeg  maa  see  klart  i  den  Sag.  O,  jeg  Dosmer, 
at  jeg  ikke  selv  har  tænkt  derpaa!« 

Et  Par  Dage  efter  denne  Samtale  var  Aaby 
paa  Veien  til  Jylland.  Vaarstormen  pidskede 
ham  Regnen  i  Ansigtet,  men  han  brød  sig  ikke 
derom,  hans  Tanker  vare  langt  fra  Veiret,  han 
var  spændt  paa  at  erfare,  hvorledes  han  vilde  blive 
modtaget  i  Sognet.  Han  ankom  dertil  en  Eftermid- 
dag, og  hans  første  Resøg  gjaldt  Søren  Mikkelsen, 
med  hvem  han  vilde  søge  Forsoning,  Aaby  vilde 
bede  ham  tilgive,  at  han  havde  forvoldt  ham  en 
saa  stor  Sorg.  Jo  nærmere  Lægprædikanten 
kom  Sørens  Gaard,  desto  langsommere  gik  han, 
aldrig  havde  han  i  sit  Liv  gaaet  en  tungere 
Gang.  Han  stod  et  Øieblik  stille  og  bad  til  Gud 
om,  at  Alt  maatte  vende  sig  til  det  Gode. 

Da  skred  han  dristigt  over  Dørtærskelen  og 
hørte  munter  Kvindesang  inde  i  Stuen.  Han 
bankede  paa,  og  Sangen  hørte  op.  Nu  stod  han 
derinde    og  var  nær  falden  om  af  Forbauselse, 

Maren,  der  skulde  have  druknet  sig,  stod  lys- 
levende for  ham. 

»Goddag  Jens,«  sagde  hun,  »kommer  Du 
for  at  prædike?  Søren  og  jeg  have  ikke  mere 
Brug  for  dine  Prædikener.« 

»Maren,  Du  lever!«  udbrød  han. 

»Primer  Manden?«  spurgte  hun. 

Søren  kom  i  det  Samme  til,  han  gav  Aaby 
venKg  Haanden  bød  ham  velkommen,  men  for- 
talte samtidigt,  at  han  og  hans  Kone  ikke  mere 
besøgte  de  Helliges  Møder. 

»Jeg  mener,  vi  kunne  være  lige  gode  kristne 
Mennesker  for  det.«  lagde  Søren  til. 

»Jeg  vil  ikke  benægte  det,«  sagde  Aaby. 
>Jeg  er  ikke  kommen  her  idag,  for  at  tale  med 
Jer  om  Guds  Ord,  men  om  en  helt  anden 
Sag.« 

Han  fortalte  dem  nu  om  Aarsagen  til  sit 
Besøg,  og  Begge  hørte  til  med  den  allerstørste 
Forbauselse. 

»Sikken  en  Løgnetamp,  Mads  er!«  raabte 
Søren. 

»At  fortælle,  at  jeg  har  druknet  mig!«  ud- 
brød Maren. 

»Skade,  at  vi  ikke  kan  faae  fat  paa  ham,« 
sagde  Søren. 

»Hvorfor  ikke?«  spurgte  Aaby. 

»Fordi  han  har  forladt  Sognet  og  ligesom 
Søsteren  er  reist  til  Kjøbenhavn,«  svarede  Søren. 


376 


Nu  fortalte  Søren,  at  han  og  Maren  allerede 
havde  været  gifte,  dengang  Mads  havde  besøgt 
Aaby  og  fortalt,  at  hun  havde  druknet  sig.  De 
havde  ladet  sig  vie  inde  i  Aarhus,  da  Pastor 
Hansen  havde  nægtet  at  vie  Søren,  der  var  fra- 
skilt sin  Kone.  Imidlertid  havde  Præsten  ikke 
nægtet  bagefter  at  tage  dem  til  Alters.  Aaby 
udtalte  sin  Forundring  derover,  Søren  gjorde 
ham  da  opmærksom  paa  Stedet  hos  Johannes, 
hvor  der  fortælles,  hvorledes  Jesus  sagde  til 
Kvinden,  der  var  bleven  greben  i  Hor  paa  fersk 
Gjerning:  »Jeg  fordømmer  Dig  ikke  heller,  gak 
bort  og  synd  ikke  mere.«  Pastor  Hansen  kunde 
ikke  handle  mod  Budet,  der  forbød,  at  tage  en 
Fraskilt  til  Ægte,  men  naar  det  var  skeet,  mente 
han  ikke  at  kunne  fordømme. 

»Det  er  Spidsfindigheder,«  sagde  Aaby  noget 
uvilligt.  »Ja,  jeg  vil  nu  ikke  mere  være  Læ^g- 
prædikant,  jeg  vil  derimod  være  Kolporteur.« 

Han  skiltes  fra  Søren  og  Maren  i  stor 
Venskabelighed;  da  han  forlod  dem,  maatte  han 
synge  omkap  med  Lærkerne;  en  stor  Sten  var 
væltet  fra  hans  Hjerte.  Og  hans  Tanker  fløi 
over  til  hende,  som  havde  givet  ham  det  gode 
Raad  at  reise  til  Jylland  og  selv  .undersøge 
Forholdene,  og  han  takkede  hende  af  sit  fulde 
Hjerte.  Han  syntes,  at  han  længtes  efter  at 
komme  til  at  tale  med  hende,  derimod  sporede 
han   ingen  Lyst   til   at  besøge    sine  Venner  paa 

Egnen,  de  vilde  opfordre  ham  til  at  tale,  men 
han  følte,  at  han  ikke  mere  vilde  kunne  tale 
saaledes,  at  det  behagede  dem;  de  hørte  saa 
gjerne  paa  Fordømmelse  af  dem,  der  syndede, 
de  græde  overjorden  som  en  Jammerdal.  Aaby 
syntes,  at  Jorden,  som  den  laa  der  i  Vaarsolen, 
var  et  deiligt  Opholdsted,  at  Guds  Kjærlighed 
løftede  os  over  Syndens  mørke  Afgrund,  naar 
vi  blot  selv  vilde  tage  fat  med. 

Han  vilde  ikke  tale  med  Nogen  i  Sognet, 
han  vilde  reise  Hge  hjem  og  paa  Sjælland  be- 
gynde sin  nye  Virksomhed  som  Kolporteur. 

»Jeg  havde  ikke  ventet  Dem  saa  tidligt 
tilbage,«  sagde  Ane,  da  han  en  Aften  traadte  ind 
af  Døren  til  hende. 

»Jeg  længtes  efter  Dem,«  sagde  han  leende. 

Hun  blev  forlegen  og  saae  ned. 

»Nu  skal  De  høre,  hvorledes  det  er  gaaet.<' 

Hun  hørte  opmærksom  efter  og  glædede  sig 
over,  at  hun  havde  bidraget  til  at  gjengive  Aaby 
hans  Sindsro.  Han  takkede  hende  varmt  og 
greb  hendes  Haand,  som  han  trykkede. 

»De  er  altfor  god  imod  mig,  et  straffet  Fruen- 
timmer,«  sagde  hun. 

»Aa,  jeg  tænker  aldrig  paa,  at  De  har  været 
straffet. « 

»Det  er  høist  urigtigt  af  Dem.  Det  maa  De 
aldrig  glemme.« 

;*Men  jeg  vil  glemme  det.« 

»Gid  Andre  vilde  tænke  som  De,  men  det 
gjøre  de  ikke,  og  derfor  kan  De  heller  ikke 
gjøre  det.  Der  er  reist  en  Mur  mellem  mig  og 
ærlige  Folk.« 

Forgjæves  protesterede  han,  hun  blev  ved 
sin  Mening. 

Han  begyndte  nu  at  kolportere  og  var  oftere 
hjemmefra,  det  lod  til,  at  han  tjente  godt,  og 
snart  anskaffede  han  det  ene  og  snart  det  andet 
Stykke  Bohave  til  sit  Hjem.  Ane  forærede  han 
Tøi  til  en  ny  Kjole  og  andre  Ting,  som,  han 
mente,  vilde  glæde  hende.  Da  mødte  han  en 
Dag  Mads  inde  i  Kjøbenhavn,  han  standsede  ham 
og  sagde: 

»Jeg  har  været  ovre  i  Jylland,  Du  harløiet 
for  mig.« 

»Det  har  jeg  ogsaa,«  sagde  Mads  og  grinte. 

»Hvor  kunde  Du  være  saa  ond?» 

»Fordi  Du  er  en  skinheUig  Rad,  Jens,  syntes 
jeg,  Du  havde  godt  af  en  lille  Forskrækkelse.« 

»Jeg  har  aldrig  fornærmet  Dig.« 

»Var  det  ikke  Dig,  som  fik  min  Søster  skilt 
fra  Søren?«  spurgte  han.  »Farvel,  Jens,  tag 
Dig  iagt  for,  at  Du  ikke  prædiker  Livet  af 
Pigerne.« 

Han  opslog  en  uhyggelig  Latter  og  gik. 

En  Søndag  inviterede  Aaby  Ane  til  at  tage 
med  en  Tour  i  Skoven.  Hun  afslog  det  rentud; 
thi  hvad  vilde  Folk  sige,  hvis  de  saae  h^m  i  en 

straffet  Persons  Selskab  ?  Han  paastod,  hun 
skulde  tage  med,  og  at  det  var  Sygelighed  be- 
standigt at  hænge  sig  i  Tanken  om  en  Brøde, 
der  længst  var  afsonet. 

»Det  gjør  jeg  heller  ikke,«  sagde  hun,  »jeg 
tænker  ikke  derpaa,  uden  naar  der  kan  blive 
Tale  om,  at  mit  Forhold  til  Dem  kan  bringe 
Dem  i  Ulykke.« 

»De  nærer  da  megen  Godhed  for  mig?« 
spurgte  han. 

»Ja,  jeg  tilstaaer,  at  jeg  er  Dem  meget  tak- 
nemmehg.  Ved  Omgangen  med  Dem  er  jeg 
bleven  til  et  bedre  Menneske.« 

»Ane,  nu  ikke  flere  Indvendinger,«  sagde 
han,  »De  tager  med  mig  i  Skoven  idag.  De 
gjør  mig  en  Tjeneste  dermed.« 

Tilsidst  overvandt  han  hendes  Betænkelig- 
heder, hun  fulgte  ham  til  Nørrebros  Jernbane- 
station, og  snart  efter  vare  de  paa  Veien  til 
Skoven. 

Det  var  længe  siden,  hun  havde  været  til 
en  Fornøielse,  og  det  havde  da  været  til  de  vilde 
og  støiende,  som  Rasmus  holdt  af,  nu  drog  hun 
ud  for  i  Stilhed  at  glæde  sig  ved  Naturen  og 
see  paa  den  glade  Menneskesværm.  Hun  var  i 
Selskab  med  en  hæderHg  Mand,  der  ikke  fore- 
kastede hende  hendes  Fortid.  Da  de  kom  ud 
under   de  grønne  Bøge,  indaandede  Ane  Luften 

i  lange  Drag,  hun  talte  livligere  end  ellers,  og 
Aaby  blev  oprømt  derved. 

De  satte  sig  udenfor  et  Beværtningstelt  og 
spiste  til  Aften,  de  kom  i  Samtale  med  andre 
Mennesker.  Ane  blev  kaldet  Frue  af  de  Damer, 
som  sade  ved  Bordet  med  deres  Mænd  og  Børn, 
de  betragtede  hende  som  deres  Lige,  o,  hvor 
det  var  en  deilig  Tur!  Og  da  de  reiste  sig  og 
gik,  sagde  Aaby  til  hende: 

»De   antoge  mig  for  at  være  Deres  Mand.« 

»Blev  De  fornærmet  derover?«  spurgte  Ane 
bekymret. 

»Paa  ingen  Maade,  det  morede  mig,  men 
hvis  vi  engang  igjen  skulle  komme  i  en  lignende 
Situation,  røb  os  da  ikke,  ved  at  sige  De  til 
mig.« 

Solen  gik  ned,  og  Aaby  og  Ane  tænkte  paa 
at  vende  hjem.  Da  mødte  de  paa  Veien  til 
Jernbanen  et  Selskab  af  Herrer  og  Damer.  Anes 
Been  begyndte  at  ryste  under  hende;  Rasmus 
befandt  sig  imellem  dem,  ogsaa  Aaby  havde 
gjenkjendt  ham,  men  havde  ogsaa  gjenkjendt 
Kirstine,  Sørens  fraskilte  Hustru. 

Da  de  vare  komne  forbi,  sagde  Ane:     ' 

»Det  var  Rasmus.« 

»Ja,  jeg  saae  ham.« 

»Hvad  mon  han  har  tænkt,  ved  at  see  os 
sammen?« 

»De  føler  maaske,  at  De  endnu  holder 
af  ham?« 

»Nei,  nei,  jeg  holder  ikke  af  ham,«  sagde 
hun  bestemt. 

»Han  var  i  Selskab  med  Kirstine,«  sagde 
Aaby. 

»Kirstine?     Hvilken  Kirstine?« 

Aaby  forklarede  det  og  tilføiede: 

»De  passe  vist  ganske  godt  sammen.« 

Fornøielsen  var  forbi  for  hende,  Synet  af 
Rasmus  havde  manet  hendes  Fortid  frem,  Aaby 
derimod  var  rohgere  og  sagde: 

»Hvad  gjør  det,  at  man  har  seet  os  sammen? 
Ingen  kan  paasige  os  noget  Ondt.« 

»Det  kan  intet  sandhedskjærHgt  Menneske,« 
sagde  hun.  »Men  De  veed,  at  Tyv  troer,  hver 
Mand  stjæler,  og  vil  Rasmus  ikke  mene,  at  jeg 
.  .  .  jeg  nu  staaer  i  samme  Forhold  til  Dem, 
som  jeg  stod  til  ham?« 

»Det  vil  han  vel  ikke,«  sagde  Aaby. 

»Jo,  det  vil  han,«  sagde  hun  bestemt. 

»Og  selv  om  han  mener  det,«  sagde  Aaby, 
»hvilke  Følger  vil  det  da  kunne  have?  Vil  det 
skade  Dem?« 

»Nei,  mig  ikke,   men  Dem  kan  det  skade. » 

»Troer  De,«  spurgte  Aaby  med  Selvfølelse, 
»at  en  Mand  som  Rasmus  Grum  vil  kunne  skade 
mit  gode  Navn  og  Rygte?« 

»Det  er  vistnok  altid  uhæderlige  Folk,  der 

bedst  kunne  skade  hæderlige  Folks  gode  Navn 
og  Rygte,«  mente  hun. 

Han  saae,  hun  var  forstemt,  det  gjorde  ham 
ondt,  og  han  søgte  at  opmuntre  hende.  Hun 
opdagede  hans  Hensigt  og  lod,  som  hun  atter 
blev  fornøiet,  skjønt  det  ikke  var  Tilfældet.  Da 
de  kom  hjem,  sagde  han: 

»Vi  maae  snart  have  en  Skovtour  igjen.« 

Hun  takkede  ham  for  den  behagelige  Dag, 
men  da  hun  var  bleven  ene,  forekom  det  hende, 
at  hendes  stille,  lykkelige  Tilværelse  var  forbi, 
og  at  der  forestod  hende  stor  Kummer.  Aabys 
Tanker  vare  af  en  ganske  anden  Beskaffenhed. 
Han  begyndte  at  forstaae,  at  dette  Samliv  med 
Ane  ikke  kunde  vedvare,  hun  var  ung  og  smuk, 
og  Mange  tænkte  maaske,  at  han  ikke  var  bedre 
end  alle  Andre.  Skulde  han  da  lade  hende 
reise?  Han  svarede  sig  selv  med  et  bestemt 
Nei,  men  i  samme  Øjeblik  forstod  han,  at  hun 
var  bleven  mere  for  ham  end  han  vilde  tilstaae 
for  sig  selv. 

>Skal  jeg  gifte  mig  med  hende?«  spurgte 
han.  »Ja,  men  hun  er  et  straffet  Fruentimmer. 
Jeg  kan  have  hende  til  Husholderske,  men  ikke 
gjøre  hende  til  min  Kone.  —  Jeg  har  dog  været 
i  Skoven  med  hende.  Stakkels  Ane,  havde 
Du  ikke  været  straffet,  havde  vi  kunnet  gifte  os 
med  hinanden. 

Stakkels  Ane!  t^^'-^^i 


383 

Fra  alle  Kanter. 


De  vilde  I)uei\  der  opholde  sig  i  vore  Skove,  ere 
et  kjærkomment  Bytte  for  vore  Jægere.  Man  bliver 
derfor  forundret  ved,  naar  man  kommer  til  Paris,  at 
see  denne  Dueart  bygge  i  Tuileriernes  Have,  hvor  Duerne 
blive  fodrede  af  Publikum,  ja,  de  sætte  sig  paa  enkelte 
Spadserendes  Haand  eller  Arm.  Det  vilde  være  smukt, 
dersom  vi  lode  Duen  bygge  i  vore  offentlige  Anlæg,  i 
Stedet  for  see  vi  i  disse  en  Mængde  Skader;  ude  paa 
St.  Johannes  Kirkeplads  findes  især  mange,  de  ere  Fjender 
af  vore  Sangfugle.  De  og  Kattene  ere  Skyld  i,  at  Nat- 
tergalen ikke  findes  i  Kjøbenhavns  Nærhed.  Et  Par 
Nattergale  havde  for  et  Par  Aar  siden  bygget  Rede  i 
en  Have  ved  Vesterbro,  der  log  Skaderne  deres  Unger, 
og  siden  har  man  ikke  hørt  Noget  til  Nattergalene. 


Spurvene  bleve  for  nogle  Aar  siden  indforskrevne 
til  Amerika  og  Australien,  hvor  de  ikke  fandtes  før« 
Amerikanerne  modtage  dem  med  stor  Begeistring, 
men  ere  nu  blevne  deres  dødelige  Fjender  og  betragte 
Spurvea  som  et  meget  skadeh'gt  Dyr  Den  har  imid- 
lertid sine  gode  og  sine  slette  Sider;  den  æder  om  For- 
aaret  en  Mængde  Larver,  til  Gjengjæld  gjør  den  om 
Efteraaret  Skade  pra  Kornmarkerne.  For  nogle  Aar 
siden  skød  en  Jæger  paa  en  Flok  Spurve,  der  fløi  op 
fra  de  paa  Marken  staaende  Neg  og  skjulte  sig  i  en 
nærliggende  Haves  Træer.     Vi  vare  tilfældigviis  tilstede« 

og  Jægeren  beklagede,  at  Jagten  nu  for  den  Dag  var 
forbi.  Da  fløi  tre  Spurve  fra  Kornnegene  op  i  Havens 
Træer,  og  strax  efter  fløi  tre  Spurve  fra  Træerne  ned  i 
Negene.  „Vil  De  lægge  Mærke  til,"  sagde  Jægeren, 
„at  der  altid  flyve  Tre  til  og  Tre  fra  Haven."  Og  han 
havde  Ret.  Flere  Gange  vare  vi  Vidne  til,  at  tre  Spurve 
fløi  til  Haven  og  tre  derfra,  færre  eller  flere  var  der 
aldrig.  Forøvrigt  er  der  kun  en  Mening  om,  at  andre 
Smaafugle  gjøre  Landbruget  større  Gavn  end  Spurvene 
ved  at  fortære  Orme  og  Larver.  Kun  i  større  Byer 
pjøre  Spurvene  ingen  Skade,  de  ere  Gadedrengene 
blandt  Fuglene. 

*  *  * 

Koldt  Blod.  Don  fra  Krimkrigen  bekjendte  Mare. 
chal  Pelissier,  Hertug  af  Malakow  (født  6.  November 
1794  i  Maroma,  død  22.  Mai  1864)  inspicerede  engang 
med  Strenghed  et  Infanteri-Regiment.  Soldaterne  be- 
gyndte at  murre.  Pelissier  brød  sig  ikke  herom,  men 
optraadte  endnu  strengere.  Han  havde  behandlet  en 
Soldat  meget  haardt,  da  sprang  denne  rasende  frem» 
lagde  an  paa  Generalen  og  skød,  men  Geværet  forsagede. 
Generalen  vendte  sig  til  Regimentskoromandeuren  og 
sagde:  „Giv  den  Mand  24  Timers  Arrest,  hans  Gevær 
er  ikke  i  Orden." 

Her  blev  hun  afbrudt  og  maatte  deltage  i 
Legen.  Derefter  henvendte  hun  sig  atter  til  Axel 
og  sagde: 

»De  er  endnu  forstemt,  skjøndt  jeg  har  op- 
klaret Dem  Misforstaaelsen  med  Kurven.« 5 

>Aa  nei,  den  har  blot  forberedt  mig  paa  at 
faae  en  Kurv.« 

Louise  følte  sig  krænket  ved  den  Tone,  hvori 
han  talte.     Hun  sagde: 

»Lieutenant  Harder,  jeg  mener,  at  jeg  bør 
vente  endnu  et  Par  Aar,  inden  jeg  forlover  mig.« 

»Altsaa  dog  en  Kurv,«  svarede  Axel. 

»Nei,  det  er  det  ikke,  det  er  .  .  .«  Blodet 
strømmede  Louise  til  Hjertet,  hun  kunde  have 
grædt,  havde  hun  været  alene.  Hun  følte,  at 
han  vilde  være  tabt  for  hende,  hvis  hun  ikke 
uden  alt  Forbehold  gav  ham  sit  Ja. 

»Det  er  fornuftigt  talt,«  sagde  Axel. 

»Sigter  De  til,  at  jeg  har  ladet  Fornuften 
raade?«  spurgte  hun  ophidset,  »vil  jeg  sige  Dem, 
at  det  er  ikke  saaledes.  Jeg  har  ikke  givet  Dem 
en  Kurv,  jeg  .  .  .« 

Legen  kaldte  atter  paa  Louise,  og  Axel  blev 
ogsaa  dragen  med  ind  i  den.  De  Ældre  vare 
komne  til,  og  Alt  var  idel  Jubel  og  Lystighed. 
Axel  talte  ikke  til  Louise  uden  om  Ting,  der 
angik  Legen,  hun  var  meget  adspredt  og  blev 
dømt  til  at  give  en  stor  Mængde  Panter. 

Da  Selskabet  var  gaaet,  og  Louise  kommen 

Lieutenant  Harder.    (Forts.)  13 

op  paa  sit  Værelse,  brast  hun  i  Graad.  Saale- 
des  havde  hun  ikke  tænkt  sig,  at  det  vilde  gaae, 
hun  havde  haabet,  at  Axel  vilde  have  tryglet 
hende  om  ikke  at  vente  et  Par  Aar,  men  om 
strax  at  give  ham  Ja,  og  hun  vilde  tilsidst 
have  føiet  ham.  Nu  var  han  maaske  tabt  for 
hende.  Nei,  nei,  hun  vilde,  hun  kunde  ikke 
troe  det,  nu,  hun  frygtede  for  at  miste  ham, 
syntes  hun,  at  hun  aldrig  havde  elsket  ham  saa 
høit. 

Den  Kurv,  den  ulykkelige  Kurv  havde  været 
Skyld  i  det  Hele.  Men  vilde  enhver  Anden  i 
hendes  Sted  ikke  have  erkyndiget  sig  om  hvilke 
Presenter,  der  havde  været  Axel  tiltænkt?  Jo, 
hun  vilde  selv  have  listet  en  lille  Present  til 
ham  ind  imellem  de  andre.  O,  først  nu  følte 
hun,  hvad  hun  burde  have  gjort;  hun  havde 
tidligere  ikke  taget  Sagen  med  den  fornødne 
Alvor.  Hun  græd  og  gjorde  sig  mange  Selvbe- 
breidelser. 

Men  dersom  Axel  elskede  hende,  vilde  han 
vende  tilbage.  Ja  dersom?  Han  havde  talt  saa 
bittert  og  troet  sig  fornærmet.  Louise  indsaae, 
at  hun,  efter  den  Historie  med  Kurven,  havde 
baaret  sig  taabeligt  ad  ved  at  svare  ham  med 
Forbehold,  hun  burde  strax  have  givet  ham  sit  Ja. 

Hvad  var  der  vel  nu  at  gjøre?  Traf  hun 
ham  ikke  før,  vilde  hun  træffe  ham  paa  Fru 
Harders  Bal,   og  der  vilde  hun  tale   med  ham; 

hans  Kjærlighed  kunde  jo  umuUgt  være  forsvundet, 
nei,  det  kunde  den  ikke.  Maaske  fortrød  han 
allerede  sin  Bitterhed,  maaske  vilde  hun  en  af 
de  følgende  Dage  høre  fra  ham.  Med  dette 
Haab  tørrede  Louise  sine  Øine  og  lagde  sig  til 
at  sove. 

Axel  havde  af  Oberstheutenant  Rostgaard 
faaet  en  Indbydelse  til  at  besøge  sig.  Han  var 
derfor  en  Aften  gaaet  ud  til  Toldbodveien,  hvor 
han  med  Glæde  modtoges  af  Alle.  Erna  spillede 
og  sang  og  var  mild  og  ligefrem  overfor  ham. 
Han  havde  efter  Grossererens  Julefest  opgivet 
alle  Tanker  om  en  Forbindelse  med  Louise. 
Men  hvad  havde  hun  da  gjort?  Sagt,  at  hun 
først  om  et  Par  Aar  vilde  forlove  sig.  Men 
det  var  jo  det  Samme  som  en  Kurv.  Eller  vilde 
Louise  fortsætte  det  gamle  Spil  og  lade  ham 
vedblive  at  leve  i  Uvished?  Vilde  hun  maaske 
see,  om  der  ikke  viste  sig  et  bedre  Parti? 
Den  første  Gang,  han  havde  friet,  fik  han  intet 
Svar,  og  den  anden  Gang  havde  han  heller  intet 
faaet.  Nu  maatte  det  have  en  Ende.  Og  des- 
uden forekom  det  ham,  at  hans  Kjærlighed  til 
Louise  aldrig  havde  været  sand,  at  det  fra  begge 
Sider  havde  været  en  Leflen  tilstede  med  Hjer- 
tets Følelser,  et  Sværmeri,  som  kunde  ende  i 
Alvor  eller  ogsaa,  som  det  nu  havde  gjort,  i 
Vrøvl. 

B88 

Sextende   Kapitel 


Ballet  og  dets  Pølger 


Den  13.  Januar  1853  var  en  meget  bevæ- 
get Dag  i  Kjøbenhavn.  Folkethinget  havde  den 
11.  Januar  forkastet  Toldgrændsens  Forlæggelse 
til  Elben.  DaThinget  Torsdagen  den  13.  Januar 
var  samlet,  vare  Ministrene  ikke  tilstede,  det 
hed  sig,  at  de  vare  blevne  kaldte  til  Kongen. 
Efter  nogen  Venten  kom  de,  og  Formanden 
meddelte  da,  at  Premierministren  vilde  gjøre 
Thinget  en  Meddelelse,  den  viste  sig  at  være 
et  aabent  Brev  om  Thingets  Opløsning.  Medde- 
lelsen kom  Thinget  uventet,  ikke  desto  mindre 
udbragte  Medlemmerne  et  »Kongen  leve!« 

Da  Herrerne  om  Aftnen  kom  til  Fru  Har- 
ders Bal,  faldt  Talen  strax  paa  Dagens  store 
Begivenhed.  Grosserer  Erbach,  Kammerraad 
Grundtoft  og  Auditeur  Harder  vare  ivrige  Poli- 
tikere, Oberstlieutenant  Bostgaard  hørte  mest 
til.  De  yngre  Herrer  talte  vel  ogsaa  om  Poli- 
tik, men  de  unge  Damer  lagde  dog  isæ^r  Beslag 
paa  deres  Opmærksomhed. 

»Det  ender  Pinedød  med,  at  Bluhme  gjør 
Kaal  paa  Grundloven,«  mente  Grundtoft. 

»Aa,  det  lader  han  vel  nok  være  med,« 
sagde  Grossereren. 

»Opretholdelsen  af  Rigets  Integritet,«  sagde 
Auditeuren,  »gaaer  fremfor  Grundloven.  Det  er 
ikke  alene  om  Toldgrændsens  Forlæggelse,  men 
om  Thronfølgelovens  Affattelse,  at  Kampen  staaer. 
Man  kan  ikke  have  en  forskjeUig  Arvefølgeorden 
i  Rigets  Provindser.« 

»De  mener  altsaa  Hgesom  jeg,  at  Grundlo- 
ven er  i  Fare?«  spurgte  Grundtoft. 

»Ja,  hvis  Folkethinget  ikke  viser  klog  Ef- 
tergivenhed.« 

»Der  skal  ikke  gives  en  Smule  efter, «  sagde 
Grossereren  med  Bestemthed.«  Vi  ere  Herrer 
i  vort  eget  Hus,     Vi  have  ført  en  seirrig  Krig.« 

»Og  vi  kunne  komme  til  at  kæmpe  igjen,« 
sagde  Anditeuren,    »hvis  vi  ikke  ere  forsigtige.« 

Vore  Diplomater  forspilde  os  Krigens  Seire,« 
raabte  Grundtoft. 

»Ned  med  Ministeriet!«  raabte  Grossereren. 

Heldigvis  blev  der  nu  klappet  op  til  første 
Dands.  Auditeuren  forlod  den  politicerende 
Gruppe  for  at  begive  sig  ind  i  Dandsesalen,  og 
kort  efter  sade  de  ivrige  Politikere  fredeligt  om 
et  L'hombrebord  og  'fordybede  sig  i  Spillet. 

Axel  gik  hen  og  engagerede  Erna  til  første 
Dans.  Louise  saae  noget  skuffet  ud  og  blev 
strax  engageret  af  Auditeur  Harder.  Frits  dan- 
sede med  Fru  Grundtoft,  som  var  en  af  Ballets 
smukkeste  Damer.     Theodora  havde  stillet  sig  i 

Døren  ved  Siden  af  Fru  Harder  og  sagde  til 
hende : 

»Kjære  Fru  Harder,  efter  min  Mening  er 
Deres  Søn  og  Erna  Ballets  smukkeste  Par, 
skjøndt  her  er  mange  kjønne  Damer.« 

»Nu  ja,  siden  De  gjør  mig  opmærksom  der- 
paa,  synes  jeg  ogsaa,  at  Erna  og  Axel  ere  et 
smukt  Par.  Men  hvad  mener  De  om  Thomas  og 
Louise?« 

»Jeg  mener,  at  det  Par  passer  udmærket 
for  hinanden.« 

»Jeg  synes  ikke,  at  Louise  seer  rigtigt  op- 
rømt ud,  det  er  maaske,  fordi  Axel  ikke  fører 
Ballet  op  med  hende.« 

»Det  er  høist  sandsynligt,  at  De  har  Ret, 
Fru  Harder.« 

Ja,  Louise  havde  ventet,  at  Axel  skulde 
føre  Ballet  op  med  hende,  men  hun  sagde  dog 
sig  selv,  at  der  Intet  var  at  sige  til,  at  han 
havde  foretrukket  Erna,  hans  tidligere  Bataillons- 
kommandeurs  Pleiedatter.  Hun  saae  paa  dem 
Begge,  Axel  tog  sig  den  Aften  udmærket  godt 
ud  i  sin  Jægeruniform;  hVor  havde  hun  Lyst 
til  at  sætte  alle  Hensyn  til  Side,  at  ile  hen  til 
ham  og  kaste  sig  i  hans  Arme.  Der  kom  en 
Lidenskab  op  i  hende,  som  hun  ikke  havde 
kjendt  til  før,  og  paa  samme  Tid  kom  Jalusien. 
>Hvad  om  han  elskede  Erna?«  Hun  lagde  Mærke* 
til,  at  Herrerne  beundrede  hendes  Kusine,  Louise 

følte  sig  ligesom  fornærmet  herover,  hun  pleiede 
at  være  Ballets  Dronning.  Heldigvis  skulde  Erna 
snart  reise,  det  var  kun  iaften,  hun  kunde  være 
farlig. 

Første  Dans  var  kort,  til  anden  engagerede 
Axel  Louise.  Hendes  Hjerte  bankede  høit  af 
Glæde,  og  hendes  Kinder  blussede.  Axel  dan- 
sede fortrinligt,  han  lagde  Mærke  til,  at  der  var 
Noget  i  Louises  Dans  og  Maade  at  føre  sig  paa, 
der  Hgesom  var  en  Hengivelse  til  ham.  Og  da 
han  førte  hende  til  hendes  Plads,  hviskede  hun 
til  ham  bag  Viften: 

»En  Samtale  vil  hæve  enhver  Misforstaaelse.« 

Han  saae  spørgende  paa  hende.  Der  var 
ikke  Leilighed  til  at  svare.  Erna  kom  og  inkli- 
nerede for  Axel,  hvor  saae  hun  glad  og  straa- 
lende  ud! 

»Den  Slesvig-Holstenerinde ! «  sagde  Louise 
halvhøit. 

Axel  dansede  med  Erna  og  kom  tilbage  til 
Louise. 

»De  synes  godt  om  min  Kusine?«  spurgte 
hun. 

»Jeg  kan  ikke  nægte  det.« 

»De  glemmer  altsaa,«  spurgte  hun  og  saae 
paa  ham  med  et  bebreidende  Blik,  »at  De  har 
friet  til  mig?« 

»Frøken  jeg  glemmer  ikke,   at  første  Gang 

vilde  De  ikke  svare  mig,  og  anden  Gang  fik  jeg 
en  Kurv.« 

»De  er  afskyelig,  Harder.  Hvorfor  jeg  ikke 
svarede  Dem  første  Gang,  havde  en  gyldig  Grund, 
som  jeg  ikke  her  vil  berøre,  og  anden  Gang 
svarede  jeg  Dem,  at  jeg  ikke  gav  Dem  nogen 
Kurv.     Nu  veed  De  det,  men  De  .  . .  men  De  . .  .« 

»Vi  skulle  danse  ud,«  sagde  Axel,  pinligt 
berørt  af  Samtalen,  havde  han  taget  feil,  elskede 
Louise  ham  virkeHgt? 

Hun  klyngede  sig  i  Dansen  til  ham,  som 
hun  ikke  vilde  sHppe  ham.  Axel  var  ikke  uimod- 
tagelig herfor,  han  holdt  en  smuk  Pige  omslyn- 
get, som  havde  tilkjendegivet  ham,  at  hun  elskede 
ham,  og  han  selv  havde  engang  kun  drømt  om 
hende.  Det  beroede  blot  paa  ham,  saa  var  hun 
hans  Forlovede.  Paa  Ballet  havde  hun  kastet 
Damen  fra  Selskabslivet  bort  og  var  bleven 
Kvinde.  Han  saae  hende  i  en  skjønnere,  mere 
fængslende  Skikkelse  end  før,  og  han  trykkede 
hende  ømt  ind  til  sig;  Louise  saae  paa  ham  og 
smilede  glad. 

Den  Dans  var  nu  forbi,  og  den  næste  dan- 
sede Axel  med  Fru  Grundtoft.  Han  havde  ikke 
Tid  til  at  samle  sine  Tanker,  Dansen  lagde  Be- 
slag paa  dem  alle.  Louises  Øine  søgte  at  fange 
hans,  saa  ofte  det  lod  sig  gjøre,  hun  inklinerede 
for  han,    og  Varmen   havde   bragt  Rødme   op   i 

hendes  Kinder,  hvilket  klædte  hende  godt.  Hun 
havde  besluttet,  at  hun  vilde  seire. 

Da  Axel  i  en  Pause  mellem  Dansen  gik  ud 
i  Kjøknet  for  at  faae  et  Glas  frisk  Vand,  traf 
han  der  sin  Moder,  som  sagde  til  ham: 

»Du  kan  sagtens,  Axel,  veed  Du,  hvad 
Oberstlieutenantinde  Rostgaard  har  sagt?« 

»Nei,  Moder.« 

»Hun  sagde,  da  hun  saae  Dig  og  Erna  danse 
første  Dans  sammen,  at  I  vare  det  smukkeste 
Par  paa  Ballet.« 

»Det  var  jo  meget  smigrende.« 

»Erna  er  en  sød  Pige,«  sagde  Moderen. 

»Lider  Du  hende  bedre  end  Louise?« 

»Ja,  jeg  gjør,  skjøndt  jeg  ogsaa  holder 
meget  af  Louise.« 

Axel  havde  engageret  Erna  til  Borddansen, 
som  nu  skulde  begynde.  Samtalen  med  Moderen 
i  Kjøkkenet  havde  afkølet  den  Ophidselse,  som 
Louise  havde  bragt  i  hans  Blod.  Moderen  syn- 
tes altsaa  hgesom  han  selv  bedst  om  Erna. 

»Det  er  mærkværdigt,  hvor  ofte  min  Kusine 
inklinerer  for  Dem,«  sagde  Erna  til  Axel. 

»Hun  vil  udmærke  Husets  Søn,«  svarede 
Axel.  »Men  Husets  Søn  bryder  sig  ikke  om 
denne  Udmærkelse.« 

»Hvorfor  ikke?« 

»Fordi  han  staaer  under  Boukettens  For- 
tryllelse.« 

»Jeg  forstaaer  ikke,«  sagde  Erna  og  pillede 
ved  sin  Vifte. 

»O,  De  forstaaer  det  vist,  hvis  De  vil.« 

Frits  Erbach  kom  nu  og  inklinerede  for  sin 
Kusine. 

Naar  Fru  Harder  gav  et  Bal,  sparede  hun 
ikke  paa  Noget,  og  Champagne  maatte  ikke 
fattes.  De  spillende  Herrer  fik  Maden  ind  til 
deres  Borde,  og  Pigen  og  en  anden  Pige,  der 
tidligere  havde  tjent  hos  Fru  Harder,  bare  de 
store  Fade  med  skaaret  Smørrebrød  rundt  til 
de  Dandsende,  der  sade  i  Grupper  ved  smaa 
Borde. 

De  ældre  Herrer  vilde  imidlertid  være  sam- 
men med  de  Dansende  og  kom  ind  til  dem. 
Grosserer  Erbach  udbragte  en  Skaal  for  Husets 
Frue,  og  Oberstlieutenant  Rostgaard  talte  for 
Damerne.  Kammerraad  Grundtoft  maatte  ogsaa 
holde  en  Tale,  Dagens  store  Begivenhed  havde 
helt  fyldt  ham,  han  glemte,  hvor  han  var,  og 
udbragte  til  almindelig  Forundring  en  Skaal  for 
Grundloven.  Den  blev  naturligviis  drukket  med 
af  Alle,  og  Emil  raabte  lystigt,  at  Skaalen  var 
enstemmigt  vedtagen. 

Axels  Fornøielse  ved  at  sidde  ved  Siden  af 
Erna,  blev  noget  forstyrret  ved,  at  Frits  Erbach 
med  Dame,  en  hlle  Ubetydelighed,  havde  sat  sig 
i  Nærheden.  Frits  troede  at  have  faaet  Vished 
om,  at  Axel  var  forelsket  i  Erna  og  som  en  farlig 

Rival;  med  skinsyge  Øine  havde  Frits  fulgt  dem 
hele  Aftnen.  Han  vilde  nu  forhindre,  at  Axel 
helt  lagde  Beslag  paa  hendes  Opmærksomhed 
og  begyndte  at  tale  om  det  kgl.  Theaters  Skue- 
spillere, om  Fruerne  Heiberg  og  Nielsen,  om 
Wiehe,  Nielsen,  Phister  og  de  andre  Stjerner  af 
første  Rang.  Erna  havde  kun  sjelden  besøgt 
Theatret,  hvorfor  Kandidatens  Samtale  ikke  in- 
teresserede hende  i  høi  Grad. 

Efter  Bordet  gik  Dansen  med  forøget  Lyst 
og  Liv,  og  selv  de  ældre  Herrer  med  Undta- 
gelse af  Grossereren  dansede  med.  Louise  var 
under  den  langvarige  Kotillon  kommen  til  at 
staae  ved  Siden  af  Axel,  hvis  Dame  var  bleven 
inddragen  i  en  UvHg  Konversation  med  en  anden 
Dame  i  Anledning  af,  at  en  fælles  Veninde  var 
bleven  forlovet. 

»Har  De  lagt  Mærke  tiV  spurgte  Louise, 
»hvor  Frits  kurer  til  Erna?« 

Det  havde  Axel  lagt  Mærke  til. 

»Hvem  veed,  om  det  ikke  en  Dag  bliver  til 
Alvor,«  vedblev  Louise. 

»Nu  reiser  hun  jo,«  sagde  Axel. 

»Jeg  mener  naturHgviis,    inden  hun  reiser.« 

»Det  synes  ikke,  at  Erna  er  meget  glad 
ved  hans  Kur.« 

»Hvem  kan  blive  klog  paa  Erna?«  spurgte 
Louise.  »Hun  er  bleven  opdragen  i  Holsten  og 
er  i  mange  Ting  ikke  som  vi  Andre.« 

»De  kan  have  Ret.«  svarede  Axel  og  saae 
paa  Erna,  der  dansede  med  Frits. 

Auditeuren  inklinerede  for  Louise,  der  dan- 
sede ud  med  ham,  da  hun  kom  tilbage,  sagde 
Axel: 

»Min  Fætter  danser  meget  med  Dem  iaften.« 

»Er  De  jaloux?«  spurgte  hun  og  saae  stift 
paa  ham. 

»Aa  nei.« 

»Det  behøver  De  heller  ikke  at  være.  Jeg 
morer  mig  udmærket  iaften.« 

»Det  glæder  mig.« 

Hun  vedblev  at  see  paa  ham  og  at  lege 
med  sin  Vifte. 

»De  .  .  .  De  .  .  .«  begyndte  Axel  noget 
forlegen. 

»Jeg  venter,  at  De  vil  sige  Noget  om  .  .  . 
ja,  vi  talte  jo  før  derom.  Jeg  indrømmer,  at 
De  har  havt  Grund  til  at  tage  min  Opførsel 
noget  fortrydelig  op,  en  ganske  lille  Smule,« 
sagde  hun  og  smilede  til  ham,  »men  jeg  har 
iaften  Grund  til  at  være  fortrydelig  paa  Dem.« 

Hun  blev  her  dragen  ind  i  Kotillonen,  hun 
skulde  inklinere  for  en  Herre  og  gjorde  det  for 
Axel.  Salen  var  varm,  de  Dansende  hede  og 
oprømte  efter  Champagnen,  Ordene  bleve  ikke 
veiede  som  før,  og  Louise  dansede  tæt  ind  til 
Axel.  Han  kom  atter  i  den  Stemning,  hvori 
han  havde  været,    forinden  han  traf  sin  Moder 

i  Kjøkkenet,  Louise  fortryllede  ham,  og  da  han 
førte  hende  paa  Plads,  saae  han  paa  hendes 
skjønne,  elegant  klædte,  duftende  Skikkelse  og 
hviskede : 

»Louise,  jeg  elsker  Dig.« 

Da  smilede  hun  og  svarede: 

»Axel,  jeg  elsker  ogsaa  Dig.« 

De  dansede  atter  ud,  og  Axel  sagde  til  sig 
selv: 

»Det  er  Louise,  Du  altid  har  elsket.« 

Næste  Formiddag  betroede  Louise  sin  Moder, 
hvad  der  var  sket  paa  Ballet,  og  da  hun  end- 
videre fortalte,  at  Axel  samme  Dag  vilde  tale 
med  hendes  Fader,  mente  Fru  Erbach,  at  det 
var  rigtigst  at  underrette  sin  Mand  derom  og 
gik  ind  til  ham  paa  hans  Kontor. 

»Har  Du  travlt,  Erbach?«  spurgte  hun. 

»Aa  nei,  men  Du  maa  have  noget  Vigtigt 
at  tale  med  mig  om,  siden  Du  besøger  mig  paa 
mit  Kontor.« 

»Det  har  jeg  ogsaa,«  sagde  hun.  »Louise 
er  iaftes  paa  Ballet  bleven  forlovet  med  Lieute- 
nant  Harder,  og  han  vil  besøge  Dig  idag,  for  at 
meddele  Dig  det.« 

»Hvad  fortæller  Du  mig  der!«  udbrød  Gros- 
sereren og  saae  slet  ikke  fornøiet  ud. 

»Men  kjære  Mand,  vi  kunne  ikke  godt  mod- 
sætte os  Partiet,  skjøndt  jeg  havde  ønsket  et 
bedre.« 

»Jo,  vi  kunne.  Jeg  er  Grosserer  Erbach, 
en  af  de  mest  ansete  Grosserere  paa  Pladsen, 
min  Datter  bør  kunne  gjøre  et  bedre  Parti  end 
med  en  Lieutenant.« 

>Husk  paa,  at  Harders  Søster  er  forlovet 
med  Emil.« 

»Det  er  en  ganske  anden  Sag.  Hun  bliver 
til  Noget  ved  ham,  men  hvad  bliver  Louise  til 
ved  at  at  gifte  sig  med  en  Premierlieutenant? 
Jeg  modsætter  mig  dette,  og  Du  maa  sige  det 
til  Louise.« 

»Siig  hende  det  selv.« 

»Det  skal  jeg,  hvis  Du  ikke  holder  af  at 
gjøre  det. 

»Ret  betænkt,  vil  jeg  kunne  sige  hende  det 
paa  en  mere  skaansom  Maade  end  Du.« 

»Javist,  hm.  Du  skulde  vel  ikke  selv  have 
været  med  til  at  arrangere  det  Parti?  I  hver 
Kvinde  er  der  noget  af  en  Kirsten  Giftekniv.« 

»Nei,  nei,  paa  ingen  Maade,«  sagde  Fruen, 
»jeg  har  tvertimod  raadet  Louise  fra  at  tage 
en  Lieutenant.« 

Hun  fortalte  nu  sin  Samtale  med  Louise 
under  dennes  Sygdom,  og  Erbach  fik  derved  at 
vide,  at  Auditeuren  ogsaa  havde  friet. 

»Auditeur  Harder!«  udbrød  Grossereren. 
»Ja,  det  er  et  godt  Parti.  Han  kan  bringe  det 
til  Noget.     Rigtignok  har  han  reaktionaire  An- 

skuelser,  men  dem  skulle  vi  vel  faae  pillet  ud 
af  ham.« 

»Naar  Du  har  tænkt  nærmere  over  Sagen,« 
mente  Fruen,  »var  det  dog  maaske  muhgt,  at 
Du  gav  dit  Samtykke  til  Louises  Forlovelse  med 
Lieutenant  Harder.  Hun  'vil  blive  meget  ulyk- 
kelig, hvis  hun  ikke  faaer  ham.« 

»Ja,  som  Barnet  bliver  ulykkehgt,  naar  det 
ikke  faaer  det  Legetøi,  *det  peger  paa.  Vil  hun 
endeHg  giftes,  da  lad  hende  tage  Auditeuren.« 

Fruen  kjendte  sin  Mand  for  godt  til  at  vide, 
at  det  var  umuligt  at  omstemme  ham;  hvorledes 
havde  han  ikke  levet  i  Uvenskab  med  sin  Bro- 
der, og  hvor  mange  Aar  havde  det  ikke  varet, 
inden  han  og  Søsteren  mødtes?  Der  maatte 
gaaes  forsigtigt  tilværks,  for  at  han  ikke  skulde 
bhve  uvenskabeligt  stemt  mod  Famihen  Harder, 
hvilket  vilde  være  meget  beklageligt  for  Emilies 
og  Helenes  Vedkommende.  Da  Fru  Erbach  med- 
delte Datteren  sin  Samtale  med  Faderen,  brast 
Louise  i  stærk  Graad  og  sank  om  paa  en  Stol. 
Pludselig  sprang  hun  op  for  at  ile  til  Faderens 
Kontor  og  selv  tale  sin  Sag,  men  Moderen  holdt 
hende  med  Magt  tilbage.  Hun  talte  til  Louise 
som  til  et  lille  Barn  og  trøstede  hende  med,  at 
den  heftige  Sorg  pleiede  at  gaae  hurtigt  over. 
Louise  kaldte  sin  Fader  for  en  Tyran,  sagde, 
.  at  før  havde  hun  elsket  ham,  men  nu  vilde  hun 
hade  ham,    og  tilsidst  fik   hun  en  heftig  Hoved- 

pine.  Moderen  raadede  hende  til  at  gaae  til- 
sengs; thi  den  foregaaende  Nat  havde  ikke 
bragt  mange  Timers  Søvn.  Louise  vilde  i  Be- 
gyndelsen ikke,  men  endte  dog  med  at  gaae  op 
paa  sit  Værelse  og  kaste  sig  paaklædt  paa 
Sengen. 

Imidlertid  var  Axel  bleven  modtaget  af 
Grosserer  Erbach  i  dennes  Kontor.  Han  bad 
den  unge  Mand  meget  venskabeligt  om  at  tage 
Plads,  bød  ham  en  Cigar  og  sagde: 

»Bedste  Lieutenant,  jeg  har  erfaret  Aarsa- 
gen  til  Deres  Besøg.  Før  De  selv  taler,  vil  jeg 
bede  Dem  om  at  høre  paa  mig  med  Ro.  Mod 
Dem  selv,  Hr.  Lieutenant,  har  jeg  Intet  at  ind- 
vende; thi  jeg  har  lært  Dem  at  kjende  som  en 
i  alle  Henseende  elskværdig  ung  Mand,  Min 
Svoger,  Oberstlieutenant  Rostgaard,  berømmer 
Dem  i  alle  Maader.  Naar  jeg  desuagtet  ikke 
kan  give  mit  Samtykke  til  Deres  Forlovelse  med 
Louise,  er  det  paa  Grund  af  Deres  sociale  Stil- 
hng.  Misforstaae  mig  ikke,  jeg  er  selv  Søn  af 
en  Officer,  jeg  skatter  Standen  høit,  men  jeg  be- 
klager, at  en  Officer  først,  naar  han  er  bleven 
gammel,  kan  faae  en  virkelig  Position  i  Sel- 
skabet. De  vil  maaske  indvende,  at  Hærens 
Officerer  have  hjembragt  uvisnelige  Laurbær  fra 

Krigen.  [Forts] 

Straffet. 

Novelle 

af 

Emil   Karton. 

(Forts.) 


Men  har  jeg  ikke  selv  saa  ofte  fortalt  hende, 
at  jeg  ikke  tænker  paa  hendes  Fortid  ?  Det 
har  jeg  heller  ikke  gjort  før  nu  iaften.  Gifter- 
maal  er  saa  en  egen  Sag.  Men  hvis  vi  nu 
skilles?« 

Han  sukkede  dybt,  han  mente  ikke  at  kunne 
bære  Skilsmissen  fra  hende.  Vilde  det  ikke 
være  rigtigt  at  trodse  Verdens  Fordomme?  Der 
hørte  stor  Kraft  dertil,  var  han  i  Besiddelse  af 
denne  Kraft?  Han  havde  følt  sig  saa  stærk 
derovre  i  Jylland,  naar  hans  Meningsfæller  lyttede 
til  hans  Røst;  han  havde  talt  om  at  trodse  den 
syndige  Verdens  Dom,  han  havde  ment,  at  det 
var  ham  saa  let,  og  nu? 

Utilfreds  med  sig  selv  faldt  han  i  en  urohg 
Slummer,  da  han  vaagnede  næste  Morgen,  trængte 
Tankerne  sig  igjen  ind  paa  ham.  Han  besluttede 
da,  at  ville  opsætte  at  træffe  en  Afgjørelse,  til 
han   kom   hjem    fra  en  lille  Reise  paa  Landet, 


402 


Han  følte,  at  han  ikke  kunde  spørge  Nogen  om 
Raad,  men  maatte  raade  sig  selv. 

»Jeg  »kommer  snart  igjen,«  sagde  han  ved 
Afskeden  til  Ane,  >og  vi  skulle  da  have  en  ny 
Skovtour.«  — 

Dengang  Rasmus  forlod  Ane,  var  han  alle- 
rede forlovet  med  Kirstine,  hvem  han  havde 
truffet  hos  en  af  sine  Handelsvenner,  i  hvis 
Hus  hun  boede  til  Leie.  Rasmus  havde  faaet 
at  vide,  at  hun  havde  en  Medgift  paa  en  Snes 
tusind  Kroner,  og  dem  kunde  han  godt  bruge. 
Hun  syntes  godt  om  den  kjønne  Mand  og  kunde 
ikke  see,  at  hans  fme  Manerer  vare  forlorne, 
Bryllupet  blev  holdt,  og  de  flyttede  ind  i  en  godt 
monteret,  fire  Værelsers  Leilighed.  Han  kaldte 
sig  nu  Partikulier  Grum  og  begyndte  at  aagre 
med  sin  Kones  Medgift.  Snart  var  han  en  af 
Byens  mest  kjendte  Aagerkarle  og  tjente  ved 
Aager  langt  flere  Penge  end  i  sin  Tid  ved  sine 
Bedragerier. 

Imidlertid  vilde  han  gjerne  gaae  og  gjælde 
for  at  være  en  respektabel  Mand,  han  meldte 
sig  ind  i  et  Par  selskabelige  Foreninger  og  gav 
Smaasummer  til  velgjørende  Øiemed.  Engang 
imellem  kom  en  ung  Frue  til  ham  og  bad  om 
Penge  til  en  Forening,  der  tog  sig  af  smaa  Børn, 
han  modtog  Fruen  med  den  største  Høflighed, 
talte  om  sin  store  Interesse  for  de  smaa  fattige 
Børn  og  tegnede  sig  paa  Listen  for  10  Kr.     Han 

begyndte  at  faae  Fodfæste  i  hæderlige  Folks 
Selskab,  rigtignok  mumledes  der  om,  at  han 
drev  Aager,  men  det  sagdes  jo  om  saa  Mange, 
der  vare  langt  høiere  paa  Straa,  i  hvert  Fald 
var  det  vist,  at  han  ogsaa  gjorde  godt  med  sine 
Penge. 

Ingen  vidste,  at  han  havde  været  i  Forbed- 
ringshuset; de  Kredse,  som  havde  Erindringen 
herom,  omgikkes  han  ikke  mere,  de  færdedes 
ude  paa  Vesterbro  i  Figaro  og  paa  lignende  Steder. 
Han  havde  dog  anseet  det  for  sikkrest  at  for- 
tælle Kirstine  det,  men  fordreiet  Sagen  saaledes, 
at  han  var  bleven  straffet  for  en  falsk  Vexels 
Skyld,  og  at  en  Ven  af  ham,  en  ung  Adelsmand, 
havde  forlokket  ham  dertil.  »Det  faaer  man  for 
sit  Venskab,«  sagde  han.  Adelsmanden  var  nu 
reist  til  Amerika.  Kirstine  havde  vel  studset  ved 
at  høre,  at  hendes  Mand  havde  været  i  For- 
bedringshuset, men  han  havde  forstaaet  at  be- 
rolige hende  dels  ved  at  sige,  at  det  næsten 
hørte  til  god  Tone  at  skrive  falske  Vexler,  og 
dels  ved  at  gjøre  opmærksom  paa  hvilke  respek- 
table Folk,  der  omgikkes  dem. 

.»Det  ere  vi  komne  ud  over,«  sagde  Rasmus, 
»at  det  kaster  en  Plet  paa  en  Mand,  at  han  er 
bleven  straffet.  Naar  han,  efterat  have  udstaaet 
sin  Straf,  fører  et  hæderligt  Liv,  geraader  det 
ham  til  stor  Roes,  han  foretrækkes  tidt  for  dem, 
som  aldrig  have  været  straffede.    Du  skulde  blot 

ane,  Kirstine,  hvor  mange  straffede  Personer, 
der  i  vor  oplyste  og  fordomsfrie  Tid  beklæde 
Tillidsposter.« 

Da  Rasmus  havde  mødt  Ane  i  Skoven  sam- 
men med  Lægprædikanten,  mente  han,  at  denne 
var  bleven  hans  Stedfortræder  i  Anes  Gunst. 
Han  vidste,  at  Kirstine  hadede  Aaby,  og  han 
fortalte  hende  nu,  hvad  han  formodede,  da  lo 
hun  og  sagde: 

»Skulde  den  helHge  Mand  være  bleven  fan- 
get i  en  Dalilas  Garn,  jeg  kan  neppie  troe  det.« 

»Kunde  det  more  Dig  at  faae  Noget  at  vide 
derom?« 

»Ja,  det  kunde.« 

Rasmus  spadserede  derfor  en  Dag  ud  til 
Utterslev  Mark,  hvor  det  var  let  for  ham  at 
skaffe  sig  at  vide,  at  Aaby  boede  endnu  i  Grums 
tidligere  LeiKghed,  og  at  Ane  holdt  Hus  for 
ham.  Det  var  tilstrækkeligt  for  ham  til  deraf 
at  drage  den  Slutning,  at  Aaby  og  Ane  hyldede 
den  frie  Kjærlighed.  Ved  at  høre  dette,  sagde 
Kirstine,  at  der  var  en  vis  Tilfredsstillelse  ved 
at  vide,  at  disse  Hellige  ikke  vare  et  Haar  bedre 
end  andre  Menesker. 

Da  nu  den  unge  Frue  en  Dag  kom  op  for 
at  faae  Penge  til  de  smaa  Børn,  faldt  Talen  paa 
Lægprædikanterne,  og  Kirstine  fortalte,  hvad  hun 
havde  hørt  om  Lægprædikant  Jens  Aaby.  Fruen 
kunde  umuligt  troe  det,  Rasmus  forsikkrede,   at 

han  selv  havde  undersøgt  Sagen  og  vilde  gjøre 
sin  Ed  paa,  at  det  forholdt  sig  saaledes,  hvor- 
for Fruen  sagde,  at  hun  ansaae  det  for  sin  Pligt, 
at  underrette  et  af  Missionens  Medlemmer  derom. 

Et  triumferende  Smil  viste  sig  paa  Kirstines 
Ansigt,  ogsaa  Rasmus  hørte  fornøiet  paa,  hvad 
Fruen  agtede  at  gjøre,  dels  holdt  han  ikke  af 
Aaby,  og  dels  havde  det  ærgret  ham,  at  Ane 
saa  hurtigt  havde  glemt  ham.  Han  havde  ind- 
bildt sig,  at  hun  endnu  sørgede  over  hans  Bort- 
gang, og  han  havde  i  Tankerne  seet  sig  selv  komme 
til  hende  som  den  fme  Mand,  der  talte  trøstende 
Ord  til  hende  og  gav  hende  tyve  Kroner  med 
Løfte  om  flere,  hvis  det  skulde  knibe. 

Da  Jens  Aaby  kom  hjem  fra  sin  Reise, 
havde  han  taget  sin  Beslutning,  han  vilde  gifte 
sig  med  Ane,  han  havde  prøvet  sig  selv  og  følt, 
at  han  ikke  kunde  skilles  fra  hende.  Hun  var 
ikke  hjemme,  da  han  kom,  hvorfor  han  gik  ind 
til  Boghandleren  for  at  aflægge  Regnskab  for  sit 
Salg  og  derefter  modtage  nye  Bøger  til  Forhand- 
ling. Da  han  vendte  hjem  fra  den  Tour,  var 
hans  Ansigt  mørkt,  og  noget  Trodsigt  luede  ud 
af  hans  Øine.  Ane  var  kommen  hjem  og  spurgte, 
da  hun  saae  ham: 

»Hvad  feiler  Dem?« 

»Sæt  Dem,«  sagde  han,  »saa  skal  De  faae 
det  at  vide,  jeg  har  meget  at  fortælle  Dem.« 

Hun  saae  spændt  paa  ham. 

»De  husker  nok,«  sagde  han,  »at  De  oftere 
har  talt  om,  at  det  vilde  være  bedst,  De  flyttede 
herfra.  Jeg  har  nu  selv  overveiet  den  Sag,  og 
jeg  har  taget  min  Beslutning,  De  skal  blive  hos 
mig  og  være  min  Kone. 

Hun  begyndte  at  skjælve. 

»Jeg  spørger  Dem  nu,  om  De  modtager  mit 
Tilbud?« 

»Deres  Kone !  Jeg !   Et  straffet  Fruentimmer ! « 

»Det  har  jeg  tænkt  paa.* 

»Nei,  nei,  var  jeg  ikke  straffet,  vilde  jeg 
med  TaknemmeKghed  modtage  Deres  Tilbud,  men 
nu,  nei,  hvad  vilde  Folk  sige?« 

»Det  har  jeg  erfaret,«  sagde  Aaby,  »jeg  har 
erfaret  det  denne  Dag.  Mine  tidligere  Venner 
have  forstødt  mig,  de  sagde,  jeg  levede  sammen 
med  Dem,  at  jeg  derved  havde  mistet  mit  gode 
Navn  og  Rygte.  De  kunne  ikke  mere  benytte 
min  Tjeneste.  Jeg  forklarede  dem,  hvorledes 
Sagen  hang  sammen,  men  de  rystede  paa  Ho- 
vedet. Da  jeg  forlod  dem,  lovede  jeg  mig  selv, 
Ane,  at  De  skulde  faae  Opreisning,  at  Mistanken 
om  Løsagtighed  ikke  mere  skulde  komme  til  at 
hvile  paa  Dem.     Vi  gifte  os.« 

Han  havde  talt  med  en  ham  uvant  Heftighed. 

»De  er  god,«  sagde  Ane,  »De  er  meget 
bedre  end  De  fleste  Mennesker,  jeg  kan  ikke 
modtage  det  Offer,  De  vil  bringe,  det  er  for 
stort. « 

»Det  er  intet  Offer,  jeg  holder  af  Dem,  ja, 
mere  af  Dem  end  af  mig  selv.« 

»Skal  jeg  nu  ogsaa  erfare  det?«  spurgte 
Ane  bedrøvet. 

»Hvorfor  bliver  De  saa  bedrøvet?« 

»Fordi  De  har  faaet  KjærHghed  til  mig, 
uværdige  Menneske,  bekæmp  den!« 

»Kunde  De  bekæmpe  Deres  Kjærlighed  til 
Rasmus?« 

»Det  var  en  anden"  Slags  Kjærlighed,  da 
var  jeg  ung  og  tosset,  men  De  er, en  Mand,  De 
kan  beherske  Deni.« 

»Nei,  jeg  kan  ikke,«  sagde  han  lidenskabe- 
ligt og  slyngede  Armen  om  hende. 

»Fy,  Hr.  Aaby,«  sagde  Ane  og  rev  sig  løs, 
»vil  De  have,  jeg  skal  tabe  Agtelsen  for  Dem?« 

»For  Rasmus  vilde  De  bringe  et  stort  Offer, 
jeg  forlanger  kun  Giftermaal.« 

»Det  er  Dem,  som  vil  komme  til  at  bringe 
et  Offer,«  sagde  hun,  »og  det  kan  blive  stort, 
jeg  vil  ikke  modtage  det,  dertil  holder  jeg  for 
meget  af  Dem.« 

»De  holder  af  mig.  De  holder  meget  af  mig. 
De  maa  og  skal  blive  min  Kone,«  sagde  han 
glad  ved  Anes  Tilstaaelse. 

Han  tryglede  og  bad,  Ane  vidste  tilsidst 
hverken  ud  eller  ind.  hans  ømme  Ord,  hans  hele 
Holdning  og  Maa  de  at  tage  Sagen  paa  rørte 
hende,  han  var  den  eneste  Mand,   hun  i  sit  Liv 

havde  seet  op  til,  han  havde  bragt  Fred  i  hendes 
Sind,  men  nu  var  denne  Fred  bleven  til  stor 
Ufred  baade  for  hende  og  ham.  Hvad  skulde 
hun  svare?  Hun  bad  om  Betænkningstid  til  den 
følgende  Dag,  han  vilde  nødigt  indrømme  hende 
det,  han  var  ophidset,  men  maatte  dog  gaae  ind 
derpaa. 

Dengang  Aaby  den  følgende  Morgen  søgte 
Ane,  var  hun  borte,  han  erfarede  af  Folkene  i 
Huset,  at  hun  ved  Daggry  var  gaaet  bort,  og  at 
en  Mand  havde  baaret  hendes  Kommode  for 
hende  Aaby  blev  bestyrtet,  han  ilede  op  paa 
hendes  Kammer.  I  Vindueskarmen  laa  et  Brev 
til  ham,  det  indeholdt  de  faa  Linier: 

»Farvel  for  bestandigt.  Jeg  holder  lor  meget 
af  Dem,  til  at  jeg  vil.  De  skal  gifte  Dem  med 
et  straffet  Fruentimmer.  De  fortjener  at  bUve 
lykkelig.     Tak,  jeg  skal  aldrig  glemme  Dem. 

Ane  Hulby.« 

Aaby  sank  om  paa  en  Stol  og  læste  Brevet 
flere  Gange  igjennem.  Han  elskede  for  første 
Gang  i  sit  Liv,  elskede  med  Styrke  og  Liden- 
skab, han  vilde  søge  efter  Ane,  hun  maatte 
kunne  findes,  og  da  vilde  han  vel  kunne  om- 
stemme   hende.  (Forts.) 

Slør   og   To  rn  e  b  usk 

(Blade  af  en  afdød  Redakteurs  Dagbog). 


åens  den  lille  Begivenhed  endnu  er  mig  i 
frisk  Minde,  vil  jeg  nedskrive  den ;  det  fore- 
kommer mig,  at  den  indeholder  Stof  til  en  No- 
velle. Jeg  modtog  et  Brev,  hvori  der  blev  fore- 
spurgt, om  indlagte  Avertissement  kunde  bHve 
optaget  i  det  af  mig  redigerede  Blad.  Bladets 
Expedition  havde  nægtet  at  optage  Avertisse- 
mentet, fordi  det  var  blevet  den  paalagt  at 
holde  alle  erotiske  Udgydelser  ude  af  Bladets 
Avertissementsspalter,  men  Vedkommende,  der 
iøvrigt  ikke  nævnede  sit  Navn,  ønskede  indstæn- 
digt, at  Avertissementet  netop  optoges  i  mit 
Blad,  derfor  henvendte  han  sig  hu  til  Bedak- 
teuren  selv.     Avertissementet  lød: 

»Slør  og  Tornebusk. 

Paa  et  Besøg  i  Sommer  i  Omegnen  af  Middel- 
fart mødte  jeg  en  Morgen  to  unge  Damer.  Den  ene 
Dame  tabte  sit  Slør,  der  var  grønt,  og  det  blev 
hængende  paa  en  Tjørn.  Jeg  var  saa  heldig  at 
kunne  tage  det  af  Busken,  uden  at  Tornene 
havde  gjort  Sløret  Skade,  og  overrække  Damen 
det.     Senere  uiødte  jeg  i  en  FamiUekreds    »Da- 

men  med  Sløret.«  —  Dersom  denne  Dame  i 
Vinter  skulde  opholde  sig  i  Kjøbenhavn,  hvilket 
•var  hendes  Bestemmelse,  bedes  hun  under  Mær- 
ket »Slør  og  Tornebusk«  at  opgive  sin  Adresse  i 
Billet  til  dette  Blads  Kontor.« 

Jeg  lagde  Avertissementet  til  Side  og  glemte 
hele  Sagen  for  langt  vigtigere  Ting.  Da  traadte 
en  Dag  en  mig  ubekjendt  ung  Herre  ind  paa 
mit  Kontor,  han  saae  godt  ud,  havde  lyst,  krøl- 
let Haar,  et  Kile  lyst  Overskjæg  og  et  muntert 
og  aabent  Bhk.  Han  gjorde  strax  et  vindende 
Indtryk,  nævnede  sit  Navn  og  sagde: 

»Det  er  mig,  der  ønsker  Avertissementet 
»Slør  og  Tornebusk«  optaget  i  Deres  Blad.  Maa 
det  være  mig  tilladt  at  spørge  Dem  om,  hvorfor 
det  ikke  er  blevet  optaget?« 

Jeg  angav  ham  mine  Grunde. 

»Jeg  har  Intet  at  svare  hertil,«  sagde  han, 
»men  jeg  maa  gjentage,  at  det  er  mig  magtpaa- 
liggende  at  faae  Avertissementet  optaget  netop 
i  Deres  Blad.« 

Da  jeg  saae  spørgende  paa  ham,  vedblev 
han: 

»Jeg  veed  med  Bestemthed,  at  hun  læser 
Deres  Blad,  men  jeg  veed  ikke,  om  hun  læser 
andre  Blade.« 

Jeg  beklagede  paany  ikke  at  kunne  optage 
Avertissementet.  Han  taug  et  Øieblik,  syntes  at 
overveie  og  sagde  derpaa: 

»Jeg  skal  gjerne  i  Korthed  fortælle  Dem 
det  Hele.  I  Sommerferien  opholdt  jeg  mig  hos 
en  Ven  i  Middelfart.  Naar  Veiret  var  godt, 
pleiede  jeg  om  Morgenen  at  gaae  en  Tour  til 
Hindsgavl.  Nærved  Gaarden  mødte  jeg  en  Dag 
to  Damer,  den  Yngste  bar  et  grønt  Slør  paa  sin 
Hat,  og  under  Hatten  fik  jeg  Øie  paa  et  henri- 
vende smukt  Ansigt.  Jeg  vendte  mig  uvilkaar- 
ligt  om  og  saae  efter  hende.  I  det  Samme 
tabte  hun  sit  Slør,  der  dalede  ned  i  en  Tjørne- 
hæk. Under  sin  livlige  Samtale  med  Veninden 
mærkede  hun  ikke,  at  Sløret  havde  løsnet  sig 
fra  Hatten.  Jeg  ilede  hurtigt  til,  tog  Sløret  og 
ilede  efter  Damerne;  da  jeg  stod  foran  dem 
med  Sløret  i  Haanden,  mærkede  jeg  mit  Hjerte 
banke  stærkt,  og  en  vis,  sikkert  synlig  Forle- 
genhed paakom  mig.  Hun  rødmede  og  syntes 
næsten  selv  at  blive  forlegen  ved  min  Forlegen- 
hed. Med  et  forbindtligt  Smil  takkede  hun  mig 
og  fortsatte  sin  Vandring. 

Efter  dette  Møde  blev  jeg  tilmode  som 
ingensinde  tidligere.  Damen  med  Sløret  kom 
aldrig  af  min  Tanke.  Je^  gjennemstreifede 
Byens  Gader  og  dens  Omegn  for  at  møde  hende, 
men  forgjæves.  Hver  Morgen  dvælede  jeg  ved 
Tornebusken  og  gjenkaldte  mig  hint  lykkeHge 
Møde  i  Erindringen,  og  hver  Aften  fortvivlede 
jeg  over  ikke  at  have  mødt  hende.  Jeg  havde 
udspurgt   min  Ven   og  hans    elskværdige    Kone, 


412 


men  mine  Spørgsmaal  havde  kun  indbragt  mig 
en  Del  lystige  Drillerier,  og  forøvrigt  ikke  skaf- 
fet mig  Oplysninger.  Der  var  kun  otte  Dage 
tilbage  af  min  Ferie.  Den  Tanke  forekom  mig 
utaalelig  at  skulle  forlade  Middelfart  uden  at 
have  gjenseet  hende. 

Da  kom  et  lykkehgt  Tilfælde  mig  til  Hjælp. 
Min  Ven  havde  Forretninger  med  en  velstaaende 
Landmand,  der  boede  ikke  langt  fra  Middelfart. 
Han  indbød  mig  til  at  ledsage  sig  derud,  jeg 
vilde  komme  til  at  gjøre  en  behagelig  FamiHes 
Bekjendtskab.  Rigtignok  maatte  jeg,  ved  at  følge 
med  min  Ven,  forsømme  min  Morgenandagt  ved 
Amors  Tjørnehæk,  men  jeg  havde  allerede  i 
mit  stille  Sind  opgivet  Haabet  om  at  træffe  hende 
paa  dette  Sted.  Jeg  tog  mod  min  Vens  Tilbud 
og  fortrød  det  ikke. 

Da  vi  traadte  ind  i  Landmandens  Daglig- 
stue, sad  der  —  min  Ubekjendte.  Jeg  rødmede 
ved  Gjensynet,  det  forekom  mig,  at  hun  gjorde 
det  Samme.  Af  hendes  Blik  kunde  jeg  see,  at 
hun  havde  gjenkjendt  mig.  Jeg  havde  den  Lykke 
en  hel  Dag  at  være  sammen  med  hende  og  fik 
at  vide,  at  den  Dame,  hun  hin  Morgen  havde 
spadseret  med,  var  vor  Værts  Datter,  at  hun 
selv  var  i  Besøg  paa  Gaarden,  hvis  Eier  var 
hendes  Morbroder,  og  at  hun  var  fra  Kjøben- 
havn.  Jeg  syntes  samtidigt  at  spore,  at  hun 
ikke  havde  stor  Lyst  til   at  vende  tilbage  til  sit 

Hjem.  Vi  skiltes  med  et  »paa  Gjensyn«,  siden 
har  jeg  ikke  seet  hende  eller  kunnet  faae  hendes 
Bopæl  opspurgt.« 

»Hertil  vil  De  benytte  mit  Blad?« 

»Det  laa  paa  Landmandens  Bord,  og  hun 
fortalte  mig,  at  hendes  Familie  i  Kjøbenhavn 
holdt  det.« 

»Nuvel,«  sagde  jeg,  »Deres  Lykke  vil  jeg 
ikke  staae  i  Veien,  Avertissementet  skal  bUve 
optaget,  men  ikke  som  Avertissement.  Bladet 
har  en  Bubrik,  hvor  der  optages  alle  Slags  Ku- 
riositeter. Som  en  saadan  vil  jeg  betragte  De- 
res Avertissement.« 

»Min  Situation  er  fortvivlet,«  sagde  han, 
»gjør  hvad  De  vil.  Det  bæres  mig  undertiden 
for,  at  hun  er  i  en  og  anden  stor  Fare,  og  at 
hun  venter  Frelse  fra  mig,  men  hun  veed  ikke, 
hvorledes  hun  kan  faae  mig  i  Tale.« 

Det  gjorde  mig  ondt  for  den  nette,  unge 
Mand.  Jeg  følte,  at  det  var  Alvor,  at  her  ikke 
var  Tale  om  et  letsindigt  Stevnemøde. 

Han  fortalte  mig,  at  han  Navn  var  Holger 
M.,  og  vi  skiltes  som  de  bedste  Venner. 

Dagen  efter  at  Avertissementet  havde  staaet 
i  Bladet,  indkom  en  Billet  mærket  »Slør  og 
Tornebusk.«  Jeg  glædede  mig  paa  Holger  M.s 
Vegne,  og  havde  jeg  kjendt  hans  Bopæl,  havde 
jeg  sendt  ham  Billetten,  der  var  skreven  med 
en  net  Damehaand.    En  Smule  nysgjerrig  imøde- 

saae  jeg  hans  Komme.     Hvad  havde   hun  skre- 
vet?   Vilde  hmi  møde  ham? 

Med  spændte  Miner  kom  den  utaalmodige 
Holger  M.  samme  Dag  til  mig,  med  glædesstraa- 
lende  Blikke  modtog  han  Billetten  og  begyndte 
at  læse  den.  Jo  længere  han  læste,  desto  be- 
tænkeligere blev  hans  Ansigt,  og  han  sagde: 

»Det  er  en  Mystifikation.« 

»Umuligt!«  udbrød  jeg. 

»Læs  selv,«  sagde  han.  »De  maa  gjerne 
læse  Billetten.« 

Den  lød  saaledes: 

»Jeg  er  meget  vred  paa  Dem  for  Det,  De 
har  faaet  indrykket  i  (her  nævnede  hun  mit 
Blad).  Før  at  De  ikke  skal  prostituere  mig 
yderligere,  bHver  jeg  vel  nødt  til  at  tale  med 
Dem.  Paa  Fredag  vil  jeg  gaae  gjennem  Øster- 
gade mellem  Kl.  2  og  3^  jeg  bærer  den  Dag 
sort  Kjole,  det  grønne  Slør  er  for  Øieblikket 
ikke  til  at  finde,  jeg  har  derfor  sort  Slør  og  i 
Haanden  en  Musikmappe.  De  selv  anmo- 
des om  at  have  en  Snip  *tif  et  hvidt  Lomme- 
tørklæde stikkende  ud  af  den  udvendige  Bryst- 
lomme paa  deres  Overfrakke. 

Damen  med  det  grønne  Slør.« 

»Jeg  giver  Dem  Ret,«  sagde  jeg,  efter  at 
have  læst  Avertissementet,  »her  foreligger  en 
Mystifikation, « 

»Dette  Brev,«  sagde  han,  »synes  at  røbe 
en  vis  Routine  i  at  sætte  Stevne,  hvor  omhyg- 
gehgt  beskriver  hun  ikke  sin  Dragt?  Hun  for- 
langer, jeg  skal  bære  et  Tegn,  hun  maa  dog 
vide,  at  jeg  strax  vil  gjenkjende  hende,  naar  jeg 
seer  hende.« 

»De  har  fuldkommen  Ret.  Hvad  vil  De 
gjøre  med  denne  Billet?« 

»Rive  den  i  Stykker,«  svarede  han. 

»Overlad  den  hellere  til  mig,«  sagde  jeg, 
»maaske  faaer  jeg  Lyst  til  at  see,  hvem  Brev- 
skriverinden  er.« 

»Som  De  behager.  Jeg  skal  tillade  mig  at 
see  herop  imorgen,  maaske  er  der  da  kommen 
en  Billet  fra  den  Rette.« 

Det  var  Skjæbnens  Bestemmelse,  at  jeg  den 
Dag  ikke  skulde  sHppe  saa  let  fra  »Slør  og  Tor- 
nebusk.« Henad  Aften  traadte  en  noget  korpu- 
lent Herre  ind  paa  mit  Kontor. 

»Jeg  maa  tale  med  Dem,«  sagde  han,  »det 
er  angaaende  denne  hersens  »Slør  og  Tjørne- 
hæk.«    De  vil  da  vel  ikke  gjøre  Skandale?« 

»Det  er  naturligviis  langtfra  min  Hensigt,« 
sagde  jeg. 

»Der  er  dog  nærved  at  blive  Skandale. 
Seer  De,  jeg  hedder  Rasmussen,  jeg  lever  af 
mine  Penge  og  boer  i  Villakvarteret.  Jeg  har 
en  Datter,  Klara  hedder  hun,  og  jeg  har  i  den 
sidste  Tid  lagt  Mærke  til  en  Fyr,   der  gaaer  og 

snuser  ude  hos  os.  Jeg  er  bange  for,  at  det  er 
efter  Klara.« 

»Har  hun  været  i  Middelfart  i  Sommer?« 

»Javel,  hun  har  Familie  der  paa  Egnen.« 

»Veed  Deres  Datter,  at  De  er  gaaet  herop?* 

»Nei,«  svarede  han  polisk.  »Jeg  skal  sige 
Dem,  jeg  har  hende  mistænkt  for,  at  hun  synes 
om  Fyren.« 

»Saa  lad  dem  faae  hinanden.« 

»Saadan  en  Landstryger.  Han  er  blot  Noget 
paa  et  Kontor.  Nei  Tak.  Det  er  min  Anmod- 
ning til  Dem  om  at  lade  mig  see  Billetten,  hvis 
en  saadan  skulde  blive  indleveret.« 

»Det  lader  sig  ikke  gjøre.  Forøvrigt  troer 
jeg  at  kunne  sige  Dem,  at  Deres  Datter  staaer 
udenfor  den  hele  Sag.« 

»Hvoraf  kan  De  vide  det?« 

»Fordi  jeg  tilfældigviis  kjender  de  nærmere 
Omstændigheder,  som  have  foranlediget,  at  Aver- 
tissementet er  blevet  indrykket.« 

»Hm,  jeg  vil  sige  Dem,  at  jeg  ogsaa  har 
en  anden  Dame  mistænkt.« 

»De  synes  at  have  mistænkelige  Damer  paa 

Oplag.«  [Forts.] 

Jeg  indrømmer  det,  men  dog  er  deres  Sel- 
skab ikke  mere  søgt,  end  det  var  før  Krigen. 
Hertil  kommer,  at  Byens  Borgere  have  mistet 
en  Del  af  deres  Sympathi  for  Soldaterne,  efterat 
de  holstenske  Batailloner  ere  komne  hertil.  Og 
naar  vi  paa  Gaden  møde  en  yngre  Officeer,  kunne 
vi  ikke  see  paa  ham,  om  han  har  kæmpet  i 
vore  eller  Slesvig-Holstenernes  Hækker.  Jeg 
ønsker  ikke,  at  min  Datter  skal  forlade  de  Krede, 
hvori  hun  er  vant  til  at  bevæge  sig,  jeg  vil,  at 
hun,  naar  hun  engang  gifter  sig,  skal  kunne 
føre  et  stort  Hus  og  spille,  en  lignende  Rolle, 
som  hendes  Moder  nu  gjør.  De  vil  derfor  kunne 
indsee,  at,  saa  ondt  det  end  gjør  mig,  maa 
jeg  give  Afkald  paa  den  Ære  at  faae  Dem  til 
Svigersøn.« 

Axel  havde  hørt  roHg  paa,  hvad  Grossere- 
ren havde  at  sige  ham,  da  Erbach  taiig,  yttrede 
han : 

»Deres  Datter  elsker  mig.  De  vil  gjøre  hende 
ulykkelig. « 

»Nei,  saamænd  vil  jeg  ei.  De  skal  see.  Fir. 
Lieutenant,  at  baade  De  og  hun  forvinde  den 
Smule  Kjærestesorg.  Deres  Cigar  er  gaaet  ud, 
maa  jeg  hjælpe  Dem  til  Ild?« 

»Tak,  ikke  for  Øieblikket.  —  Pir.  Grosserer, 
har  De  talt  med  Deres  Datter?« 

»Nei,  min  Kone  har  talt  med  hende.  Louise 
veed,  at.  tager  jeg  en  Beslutning,   er  den  urok- 

Lieutenant  Harder.  (Forts.)  14 

kelig,   og  at  det  ikke  hjælper  at  plage   mig  for 
at  faae  mig  til  at  forandre  den.« 

^Axel  følte,  at  det  ikke  kunde  hjælpe  at 
tale  mere  med  Grossereren,  Situationen  var 
ham  pinlig,  han  reiste  sig  derfor  og  sagde 
Farvel. 

>Jeg  betragter  den  Historie,  som  slet  ikke 
passeret,«  sagde  Grossereren  ved  Afskeden. 

Dengang  Axel  kom  ned  paa  Gaden,  var 
han  tilmode,'  som  han  havde  faaet  en  Spand 
koldt  Vand  over  Hovedet.  Det  blev  altsaa  Enden 
paa  det  Kjærlighedseventyr,  og  det  kunde  neppe 
holdes  hemmeligt.  Og  Louise?  Hvorledes  tog 
hun  sig  i  det?  Hun  havde  ikke  tænkt  sig,  at 
Faderen  vilde  stille  sig  saaledes,  som  han  gjorde. 
Axel  tænkte  paa  Ballet,  paa  det  Øieblik,  da  hun 
gav  ham  sit  Ja.  Hvor  havde  han  dengang  været 
lykkelig,  og  hvor  havde  han  ikke  idag  glædet 
sig  til  at  gjensee  hende?  Men  hvad  nu?  Ingen- 
ting. Det  var  jo  ganske  rigtigt,  hvad  Erbach 
havde  sagt,  hvor  kunde  en  Lieutenant  tænke 
paa  at  forlove  sig  med  en  rig  Grosserers  Datter? 

>Erna!«  klang  det  pludselig  i  hans  Sjæl. 
»Erna!« 

Det  var  blevet  afgjort  i  Grosserer  Erbach  s 
Hus,  at  der  ikke  maatte  tales  til  Nogen  om 
Axels  og  Louises  mislykkede  Frieri.  Derfor 
hørte  Oberstlieiitenant  Rostgaard  og  hans  Damer 
Intet  derom,  og  nogle  Dage  efter  skulde  de  reise. 

Imidlertid  kunde  det  ikke  undgaaes,  at  Helene 
fik  Frieriet  at  vide  af  sin  Kjæreste,  og  hun  be- 
troede det  som  en  Hemmelighed  til  sin  Moder. 

Fru  Harder  blev  meget  ulykkelig: 

»Ak,  Helene,«  sagde  hun,  »husker  Du,  at 
Niels,  da  hans  Kjæreste  døde,  søgte  Døden  i 
Slaget?  Hvad  vil  Axel  nu  gjøre?  Vil  han  ikke 
skyde  sig  en  Kugle  for  Panden?« 

»Aa  nei,  jeg  troer,  oprigtigt  talt,  at  hverken 
han  eller  Louise  længe  ville  gaae  og  sørge.« 

Faa  Dage  efter  havde  Axel  Vagt  paa  Told- 
boden. Dampskibet  »Kopenhagen«  laa  med 
Damp  oppe,  det  skulde  afgaae  til  Kiel.  Axel 
stod  og  saae  ud  over  Havnen  og  Rheden,  hvor- 
over der  laa  en  let  Dis.  Han  tænkte  paa,  at 
det  ikke  var  saa  længe  siden,  at  det  smukke 
Skib  havde  ført  ham  til  Holsten,  og  ved  sin  Af- 
reise  dengang  havde  han  truffet  Erna  og  hendes 
Tante  paa  Toldboden.  Hvad  havde  Erna  sagt, 
dengang  hun  havde  faaet  hans  uheldige  Frieri 
at  vide?  Eller  havde  hun  faaet  det  at  vide?  Ja, 
det  kunde  jo  være  Hgegyldigt,  nu  var  hun  maa- 
ske  allerede  reist,  og  han  vilde  aldrig  mere  faae 
hende  at  see.  Sidste  Gang  var  paa  Ballet. 
Hvor  var  hun  den  Aften  ikke  deilig,  og  aUige- 
vel  havde  han  dér  glemt  hende  for  Louise.  Ja, 
Louise  havde  jo  opbudt  Alt  for  at  fængsle  ham, 
og  han  havde  ikke  kunnet  modstaae  hendes 
Smil,  liendes  Øiekast,  hendes  lidenskabelige  Dans. 

Da  han  vendte  sig  for  at  gaae  ind  i  Vagten, 
kom  en  Droske  kjørende  ind  paa  Toldboden, 
og  ud  af  den  steg  Rostgaard,  Theodora  og  Erna. 
De  skulde  med  Dampskibet  til  Kiel. 

»Det  træffer  sig  heldigt,«  sagde  OberstHeu- 
tenanten,  »at  jeg  kan  faae  sagt  Farvel  til  Dem, 
Harder.  De  var  ikke  hjemme,  da  vi  vare  hos 
Deres  Moder  for  at  takke  for  Ballet.« 

»Erna  morede  sig  udmærket,«  sagde  Theo- 
dora. 

»Det  fornøier  mig  at  høre,«  sagde  Axel, 
»men  jeg  beklager,  at  det  vil  kunne  vare  længe, 
inden  jeg  igjen  kan  komme  til  at  danse  med 
Frøken  Erbach?« 

Han  saae  paa  hende,  hun  rakte  ham  Haan- 
den  og  sagde: 

»Farvel,  Hr.  Lieutenant,  neppe  vil  jeg  saa 
snart  see  Kjøbenhavn  igjen,  men  Ballet  hos 
Deres  Moder  vil  komme  til  at  høre  til  mine 
kjæreste  Erindringer  fra  mit  Ophold  her  i  Byen.« 

»Hvoveed,«  sagde  Oberstlieutenanten,  »maa- 
ske  gjør  De  en  lille  Udenlahdsreise  og  seer  paa 
Veien  ind  til  os.« 

»Han  rystede  hjerteligt  Axels  Haand,  Theo- 
dora gav  ham  ogsaa  Haanden,  Axel  greb  Ernas 
Haand,  som  han  nylig  havde  sluppet,  og  sagde: 

»Farvel,  farvel  Frøken.« 
.  Der  laa  i  hans  Farvel   en  Inderlighed,   som 
Erna  bemærkede,  og  han  syntes  at  føle  et  svagt 


421 


Gjentryk.  Han  blev  staaende  og  saae  ud  mod 
Skibet,  til  det  begyndte  at  seile,  da  vinkede  han 
med  Haanden  til  Farvel.  Og  en  Kvinde  ude 
paa  Skibet  havde  seet  det,  hun  viftede  ind  mod 
Toldboden  med  sit  Lommetørklæde.  Det  var 
Erna. 

Men  Axel  tænkte  hele  Dagen  kun  paa  Erna 
og  paa  Rostgaards  henkastede  Yttring  om  en 
Udenlandsreise.  Vilde  hans  Moder  give  ham 
Penge  til  en  saadan? 


Syttende    Kapitel. 


Axel   besøger    sin    Søster. 


En  smuk,  klar  Dag  i  Mai  1853  kjørte  en 
Bondevogn  henad  en  sandet  Vei  i  den  mellemste 
Del  af  Sønderjylland.  Paa  Kuskesædet  sad  ved 
Bondens  Side  en  Trainsoldat,  den  bagved  sid- 
dende Lieutenants  Oppasser.  Lieutenanten  var 
Axel  Harder,  som  var  bleven  kommanderet  til 
Opmaaling  i  denne  Sommer ;  hver  Bataillon  havde 
maattet  afgive  en  Lieutenant  til  denne  Tjeneste. 

Vaarvinden  viftede  frisk  om  den  unge  Offi- 

cers  Kind,  den  kom  ude  fra  Vesterhavet  og  fløi 
op  over  Halvøens  Høideryg,  hvor  Axel  nu  be- 
fandt sig.  Paa  begge  Sider  saae  han  Hede  og 
Mose,  og  langs  Veien  iaa  der  Flyvesand,  men 
forude  skimtedes  i  det  bølgeformede  Terrain 
grønne  Marker.  Axel  havde  anmodet  om  at 
komme  til  at  maale  i  den  Egn,  hvor  hans  Svo- 
ger var  Præst,  og  det  var  strax  blevet  ham  til- 
staaet.  Han  var  nu  paa  Veien  til  dennes  Præ- 
stegaard  og  glædede  sig  til  Gjensynet. 

Ud  paa  Eftermiddagen  naaede  Axel  sit  Be- 
stemmelsessted, Bonden  kjørte  rask  op  for  Døren, 
og  Axel  undrede  sig  over,  at  Ingen  kom  ud  og 
tog  imod  ham.  Han  sprang  af  Vognen  og  ilede 
ind  i  Forstuen,  der  var  heller  Ingen,  ogsaa  Dag- 
Ugstuen  fandtes  tom.  men  nu  blev  en  Dør  aab- 
net,  og  Pastor  Svendsen  stod  for  ham. 

»Velkommen,«  sagde  Præsten,  »ja,  her  er 
nogen  Forstyrrelse  idag,  Anna  har  i  dette  Øie- 
blik  faaet  en  Søn.« 

Axel  udtalte  sin  Glæde  over,  at  Alt  var 
gaaet  godt.  Det  havde  været  hans  Hensigt  at 
ville  overnatte  i  Præstegaarden,  men  nu  foran- 
drede han  sin  Bestemmelse  og  vilde  strax  tage 
ud  i  Distriktet,  han  skulde  opmaale,  det  Iaa  ikke 
langt  borte.  Præsten  havde  Intet  herimod  at 
indvende,  men  bad  Axel  først  spise  til  Middag 
med  sig ;  paa  Grund  af  Dagens  store  Begivenhed 
var   der   endnu  ikke   blevet    spist    til    Middag   i 

Præstegaardeii.  Mens  Axel  gik  ud  og  sagde  Farve! 
til  Bonden  og  lod  Oppasseren  aflæsse  Kufferten 
og  Maalebordet,  meddelte  Præsten  sin  Kone,  at 
hendes  Broder  var  kommen  til  Præstegaarden. 
Hun  blev  meget  glad  ved  at  høre  dette  og  sagde, 
at  hun  befandt  sig  rask  nok  til  at  see  ham.  Og 
dengang  Axel  traadte  ind  i  Sovekamret,  pegede 
hun  med  et  lykkeligt  Smil  paa  Barnet  og  spurgte : 

»Er  han  ikke  yndig?« 

Axel  kunde  kun  opholde  sig  en  kort  Tid 
hos  sin  Søster;  thi  hun  skulde  have  Ro.  Da 
han  spiste  til  Middag  med  Svendsen,  fik  denne 
alle  Nyhederne  at  vide  med  Paalæg  om  at  med- 
dele sin  Kone  dem.     Tilsidst  sagde  Axel: 

»Og  nu  vil  jeg  gjøre  Dig  nogle  Spørgsmaal, 
Svoger.  Jeg  skal  maale  paa  denne  og  hin  Side 
Tønder.  Jeg  har  faaet  et  lille  Stykke  med  af  dit 
Sogns  nordligste  Del,  det  blev  ikke  maalt  fær- 
digt ifjor.  Jeg  har  tænkt  at  tage  Kvarteer  i  El- 
høft,  er  der  et  saadant  at  finde?« 

»Det  tænker  jeg;  men  Bonden,  der  eier  den 
Gaard,  jeg  vil  anvise  Dig,  er  tydsksindet.« 

»Jeg  troede,  at  Alle  her  talte  Dansk.« 

»Det  gjøre  de  ogsaa,  ikke  desto  mindre 
regnes  Sognet  til  de  blandede,  der  skal  den  ene 
Søndag  prædikes  Dansk  og  den  anden  Tydsk. 
Der  er  imidlertid  Bønder,  som  ere  tydsksindede, 
fordi  de  mene,  det  er  fmt.  En  saadan  Bonde 
er  han  i  EUehoved,« 

»Elhøft,«   udbrød  Axel. 

»Du  vil  ikke  sjelden  finde,  at  Byerne  have 
andre  Navne  blandt  Befolkningen  end  de,  Du 
finder  paa  de  nyere  Kort.  Intet  Menneske  her 
siger  Elhøft,  men  Elhoi,  det  er  Eliehoved.  Nu- 
vel, der  boer  Nis  Carstensen,  han  er  i  Grunden 
en  skikkelig  Fyr,  men  han  vil  gjerne  være 
fornem.« 

»Det  er  Sognefogden,  som  skal  anvise  mig 
Kvar  teer. « 

»Han  er  en  god,  dansk  Mand,  jeg  skal  følge 
Dig  til  ham.« 

Efter  Middagsmaaltidet  fulgtes  de  ad  til 
Sognefogden,  der  boede  i  Landsbyens  sydligste 
Udkant.  Det  var  allerede  rygtedes  i  Byen,  at 
Præstekonen  havde  faaet  sig  en  Søn,  og  da 
Svendsen  traadte  ind  til  Fogden,  blev  han  gra- 
tuleret af  denne.  Præsten  takkede  og  gik  over 
til  sit  egentlige  Ærinde.  Sognefogden  saae  paa 
Axel  og  sagde: 

»Har  Nis  Carstensen  først  faaet  Dem  i 
Kvarteer,  vil  De  nok  kunne  komme  ud  af  det 
med  ham.  Han  vil  imidlertid  protestere  imod 
at  faae  Dem,  og  det  er  derfor  bedst,  jeg  følger 
med  Dem,  saa  klarer  det  sig  nok.« 

»Det  er  smukt  af  Dem,  Poulsen,«  sagde 
Svendsen.  »Min  Vogn  kjører  min  Svoger  til 
EUehoved,  og  De  kan  da  kjøre  baade  frem.  og 
tilbage.« 

Da  Svogrene  gik  hjem,  saae  Axel  sig  om 
og  sagde: 

»Det  er  en  stor  Landsby.« 

»Ganske  vist.  Her  er  den  Mærkelighed,  at 
der  er  fire  Kroer.  Dette  vil  ikke  sige,  at  Be- 
boerne ere  forfaldne  til  Drik  og  Svir,  men  blot, 
at  der  kommer  store  Kvægdrifter  gjennem  Byen 
til  de  stærkt  besøgte  Markeder  i  Leck  og  Hu- 
sum, og  her  holde  de  Rast.« 

»Der  er  ogsaa  den  Mærkelighed  her,  at 
Kirken  har  intet  Taarn,«  sagde  Axel. 

»Kirken  er  stor  nok  til  at  kunne  gjøre  For- 
dring paa  et  Taarn,«  sagde  Præsten,  »den  er 
hundrede  Fod  lang,  men  den  maa  nøies  med  et 
Klokketaarn  af  Træ.« 

En  halv  Time  efter  sagde  Axel  Farvel  til 
sin  Søster  og  sin  Svoger  oig  kjørte  til  sit  Kvar- 
ter. Underveis  roste  Sognefogden  meget  den 
nye  Præst. 

»Det  er  ikke,  fordi  han  er  Deres  Svoger,« 
sagde  han,  »men  fordi  han  virkelig  fortjener  det. 
Vor  forrige  Præst  forsømte  Kaldet,  han  sad  al- 
tid inde  i  Tønder,  drak  baiersk  01  med  Wtih- 
lere  og  politicerede.« 

»Hvor  er  han  bleven  af?« 

»Han  skal  nok  nede  i  det  Tydske  redigere 
en  Avis,  ja,  det  kan  han  maaske  være  skikket 
til.« 

De   vare    under    denne   Samtale    komne    til 

den  lille  Landsby  Ellehoved,  dens  Gaarde  laae 
langs  Veien  fra  Vest  til  Øst,  og  tæt  Nord  for 
løb  Storaaen,  der  var  temmelig  bred  og  dyb. 
De  gjorde  Holdt  ved  den  østligste  Gaard,  og  Sog- 
nefogden sagde : 

»Kom  nu  med,  Hr.  Lieutenant.« 

Gaarden  bestod  af  fire,  sammenbyggede 
Længer.  De  traadte  ind  i  Beboelseslængen  og 
kom  ind  i  Dagligstuen,  der  ikke  paa  nogen  Maade 
skilte  sig  fra  en  velhavende  Jydsk  Bondes  Stue. 
I  Stuen  befandt  sig  Nis  Carstensen,  hans  Kone, 
en  voxen  Datter  og  en  ukonfirmeret  Datter,  den 
Sidste  sad  og  læste  paa  sine  Skolelektier. 

»Her  har  jeg  en  Lieutenant  til  Dig,  som  Du 
skal  have  i  Kvarteer,«  sagde  Sognefogden. 

»Aa,  det  skal  jeg  vel  ikke?«  var  Nis  Car- 
stensens Svar. 

»Jo,  Du  skal.  Han  skal  ligge  her  i  nogen 
Tid  og  maale  Land  op.« 

»Du  veed  godt,  Hans,  at  jeg  ikke  har  Plads, 
gaae  ind  til  Mikkel,  han  har.  I  sin  Storstue 
har  han  faaet  nye  Møbler.« 

»Jeg  siger  Dig,  at  Lieutenanten  skal  være 
hos  Dig,  og  at  Du  skal  give  ham  Kosten,  han 
betaler  Dig  for  den,  hvad  I  kunne  komme  over- 
ens om.« 

»Det  kan  jeg^  ikke  indlade  mig  paa.  Den 
Kost,  vi  selv  spise,  kan  jeg  ikke  byde  en  Lieu- 
tenant.« 

»Jeg  er  ingen  Kostforagter,«    sagde  Axel. 

»Han  har  en  Oppasser  med,«  sagde  Sogne- 
fogden, »ham  maa  Du  ogsaa  fmde  Plads  til.« 

»Hvor  skal  jeg  fmde  Plads  til  ham?«  spurgte 
Nis. 

»Du  maa  kjøre  Lieutenanten  et  andet  Sled 
hen,«  sagde  Bondekonen. 

Forhandlingerne  truede  med  at  trække  i 
Langdrag,  Axel  mente  derfor  at  burde  skride 
ind  og  sagde  i  en  myndig  Tone: 

»Det  bliver,  som  Sognefogden  har  sagt,  jeg 
bliver  her  og  taaler  ingen  Indvendinger   mere.« 

»Ja,  men  .  .  .«  begyndte  Nis. 

»Ingen  Indvendinger!«  bød  Axel  og  saae 
bistert  paa  Nis. 

»Naa,  naa,  naar  det  skal  være,  kan  De  jo 
boe  i  min  Storstue,  følg  med,  maaske  synes  De 
ikke  om  den.« 

Axel  og  Sognefogden  fulgte  .  med  Nis,  der 
førte  dem  til  en  meget  stor  Stue,  der  havde  en 
Dør  lige  ud  til  Marken.  Axel  saae  sig  om  og 
sagde : 

»Den  Stue  er  god  nok  til  mig,  naar  der 
bliver  sat  en  Seng  herind.« 

Axel  fik  saaledes  Kvarteer  i  Nis  Carstensens 
Gaard,  Sognefogden  sagde  Farvel,  og  Axel  be- 
gyndte at  pakke  sine  Sager  ud.  Da  Sognefogden 
var  kjørt,  kom  Nis  ind  til  Lieutenanten  og  be- 
gyndte en  Samtale  med  ham.     Axel  blev  tilsidst 

kjed  af  Besøget  og  derfor  glad,  da  Bonden  kald- 
tes ud.  Han  kom  dog  strax  efter  tilbage  og 
spurgte,  om  Lieutenanten  vilde  spise  tilaften.  Ja, 
det  vilde  han  nok.  Kort  efter  kom  den  ældste 
Datter  ind  med  Aftensmaden,  og  Axel  saae,  at 
Nis  skulde  spise  med.  Da  Maaltidet  var  forbi, 
sagde  Axel: 

»Veiret  er  smukt,  jeg  troer,  jeg  vil  gaae 
mig  en  Tour.« 

Han  stoppede  sin  Feltpibe  og  gik  udenfor. 
Nis  fulgte  ham  som  hans  Skygge  og  begyndte 
at  tale  om  sine  Marker.  Da  de  vendte  tilbage, 
var  Klokken  bleven  ni,  Axel  sagde  Godnat  til 
Bonden  og  bad  ham  lade  Oppasseren  komme. 

Strax  efter  traadte  Oppasseren  ind,  en  lille 
Jøde  fra  Altona,  Cigarmager  af  Profession,  han 
var  ikke  i  Stand  til  at  tale  Dansk.  Paa  Axels 
Spørgsmaal  svarede  han,  at  han  var  bleven  godt 
behandlet  af  Folkene,  men  det  var  vanskeligt  at 
gjøre  sig  forstaaeHgt  for  dem.  Den  ene  af  Kar- 
lene, der  havde  tjent  i  den  slesvig-holstenske 
Hær,  kunde  dog  lidt  Tydsk.  Den  anden  Karl 
havde  tjei.t  paa  dansk  Side,  og  Nis  Carstensens 
Søn    laa    inde   til  Tjeneste    ved    Jægerkorpset   i 

Flensborg.  (Forts.) 

Straffet. 

Novelle 

af 

Emil    Karton. 

(Sluttet.) 


Og  han  gik  ind  til  Byen,  han  gjennemstrei- 
fede  i  flere  Dage  Gader  og  Siræder,  men  han 
fandt  hende  ikke,  det  gik  op  for  .ham,  at  Byen 
var  for  stor  til,  at  hans  Søgen  vilde  kunne  føre 
til  noget  Resultat.  Han  maatte  haabe  paa,  at 
Skjæbnen  vilde  føre  hende  paa  hans  Vei. 

Hvad  skulde  han  selv  gjøre?  Han  maatte 
tænke  paa  at  fortjene  Noget.  Han  besluttede  at 
nedsætte  sig  som  Visehandler  og  at  handle  med 
brugte  Skolebøger,  til  den  Ende  leiede  han  sig 
en  lille  Boutik  i  en  af  Smaagaderne  i  Byens 
Midte,  her  mente  han  lettest  at  kunne  træffe 
paa  hende, 

Naar  Boutiken  var  lukket,  var  lian  paa 
Gaden  for  at  speide  efter  hende,  men  han  traf 
liende  aldrig.  Der  hengik  Maaneder,  og  bestan- 
dig var  hun  i  hans  Tanker.  — 

Paa  en  Kvist  i  den  østlige  Del  af  Byen 
boede  Ane;   Kamret  havde  hun  leiet  af  en  Jor- 

demoder,  Fru  Dam.  der  boede  paa  første  Sal. 
I  Begyndelsen  havde  Ane  kun  ringe  Fortjeneste 
og  led  næsten  Nød,  da  sendte  Fru  Dam  en  Dag 
Bud  til  hende,  og  Ane  blev  antaget  til  at  sye 
for  Fruen,  hvis  tidligere  Syjomfru  var  reist  bort. 
Ane  gjorde  sine  Sager  saa  godt,  at  Fru  Dam 
lovede  at  anbefale  hende  til  sine  Bekjendte. 

Da  hun  antog,  at  Aaby  vilde  søge  efter 
hende,  lod  hun  sig  kalde  Jomfru  Hansen  for  sl^, 
vildlede  ham. 

En  Dag  lod  Fru  Dam  Ane  kalde  ned  til  sig 
og  sagde  til  hende: 

»Efter  'at  jeg  har  lært  Dem  nærmere  at 
kjende,  mener  jeg,  at  De  vil  kunne  blive  en  ud- 
mærket Sygepleierske.  Jeg  skal  undervise  Dem, 
og  jeg  vil  derefter  anbefale  Dem  til  en  Grosse- 
rers Frue,  der  om  kort  Tid  venter  sin  Nedkomst. 
Tager  De  mod  mit  Tilbud?« 

Ane  modtog  det  med  stor  Tak. 

Fru  Dam  var  en  af  Byens  mest  ansete  Jor- 
demødre, Hdt  efter  lidt  havde  hun  arbeidet  sig 
op  til  denne  Anseelse,  der  var  vel  fortjent.  Hun 
var  velgjørende  mod  fattige  Folk,  og  kaldtes  hun 
til  en  fattig  Patient,  kunde  det  hænde,  at  hun 
ikke  tog  imod  Betaling,  ja,  endog  hjalp  Patienten 
med  Penge.  Mange  rige  og  fornemme  Patienter 
havde  hun,  og  her  tjente  hun  godt.  Hun  var 
meget  gudsfrygtig  og  sagde  til  Ane: 

.  »Ved   en  Fødsel  føler  jeg,    at   Gud  er  næT, 


431 


I  en  hellig  Stund  giver  han  Menneskeheden  en 
Gave  i  et  Menneskeliv,  som  skal  være  med  til 
at  bygge  paa  den  aandelige  Bygning,  hvortil  Gud 
lagde  Grundvolden  ved  Adam  og  Eva.  Det  lille 
Barn,  som  fødes,  er  ligesom  en  Kilde,  der  væl- 
der frem  til  Lys  fra  den  mørke  Jord,  og  Kilder 
kunne  bHve  Begyndelsen  til  store  Floder.  Jom- 
fru Hansen,  troer  De  paa  Gud?« 

Hertil  svarede  Ane  Ja. 

>Den  Familie,  hvori  De  vil  komme  til  at 
blive  Sygepleierske,  er  en  meget  kristelig  Fa- 
milie, derfor  har  jeg  gjort.  Dem  dette  Spørgs- 
maal.     Jeg  spørger  ellers  ikke  Folk  om  Sligt.« 

Ane  blev  da  Sygepleierske  hos  Fru  Lysholm 
og  opfyldte  sin  Plads  til  Alles  Tilfredshed.  Naar 
hun  om  Nætterne  sad  hos  Barselpatienten,  fløi 
hendes  Tanker  bestandigt  ud  til  Utterslev  Mark 
og  dvælede  ved  dengang,  hun  havde  holdt  Hus 
for  Aaby.  Det  havde  været  hendes  Livs  frede- 
ligste og  lykkehgste  Tid,  men  den  kunde  ikke 
vare  ved,  hun  havde  maattet  bort,  det  skyldte 
hun  Aaby,   dertil  holdt  hun  for  meget  af  ham. 

Ja,  hun  'holdt  af  Aaby,  men  paa  en  helt 
anden  Maade  end  af  Rasmus.  Før  havde  hun 
ment,  at  ahe  Mænd  vare  som  Rasmus,  nu  havde 
hun  lært  Mændene  at  kjende  fra  en  helt  anden 
Side,  hun  havde  lært,  at  der  vare  Mænd,  hvortil 
Kvinden  med  fuld  Fortrøstning  kunde  støtte  sig. 
Hun    saae   op   til   Aaby  med    ubegrændset  Hen- 

givenhed,  hun  længtes  efter  ham,  og  hun  suk- 
kede, fordi  hun  mente,  at  hun  ikke  burde  til- 
fredsstille denne  Længsel.  Han  havde  sagt,  at 
han  elskede  hende,  hun  tvivlede  ikke  om,  at  han 
gjorde  det,  men  det  havde  Rasmus  ogsaa  fortalt 
hende  mange  Gange,  og  dog  havde  han  forladt 
hende.  Vilde  Aaby  ogsaa  glemme  hende,  op- 
høre med  at  elske  hende?  Hun  vidste  de\  ikke, 
men  Noget  sagde  hende,  at  han  vilde  det  ikke; 
thi  han  var  af  en  trofast  og  bestandig  Natur. 
Hvis  hun  atter  skulde  møde  Rasmus,  hvis  han 
atter  vilde  fornye  deres  Forhold,  vilde  hun  da 
gjøre  det?  Nei,  nei,  ikke  for  Alt  i  Verden.  Den 
hdenskabelige  og  ubetænksomme  Ane,  der  havde 
kjendt  Rasmus,  forekom  hende  at  være  en  ganske 
Anden  end  den  rolige  Pige,  der  i  den  stille  Nat 
sad  ved  Sygesengen  og  vaagede  og  tænkte  paa 
Aaby  og  den  svundne  Lykke. 

Endelig  blev  Fru  Lysholm  rask,  og  Anes  Ophold 
i  Huset  skulde  ophøre.  Da  sagde  Fruen  til 
hende: 

»Jeg  er  Fru  Dam  meget  taknemmelig  for, 
at  hun  har  anbefalet  Dem  til  min  Sygepleierske. 
Før  vi  skilles,  vil  jeg  spørge  Dem,  om  jeg  ikke 
kan  gjøre  Noget  for  Dem.« 

»Jeg  troer  det  ikke.« 

»Det  er  selvfølgeligt,  at  jeg  skal  anbefale 
Dem  til  mine  Venner  og  Bekjendte.  Har  De 
selv  ingen  Paarørende?« 

»Ingen.« 

»Det  er  haardt  at  staae  alene  i  Verden. 
De  er  saa  alvorlig,  mere  alvorlig  end  Piger  i 
Deres  Alder,  har  De  havt  en  stor  Sorg  i  Livet?« 

»Maaske.« 

»Betro  Dem  til  mig,  muligviis  kan  jeg  trøste 
Dem.« 

»Ingen,  Ingen  kan  trøste  mig,«  sagde  Ane 
og  begyndte  at  hulke. 

Fruens  Godhed  overvældede  hende,  saadanne 
Mennesker  som  i  dette  Hus  havde  hun  ikke  før 
truffet  i  Livet. 

»Der  er  Trøst  for  enhver  Kummer,«  sagde 
Fruen. 

»Ikke  for  min.« 

»De  skal  see,  der  er  Trøst  alligevel.« 

»Hvis  jeg  fortalte  Dem,  hvad  der  nager  mit 
Sind,   vilde  De  foragte  mig  og  vise  mig  Døren.« 

»De  tager  feil.  Da  De  har  fortalt  inig  saa 
meget,  bør  De  fortælle  mig  Alt,  at  jeg  ikke  uden 
Grund  skal  fatte  daarlige  Tanker  om  Dem.  Sæt 
Dem  nu.  Jomfru  Hansen,  og  lad  mig  høre  det 
Hele. « 

Ane  satte  sig  og  fortalte  Fruen  sit  Levneds- 
løb, hun  skjulte  Intet.  Med  stor  Deltagelse  hørte 
Fruen  paa  hende  og  sagde,  da  hun  havde  endt: 

»Vor  Herre  har  sendt  Dem  disse  Tilskik- 
kelser for  at  gjøre  Dem  til  et  godt  Menneske, 
som  jeg  troer  De  nu   er  bleven.      De   skal  ikke 

græde,  i  mine  Øine  staaer  De  ligesaa  høit  som 
før.« 

Fru  Lysholm  vedblev  at  tale  opmuntrende 
til  Ane,  og  dette  gav  hende  Mod. 

»De  burde  have  taget  mod  Aabys  Tilbud 
om  Giftermaal,  det  lader  til  at  være  et  flinkt 
Menneske,  fortæl  mig  hdt  nærmere  om  ham.« 

Dette  gjorde- Ane.  Fruen  blev  opmærksom 
og  spurgte: 

»Man  afskedigede  ham  altsaa,  fordi  man 
mente,  at  han  stod  i  samme  Forhold  til  Dem, 
som  Rasmus  havde  gjort.  De  har  ikke  sagt  mig 
Rasmus'  Efternavn.« 

»Grum.« 

»Hvad  siger  De!  Skulde  det  være  muUgt!« 
udbrød  Fruen  bestyrtet.  »Jeg  kan  maaske  tage 
feil.  Undertiden  besøger  jeg  en  Partikulier  Grum 
for  at  faae  Bidrag  til  velgjørende  Øiemed.  Han 
og  hans  Kone  have  ikke  gjort  noget  daarUgt 
Indtryk  paa  mig.« 

»Hans  Kone?«  spurgte  Ane. 

»Ja,  han  er  gift.« 

Fruen  tog  en  lille  Notitsbog  frem,  slog  op 
i  den  og  læste:  »Kirstine  Grum  10  Kr.« 

»Mon  det  kan  være  Rasmus'  Kone?«  spurgte 
Ane. 

»Vi  kunne  undersøge  det,«  sagde  Fruen. 
»De  har  vel  ikke  Noget  imod,  at  jeg  indvier 
min  Mand  i  Deres  sørgelige  Historie?« 

Det  havde  Ane  ikke,  og  da  hun  forlod  Fru 
Lysholm,  var  det  med  den  Overbevisning,  at  hun 
ikke  mere  stod  ene  i  Verden. 

Ane  følte,  at  hun  trængte  til  frisk  Luft  efter 
det  lange  Ophold  i  et  Sygeværelse,  derfor  gik 
hun  de  følgende  Dage  længere  Spadseretoure, 
hvis  Maal  altid  var  det  hlle  Hus  paa  Utterslev 
Mark,  hvor  hun  havde  været  saa  lykkelig.  Da 
hun  engang  var  paa  Hjemveien,  mødte  hun  paa 
Nørrebro  en  meget  velklædt  Herre,  der  tog  Hatten 
af  for  hende  og  sagde: 

»Goddag  Ane,  hvorledes  har  Du  det?« 

Hun  vilde  gaae  forbi  ham,  men  han  vedblev: 

»Har  den  skinheUige  Aaby  forbudt  Dig  at 
tale  med  mig?« 

»Nei  han  har  ikke,  jeg  holder  ikke  mere 
Hus  for  ham,  jeg  har  ikke  seet  ham  længe,  jeg 
veed  ikke,  hvor  han  er.« 

»Han  er  bleven  hurtigt  kjed  af  Dig.« 

»Fy  Rasmus,  han  har  opført  sig  mod  mig  i 
al  Tugt  og  Ære,  jeg  forlod  Huset,  fordi  jeg  hørte, 
at  Folk  mente,  vi  levede  sammen  som  Mand  og 
Kone.« 

»Hans  Skinhellighed  lader  til  at  have  smittet 
Dig.  Lige  meget,  trænger  Du  til  Penge,  vil  jeg 
give  Dig  en  Haandsrækning.« 

»Tak,  jeg  behøver  ingen.« 

»Er  Du  bleven  storsnudet!  Det  var  Du  ikke, 
da  vi  skiltes,« 

»Lad  mig  gaae.« 

»Du  ønsker  maaske  ikke  at  blive  seet  sam- 
men med  mig.  Maaske  har  Du  faaet  en  ny 
Kjæreste  i  Stedet  for  Aaby.« 

Med  Harmrødme  i  sine  Kinder  forlod  Ane 
ham. 

Nogen  Tid  efter  fik  Ane  et  Brev  fra  Fru 
Lysholm,  hvori  denne  bad  hende  om  at  komme 
til  sig.  Hun  skyndte  sig  med  at  følge  ind- 
bydelsen. Fruen  fortalte  hende  nu,  at  hendes 
Mand  havde  anstillet  Efterforskninger  om  Rasmus 
Grum,  og  at  det  forholdt  sig,  som  man  havde 
tænkt,  han  havde  været  i  Forbedringshuset. 
Hans  Kone  havde  været  gift  med  en  jydsk  Gaard- 
mand  og  var  bleven  skilt  fra  ham. 

»Hun  hader  Aaby,«  sagde  Ane,  »jeg  har  jo 
fortalt  Dem,  hvorledes  hendes  Broder  gjorde 
ham  meget  fortvivlet  ved  at  fortælle  ham  den 
Usandhed,  at  en  ung  Pige  af  Religionsskrupler 
havde  taget  sig  af  Dage.« 

»Desværre,«  sagde  Fruen,  »er  jeg  kommen 
til  at  gaae  et  ondt  Ærinde  for  disse  Mennesker, 
som  have  stukket  mig  Blaar  i  Øinene  og  derved 
foranlediget,  at  Aaby  fik  sin  Afsked  som  Kolpor- 
teur.  Hvem  kan  ogsaa  antage,  at  Menneskene 
ere  saa  onde?« 

I  Samtalens  Løb  fortalte  Ane,  at  hun  havde 
mødt  Rasmus,  og  hvad  han  havde  sagt. 

»For  en  saadan  Mand,  der  fremturer  i  det 

Onde,«  sagde  Fru  Lysholm,  »vil  det  vedblive  at 
være  en  Skamplet,  at  han  har  været  straffet, 
men  han  bryder  sig  vel  neppe  derom,  han  har 
bidt  Hovedet  af  al  Skam.  —  Vi  maae  nu  see 
at  finde  Aaby.  Boer  han  endnu  derude  paa  Ut- 
terslev Mark?« 

»Det  gjør  han  vel  neppe.« 

»Vil  De  have  Noget  imod  at  skaffe  mig  det 
at  vide?    Han  skal  faae  fuldstændig  Opreisning.« 

Ane  havde  ikke  Noget  imod  at  skaffe  Fruen 
det  at  vide,  vel  havde  hun  besøgt  Utterslev 
Mark,  men  havde  kun  paa  Afstand  betragtet 
Huset  og  ikke  vovet  sig  nærmere,  der  var  jo  en 
Mulighed  for,  at  Aaby  kunde  bo  der  endnu.  Nu 
vilde  hun  forhøre  sig  hos  Beboerne,  hun  vilde 
ikke  være  bange  for  at  træffe  ham,  thi  hun  vilde 
kunne  fortælle  ham  saa  meget  godt  Nyt. 

Det  var  en  Søndag  Formiddag,  Ane  gjæstede 
Utterslev  Mark.  Veiret  var  smukt,  det  var  ved 
at  blive  Foraar  paany.  Hun  havde  været  inde 
i  Huset,  der  for  hende  havde  saa  mange  kjære 
Minder,  hendes  gamle  Leilighed  stod  endnu  ube- 
boet. Værten  fortalte  hende,  at  Aaby  var  flyttet 
ikke  lang  Tid  efter  hende,  men  han  vidste  ikke, 
hvor  han  var  flyttet  hen,  han  havde  ikke  sagt 
Noget  herom.  Tankefuld  bød  Ane  Farvel  og 
vandrede  ad  Kjøbenhavn  til. 

Da  mødte  hun  Aaby  et  kort  Stykke  Vei  fra 
Huset. 

»Ane,  udbrød  han  glad,  »skal  jeg  træffe  Dem 
her!  Længsel  efter  at  see  det  gamle  Hjem,  hvori 
jeg  traf  Dem,  har  drevet  mig  herud  idag.  Har 
De  havt  en  lignende  Længsel?  Ane,  Ane,  hvor- 
for forlod  De  mig?  Hvorfor  vilde  De  gjøre  mig 
saa  ulykkelig?« 

»Det  glæder  mig  at  træffe  Dem,  Hr.  Aaby,« 
sagde  Ane.  »Jeg  har  været  herude  for  at  for- 
høre mig  om  Deres  Bopæl,  ikke  i  mit  eget,  men 
i  Andres  Ærinde.« 

»Andres  Ærinde?« 

Hun  fortalte  ham  det  Hele,  han  hørte  for- 
undret til,  da  hun  havde  endt,  greb  han  hendes 
Haand  og  sagde: 

»De  er  min  gode  Engel,  nu  slipper  jeg  ikke 
Deres  Haand.« 

»Jeg  har  jo  sagt  Dem,  at  jeg  har  været 
straffet.« 

»Straffet,«  sagde  han,  »hvis  De  forlader  mig, 
er  det  mig,  som  bliver  straffet  og  ufortjent  straf- 
fet. Og  min  Straf  vil  blive  langt  haardere  erid 
den,  De  har  lidt.« 

»Hvad  ville  Folk  sige?« 

»Det  har  De  jo  erfaret,  Ane.  De  har  faaet 
at  vide,  hvad  gode  Mennesker  sige,  og  vi  bryde 
os  ikke  det  Mindste  om,  hvad  daarlige  Folk 
mene.« 

»Jeg  vil  tale  med  Fru  Lysholm  først.« 

»Nei,  nei,  tal  med  hende  bagefter,  naar  vi 
ere  blevne  enige.« 

Det  endte  med,  de  bleve  enige,  og  at  Ane 
lovede  at  blive  hans  Kone. 

Nogle  Aar  ere  hengaaede  siden  dengang, 
Aaby  blev  igjen  Kolporteur,  og  hans  Kone  har 
etableret  en  Modeforretning  i  det  Has  paa  Ut- 
terslev Mark,  hvor  hun  lærte  Aaby  at  kjende. 
Det  gaaer  dem  godt,  de  have  faaet  en  Søn,  der 
er  bleven  opkaldt  efter  Grosserer  Lysholm,  som 
selv  og  Frue  interessere  sig  meget  for  den  lille 
Familie. 

Hvad  Rasmus  angaaer,  samler  han  sig  Aar 
for  Aar  flere  Penge  ved  Aager,  hans  flotte 
Middagsselskaber  have  skaffet  ham  Anseelse  i 
visse  Kredse  af  Samfundet. 

»Naar  man  kan  forgylde  en  Plet,«  siger 
Rasmus  Grum,  »sees  den  ikke.« 

Slør   og  Torne  busk 

(Blade  af  en  afdød  Rcdakteurs  Dagbog). 

(Forts  ) 


»Hm,  maaske  muligt.  Jeg  er  Enkemand,  jeg 
har  Lov  til  at  interessere  mig  for  det  smukke  Kjøn. « 

»Der  er  maaske  en  Dame,  for  hvem  De 
særligt  interesserer  Dem?« 

»Truffet.« 

»Det  er  dog  neppe  den  Dame,  der  allerede 
har  indlagt  Billdt.« 

»Hvad,  har  De  allerede  faaet  en  Billet?« 

Han  stod  som  truffet  af  en  Bombe.  Jeg  morede 
mig  over  ham,  iian  var  aabenbart  skinsyg,  og 
fede  Herrer,  som  ere  skinsyge,  ere  altid  mor- 
somme. Han  begyndte  at  trygle  om  at  maatte 
faae  Billetten  at  see,  og  da  det  ikke  hjalp,  blev 
han  grov.  Jeg  viste  ham  Døren,  han  saae  for- 
vildet omkring  og  greb  pludselig  Noget  paa  mit 
Skrivebord.  Det  var  uheldigviis  den  indkomne 
Billet,  som  jeg  havde  glemt  at  lægge  til  Side. 
Han  gjennemfoer  den  i  stor  Hast  og  sagde  der- 
paa  med  et  lettende  Suk: 

»Jeg  beder  Dem  meget  om  at  undskylde 
mig,  jeg  maa  forekomme  Dem  ikke  at  være  rig- 
tig klog.  Vor  Herre  være  lovet,  det  er  hverken 
min  Datters  eller  den  Andens  Ha  andskrift.« 

Han  lagde  Billetten  fra  sig,  en  Idee  foer 
mig  i  det  Samme  gjennem  Hovedet. 

»Hr.  Rasmussen,«  sagde  jeg,  »De  er  en  Be- 
undrer af  det  smukke  Kjøn.  Den  Dame,  som 
ukaldet  har  blandet  sig  ind  i  Andres  Forhold 
ved  at  skrive  denne  Billet,  fortjener  en  Advarsel. 
Billetten  er  stillet  til  min  Disposition.  Vil  *  De 
møde  hende?  De  kan  da  yderligere  overtyde 
Dem  om,  at  Deres  Mistanke  har  været  uden 
Grund.« 

Han  lo  og  sagde: 

Jeg  mærker,  at  De  ogsaa  kan  være  gemyt- 
lig. Giv  mig  kun  Billetten.  Tak  sksl  De  ha'e. 
—  Farvel,  jeg  har  en  lang  Vei  hjem,  det  glæ- 
der mig  at  have  gjort  Deres  Bekjendtskab.« 

Han  trykkede  min  Haand  og  gik.^ 

Næste  Morgen  indkom  en  ny  Billet,  mær- 
ket: »Slør  og  Tornebusk.«  Jeg  veiede  den  i 
Haanden  og  spurgte: 

»Mon  det  er  fra  den  Rette?« 

Da  Holger  M.  op  af  Formiddagen  kom  til 
mig,  gav  jeg  ham  Billetten.  Han  greb  den  hur- 
tigt og  betroede  mig  Indholdet,  Billetten  lød: 
»Dersom  De  ønsker  at  erfare  vedkommende 
Dames  Opholdssted,  vil  dette  Ønske  kunne  blive 
opfyldt,  naar  De  paa  Tirsdag  mellem  Kl.  12  og 
2  henvender  Dem  i  — gade  Nr.  45.  2  Sal,  hvor 
De  vil  træffe  min  Broder  og  mig.« 

Brevet  var  underskrevet  med  et  Damenavn. 

»Er  det  Navnet?«   spurgte  jeg. 

»Nei,«  svarede  han,  »det  er  en  noget  my- 
stisk Billet.     Jeg  vil  dog  gaae  derop.« 

»Lader  os  slaae  op  i  Veiviseren,«  sagde 
jeg,  »og  see  efter,  hvem  der  boer  i  — gade  45, 
2  Sal.« 

Jeg  slog  op  i  Veiviseren  og  fandt  ganske 
rigtigt  det  Efternavn,  som  stod  under  Brevet. 

»Der  boer  er  yngre  Læge«,  sagde  jeg,  »sand- 
synligviis  Broder  til  den  Dame,  der  har  skrevet 
Billetten.  Maaske  kommer  Deres  Inklination 
der  i  Huset.« 

»Jeg  har  tænkt  mig  noget  Lignende,«  sagde 
han  med  et  Suk,«  der  er  længe  til  paa  Tirsdag.« 

»Den  Tid  gaaer  nok.  Imens  kan  De  for- 
drive Tiden  med  at  iagttage  en  Andens  Eventyr.« 

Jeg  fortalte  ham,  at  jeg  havde  havt  Besøg 
af  en  Hr.  Basmussen,  og  hvad  der  var  hændt. 
Holger  lo  og  sagde: 

»Jeg  gaaer  naturligviis  paa  Fredag  mellem 
Kl.  2  og  3  hen  paa  Østergade  for  at  iagttage 
dem,  og  jeg  skal  komme  her  og  fortælle,  hvad 
der  er  passeret.« 

»Tak,  gjør  det.« 

En  Smule  nysgjerrig  ventede  jeg  om  Fre- 
dagen paa  Holgers  Besøg.  Han  kom  sent  og 
lo  over  hele  Ansigtet. 

»Nu  skal  jeg  aflægge  Bapport,«  begyndte 
han.     »Først  fik  jeg  Øie   paa  Damen,    hun  var 

let  at  kjende  paa  den  store  Musikmappe,  hun 
bar.  Hun  havde  travlt  med  at  see  ind  af  Bou- 
tiksvinduerne,  det  vil  sige  tilsyneladende;  thi 
hendes  Hovede  dreiede  sig  snart  til  Høire  og 
snart  til  Venstre.  Hun  var  aldeles,  som  jeg 
havde  forestillet  mig  hende,  en  Dame  mellem 
de  Tredive  og  Fyrretyve.  Ansigtet  var  noget 
skarpt,  men  havde  vist  været  smukt  i  hendes 
yngre  Dage.  Hun  var  mager,  og  hendes  Bevæ- 
gelser vare  Hvlige.  Det  var  en  Dame,  som  det 
maatte  være  farhgt  at  komme  i  Kast  med;  thi 
hun  vilde  vist  opbyde  Alt  for  at  fange  den  Ufor- 
sigtige i  sine  Garn,  for  endelig  engang  at  havne 
i  Ægteskabet.  Der  saaes  et  Træk  ved 
Munden,  som  tydede  paa,  at  Livet  ogsaa  havde 
bragt  hende  Skuffelser,  og  at  det  maaske  var 
disse,  som  havde  gjort  hende  til  den  mindre  til- 
talende Fremtoning,  hun  nu  forekom  mig  at  være. 
Det  varede  ikke  længe,  før  jeg  fik  Øie  paa  en 
Herre,  der  svarede  til  Deres  Beskrivelse  af  Hr. 
Rasmussen.  Han  bar  Halvdelen  af  sit  hvide 
Lommetørklæde  hængende  ud  af  den  udvendige 
Brystlomme  paa  sin  Overfrakke.  Det  forekom 
mig  strax,  at  jeg  kjendte  denne  Mand,  ganske 
rigtigt,  det  var  en  af  Byens  bekjendte  Diskon- 
tører,  der  hjælpe  deres  trængende  Næste  med 
Laan  til  en  lille  Rente  paa  40  Procent  Mig 
har  han  Gud  ske  Lov  aldrig  hjulpet;  thi  jeg  be- 
høver det  ikke. 

Da  Damen  saae  ham,  studsede  hun,  traadte 
et  Skridt  tilbage  og  var  nær  falden  ned  i  en 
Kjælderhals.  Han  ilede  til  for  at  hjælpe  hende, 
ogsaa  hun  saae  baade  forundret  og  forlegen  ud. 
De  fulgtes  ad  ned  af  Østergade,  over  Kongens 
Nytorv,  ned  af  Gothersgade  og  helt  ud  paa  Nør- 
rebro. Det  syntes,  at  hun  gjorde  ham  heftige 
Bebreidelser,  og  at  han  undskyldte  sig.  Under- 
tiden stod  hun  stille  og  saae  paa  ham,  men 
dog  altid  saaledes,  at  hun  omhyggehgt  vogtede 
sig  for  at  gjøre  Opsigt.  Tilsidst  græd  huri  og 
trak  sit  Slør  for  Ansigtet. 

Det  syntes,  at  der  tilsidst  havde  fundet  en 
Slags  Forsoning  Sted.  I  en  af  Nørrebroes  Si- 
degader stod  hun  stille  og  vilde  gaae  ind  i  et 
Hus,  hun  boede  vistnok  der.  Han  drog  hende 
hurtigt  til  sig  og  gav  hende  et  Kys.  Hun  satte 
sig  ikke  til  Modværge,  og  jeg  hørte  ham  tyde- 
ligt sige,  da  de  skiltes: 

»Vi  sees  snart  igjen.« 

Jeg  havde,  rygende  en  Cigar,  trofast  fulgt 
dem  hele  Veien.  Det  er  min  Mening,  at  han 
og  hun  have  seet  hinanden  mange  Gange  før, 
de  have  maaske  været  forlovede,  men  han  har 
paa  en  eller  anden  mindre  smuk  Maade  gjort 
det  forbi.  Det  kan  i  det  Mindste  ligne  ham. 
Ved  et  Træf  af  Skjæbnen  have  de  nu  gjenset 
hinanden  idag  paa  Østergade,  Noget  af  den 
gamle  Sympathi  er  blusset  op  —  og  De  Hr.  Re- 

dakteur,  har  gjort  en  god  Gjerning,  dengang  De 
lod  Rasmussen  faae  Billetten.« 

»Jeg  giver  Dem  Ret  i  Deres  Forudsætnin- 
ger,« sagde  jeg,  »men  De  maa  erindre,  at  han 
ikke  kjendte  hendes  Haandskrift,  dengang  han 
læste  Billetten.« 

»Det  siger  ikke  Noget.  Naar  man  i  flere 
Aar  ikke  har  seet  en  Haandskrift,  glemmer  man 
den  let.  Maaske  have  de  aldrig  korresponderet 
sammen.« 

»Han  talte  om  en  Anden,  han  var  ængstlig 
for,  at  denne  Anden  muligviis  kunde  have  skre- 
vet Billetten,  dengang  det  viste  sig,  at  hans  Dat- 
ter ikke  havde  skrevet  den.« 

»Saadan  en  Diskontør,«  sagde  Holger,  *  ta- 
ger det  ikke  saa  nøie.«  En  Mand,  der  lever  af 
at  flaae  sine  Medmennesker,  synes  maaske,  at 
det  engang  imellem  er  pikant  at  bedrage  Kvin- 
derne. De  Vexler,  han  udsteder  paa  et  Pige- 
hjerte, honorerer  han  neppe.« 

»Kan  saadan  en  fed,  halvgammel  Slyngel 
virkehg  være  saa  farlig?«  spurgte  jeg. 

»Slyngler  ere  altid  farhge,«    sagde  Holger.« 

»Kommer  De  herop  og  meddeler  mig,  hvad 
Damen  i  Nr.  45  vil  tale  med  Dem  om?« 

»Naturligviis.  Det  bliver  velsagtens  en  ny 
Skuffelse.« 

»Herpaa  er  jeg  ikke  saa  ganske  vis.« 

Jeg    ventede    om  Tirsdagen    forgjæves    paa 

Holger  M.  Endelig  mødte  han  Onsdag  Aften  og 
fortalte,  at  han  kom  lige  fra  Villakvarteret.  Jeg 
bad  ham  tage  Plads  og  fik  nu  at  vide,  hvad  der 
var  hændt  ham. 

»Der  boede  ganske  rigtigt,«  begyndte  han, 
»en  Læge  i  — gade  Nr.  45,  2  Sal.  Det  var  hans 
Søster,  som  havde  indlagt  Billetten.  Hun  var 
en  ung  Pige  paa  omtrent  20  Aar.  Hendes  Ud- 
seende var  blegt  uden  dog  at  være  sygeligt,  og 
en  mild  Ild  straalede  ud  fra  hendes  smukke  Øine. 
Det  er  Øine,  man  ikke  glemmer,  naar  man  en- 
gang har  seet  dem.  Hun  modtog  mig  med  høf- 
hg  Tilbageholdenhed  og  sagde,  at  hendes  Bro- 
der vilde  forklare  mig  Aarsagen  til  Billettens 
Afsendelse.  Broderen  kom  strax  efter  ind  og 
gjorde  et  vindende  Indtryk.« 

»Jeg  formoder,  at  De  er  Holger  M.,«  be- 
gyndte han.  »Det  var  paa  min  Opfordring,  at 
min  Søster  skrev  Billetten  til  Dem.  Jeg  vil  lige- 
frem tilstaae,  at  jeg  i  den  sidste  Tid  beskjæfti- 
ger  mig  meget  med  den  magnetiske  Søvn  og 
Clairvoyance,  medens  jeg  overlader  Spiritismen 
til  Ikke-Læger.  Troer  De  paa  alt  saadant 
Noget?« 

Jeg  svarede,  at  jeg  aldrig  havde  beskjæftiget 
mig  dermed. 

»Naar  De  blot  ikke  er  vantro,  vil  Alt  vist- 
nok gaae  godt.  Min  Søster  har  viist  sig  at 
være   en  fortrinlig  Clairvoyante.      Vi    have    talt 

om  Deres  Sag  og  besluttet  at  spørge  Dem,  om 
De  tillader  os  at  forsøge  paa  at  sige  Dem,  hvor 
Damen  med  det  grønne  Slør  opholder  sig.« 

»Med  Fornøielse,«  svarede  jeg,  mere  og 
mere  forundret. 

»De  vil  vel  sige  os  hendes  Navn?« 

»Klara  R.« 

»De  skulde  vel  ikke  tilfældigviis  kave  Et  og 
Andet  hos  Dem,  som  har  tilhørt  Frøken  Klara?« 
spurgte  Lægen.     »Et  Baand,  en  Sløife?« 

»Jeg  bærer  altid  i  min  Tegnebog  en  Rosen- 
knop, som  Klara  ved  vort  sidste  Møde  plukkede 
til  mig  paa  min  indstændige  Anmodning.« 

Rødmende  gav  jeg  Lægen  Rosen. 

»De  skal  faae  den  uskadt  tilbage,«  sagde 
han  smilende. 

Hans  Søster  havde  imidlertid  sat  sig  paa 
en  Stol.  Broderen  gik  hen  til  hende  og  gjorde 
med  begge  Hænder  nogle  Bevægelser  fra  hendes 
Pande,  parallelt  ned  langs  hendes  Sider  og  lod 
Hænderne  eller  Fingrene  mødes  hdt  neden  for 
hendes  Midie.  »Hun  sover,«  sagde  han  kort 
efter  til  mig,  »det  er  den  magnetiske  Søvn,  som 
hos  hende  gaaer  over  til  Clairvoyance.« 

»Han  gav  hende  nu  Rosen  og  opfordrede 
hende  til  at  finde  den  Dame,  som  havde  plukket 
den.     Med  nogen  Anstrengelse  sagde  Søsteren: 

»Jeg  seer  hende.« 

»Godt,«  svarede  Broderen,  »jeg  ønsker  ingen 

Beskrivelse  af  hendes  Person,  men  af  Huset, 
hvori  hun  boer.« 

»Det  er  en  Villa.« 

»Hvorledes  seer  den  ud?« 

»Den  har  to  Stokværk.  En  lille  Have  lig- 
ger foran  Bygningen,  en  Solskive  paa  en  graa 
Sandstenssokkel  staaer  i  Haven.  Foran  Haven 
er  der  et  grønt  Stakit.« 

»Kan  Du  sige  mig  flere  Kjendetegn?« 

»Villaen  har  to  Skorstene.  Paa  den  ene 
Gavl  er  der  et  Veirfløi,  som  forestiller  en  Hane. 
Den  er  forgyldt.  Det  nederste  Stokværk  har 
grønne  Vinduesskodder.« 

»Af  hvilken  Vei  kommer  man  til  Villaen?« 

»Jeg  er  træt.« 

»Siig  det,  og  Du  skal  blive  vækket  « 

»Jeg  gaaer  ud  af  GL  Kongevei,  paa  den 
fjerde  eller  femte  Vei   til  Høire  ligger  Villaen.« 

Med  et  Par  Haandbevægelser  og  ved  at 
puste  paa  hendes  Pande  vækkede  Læggen  sin 
Søster.  [Forts.] 


Redaktcur:    Kapitain  Michael  Gjørup. 
Udgiver:  Tlu  Sørensen  (Rudolf  Kleins  Efterfølger). 

»Kan  Du  ikke,«  spurgte  Axel,  »paa  en  eller 
anden  Maade  lade  Bonden  vide,  at  jeg  ikke  øn- 
sker,   han    sidder    inde    hos    mig  hele   Tiden?« 

»Det  skal  jeg  nok.  Saavidt  jeg  ellers  kunde 
forstaae,  hørte  jeg  Konen  beklage  sig  over,  at 
Manden  af  Høflighedshensyn  hele  Dagen  skulde 
sidde  inde  hos  Lieutenanten.  Han  komrner  imor- 
gen  igjen.« 

»Vor  Herre  bevar  os!«  udbrød  Axel  for- 
færdet. 

Axel  gik  tidhg  i  Seng;  thi  næste  Morgen 
vilde  han  tidlig  op  for  at  begynde  Opmaalingen. 
I  Bunden  af  Sengen  laa  frisk  Halm  og  ovenpaa 
Halmen  et  Par  Underdyner.  Overdynen  var  et 
sandt  Bjerg  af  Dun.  »Du  vil  faae  det  varmt!« 
tænkte  Axel  og  krøb  i  Sengen,  Ligesom  han 
var  ved  at  sove  ind,  lød  det  pludselig  Kratsch, 
Sengebunden  var  gaaet  i  Stykker,  og  Axel  laa 
paa  Gulvet  med  Benene  høit  i  Veiret.  Han  blev 
ærgerlig  tilmode,  men  lo  strax  efter  af  sin  ko- 
miske Situation.  Hurtigt  kom  han  ud  af  Sengen  og 
redte  sig,  saa  godt  det  lod  sig  gjøre,  et  Leie 
paa  Gulvet.  Næste  Dag  gjorde  Nis  Carstensen 
mange  Undskyldninger  for,  hvad  der  var  skeet, 
og  Axel  fik  en  ny  Seng. 

Da  han,  træt  og  sulten,  kom  hjem  fra  Op- 
maalingen, blev  Middagsmaden  sat  ind  til  ham, 
den  bestod  af  Vælling  og  Pandekager.  »Nu  ja, 
for  en  Gangs  Skyld,«  tænkte  han.     Om  Aftenen 

Lieutenant  Harder.    (Forti.)  15 

gik  han  til  Præstegaarden  og  aflagde  sin  Svoger 
et  Besøg.  Anna  befandt  sig  vel  og  kunde  tale 
i  længere  Tid  med  sin  Broder  end  den  fore- 
gaaende  Dag.  Præsten  udspurgte  Axel  om  hans 
Kvarter;  det  var  godt  nok,  kun  Middagsmaden 
havde  været  noget  sløi.     Da  sagde  Svendsen: 

»Vent  ikke  bedre  Mad  paa  denne  Aarstid. 
Kun  i  Slagtetiden  spises  her  fersk  Kjød,  ellers 
lever  Befolkningen  af  Mel-  og  Mælkespiser  og, 
kommer  det  høit,  af  røget  eller  saltet  Flæsk.« 

»Kan  Befolkningen  holde  det  ud?« 

»Den  er  vant  dertil.  Maaske  fanger  Nis 
Carstensen  i  Aaen  et  Par  Ørreder  til  Dig,  maa- 
ske ikke.  Ville  vi  engang  have  Kjød  her  i 
Præstegaarden,  maae  vi  hente  det  i  Flensborg.« 

Næste  Dag  kom  Axel  til  at  sande  sin  Svo- 
gers Ord;  han  fik  Boghvedegrød  og  Æbleskiver 
til  Middag. 

Engang  gik  Axel  og  maalte,  da  en  Gendarm 
kom  ridende  forbi.  Gendarmen,  en  smuk  Karl, 
hilste  høfligt  og  red  videre.     Da  sagde  Jacob: 

»Det  er  ham,  Kesten  er  forelsket  i.« 

»Hvem  er  Kesten?« 

»Det  er  Nis  Carstensens  ældste  Datter,  hun 
er  kjøn.« 

»Hvad  siger  Nis  til  det  Frieri?« 

»Han  skal  være  meget  fortørnet,  fordi  hun 
synes  om  en  dansk  Soldat.« 

»Det  bringer  Pigen  til  at  stige  i  min  Ag- 
telse.    Har  Gendarmen  friet?« 

»Ja,  han  har,  men  Nis  sagde  Nei.« 

Nogle  Dage  efter  sad  Axel  en  Aften  uden- 
for Døren  og  saae  ud  over  Markens  grønne 
Straa,  der  bevægedes  af  en  let  Vaarluftning. 
Da  kom  Jacob  ud  til  ham  og  sagde: 

»Der  er  stor  Staahei  derinde,  Kesten  har 
skrevet  til  sin  Broder  i  Flensborg  og  bedt  ham 
om  at  bringe  Faderen  til  at  give  sit  Samtykke 
til,  at  hun  faaer  Gendarmen.  Det  har  Broderen 
gjort,  og  nu  er  Nis  Carstensen  rasende  over,  at 
Sønnen  er  bleven  dansksindet,  han  lader  sin 
Vrede  gaae  ud  over  Kesten,  der  græder  og  jam- 
rer sig.« 

»Hør  Jacob,  vi  toge  jo  en  Flaske  Rom  med 
fra  Flensborg?«  spurgte  Axel.  »Hent  den  frem 
og  skaf  mig  varmt  Vand  og  hvidt  Sukker,  og 
vil  Du  saa  bede  Nis  Carstensen  om  at  drikke 
en  Toddy  med  mig?« 

»Det  skal  jeg,  Hr.  Lieutenant.« 

Da  Lieutenanten  og  Bonden  sade  ved  Tod- 
dyen, talte  den  Første  strax  om  en  hel  Del  an- 
dre Sager  end  den,  der  laa  ham  paa  Sinde. 
Endelig  sagde  Axel,  løst  henkastet: 

»Jeg  hører,  at  Gendarm  Mogensen  frier  til 
Deres  Datter.  Lad  ham  faae  hende.  De  vil 
maaske  have  Fordel  deraf.« 

»Fordel!  Hvilken  Fordel  skulde  jeg  have 
deraf?« 

»De  vil  da  neppe  mere  blive  anseet  for  at 
være  tydsksindet,  og  det  kan  jo  tænkes,  at  der 
vil  blive  paalagt  de  Tydsksindede  større  Skatter 
end  de  Dansksindede.« 

Nis  Carstensen  saae  forfærdet  paa  Lieute- 
nanten,  kløede  sig  bag  Øret,  rømmede  sig  og 
sagde : 

»Jaja,  man  veed  jo  ikke,  om  de  ville  paa- 
lægge os  nye  Skatter.  Jeg  har  nu  aldrig  været 
saadan  rigtigt  tydsksindet.« 

»Folk  mene  det  dog,«    sagde   Lieutenanten. 

Nis  drak  en  Slurk  af  sin  Toddy. 

»Drik  Glasset  ud,«  sagde  Axel,  »saa  fylde 
vi  det  paany.« 

Nis  syntes  ikke  at  høre  denne  Opfordring 
og  saae  dybsindig  ud.     Endelig  sagde  han: 

»Jeg  er  dansksindet,  Hr.  Lieutenant,  og  jeg 
vil  ikke  sættes  i  Skat  som  tydsksindet.  Hun, 
Pigebarnet,  holder  meget  af  Gendarmen,  og  det 
er  vel  ham,  der  skal  indberette,  om  vi  ere  dansk- 
sindede eller  tydsksindede.  Saavidt  jeg  kjender 
ham,  er  der  Intet  at  sige  paa  ham.« 

»Saa  lad  Deres  Datter  faae  ham.« 

»Det  skulde  da  være  for  at  gjøre  Dem,  Hr. 
Lieutenant,  en  Tjeneste;  thi  som  dansksindet 
Mand  holder  jeg  af  de  danske  Officerer.« 

»Det  er  smukt  af  Dem,«  sagde  Axel.     »Lav 

Dem  nu  et  nyt  Glas  Toddy,  at  vi  kunne  drikke 
Restens  og  Gendarmens  Skaal.« 

»Ja,  naar  det  skal  være.     Jaja  dU.« 

Efter  at  have  klinket  og  drukket,  bad  Axel 
sin  Oppasser  om  at  kalde  Resten  ind.  Hun  kom 
med  forgrædte  Øine  og  saae  snart  paa  Lieute- 
nanten  og  snart  paa  sin  Fader. 

»Det  er  bedst,«  sagde  Axel,  »De  fortæller 
hende,  at  hun  ikke  mere  behøver  at  græde  for 
sin  Gendarm.« 

Nis  Carstensen  rømmede  sig,  saae  paa  sin 
Datter,  strøg  sine  flade  Hænder  ned  af  Laarene 
og  var  uhyre  alvorlig,  men  begyndte  pludselig  at 
le.  Resten  blev  aldeles  betuttet  og  skottede 
hen  til  Toddyglasset. 

»Seer  Du,  min  Pige,«  sagde  han,  »jeg  har 
besluttet,  at  Du  skal  have  Gendarmen.  Jeg  har 
sagt  Lieutenanten  mine  Grunde,  hvorfor  jeg  har 
bestemt  mig  dertil.« 

»Er  det  virkelig  sandt?«  udbrød.  Resten 
med  skjælvende  Stemme. 

»Det  er  sandt,«  sagde  Axel,  reiste  sig  og 
tog  hendes  Haand.  »Maa  jeg  ønske  Dem  til 
Lykke.« 

»Tak,  tak,«  sagde  hun  undseHg. 

Paa  et  Vink  af  Faderen  forlod  hun  Stuen, 
og  Lieutenanten  og  Bonden  fortsatte  deres  Sam- 
tale, til  det  andet  Glas  var  tømt. 

Næste  Morgen,  da  Axel  og  Jacob  vandrede 

ud  til  det  Punkt,  hvorfra  Maalingen  skulde  fort- 
sættes, sagde  den  Sidste: 

>Der  har  imorges  været  stor  AUarin  paa 
Gaarden.  Lavs,  der  har  tjent  i  den  slesvig-hol- 
stenske  Hær,  var  spydig  imod  Nis  Carstensen, 
fordi  Kesten  har  faaet  Lov  til  at  faae  Gendar- 
men. Men  saa  blev  Nis  vred  og  gav  sin  Karl 
et  Par  store  Lussinger.  Pigerne  sagde  til  mig, 
at  det  var  første  Gang,  Nis  slog  Lavs,  han 
pleiede  ellers  at  være  haardest  mod  den  anden 
Karl.« 

Under  Maahngen  den  Dag  kom  Gendarm 
Mogensen  ridende  og  takkede  Lieutenanten,  fordi 
han  havde  faaet  Nis  Carstensen  omstemt. 

Saa  ofte  det  lod  sig  gjøre,  aflagde  Axel 
Besøg  i  Præstegaarden.  Hans  Søster  var  nu 
oven  Senge  og  kunde  tale  i  længere  Tid  med 
ham.  Hans  Forhold  til  Louise  blev  en  Dag  bragt 
paa  Bane,  og  Anna  fortalte,  at  Louise  havde 
skrevet  til  hende  og  betroet  hende  Alt.  Hun 
havde  strax  været  meget  nedtrykt,  men  lod  nu 
til  at  blive  sig  selv  igjen,  og  i  hendes  sidste 
Breve  var  Axel  ikke  bleven  nævnt. 

»Og  hvorledes  staaer  det  til  med  Dig?« 
spurgte  Anna. 

»Det  staaer  meget  godt  til,«  svarede  Axel 
smilende.  »Jeg  er  i  Stand  til  at  kunne  forelske 
mig  paany.« 

»Saa  har  der  fra  begge  Sider  ingen  Alvor 
været  i  det  Hele,«  sagde  Anna. 

»Det  kan  være,  Du  har  Ret,  Søster,«  sva- 
rede Axel. 

Tiden  nærmede  sig,  da  Axel  var  færdig 
med  sin  Opmaaling  og  maatte  nordpaa.  Fru 
Harder  og  Helene  vilde  denne  Sommer  gjæste 
Præstegaarden,  naar  det  skete,  var  Axel  ikke 
længer  borte  end  han  med  Lethed  vilde  kunne 
aflægge  et  Besøg.  »Berlingske  Tidende«,  som 
Svendsen  holdt,  havde  begyndt  at  tale  om,  at 
Kolera  var  kommen  til  Kjøbenhavn,  men  Ingen 
mente,  at  den  vilde  gribe  om  sig.  Da  kom  en 
Dag  Fru  Harder  og  Helene  helt  uventet  til  Præ- 
stegaarden og  sagde,  at  de  vare  reiste  tidhgere 
end  bestemt,  Koleraen  havde  drevet  dem  bort 
fra  Kjøbenhavn.  Tilstanden  derovre  var  meget 
uhyggelig,  og  Grosserer  Erbachs  Famihe  var 
taget  ud  til  Holte. 

Fru  Harder  var  lykkelig  ved  at  see  sine 
Børn  sunde  og  raske  om  sig  og  kunde  ikke 
blive  kjed  af  at  kysse  sin  Hlle  Dattersøn.  Nogle 
Dage  efter  kom  Axel  for  at  sige  Farvel,  de  vilde 
Alle  gjerne  have  beholdt  ham  noget  længer, 
men  det  lod  sig- nu  ikke  gjøre;  han  maatte  love 
hver  Søndag  at  komme  i  Besøg. 

Abild. 


Nord  for  Tønder  ligger  en  større  Landsby, 
der  paa  Kortet  kaldtes  Abel.  Paa  Reisen  op  til 
Byen  grundede  Axel  paa,  hvorledes  det  kunde 
være  gaaet  til,  at  en  dansk  Landsby  var  bleven  op- 
kaldt efter  Sønnen  af  Menneskehedens  Stamfader. 
Henad  Aften  kom  han  til  den  store  Landsby,  i 
hvis  vestlige  Ende  Kirken  og  Præstegaarden  laa. 
Han  kjørte  strax  til  Sognefogden  for  at  faae  an- 
viist  Kvarter,  og  det  blev  Præstegaarden. 

Axel  var  nu  kommen  til  et  Sogn,  hvori  der 
hver  Søndag  prædikedes  Dansk  i  Kirken.  Han 
spurgte  den  velvillige  Sognefoged  ud  om  Præ- 
sten, hvis  Navn  var  Hansen,  og  fik  at  vide,  at 
Præsten  var  tydsksindet,  og  at  han  rimeligviis 
snart  vilde  faae  Afsked.  Ellers  var  det  en  meget 
stilfærdig  Mand. 

Der  blev  stort  Røre  i  Præstegaarden,  da 
Axel  ankom  dertil,  den  gamle  Præst  kom  selv 
ud  og  tog  imod  ham  og  førte  ham  ind  i  Daglig- 
stuen, hvor  han  præsenterede  Axel  for  Præste- 
konen, en  voxen  Søn  og  Datter  og  Erna.  Ved 
at  see  den  Sidste,  udbrød  Axel: 

»De  her!« 

»Pastor  Hansen  er  min  Onkel,  hos  hvem 
jeg  er  i  Besøg,«  sagde  Erna- 
Præsten  var  en  ældre,  hvidhaaret  Mand, 
der  gjorde  et  fordelagtigt  Indtryk.  Præstekonen 
var  en  Kjøbmandsdatter  fra  Flensborg,  hun  brød 
sig  kmi  om  sit  Hus,  Datteren,  Laura,  Ugnede  Mode- 
ren, og  Sønnen,  der  var  Landmand,  bestyrede 
Præstegaardens  Bedrift.  Præstens  ældste  Søn 
studerede  i  Kiel,  og  hans  ældste  Datter  var  ude 
som  Gouvernante. 

Axel  blev  anvist  et  stort  Gjæsteværelse,  der 
laa  i  Bygningens  ene  Ende  og  havde  Udgang 
til  Haven.  Da  han  havde  ordnet  sine  Sager, 
gik  han  ind  til  Familien  i  Haab  om  at  træffe 
Erna.  Han  fandt  hende  og  Laura  ifærd  med  at 
dække  Aftensbordet:  Omgangsproget  mellem  Fa- 
miliens Medlemmer  var  Tydsk.  Axel  sagde  paa 
Dansk  til  Erna: 

»Jeg  kan  hilse  Dem  fra  Moder  og  Helene. <■ 
»Tak,«   svarede  hun  paa  Dansk. 
»Det  vil  maaske  overraske  Dem,  at  jeg  har 
talt  med  dem  idag,«  sagde  Axel  smilende. 

»Idag!«  udbrød  Erna  forundret.  »De  mener 
vel,  at  De  har  havt  Brev  fra  dem  idag?« 

»Nei,  de  ere  for  nogle  Dage  siden  komne  i 
Besøg  hos  min  Svoger,  de  ere  flygtede  for  Kole- 
raen i  Kjøbenhavn.« 

Erna  begyndte  at  udspørge  Axel,  Præsten 
kom  til,  hørte  derpaa  og  udbrød: 

>Har  De  en  Svoger,  som  er  Præst  her  i 
Nærheden?  Før  kjendte  vi  Præster  Allesammen 
hinanden,  nu  gjøre  vi  det  ikke  mere,«  sagde  han 
med  et  Suk. 

Efter  Aftensbordet  gik  Axel  ind  paa  sit 
Værelse  og  tændte  sin  Pibe.  Derefter  vandrede 
han  ud  i  den  skyggefulde  Have,  der  stødte  til 
Kirkegaarden,  hvortil  en  lille  Laage  førte.  Han 
aabnedp  Laagen  og  gik  ind.  En  stor  Gravsten 
fængslede  hans  Opmærksomhed,  han  læste  Ind- 
skriften, af  den  erfoer  han,  at  Landsbyens  Navn 
ikke  var  Abel,  men  Abild,  et  ægte  gammeldansk 
Navn.  Medens  Kortet  havde  det  fortydskede 
Abel,  stod  det  virkelige  Navn  at  læse  paa  Grav- 
stenene. 

Da  han  kom  ind  i  Haven  igjen,  traf  han 
Erna. 

»Hvor  det  fornøier  mig,  at  jeg  har  mødt 
Dem  her  i  Præstegaarden,«  sagde  han. 

»Hvorledes  synes  De  om  Præstens  Familie? 
Lagde  De  Mærke  til,  at  ved  Aftensbordet  talte 
Alle  Dansk,  det  var  af  Høflighed  mod  Dem;  thi 
ellers  tale  vi  Tydsk  indbyrdes.« 

»Jeg  mener  dog,  at  der  altid  i  en  dansk 
Præstegaard  burde  tales  Dansk,«  sagde  Axel. 

Hun  lod  som  hun  overhørte  den  Bemærk- 
ning og  vebblev: 

»Min  Onkel  er  en  brav  Mand,  han  har  maa- 

ske  nogle  Anskuelser,  som  ikke  ere  Deres,  jeg 
beder  Dem,  vredes  ikke  paa  ham  derfor. » 

»Naar  De  beder  derom,  saa  .  .  .« 

»Tak,  det  var  det,  jeg  var  kommen  herud 
for  at  sige  Dem.« 

Hun  vilde  gaae,  men  Axel  bad  hende  blive 
lidt  endnu. 

»Vi  have  saa  mange  Ting  at  tale  om,< 
sagde  han. 

>  Hvilke?« 

»Kunde  De  ikke  have  Lyst  til  at  besøge 
min  Moder  og  min  Søster?« 

»De  maa  indsee,«  svarede  hun,  »at  det  la- 
der sig  ikke  gjøre.« 

»Maaske  De  har  Ret,  PræstefamiUen  her 
vilde  ikke  synes  derom.« 

Den  gamle  Præst  stødte  nu  til  dem  og  talte 
om  de  sidste  forfærdelige  Nyheder  fra  Kjøben- 
havn,  hvor  Koleraen  var  i  Tiltagende  og  hvert 
Døgn  bortrev  en  stor  Mængde  Mennesker.  Som 
sædvanligt  paa  Landet  blev  der  sagt  tidligt  God- 
nat, og  da  Axel  lagde  sig  til  at  sove,  tænkte 
han  paa,  at  han  den  Nat  skulde  sove  under 
samme  Tag  som  Erna. 

»Skal  den  samme  Historie  som  med  Louise 
gjentage  sig?«  spurgte  han  sig  selv.  »Er  Du  i 
Tvivl  om  Du  elsker  Erna?  Skal  der  heller 
ikke  være  Alvor  i  dette  Forhold?  Jeg  følte  mig 
idag  som  berust  i  hendes  Nærhed,  det  var  ikke 

den  Rus,  jeg  havde  paa  Ballet,  da  jeg  friede  til 
Louise.  Det  var  ligesom  min  Sjæl  søgte  hendes. 
Erna,  jeg  elsker  Dig.« 

Han  sov  ind  og  saae  ikke  Erna  den  følgende 
Dag  før  ved  Middagsbordet.  Her  faldt  Talen 
paa  Landsbyens  Navn,  som  Præsten  holdt  paa 
at  være  Abel,  det  var  efter  hans  Mening  ikke 
Beboerne,  men  Videnskabsmændene,  som  skulde 
bestemme,  et  Steds  Navn. 

»Det  bliver  Generalstaben,«  svarede  Axel, 
»som  kommer  til  at  bestemme  Navnene  paa  By- 
erne i  Slesvig,  og  den  vil  føre  dem  tilbage  til, 
hvad  de  have  heddet,  saalænge  man  har  kjendt 
dem,  derimod  vil  der  ikke  blive  taget  Hensyn 
til  nykonstruerede  Navne.« 

Præsten  syntes  ikke  om  dette  Svar. 

»Heroppe  Nord  for  Tønder,«  vedblev  Axel, 
»vil  der  neppe  skee  mange  Navneforandringer. 
Jeg  var  idag  mod  Vest  ude  ved  en  Landsby, 
der  hedder  Gjørup,  paa  Kortet  staaer  der  Gje- 
rup,  det  samme  Navn  har  en  Landsby  i  Fyen, 
den  maa  ogsaa  før  have  heddet  Gjørup. 
Da  Beboerne  her  kalde  deres  Landsby  for  Gjø- 
rup, er  jeg  stærkt  fristet  til  at  kalde  den  ved 
dette  Navn.« 

Dette  begyndte  Præsten  stærkt  at  modsætte 
sig,  Disputen  truede  med  at  blive  varm,  hvorfor 
Erna  tilkastede  Axel  et  bønligt  Blik,  der  bragte 
ham  til  at  bøie  af  og  indrømme,    at  det  kunde 

være  ligegyldigt,  om  Byen  skreves  Gjørup  eller 
Gjeriip.  Han  fortalte  derefter,  at  han  vilde  tage 
sig  denne  Eftermiddag  fri  og  sende  sin  Oppasser 
til  Svendsens  Præstegaard  for  at  faae  de  sidste 
Aviser,  der  vilde  kunne  give  Besked  om,  hvor- 
ledes det  i  Kjøbenhavn  stod  til  med  Koleraen. 

»Det  stakkels  Kjøbenhavn!«  sukkede  Præ- 
stekonen.« 

Axel  sagde,  at  han  havde  hørt,  der  i  Abild 
skulde  være  mange  Kniplersker,  han  vilde  gjerne 
see  dem  kniple  og  spurgte,  om  Ingen  i  Præste- 
gaarden  denne  Eftermiddag  vilde  føre  ham  ind 
i  et  Hus,  hvor  der  blev  kniplet. 

»Det  kan  Erna  gjøre,«  sagde  Præstekonen, 
»hun  har  Intet  at  bestille.« 

Da  Kaffen  var  drukken,  tog  Erna  sin  bred- 
skyggede Straahat  paa  og  førte  Axel  ind  i  et 
Hlle  Hus,  hvor  der  sad  en  Moder  med  to  voxne 
og  en  halvvoxen  Datter  og  kniplede.  Fremgangs- 
maaden  blev  forklaret,  og  Axel  saae  med  Interesse 
paa,  hvorledes  Kniplerskens  Fingre  med  Hurtig- 
hed og  Sikkerhed  tumlede  sig  mellem  de  utaUige 
tynde  Traade.     Da  de  forlode  Huset,  sagde  Axel: 

»Lader  os  ikke  strax  vende  tilbage  til  Præ- 
stegaarden,  men  gaae  en  Tour  paa  Chausséen, 
Veiret  er  prægtigt.« 

Hun  indvilgede  deri.  Samtalen  dreiede  sig 
først  om  høist  Hgegyldige  Ting,  derefter  begyndte 

Axel  at  tale  om  deres  første  Møde  i  Kjøbenhavn 
og  sagde: 

»Frøken,  jeg  lever  bestandigt  under  Bou- 
kettens  Indflydelse.  Hvad  jeg  nu  vil  spørge  Dem 
om,  burde  jeg  have  gjort  for  længe  siden.  Vil 
De  være  min  Kone?« 

Hendes  Kinder  blussede,  og  hun  saae  ud 
over  Markerne. 

»Frøken,  giv  mig  et  Svar.« 

»Jeg  har  i  Grunden  elsket  Dem  fra  den 
første  Gang,  jeg  saae  Dem.«  sagde  hun. 

»Erna,  hvor  Du  gjør  mig  lykkehg,«  raabte 
Axel  og  sluttede  hende  i  sine  Arme. 

Glædestraalende  stode  de  paa  den  solbe- 
skinnede Vei,  Lærken  sang  over  deres  Hoveder, 
Bien  summede  mellem  Markens  Blomster. 

Erna  talte  saa  livligt  som  Axel  ikke  før 
havde  hørt  hende  tale,  hun  betroede  ham,  hvor- 
ledes hendes  Fætter  Eugen  havde  friet  til  hende, 
og  at  hun  havde  givet  ham  en  Kurv.  Da  sagde 
Axel: 

»Du  har  skriftet  for  mig,  derfor  vil  jeg  og- 
saa  skrifte  for  Dig.  Erna,  jeg  har  engang  baaret 
mig  dumt  ad,  det  var  en  Balnat,  Champagnen, 
Musiken,  Dansen,  hendes  Blikke,  hele  Situatio- 
nen, rev  mig  med  sig,  og  jeg  friede.  Næste  Dag 
gjorde  hendes  Fader  os  Begge  den  Tjeneste  at 
sætte  sig  imod  Partiet.« 

»Og  hvem  friede  Du  til?« 

»Til   hende,  der  kastede  Bouketten  til  mig.« 

»Louise!«  udbrød  Erna.     »Hun  elsker  Dig.« 

»Nei,  nei,  Erna.  Det  er  forbi,  hun  korre- 
sponderer med  Anna,  og  min  Søster  har  fortalt 
mig,  at  Louise  har  slaaet  mig  ud  af  sine  Tan- 
ker. Nu  har  jeg  ikke  flere  Synder  at  bekjende. 
Jeg  \enter,  de  ikke  ere  større,  end  de  kunne 
finde  Tilgivelse.« 

»Din  Fortid  tilhører  Dig  selv  og  din  Sam- 
vittighed,« sagde  Erna,  »din  Fremtid  gjør  jeg 
Fordring  paa,  den  tilhører  alene  mig.« 

»Du  har  Ret,«  sagde  Axel  og  trykkede 
hende  til  sit  Bryst. 

Paa  Hjemveien  aftalte  de,  at  deres  Forlo- 
velse skulde  holdes  hemmelig  for  Familien  i 
Præstegaarden,  men  Erna  vilde  skrive  til  Fru 
Rostgaard   og  underrette    hende  om    det   Skete. 

Om  Aftenen  bragte  Jacob  en  lille  Pakke 
Aviser  fra  Sønder  Løgum,  Svendsens  Pastorat, 
og  mange  Hilsener  fra  Alle  til  Axel.  Oppasseren 
havde  en  lille  Billet  med  fra  Helene,  den  lød: 

»Jeg  hører,  Erna  Erbach  er  i  Besøg  i  Abild. 
Hils  hende  mange  Gange  fra  Moder  og  mig. 
Kom  snart  til  Sønder  Løgum,  Du  vil  da  erfare 
en  Nyhed,  som  vil  overraske  Dig.« 

»Hvad  mon  det  kan  være  for  en  Nyhed?« 
tænkte  Axel. 

De  medbragte  Aviser  bleve  læste,  og  man 
31IJ  at  vide,   at  det  stod  værre  til  i  Kjøbenhavn, 

end  Nogen  havde  troet.  Den  16.  Juli  havde  de 
nye  Sygeanmeldelser  udgjort  350  og  Dødsfal- 
dene 137. 

»De  Stakler!«  udbrød  Præstekonen  med 
Taarer  i  Øinene. 

»Hellere  Krig  end  Pest,«  sagde  Axel.  »Kri- 
gen kan  opflamme  et  Folk  til  ædle  Gjerninger, 
kan  fremkalde  Begeistring,  og  den  skaaner  Kvin- 
der og  Børn,  Pesten  bortriver  Alle  og  fylder  os 
med  Rædsel.« 

»De  har  Ret,«  sagde  Præsten,  > hellere  Krig 
end  Pest.  Men  ogsaa  Pesten  kan  fremkalde 
ædle  Gjerninger.  Hvor  stor  Dødsforagt  vise  ikke 
de  kjøbenhavnske  Læger,  og  have  vi  ikke  læst 
om,  at  Mange  af  Kjøbenhavns  Politi  ere  døde 
under  Opfyldelsen  af  deres  Pligt?« 

Dette  maatte  Axel  indrømme. 

Den  følgende  Søndag  vilde  Axel  besøge 
Sønder  Løgum.  Han  spurgte  Erna,  om  hun 
havde  Noget  imod,  at  han  betroede  sin  Familie 
Forlovelsen.  Erna  gav  ham  Lov  dertil.  Præsten 
i  Sønder  Løgum  havde  jo  ingen  Forbindelse  med 
Præsten  i  Abild,  Forlovelsen  vilde  derfor  ikke 
kunne  blive  røbet.  Dengang  Axel  om  Formiddagen 
kom  til  Sønder  Løgum,  spurgte  han  leende  sin 
Søster: 

»Hvad  er  det  for  en  mærkelig  Nyhed,  Du 
har  at  fortælle  mig?«  [Forts] 

Slør   og   Tornebusk 

(Blade  af  en  afdød  Redakteurs  Dagbog). 

(Forts  ) 


»Har  det  anstrengt  Dig?«  spurgte  han. 

»Jeg  er  noget  mat,«  svarede  hun.  »Der  er 
Deres  Rose,  har  den  viist  Dem  Vei?« 

»Ja,«  svarede  Broderen  og  meddelte  Søste- 
ren, hvad  hun  havde  fortalt,  da  hun  sov. 

Jeg  maatte  have  seet  noget  tvivlende  ud ; 
thi  Lægen  sagde  til  mig: 

»Stol  paa,  hvad  min  Søster  siger.  Naar  De 
finder  hende.  De  søger,  kan  De  takke  os  derfor. 
Vi  fordre  kun  af  Dem,  at  De  ikke  stiller  Dem  i 
deres  Rækker,  der  le  fornemt  af  Fænomener, 
som  det  endnu  ikke  er  lykkedes  Videnskaben 
at  komme  tilbunds  i.« 

»Det  lover  jeg,«  svarede  jeg,  »ønsker  De 
at  faae  at  vide,  om  jeg  finder  hende?« 

»Jeg  veed.  De  finder  hende,«  svarede  Læ- 
gen, »men  det  vil  være  mig  kjært,  om  De  vilde 
komme  og  fortælle  mig  det.« 

Jeg  tog  nu  Afsked  og  ilede  i  en  forunderlig 
Stemning  ud  til  Gamle  Kongevei.  Og  til  min 
Overraskelse  fandt  jeg  Villaen  hurtigere  end  jeg 
havde  ventet,  ja,  jeg  havde  i  Grunden  slet  ikke 


466 


ventet  at  finde  den;  paa  — vei  laa  den  saa  ty- 
deligt som  den  var  bleven  beskrevet  .af  Lægens 
Søster.  Jeg  søgte  forgjæves  at  faae  Øie  paa 
Nogle  af  Villaens  Beboere,  det  vil  maaske  lyk- 
kes mig  imorgen.     Hvad  siger  De  nu?« 

>At  De  er  paa  det  rette  Spor,«    sagde  jeg. 

»Men  Lægens  Søster  kunde  jo  i  Forveien 
have  vidst,  at  der  laa  en  saaledes  udseende 
Villa  paa  — vei,  ja,  hun  kunde  maaske  have 
vidst,  at  Klara  boede  der.« 

»Hvad  skulde  have  bevæget  en  agtet  Læge 
til  at  spille  Komedie  for  Dem?« 

»Det  er  ogsaa  sandt.  Hvad  er  egentUg 
Clairvoyance?« 

Jeg  fortalte  ham  det  og  laante  liam  et  tydsk 
Værk,  der  paa  en  letfattelig  Maade  behandlede 
denne  Sag.  Fuld  af  Haab  forlod  Holger  M.  mit 
Kontor. 

I  en  hel  Uge  saae  jeg  ikke  Noget  til  ham, 
endelig  kom  han  Dag  op  og  fortalte  mig  sine 
Oplevelser. 

Efter  til  de  mest  forskjellige  Tider  af  Døg- 
net at  have  iagttaget  Villaen,  der  bestandigt  var 
lukket,  og,  som  det  næsten  syntes,  ubeboet,  var 
Holger  saa  heldig  en  Morgen  at  see  Havelaagen  ud 
til  Veien  blive  aabnet  og  en  ung  Pige  træde 
ud.  Hun  kunde  omtrent  være  femten  Aar  gam- 
mel, de  Bøger,  hun  bar  i  Haanden,  tydede  paa. 

hun  skulde  i  Skole.  Holger  tiltalte  hende  og 
spurgte : 

»Hvem  boer  i  denne  Villa?« 

Hun  saae  i  Begyndelsen  lidt  forundret  paa 
ham,  pludselig  syntes  der  at  gaae  et  Lys  op  for 
hende,  og  hun  spurgte: 

»De  skal  maaske  tale  med  Hr.  Rasmussen?« 

»Boer  Diskontør  Rasmussen  i  den  Villa?« 

»Ja,  det  gjør  han  rigtignok.« 

»Nei,  lille  Frøken,  med  Hr.  Rasmussen  skal 
jeg  ikke  tale.  Det  er  en  Mand,  hvis  nærmere 
Bekjendtskab  jeg  ikke  ønsker  at  gjøre.  Boer 
der  ikke  ogsaa  en  Kammerraad  R.  i  Huset?« 

»Det  er  min  Fader,«  udbrød  hun,  »vil  De 
tale  med  ham?« 

»Hm,  nei,  jeg  har  ikke  den  Ære  at  kjende 
ham.« 

»Hvorfor  spørger  De  mig  da,  om  han  boer 
der?« 

»Tillad  mig  Frøken,  har  De  ikke  en  ældre 
Søster,  som  hedder  Klara?« 

Hun  betragtede  Holger  M.  med  stigende  Op- 
mærksomhed og  udbrød  i   et  langtrukkent  Aah! 

»Jeg  gjorde  i  Sommer  Deres  Søsters  Be- 
kjendtskab,« vedblev  Holger,  »da  jeg  var  i  Mid- 
delfart.    Vil  De  hilse  hende  fra  Holger  M.« 

»Hm,  jeg  veed  ikke  .  .  .« 

»Har  hun  aldrig  talt  om  mig?« 

»Nei.« 

»Hvad  hedder  De?« 

»Fanny.« 

»Hør,  Frøken  Fanny,  hvad  Tid  kommer  De 
fra  Skole?« 

»Klokken  2.« 

»Jeg  skal  være  her  igjen  til  den  Tid.  Vil 
De  tage  et  Brev  med  fra  mig  til  Deres  Søster? 
De  maa  give  hende  det  hemmeligt.« 

»O,  det  tør  jeg  vist  ikke!  Klara  vil  bUve 
vred  paa  mig.« 

»Nei,  nei,  hun  vil  ikke  blive  vred,  naar  De 
fortæller  hende,  at  den  Herre,  som  gav  Dem 
Brevet,  saae  meget  ulykkeHg  ud.« 

»Kan  De  ikke  sige  mig,  hvad  der  skal  staae 
i  Brevet,  jeg  kan  da  fortælle  hende  det.« 

»Neppe.  Hvad  jeg  har  at  sige  Klara,  er 
kun  bestemt  for  hende  alene.« 

»Ja  saa?  —  De  maa  slet  ikke  tro,  at  jeg 
er  nysgjerrig.« 

»Det  troer  jeg  paa  ingen  Maade.  —  Og  saa 
vil  jeg  imorgen  tidlig  møde  Dem  her  for  at  faae 
at  vide,  hvorledes  Deres  Søster  optog  mit  Brev.« 

»Nei,  nei,  sæt,  at  Hr*  Rasmussen  fik  Noget 
at  vide  om  Alt  dette.« 

»Hr.  Rasmussen?  Hvad  angaaer  Alt  dette 
ham?« 

»Maaske  mere  end  De  troer,«  sagde  Fanny 
med  en  belærende  Mine.  »Jeg  har  mærket,  at 
han  gjerne  vil  forloves  med  min  Søster,« 

»Vil  Rasmussen?« 

»Ja,  det  vil  han.  Men  jeg  troer  ikke,  at 
Klara  vil  have  ham.  Fader  derimod  synes  godt 
om  Partiet.« 

»Men  han  vil  da  ikke  tvinge  Klara  til  at 
forlove  sig  med  Rasmussen?« 

»Rasmussen  har  i  det  sidste  Aarstid  havt 
meget  at  sige  over  Fader.  Ja,  Fader  følger  al- 
tid hans  Raad.« 

»Maaske  skylder  han  ham  Penge,«  sagde 
Holger,  uden  at  tænke  derover. 

Fanny  stod  pludsehg  stille,  blev  bleg,  holdt 
Haanden  for  Øinene  og  brast  i  Graad.  Holger 
saae  bekymret  paa  hende  og  spurgte: 

»Hvad  feiler  Dem?« 

»Dengang  De  sagde,  at  Fader  maaske 
skyldte  Rasmussen  Penge,  gik  der  et  Lys  op  for 
mig.  —  Ja,  ja,  min  kjære,  eiegode  Fader  er  en 
fattig  Mand.    Jeg  har  aldrig  tænkt  over  det  før.« 

»Trøst  Dem,  Frøken,  der  er  saa  Mange  i 
Deres  Faders  Stilling,  som  i  vore  Dage  maae 
kaldes  fattige,  de  strenge  Tider  .  .  .« 

»Ja,  ja.  —  Stakkels  Fader!  Han  skylder 
den  stygge  Rasmussen  Penge!« 

»Med  hvis  Tilbagebetahng  Rasmussen  har 
lovet  ham  Henstand,  hvis  han  vil  give  ham  Klara. 
Troer  De,  at  Klara  vil  gaae  ind  derpaa?« 

»Hun  vil  det,  hun  maa  det,  jeg  vilde  gjøre 
det  i  hendes  Sted!« 

>De  er  en  Heltinde,«  sagde  Holger,  »men 
Spørgsmaalet  er,  om  det  alligevel  vil  gjøre  Deres 
Fader  lykkelig,  om  han  kan  holde  ud  at  see  sin 
Datter  lide,  og  om  han  ikke  mange  Gange  vil  for- 
tryde .  .  ?« 

>  Troer  De,  at  Klara  vil  lade  Fader  mærke, 
at  hun  Hder?« 

»Jeg  vilde  ogsaa  lide  derved,  mit  Livs  Lykke 
vilde  være  ødelagt.« 

Hun  rystede  paa  Hovedet  og  sagde: 

»Jeg  kan  ikke  samle  det  Altsammen  i  mit 
Hoved.  Jeg  er  saa  bedrøvet.  Idag  have  vi  Li- 
teraturhistorie,  jeg  vil  vist  faae  en  daarlig  Ka- 
rakter.« 

»Men  De  besørger  vel  nok  mit  Brev  for 
mig?« 

»Jeg  har  jo  lovet  det.  —  Men  hvem  er  De 
i  Grunden?« 

»En  ung  Mand,  som  tilbeder  Deres  Søster, 
og  som,  hvis  hun  tillader  det,  har  grundet  Haab 
om  at  kunne  udfrie  Deres  Fader  af  Hr.  Ras- 
mussens Kløer.« 

»Har  De!«  udbrød  Fanny  sjæleglad.  »Ja, 
ja,  Klara  vil  tillade  det.  —  Glem  endelig  ikke, 
at  jeg  kommer  fra  Skole  Klokken  2.  Her  ere 
vi  ved  Værnedamsveien.     Godmorgen,  Hr.  M.« 

Denne  Samtale  havde  Holger  meddelt  mig 
med  en  Mængde  lyriske  Udbrud  og  Sidespring. 
Jeg   har    nu  gjengivet  den  med  Udelukkelse    af 

alt  det  Overflødige  og  anseer  det  for  bedst,  at 
jeg  for  Fremtiden  benytter  samme  Methode;  thi 
ellers  vil  der  sandsynligviis  indsnige  sig  for 
stor  Vidtløftighed.  Flere  smaa  Omstændigheder, 
som  jeg  først  bagefter  har  faaet  at  vide,  vil  jeg 
da  kunne  tilføie  paa  rette  Sted  og  desuden  ved 
et  Par  Bemærkninger  bidrage  til  Anskueliggjø- 
relsen  af  de  Handlendes  Bevæggrunde. 

Det  behøver  vel  neppe  at  bemærkes,  at 
Holger  mødte  til  rette  Tid  med  Brevet  til  Klara. 
Efter  at  have  gjort  tusinde  Undskyldninger,  fordi 
han  vovede  at  skrive  hende  til,  og  efter  at  have 
skildret  hende  sin  Sjælstilstand  og  sin  store 
Længsel,  tog  han  Anledning  af  de  Oplysninger, 
han  om  Morgenen  havde  faaet  af  Fanny,  til  at 
berøre,  at  han  stillede  sin  lille  Formue  til  hen- 
des Disposition,  dersom  det  kom  an  paa  at  frelse 
Kammerraaden  fra  Forpligtelser,  han  muKgviis 
havde  mod  Rasmussen. 

Samtalende  med  Fanny  vandrede  han  ud 
af  Gamle  Kongevei,  det  var  ham  naturligviis 
meget  om  at  gjøre,  at  hun  kunde  give  sin  Sø- 
ster en  saa  fordelagtig  Skildring  af  hans  Person 
som  mulig.  Da  mødte  de  Rasmussen.  Fanny 
skjælvede  og  sagde,  da  de  vare  komne  forbi: 

»Det  var  Rasmussen.« 

»Jeg  kjendte  ham,«  sagde  Holger. 

Fanny  skottede  over  sin  ene  Skulder  og 
sagde: 

»Han  har  gjort  omkring,  han  kommer  med 
hmiige  Skridt  efter  os.« 

»Løb  da  hjem,  saa  hm^tigt  De  kan,  Fanny,« 
sagde  Holger,  »og  giv  Deres  Søster  Brevet.  Og 
hør,  jeg  siger  til  Rasmussen,  dersom  han  vover 
paa  at  tale  til  mig,  at  jeg  nyhg  har  spurgt  Dem 
om  en  Hr.  Hansens  Bopæl.  Forstaaer  De? 
Vi  to  kjende  aldeles  ikke  hinanden.« 

Hun  nikkede  og  ilede  afsted.  I  det  Samme 
hørte  Holger  tæt  ved  sig  Raabet: 

»Fanny!    Fanny!« 

Hun  lod  som  hun  ikke  hørte  det,  men  ved- 
blev at  løbe.  For  at  dække  hendes  Retraite 
vendte  Holger  sig  mod  Rasmussen  og  spurgte: 

»De  kunde  vel  ikke  sige  mig,  hvor  Kandidat 
Hansen  boer?  Han  skal  boe  her  omkring.  Jeg 
har  spurgt  Flere  derom.« 

»Det  var  vel  ogsaa  derom,  De  spurgte  den 
unge  Pige,  der  nys  forlod  Dem?« 

»Ganske  vist,«  svarede  Holger,  »men  hun 
kunde  ikke  give  mig  Besked.  Maaske  vil  De 
være  saa  venlig?« 

»Nei,«  svarede  Rasmussen  ærgerlig,  vendte 
om  og  gik  tilbage. 

Man  kan  tænke  sig,  i  hvor  stort  Oprør 
Holgers  Sind  var  Resten  af  Dagen.  Han 
fandt  intet  blivende  Sted,  men  vandrede  i  det 
smukke  Frostveir  om  paa  Omegnens  Spadsere- 
veie.     Hvad  vilde  hun  sige?    Vilde  hun  besvare 

Brevet?  Havde  Fanny  udrettet  sit  Ærinde? 
Hvor  meget  vilde  han  ikke  give  til,  at  det  alle- 
rede var  Morgen,  og  at  han  saae  Fanny  komme 
ud  af  den  lille  Havelaage!  Træt  og  mødig  kom 
han  hjem  og  gik  tidhg  tilsengs,  men  Søvnen 
flygtede  længe  fra  hans  Øine;  da  den  endelig 
kom,  forfulgtes  han  af  en  Vampyr  i  Rasmussens 
Skikkelse,  den  sagde,  at  den  allerede  havde  ud- 
suget Klaras  Hjerteblod  og  nu  vilde  ifærd  med 
Holgers.  Da  var  det,  som  der  lød  et  truende 
Kvindeskrig  fra  det  Fjerne,  Vampyren  standsede 
i  sin  Flugt,  Vingerne  faldt  ned  som  paa  en  an- 
skudt Fugl,  og  den  begyndte  at  dale  hurtigere 
og  hurtigere  mod  Jorden.  Men  Holger  opdagede, 
at  han  sad  paa  en  Sky  og  saae  Solen  staae  op, 
og  i  Morgenrøden  svævede  Klaras  Skikkelse  og 
vinkede  ham  til  sig. 

Den  næste  Morgen  var  Holger  tidUgt  paa 
GI.  Kongevei.  Hans  Længsel  drev  ham  derud. 
Men  det  var  Skjæbnens  ViUie,  at  Længslen  ikke 
skulde  tilfredsstilles?  Fanny  blev  fulgt  til  Skole 
af  — ■  Rasmussen.  Holger  saae  dem  langt  borte 
og  skyndte  sig  ind  paa  en  Sidevei,  for  ikke  at 
blive  set?  Var  det  et  Tilfælde,  at]  Fanny 
ikke  gik  alene  til  Skole  idag,  eller  var  Alt  blevet 
opdaget?  Herpaa  fik  Holger  Svar,  da  Skoletiden 
var  forbi,  og  Fanny  hentedes  af  sin  Fader.  Hol- 
ger havde  aldrig  seet  ham  før,  men  kunde  ikke 
tage  feil.    Det  var  en  ældre,  lidt  krumbøiet  Mand 

med  hvide  Haar  og  et  noget  fortrykt  Udseende. 
Holger  dristede  sig  til  at  gaae  forbi,  men  Fanny 
lod  som  hun  ikke  saae  ham. 

Han  forstod  nu,  at  Alt  maatte  være  opda- 
get, at  Fanny  enten  ikke  havde  kunnet  tie  stille 
eller  var  bleven  truet  til  at  tale.  Havde  Klara 
forinden  faaet  hans  Brev?  Tvivl  og  Uro  bemæg- 
tigede sig  ham,  hans  Skridt  syntes  lænkende  til 
Villaen,  om  hvilken  han,  til  det  blev  mørkt,  be- 
vægede sig  i  en  Kreds,  men  det  lykkedes  ham 
ikke  at  faae  Øie  paa  nogen  af  dens  Beboere. 

Næste  Morgen  fulgtes  Fanny  til  Skole  af  en 
ung  Dame  paa  Claras  Alder.  Det  var  en  gan- 
ske smuk  Pige,  og  hun  var  vistnok  Basmussens 
Datfer  Klara.  Da  de  gik  forbi  Holger,  saae  han 
paa  Fanny,  hun  slog  Øinene  ned  og  syntes  at 
see  ganske  skamfuld  ud.  Om  Middagen  hentedes 
Fanny  af  samme  unge  Dame,  der  havde  fulgt 
hende  til  Skole  om  Morgenen,  og  denne  Ledsa- 
gelse til  og  fra  Skole  vedblev  de  følgende  Dage. 
Holger  var  fortvivlet.  Han  saae  ingen  Udvei  til 
paany  at  kunne  sætte  sig  i  Forbindelse  med 
Klara  og  forhindre  Basmussens  Planer. 

Hændelsen  kom  ham  tilsidst  til  Hjælp.  En 
Middag  blev  Klara  Basmussen  tiltalt  af  en  ung 
Herre.  Hun  standsede  og  rødmede.  Den  unge 
Herre  syntes  at  tale  med  Varme,  hun  fortsatte 
paany  sin  Gang,  men,  istedetfor  at  gaae  lige 
hjem,  bøiede  huH  ind  i  en  Sideallee. 

»Hun  kan  ikke  modstaae  »Noget  paa  et 
Kontor«,«  tænkte  Holger,  »det  er  den  unge 
Mand,  paa  hvem  Faderen  er  saa  vred.«  Hvad 
om  vi  alliere  os?    Det  er  et  Forsøg  værd.« 

Han  forstærkede  sin  Gang,  og  da  han 
havde  naaet  dem,  tillod  han  sig  ærbødigt  at 
tage  sin  Hat  af  og  sige: 

»Undskyld,  Frøken  Rasmussen,  at  jeg  et 
Øjeblik  forstyrrer  Deres  Samtale,  men  De  har 
vel  Intet  imod,  at  jeg  taler  med  Fanny?  Jeg 
er  den  meget  omtalte  Holger  M.« 

Klara  studsede  over  Holgers  Dristighed,  hun 
syntes  i  Begreb  med  af  give  et  vredt  Svar,  men 
pludselig  opklaredes  hendes  Ansigt,  og  hun 
sagde : 

»Tal  De  kun  med  Fanny.« 

»Deres  Godhed  gjør  mig  dristig,«  sagde 
Holger  og  henvendte  sig  nu  til  Klaras  Led- 
sager. »Jeg  kan  tænke  mig,  at  De  er  den 
Herre,  hvem  Hr.  Rasmussen  kalder  Noget  paa 
et  Kontor,  og  som  han  paa  ingen  Maade  vil 
have  til  Svigersøn,  fordi  han  er  fattig-« 

»De  har  gjættet  ganske  rigligt.  Og  da  De 
har  præsenteret  Dem  for  os,  vil  jeg  sige,  at 
mit  Navn  er  Axel  T. 

»Nuvel,  jeg  synes  at  gjensidig  Interesse 
fordrer,  at  vi  alliere  os.« 

»De  har  maaske  Ret.  Frøken  Klara,  har 
De  noget  imod  en  Alliance  med  Hr.  M.?« 

»Ikke  i  mindste  Maade,  dersom  det  blot 
kan  nytte.« 

»Jeg  troer  at  det  kan  nytte,«  sagde  Hol- 
ger tillidsfuldt.  »Men  jeg  maa  i  ethvert  Til- 
fælde først  tale  med  Fanny,  før  jeg  kan  med- 
dele Dem  mine  Planer.« 

»Jeg  veed,  hvad  De  vil  spørge  Fanny  om,« 
sagde  Klara,  »og  jeg  skal  tillade  mig  i  saa 
Henseende  at  træde  i  hendes  Sted  og  fortælle 
Dem,  hvad  der  er  passeret.  Dengang  min 
Fader  kom  hjem,  efter  hin  Dag  at  have  mødt 
Dem  med  Fanny,  tog  han  hende  for  sig,  og  ved 
Trudsler  tvang  han  hende  til  at  gaae  til  Be- 
kjendelse  og  fortælle  Alt.« 

»Guds  Død!  Ogsaa  om  mit  Brev  til  Frøken 
Klara?« 

»Ogsaa  om  dette,  naturligvis.  Han  gik 
strax  til  Kammeraad  R.  og  fik  ham  til  at 
trænge  ind  paa  Klara  for  at  udlevere  Brevet . .  .« 

»Gjorde  hun  det?« 

»Nei,  hendes  Stolthed  oprørtes,  og  for 
første  Gang  lod  hun  sin  Fader  høre,  at  det 
var  uværdigt  af  ham  at  gaae  en  Mands  Ærinde 
som  —  min  Faders.« 

(Forts.) 

Donna  Brigida. 


aar  vi  læse  om  Fortidens  Hexeprocesser  og 
^  Tro  paa  Hexe,  lykønske  vi  os  selv  til,  at 
Sligt  er  vor  Tid  voxet  fra.  Da  kan  det  ske, 
at  en  Retsforhandling  fra  et  og  andet  fjernt 
Land  kommer  os  for  Øie  og  sætter  og  tilbage 
til  Middelalderen.  Vi  skulle  meddele  en  saadan 
Begivenhed,  der  i  Aaret  1888  fandt  Sted  i  Re- 
publiken  Mexiko  og  meddeles  i  den  Sam- 
ling af  de  interessanteste  Kriminalhistorier  fra 
alle  Lande,  der  hedder:  >Der  neue  Pitaval.« 

Hun  var  lille;  naar  hun  krumbøiet  haltede 
afsted  ved  Hjælp  af  sin  Krykkestok,  lignede  hun 
næsten  en  Dverg.  Under  hendes  Hovedklæde 
af  skrigende  rødt  Tøi  hang  graa  Lokker  som 
Slanger  om  det  indskrumpede,  visne  Ansigt. 
Omkring  den  tandløse  Mand  laa  bestandigt  et 
hæsligt  og  haanligt  Sm.il.  Det  mest  Fremtræ- 
dende hos  hende  var  hendes  rødrandede  Øine, 
der  endnu  lynede  fyrigt,  og  for  hvis  stikkende 
Blik  Alle  uden  Undtagelse  vege  sky  tilbage,  Al- 
kalden  ikke  mindre  end  Sognepræsten  Don  Au- 
gustin. Naar  hun  var  humpet  forbi,  drog  En- 
hver et  lettende  Suk,  slog  et  Kors  for  sig  og 
velsignede  den  hellige  Jomfru. 

Hun  var  sig  sin  Magt  vel  bevidst  og  brugte 
den  uden  Skaansel.  Den  hele  Landsby  San 
José  de  Telhuateklen  var  hende  underdanig. 

Engang  skal  hun  ogsaa  have  været  ung  og 
smuk  og  værd  at  besidde.  Donna  Brigida  var 
Datter  af  en  Hildalgo,  som  havde  forglemt  sit 
blaa  kastiUanske  Blod  og  ægtet  en  »India«,  en 
Datter  af  den  indfødte,  farvede  Race.  Brigida 
var  opvoxet  som  de  muntre  Kolibrier,  der  vug- 
gede sig  paa  Grenene  i  hendes  Nærhed.  Hun 
havde  kun  Tanker  for  at  pynte  sig  og  tralle  en 
Cancioncilla.  Da  var  der  engang  kommen  en 
ung,  rødblond,  velvoxen  Amerikaner,  han  havde 
udgivet  sig  for  at  være  Ingenieur  og  sagt,  at 
han  vilde  opsøge  den  korteste  Vei  mellem  Mexiko 
og  Puebla.  Om  han  fandt  den,  veed  man  ikke, 
men  han  fandt  Veien  til  Brigidas  Hjerte  og  til 
hendes  Kammer.  En  Dag  var  hun  forsvunden 
med  ham. 

Den  spanske  Stolthed  vaagnede  i  den  gamle 
Haciendado,  han  beskyldte  sin  Kone  for,  at  hun 
havde  fordærvet  hans  Barns  Blod.  Ja,  han  skal 
i  et  Anfald  af  Raseri  have  slaaet  hende  ihjel. 
Hans  Eiendom  forfaldt,  og  han  maatte  sælge 
den  ene  Ager  efter  den  anden,  for  at  kunne  til- 
fredsstille sine  faa  Fornødenheder.  Da  han  døde, 
var  der  ikke  Andet  end  hans  Hus  tilbage,  som, 
overladt  til  sig  selv,  efterhaanden  forfaldt. 

Da  dukkede  Brigida   op    paany,    man   veed 

ikke  hvorledes.  Hun  var  bleven  gammel  og  fra- 
stødende hæslig.  Pjalter  skjulte  hendes  Krop, 
og  kun  hendes  lille,  velformede  Fod  mindede 
om  hendes  tidligere  Skjønhed.  Hun  blev  i  Lands- 
byen og  flyttede  ind  i  sin  Faders  Hus,  der  blev 
udbedret  paa  det  Nødtørftigste,  saaledes  at  det 
Hge  kunde  holde  Vind  og  Veir  ude.  Der  levede 
hun  alene,  omgivet  af  Katte,  Ugler  og  andre 
lyssky  Dyr.  Tørrede  Slangehuder  hang  ned  fra 
Loftet  og  sloge,  naar  et  Vindstød  bevægede  dem. 
Donna  Brigidas  gysende  Gjæster  i  Ansigtet.  I 
alle  Kroge  kravlede  det.  Ilden  gik  aldrig  ud 
under  den  store  Kjedel,  ingen  Dødelig  kunde 
udgrunde,  hvad  der  kogtes  i  den.  Hun  var  en 
Hex,  det  var  vistnok. 

Endogsaa  Don  Augustin  frygtede  hende  og 
gik  af  Veien  for  hende.  Han  kunde  ikke  komme 
hende  tillivs;  thi  i  det  Ydre  optraadte  hun  som 
en  god  Kristen,  gik  hver  Søndag  i  Messen  og 
skriftede  før  Paaske.  Hvad  mon  hun  da  havde 
skriftet  for  den  fromme  Mand?  Han  saae  altid 
helt  forstyrret  ud,  naar  hun  havde  forladt  Skrif- 
testolen, men  hendes  Smil  var  ved  denne  Lei- 
lighed  endnu  uhyggeligere  end  sædvanligt. 

I  kort  Tid  havde  hun  bragt  Landsbyen  til 
at  betale  sig  Skat. 

Hun  spaaede,  vidste  Raad  for  alle  Brøst  og 
kunde  mane  de  onde  Aander  bort.  I  hendes 
Kjøkken  fandtes  et  Middel  mod  alle  Skader.     De 

unge  Piger  snege  sig  til  hende,  naar  de  tvivlede 
om  deres  Kjæresters  Troskab,  de  unge  Koner, 
naar  deres  Ægteskab  i  det  første  Aar  ikke  havde 
bragt  Afkom,  de  bange  Mødre,  der  saae  deres 
Sønner  paa  Afveie,  ja,  selv  Landsbyens  Mænd 
kom  til  hende.  Hun  vidste  Raad  mod  Sygdom, 
mod  Tørre  og  al  Slags  Nød.  Alle,  Alle  maatte 
komme  til  hende,  hun  forlangte,  at  enhver  af 
Landsbyens  halvthundrede  Familier  betalte  hende 
Skat.  Det  Antal  Pesetas,  som  enhver  Families 
Overhoved  maatte  betale  hende,  afhang  af  An- 
tallet paa  hans  Tjenestefolk,  Heste  og  Kvæg. 
Betale  maatte  Alle  ellers  ve  dem! 

Hun  havde  skaffet  sig  denne  Tribut  ved  at 
true  med,  at  Den,  som  ikke  betalte  den,  blev 
»forgjort«.  Hans  Børn  vilde  faae  Næseblod,  som 
intet  Middel  kunde  stille,  og  de  maatte  døe. 

Regelmæ.ssig  besteg  Hexen  hver  Nat  den 
Høi,  som  laa  Vest  for  Landsbyen.  I  Maanens 
uvisse  Belysning  saae  man  hendes  Haar  som 
bølgende  Flammer  flagre  om  hendes  Hoved,  og 
saae  man  hende  med  sin  Krykke  gjøre  sælsomme 
Tegn  i  Luften.  Med  bankende  Hjerte  sneg  En 
og  Anden  sig  nysgjerrig  nærmere  og  hørte,  hvor- 
ledes hun  mumlede  uforstaaeUge  Ord  eller  ud- 
stødte høie  Forbandelser.  [siuttes] 

Redaktcur:    Kapitain  Michael  Gjørup. 
Udgiver:  Th,  Sørensen  (Rudolf  Kleins  Efterfølger). 

Trykt  hos  Chr.  Birch,  Gothersgade  65. 

»Man  kan  vel  neppe  faae  en  ordentlig  Sam- 
tale med  Dig,«  sagde  hun,  »før  din  Nysgjerrighed 
er  bleven  tilfredsstillet.  Sæt  et  bedrøvet  Ansigt 
op ;  Louise  Erbach  er  bleven  forlovet  med  Fætter 
Thomas.« 

>Det  er  mageløst!«  udbrød  Axel  fornøiet. 

»Jeg  troer  saamænd,  Du  glæder  Dig  derover,« 
sagde  Helene. 

»Gud  ske  Lov,  han  gjør  det,«  sagde  Fra 
Harder  og  tænkte  paa  sin  afdøde  Søn. 

»Det  er  den  fornuftigste  Maade  at  tage  den 
Sag  paa,«  mente  Præsten. 

»Men,«  sagde  Axel,  »det  seer  næsten  ud  som 
I  havde  ment,  at  Louises  Forlovelse  skulde  have 
berørt  mig  smerteligt,  hvad  Grund  har  I  dertil?« 

»Den  Grund,«  sagde  Helene,  »at  Louise  ikke 
har  kunnet  tie  stille.« 

»Ja  saa?«  sagde  Axel  ærgerlig.  »Jeg  troede, 
at  Anna  .  .  .« 

»Nei,«  svarede  Anna,  »hvad  Louise  har  be- 
troet mig  i  sine  Breve,  har  jeg  ikke  røbet  for 
Nogen.« 

»Jeg  kan  nu  tænke  mig,  at  hele  Historien 
er  bleven  Gjenstand  for  Snak  i  Grosserer  Erbachs 
Selskabskreds,«  sagde  Axel  ærgerlig.  »Hør  Anna, 
naar  Du  skriver  til  Frøken  Erbach,  vil  Du  da 
gratulere  hende  fra  mig.« 

»Det  er  maaske  bedst,  at  Anna  ikke  gjør 
dette,«  mente  Helene. 

Lieutenant  Harder.  (Forts.)  16 

»Hun  kan  jo  sende  mig  ea  Gratulation  igjen ; 
thi  jeg  er  ogsaa  bleven  forlovet,«  sagde  Axel. 

>Kom  nu  ikke  med  Røverhistorier,«  lo 
Helene. 

»Jeg  sværger  Jer  til,  at  det  er  ingen  Røver- 
historie, men  det  skal  indtil  videre  være  en 
Hemmelighed  for  hendes  Nærmeste.« 

>Du  skulde  vel  ikke  have  tænkt,«  sagde 
Helene,  »at  kan  jeg  ikke  faae  den  ene  Frøken 
Erbach,  vil  jeg  have  den  anden?  Erna  er  jo  i 
Abild.« 

»Just  ikke  saaledes  har  jeg  tænkt,«  sagde 
Axel,  »men  det  er  rigtigt,  jeg  er  bleven  forlovet 
med  Erna.« 

Alle  bleve  overraskede  ved  at  høre  dette. 
Svendsen  og  Anna  kjendte  ikke  Erna,  men  Fru 
Harder  og  Helene  roste  hende  til  Axels  Glæde 
over  al  Maade. 

Axel  tilbragte  en  lykkelig  Eftermiddag  i  den 
stille  Præstegaard,  men  længtes  efter  at  komme 
tilbage  til  Abild  for  at  fortælle  Erna,  dels  at 
Louise  var  bleven  forlovet,  og  dels  at  Alle  i 
Præstegaarden  hjertehgt  havde  lykønsket  ham 
til  hans  Forlovelse. 

Først  næste  Aften  fik  Axel  Leilighed  til  i 
Haven  at  tale  med  Erna  i  Enrum.  Hun  klappede 
i  Hænderne  af  Glæde,  da  hun  hørte  Louises  For- 
lovelse, kyssede  Axel  og  sagde:« 

»Nu  er  jeg  vis  paa,  at  Du  helt  er  Min.« 

>Har  Du  tvivlet?«  spurgte  han. 

»Nei,  nei,  men  det  er  ogsaa  kjedeligt,  at 
jeg  ikke  kan  tage  til  Sønder  Løgum  og  give  din 
Moder  et  Datterkys. » 

Axel  og  Erna  tilbragte  et  Par  lykkelige 
Uger  i  Abild  Præstegaard.  Hun  modtog  et  Brev 
fra  sin  Tante,  der  paa  det  Hjerteligste  paa  egne 
og  Rostgaards  Vegne  gratulerede  hende  til  For- 
lovelsen. Fra  Rostgaard  modtog  Axel  et  Brev, 
hvori  det  hed: 

»De  har  ikke  kunnet  træffe  et  bedre  Valg. 
Erna  er  en  i  alle  Maader  fortræfl^lig  Pige.  Fra 
sin  Ungdom  er  hun  bleven  opdragen  i  smaa 
Kaar,  og  naar  hun  bliver  gift,  vil  hun  ikke  savne 
Baller  og  andre  Fornøielser,  som  mangen  ung 
Frue  med  et  Suk  tænker  paa  at  maatte  und- 
være.« 

Fru  Rostgaard  havde  i  sit  Brev  til  Erna 
omtalt  Koleraen  i  Kjøbenhavn,  og  at  Grosserer 
Erbachs  FamiUe  var  flygtet  til  Helsing]3r,  tillige 
stod  der  en  kort  Bemærkning  om,  at  det 
Fruentimmer,  som  havde  forbittret  Rostgaards 
Liv,  var  død  af  Kolera. 

Imidlertid  skulde  der  samles  Skyer  paa  de 
Elskendes  Himmel;  thi  der  kom  Brev  fra  Kiel, 
at  Hansens  Søn  Rudolf  ville  besøge  Hjemmet  i 
Sommerferien  og  tage  sin  Fætter  Eugen  med. 
Eugen    havde,    som    fortalt,    i    sin   Tid    friet   til 

Erna.  Præstefamilien  var  ikke  fornøiet  med,  at 
de  to  Kielerstudenter,  hvoraf  den  ene  havde 
været  Officeer  i  Insurgenthæren,  skulde  i  Præste- 
gaarden  træffe  sammen  med  en  dansk  Lieutenant, 
det  vilde  let  kunne  give  Anledninger  til  ubehage- 
lige Rivninger.  Men  hvorledes  skulde  man  faae 
Axel  til  at  tage  et  andet  Sted  hen?  Erna  til- 
bød at  forsøge  paa  at  hjælpe  dem  ud  af  For- 
legenheden, hun  var  jo  den,  som  kjendte  Lieute- 
nanten  bedst  og  havde  truffet  sammen  med  ham 
i  Kjøbenhavn. 

Erna  talte  med  Axel  om  den  for  Præste- 
familien kildne  Sag,  og  Axel  lovede  inden 
Studenternes  Ankomst  at  flytte  til  Landsbyen 
Visby. 

»Men  Du  selv?«  spurgte  han.  »Det  maa 
være  Dig  pinlig  at  skulle  træffe  sammen  med 
Eugen.« 

>Det  er  det  ogsaa,«  svarede  hun,  »og  jeg 
vil  strax  skrive  til  min  Tante,  at  hun  beder  mig 
om  at  komme  hjem.« 

»Gjør  det  snarest  muligt,  kjære  Erna,« 
sagde  Axel.  »Jeg  er  under  nærværende  Om- 
stændigheder ikke  rolig,  før  Du  er  vel  her- 
fra.« 

Et  Par  Dage  efter  forlod  Axel  Præste- 
gaarden  og  skiltes  fra  Præstens  Familie  paa 
det  Venskabeligste.     Han  tog  ikke  længere  bort, 

^  end    at    han  hurtigt  kunde  faae  Bud,  hvis  Erna 
skulde  behøve  hans  Hjælp. 


Nittende   Kapitel. 

Slutning. 


Det'  var  en  tidlig  Morgen  i  Begyndelsen  af 
August,  Solen  var  endnu  ikke  staaet  op,  men 
Lærken  sang  allerede  over  Agrene  og  hilste  den 
gryende  Dag.  Lette  Taager  svævede  over  Moserne 
og  lode  dem  skuffende  Hgne  større  eller  mindre 
Indsøer.  En  frisk  Brise  kom  fra  Vest,  den  steg 
op  fra  de  lave  Marskenge  til  Høiderne.  Natten 
havde  været  lummervarm,  nu  begyndte  det  at 
blive  køligt. 

En  ung  Kvinde  satte  sig  paa  Grøftekanten 
af  Chausséen  en  Fjerdingvei  Syd  for  Tønder. 
Hun  havde  gaaet  over  en  Miil  og  begyndte  at 
blive  træt.  Mod  Øst  blev  Himlen  gyldenrød  og 
kastede  sin  Glands  ind  i  de  zittrende  Taager, 
Solen  var  ved  at  staae  op. 

Efter  kort  Tids  Forløb  reiste  den  unge  Pige 
sig  og  gik  videre.     Hist  og  her  saae  hun  Pige 

komme  ud  paa  Markerne  for  at  malke  Kvæget. 
Solen  begyndte  at  sprede  Taagerne,  og  det  blev 
varmt. 

Erna  var  den  Nat  flygtet  fra  Abild  Præste- 
gaard.  Eugen  havde  begyndt  sin  Kur  paany, 
Erna  havde  tilbageviist  den,  men  han  var  ikke 
desto  mindre  bleven  mere  og  mere  paatrængende. 
Det  havde  ført  til  voldsomme  Scener,  og  en  Dag 
havde  Erna  rent  udsagt,  at  hun  tilhørte  en  Anden, 
og  at  denne  Anden  var  Lieutenant  Harder.  Hun 
fortrød  strax,  at  hun  havde  røbet  sin  Hemmelig- 
hed, Eugen  blev  kridhvid  i  Ansigtet  af  Raseri, 
hans  Fætter  Rudolf  kom  til  og  brugte  saadanne 
Haansord  mod  Erna,  at  de  bragte  hende  til  at 
flygte  til  sit  Kammer.  Her  kom  Kousinen  ind 
til  hende  og  gjorde  hende  ligeledes  heftige  Re- 
breidelser.  Erna  deeltog  ikke  i  Maaltiderne, 
Præstekonen  kom  selv  ind  til  hende  med  Middags- 
mad og  opfordrede  hende  til  at  gjøre  det  Skete 
om  igjen.  Erna  svarede,  at  det  var  umuligt,  og 
den  ellers   skikkelige  Præstekone  gik  vred  bort. 

Da  besluttede  Erna  at  flygte  om  Natten  fra 
Præstegaarden  og  søge  Reskyttelse  hos  Pastor 
Svendsen  i  Sønder  Løgum.  »Ikke  havde  jeg 
tænkt,«  sagde  hun  til  sig  selv,  »at  jeg  skulde 
komme  til  at  flygte  fra  min  slesvigholstenske 
Familie  for  at  søge  Reskyttelse  hos  de  Danske.« 
Et  Par  Timer  efter  Midnat  forlod  hun  Præste- 
gaarden, og  vandrede  sydpaa.     Hendes  KjærHg- 

hed  til  Axel  gav  hende  Kraft,  kun  hvor  han  var, 
vilde  hun  føle  sig  lykkelig. 

Den  friske  Morgenluft  oplivede  hende,  og 
alt  som  hun  nærmede  sig  Sønder-Løgum,  kom 
hun  til  at  tænke  paa,  hvorledes  Modtagelsen  der 
vel  monne  blive.  Hun  naaede  Byen,  fandt  let 
Præstegaarden,  og  fik  der  at  vide  af  en  Pige, 
at  Præstefamilien  ikke  var  staaet  op.  Huii  lod 
sig  vise  ind  i  Familiens  Sal,  der  laa  paa  den 
anden  Side  af  Gangen;  thi  hun  vilde  ikke  for- 
styrre og  kunde  godt  vente. 

Der  var  kommet  Tryghed  over  hende,  og 
mens  hun  sad  og  glædede  sig  over,  at  hun  var 
undsluppen  sine  Forfølgere,  faldt  hun  i  Søvn. 
Da  Præstefamilien  en  Timestid  efter  stod  op  og 
fik  at  vide,  at  en  Dame  var  kommen  til  Præste- 
gaarden, .blev  der  stor  Forundring.  Præsten 
gik  ind  for  at  tale  med  hende  og  fandt  hende 
sovende  i  Sofaen,  han  vendte  tilbage  og  sagde : 

»Jeg  kjender  hende  ikke.  Hun  sidder  og 
sover  i  Sofaen.« 

Anna  blev  nysgjerrig  og  hstede  sig  ind  i 
Salen,  hun  kjendte  heller  ikke  den  Sovende. 

Nu  kom  Fru  Harder  og  Helene  ud  fra  deres 
Gjæsteværelse,  og  da  de  fik  Nyheden  at  vide  af 
Svendsen,  udbrød  Fru  Harder: 

»Jeg  maa  virkelig  see  hende.  Du  siger,  at 
hun  er  ung  og  smuk.«  Hun  ilede  ind  i  Salen, 
og  da  hun  saae  den  Sovende,  udbrød  hun: 

»Ih,  Du  min  Gud  og  Skaber,  det  er  jo  Erna 
Erbach ! « 

Dette  Udraab  vækkede  den  Sovende,  og 
snart  sad  Erna  ved  Thebordet  sammen  med 
Præstefamiliens  Medlemmer.  'Hun  fortalte  dem 
om  Aarsagen  til  sit  usædvanlige  Besøg,  og  Alle 
hørte  med  den  største  Deltagelse  paa  hende. 
Svendsen  sagde: 

»Jeg  har  faaet  Respekt  for  Dem,  Frøken 
Erbach,  ikke  enhver  ung  Pige  vilde  have  havt 
Mod  til  at  handle  som  De,  navnlig  vilde  Deres 
Kousine  Louise  neppe  have  kunnet  gjort  Dem 
Deres  energiske  Flugt  efter.  Her  er  De  hjertelig 
velkommen. «- 

»I  Sandhed  er  De  det,«  sagde  Anna,  reiste 
sig  og  kyssede  Erna. 

»Det  er  bedst,  at  de  i  Abild  faae  at  vide, 
hvor  Erna  er,«  mente  Præsten.  »De  kunne  falde 
paa  at  troe,  at  Axel  har  bortført  hende.  Jeg 
vil  lade  min  Karl  kjøre  til  Abild  og  i  et  Brev 
til  Pastor  Hansen  udbede  mig  Ernas  Tøi.« 

Erna  takkede  for  Tilbudet.  I  dette  ØiebHk 
red  Gendarm  Mogensen  forbi  Præstegaarden. 
Præsten  fik  en  Idee,  han  ilede  ud,  kaldte  paa 
Gendarmen  og  sagde  til  liam: 

»De  kjender  jo  min  Svoger,  Lieutenant 
Harder?  Vil  De  gjøre  ham  og  mig  en  Tjeneste, 
saa  rid  til  Visby,  hvor  han  opholder  sig,  og  siig 

ham,  at  hans  Kjæreste  er  tagen  fra  Abild  Præste- 
gaard  og  boer  nu  hos  mig.« 

»Lieutenanten  har  gjort  mig  en  stor  Tjeneste,« 
sagde  Gendarmen,  »jeg  kan  derfor  sagtens  gjøre 
ham  en  saa  ringe.« 

»Jo  hurtigere  han  faaer  Bud  om,  at  hans 
Kjæreste  er  hos  mig  desto  bedre,«  sagde 
Præsten. 

»Han  skal  hurtig  faae  Bud,«  sagde  Gendarmen 
og  red  bort  i  frit  Trav. 

Axel  gik  denne  Morgen  og  maalte  i  et 
Stykke  Hede,  hvorigjennem  Grænsen  dengang 
gik  mellem  Slesvig  og  en  større  Jydsk  Enklave. 
Han  havde  ikke  lagt  Mærke  til,  at  to  unge  Mænd 
kom  vandrende  gjennem  Lyngen,  før  de  vare 
komne  ganske  nær.     Da  spurgte  den  Ene : 

»Er  De  Premierlieutenant  Harder?« 

»Ja,«  svarede  Axel. 

»Jeg  er  Student  Rudolf  Hansen,«  sagde  han 
som  havde  talt,  »jeg  og  min  Fætter  ere  komne 
for  at  spørge  Dem  om,  hvor  Frøken  Erbach  er.« 

»Hun  er  vel  i  Præstegaarden?« 

»Nei,«  raabte  Eugen,  »De  har  inat  bortført 
hende.     De  er  en  Skurk!« 

»Vogt  Dem,  for  hvad  De  siger,«  sagde  Axel 
rolig.  »Jeg  kan  gjøre  min  Ed  paa,  at  jeg  ikke 
har  seet  Frøken  Erbach,  siden  jeg  var  i  Præste- 
gaarden.« 

»De  lyver!«  raabte  Eugen  rasende. 

»Slyngel!«  raabte  Axel  og  gav  ham  et  Slag 
paa  Øret. 

»Fordømte  Skurk,«  skreg  Rudolf  og  styrtede 
ind  paa  Axel. 

Det  saae  ud  til,  at  der  skulde  blive  Slags- 
maal,  og  her  vilde  Axel  komme  til  at  trække 
det  korteste  Straa;  thi  der  var  To  imod  En. 
Hans  Oppasser,  den  lille,  spinkle  Jøde,  vilde 
ikke  kunne  være  ham  til  Nytte.  Heldigviis  kom 
i  samme  Øieblik  Gendarm  Mogensen  sprængende 
over  Heden. 

»Fordømt,  der  kommer  en  Gendarm!«  ud- 
brød Eugen  forbløffet. 

Mogensen  holdt  sin  Hest  an,  tog  til  Huen 
og  meldte  til  Axel: 

»Hr.  Premierlieutenant,  Præsten  i  Sønder 
Løgum  har  bedt  mig  om  at  ride  til  Dem  og 
melde,  at  Deres  Kjæreste  er  kommen  til  Løgum 
Præstegaard,  og  der  vil  hun  blive.« 

»Tak  for  den  Efterretning,«  sagde  Axel  og 
rakte  Mogensen  Haanden.  »Her  staaer  et  Par 
Herrer,  som  ville  beskylde  mig  for  at  have 
bortført  Frøken  Erbach  og  have  opført  sig  imod 
mig  paa  en  høist  usømmelig  Maade.« 

»Skal  De  arresteres,  Hr.  Lieutenant?«  spurgte 
Mogensen. 

»Aa  nei,  de  ere  Fættere  til  Frøken  Erbach, 
jeg  vil  være  tilfreds,  naar  de  vende  tilbage  til 
Præstegaarden  i  Abild.« 

»Jeg  skal  sørge  for^  at  det  skeer,«  svarede 
Mogensen. 

De  to  Studenter  begyndte  slukørede  at  gaae 
deres  Vei,  de  indsaae,  at  de  havde  tabt  Slaget, 
og  at  de  vare  gaaede  ud  fra  den  urigtige  Forud- 
sætning, at  Axel  havde  bortført  Erna,  det  var 
tvertimod  hende  selv  som  havde  taget  den  Be- 
slutning at  flygte,  i — 

Et  Aarstid  efter  de  her  fortalte  Begivenheder 
holdt  Axel  og  Erna  Bryllup  i  Kjøbenhavn.  De 
kom  til  at  boe  i  en  hyggelig  Ulle  Villa  paa  Nørre- 
bro, der  ikke  dengang  var  saa  stærkt  bebygget  som 
nu.  De  levede  et  smukt  og  stille  FamilieUv  og 
kom  ikke  i  Etatsraad  Erbachs  store  Selskaber, 
han  var  bleven  Etatsraad,  da  hans  Venner  vare 
komne  til  Boret.  Fætter  Thomas  er  bleven  gift 
med  Louise,  der  gjør  store  Selskaber,  og  hendes 
Mand  er  bleven  Landsthingsmand  for  den  Kreds, 
hvori  den  store  Herregaard  Hgger,  som  han  arvede 
efter  Faderen.  Kammerraad  Grundtoft  er  endnu 
Folkethingsmand,  han  taler  om  at  ville  flytte  til 
Kjøbenhavn  med  sin  Kone  og  leve^af  sine  Bente- 
penge. Helene  er  bleven  gift  med  Emil,  som  er 
bleven  optagen  som  Kompagnon  i  Faderens  For- 
retning, Broderen  Frits  er  bleven  Overretsproku- 
rator.  Fru  Harder  opholder  sig  om  Somren  hos 
sin  Datter  i  Sønder-Løgum,  der  kommer  hvert 
Aar  et  Barn. 

Engang  imellem  besøge  Axel  og  Erna  Gros- 


492 


serer  Rasmus  Bagger  og  hans  Datter.  Her  var 
der  en  Aften  stor  Glæde ;  thi  Rostgaard  var 
bleven  udnævnt  til  Oberst  og  Brigadekommandeur 
og  skulde  boe  i  Kjøbenhavn. 

Mange  Aar  ere  nu  forløbne  siden  dengang; 
Seirens  Tid  med  dens  Efterdønninger  er  forbi. 
De,  som  da  vare  unge,  ere  nu  gamle,  de  leve 
helst  i  Fortiden,  og  man  kan  høre  dem  sige 
som  alle  ældre  Folk:  »I  vor  Tid  var  Alt  bedre 
end  nu.« 


-$Hå*     ENDE.      iÉK- 

Slør   og   Torn e  b usk 

(Blade  af  en  afdød  Redakteurs  Dagbog). 

(Forts.) 


Hun  drog  et  dybt  Suk  og  vedblev: 

»Den  stakkels  Kammerraad  vidste  i  Begyn- 
delsen ikke,  hvad  han  skulde  sige.  Han  er  en 
svag  Karakter,  og  Datterens  Fasthed  imponerede 
ham.  Pludselig  begyndte  han  at  oprulle  et 
Fremtidsbillede  for  Klara,  og  det  var  ikke  lyste- 
ligt. Han  fortalte  hende,  at  Alt,  hvad  Familien 
eiede  og  havde,  var  pantsat  til  min  Fader,  selv 
Kammerraadens  Pension.« 

»Er  det  muligt!« 

»De  veed  maaskee  ikke,  at  hans  Kone  paa 
Grund  af  en  Lamhed  i  de  to  sidste  Aar  ikke 
har  kunnet  forlade  Sengen.  Dette  i  Forbindelse 
med  de  stigende  Priser  paa  Alt  har  ødelagt 
den  stakkels  Kammerraads  Formuesomstændig- 
heder.  Min  Fader  har  lovet  at  eftergive  ham 
hele  Gjælden,  i  det  ØiebUk  Klara  bliver  hans 
Kone.« 

»Hvad  sagde  Klara  til  det?« 

»Hun  blev  frygtelig  bleg,  pressede  Haande«! 

mod  sit  Hjerte  og  har  udbedt  sig  otte  Dages 
Betænkningstid.« 

»Men  fortalte  hun  ikke,  at  jeg  havde  stillet 
min  lille  Førmue  til  hendes  Faders  Disposition.« 

»Derom  talte  hun  ikke,«  sagde  Klara  Ras- 
mussen, »desuden  har  jeg  faaet  det  Indtryk,  at 
hun  ...  at  hun  .  .  .« 

»At  hun  ikke  tænker  paa  mig?«  spurgte 
Holger  aandeløs. 

»Det  vil  jeg  just  ikke  sige  ;  jeg  tror  endogsaa, 
at  hun  synes  godt  om  Dem,  men  fortæl  hende 
endelig  ikke  igjen,  at  jeg  har  sagt  det.« 

»Hvorledes  skulde  jeg  kunne  fortælle  hende 
det  igjen?  Et  Møde  med  hende  synes  mig  en 
Umulighed.« 

»Det  vilde  maaske  ikke  være  saa  helt  umu- 
ligt, dersom  jeg  tog  mig  Kdt  af  Sagen.« 

»Bedste  Frøken,  o  ja,  gjør  det!« 

»Jeg  skal  tænke  derover.  Men  jeg  seer,  at 
T — .  er  utaalmodig  efter  at  erfare,  paa  hvilken 
Maade  De  muligviis  vil  kunne  hjælpe  os.« 

Holger  gav  Axel  T.  sin  Adresse  og  indbød 
ham  til  snarest  muligt  at  besøge  sig. 

»Med  Fornøjelse,«  svarede  T. 

»Før  ieg  idag  tager  Afsked  og  undskylder 
den  lange  Forstyrrelse  af  Deres  Samtale,  vil  jeg 
spørge  Dem,  Frøken  Rasmussen,  om  De  troer, 
at  De  allerede  imorgen  tidlig,  naar  De  følger 
Fanny  i  Skole,   kan  sige  mig,   om  jeg  tør  gjøre 

mig    Haab    om    en    Sammenkomst    med   Frøken 
Klara?« 

»Maaske.  De  kan  jo  forsøge  derpaa.« 
Holger  forlod  de  to  Elskende  med  nyt  Haab 
og  trykkede  ved  sin  Bortgang  Fanny  et  Par 
Kroner  i  Haanden  til  en  Kage.  Hun  saae  glad 
overrasket  paa  ham,  rødmede,  syntes  at  ville 
sige  Noget,  men  taug.  —  Frøken  Rasmussen 
havde  sagt,  at  Klara  syntes  godt  om  ham,  hvor 
det  gjorde  ham  henrykt,  han  kunde  juble  af 
Glæde,  men  saa  kom  han  til  at  tænke  paa  hendes 
Families  fortvivlede  Stilling,  at  hun  havde  udbedt 
sig  otte  Dages  Betænkningstid  paa,  om  hun 
vilde  bringe  sig  selv  som  Offer.  Da  blev  Holger 
igien  meget  bedrøvet.  Hans  Tanker  faldt  paa 
Klara  Rasmussen,  det  var  aabenbart,  at  hun 
skammede  sig  over  sin  Fader,  at  hun  Intet 
ønskede  heller  end  at  komme  bort  fra  sit  Hjem, 
Holger  vidste  ikke,  at  hun  jevnligt  havde  gjort 
Forsøg  derpaa,  men  at  Faderen  bestandigt  havde 
modsat  sig  det,  fordi  det  var  ham  billigere  at 
have  sin  Datter  end  en  Fremmed  til  at  bestyre 
hans  Hus.  Den  Ide,  som  Holger  havde  faaet, 
og  som  blot  var  bleven  antydet  for  Klara  Ras- 
mussen, besluttede  han  at  iværksætte  snarest 
muligt,  maaske  endnu  samme  Dag.  Han  vilde 
imidlertid  tænke  lidt  nærmere  over  den  og  styrke 
sig  til  dens  Udførelse,  derfor  gik  han  ind  paa 
Skydebanen  for  at  spise  til  Middag. 

Et  Par  Timer  efter  var  Holger  paa  Veien 
til  Nørrebro  for  at  finde  det  Hus,  hvori  den 
falske  Klara  R.  var  gaaet  ind,  efterat  have  tali 
med  Rasmussen.  Holger  havde  erindret  Hus- 
numret, hvorfor  Huset  fandtes  uden  Uleilighed, 
men  nu  gjaldt  det  om,  uden  at  vække  for  stor 
Opsigt,  at  faae  at  vide,  hvor  den  hemmeUgheds- 
fulde  Dame  boede.  Han  saae  op  og  nedad 
Huset,  ventende  paa,  at  et  lykkeligt  Tilfælde 
skulde  bringe  hende  til  et  eller  andet  Vindue, 
men  da  det  ikke  skete,  og  det  begyndte  at  blive 
mørkt,  besluttede  Holger  at  gaae  ind  til  en  Traad- 
handlerske,  der  boede  i  Stuen,  kjøbe  en  lille 
Gjenstand  og  ved  en  Samtale  om  muligt  faae 
den  Ubekjendtes  Opholdssted  at  vide. 

Han  traadte  da  ind  i  den  lille  Routik  og 
stod  —  ligeoverfor  Den,  han  søgte.  Hun  var 
altsaa  Traadhandlerske.  Overraskelsen  malede 
sig  vist  i  hans  Ansigt,  hun  saae  spørgende 
paa  ham. 

»Undskyld,«  sagde  Holger,  »jeg  kommer  i 
et  særegent  Ærinde.« 

»Ja  saa?«  spurgte  hun  noget  spidst  og  saae 
tillige  nysgjerrig  paa  ham. 

»Veed  De,  at  Hr.  Rasmussen  vil  gifte  sig 
igjen?« 

Holger  var  med  Forsæt  falden  med  Døren 
ind  i  Huset   og  oppebiede   nu  Virkningen  deraf. 

Hun  traadte  et  Skridt  tilbage,  blev  bleg  og  sagde 
aandeløst : 

»Det  er  ikke  sandt.« 

»Det  er  saa  sandt  som  jeg  elsker  den  Pige, 
han  vil  giftes  med,  høiere  end  mig  selv.« 

»Ja  saa?«  sagde  hun  og  Irak  Veiret  dybt. 
»Hvorledes  har  De  fundet  mig?« 

Han  fortalte  hende  det  ligefrem. 

»Saa  skulde  vi  dog  faae^  et  Stevnemøde,« 
sagde  hun  bittert. 

»Skæbnens  Veie  ere  underlige.  Jeg  har 
faaet  den  Ide,  at  De  baade  kan  og  vil 
hjælpe  os.« 

»Det  vil  jeg,«  svarede  hun  med  Energi, 
»det  vil  jeg,  ved  Gud  i  Himlen!  Men  tag 
Plads.  Fortæl  mig,  hvorledes  det  Hele  hænger 
sammen.« 

Holger  satte  sig  og  fortalte  hende  Alt.  Hun 
lyttede  til  med  spændt  Opmærksomhed  og  trak 
Veiret  dybt.  Det  blev  mørkt,  og  Gassen  skulde 
tændes.  Holger  saae,  at  hendes  Haand  rystede, 
da  hun  tændte  den.  Da  han  havde  endt.  sagde 
hun: 

»Nu  skal  jeg  fortælle  Dem  min  Historie. 
Vi  blive  maaske  engang  imellem  afbrudte  af  en 
Kunde.     Men  det  generer  Dem  vel  ikke?« 

»Ikke  paa  nogen  Maade.« 

»Del  er  nu  snart  tyve  Aar  siden <■  —  be- 
gyndte hun  —  »at  jeg  sammen  med  min  Moder 

boede  paa  Vesterbro.  Hun  var  Enke  efter  en 
Grosserer,  der  havde  efterladt  hende  en  Ulle  For- 
mue, tilstrækkelig  til  vort  Underhold.  Blandt  de 
Faa,  som  kom  i  vort  Hus,  var  —  Rasmussen. 
Han  var  dengang  et  ungt  Menneske,  saae  godt 
ud  og  var  ansat  paa  en  større  Grosserers  Kon- 
tor. Efterhaanden  forstod  han  at  vinde  Moders 
Tillid,  han  viste  hende,  hvorledes  hun  skulde 
faae  høiere  Renter  af  sine  Penge  og  kunde  sidde 
Timer  af  Gangen  og  beklage  sig  over,  at  han 
havde  forfeilet  sin  Stilling,  at  han  i  Grunden  var 
skabt  til  at  blive  Præst. 

Jeg  var  dengang  ung.  Det  blev  Rasmussen 
let  at  vinde  min  KjærUghed,  jeg  elskede  ham 
med  et  ungt  Hjertes  Friskhed  og  Styrke.  Moder 
gav  med  Glæde  sit  Samtykke  til  vor  Forlovelse, 
og  intet  syntes  at  mangle  i  min  Lykke.  Det 
var  mig  imidlertid  paafaldende,  at  Rasmussen 
begyndte  at  forlade  os  om  Aftnen  tidUgere  end 
han  pleiede,  ja,  nogle  Aftner  udeblev  han  gan- 
ske. Saaledes  var  der  forløbet  et  Aarstid,  og 
han  var  kommen  til  at  see  daarlig  ud.  Ansigtet 
var  blevet  blegt,  og  der  var  en  rød  Rand  under 
Øinene. 

Om  Sommeren  fik  jeg  en  Indbydelse  til  at 
besøge  en  Tante  paa  Fyen.  Rasmussen  lovede 
at  komme  over  og  hente  mig  efter  et  Par  Ugers 
Forløb.  Moder  vilde,  mens  jeg  var  borte,  gjen- 
nemgaae    en   Brøndkur   ved  Rosenborg    Brønd- 

anstalt.  Lægen  havde  allerede  i  flere  Aar  raadet 
hende  til  at  gjøre  det.  Jeg  levede  et  stille  og 
lykkeligt  Liv  ovre  paa  Fyen,  kun  Rasmussen 
manglede  i  min  Lykke;  thi  min  Kjærhghed  var 
endnu  lige  stærk. 

Da  modtog  jeg  en  Dag  et  Brev  fra  min 
Moder.  Inden  i  Brevet  laa  en  Vexel;  det  var 
første  Gang  i  mit  Liv,  jeg  saae  et  saadant 
Papir.  Nysgjerrig  begyndte  jeg  at  læse,  men 
alt  som  jeg  læste,  sortnede  det  for^  mine  Øine. 
Rasmussen  havde  efterskrevet  min  Moders  Navn 
paa  Vexlen,  den  var  altsaa  falsk.  Den- 
gang man  havde  præsenteret  hende  den  til  Be- 
taling, var  hun  bleven  bestyrtet,  forvirret,  men 
ædel  og  god  som  hun  var,  havde  hun  dog  sagt, 
at  Navnet  var  ægte.  Følgen  heraf  blev,  at  hun 
mistede  hele  sin  Formue  paa  et  Par  tusinde 
Kroner  nær.« 

»Hvilken  Skurkestreg!«  udbrød  Holger. 

»Det  var  en  Skurkestreg,«  sagde  hun.  »Jeg 
formaaer  ikke  at  skildre  Dem,  hvorledes  jeg 
dengang  blev  tilmode.  Det  var  som  om  jeg 
pludselig  var  styrtet  ned  i  en  mørk  Brønd,  og 
den  havde  lukket  sig  over  mig.  Og  med  Alt 
dette  følte  jeg,  at  jeg  elskede  Falskneren  endnu. 
O,  det  var  forfærdelige  Dage.  Jeg  fortalte  min 
Tante,  at  min  Moder  var  bleven  syg,  og  at  jeg 
pludselig  maatte  hjem.  Man  troede  mig,  og  en 
smilende  Sommeraften    kom   jeg    tilbage   til  mit 

Hjem.  Min  Moder  var  virkelig  bleven  syg, 
Sorgen  over  Tabet  af  hendes  Formue  og  endnu 
mere  Rasmussens  skammelige  Opførsel  havde 
nedbrudt  hendes  Helbred  og  lagt  Spiren  til  den 
Sygdom,  som  endes  hendte  Liv.  Hun  modtog 
mig  med  Taarer  og  det  Udbrud:  »Stakkels 
Marie ! « 

Jeg  sad  den  halve  Sommernat  ved  hendes 
Seng  og  talte  om  vor  Ulykke.  Hun  var  saa 
mild  i  sin  Dom  over  Rasmussen,  hun  mente, 
at  han  var  kommen  i  slette  Menneskers  Sel- 
skab, at  Ryens  Fristelser  havde  omspændt  ham, 
og  at  der  endnu  kunde  blive  et  godt  Menneske 
af  ham. 

»O,  Moder,  lader  os  forsøge  derpaa!«  ud- 
brød jeg. 

»Du  fordømmer  ham  altsaa  ikke?«  spurgte 
Moder. 

»Jo,  jo.  Moder,  jeg  fordømmer  ham,  men 
jeg  føler,  at  jeg  kan  tilgive  ham  Alt,  dersom  Du 
kan  det  Samme.« 

»Det  kan  jeg.  Marie.« 

»Lader  os  da  i  Forening  bede  Gud  om  at 
give  os  Styrke  til  at  gjøre  Rasmussen  til  et  godt 
Menneske,  lader  os  rive  ham  ud  af  hans  slette 
Selskab.« 

»Derom  yille  vi  bede  Gud,«  sagde  Moder. 

(Forts.), 

Dr.   med.  Cassans  Mord 

i 

1889. 

(Efter  „Der  neue  Pitaval".) 


åjr.  Cassan  var  75  Aar  gammel.  Fra  sin 
D  Ungdom  havde  han  boet  i  Albi  (Departement 
Håute-Garonne),  hvor  han  var  Overlæge  for 
det  derværende  Hospital  og  Daareanstalt.  I  sin 
lange  Levetid  havde  han  modtaget  større  Aner- 
kjendelse  end  Penge  for  sin  Virksomhed.  Den 
gamle  Læge  beholdt  den  tidligere  Tids  Taxt  og 
tog  kun  en  Francs  for  et  Sygebesøg.  Hans 
Indkomster  bestode  i  de  senere  Aar  især  i 
hans  faste  Gage  som  Hospitalslæge  og  Ud- 
byttet af  en  lille  Landeiendom.  Han  eiede  et 
Hus  i  Albi,  og  der  boede  han  selv,  hans  Vin- 
gaarde »La  Grave«  vare  blevne  temmelig  værdi- 
løse efter  at  være  blevne  hjemsøgte  afPhylloxe- 
raen.  Hans  Proces  om  en  Arv  paa  20,000  Francs 
synes  ikke  at  skulle  faae  nogen  Ende.  Hans 
aarlige  Indkomster  beløbe  sig  til  en  6  til  7,000 
Francs. 

Efter  at  Dr.  Cassan  var  bleven  Enkemand, 
blev  han  mere  og  mere  hypochondrisk.  Hans 
Husstand   bestod  af  ham  selv,   en  Husholderske 

Philippine  Siccard,  en  Tjenestepige  af  den  gamle 
Skole  og  en  Tjener,  'fler  tillige  var  Kudsk  og 
Staldkarl.  I  den  sidste  Tid  Deklædte  Justin 
Durand  denne  Plads,  en  ung,  smuk  Karl  paa  25 
Aar.  Justin  levede  ikke  altid  i  den  bedste  For- 
staaelse  med  den  gamle  Husholderske,  fordi  hun 
bestyrede  Huset  med  stor  Sparsommelighed. 
Den  gamle  Herre  prøvede  selv  alle  Regninger  og 
rykkede  kun  nødigt  ud  med  Penge  til  Hushold- 
ningen. Justin  beklagede  sig  ikke  helt  med 
Urette  over,  at  den  gamle  Herre  paalagde  ham 
for  mange  Fastedage.  Forøvrigt  gjaldt  han  for 
ærlig  og  sit  Herskab  hengiven,  og  da  Lægen  fik 
Kopper,  pleiede  Justin  ham  paa  en  opofrende 
og  dygtig  Maade. 

Dr.  Cassan  havde  en  eneste  Søn,  Gustav. 
Denne  var  traadt  ind  i  Statstjenesten  og  stegen 
til  Underpræfekt,  men  da  bleve  hans  Lunger  an- 
grebne, og  han  maatte  tage  sin  Afsked.  I  De- 
cember 1887  døde  han  i  sin  Faders  Hus.  Han 
efterlod  sig  en  ung  Enke  med  fire  Børn  og  des- 
uden en  stor  Gjæld. 

Nu  oprandt  der  strenge  Tider  for  Enken, 
født  Emilie  Peyronnet  de  Berre.  Hun  og  hendes 
Børn  spiste  Naadsensbrødet  i  Svigerfaderens 
Hus  og  vare  prisgivne  Oldingens  og  Husholder- 
skens ilde  Luner.  Den  unge  Kone  sørgede  dag- 
lig over  dette  Forhold.  Det  krænkede  hende, 
at  hun    ikke    kom   til    at    bestyre    Huset,     men 

maatte  finde  sig  i  Husholderskens  Bestemmelser. 
Det  var  en  haard  Skole  for  den  levelystne,  knap 
27  Aar  gamle  Frue,  der  længtes  efter  Sel- 
skabslivets Glæder  og  forstod  ved  sit  Toilette  at 
gjøre  sin  Skjønhed  gjældende.  Opholdet  hos 
den  gnavne,  mistroiske  og  despotiske  Svigerfader 
blev  hende  mere  og  mere  uudholdeligt. 

Naar  Trykket  blev  for  haardt,  kom  det  under- 
tiden til  voldsomme  Scener,  der  regelmæssigt 
endte  med,  at  Fruen  maatte  give  efter.  Det 
kom  endehg  til  et  Brud  i  Begyndelsen  af  April 
1889.  Doktoren  bebreidede  med  haarde  Ord 
sin  Svigerdatter,  at  hun  om  Aftenen  hemmeligt 
forlod  Huset  og  stod  i  Forhold  til  en  Officer. 
En  Dag  var  Fru  Cassan  gaaet  ud  og  først  kom- 
men hjem  efter  Midnat.  Hendes  Svigerfader  var 
bleven  oppe  for  at  vente  paa  hende  og  modtog 
hende  meget  barsk.  Paa  hans  Spørgsmaal,  hvor 
hun  havde  været,  svarede  hun,  at  hun  havde 
været  hos  en  Officersfamilie.  Doktoren  sagde, 
at  hun  løi.  Der  opstod  en  heftig  Ordstrid,  Fru 
Cassan  erklærede,  at  hun  ikke  mere  kunde  ud- 
holde dette  Liv,  hun  vilde  forlade  Huset  og  tage 
hjem  til  sin  Moder,  der  boede  i  Toulouse.  Fru 
Peyronnet  var  Enke  og  uden  Formue. 

Fru  Cassan  udførte  den  følgende  Morgen 
sit  Forsæt.  Svigerfaderen  havde  ønsket  at  be- 
holde de  to  ældste  Sønnesønner,  men  hun  tog 
sine    fire   Børn    med    sig.       Nu     paafulg^e     der 

pinlige  Forhandlinger  mellem  dem.  Dr.  Cassan 
kunde  ikke  strax  bekvemme  sig  til  at  give 
sin  Svigerdatter  en  Understøttelse.  Ifølge  franske 
Love  skulde  han  imidlertid  understøtte  sine 
Børnebørn,  og  han  bekvemmede  sig  derfor  til 
at  betale  sin  Svigerdatter  1500  Francs  aarlig 
paa  den  Betingelse,  at  hans  to  ældste  Sønne- 
sønner skulde  blive  i  hans  Hus.  Han  truede 
under  Forhandlingerne  med,  at  han  vilde  lade  en 
Fordring  paa  20,000  Francs,  som  Fru  Cassans 
Moder  skyldte  ham,  inddrive  uden  Skaansel. 

Den  gamle  Herres  Stemning  blev  mørkere 
og  mørkere.  Han  sagde:  »Jeg  har  mistet  min 
eneste  Søn,  nu  staaer  der  kun  tilbage,  at  man 
tager  Livet  af  mig.«  Han  sagde  om  sin  Sviger- 
datter: »Denne  Landstrygerske  er  i  Stand  til 
at  give  mig  Gift.« 

Til  Forstanderinden  for  de  Søstre,  der  vare 
Sygepleiersker  ved  Hospitalet  og  Daareanstalten, 
udtalte  han  Frygt  for  at  blive  myrdet  af  sin 
Svigerdatter.  Og  for  at  beskytte  sig  mod  plud- 
selige Angreb,  lod  han  den  indvendige  Side  af 
sin  Sovekammerdør  forsyne  med  Jernbeslag  og 
Slaaer,  og  desuden  lod  han  en  Sikkerhedskjæde 
anbringe.  I  samme  Værelse  fandtes  flere  skarp- 
ladte Bøsser.  Han  lod  alle  Laasene  i  sit  Hus 
forandre  og  gav  til  Grund  derfor,  at  hans  Sviger- 
datter kunde  lukke  sig  ind  i  Huset  med  en  Hoved- 
nøgle, som  hun  havde  taget  med  sig. 

Om  Morgenen  den  1ste  Mai  indtraf  Noget, 
der  rystede  dybt  den  gamle  Mand  og  næsten 
bragte  ham  ud  af  sig. selv.  Hans  Husholderske 
Phihppine  Siccard  døde  pludselig.  Dagen  i  For- 
veien  var  hun  med  Justin  tagen  ud  til  La  Grave, 
det  lille  Vingods,  der  tilhørte  Lægen.  Efter  den 
Aften  at  have  spist  Løgsuppe,  Æg  og  Kartoffel- 
salat fik  den  Gamle  Krampe  og  Opkastninger. 
Justin  tilbragte  Natten  hos  den  Syge,  han  gav 
hende  The  og  opvartede  hende.  Hendes  Tilstand 
forværrede  sig  mere  og  mere,  og  ved  Daggry 
var  hun  et  Lig.  Dr.  Cassan  sagde:  »Nu  kom- 
mer Rækken  til  mig.  Jeg  seer  det.  Men  hun 
skal  blot  vove  at  forsøge  derpaa.  Jeg  skal  vide 
at  modtage  hende.  Jeg  har  tre  ladte  Geværer 
i  mit  Sovekammer.  Hun  vil  faae  at  vide,  med 
hvem  hun  har  at  gjøre.« 

Otte  Dage  senere  blev  Dr.   Cassan   myrdet. 

I  den  skjæbnesvangre  Nat  mellem  8de  og 
9de  Mai  1889  Kl.  r/2  mødte  Justin  Durand  i 
Politibureauet  bleg  og  forstyrret,  kun  iført  Skjorte 
og  Blouse,  og  fortalte  med  taarekvalt  Stemme : 
»Man  har  myrdet  min  gode  Herre!  Hundens 
Gjøen  vækkede  mig.  Forskrækket  iførte  jeg  mig 
mine  Benklæder,  mens  min  Dør  zittrede  under 
frygtelige  Slag.  Det  var  Morderen,  som  søgte 
at  trænge  ind  til  mig,  efterat  han  havde  dræbt 
min  Herre.  Jeg  stemmede  med  al  min  Kraft  mod 
Døren,  men  pludselig  gav  den  efter,  og  Morderen 

bibragte  mig  et  slemt  Saar.«  Justin  Durand 
fremviste  sin  venstre  Haand,  og  man  saae,  at 
der  med  en  Kniv  var  tilføiet  ham  et  dybt  Saar 
i  Tommelfmgren.  »Jeg  skreg  høit  om  Hjælp,« 
vedblev  Durand,  »da  greb  Morderen  Flugten. 
Han  kom  mig  snart  af  Syne  i  de  mennesketomme 
Gader.  Det  var  Nat  og  mørkt,  jeg  kunde  ikke 
nøie  kjende  hans  Træk,  kun  opdagede  jeg,  at 
han  havde  et  stridt  Skjæg.  Jeg  har  tydeligt 
sporet  de  korte,  stride  Haar,  da  jeg,  ved  at 
værge  for  mig,  kom  til  at  gribe  ham  i  Ansigtet.« 

Politiet  saavel  som  de  Nærmestboende,  der 
vare  blevne  allarmerede,  begave  sig  paa  Stedet 
til  Dr.  Cassans  Bolig,  ledsaget  af  Justin  Durand, 
der  skjælvede  over  alle  Lemmer  og  hvert  Øie- 
blik  truede  med  at  falde  om.  Man  fandt  Oldin- 
gen død  og  allerede  kold,  han  laa  udstrakt  paa 
paa  Gulvet  i  sit  Sovekammer,  og  han  var  iført 
en  gammel  Slobrok.  Pandeskallen  var  slaaet  i 
Stykker,  Struben  gjennemskaaren  af  et  frygtehgt 
Dolkestød,  og  den  høire  Tommelfinger  ved  et 
Snit  næsten  skilt  helt  fra  Haanden. 

Mordet  maatte  være  sket  tæt  ved  Sengen. 
Paa  Døren  kunde  ikke  opdages  noget  Forsøg 
paa  Indbrud.  Sikkerhedskjæden  var  løftet  og 
ikke  taget  af,  Slaaerne  skudte  og  ikke  brækkede 
fra.  De  ladte  Geværer  fandtes  paa  deres  Plads. 
Man  antog,  at  en  Lægen  bekjendt  Stemme  havde 
forlangt  at  komme  ind,  medens  Morderen  ventede 

i  Forværelset,  og  da  den  gamle  Mand  aabnede 
Døren,  havde  Morderen  styrtet  sig  over  ham 
med  Kniv  og  Øxe. 

Morderen  havde  aabenbart  kjendt  Husets 
Lokaliteter.  Skrivebordet  og  en  Kasse,  hvori 
Dr.  Cassan  pleiede  at  gjemme  sine  Penge,  vare 
rodede  igjennem.  Man  saae  ganske  tydeligt 
Sporet  af  en  blodig  Haand.  Papirerne,  som  laae 
paa  Skrivebordet,  vare  kastede  imellem  hinanden. 
Paa  Skrivebordet  fandt  man  en  Dirk,  som  Mor- 
deren havde  glemt.  Skodderne  for  Vinduerne 
vare  ikke  rørte,  man  havde  ikke  forsøgt  paa  at 
aabne  dem  paa  voldsom  Maade. 

Havde  man  at  gjøre  med  Indbrudstyve, 
maatte  det  være  Folk  af  en  særegen  Slags;  thi 
Lægens  Gulduhr  med  den  vægtige  Guldkjæde  og 
Familiejuvelerne  vare  urørte.  Ja,  endnu  mere, 
i  Skrivebordsskuffen  laae  4  Banknoter  hver  paa 
100  Francs  og  et  ringe  Antal  Guldstykker. 

Hvad  havde  da  Morderen  søgt  efter?  Papirer? 
Et  Testamente? 

Senere  Undersøgelser  lode  formode,  at  Rov- 
morderen med  beraad  Hu  havde  ladet  Værdi- 
papirer ligge  for  at  føre  Politiet  paa  Vildspor. 
Hundrede-Francsnoterne  vare  urørte,  manglede 
der  maaske  Tusinde-Francsnoter?  Dr.  Cassan 
havde  for  nogle  Dage  siden  vundet  sin  Proces 
og  faaet  udbetalt  omtrent  21000  Francs.  Man 
maatte  antage,  at  Morderen  havde  været  under- 

rettet  herom,  men  han  bedrog  sig,  hvis  han 
havde  ventet  at  finde  denne  Sum.  Dr.  Gassan 
havde  sagt  til  Notar  Frénouls,  at  han  ikke  vilde 
have  disse  Penge  liggende,  han  vilde  anbringe 
8000  Francs  i  Statsobligationer  og  anvende  12000 
Francs  til  at  dække  Sønnens   sidste  Gjæld  med. 

Undersøgelsen  førte  ikke  til  positive  Re- 
sultater. Det  var  utvivlsomt,  at  der  ikke  havde 
fundet  et  voldsomt  Indbrud  Sted,  Dørene, 
Vinduerne  og  Laasene  vare  ubeskadigede. 
Morderen  maatte  enten  være  en  Husbeboer  eller 
en  saadan  maatte  have  hjulpet  ham. 

Hvem  var  Morderen? 

Det  gik  her,  som  det  gaaer  saa  ofte  ved 
lignende  Leiligheder,  at  Mængden  danner  sig  en 
urigtig  Mening,  men  tør  dog  sværge  paa,  at  denne 
Mening  er  den  rigtige.  Naar  A.  B.  C.  ja  endog 
D.  er  af  samme  Mening  som  jeg,  er  jeg  fuldt 
overbesviist  om,  at  min  Mening  er  rigtig.  Jeg 
bliver  meget  vred  paa  Den,  der  mener  det 
Modsatte,  og  jeg  forlanger,  at  Politiet  skal  være 
ligesaa  klog  som  jeg,  er  det  af  en  anden  Mening, 
beklager  jeg,  at  Byen  har  et  saa  daarligt  Politi. 

Hele  Byen  beskyldte  Fru  Gassan,  den 
Myrdedes  Svigerdatter,  for  at  have  begaaet 
Mordet,  og  Alle  glædede  sig  over,  at  hun  et 
Par  Dage  efter  blev  arresteret.  Undersøgelses- 
dommeren havde  givet  efter  for  den  offentlige 
Menings  Tryk,    men  han   vidste  meget  godt,    at 

Mistanken  mod  Fru  Cassan  stod  paa  svage 
Fødder.  Det  var  altsaa  en  utilgivelig  Svaghed 
af  ham,  at  lade  hende  arrestere ;  thi  ingen 
Dommer  bør  pleie  Retten  til  den  offentlige 
Menings  Behag. 

Paa  Sovekammergulvet  var  der  fundet  Aftryk 
af  en  blodig,  nøgen  Fod,  men  Foden  var  en 
Mands,  Tæerne  vare  tydeligt  at  se.  Under 
Straaet  i  Stalden  var  der  blevet  fundet  en  blodig 
Øxe  og  i  Retiraden  en  antik  Dolk  med  Elfenbens- 
fæste.  Dolken  bar  ogsaa  Spor  af  Blodpletter. 
Dr.  Cassan  havde  eiet  denne  Dolk  og  brugt  den 
som  Papirkniv.  (Forts.) 


Donna  Brigida. 


[Sluttet.] 


Om  Dagen  derimod  sad  hun  i  Timeviis 
foran  sin  Hytte  og  stirrede  taus  ud  for  sig  uden 
at  værdige  eller  svare  paa  de  Spørgsmaal,  som 
gjordes  hende.  Nærmede  Nogen  sig,  da  hævede 
hendes  bestandige  Ledsager,  den  sorte  Kat,  sit 
Hovede,  saae  rasende  med  sine  funklende,  grønne 
Øine  paa  Fredsforstyrreren  og  hvæsede.  Ved- 
kommende styrtede  da  forskrækket  bort. 

Alkalden  havde  en  smuk  Gudsøn.  Pablo 
Sanehez,  en  vild  Yngling,  der,  skjøndt  han  kun 
var  sexten  Aar  gammel,  kunde  ride  Vædderidt 
med  enhver  Gaucho  og  slynge  Lassoen.  Han 
var  Alles  Yndling  og  sine  Jevnaldrendes  Fører 
og  Afgud,  endog  Landsbyens  Piger,  det  ellers 
gjerne  spotte  over  den  umodne  Ungdom,  tilka- 
stede ham  mangt  varmt  Blik,  naar  han  paa  sin 
fyrige  Hest  sprængte  stolt  gjennem  Gaderne. 

Pablo  Sanehez  galoperede  en  Dag  med  sine 
lystige  Kammerater  forbi  Donna  Brigidas  Hytte 
og  spottede  overmodigt  over  hendes  uhyggelige 
Grublerier.  Da  var  hun  faret  op  og  havde  ud- 
strakt Haanden  besværgende  imod  ham.  hun 
havde  mumlet  Noget,  som  Ingen  forstod.  Da 
snublede  Ynghngens  Hest,  og  Landsbyens  bedste 
Rytter  styrtede  hovedkulds  til  Jorden.  Blodig 
og  bevidstløs  bare  Kammeraterne  ham  til  Fa- 
derens Hus. 

Ingen  kunde  her  hjælpe  uden  Hexen. 

Den  gamle  Sanehez  sneg  sig  til  hende  og 
bød  hende,  hvad  hun  vilde  have,  hvis  hun  vilde 
frelse  hans  Søn.  Hun  vægrede  sig,  og  Sønnen 
døde. 

Landsbyens  Beboere  bleve  endnu  mere  angst 
for  hende  end  før. 

Kun  Alkalden  Don  Ramon  Medina  tabte 
ikke  Modet.      Hans  Gudsøns  Død    havde   rystet 

ham  stærkt.  Han  begav  sig  til  Brigida  og  gjorde 
hende  Bebreidelser. 

»Hvorfor  har  Pablo  maattet  døe?«  spurgte 
han. 

> Fordi  Sanehez  ikke  har  gjort  sin  PUgt 
og  betalt  mig,  hvad  jeg  har  fordret  af  ham.« 

»Er  Du  da  Herskerinde  over  os,  vil  Du  byde, 
og  skulle  vi  adlyde?« 

»Jeg  er  Herskerinde  over  Jer.  For  at  be- 
vise det,  fordrer  jeg  fra  idag,  at  Du  daglig  brin- 
ger mig  en  Peseta  og  paa  min  Navnedag  10 
blanke  Duros.« 

»Du  raser.  Forglem  ikke,  at  jeg  her  er 
den  øverste  Politimyndighed,  at  jeg  kan  lade 
Dig  arrestere  og  stille  for  Retten  i  Mexiko.« 

Den  Gamles  Øine  skøde  Lyn. 

»Forsøg  derpaa.  Den  Dag,  Du  vover  at 
lægge  Haand  paa-  mig,  skal  din  Førstefødte 
jamre  i  Krampe;  og  naar  dine  Betjente  slæbe 
mig  frem  for  Dommeren,  da  vil  Du  være  barnløs, 
naar  Du  skal  optræde  som  Vidne  imod  mig.« 

Medina  veg  forfærdet  tilbage.  Han  var  en 
modig  Mand,  men  bange  for  den  hlle  Kvinde, 
ond  og  hadefuld  stirrede  hun  paa  ham. 

»Gaa  hjem,«  hvæste  hun,  »see  dine  Børn 
ind  i  Øjnene  og  vov  for  Fremtiden  ikke  at  være 
mig  imod.  See,  allerede  er  den  første  Kreds 
dragen.« 

Hendes  Krykke  foer  gjennem  Luften. 

Da  blev  Faderens  Hjerte  grebet  af  stor 
Angst.  I  Aanden  saae  han  sine  blomstrende 
Børn  blive  pinte  af  ukjendte,  frygtelige  Syg- 
domme.    Blodet  steg  ham  til  Hovedet. 

,   »Madonna  være  mig  naadig!«  stønnede  han. 

I  det  næste  Øjeblik  borede  han  sin  Kniv  i 
Brigidas  Strube.  Blodet  sprudede  som  et  Spring- 
vand ud  af  Halsaaren,  og  hun  faldt  sammen. 

Nu  ilede  Don  Ramon  Medina  til  Mexiko  og 
fremstillede  sig  for  Retten.  Juryen  frikjendte 
ham.  Man  lod  derefter  en  Domstol  af  Rets- 
kyndige  afsige  Dom,   ogsaa  den  frikjendte  ham. 

Dette  tildrog  sig,  som  allerede  fortalt,  i 
Mexiko  1888. 


ryx/'x/'/ZM/y//'/:/yxxyyxMrjy^^^ 


I  næste  Hefte  bliver  paabegyndt  La 
Costa,  historisk  Novelle  af  Michael  Gjørup,  revi- 
deret af  M.  Goldschmidt. 

Novellen  vil  blive  indledet  med  nogle  Breve 
fra  Professor  Goldschmidt  til  Kapitain  Gjørup, 
af  disse  vil  fremgaae,  hvor  stor  Andel  Professor 
Goldschmidt  har  havt  i  Novellen,  der  anonym 
i  1859  fremkom  i  »Nord  og  Syd<^  og  gjorde 
megen  Lykke. 


Redakteur:    Kapitain  Michael  Gjørup. 

Udgiver:  Th,  Sørensen  (Rudolf  Kleins  Efterfølger). 

Tr7kt  hoi  Ghr.  Birch,  Gotkersgade  06. 

La  Costa. 


Historisk  Novelle  af  Michael  Gjørup. 
Revideret  af  M.  Goldschmidt, 

imet  er  nødvendigt,  at  jeg  forudskikker  et  Par 
(&^  Bemærkninger  til  Novellen  »La  Costa«,  som 
jeg  skrev  i  Fredericia  under  et  Ophold  der  i 
Aarene  1857 — 60.  Det  vil  nemlig  af  neden- 
staaende  Breve  fra  Professor  Goldschmidt  til  mig 
fremgaae,  at  han  har  sin  Deel  i  »La  Costa«. 
Jeg  sendte  Novellen  til  eventuel  Optagelse  i 
»Nord  og  Syd«  og  modtog  derefter  følgende 
Brev,  dateret  den  17.  April  1859. 

»Jeg  har  strax  læst  Deres  Fortælling  »La 
Costa«  og  vil  Kgesaa  hurtig  sige  Dem  min  Me- 
ning. 

Den  indeholder  ikke  blot  særdeles  gode 
Partier,  men  er  at  rose  i  Anlæget  og  i  Maaden, 
hvorpaa  Handhngen  skrider  frem  og  Karaktererne 
udvikles. 

Men  der  er  adskillige  Partier,  som  ere 
ganske  mislykkede,  tilsyneladende,  fordi  de  ere 
skrevne  for  hastig.  Og  værst  i  denne  Hen- 
seende er,  at  Hovedpersonen  la  Costa  ikke  er 
tegnet  med  en  saadan  Blanding  af  Lys  og  Skygge, 
at  han  finder  virkelig  Interesse  og  Medfølelse. 

ta  Costa.  17 

Jeg  antager  forresten,  at  alle  Feil  kunde 
rettes  paa  temmelig  negativ  Maade,  nemlig  blot 
ved  at  stryge  ud.  Thi  flere  Steder  har  jeg  be- 
mærket, at  naar  la  Costa  blot  taug  mere,  vilde 
det  være  bedre  for  ham  (æsthetisk  talt).  Saa- 
ledes  og  med  andre  Personer. 

Det  kunde  være,  at,  hvis  De  gav  mig  Haand 
og  Hals  over  Fortællingen,  kunde  jeg  gjøre  disse 
Forkortelser,  men  da  De  maaske  vilde  mene,  at 
Fortællingen  saa  ikke  egenlig  blev  Deres,  skal 
jeg  ikke  insistere  videre  herpaa. 

Forventende   Deres   Bestemmelse   om,   hvad 
jeg  skal  gjøre  med  Manuskriptet,  forbliver  jeg 
Deres  ærbødigste 

M,  Goldschmidt.'^ 

Det  næste  Brev  er  dateret  den  26.  Mai  1859 
og  lyder: 

>  Jeg  har  modtaget  Deres  Brev,  hvori  De 
giver  mig  »Hals  og  Haand«  over  la  Costa,  og 
desuden  det  Budskab,  der  meldte  mig,  at  De  ved 
at  see  de  Forandringer,  jeg  foretog,  antog  at 
lære  Noget.  Da  jeg  er  ældre  i  Faget  end  De, 
vil  jeg  ikke  drive  Beskedenheden  saa  vidt,  at 
jeg  noterer  Muligheden  af  dette  Sidste,  især  da 
en  Deel  af  Belæringen  vil  bestaae  i  Beskæring. 
De  husker  jo  nok  den  tydske  Digters  Ord  om, 
»Was  er  verschweigt«. 

Nu  vil  De  snart  see  første  Halvdeel  af  No- 


515 


vellen  trykt,  og  jeg  beder  Dem  da  strax  melde 
mig,  hvorledes  De  er  fornøiet  med  dens  Ud- 
seende. 

Jeg  meddeler  endnu,  at  jeg  honorerer  Bi- 
drag, men  De  vil  finde  det  billigt,  at  Honoraret 
i  nærværende  Tilfælde  bliver  lidet.  Paa  hvilken 
Maade  De  senere  vil  udgive  Novellen,  om  jeg 
skal  lade  den  staae  »i  Blyet«  for  Dem,  afhænger 
af  nærmere  Korrespondance. 

Ærbødigst 

M,  Goldschmidt.'-'- 

Novellen  udkom  ikke  særskilt  det  Aar,  imid- 
lertid maa  jeg  et  Aarstid  efter  have  ønsket,  at 
det  skete  og  modtog  i  den  Anledning  følgende 
Brev  fra  Goldschmidt,  dateret  12.  Febr.  1860: 

»Med  Hensyn  til  Deres  ærede  Forespørgsel, 
der  synes  at  være  bleven  sendt  mig  gjennem  en 
Boghandler  Schønberg,  kan  jeg  kun  gjentage, 
hvad  jeg  alt  tidhgere  har  yttret.  Det  vil  falde 
Dem  Kdt  besværligt  at  udgive  en  Fortælling  som 
Deres,  der  helt  igjennem  er  paavirket  af  en  an- 
den Forfatter  og  indeholder  mange  Stykker, 
skrevne  af  ham.  Jeg  havde  naturligviis  aldrig 
indladt  mig  paa  Sligt,  hvis  det  ikke  havde  været 
en  anonym  FortælUng  i  mit  Skrift,  og  hvis  ikke 
Meningen  tillige  havde  været  at  imødekomn:ke 
Deres  Ønske  og  give  Dem  en  paa  større  Er- 
faring grundet  Paaviisning  af,  hvorledes  en  saa- 

17* 

dan  Novelle  heldigst  bør  indrettes.  Nu,  ved  den 
nye  Udgivelse,  paahviler  Dem  kun  den  Pligt,  at 
sige  den  rene  skjære  Sandhed.  Jeg  kan  ikke 
skrive  Fortalen,  da  jeg  —  om  jeg  end  troer  at 
have  virket  forbedrende  paa  Fortællingen  — 
ikke  selv  kan  proklamere  det.«  — 

Ved  at  meddele  Professor  M.  Goldschmidts 
Breve  troer  jeg  nu  at  have  sagt  den  rene  skjære 
Sandhed  eller  rettere  at  have  ladet  ham  selv 
sige  den.  Slutningen  af  ovenstaaende  Brev  skal 
jeg  ogsaa  tillade  mig  at  hidsætte. 

»Deres  nye  Fortælling  vil  jeg  gjerne  gjen- 
nemlæse,  men  maa  forberede  Dem  paa,  at  det 
muHg  kan  koste  nogen  Tid,  da  jeg  er  meget 
beskjæftiget,  dels  med  Udgivelsen  af  »Blandede 
Skrifter«  dels  med  »Hjemløs«  paa  Engelsk,  hvilket 
ogsaa  er  Anledningen  til,  at  »Nord  og  Syd« 
stadig  lader  vente  paa  sig.  Hvorledes  man  efter 
den  Annonce,  hvormed  jeg  foreløbig  standsede 
Skriftet,  kan  troe  det  opgivet,  vilde  være  mig 
en  Gaade,  hvis  jeg  ikke  vidste,  at  der  er  et 
Publikum,  som  troer  »Dagbladet«,  men  jeg  an- 
tog ikke,  at  De,  høistæ^ede  Hr.  Lieutenant,  havde 
Grund  til  at  være  troende  i  den  Retning. 

Med  venlig  Tak  for  Deres  Brevs  øvrige, 
velvillige  Indhold 

Deres  ærbødigste 

M,  Goldschmidt,  f- 

Professor  Goldschmidts  sidste  Brev  til  mig 
om  denne  Sag  lød: 

»Det  skulde  virkelig  gjøre  mig  ondt,  om  jeg 
havde  skrevet  mit  forrige  -Brev  saaledes,  at  det 
deraf  kunde  synes,  som  om  jeg  var  »vred«  paa 
Dem.  »Nichts  die  Idee  davon«.  Ligesaa  Kdt 
har  jeg  paa  nogensomhelst  Maade  villet  mod- 
sætte mig  eller  fraraade  Udgivelsen  af  la  Costa. 
Under  den  bestemte  Forudsætning,  at  den,  som 
De  skrev,  skulde  ud,  indlod  jeg  mig  kun  paa  at 
besvare  Deres  Forespørgsel  om  Fortalen.« 

»La  Costa«  kom  heller  ikke  ud  dengang. 
»Dagbladet«  angreb  Alt,  hvad  jeg  skrev,  det  var 
ogsaa  en  afgjort  Modstander  af  Goldschmidt,  og 
jeg  har  da  maaske  ment,  at  det  var  bedre  at  lade 
»La  Costa«  hvile  i  »Nord  og  Syd«  til  bedre  Tider. 

Slutningen  af  sidste  Brev  lød  saaledes: 

»Den  Novelle,  De  nu  har  sendt  mig,  maa, 
som  jeg  tillod  mig  at  fortælle  Dem  forrige  Gang, 
vente  en  Stund:  thi  jeg  har  meget  at  varetage, 
og  jeg  giver  mig  kun  af  med  Kritik,  naar  jeg 
netop  føler  mig  oplagt  dertil. 

»Hvis  jeg,  som  Mange  ifølge  Deres  Med- 
delelse ønske,  skrev  om  den  danske  Politik, 
vilde  jeg  kun  opnaae  at  blive  Gjenstand  for 
Upopularitet.  Ingen  vil  see  Sandheden,  og  Ingen 
vil  høre  den,  skjøndt  den  skriger  til  Enhvers 
Samvittighed.  Ærbødigst 

M.  Goldschmidt.f^ 

Jeg  vil  her  meddele  det  sidste  Brev,  jeg 
modtog  fra  Professor  Goldschmidt  om  et  literairt 
Arbeide.  Det  er  dateret  den  25.  April  18(J5  og 
lød  saaledes: 

»Jeg  kan  ikke  undlade  før  min  Afreise  at 
takke  Dem  hjerteUg  for  det  mig  tilsendte  Bind 
af  »Enhver  Sit«,  men  især  for  en  Deel  af  Deres 
Skildringer  fra  Krigen,  der  ved  deres  Naturlig- 
hed, Simpelhed  og  underliggende  Følelse  meget 
have  tiltalt  mig. 

Høiagtelsesfuld 
Deres 

M.  Goldschmidt.« 

Disse  Skizzer  udkom  siden  særskilt  under 
Titlen  »Skizzer  fra  Krigen«. 

Det  er  saaledes  iaar  32  Aar  siden,  at  »La 
Costa«  blev  offenUggjort  i  »Nord  og  Syd« ;  heller 
ikke  nu  udkommer  den  særskilt,  men  i  10  Øre 
Bibliotheket ;  den  har  velsagtens  længe  været 
glemt  og  har  derved  faaet  Nyhedens  Interesse. 
Det  er  mit  Haab,  at  den  vil  blive  modtagen  med 
samme  Velvillie,  som  den  i  sin  Tid  blev  det  i 
»Nord  og  Syd«. 

Michael  Gjerup, 

mellem  Aarhus  og  Randers  ligger  den 
gamle  Gaard  eller  Borg  »Skodstrup«.  Allerede 
i  lang  Frastand  seer  man  dens  tre  Taarne  rage 
op  over  Skoven,  der  paa  de  to  Sider  omgiver 
den.  De  to  andre  Sider  beskylles  af  en  lille 
Sø.  Kommer  man  nærmere,  seer  man,  at  Bor- 
gen er  omgiven  af  en  Vold  og  en  Grav;  den 
Sidste  modtager  endnu  som  i  gamle  Dage  sit 
Vand  fra  Søen.  Over  Indkjørselen  læses  Aars- 
tallet  1553  samt  en  latinsk  Indskrift,  hvoraf  en 
Deel  dog  er  udslettet  af  Tidens  Haand.  To  af 
Taarnene  ere  fiirkantede,  men  det  tredie,  lavere, 
er  rundt  og  kun  et  Trappetaarn.  Skjøndt  der 
tydelig  nok  ved  Gaardens  Opførelse  er  blevet 
seet  mere  paa  Nytten  end  paa  Skjønheden,  og 
Bygningen  er  uden  nogen  bestemt  architektonisk 
Stiil,  vil  dog  den  hele  store  Steenmasse  aldrig 
undlade  at  gjøre  et  imponerende  Indtryk  paa 
Beskueren  og  minde  ham  om  en  Tid,  da  enkelte 
Slægter  fra  slige  stolte  Adelsborge  trodsede 
Kongerne.  At  de  ogsaa  gjorde  Almuen  til 
Trælle,  kunde  man  endnu  paa  den  Tid,  vor 
Fortælling  begynder,  see  Minder  om,  idet  Lev- 
ningerne af  den  gamle  bekjendte  Træhest  og 
andre  Herligheder  fra  Vornedskabets  Tid,  stode 
i  den  temmehg  Hlle  skumle  Borggaard.  I  Aaret 
1808  tilhørte  Skodstrup  ogsaa  endnu  en  Mand 
af  adelig   Slægt,    Jens  Grubbe.      Fornemheden 

kjendles  dog  ikke  synderlig  paa  ham.  Det  var 
en  lille,  tyk  og  gemytlig  Herremand  paa  de 
halvhundrede  Aar.  Han  havde  været  to  Gange 
gift,  første  Gang  barnløst;  men  med  den  anden 
Kone  havde  han  en  Datter,  Regine.  Vilde  man 
ret  have  Fornøielse  af  Hr.  Grubbe,  maatte  man 
efter  en  heldig  Jagt  see  ham  ved  Bordet;  hans 
smaae  livlige  Øine  fore  da  omkring  til  alle  Sider 
for  at  see,  om  Gjæsterne  gjorde  deres  Skyldighed 
og  nøde  alle  de  solide  Spise-  og  Drikkevarer, 
han  satte  for  dem.  Hans  Ansigt  var  brunt  af 
Vind  og  Veir,  og  i  Nakken  strittede  efter  gam- 
mel Mode  en  lille  Pidsk.  Denne  Pidsk  var  hans 
Øiesten,  og  vee  den,  som  havde  foreslaaet  ham 
at  gaae  frem  med  Tiden  og  klippe  den  af! 
Hans  Dragt  var  i  Almindelighed  mørkebrun 
Frakke  med  Sølvknapper,  en  gul  Vest  og  sorte 
Kna^beenklæder,  sorte  Strømper  og  Skoene  pry- 
dede med  Sølvspænder.  Han  havde  kun  to 
Gange  i  sit  Liv  været  i  Hovedstaden,  ellers  havde 
han  levet  paa  Landet,  hvor  hans  Selskab  var 
baade  Herremænd,  Præster  og  Bønder.  Han 
havde  faaet  Gaarden  i  Arv  efter  sin  Fader,  der 
i  sin  Tid  vel  holdt  en  Hushovmester  til  sin  Søn, 
men  ikke  brød  sig  synderhg  om,  at  han  lærte 
Noget;  Junker  Jens  havde  derfor  ikke  drevet 
det  videre  end  til  at  kunne  læse  —  dog  latinsk 
Skrift  mod  iio<ren  Vanskeligbed  —  samt  skrive 
og  regne.     Hans  Datter,  den  syttenaarige  Regine, 

havde  derimod  faaet  en  bedre  Opdragelse.  Da 
Moderen  døde,  længe  før  Datteren  var  voxen, 
havde  Faderen  sendt  hende  til  sin  Søster  i  Ran- 
ders. Denne  Søster  var  gift  med  en  Dragon- 
officeer,  Søn  af  en  emigreret  Franskmand;  der 
blev  derfor  mest  talt  Fransk  i  Huset,  og  Re- 
gine blev  tilsidst  næsten  ligesaa  færdig  i  dette 
Sprog  som  i  sit  Modersmaal.  Hendes  Onkel, 
der  var  en  opvakt  og  dannet  Mand,  havde  des- 
uden underviist  hende  i  mange  skjønne  og  nyt- 
tige Ting  og  givet  hende  et  saadant  Regreb  om 
Verden,  som  kun  faa  af  den  Tids  Provindsdamer 
besad.  Med  alt  dette  var  Regine  dog  bleven 
en  stille  og  beskeden  Pige.  I  Onklens  Huus  kom 
ikke  Mange,  og  kun  et  Par  Gange  i  sit  Liv  havde 
hun  været  til  stort  Ral  paa  Raadstuen.  Et  Aars- 
tid,  før  vi  gjøre  Rekjendtskab  med  hende,  var 
Tanten  død,  hendes  Mand  maatte  kort  efter  bryde 
op  med  sit  Regiment  til  Holsten,  og  skjøndt 
temmelig  ugjerne  havde  Hr.  Jens  Grubbe  maattet 
tage  sin  Datter  hjem  til  sig.  Han  var  ikke 
nogen  ukjærlig  Fader;  men  han  vilde  saa  nødig 
plages  med  Noget,  og  først  da  han  saae,  at 
Regine  langtfra  at  være  ham  til  Hinder  eller 
Fortræd,  gjorde  Hjemmet  nettere  og  hyggeligere, 
blev  han  ganske  tilfreds  med  sin  Skjæbne.  I 
Forening  med  Husjomfruen,  Jomfru  Mette  Rævs- 
gaard,  bestyrede  nu  Regine  Gaardens  indre  An- 
liggender;   dog  førte  den   erfarne  Jomfru  Rævs- 

gaard  i  mange  Dele  Overkommandoen,  ja,  kun 
hun  alene  fik  Lov  til  at  lave  Herremandens  The- 
vandsknægt  og  stoppe  hans  store  Meerskums- 
pibe.  Den  31.  Marts  1808  vare  lidt  efter  Middag 
endeel  Mennesker  forsamlede  paa  den  gamle 
Gaard.  Sognefogden  og  Skytten  førte  Forsædet 
i  Borgestuen,  hvor  der  i  rigeligt  Maal  udskjæn- 
kedes  01  og  Brænde viin  til  Gj æslerne.  I  Herre- 
mandens Dagligstue  sad  derimod  Egnens  Hono- 
ratiores: Herredsfogden,  Præsten,  Distriktslægen, 
et  Par  Herremænd  og  Degnen;  Herredsfogden, 
de  to  Herremænd  og  Degnen  spillede  Lhombre, 
de  Andre  stode  og  saae  til,  og  Hans  Velærvær- 
dighed Pastor  Løvgren  gik  fra  og  til  og  uddelte 
gode  Raad.  »Jeg  tabte  min  Solo,  Deres  Vel- 
ærværdighed,« sagde  Degnen,  Peer  Brask,  med 
ynkelig  Stemme.  »Ja,  det  var  tilforladeligt  ikke 
min  Skyld,«  svarede  Præsten  noget  forlegent. 
»Gu'  var  det  Deres  Skyld,«  raabte  Grubbe  og 
lo,  »De  raadede  ham  jo  dertil.«  »Vistnok  raa- 
dede  jeg  ham  dertil;  men  hvor  kunde  jeg  for- 
mode, at  han  vilde  spille  sine  Kort  saa  slet?« 
»Jeg  kunde  ikke  spille  anderledes,  end  jeg 
gjorde,«  sagde  Degnen;  »vil  De  høre,  hvad  jeg 
havde  paa  Haanden  .  .  .?«  Der  opstod  en  Uv- 
lig  Diseussion,  og  da  de  fleste  Stemmer  vendte 
sig  imod  Præsten,  og  han  alligevel  ikke  vilde 
give  tabt,  hævede  han  sin  Røst  og  sagde:  »Ja, 
det  er  nu  det  Samme;    men   skal   vi,    som  ikke 

spille  Lhombre,  gaae  op  i  Taarnet,  for  at  see, 
om  de  komme?«  »Ja,  lad  os  det,«  svarede 
Grubbe,  »vil  De  med.  Doctor?«  Grubbe  hentede 
mi  en  stor  Nøgle,  og  alle  Tre  begave  sig  paa 
Vandring  til  det  høieste  Taarn,  hvorfra  man 
havde  en  vid  Udsigt.  Det  havde  været  en  streng 
Vinter,  skjøndt  man  var  i  Slutningen  af  Marts, 
laa  Sneen  endnu  paa  store  Strækninger.  Om 
Formiddagen  havde  det  regnet,  men  nu  skin- 
nede Solen  mildt  og  varmt,  den  grønne  Jord 
hævede  sig  frem  som  Øer  i  Sneen,  og  Lærken 
sang  og  bebudede  det  anstundende  Foraar. 
Mod  Øst,  en  halv  Fjerdingvei  fra  Gaarden,  glim- 
rede Kattegattets  Bølger  i  Sollyset;  men  ikke  et 
Seil  var  at  see  paa  det  vide  Hav.  Efter  megen 
Pusten  og  mange  Udraab  stod  Jens  Grubbe  en- 
dehg  med  sit  Selskab  paa  Taarnets  Tinde.  Han 
kastede  et  langt  Blik  ned  ad  Veien,  der  førte 
til  Aarhus,  og  udbrød:  »Jeg  seer  ikke  noget  til 
dem.«  »Jeg  ikke  heller,«  svarede  Præsten, 
men  de  maae  snart  være  her.«  »Hm,«  sagde 
den  lange  og  tørre  Doctor,  »jeg  kan  ikke  nægte, 
at  jeg  er  meget  nysgjerrig  efter  at  see  disse 
fremmede  Krigsfolk.«  »Ja,  hvem  skulde  have 
troet,  at  vi  nogensinde  skulde  have  faaet  Spa- 
niolere  her  ind  i  Landet?«  sagde  Grubbe.  »Det 
er  underhge  Tider,  vi  lever  i,«  svarede  Præsten, 
»hver  Dag  bringer  os  noget  Nyt.  Man  siger 
ellers,    at  disse   Tropper  skal    hjælpe   os    til   at 

tilbageerobre  Skaane.«  »Ja,  nu  har  vi  jo  ogsaa 
Krig  med  Sverrig,«  sagde  Doctoren  og  trak  Vi- 
borg Avis  op  af  Lommen,  »see,  her  staaer 
Kronprindsens  Parolbefaling  af  14.  Marts.« 
»Hvorledes  lyder  den?«  spurgte  Præsten.  »Naa, 
den  er  ganske  kort,  det  hedder  simpelthen: 
»»Ifølge  Hans  Majestæts  BefaHng  bekjendtgjøres 
herved,  at  Høistsamme  har  erklæret  Sverrig 
Krig.««  —  Forresten  staaer  her  længere  nede. 
at  den  egenlige  Krigserklæring  er  dateret  den 
29.  Februar,  og  at  Rusland  har  lovet  at  staae 
os  bi.«  »Jeg  skulde  da  troe,  at  vi  kan  staae 
os,  naar  vi  har  baade  Frankrig  og  Rusland  til 
at  hjælpe  os,«  sagde  Jens  Grubbe;  »ja,  jeg  un- 
der Engelskmanden  og  hans  Venner  alt  Muligt; 
den  Tyveknægt,  der  saaledes  skjød  Kjøbenhavn 
i  Brand  og  tog  vor  Flaade.  Det  allerværste  er, 
at  han  opsnapper  alle  vore  Skibe.  Nu  er  jeg 
endogsaa  nødt  til  at  drikke  min  Thevandsknægt 
uden  Citron,  og  min  Rombeholdning  er  snart 
sluppen  op;  man  bliver  da  nødt  til  at  tage  til- 
takke med  Brændeviin,  tvi!«  »De  maa  bringe 
dette  Offer  paa  Fædrelandets  Alter  uden  at 
knurre,«  sagde  Doctoren.  »Ja,  naar  jeg  blot 
var  vis  paa,  at  Engelskmanden  fik  Hug.«  »Det 
gjør  han,  med  Guds  Hjælp,«  mente  Præsten; 
»Napoleon  holder  jo  overordentlig  strengt  over 
Continentalsystemet,  derved  lide  Englænderne 
store  Tab   og   have  tilsidst  ingen   Penge    til  at 

føre  Krig  for.«  »Jeg  tør  bande  paa,«  raabte 
Grubbe  og  saae  ud  over  Havet,  hvor  en  Seiler 
kom  frem  i  Horizonten,  »at  det  er  en  Engelsk- 
mand, vi  see  derude.«  »Formodenlig,«  svarede 
Doctoren,  »for  det  lader  til  at  være  en  Orlogs- 
mand. Har  De  senere  erfaret,  hvad  det  var  for 
en  Skydning,  vi  forleden  hørte  mod  Sydost?« 
»Nei^«  svarede  Grubbe.  »Jeg  tænker,«  sagde 
Præsten,  »at  det  maa  have  været  vore  Kanon- 
baade,  der  have  stødt  sammen  med  Engelsk- 
manden. —  Det  maa  forresten  blive  vanskeligt 
for  os  og  vore  Hjælpetropper  at  komme  over 
Belterne  til  Skaane.«  »Aa,«  sagde  Grubbe, 
»den  Marechal  Bernadette  skal  være  en  Aller- 
helvedes Karl,  han  fmder  -  nok  paa  Raad.« 
»Man  siger,  Kongen  og  ikke  han  skal  comman- 
dere  Armeen,«  sagde  Præsten.  »Kong  Frederik,« 
mente  Doctoren,  »vil  vise  Franskmændene,  at 
han  ogsaa  kan  vinde  et  Slag.  Hans  Nærværelse 
i  Sverrig  er  maaske  ogsaa  nødvendig;  thi  man 
siger,  at  Svenskerne  ville  afsætte  Kong  Gustav 
og  vælge  vor  Konge  istedetfor.«  »Død  og  Pine! 
Saa  bliver  Danmark  ligesaa  stort  som  paa  Dron- 
ning Margrethes  Tid,«  sagde  Grubbe.  »Nei, 
stop  min  Bro'er,«  svarede  Doctoren,  »vi  maae 
nok  kjønt  gi'e  Tiende  til  Rusmanden.  Leben 
und  leben  lassen!«  Denne  Samtale  afbrødes 
ved,  at  velagtede  og  ærbare  Jomfru  Mette  Rævs- 
gaard   viste    sig  og  gjorde  det  Spørgsmaal,    om 

man  kunde  see  noget  til  cle  fremmede  Krigsfolk. 
Efterat  man  havde  svaret  benægtende  sagde 
Grubbe:  >De  har  vel  sørget  for  Mad,  og  Sen- 
gene er  vel  i  Orden,  hvad  Jomfru?  Ja,  vi  skal 
jo  have  1  Ritmester,  1  Vagtmester  og  16  Mand 
af  Regimentet  Algarve  i  Indkvartering,  staaer 
der.  Det  bliver  sagtens  nogen  Uleilighed;  men 
saadan  en  Ritmester  er  vel  en  lystig  Fyr,  der 
kan  drikke  Glas  om  Glas  med  os  Andre  og  spille 
en  Lhombre.«  »Spanierne  spille  ikke  Lhombre,« 
sagde  Doctoren.  »Er  De  vis  paa  det?«  spurgte 
Grubbe  mismodig.  »Ja,  men  saa  kan  de  lære 
det.«  »Hvordan  skulde  det  gaae  til?«  spurgte 
Doctoren,  »han  forstaaer  da  neppe  Dansk,  og 
ingen  af  os  kan  Spansk,  det  jeg  veed.«  »Au!« 
sagde  Grubbe,  »saa  kan  jeg  jo  ikke  engang  tale 
med  ham.«  »Ikke  uden  Tolk.«  Præsten  sagde: 
»Deres  Datter  taler  jo  særdeles  godt  Fransk,  og 
dette  Sprog  kan  vist  Ritmesteren;  see,  der  har 
De  en  Tolk.«  »Tillad  mig,«  sagde  Jomfruen, 
»vi  Fruentimmer  vil  helst  holde  os  i  saa  lang 
Afstand  som  muligt  fra  disse  fremmede  Krigs- 
folk.« »Det  skal  være  meget  skikkelige  Folk,« 
sagde  Præsten,  »de  er  ikke  nær  saa  slemme 
som  Franzoserne.«  »Vi  Gamle  behøve  ikke  at 
være  bange,«  sagde  Herremanden  og  lo.  Jom- 
fruen satte  et  fortrydeligt  Ansigt  op,  og  spurgte 
om  Hr.  Grubbe  havde  seet  hendes  Døbeseddel. 
»Nei,  men  De  har  s'gu  heller  ikke  seet  min,  og 

De  veed  dog,  at  jeg  er  ingen  Ungkarl  .  .  .  men 
De  behøver  ikke  at  gaae,  jeg  mente  ikke  noget 
Ondt  med,  hvad  jeg  sagde.«  Men  Jomfruen 
havde  alt  lavet  sig  til  at  gaae  og  blev  kun  holdt 
tilbage  ved  Doctorens  Udbrud:  »Der  kommer 
de!«  Virkelig  saaes  i  det  Fjerne  en  lang  Rsekke 
Ryttere,  hvis  Vaaben  glimrede  i  Solen.  Kun 
langsomt  nærmede  de  sig,  da  Hestene  vare  ud- 
mattede af  flere  Dages  Marche.  Man  skyndte 
sig  ned  af  Taarnet  for  at  underrette  Gaardens 
Gjæster  om  de  Fremmedes  Ankomst.  Lhombre- 
partiet  blev  hævet  og  Regnskabet  opgjort;  Deg- 
nen var  i  Perlehumør;  thi  han  kom  derfra  med 
en  Gevinst  af  4  Skilling.  Endelig  skingrede 
Trompeten  i  Borggaarden,  Eskadronen  red  op, 
og  dens  Ritmester  nærmede  sig  og  bad  paa 
daarhg  Tydsk  om  Kvarterbilletter  til  dem  af 
nans  Folk,  der  skulde  indkvarteres  i  Omegnen. 
Værterne  traadte  nu  frem  og  fik  deres  Indkvar- 
tering tildelt.  »Men,  Hr.  Ritmester,  stig  dog  af 
Hesten  og  kom  ind  at  faae  Noget  at  leve  af!« 
raabte  Hr.  Grubbe,  men  tilføiede:  »Aa,  for  Fan- 
den, han  forstaaer  mig  ikke.«  Ritmesteren  nik- 
kede dog  venlig,  hvorfor  Hr.  Jens  Grubbe  med 
et  smilende  Ansigt  gik  ham  imøde,  greb  hans 
Haand  og  raabte:  »Vi  To  skal  nok  blive  gode 
Venner.«  Den  spanske  Herre  forstod  sandsyn- 
ligviis  Hgesaalidt  denne  Tiltale  som  den  forrige, 
men  rystede  med  et  Smil  sin  Værts  Haand   og 

fulgte  ham  ind  i  Huset.  Grubbe  selv  viste  sin 
Gjæst  op  til  de  for  ham  bestemte  Værelser  og 
bad  ham  med  Gebærder  snarest  mulig  om  at 
komme  ned  at  spise.  Nede  i  Gaarden  var 
imidlertid  idel  Travlhed,  og  Pigerne  stak  nys-» 
gjerrig  Hovederne  ud  af  Vinduerne  for  at  see 
de  fremmede  Krigsmænd,  der  førte  deres  Heste 
til  Stalden.  »Sikke  no'en  Du,«  sagde  Kokke- 
pigen til  Bryggerspigen.  »De  har  et  saa  sort 
Skjæg.  at  man  næsten  kan  blive  bange  for  dem,« 
svarede  Sidse  Bryggerspige.  »Men  ellers  er  det 
kjønne  Karle  og  kjønne  Heste.  —  >De  ere  nok 
fra  Spanieland.«  »Mon  de  Krigsfolk  har  været 
i  Krig?«  »Det  har  de  vel,  siden  de  kommer 
saa  langveis  fra.«  »Men  saa  har  de  jo  slaaet 
Mennesker  ihjel;  uh,  gid  jeg  aldrig  var  kommen 
til  at  tjene  her  paa  Gaarden!«  »Ei,  ei,«  sagde 
Mikkel  Skytte,  en  rødhaaret,  undersætsig  Fyr, 
»Du  pleier  ikke  at  være  saa  bange  af  Dig. 
Sidse.«  »Der  er  Ingen,  der  har  spurgt  efter 
Jer,«  sagde  Sidse.  »Naa.  naa  godt  Ord  igjen; 
jeg  vilde  forresten  blot  sige  Dig,  at  skulde  disse 
Spanioler  gjøre  Dig  eller  Kesten  noget  Ondt, 
kan  I  blot  sige  det  til  mig,  jeg  skal  nok  staae 
Jer  bi.« 

[Forts.J 

Slør   og   To  rn  8  b  usk. 

(Blade  af  en  afdød  Redakteurs  Dagbog). 

(Forts. 


Men  Rasmussen  havde  ikke  været  i  vort 
Huus,  siden  Vexlen  var  bleven  betalt.  Moder 
havde  ikke  undret  sig  herover;  thi  hun  tænkte, 
at  han  skammede  sig.  Nu  skrev  jeg  ham  til  og 
meddelte  ham,  at  jeg  var  kommen  hjem,  og  at 
Moder  og  jeg  ventede  ham. 

Han  kom  ikke.« 

»Han  kom  ikke!«  udbrød  Holger. 

»Derimod  sendte  han  Dagen  efter  et  Brev, 
hvori  han  hævede  vor  Forlovelse  og  samtidigt 
fortalte,  at  han,  naar  jeg  læste  Brevet,  allerede 
var  paa  Veien  til  Amerika.  Dette  var,  som  jeg 
siden  fik  at  vide,  en  Usandhed :  thi  han  var  blot 
reist  til  Jylland  for  at  anlægge  en  Filial  af  sin 
Principals  Handelshus.  —  Hans  Brev  gjorde  mig 
syg,  den  Solstraale,  som  jeg  var  begyndt  at 
skimte,  forsvandt,  og  stum  og  modløs  saae  jeg 
Fremtiden  imøde.  Ak,  jeg  kunde  ikke  hade  ham; 
jeg  elskede  ham  endnu. 

Da  blev  Moders  Sygdom  værre.  Frygten 
for  at  miste  hende  gav  mine  Tanker  en  anden 
Retning.     Og  da  hun  drog  det  sidste  Suk  i  mine 

Arme,  og  mine  Taarer  randt  saa  stride,  begyndte 
der  at  arbeide  sig  Noget  frem  i  mig.  Noget,  der 
paany  samlede  min  Kraft,  det  var  Erkjendelsen 
af,  at  jeg  nu  stod  alene  i  Verden,  og  at  jeg  nu 
netop  kunde  vise  Rasmussen,  hvis  vi  engang 
skulde  mødes,  at  jeg  ikke  var  et  skørt  Rør,  som 
kunde  knækkes,  ja,  jeg  følte  som  ved  en  Ind- 
skydelse, at  det  ikke  var  den  gamle,  bløde,  efter- 
givende Marie  Taarup,  som  engang  paany  vilde 
kunne  beherske  den  hensynsløse  Mand,  men  at 
jeg  maatte  see  at  blive  en  Anden,  maatte  see 
at  vinde  Mod  og  Fasthed.« 

»De  elskede  ham  endnu?«  spurgte  Holger. 

»Jeg  elskede  ham,  men  min  Kjærlighed  var 
undergaaet  en  Forandring.  Nu  havde  jeg  en 
Mission  at  opfylde,  at  rive  ham  bort  fra  hans 
fordømmelige  Vei.  Jeg  var  overbeviist  om,  at 
jeg  engang  skulde  møde  ham  paany,  skjøndt  han, 
som  jeg  troede,  var  i  Amerika.  Med  de  Penge, 
jeg  havde  tilbage,  nedsatte  jeg  mig  som  Traad- 
handlerske.  Min  Handel  er  altid  gaaet  godt,  og 
jeg  har  havt  mit  gode  Udkomme.  De  troer 
maaske,  at  jeg  har  henlevet  min  Tid  i  Ensom- 
hed? Nei,  jeg  har  tvertimod  søgt  Selskab,  jeg 
har  villet  lære  Menneskene  at  kjende  og  sam- 
menligne dem  med  Rasmussen.  Desværre,  alle 
de  Mennesker,  jeg  har  mødt,  have,  saa  synes 
mig,  været  bedre  end  han.  Jeg  fik  at  vide,  at 
han    havde    giftet    sig,    at   han   havde    faaet  en 

Kone  med  mange  Penge,  at  hun  var  en  bøielig 
og  eftergivende  Stakkel  og  langtfra  lykkelig. 
Da  tænkte  jeg,  at  saaledes  vilde  min  egen  Lod 
være  bleven,  dersom  han  ikke  havde  skrevet  sin 
falske  Vexel.  For  første  Gang  gøs  jeg  ved  at 
tænke  paa,  at  jeg  kunde  være  bleven  Rasmus- 
sens Hustru. 

Aarene  gik,  jeg  følte  mig  trods  min  megen 
Omgang  med  Andre  saa  ensom.  For  et  Par 
Aar  siden  læste  jeg  i  Avisen,  at  en  Herre 
ønskede  at  føre  en  anonym  Korrespondance  med 
en  Dame.  Jeg  lagde  Billet  ind,  en  Korrespon- 
dance kom  i  Stand,  og  den  morede  mig.  Det 
var  noget  Nyt.  Enden  blev,  at  han  indtræn- 
gende bad  mig  om  et  Stevnemøde.  Jeg  havde 
allerede  af  Brevenes  Tone  seet,  at  jeg  havde 
med  et  ungt  Menneske  at  gjøre,  jeg  tilstod  ham 
Stevnemødet  for  om  muligt  at  helbrede  ham  for 
den  Daarskab  at  spilde  sin  Tid  med  anonyme 
Korrespondancer.  Det  var  morsomt  at  see  hans 
Forskrækkelse,  da  han  istedetfor  en  ung  Pige 
traf  mig,  som  er  i  de  Tredive.  Han  tog  for- 
mehgt  Flugten,  da  jeg  begyndte  at  prædike  For- 
nuft for  ham.  De  seer,  at  jeg  ikke  mere  var 
den  bly,  tilbageholdne  Pige.  Deres  Avertisse- 
ment, Hr.  Holger  M.,  var  altfor  fristende  til  ikke 
at  lægge  en  Billet  ind  efter  den.  Jeg  havde 
med  Forsæt  stilet  Billetten  saaledes,  at  man 
skulde  ansee  mig  for   mere  flot  end  jeg  er,   og 

jeg  havde  glædet  mig  til  at  see  Deres  Forbau- 
selse,  naar  De  opdagede,  at  jeg  ikke  var  Klara 
R.  Jeg  har  flere  Gange  tænkt,  at  Sligt  just  ikke 
var  nogen  passende  Adspredelse,  men  De  veed, 
at  gamle  Jomfruer  undertiden  kunne  have  sære 
Passioner. 

Istedetfor  Dem  mødte  jeg  Rasmussen,  der 
tiltalte  mig  som  jeg  kunde  have  været  den  tid- 
ligere Marie.  Han  havde  den  Dristighed  at  be- 
gynde med  at  fortælle,  at  det  glædede  ham  at 
see  mig  efter  saa  mange  Aars  Porløb.  Jeg  saae 
paa  ham  og  sagde  kort:  »Du  lyver!«  Han 
havde  tiltalt  mig  med  De.  men  jeg  fastholdt 
Duet,  det  var  en  Traad,  som  knyttede  Nutiden 
til  Fortiden.  Fra  dengang  jeg  havde  sagt  til 
ham,  at  han  løi,  sagde  han  ogsaa  Du  til  mig. 
Han  talte  ikke  mere  saa  dristigt  som  tidligere 
og  førte  Samtalen  hen  paa  sit  Giftermaal.  Det 
havde  mærkehgt  nok  undgaaet  mig,  at  han  var 
bleven  Enkemand.  Da  han  fortalte  mig  det, 
gjorde  det  et  stærkt  Indtryk  paa  mig ;  jeg  gjorde 
mig  ikke  strax  klar  hvorfor.  Han  begyndte  med 
at  nedrive  sin  afdøde  Kone.  Jeg  tog  hende  i 
Forsvar,  jeg  sagde,  at  jeg  havde  hørt,  at  hun 
havde  værei  meget  ulykkelig,  og  at  Skylden  var 
hans.  Han  havde  taget  hende  for  Pengenes 
Skyld  og  ikke  af  Kjærlighed.  Denne  Tale  ærg- 
rede ham,  og  pludsehg  overfaldt  han  mig  med 
aldeles  uforskyldte  Bebreidelser,     Han  mente,  at 

jeg  ikke  maatte  føre  den  mest  ærbare  Vandel, 
naar  jeg  saaledes,  som  skeet  idag,  satte  Mænd, 
ubekjendte  Mænd,  Stevne.  Denne  Bebrei- 
delse  fremkaldte  mine  Taarer,  jeg  slog  Sløret 
ned,  forsvarede  mig  saa  godt,  jeg  kunde,  og  bad 
ham  forhøre  sig  overalt  om  min  Vandel.  Han 
vedblev  dog  skaanselsløst  at  benytte  sin  for- 
modede Seir.  Da  vendte  jeg  mig  pludselig  imod 
ham  og  spurgte: 

»Naar  faaer  jeg  min  Vexel  betalt?« 

»Deres  Vexel,  hvilken  Vexel?«  spurgte  han. 

»Den  falske  Vexel.« 

»Vexlen  var  ikke  falsk,«  skyndte  han  sig 
at  sige. 

»Den  var  falsk,«  svarede  jeg  med  Bestemt- 
hed og  saae  paa  ham  med  et  udfordrende 
Blik. 

»Jeg  sværger,  at  din  Moder  selv  skrev 
Vexlen  under.« 

»Du  lyver!    Du  gjør  Dig  skyldig    i   Mened.« 

»Marie,  vogt  Dig  for  at  gjøre  mig  vred.« 

»Hvad  frygter  jeg  din  Vrede?  —  Jeg  har 
Dig  i  min  Magt.  —  Ja,  jeg  har  med  Omhygge- 
lighed gjemt  din  falske  Vexel  og  min  Moders 
skriftlige  Tilstaaelse,  at  hendes  Navn  var  efter- 
skrevet. « 

»Hun  tilstod  selv,  at  Navnet  var  ægte,  hun 
betalte  Pengene.« 

»Det  var,    fordi  hun  i  Dig  saae  sin  tilkom- 

mende  Svigersøn.  —  Hvis  Du  ikke  betaler  mig 
Vexlen,  melder  jeg  Sagen  til  Politiet.« 

»For  mig  gjerne.  Der  vil  Intet  komme  ud 
deraf.  Men  da  Du  nu  er  i  trængende  Kaar  og 
engang  har  været  min  Kjæreste,  kunde  jeg  maaske 
finde  mig  foranlediget  til  at  betale  Dig  noget  af 
Vexlens  Beløb.« 

»Du  vil  akkordere?« 

»Ja,  lader  os  akkordere,«  skyndte  han  sig 
at  sige. 

»Jeg  akkorderer  ikke,«  svarede  jeg,  »nei, 
jeg  vil  have  Vexlen  betalt.  Men  dersom  Du 
troer,  at  jeg  forlanger  Penge,  fager  Du  feil.« 

»Hvad  forlanger  Du  da?«  spurgte  han  for- 
undret. 

»Jeg  forlanger,  at  Du  skal  gifte  Dig  med 
mig.« 

Han  saae  i  høi  Grad  forbauset  paa  mig  og 
taug  nogle  Øieblikke.  Endelig  sagde  han  med 
et  Smiil: 

»Nu  ja,  jeg  skal  tænke  over  Sagen.  Du 
elsker  mig  altsaa  endnu?« 

»Jeg  vil  have  et  Svar  strax.« 

Han  taug  atter,  overveiede  og  sagde: 

»Nuvel,  jeg  skal  gifte  mig  med  Dig,  men 
vort  Bryllup  kan  ikke  finde  Sted  før  om  et 
Aar.stid.  Jeg  liar  en  voxen  Datter,  hun  skal 
først  ud  af  Huset,  der  er  desuden  andre  For- 
hold, som  skulle  ordnes.« 

»Et  Aar  er  for  længe,«  svarede  jeg. 

»Du  er  gruelig  giftesyg,«  sagde  han. 

»Det  er  jeg.  —  Nuvel,  jeg  giver  Dig  et 
halvt  Aar.« 

«Virkehg,«  udbrød  han  synlig  glad,  »hør, 
Marie,  jeg  synes,  at  den  gamle  Kjærlighed  be- 
gynder at  leve  op  paany,  efterat  jeg  har  talt 
med  Dig.« 

Jeg  vil  skaane  Dem  for  alle  hans  ømme 
Talemaader,  jeg  har  nu  af  Dem  faaet  at  vide, 
at  han  har  gjort  sig  skyldig  i  et  lumpent  Hyk- 
leri. Han  havde  allerede  dengang  bestemt  sig 
til  at  gifte  sig  med  Klara  R.  Naar  Ægteskabet 
var  fuldbyrdet,  har  han  vel  ment,  at  jeg  vilde 
falde  tilføie.  Han  skal  imidlertid  faae  Andet  at 
tænke  paa.«  — 

»Troer  De  at  kunne  forhindre  hans  Gifter- 
maal  med  Klara  R.?«  spurgte  Holger. 

»Jeg  vil  forhindre  det,«  sagde  hun  med 
Energi. 

»Vil  De  endnu  stedse  selv  ægte  ham?« 

»Har  jeg  ikke  allerede  sagt  Dem,  at  jeg  be- 
tragter det  som  min  Mission  at  rive  Rasmussen 
ud  af  Pølen,  hvori  han  sidder.« 

»Han  befinder  sig  vist  meget  vel  deri.« 

»Jeg  vil  aabne  hans  Øjne,  jeg  vil  lære  ham 
at  angre,  jeg  vil  .  .  .« 

»Men  troer  De,  at  De  kan?« 

»Det  er  mit  Haab,  at  der  ikke  er  saa  mørkt 

i  hans  Sjæl,  at  den  dog  maa  kunne  finde  Lyset. 
Det  har  været  mit  Livs  Drøm,  berøv  mig  ikke 
den;  thi  da  døer  jeg.« 

»Det  vil  sige,  dette  Haab  har  Deres  Kjær- 
lighed skabt.  De  elsker  ham  endnu,  De  elsker 
ikke  Diskontøren  Rasmussen,  men  den  Skikkelse, 
som  Deres  Fantasi  har  skabt  af  den  angrende 
Ungdomselskede. « 

»Jeg  har  ikke  tænkt  saa  nøie  over  Sagen. 
Men  vær  De  ubekymret.  Klara  R.  skal  aldrig 
blive  hans  Hustru.  Jeg  har  for  første  Gang 
fortalt  et  Menneske,  hvad  der  nu  i  saa  mange 
Aar  har  tynget  paa  mit  Hjerte,  og,  mærkværdigt 
nok,  til  et  mig  ubekjendt  Menneske.  Men  vi 
have  jo  samme  Formaal.  Jeg  stoler  paa,  at 
Alt,  hvad  jeg  i  Aften  har  fortalt  Dem,  bhver  en 
Hemmelighed  mellem  Dem  og  mig  —  dog  maa 
De  gjerne  meddele  Klara  saa  meget  deraf,  som 
De  finder  passende.« 

»Jeg  takker  Dem  for  Deres  Tillid.« 

Marie  Taarup  meddelte  ikke  Holger,  hvilke 
Planer  hun  havde  til  at  forhindre  Rasmussens 
Giftermaal  med  Klara,  men  saa  meget  kunde 
han  see,  at  der  var  den  største  Sandsynlighed 
for,  at  Klara,  naar  hun  fik  Maries  Historie  at 
vide,  aldrig  vilde  samtykke  i  at  blive  Rasmus- 
sens Hustru.  — 

Frosten  var  ophørt.  Over  Landskabet  laa 
en  let  Taage.     Den  nedtrykkede  dog  ikke  Sindet 

som  Efteraarstaagen ;  thi  man  vidste,  at,  naar 
Sneen  engang  var  smeltet  under  dens  klamme 
Favntag,  vilde  grønt  Græs  og  Blomster  afløse 
det  eensformige,  hvide  Tæppe.  Riimfrostens 
glimrende  Krystaller  vare  forsvundne  fra  Grene 
og  Kviste,  og  istedetfor  fældte  de  Glædestaarer 
over  snart  at  skulle  smykkes  med  grønne  Blade. 
B't  Vindpust  foer  engang  imellem  henad  Gamle 
Kongevei,  det  var  et  tidUgt  Bud  om  Vaaren, 
Sneen  smeltede  for  dens  Aande,  men  Menne- 
skene pakkede  sig  endnu  bedre  ind ;  thi  Kampen 
mellem  Vinter  og  Vaar  kan  bringe  Feber  i  Blo- 
det og  blege  Kinderne. 

Paa  den  Tid  Fanny  pleiede  at  gaae  i  Skole, 
var  Holger  næste  Morgen  paa  Gamle  Kongevei. 
Klara  Rasmussen  havde  jo  lovet  at  bringe  ham 
Besked  om  eller  fra  hans  egen  Klara.  Hvor 
forhaabningsfuld  var  han  ikke  bleven  siden  den 
foregaaende  Aften?  Der  paakom  ham  Lyst  til 
at  dandse  paa  den  stærkt  opblødte  Vei.  Han 
fløitede  en  munter  Melodi;  pludseUg  hørte  han 
en  Stær  tæt  ved  stemme  i  med. 

»Stæren  er  kommen!«  jublede  det  inden  i 
ham.     »Den  bringer  os  Alle  Vaar.« 

Da  saae  han  gjennem  Taagen  Fanny,  led- 
saget af  to  unge  Damer,  komme  sig  imøde. 
Hans  Hjerte  bankede  heftigt,  den  ene  af  Da- 
merne var  Klara  R.  Hans  Gang  blev  langsom- 
mere,     Hvorleiles   skulde    han    tiltale    hende? 

Hvorledes  vilde  hun  modtage  ham?  Nu  vare  de 
lige  ved  ham.  Klare  R.s  Øine  mødte  hans,  hun 
saae  hurtigt  til  en  anden  Side  og  rødmede. 
Frøken  Rasmussen  smilte  og  forbarmede  sig  over 
Holger  ved  ogsaa  at  standse,  da  han  standsede. 

»God  Morgen,  Hr.  M.,«  sagde  hun,  >jeg  har 
igaar  saa  nogenlunde  udrettet  Deres  Ærinde,  og 
jeg  har  nu  bragt  Klara  med,  for  at  De  selv  kan 
tale  med  hende.« 

»Klara!«  udbrød  Klara  R.,  »det  takker  jeg 
ikke  for,  havde  jeg  vidst  .  .  .« 

»Havde  Du  vidst,  at  Hr.  M.  vilde  møde  os, 
var  Du  ikke  gaaet  denne  Morgentour.  Netop 
derfor  fortalte  jeg  Dig  Intet  derom.« 

»Jeg  vil  vende  tilbage,«  sagde  Klara  R. 

»Brøken,  hvorfor  vil  De  bedrøve  mig  saa 
haardt?«  spurgte  Holger.  »Jeg  har  saa  meget 
at  sige  Dem,  hvorpaa  ikke  alene  Deres  og  min, 
men  ogsaa  en  Tredies  Fremtidslykke  beroer. 
Naar  De  har  hørt  mig,  vil  De  erfare,  at  jeg 
taler  Sandhed.  Og  hvad  jeg  har  at  meddele, 
maa  kun  De  høre,  det  er  en  Tredies  Hemme- 
lighed.« 

»Den  kan  neppe  angaae  mig.« 

»Jeg  sværger  Dem  det  til.« 

»Lader  os  gaae,  ellers  kommer  Fanny  for 
silde  i  sin  Skole,«  sagde  Frøken  Rasmussen  og 
begyndte  at  gaae  ned  ad  GI.  Kongevei. 

»De  har  i  den  sidste  Tid  uden  mit  Vidende 


539 


og  mod  min  Villie  blandet  Dem  i  mine  Forhold,« 
sagde  Klara  mut,  men  fulgte  dog  efter  de  to 
Andre. 

»Min  eneste  Undskyldning  er  den  store  In- 
teresse, jeg  nærer  for  Alt,  hvad  der  angaaer 
Dem,  en  Interesse,  der  allerede  vaktes  ved  vort 
første  Møde:  husker  De  hin  deilige  Sommer- 
morgen ved  Hindsgavl?  Og  dengang  vi  senere 
mødtes,  og  jeg  havde  den  Lykke  en  hel  Dag 
at  være  sammen  med  Dem,  forlod  jeg  Dem  med 
det  Haab,  at  jeg  ikke  var  Dem  ganske  lige- 
gyldig.« 

»Meget  har  forandret  sig  siden  dengang,« 
sagde  Klara  med  et  Suk. 

»Dog  ikke  min  Kjærlighed  til  Dem.  Den 
vil  aldrig  forandres.  Jeg  forstaaer  godt,  hvad 
De  mener,  men  jeg  haaber,  at  jeg  skal  kunne 
bringe  Lys,  hvor  der  nu  er  Skygge.  Hvad  der 
i  den  sidste  Tid  er  skeet  i  Deres  Famihe,  er 
ikke  nogen  Hemmelighed  for  mig,  dels  har 
Deres  Søster  og  dels  Frøken  Rasmussen  fortalt 
mig  det.     De  vil  bringe  et  Offer,  som  .  .  .« 

»Jeg  vil  bringe  det,«  sagde  Klara  og  slog 
Øinene  ned  for  Holgers  Blik. 

»De  offrer  da  min  Lykke  paa  samme  Tid.« 

»Det  faaer  saa  være.  De  staaer  mig  fjer- 
nere end  min  Fader  og  min  syge  Moder.« 

»De  tænker  smukt  og  ædelt.  Men  dog  tør 
De  ikke  bringe   dette   Ofler,    naar  De  hører,    at 

De  derved  offrer  en  Anden,  en  ædel  Kvinde, 
som  hele  sit  Liv  har  elsket  Rasmussen,  og  som 
han  nu  anden  Gang  har  lovet  at  ægte.« 

»Hvad  siger  De?«  udbrød  Klara  aandeløs. 

»Heldigviis  er  Frøken  Rasmussen  nu  saa 
langt  borte,  at  hun  ikke  kan  høre  vor  Samtale. 
Hun  skal  ikke  kjende  det  Blad  af  hendes  Fa- 
ders Liv,  som  jeg  har  faaet  Tilladelse  til  at 
fortælle  Dem.« 

Holger  fortalte  nu  Klara  den  sørgeHge  Hi- 
storie, han  den  foregaaende  Aften  havde  hørt 
af  Marie  Taarup.  Alt  som  han  fortalte,  gøs 
Klara  og  der  viste  sig  Taarer  i  hendes  Øine. 

»Vil  De  endnu  gifte  Dem  med  Rasmussen?« 
spurgte  Holger. 

»Nei,  nei,«  sagde  Klara  og  trykkede  sig 
uvilkaarligt  op  til  ham. 

»Men  vil  De  istedetfor  vise  mig  Tillid?  Vil 
De  tillade  mig  at  hjælpe  Deres  Forældre?« 

Hun  rystede  paa  Hovedet. 

»Hvorledes?«  spurgte  Holger.  »De  vilde 
tillade  Rasmussen  at  hjælpe  Deres  Forældre,  De 
vilde  endogsaa  skænke  ham  Deres  Haand  som 
Belønning  for  denne  Hjælp,  medens  jeg,  som 
ikke  fordrer  nogen  Løn.  tilbyder  samme  Hjælp.« 

»De  fordrer  ingen  Løn?« 

(Forts.) 

Dr.  med.  Cassans  Mord 

i 

1889. 

(Efter  „Der  neue  Pitaval".) 

(Forts.) 

En  anden  Omstændighed  beviste,  at  Mor- 
deren kunde  gaae  ind  og  ud  i  Huset  som  han 
vilde.  Det  er  allerede  omtalt,  at  Lægen  havde 
tre  ladte  Bøsser  i  sit  Sovekammer.  Tændsatsen 
var  taget  ud  af  Fænghætterne,  hvorfor  Geværerne 
ikke  kunde  gaae  af.  Morderen  havde  saaledes 
klogt  sørget  for,  at  Skudvaabnene  ikke  kunde 
benyttes. 

Politiet  kavde  strax  ladet  den  Afdødes  Tje- 
ner Justin  Durand  arrestere.  Saaret  paa  hans 
Haand,  som  Morderen  skulde  have  bibragt  ham, 
var  meget  mistænkehgt.  Ogsaa  Dr.  Cassan  var 
saaret  i  Haanden.  Havde  den  gamle  Mand 
maaske,  for  at  redde  sig,  grebet  om  Morderens 
Kniv  og  søgt  at  holde  den  fast,  og  havde  i  denne 
Kamp  Morderen  paadraget  sig  sit  Saar? 

Man  kom  til  at  tænke  paa  den  gamle  Hus- 
holderskes pludsehge  Død.  Var  hun  ogsaa  bleven 
myrdet?  Stode  de  to  Mord  i  Forbindelse  med 
hinanden? 

PhiHppine   Siccards  Lig   blev    opgravet   og 


542 


undersøgt.  Lægerne  fandt  en  stor  Mængde  Ar- 
senik i  Indvoldene.  Hun  var  død  af  Gift.  Dr. 
Gassan  havde  i  La  Grave  flere  Pakker  Arsenik, 
som  han  benyttede  i  sin  VinavL  Selvforstaaeligt 
havde  han  alene  Nøglen  til  Kassen,  hvori  Ar- 
seniken  gjemtes;  man  fandt  Kassens  Laas  op- 
brudt. Hvem  havde  gjort  det?  Efterat  Retten 
havde  foreholdt  Arrestanten  den  stærke  Mistanke, 
der  hvilede  paa  ham,  besluttede  han  sig  til  at 
bekjende. 

»Den  i  mit  første  Forhør  omtalte  Morder 
med  det  stride  Skjæg,«  sagde  Justin  Durand, 
»er  et  Foster  af  min  Fantasi.  Jeg  selv  har  for- 
øvet Mordet,  men  ikke  alene;  jeg  har  en  Med- 
skyldig —  Fru  Cassan.  Allerede  i  mange 
Maaneder  har  Lægens  Svigerdatter  været  min 
Maitresse.  Hun  blev  bragt  ud  af  sig  selv  ved 
den  uudholdeUge  Stilling,  hun  indtog  i  den  gamle 
Herres  Hus,  ved  hendes  Svigerfaders  uafladelige 
Bebreidelser  og  Husholderskens  Magtsprog.  Der 
maatte  en  Ende  derpaa ;  den  gamle  Gnier  maatte 
ryddes  af  Veien.  For  at  tilfredsstille  sin  Hævn- 
tørst behøvede  hun  en  paalidelig,  stærk  Arm,  og 
hertil  udkaarede  hun  mig,  sin  Elsker.  Hun  lok- 
kede mig  i  sit  Garn  ved  alle  det  kvindelige  Ko- 
ketteries Kunster,  ved  sine  Yndigheders  Magt 
gjorde  hun  mig  til  sin  Slave.  Hun  var  en  be- 
daarende  Sirene,  en  smuk,  ung  Kvinde,  en  Ver- 
densdame, og  jeg  en  fattig  Tjener.     Jeg  blev  et 

villieløst  Redskab  i  heades  Haand.  Ved  hendes 
Kjærhghed  mistede  jeg  min  Ære  og  Forstand. 

Den  Dag  Fru  Gassan  maatte  forlade  sin 
Svigerfaders  Hus,  fik  jeg  af  hende  Planen  til  Mordet. 
Jeg  tøvede;  thi  jeg  gyste  tilbage  for  den  blodige 
Daad.  Fru  Gassan  lovede,  at  hun  vilde  være 
mig  behjælpelig  med  Indførelsen.  Vi  aftalte,  at 
Forbrydelsen  skulde  udføres  Natten  mellem  den 
8.  og  9.  Mai.  Fru  Gassan  indtraf  til  rette  Tid 
til  Albi.  I  Mandfolkedragt  havde  hun  i  Midnats- 
timen sneget  sig  gjennem  de  stille,  øde  Gader, 
jeg  ventede  hende  taus  ved  den  halvt  aabne 
Port.  Hun  traadte  ind.  Uden  Støi  gik  vi  Begge 
op  af  Trapperne.  Jeg  bankede  paa  Sovekam- 
merdøren og  raabte:  »Staa  op,  Hr.  Doctor! 
Der  er  sendt  Bud  om  et  meget  betænkeUgt  Syg- 
domstilfælde.« 

Oldingen  hørte  min  Stemme  og  lukkede  op. 
Neppe  vare  vi  komne  over  Dørtærskelen,  før 
Svigerdatteren  tog  Dolken  fra  Skrivebordet  og 
stødte  den  i  Lægen.  Stødet  var  saa  heftigt,  at 
den  gamle  Mands  Strube  formeligt  blev  gjennem- 
boret.  Jeg  gøs  og  raabte:  »For  den  barmhjer- 
tige Guds  Skyld,  hold  inde!«  Det  var  for  sil- 
digt. Forskrækket  flygtede  jeg  og  lod  Mordersken 
være  alene  med  sit  Offer.« 

Saa  usandsynligt  dette  Væv  af  Løgn  var, 
fandtes  dog  Folk,  som  troede  det.  Men  snart 
fastslog   Undersøgelsen,    at   Fru  Cassan    Natten 

mellem  den  8.  og  9.  Mai  havde  været  i  Toulouse. 
Kl.  2  om  Eftermiddagen  havde  hun  konfereret 
med  Præsten  ved  Kirken  Saint  Corvin,  KL  3V2 
pantsatte  hun  paa  Laanekontoret  sit  Gulduhr, 
og  Kl.  5  var  hun  hos  Assessor  Mercadier,  hvor 
him  traf  sammen  med  Advokat  Pagot.  Kl.  6 
forlod  hun  med  Mercadier  dennes  Kontor,  de 
mødte  Kjøbmand  Dubédout  og  talte  med  ham. 
Kl.  7  spiste  Fru  Cassån  i  sit  Hjem  og  blev  op- 
vartet af  sin  Tjenestepige,  Elodie  Rieunier. 
Efter  Maaltidet  spillede  hun  Fortepiano,  en  Nabo 
havde  hørt  hende  spille  endnu  KL  9.  Derpaa 
gik  hun  tilsengs.  Den  9.  Mai  stod  hun  op  Kl.  6 
om  Morgenen.  Elodie  Rieunier  paastod,  at  hun 
havde  vækket  sin  Frue  og  bragt  hende  hendes 
Morgenchokolade.  Kl.  10  om  Formiddagen  bad 
Fru  Cassan  en  Naboerske  om  Nøglen  til  deres 
fælles  Kjælder.  KL  1 1  hentede  hun  Noder 
i  et  LeiebibHolhek.  Om  Eftermiddagen  begav 
hun  sig  igjen  til  Hr.  Mercadier,  og  om  Aftenen 
spillede  hun  paany  Fortepiano  i  sit  Hjem.  Først 
den  10.  Mai  om  Formiddagen  fik  hun  af  Bladene 
at  vide,  at  hendes  Svigerfader  var  bleven 
myrdet. 

[Forts.] 

»Tak,  Mikkel  Skytte,  vi  kan  nok  passe  paa 
os  selv,  og  I  smurte  nok  ogsaa  Haser,  naar  det 
kom  til  Stykket.  Husker  I,  dengang  vi  var  til 
Marked  i  Randers,  og  I  stod  og  saae  paa,  at 
den  store  Niels  Dragon  kyssede  mig?« 

»Ja,  det  var  dengang,«  sagde  Skytten  noget 
flau,  »men  nu  kommer  de  fra  Stalden  og  herover 
for  at  faae  Noget  at  æde.« 

Imidlertid  var  den  fremmede  Gjæst  bleven 
omklædt  og  traadte  ind  i  Familiens  Dagligstue  i 
en  halv  militair  og  halv  civil  Paaklædning.  Alle 
Herremandens  øvrige  Gjæster  vare  tagne  bort 
med  deres  Indkvartering,  hvorfor  Jens  Grubbe 
ikke  havde  andet  at  byde  den  Fremmede  end 
sig  selv,  som  han  sagde,  og  det  var  daarligt 
nok,  tilføiede  han.  Regine  havde  imidlertid  faaet 
strenge  Ordre  til  at  holde  sig  i  Nærheden,  og 
efter  nogen  Modstræben  fandt  hun  sig  endelig  i 
at  være  Tolk.  Efterat  Ritmesteren  paany  havde 
forsøgt  sig  med  daarligt  Tydsk,  idet  han  gjorde 
sin  Kompliment,  og  derpaa  viist  en  paafaldende 
Ukyndighed  overfor  Hr.  Jens  Grubbes  Tydsk, 
gav  Hr.  Grubbe  med  Albuen  Regine  et  lille  Vink, 
og  hun  sagde  rødmende  paa  Fransk: 

»Min  Herre,  i  min  Faders  Navn  byder  jeg 
Dem  Velkommen.« 

En  glad,  næsten  barnlig  Overraskelse  viste 
sig  paa  Ritmesterens  Ansigt,  og  han  svarede 
strax  i  samme  Sprog  med  en  Lethed  og  Fær- 

La  Costa.     [Forts.]  18 

dighed,  som  Regine  ikke  havde  tiltroet  Spanieren. 
Han  tiltog  sig  endog  som  competent  Dommer  at 
gjøre  Regine  en  Kompliment  for  hendes  smukke 
Udtale  og  gav  den  en  Vending,  hvorved  han 
tillige  hyldede  hendes  smukke  Ydre.  Regine, 
der  ikke  var  vant  til  Komplimenter,  blev  meget 
forlegen,  og  hendes  Forlegenhed  tiltog,  da  hendes 
Fader  nysgjerrig  spurgte: 

»Hvad  var  det,  han  sagde?  Vil  han  have 
noget  at  spise?« 

Endelig  tog  hun  Mod  til  sig  og  sagde:  »Min 
Fader  spørger,  om  De  ønsker  at  spise  til  Mid- 
dag?« 

Med  en  rask  lille  Haandbevægelse  erklærede 
Ritmesteren  sig  beredt  til  denne  ikke  uvigtige 
Forretning  og  bød  Regine  Armen. 

»Hilledød,  det  gaaer  stort  til,«  sagde  Jens 
Grubbe  ved  sig  selv,  »saadan  har  vi  nok  ikke 
marcheret  her  i  Huset  siden  Aarene  90.  Men 
kjønt  er  det  s'gu,,  og  man  skulde  da  ogsaa  en- 
gang imellem  tænke  paa,  hvem  man  er.« 

Jens  Grubbe  havde  god  Tid  til  Enetale  og 
ligeledes  til  at  spise  —  thi,  hvorvel  han  havde 
spist  en  Gang  til  Middag,  fandt  han  det  upas- 
sende at  lade  Gjæsten  mærke  det  og  ikke  at 
give  Exempel  paa  god  Appetit  —  dog  vilde  han 
ogsaa  nyde  Konversationen,  skænkede  i  Glas- 
sene og  gjorde  efter  en  kort  Pause  Tegn  til  at 
ville  klinke. 

Ritmesteren  forstod  ham  ikke  og  kastede 
et  spørgende  Blik  til  Regine,  som  forklarede 
ham  Faderens  Mening.  Ritmesteren  klinkede  da 
med  sin  Vært,  der  udstødte  et  kraftigt  »Gesund- 
heit«,  før  han  drak. 

»Denne  Skik,«  sagde  Ritmesteren,  »at  støde 
Glassene  imod  hinanden,  kjende  vi  ikke  i  mit 
Hjem;  men  jeg  synes  godt  om  den;  der  er  noget 
hjerteligt  deri,  det  har  Lighed  med  et  Haand- 
tryk.  —  Men  det  er  sandt,  her  sidder  jeg  ved 
en  fremmed  Families  Bord,  og  denne  Familie 
veed  ikke  engang  mit  Navn.  Jeg  hedder  la 
Costa  og  har  den  Ære  at  commandere  en  Eska- 
dron af  Regimentet  Algarve.« 

>La  Costa,«  sagde  Grubbe,  »det  Navn  har 
jeg  aldrig  hørt  før,  det  kUnger  bandsat  uden- 
landsk. —  Hør  Du,  Regine,  tal  lidt  mere  med 
ham.« 

Virkelig  synes  den  Fremmede  et  Øieblik  at 
have  overgivet  sig  til  sine  Tanker,  men  rettede 
ved  Regines  Stemme  strax  og  livlig  denne  Mangel 
paa  Høflighed.  Hun  spurgte,  om  hans  Reise 
eller  Marche  havde  været  behagelig,  og  han 
svarede : 

»Ja,  min  Frøken,  vi  have  Intet  at  klage 
paa  Danmark;  her  drage  vi  jo  ogsaa  frem  i  den 
dybeste  Ro,  —  forleden  Nat  havde  vi  rigtignok 
Uro,  da  Kolding  Slot  brændte.« 

18* 

»Er  Koldinghus  brændt?«  sagde  Regine 
overrasket. 

Herremanden  blev  noget  urolig  ved  at  høre 
Datterens  Udraab  og  spurgte  om,  hvad  der  var 
i  Veien,  om  Ritmesteren  ikke  kunde  spise  vor 
Mad,  eller  om  Vinen  ikke  duede.  Da  han  fik 
at  vide,  hvorom  Talen  var,  blev  han  meget  ned- 
slaaet  og  sagde: 

»Herregud,  det  var  da  et  stort  Tab  for 
Landet.  O,  det  deihge  Slot!  En  af  mine  For- 
fædre har  været  Kommandant  derpaa;  men  det 
er  over  hundrede  Aar  siden.  —  Altsaa,  Kolding- 
hus er  brændt.« 

»Er  der  kommet  Nogen  til  Skade?«  spurgte 
Regine. 

»Jeg  troer  det  ikke.  Det  skete  Natten 
mellem  den  29de  og  30te  Marts.  Marechallen  af 
Ponte  Corvo  var  samme  Aften  ankommen  dertil 
fra  Sønderborg.  Et  spansk  Regiment  havde 
Slotsvagten.  Formodenlig  ved  en  Soldats  Ufor- 
sigtighed kom  der  Ild,  og  Ilden  greb  saa  hurtig 
om  sig,  at  det  var  umuligt  at  slukke.  Prlndsen 
var  meget  bedrøvet  over  Tabet  af  det  smukke 
Slot.« 

»Er  De  vis  paa,  at  der  ikke  er  sat  Ild  paa 
Slottet?«  spurgte  Grubbe. 

»Aldeles  vis.  —  De  danske  Rorgere  i  Kol- 
ding saae  rigtignok   paa  os  med   mørke  Miner, 

som  om  de  vilde  tilskrive  os  Ulykken ;  men,  ved 
alle  Helgene,  vi  have  ingen  Andeel  haft  i 
Branden.« 

»Hvem  brænder  ogsaa  sine  Venners  Huse 
af?«  sagde  Grubbe,  efterat  Datteren  havde  over- 
sat Ritmesterens  Tale.  »Nei,  havde  Englænderne 
boet  paa  Koldinghus,  saa  veed  jeg  vel,  hvad  jeg 
vilde  have  tænkt.  De  Tyveknægte,  som  skjøde 
Frue  Kirke  ned,  har  nu  faaet  Smag  paa  Ilde- 
brande. —  Fik  Folk  deres  Eiendele  reddede  ved 
Slottets  Brand?« 

»Kun  tildels.  Kongen  af  Danmark  led  et 
ikke  ubetydeligt  Tab;  der  brændte  2000  Tønder 
Rug  og  3000  Tønder  Havre.« 

»Er  det  muligt!-  Ja,  det  Tab  er  noget  nær 
ligesaa  slemt  som  Slottets.  2000  Tønder  Rug 
og  3000  Tønder  Havre!     Det  troer  s'gu  jeg!« 

Man  havde  nu  afspist,  og  Gjæsten  trak  sig 
tilbage  til  sine  Værelser,  hvor  han  blev  den 
øvrige  Tid  af  Dagen.  Det  første  Indtryk,  han 
og  hans  Folk  havde  gjort,  var  særdeles  gunstigt, 
og  saavel  i  Salen  som  i  Folkestuen  var  Spa- 
niernes Roes  paa  Alles  Læber;  dog  maae  vi  und- 
tage Mikkel  Skytte,  som  gik  og  mumlede  i  sit 
store  rødeSkjæg;  han  var  aabenbart  bange  for, 
at  en  Spanier  skulde  stikke  ham  ud  hos  Sidse 
eller  Kirsten. 

II. 


Solen  skinnede  næste  Formiddag  venlig  ind 
ad  Vinduerne  paa  Skodstrup,  og  Jomfru  Rævs- 
gaard  gik  i  daarligt  Lune  i  Dagligstuen  og  dæk- 
kede Frokostbordet.  Regine  sad  ved  Vinduet 
og  syede  og  kastede  engang  imellem  et  Rlik  ned 
i  Haven,  hvor  Gartneren  havde  begyndt  med  at 
arbeide.  Samtalen  dreiede  sig  om  den  spanske 
Ritmester,  og  Jomfruen  havde  netop  ønsket,  at 
hun  kunde  Spansk  eller  Fransk,  for  at  kunne 
tale  med  den  belevne  udenlandske  Gjæst. 

»Jeg  havde  saamænd  ikke  troet,  at  Spanierne 
saae  saaledes  ud,«  sagde  hun,  »nei,  thi  jeg  har 
læst  om  deres  gruelige  Gjerninger  i  en  gammel 
Historiebog  om  Ridder. Roland,  der  blev  slaaet 
ihjel  nede  i  Spanieland  af  vilde  Mohrer  eller 
andre  Hedninger,  og  jeg  tænkte,  at  Spanierne 
ikke  vare  bedre  nu  end  dengang.« 

>Der  kan  Meget  forandre  sig  i  tusinde  Aar,« 
sagde  Regine. 

>Det  er  ogsaa  sandt.  Ja,  der  er  rigtignok 
nogle  af  disse  Krigsfolk,  som  see  ud  til  at  kunne 
have  dræbt  Roland  med  Underhornet,  men  de 
Fleste  have  noget  melankolsk  i  deres  Ansigt. 
Og  saa  var  der  en  af  dem,  som  sang  igaar 
Aftes,  aa,  det  var  saadan  en  rørende  Vise,  at 
jeg  ordenlig  fik  Taarer  i  Øinene,  skjøndt  jeg 
ikke  forstod  et  Ord.« 

Peer  Brask  traadte  nu  ind  i  Stuen  med  et: 
Godmorgen.  Degnen  var  Egnens  Nyhedskræm- 
mer,  og  da  han  viste  sig  paa  denne  tidlige  Tid 
af  Dagen,  var  der  Sandsynlighed  for,  at  man 
skulde  faae  noget  Nyt  at  vide.  Efter  at  have 
kastet  et  Blik  paa  det  velbesatte  Frokostbord 
og  spurgt  om,  hvor  Herren  var,  og  hvorledes 
Damerne  havde  sovet  inat,  satte  Peer  Brask  sig 
ned  paa  en  Stol  og  sin  Hat  ved  Siden  af  sig 
paa  Gulvet  og  tog  dernæst  saalunde  Ordet: 

»Mine  Jomfruer,  baade  De,  Jomfru  Grubbe, 
og  De,  Jomfru  Bævsgaard,  maae  ikke  blive  for- 
skrækkede over  en  Nyhed,  jeg  vil  fortælle  Dem.« 

»Gud  fri  os!«  raabte  Jomfru  Bævsgaard, 
>hvad  er  der  paafærde?« 

»Skynd  Dem  at  fortælle,«  sagde  Begine, 
»De  spænder  vor  Nysgjerrighed  og  gjør  os  ganske 
angst  og  bange.« 

»Ja,«  sagde  Degnen  og  smidskede  i  Skjægget 
med  en  vigtig  Mine,  !>ja,  det  er  en  meget  be- 
drøvelig Nyhed;  jeg  hørte  den  nede  i  Kroen 
imorges  af  en  holstensk  Studepranger,  som  skulde 
til  Banders.  Det  var  ham,  Nis  Peters,  som  en- 
gang stod  i  Forbindelse  med  Hans  Velærvær- 
dighed og  forgangen  Pintse  kjøbte  den  blakkede 
Kvie  og  den  blissede  Stud.  Hans  Velærværdig- 
hed, Pastor  Løvgren,  fik  Bæsterne  ganske  godt 
betalt,  skjøndt  Priserne  .  .  .« 

>Er  det  om  disse  Høveder,  De  har  en  Nyhed 
at  bringe  os?«  spurgte  Jomfru  Rævsgaard. 

»Nei,  det  er  det  rigtignok  ikke,  he,  he; 
men  havde  jeg  ikke  dengang  gjort  Bekjendtskab 
med  Nis  Peters,  saa  havde  jeg  ikke  idag  faaet 
den  store,  den  grueUge  Nyhed  at  vide.« 

»Men  fortæl  os  denne  Nyhed,  og  gjør  os 
ikke  altfor  nysgjerrige,«  sagde  Regine. 

»Ja,  vel,  med  Deres  gunstige  Tilladelse  vil 
jeg  fortælle  Dem,  at  Koldinghus  er  brændt.« 

»Den  Nyhed  bragte  den  spanske  Ritmester 
os  igaar  Aftes,«  sagde  Regine. 

»Hm,  ja  saa,  det  vidste  jeg  ikke,«  svarede 
Degnen  noget  flau. 

»Og  han  kjendte  naturligvis  alle  Biomstæn- 
dighederne bedre  end  Nis  Peters,«  vedblev 
Regine. 

»Ja  naturligvis,«  sagde  Degnen,  »thi  det  er 
jo  Spaniolerne,  som  have  stukket  Ild  paa 
Slottet.« 

»Gud  forbarme  sig!«  raabte  Jomfru  Rævs- 
gaard. 

»Jeg  kan  tænke  mig,  at  det  har  den  spanske 
Herre  ikke  fortalt,«  sagde  Degnen  og  saae  tri- 
umferende hen  til  Jomfru  Regine. 

»Nei,  det  har  han  ikke  fortalt,«  svarede 
hun,  »og  jeg  troer  heller  ikke,  at  det  er  sandt. 
Af  hvilken  Grund  skulde  Spanierne  hav^  sat  M 
paa  vor  Konges  Slot?« 


553 


»Veed  De  da  ikke,  Jomfru  Regine,«  sagde 
Degnen  belærende,  »at  disse  spanske  Krigsfolk 
meget  nødig  tjene  den  store  Keiser  Napoleon, 
og  at  de  mod  deres  Villie  ere  blevne  sendte  fra 
deres  Hjem?  Marechal  Bernadotte  have  de  Alle- 
sammen svoret  Død  og  Undergang;  han  var 
samme  Aften  kommen  til  Koldinghus,  og  nu 
vilde  de  indebrænde  ham.« 

»Ak  ja!  de  er  akkurat  de  samme  som  paa 
Rolands  Tid!«  raabte  Jomfru  Rævsgaard. 

»Jeg  troer  ikke  denne  Fortælling,«  sagde 
Regine;  »tværtimod,  jeg  har  hørt,  at  Spanierne 
holde  meget  af  Prindsen;  de  ville  hellere  kom- 
manderes af  ham  end  af  nogen  anden  fransk 
General. « 

^Ja,  ja,«  sagde  Degnen,  »jeg  veed  nok,  hvad 
jeg  troer  om  hele  denne  Sag,  og  jeg  raader 
Enhver  til  at  være  paa  sin  Post  anbelangende 
disse  Spaniolere.  De  ere  jo  ikke  engang  rette 
kristne  Mennesker.« 

»Saa  havde  jeg  dog  Ret!«  raabte  Jomfru 
Rævsgaard,    »jeg  sagde  før,   at  de  var  Mohrer.« 

»Det  er  de  just  ikke,«  sagde  Peer  Brask, 
»nei,  de  er  KathoUker  og  tro  paa  .Jomfru  Maria 
og  Skærsilden.« 

»Desuagtet  ere  de  dog  Kristne,«  svarede 
Regine,  »det  maa  De  som  Degn  vide  ligesaa 
godt  som  jeg.« 

»Hm,«  sagde  Degnen,  der  blev  noget  ilde 
tilmode  ved  denne  Appel  til  hans  theologiske 
Kundskaber;  »hm,  ja,  men  ifølge  Kirkeforsam- 
lingen til  Trident,  saa  .  .  .« 

»Hvad  den?«  spurgte  Regine. 

»Ja,  ja,  det  er  meget  vidtløftigt,«  sagde 
Degnen,  som  havde  troet  at  kunne  imponere 
sine  kvindelige  Tilhørere;  »men  om  der  ogsaa 
kan  siges  AdskilUgt  baade  for  og  imod  Kirke- 
forsamlingen i  Trident,  saa  maa  De  dog  ind- 
rømme mig,  at  den  spanske  Inqvisition  er  en 
slem  Ting,  som  vi  ikke  kunne  ønske  at  faae 
indført  hertillands.« 

»O  ja,  jeg  har  læst  en  Bog  om  denne 
skrækkelige  Inqvisition,«  raabte  Jomfru  Rævs- 
gaard,   »den  brændte  levende  Mennesker.« 

»Og  døde  med,«  —  tilføiede  Degnen  be- 
lærende. 

Denne  Samtale,  som  var  skeiet  saa  langt 
ud  fra  sin  Hovedgjenstand,  blev  pludselig  afbrudt 
ved,  at  der  faldt  et  Skud  i  Nærheden.  Degnen 
sprang  forskrækket  op  og  væltede  sin  Stol, 
Jomfru  Rævsgaard  udstødte  et  Skrig,  og  Regine 
tabte  sit  Sytøi. 

»Nu  myrder  de  os  Allesammen!«  raabte 
Jomfru  Rævsgaard. 

»Jeg  vil  paa  Øieblikket  hjem,  her  er  man 
ikke  sikker  paa  sit  Liv,«  sagde  Degnen,  og 
skyndte  sig  ud  af  Døren. 

Regine  kastede  i  det  Samme  et  Blik  ned  i 
Haven,  og  hvad  hun  der  saae,  lod  hende  hurtig 
gjætte  Aarsagen  til  al  denne  Forstyrrelse.  I  en 
af  de  Kge  Alleer  havde  la  Costa  ladet  opstille 
eii  Skive,  og  nu  øvede  han  sig  i  at  skyde  til- 
maals  med  Pistoler;  en  Tjener  stod  hos  og  la- 
dede. Jomfru  Rævsgaard  blev  beroliget,  ja  hun 
lo  tilsidst  over  Degnens  Frygt.  Herremanden 
kom  ned  til  la  Costa.  Han  var  en  dygtig  Skytte 
og  bad  om  at  maatte  gjøre  et  Par  Skud.  Der- 
til var  Ritmesteren  med  Fornøielse  beredt,  og 
der  opstod  en  Kapskydning,  hvori  la  Costa  gik 
af  med  Seiren.  Jens  Grubbe  blev  hidsig  og  lod 
et  Par  af  sine  bedste  Jagtgeværer  hente.  Hans 
Gjæst  smilede,  tog  et  Gevær  og  traf  Centrum 
hver  Gang.  Tilsidst  greb  han  atter  en  Pistol, 
slyngede  en  KobberskiUing  op  i  Luften,  skød  og 
traf  den. 

»Det  kan  jeg,  min  Salighed,  ikke  gjøre  ham 
efter,«  sagde  Herremanden;  »jeg  gi'er  tabt.  — 
Lad  os  saa  komme  op  og  faae  Hdt  Frokost.« 

Om  Eftermiddagen,  da  la  Costa  sad  paa  sit 
Værelse  og  skrev  Tjenestebreve,  modtog  han 
Besøg  af  en  af  sine  Officerer,  Lieutenant  Don 
Joaquin  Filangieri.  Det  var  en  høi,  velskabt, 
smuk  Mand,  hvis  medfødte  Grandezza  for  endel 
var  forsvunden  ved  det  omflakkende  Krigerliv. 
Han    hilste     sin    Foresatte    meget    ceremonielt; 

denne  bad  ham  sidde  ned,  og  bød  ham  en 
Cigar  ette. 

»Nu  Don  Joaquin,  hvorledes  er  De  tilfreds 
med  Deres  nye  Kvarteer?«  spurgte  la  Costa. 

»Det  er  upaaklageligt,«  var  Svaret,  »men 
jeg  er  kommen  herop  for  at  høre,  om  der  er 
Breve  fra  Hjemmet?« 

»Nei,«  var  la  Costas  korte  Svar. 

»Jeg  aner  en  Ulykke,«  sagde  Don  Joaquin 
mørk,  »vore  Paarørende,  vore  Venner  maae  i 
den  lange  Tid  have  skrevet  os  til;  man  tilbage- 
holder vore  Breve.  —  Hr.  Ritmester,  hvorfor 
jager  man  os  fra  Etrurien  til  Polen,  og  fra  Polen 
til  dette  fremmede  Land?  Hvorfor  fremskyder 
man  os  paa  denne  Halvø  og  lader  franske 
Tropper  spærre  os  Veien  til  Tydskland?  Der 
maa  være  skeet  Noget  i  vort  Fædreland!« 

»Men  hvilket?« 

»Det  veed  jeg  ikke,«  sagde  Don  Joaquin, 
»men  det  er  sikkert  ikke  noget  godt.  —  O,  gid 
jeg  atter  var  i  Spanien  og  ikke  i  disse  Fransk- 
mænds Vold !  Hvo  veed,  maaske  er  i  dette  Øie- 
blik  Kong  Carl  myrdet  og  Corsikaneren  paa 
Ferdinands  og  Isabellas  gamle  Throne.« 

(Forts.) 

Slør   og  Torne  busk. 

(Blade  af  em  afdød  Redakteurs  Dagbog). 

(Sluttet.) 


»Nei,  nei,  kan  De  ikke  elske  mig,  maa  jeg 
.  .  .  maa  jeg  finde  mig  deri,  men  jeg  vil  dog 
have  havt  den  Glæde  at  have  hjulpet  dem,  som 
De  elsker.« 

Hun  saae  for  første  Gang  frit  og  freidigt 
paa  ham. 

»De  skal  faae  Deres  Løn!«  udbrød  hun. 

Deres  Øine  mødtes.  Vinden  kom  susende 
og  legede  lystigt  med  hendes  grønne  Slør,  Stæren 
fløitede  glad  i  Busken,  og  et  Øiebhk  tittede  Solen 
foraarsmild  gjennem  Taagen  ned  til  de  to  El- 
skende. 

Frøken  Rasmussen  kom  nu  tilbage  med  en 
Hilsen  fra  Fanny.  Hun  saae  strax  paa  deres 
lykkelige  Miner,  at  alle  Misforstaaelser  vare 
hævede.  Men  hun  sagde  Intet  og  gik  i  nogen 
Frastand  bagefter  det  lykkelige  Par,  som  nu  var 
paa  Hjemveien.  Da  gik  en  tilsløret  Dame  med 
hurtige  og  faste  Skridt  forbi.  Holger  saae  hende, 
men  hun  ikke  ham. 

»Det  var  Marie  Taarup,«  hviskede  han  til 
Klara. 

»Damen  der  foran?« 

»Ja.  Det  bæres  mig  for,  at  Rasmussens 
Villa  er  hendes  Maal.« 

»Du  troer  .  .  .«  ^ 

»Jeg  er  næsten  overbeviist  derom.  Lader 
os  gaae  Udt  hurtigere  til,  vi  ville  da  faae  at 
vide,  om  jeg  har  Ret.  —  Men  skulde  hun  gaae 
ind  af  Laagen,  Klara,  lader  os  da  være  enige 
om,  at  holde  Frøken  Rasmussen  en  kort  Tid 
borte  fra  sit  Hjem.  Der  passerer  maaske  Ting, 
som  hun  ikke  har  godt  af  at  være  Vidne  til.« 

»Heri  er  jeg  enig  med  Dig,«  sagde  Klara 
og  spurgte  Veninden:  »Kan  Du  være  en  kort 
Tid  hjemmefra?« 

»Det  er  rigtignok  den  travle  Morgenstund, 
men  for  din  Skyld  vil  jeg  forlænge  vor  Spad- 
seretour.« 

Hun  anede  ikke  den  sande  Grund,  men 
fandt  det  meget  naturligt,  at  de  to  Elskende 
havde  Lyst  til  at  blive  længere  sammen;  selv 
gik  hun  smaanynnende  bag  efter  dem  og  tænkte 
paa  sin  egen  Ven.  Skulde  hun  nogensinde 
blive  hans? 

Klara  og  Holger  havde  snart  glemt  Grun- 
den til,  at  deres  Spadseretour  var  bleven  for- 
længet. De  levede  i  deres  eget  Kjærligheds- 
Paradiis.      Klara  Rasmussen   maatte  minde  dem 

om,  at  det  vist  nu  var  Tid  at  vende  hjem.  Paa 
Tilbageveien  aftalte  Holger  med  Klara,  at  han 
endnu  samme  Dag  vilde  besøge  hendes  Fader, 
og  at  det  maatte  komme  til  et  Brud  mellem 
ham  og  Rasmussen.  Klara  lovede  at  være  Hol- 
gers trofaste  AUierede. 

De  vare  komne  i  Nærheden  af  Villaen,  da 
pludselig  en  Mand  uden  Hat  paa  Hovedet  viste 
sig  paa  Veien  og  saae  sig  forstyrret  om. 

»Min  Gud,  det  er  min  Fader!«  raabte  Klara 
og  blev  bleg. 

Det  var .  i  Virkeligheden  ogsaa  Kammerraad 
R.  Han  syntes  dog  ikke  at  see  sin  egen  Datter, 
men  løb  lige  mod  Klara  Rasmussen   og   raabte: 

»Skynd  Dem,  skynd  Dem,  Deres  Fader  er 
bleven  pludseKg  syg.  Skynd  Dem,  der  er  en 
fremmed  Dame  hos  ham.« 

Holger  tilkastede  Klara  R.  et  meget  sigende 
Blik  og  sagde: 

»Det  er  vist  bedst,  at  jeg  følger  Frøken 
Rasmussen.« 

Klara  nikkede.  Kammerraaden  saae  efter 
den  unge  Mand  og  spurgte: 

»Hvem  var  det?« 

»Kom,  Fader,«  sagde  Klara,  »Du  forkøler 
Dig  herude.  Lader  os  gaae  ind.  Jeg  skal  for- 
tælle Dig  det  Altsammen.« 

De  gik  hurtigt  ind  i  Villaen. 

»Rasmussen  er  altsaa  bleven  pludselig  syg,« 
sagde  Klara.     »Hvorledes  gik  det  til?« 

»Der  kom  en  Dame  styrtende  ind  til  os  og 
spurgte,  om  hans  Datter  var  der.  Rasmussen 
havde  faaet  et  apoplektisk  Anfald.  Jeg  ilede  ud 
paa  Veien  for  at  see  efter  hende  —  ja,  Resten 
veed  Du?« 

»Veed  Du,  hvem  den^  Dame  er?«  spurgte 
Klara. 

»Jeg  har  aldrig  seet  hende  før.« 

»Hun  er  Rasmussens  Forlovede,«  sagde 
Klara  med  Eftertryk. 

»Forlovede!  Forlovede!«  gjentog  Kammer- 
raaden.     »Men  han  vil  jo  forlove  sig  med  Dig?« 

»Denne  Dame  hedder  Marie  Taarup  og  har 
ældre  Krav  paa  ham.« 

»Jeg  arme,  ulykkelige,  ruinerede  Mand!« 
stønnede  Kamme rraaden.  »Jeg  kan  nu  vente, 
at  han  næste  Flyttedag  kaster  mig  paa  Gaden.« 

»Holger  M.  vil  hjælpe  Dig,«  sagde  Klara. 

»Holger  M.,  Holger  M.,«  udbrød  Kammer- 
raaden,  »aa,  jeg  er  ganske  fortumlet  i  mit  Ho- 
ved. Næringssorg  er  næsten  ved  at  berøve  mig 
Forstanden.  Klara,  Du  er  en  god  Pige,  en  for- 
nuftig Pige;  narrer  Du  mig  ikke?« 

»Nei,«  svarede  Klara  med  et  freidigt  Smiil. 
»Kom  ind  til  Moders  Seng,  saa  skal  jeg  fortælle 
Eder  begge,  hvad  der  er  hændt  mig  denne  Mor- 
genstund.« 

Et  uhyggeligt  Billede  frembød  sig  for  Hol- 
ger, da  han  sammen  med  Klara  Rasmussen 
traadte  ind  i  Aagerkarlens  Dagligstue.  Paa 
Sofaen  laa  Rasmussen  uden  Liv,  og  over  ham 
bøiede  sig  en  grædende  Kvindeskikkelse.  Med 
Raabet:  »Min  Fader!«  styrtede  Klara  sig  hen 
mod  den  Døende. 

»Det  er  snart  forbi,«  sagde  den  fremmede 
Dame. 

Klara  syntes  ikke  at  lægge  Mærke  til  hende. 
Hun  stirrede  paa  Faderen,  ude  af  sig  selv  af 
Sorg.  Og  dog  havde  han  ikke  været  hende  en 
saa  god  Fader,  som  han  burde  være.  Alt  var 
glemt.  Alt  koncentrerede  sig  i  den  ene  Tanke, 
at  han  stod  i  Begreb  med  at  tiltræde  den  lange 
Reise,  hvorfra  ingen  Dødelig  endnu  er  vendt 
tilbage. 

»Hvad  er  skeet?«  spurgte  Holger  Marie 
Taarup. 

»Han  blev  overrasket  ved  at  see  mig,« 
svarede  Marie,  mens  Taarerne  randt  ned  ad 
hendes  Kind,  »men  modtog  mig  dog  venligt. 
Jeg  var  opbragt  over,  hvad  De  havde  fortalt 
mig  i  Aftes;  jeg  sagde  ham,  at  jeg  vidste,  at 
han  vilde  føie  et  nyt  Bedrageri  til  sit  forrige,  at 
han  havde  lovet  mig  Giftermaal,  men  desuagtet 
vilde  gifte  sig  med  en  Anden.  Da  reiste  han 
sig,  og  jeg  saae,  at  han  blev  rasende  over,  at 
jeg   havde    faaet  Alt    at  vide.      Han  vilde   sige 

Noget,  men  formaaede  det  ikke,  hans  Tale  blev 
til  en  hul  Lallen,  og  han  faldt  om  paa  Sofaen. 
Jeg  styrtede  ud  i  Kjøkkenet  efter  Vand  og  be- 
falede Pigen  snarest  muligt  at  hente  Frøknen 
og  at  faae  fat  paa  en  Læge.  —  Troer  De,  at 
han  døer?« 

Holger  saae  paa  den  Syge  og  sagde: 

»Ja,  jeg  troer  det.« 

»Og  han  fik  ikke  Tid  til  at  angre,«  udbrød 
Marie,  »og  jeg  kom  ikke  til  at  udføre  min 
Mission!« 

Holger  stod  taus  og  bedrøvet,  der  var  noget 
Gribende  i  Maries  Sorg.  Kort  efter  kom  Pigen 
med  en  Læge.  Han  gik  hen  til  Sofaen,  under- 
søgte Rasmussen  og  sagde: 

»Alt  Liv  er  forbi.     Han  er  død  af  Apoplexi.« 

»Død!«  hviskede  Klara  og  sank  bevidst- 
løs om. 

»Død,«  sagde  Marie,  »jeg  vil  kaste  et  sidste 
Blik  paa  ham,  jeg  vil  give  ham  det  sidste  Kys; 
thi  i  dette  Huus  har  jeg  Intet  mere  at 
gjøre.« 

Fjorten  Dage  efter  var  et  lille  Selskab 
samlet  hos  Kammerraad  R.  Klaras  og  Holgers 
Forlovelse  skulde  deklareres.  Kammerraaden 
var  i  fortrinligt  Humør.  Skjøndt  han  havde 
gjort  Indsigelse  derimod,  havde  Klara  Rasmussen 
overgivet  ham  de  Gjældsbeviser,  han  havde  ud- 
stedt til  hendes  Fader,    hvorved  Kammerraaden 

pludselig  var  kommen  ud  af  sin  Gjæld.  Den 
unge  Pige  var  rig  nok  foruden;  Faderen 
havde  samlet  sig  en  ikke  ringe  Formue.  Hun 
havde  i  de  første  Dage  efter  Faderens  Død 
været  meget  bedrøvet,  men  efterhaanden  var 
hun  bleven  roligere,  og  efter  Begravelsen  var 
hun  bleven  seet  i  en  ung  Mands  Selskab,  med 
hvem  hun  efter  Sigende  i  Faderens  Levetid 
havde  været  hemmelig  forlovet. 

Jeg  vil  slutte  med,  at  jeg  var  med  til  For- 
lovelsesgildet,  og  at  jeg  aldrig  har  været  med 
til  et  fornøieligere. 


[K- 


6«4 

Brudenatten, 

Original  Novelle  af  ?  ?. 


Mn  Foraars  -  Eftermiddag  vandrede  to  unge 
Mænd  ned  af  Bredgade  i  ivrig  Samtale  om 
et  Maleri,  de  havde  seet  paa  Charlottenborg  Ud- 
stillingen. Maleriet  havde  vakt  en  vis  Opsigt, 
det  viste  Maria  fra  Magdala  Paaskemorgen 
ved  Christi  Grav,  hun  fandt  Graven  aaben,  og 
da  hun  saae  sig  tilbage,  fik  hun  Øie  paa  en 
Mand,  hvem  hun  antog  for  at  være  Urtegaards- 
manden,  men  da  han  sagde:  »Maria!«  gjen- 
kjendte  hun  Jesus. 

Den  Ene  af  de  unge  Mænd  hed  Johan  Sol- 
berg og  var  Assistent  i  Finansministeriet,  han 
roste  Maleriet  meget  og  sagde  til  sin  Ledsager: 

»Maria  Magdalene  er  et  Sujet,  der  ogsaa 
burde  kunne  begeistre  en  Digter.« 

»Det  skulde  da  være  en  religieus  Digter,« 
svarede  Otto  Selmer,  en  af  vor  Tids  unge 
Digtere. 

»Han  være  som  han  vil,«  svarede  Solberg, 
»jeg  paastaaer,  at  her  er  et  Stof  for  en  Digter. 
Maria  Magdalene  var  fra  den  lille  By  Magdala, 
og  Evangelisten  Lukas  fortæller,   at  Jesus  drev 

syv  Djævle  ud  af  hende,  og  at  hun  derefter  var 
mellem  de  Kvinder,  som  oftere  fulgte  Frelseren. 
Hun  har  altsaa  engang  været  besat  af  daarlige 
Lidenskaber,  af  syv  Djævle,  maaske  har  hun 
elsket  lidenskabeHgt  en  eller  flere  Mænd,  de 
have  skuffet  hende,  og  det  har  forbittret  hendes 
Sind.  Da  møder  hun  en  Dag  Jesus,  han  bringer 
hende  Fred,  men  hendes  kjærhghedssøgende, 
lidenskabehge  Natur  vækker  hos  hende  en  sand- 
selig  Kjærhghed  til  ham.  Efterhaanden  luttres 
dog  hendes  Sind,  men  først  da  han  ved  Graven 
aabenbarer  sig  for  hende,  forstaaer  hun,  at  der 
er  en  Kjærlighed,  som  overlever  Døden.« 

»I  hvert  Fald,«  svarede  Otto  Selmer,  »ligger 
dette  Sujet  ikke  for  mig.« 

»Det  vil  sige.  Du  mener,  KjærHgheden  over- 
lever ikke  dette  Liv.« 

»Den  lever  mange  Gange,«  sagde  Selmer 
smilende,  »ikke   længer  end  Hvedebrødsdagene.« 

»Saaledes  tænkte  ikke  en  ældre  Tids  Dig- 
tere, men  de  troede  da  ogsaa  paa  et  Liv  efter 
Døden.« 

»Nu  ja,  hver  Tid  kan  være  god  for  sig. 
Man  maa  leve  med  sin  Tid,    føle  med  sin  Tid.« 

»Du  forstaaer  ganske  vist  at  anslaae  Tidens 
Strenge,  derfor  har  Du  gjort  Lykke,  men  det 
Blivende  i  Poesi  savner  Du,  derfor  vil  Du  ikke 
blive  læst  af  vore  Børnebørn.« 

»Hvad  bryder  jeg  mig  derom!     Jeg  vil  leve 


566 


og  nyde;  naar  jeg  er  død  og  borte,  hvad  For- 
nøielse  har  jeg   saa   af,    at  Nogen   læser  mig?« 

»Vi  blive  aldrig  enige,«  sagde  Johan  Sol- 
berg. »See,  her  lader  til  at  være  stort  Bryllup 
i  Garnisonskirken,  nu  kjørte  Brudevognen  ind, 
lader  os,  af  Mangel  paa  noget  Bedre,  see  paa 
det  Bryllup.« 

De  gik  ind  i  Kirken,  hvor  der  var  en  stor 
Mængde  Mennesker,  mest  Damer,  samlet  for  at 
overvære  Brylluppet.  Et  kjøbenhavnsk  Bryllup 
betragtes  af  Mange  som  en  Forestilling,  og  der 
udtales  en  skarp  Kritik  over  Enhver,  som  er  i 
Følget.  Det  er  mærkeligt,  hvor  Publikum  ved 
en  saadan  Leilighed  veed  udmærket  Besked,  og 
mangen  Gang  vilde  de  pyntede  Damer  og  Herrer 
ikke  sidde  saa  roligt  paa  deres  Stole  oppe  ved 
Altret,  hvis  de  kunde  høre,  hvad  der  nede  i 
Kirken  blev  sagt  om  dem.  Skjøndt  Mange  vide, 
at  det  er  at  løbe  moralsk  Spidsrod  at  gaae 
gjennem  Kirkegangen  op  til  Altret,  sætte  de  sig 
dog  ud  derover;  thi  deres  Forfængelighed  efter 
at  vise  sig  i  Pynten  lader  dem  glemme  Alt. 
Især  skulle  gamle  Fyre  med  mange  Ordener 
have  en  uimodstaaehg  Trang  til  at  komme  med 
i  et  Brudefølge. 

De  to  Venner  fik  en  Plads,  der  ikke  tillod 
dem  at  see  Brudens  Ansigt.  Brudgommen  kunde 
de  derimod  see,  det  var  en  Herre  paa  henved 
de  fyrgetyve  Aar  med  et  noget  skarpt  og  sand- 

seligt  Ansigt.  Ved  at  lytte  efter,  hvad  der  blev 
hvisket  hist  og  her  i  Stolene,  fik  Vennerne  at 
vide,  at  han  hed  Oskar  Thomsen  og  var  Bog- 
holder i  en  Bank,  han  var  et  meget  godt  Parti, 
om  han  end  var  over  tyve  Aar  ældre  end  Bru- 
den. Hun  var  Datter  af  en  hlle  kommunal  Em- 
bedsmand og  hed  Anna  Høier.  Om  Brudgommen 
vidste  Folk  meget  at  fortælle;  han  var  bekjendt 
for  at  være  en  rigtig  Udhaler,  men  nu  mente 
han  velsagtens  at  være  bleven  for  gammel  der- 
til, og  derfor  giftede  han  sig. 

»Hun  er  meget  for  god  til  ham,«  sagde  en 
ældre,  mager  Frøken,  der  saae  ud  til  at  være 
Lærerinde,  »han  skal  have  fem  uægte  Børn,  og 
det  med  tre  forskjeUige  Fruentimmer.« 

»Er  det  ganske  vist?«  spurgte  en  lille,  kor- 
pulent Dame;  »jeg  har  hørt,  at  det  kun  er  fire.« 

»Det  er  fem,«  sagde  den  Magre,  »den  Ældste 
er  voxen  og  Smørrebrødsjomfru,  den  Næstældste 
skal  staae  i  en  Skomagerboutik  som  Jomfru, 
den  Tredie  er  en  Dreng,  der  blev  konfirmeret  i 
Efteraaret,  han  skal  være  kommen  i  Tømrerlære. 
De  to  Yngste  betaler  Oskar  Tkomsen  endnu 
Alimentationsbidrag  til.« 

»Hvorfra  veed  De  dog  Alt  dette?«  spurgte 
den  Tykke. 

»Aa,  man  hører  saa  meget,«  sagde  den 
Magre. 

»Mon    hun,    der    veed    saa    nøie    Besked,« 

hviskede  Selmer  til  sin  Ven.  »ikke  i  sine  yngre 
Dage  skulde  have  kjendt  Bankbogholderen  noget 
nærmere?« 

»Man  fristes  til  at  troe  det,«  svarede 
Solberg. 

»Hvor  Fru  Garding  er  stadset  op  idag,« 
lød  det  fra  en  anden  Kant.  »Man  kan  alligevel 
godt  see  paa -hende,  at  hun  begyndte  som  Kokke- 
pige; Grosserer  Garding  var  Enkemand,  og  saa 
giftede  han  sig  med  hende.« 

»Ja,  ja,  søde  Fru  Terkelsen,  De  veed  nok, 
naar  Snavs  kommer  til  Ære,  veed  det  ikke, 
hvordan  det  vil  være.« 

»Det  har  De  Ret  i.  Fru  Mortensen.« 

»Hun  der.  Overretssagfører  Hulstrups  Kone,« 
vedblev  Fru  Mortensen,  »skal  nok  gjøre  sin 
Mand  mange  Sorger.  Kjøn  er  hun  endnu,  og 
det  finder  Herrerne  ogsaa.« 

»Stakkels  Fru  Abrahamsen,«  sagde  Fru 
Terkelsen,  »hun  seer  bedrøvet  ud,  hun  kan  have 
Grund  dertil,  man  siger,  hendes  Mand  staaer 
paa  svage  Fødder.  Det  er  en  daarlig  Mand, 
han  er  næsten  hver  Nat  ude.« 

>0g  vil  De  see  ham  deroppe.  Grosserer 
Hansen!  Man  kan  saamænd  ikke  see  paa  ham, 
at  der  har  været  saa  stor  Skandale  med  hans 
Broder,  saa  han  endte  i  Forbedringshuset,«  sagde 
Fru  Mortensen. 

»Ja,  hvilken  Frækhed  at  møde  her,«    sagde 

Fru  Terkelsen,  »en  Broder,  som  har  en  Broder 
i  Forbedringshuset,  er  altid  selv  halvt  derinde.« 

»Det  har  De  Ret  i,  Fru  Terkelsen,«  vedblev 
Fru  Mortensen.  »Men  Folks  Anskuelser  om  det 
Sømmelige  ere  nu  saa  forskjellige.« 

Paa  den  Maade  bleve  de  to  Venner  be- 
kjendte  med  Brudefølget,  hvis  daarlige  Sider  de 
kun  fik  at  høre.  PubKkum  syntes  at  være  al- 
deles uvidende  om  Følgets  gode  Egenskaber, 
saa  Vennerne  fristedes  til  at  antage,  at  det  var 
nærved  at  være  en  Samhng  moralsk  Bærme, 
som  i  dette  Øieblik  havde  Plads  ved  Altret. 

De  unge  Piger,  som  fandtes  i  Følget,  undgik 
at  blive  dragne  frem  paa  en  saa  nedsættende 
Maade,  men  deres  Ydre  og  deres  Dragt  bleve 
stærkt  kritiserede,  og  vee  Den,  der  havde  en 
for  stor  Mund,  en  for  stor  Fod  eller  lignende 
uheldige  Egenskaber,  de  bleve  opdagede  og 
huskede  og  siden  drøftede  i  en  Mængde  Ved- 
kommende helt  ukjendte  Kredse. 

Vielsen  var  forbi.  Brudgommen  gav  Bruden 
Armen  for  at  føre  hende  ud  af  Kirken.  Der 
faldt  et  stærkt  Lys  fra  Gaskandelabrerne  paa 
hendes  blege  Ansigt,  der  havde  et  smukt  og  ædelt 
Profil,  omgivet  af  mørkebrune,  krusede  Lokker. 
Hun  var  lidt  over  Middelhøide  og  meget  vel- 
skabt. Da  Otto  fik  Øie  paa  hendes  Apsigt,  greb 
han  Johan  i  Armen  og  sagde; 

»Hun  er  aeilig,« 

»Du  har  Ret.« 

»Jeg  maa  have  seet  hende  før.« 

»Ja,  det  er  jo  muligt.« 

Hun  skred  forbi  dem  uden  at  see  til  Siderne ; 
Otto  fulgte  hende  med  Øinene  og  trak  Veiret 
tungt. 

Dengang  han  og  Johan  vare  komne  ud  af 
Kirken  i  det  klare  Sollys,  sagde  han: 

»Jeg  er  saa  underlig  tilmode.  Dengang  jeg 
saae  hende,  begyndte  mit  Hjerte  at  banke,  der 
kom  en  Skjælven  over  mig,  og  jeg  sagde  til  mig 
selv:  Du  maa  have  seet  hende  før.« 

»Du  er  bleven  pludselig  forelsket.  Ja,  SHgt 
kan  hænde.* 

»Nei,  nei;  saadan  Noget  er  det  ikke;  hvad 
det  er,  kan  jeg  ikke  blive  klar  over,  i  det 
Mindste  endnu  ikke.  Det  var,  som  hun  og  jeg 
hørte  sammen,  som  ,  .  .« 

»Det  er  noget  sildigt.  Du  kommer  til  den  Er- 
kjendelse.« 

»Jeg  har  hørt  tale  om  Mennesker,  der  reiste 
i  fremmede  Lande,  og  ved  at  see  et  Landskab 
pludselig  udbrøde:  »Her  har  jeg  været  før!« 
Nogle  have  forklaret  det  ved,  at  de  have  levet 
engang  før  paa  Jorden  og  boet  i  den  paagjæl- 
dende  Egn.  Var  det  ikke  en  lignende  Følelse, 
der  greb  mig  i  Kirken,  da  jeg  saae  hende,  Anna, 
hedder  hun  jo?« 

>Du  raser  Otto,  din  Digterfantasi  løber  af 
med  Dig.« 

>Jeg  veed  ikke,  om  det  er  Fantasi;  jeg 
trænger  til  at  være  ene,  til  at  samle  mig.« 

Otto  sagde  Farvel,  Johan  rystede  paa  Ho- 
vedet og  saae  efter  ham. 

Da  Otto  kom  hjem,  kastede  han  sig  paa 
sin  Sofa,  Brudens  Ansigt  og  hele  Skikkelse  ved- 
blev at  staae  for  ham.  Han  tænkte  ikke  paa 
Brylluppet,  eller  at  hun  var  en  Andens,  det  var 
ham  næsten  som  hun  var  et  høiere  Væsen,  der 
krævede  Tilbedelse.  Hvor  havde  har  seet  hende 
før?  Han  mindedes  det  ikke,  men  at  det  var 
skeet,  herom  var  han  overbeviist. 

Atter  faldt  det  ham  ind,  at  han  ved  det 
første  Syn  af  hende  havde  faaet  den  Tanke,  at 
han  havde  mødt  hende  i  en  anden  Tilværelse. 
Han  smilede  ad  sig  selv;  stod  han  ikke  i  deres 
Rækker,  som  forkastede  Tanken  om  en  anden 
Tilværelse,  som  mente,  at  der  var  et  evigt  Liv 
for  Stoffet,  men  ikke  for  Aanden?  Hvorfor  stod 
han  i  de  Rækker?  Jo,  alle  hans  Venner  be- 
tragtede de  tidligere  Aarhundreders  religieuse 
Trang  som  et  tilbagelagt  Standpunkt,  der  var 
ved  at  bhve  slaaet  ned  af  Naturvidenskaben. 
En  ung  Digter  maatte  i  vore  Dage  være  Fri- 
tænker, hvis  han  skulde  have  Haab  om  at 
kemme  frem. 

Men  hvad  var   saa  den  Følelse,    der  havde 

grebet  Otto  i  Kirken?  Ja,  han  syntes  endnu, 
at  han  maatte  have  seet  Anna  et  andet  Sted  og 
i  en  anden  Tilværelse.  Det  var  dog  aldeles 
umuligt,  et  taabeligt  Fantasibillede.  Han  lo  atter 
ironisk  ad  sig  selv.  Hendes  Billede  vedblev  be- 
standigt at  staae  for  ham,  han  kunde  ikke  blive 
det  kvit.  Paa  samme  Tid  blev  han  greben  af 
Trang  til  at  digte,  og  der  formede  sig  i  hans 
Tanker  Udkastet  til  en  Novelle.  Han  reiste  sig 
for  at  nedskrive  det  og  haabede,  at  Tankerne 
derved  vilde  faae  en  anden  Retning. 

Handlingen  foregik  i  Paris,  nogle  Aar  før 
den  første  franske  Revolution.  Dengang  levede 
en  ung  Forfatter,  der  hed  Charles  Rameau,  hvis 
Værker  gjorde  megen  Opsigt,  maaske  fordi  de 
vare  usædelige  og  derved  tiltalte  de  demorali- 
serede høiere  Kredse.  En  Dag  gjorde  Charles 
i  Boulogneskoven  en  Urtekræmmerfamilies  Be- 
kjendtskab,  han  følte  sig  hendragen  til  Datteren, 
den  smukke  Antoinette.  Da  han  meget  vel 
vidste,  at  hans  Bøger  ikke  tiltalte  flere  af  de 
jevne  Borgere  og  deres  Damer,  havde  han  ikke 
sagt  Urtekræmmerfamilien  sit  egentlige  Navn 
men  udgivet  sig  for  at  være  Student  ved  det 
juridiske  Fakultet. 

[FortB.J 

Dr.  med.  Cassans  Mord 


1889. 

(Efter  „Der  neue  Pitaval«.) 

(Forts.) 


Det  var  et  glimrende  Alibi.  Fru  Cassan 
blev  strax  sat  i  Frihed,  nu  fortalte  Justin  Durand 
en  ny  Historie. 

Han  sagde,  det  var  sandt,  at  han  var  Mor- 
deren, han  alene.  Han  havde  vækket  sin  Herre 
ved  at  sige  ham,  at  der  var  blevet  sendt  Bud 
efter  en  Recept.  Dengang  Oldingen  aabnede 
Døren,  havde  han  kastet  sig  over  ham  med 
Dolken  i  Haanden.  Men  det  skete  paa  Fru 
Cassans  Befaling.  Hun  havde  nøie  foreskrevet, 
paa  hvilken  Dag  og  Time,  Mordet  skulde  ske, 
for  sikkrere  at  kunne  bevise  sit  Alibi. 

Var  Durand  strax  kommen  frem  med  den 
Historie,  kunde  den  være  bleven  skæbnesvanger 
for  Fru  Cassan,  der,  som  vi  vide,  havde  Folke- 
stemningen imod  sig,  men  hans  tidligere  Løgne 
gjorde,  at  Ingen  troede  paa  den  nye  His^torie. 
Han  skulde  bevise  sine  Paastande  og  formaaede 
det  ikke.  Aldrig  nogensinde  var  der  blevet  op- 
daget et  fortroligt  Forhold  mellem  ham  og  Fru 

Cassan,  hun  behandlede  ham  som  Tjener,  og 
paa  den  Tid  de  skulde  have  forhandlet  med 
hinanden  om  Mordet,  var  det  ved  Vidner  godt- 
gjort, at  Fru  Gassan  var  i  Toulouse. 

Da  Justin  Durand  mærkede,  at.  det  ikke  gik 
paa  den  Maade,  fandt  han  paa  en  ny  Historie. 
Nu  var  han  uskyldig.  Fru  Cassan  alene  havde 
fattet  Planen  til  Mordet,  og  hendes  Hjælper  var 
Hr.  Mercadier,  tidligere  Notar  i  Toulouse;  han 
var  hendes  Fortrolige,  hendes  Elsker,  den,  der 
havde  beviist  hendes  AUbi.  Mercadier  havde 
forsøgt  paa  at  forføre  Durand,  men  det  var 
mislykket.  Derefter  havde  han  leiet  en  Tredie 
til  at  begaae  Mordet,  Manden  med  det  stride 
Skjæg.  Denne  Mand  var  det,  som  efter  Mordet 
vilde  forsøge  paa  at  rydde  Durand  af  Veien, 
fordi  denne  vidste  for  meget. 

Men  hvem  havde  aabnet  Salsdøren  for  Mor- 
deren? Paa  alle  Døre  havde  der  ikke  viist  sig 
Spor  af  voldsomt  Indbrud.  Dr.  Cassan  vilde 
ikke  have  aabnet  sin  Sovekammerdør  for  den 
Ubekjendte.  Durand  indsaae,  at  Historien  var 
uholdbar  og  gav  en  ny  til  Bedste. 

Morderen  var  ikke  med  Magt  trængt  ind  i 
Huset,  Durand  var  underrettet  om  hans  Komme. 
Djævlen  i  Kvindeskikkelse  havde  bøiet  hans 
Villie,  Durand  havde  aabnet  Døren  for  Morderen 
og  var  sammen  med  ham  gaaet  op  af  Trappen. 
Durand   havde   faaet  Lægen  til   at  aabne  Sove- 

kammerdøren,  og  den  Fremmede  fuldbragte 
Mordet. 

Efter  at  Forundersøgelsen  var  endt,  blev 
der  reist  Klage  mod  Justin  Durand,  at  han 
havde  myrdet  Dr.  Cassan  og  Husholdersken  Sic- 
card  og  bestjaalet  den  Første.  Den  11.  Novem- 
ber 1889  begyndte  Forhandlingerne  for  Juryen, 
Forsædet  indtoges  af  Retsraad  Garas.  Aktor 
var  Statsprokurør  Laroche  fra  Toulouse,  Defensor 
Sagfører  Ferrand  fra  samme  By.  Fru  Cassan 
har  fordret  Opreisning  for  de  Beskyldninger,  der 
vare  blevne  reiste  mod  hende,  hun  repræsen- 
teres af  Hr.  Bosredon. 

Justin  Durand  er  en  kjøn  Karl  paa  25  Aar, 
han  er  pyntet  og  pomadiseret.  Haaret  er  skilt 
ad  i  Midten,  Overskjægget  er  omhyggeligt  pleiet, 
han  bærer  blaat  Halstørklæde  med  hvide  Prikker, 
og  Manchetterne  ere  skinnende  hvide.  Hans 
Ansigtsfarve  er  bleg,  og  hans  Blik  usikkert;  han 
ligner  mere  en  Kommis  end  en  Tjener.  Hans 
hele  Optræden  ligner  en  Don  Juan  fra  Pro- 
vinserne. 

Auditoriet  er  overfyldt.  I  Baggrunden  sees 
en  stor  Mængde  Damer. 

Mellem  de  150  Vidner  vækker  »Damen  i 
Sort«  størst  Opmærksomhed,  det  er  Fru  Cassan. 
Efter  at  Anklageskriftet  er  oplæst,  aabner  Præ- 
sidenten Forhandlingerne. 

Præsidenten:    Justin  Durand,    De  er  be- 

skyldt  for  Snigmord  paa  Deres  Herre,  for  Gift- 
mord paa  Husholdersken  Philippine  Siccard  og 
for  Hustyveri.  De  har  under  de  forudgaaede 
Undersøgelser  gjort  Dem  skyldig  i  mange  Mod- 
sigelser. Hvad  vil  De  paastaae  i  Dag  ?  Har  De 
alene  forøvet  Snigmordet?  Har  De  givet  Hus- 
holdersken den  Gift,  hvoraf  hun  døde? 

Den  Anklagede  hæver  med  theatralske 
Fagter  sin  Haand  mod  det  i  Retssalen  anbragte 
Crucifix  og  siger  med  Pathos: 

»Jeg  sværger  for  Guds  Aasyn,  Dommerne 
og  alle  Tilhørerne,  at  jeg  er  uskyldig.  Naar  jeg 
under  Forundersøgelsen  har  fortalt  Ting,  der 
staae  i  indbyrdes  Modstrid  med  hinanden,  er 
det,  fordi  man  har  plaget  mig  fra  alle  Sider. 
Man  har  bestandigt  fortalt  mig,  at  jeg  vilde  ende 
paa  Skafottet,  naar  jeg  var  en  forstokket  Syn- 
der og  ikke  tilstod.  En  Tilstaaelse  vilde  redde 
mit  Liv.  Jeg  blev  angst  og  troede  det.  Alle 
mod  mig  reiste  Anklager  ere  grundløse.  Jeg  er 
ikke  det  Menneske,  der  med  koldt  Blod  kan  be- 
gaae  et  Mord,  jeg  er  ikke  den  Utaknemmehge, 
der  har  kunnet  dræbe  min  gode  Herre.« 

[Forts.] 

La  Costa. 


Historisk  Novelle  af  Michael  Gjørup: 
Revideret  af  M.  Goldschmidt. 

[Forts.] 


La  Costa  sagde  hen  for  sig:  »Ja,  man  kan 
vente  Alt  af  ham!  Men  Et  maa  man  dog  ind- 
rømme ham,  han  bringer  Orden  og  DiscipHn. 
Og  i  Spanien  er  der  Meget,  som  behøver  Re- 
form.« 

»Men  det  kunne  vi  selv  gjøre  og  behøve 
ikke  Fremmede  tilhjælp.« 

»Det  er  idetmindste  ikke  Regeringens  Me- 
ning. « 

»Regeringen?*  udbrød  Don  Joaquin  haan- 
Hg,  »ak,  kunde  dog  Godoys  Sjæl  snart  nedstige 
til  Skærsildens  Pinsler!  Han  har  solgt  os  til 
Napoleon,  den  Forræder,  den  Usling,  uværdig  til 
at  bære  Navnet:  Spanier.  Ja,  I,  Hr.  Ritmester, 
som  ikke  er  født  i  Spanien,  I  kan  ikke  ret  dele 
det  Had,  hver  ærlig  Spanier  føler  mod  denne 
Mand,  en  simpel  Gardist,  som  ved  sit  smukke 
Ansigt  og  sit  Fløitespil  har  sat  sig  fast  i  en 
svag  Konges  og  en  uværdig  Dronnings  Yndest.« 

»Jeg  veed  jo  nok,    at  han  ikke  ved  egne 

Fortjenester  har  svunget  sig  op  til  sin  nuværende 
Stilling. « 

»Naar  man  tænker  sig,«  vedblev  Don  Joaquin 
med  indædt  Harme,«  at  han  har  vovet  at  heile 
til  Maria  Theresia  af  Bourhon,  en  Datter  af  In- 
fanten Don  Louis,  og  at  han  nu  er  kommen  i 
Slægt  med  Kongen  af  Spanien !  Men  den  Usling 
kaster  blot  Pletter  paa  det  kongelige  Purpur! 
O,  hvis  Spanien  taaler  det  længer,  saa  har  det 
fortjent  at  dø  æreløst;  men  det  vil,  det  skal  mit 
Fædreland  ikkeU 

»Jeg  bør  egenlig  ikke  lade  Dem  tale  saa- 
ledes,«  sagde  Ritmesteren,  der  havde  reist  sig 
og  gik  op  og  ned  ad  Gulvet.  Men  han  tilføiede 
ved  sig  selv:  »O,  gid  jeg  var  i  hans  Sted!« 

»Nei,  det  er  sandt,«  svarede  Don  Joaquin 
og  antog  igjen  sin  Holdning  som  Subaltern. 
»De  er  jo  selv  Franskmand?« 

»Jeg  tjener  i  Kong  Carls  Armee,«  svarede 
Ritmesteren  og  løftede  stolt  Hovedet.  »Det  er 
i  min  Herres  og  Konges  —  i  vor  Konges  Navn, 
at  jeg  taler  og  beder  Dem  erindre,  at  der,  hvor 
han  sender  sine  Faner  hen,  skulle  vi  uvægerhg 
følge. « 

»De  kan  lade  mig  arrestere,  hvis  jeg  vover 
at  sige  et  Ord  imod,  Hr.  Ritmester;  men  for 
spanske  Hjerter  vil  det  tage  sig  ud,  som  om  det 
er  Franskmanden,  der  optræder  imod  sin  spanske 
Underordnede.« 

»De  er  ikke  ædelmodig,  Don  Joaquin,  De 
veed,  at  hvis  De  sagde  et  saadant  Ord  til  en  af 
Bonapartes  Officerer,  var  det  ude  med  Dem. 
Hvorfor  vil  De  med  Deres  Mismod  forstyrre  vort 
Venskab;  hvorfor  tvinger  De  Dem  selv  til  at 
glemme,  at  jeg  langtfra  er  saa  lykkelig  som  De? 
De  har  dog  et  Fædreland,  og  hver  Spanier  er 
Deres  Landsmand,  Deres  Broder,  men  mit  skjønne 
Frankrig,  mit  Fædreland,  blev  forladt  af  min 
FamiKe  med  en  Forbandelse  paa  Læben,  og  jo 
vældigere  dets  Magt  bliver,  desto  længere  fjærnes 
jeg  derfra.« 

»Ja,  De  er  jo  Emigrant?« 

»Ja,  Emigrant  og  Adelsmand.  Og  dengang 
mit  Fædreland  forlangte  Kong  Ludvigs,  vore 
Frænders  og  vore  Venners  Blod,  dengang  svor 
min  Familie  og  jeg  det  Had  og  Hævn,  dengang 
lovede  vi  at  glemme,  at  vi  vare  Franskmænd. 
—  Jeg  har  seet  disse  moderne  Franskmænd 
under  deres  Keiser  styrte  sig  mod  Fjenden,  jeg 
har  hørt  deres  Sange,  og  de  forekom  mig  at 
være  Helvedes  Triumfhyl  over  det  Godes  Under- 
gang. —  Ak,«  tilføiede  la  Costa  ved  sig  selv, 
»og  det  var  dog  mine  Landsmænd  « 

»Har  De  aldrig  ønsket  at  vende  tilbage?« 

»Aldrig,  aldrig!  Jo,  jeg  haaber,  at  den  Dag 
vil  komme,  da  jeg  kan  være  med  at  hævne  det 
ædle  Blod,  som  flød  paa  Grevepladsen.  —  Don 
Joaquin,    De  kan  derfor  indsee,    at   jeg  maaske 

ligesaa  tnegel  som  De  ønsker  al  vende  tilbage 
til  Spanien  og  træde  ud  af  den  Mands  Legioner, 
hvis  Undergang  jeg  ønsker.  Om  den  Tid  kom- 
mer, at  vi  kunne  drage  bort,  veed  jeg  ikke; 
men  som  Sagerne  nu  staae,  vil  jeg  gjøre  min 
Pligt  mod  Kong  Carl  som  en  tro  Hund,  som  en 
Hund,  som  et  Dyr,  lige  meget,  jeg  gaaer  blindt 
efter  Fane-Eden.     Gjør  I  det  Samme!« 

»Ja,  ja,«  sagde  Don  Joaquin  livlig,  >det 
ville  vi  Alle,  som  Sagerne  nu  staae.  Men  sæt, 
at  der  kom  Krig!  Hvo  veed,  om  vi  ikke  alle- 
rede ere  i  Krig  med  Franskmændene?« 

»Don  Joaqum,  14,000  Mand  af  Spaniens 
bedste  Tropper  tjene  i  Keiserens  Hær,  hvorledes 
kan  Spanien  uden  denne  Kjærne  og  med  en 
dum,  men  almægtig  Minister  føre  en  Krig  mod 
Verdens  dygtigste  og  lykkeligste  Feltherre?« 

»Kun  altfor  sandt!« 

Don  Joaquin  red  bort,  og  hans  Chef  satte 
sig  atter  til  Skrivebordet.  Han  var  imidlertid 
ikke  oplagt  til  at  skrive;  Samtalen  havde  op- 
frisket gamle  Erindringer;  han  støttede  Hovedet 
paa  sin  Haand  og  faldt  i  Tanker,  Det  blev 
mørkt,  uden  han  mærkede  dertil,  og  hans 
Tjener  maatte  kalde  paa  ham  gjentagne  Gange 
for  at  underrette  ham  om,  at  Aftensbordet  var 
dækket. 

Det  var  i  de  første  Dage  af  April.  For- 
aaret   var    for  Alvor  begyndt  at  komme,    smaa 

Skarer  af  Stære  fløi  skrigende  over  Markerne, 
Lærken  sang,  Storken  var  ivente;  Herremanden 
paastod  at  have  seet  et  Par  Snepper  og  be- 
klagede, ikke  at  have  havt  sit  Gevær  med. 
Græsset  blev  grønt,  hist  og  her  saae  man  en 
enkelt  gul  Blomst  paa  Marken.  En  saadan 
Foraarseftermiddag,  medens  den  nærUggende 
Kirkes  Klokker  ringede  over  den  nylig  afdøde 
Kong  Christian  den  Syvende,  steg  Ritmester  la 
Costa,  Herremanden  og  hans  Datter  tilhest,  for 
at  foretage  et  Spadsereridt.  Man  var  imidlertid 
ikke  kommen  langt,  før  Jens  Grubbe  opdagede, 
at  et  Markarbeide  ikke  blev  foretaget  paa  den 
rette  Maade;  han  holdt  derfor  stille  og  lod  de 
Andre  ride  videre.  Det  var  første  Gang,  Regine 
var  alene  med  la  Costa.  En  kort  Pause  op- 
stod, hvori  hun  med  udelt  Opmærksomhed  be- 
tragtede Hestens  Hoved  og  klappede  den  paa 
Halsen. 

»Min  Frøken,«  sagde  endelig  la  Costa,  »jeg 
har  glemt  at  spørge  Dem  om,  hvad  det  var  for 
en  vigtig  politisk  Begivenhed,  der  imorges  gjorde 
Dem  saa  forstemt,  ja,  fremkaldte  Taarer  i  Deres 
smukke  Øine.« 

Regine  fortalte  nu,  at  samme  Dags  Morgen 
var  der  kommet  Efterretning  om  Linieskibet 
>Prinds  Christian  Frederik« s  Kamp  og  Under- 
gang. I  Bladet  »Dagen«  stod  det  Hele  omstæn- 
delig beskrevet.      Hun  dvælede  ved  Jessens  og 

hans  tappre  Sømænds  heltemodige  Kamp  til  det 
Sidste  mod  den  store  Overmagt  og  glemte  ikke 
at  nævne  Willemoes,  Dahlerups  og  Solands 
Heltedød. 

La  Costa  lyttede  med  Interesse  til  denne 
Fortælling  og  yttrede  sin  Forundring  over,  at 
en  saa  vigtig  Begivenhed,  der  var  skeet  den 
22.  Marts,  først  nu  var  kommen  til  Egnens 
Kundskab.  Regine  forklarede  ham,  at  engelske 
Krydsere  gjorde  Postgangen  mellem  Øerne  van- 
skelig og  ofte  umulig,  og  at  desuden  alle  Ny- 
heder kun  langsomt  kom  til  Landets  Kundskab. 
La  Costa  talte  med  Beundring  om  de  danske 
Søfolks  Tapperhed,  hvilket  glædede  Regine,  der 
blev  mere  veltalende.  Hun  førte  ham  ned  til 
Havet,  hvis  Bølger  sloge  langsomt  mod  Landet, 
og  Begge  betragtede  i  lang  Tid  det  herlige  Syn. 

»Det  er  den  korteste  Landevei  til  Deres 
Fædreland,«  sagde  Regine,  »længes  De  ikke  efter 
at  forlade  det  kolde  Norden?« 

»Jo,  tilvisse,«  sagde  la  Costa  ufrivillig,  men 
tilføiede  strax:  »Norden  er  dog  ikke  saa  uvenhg, 
som  vi  havde  troet.  Her  er  meget  smukt,  og 
Folkene  ere  venlige  og  godmodige  og  holde 
af  os!« 

»Ja,«  sagde  Regine  med  et  Smiil,  »af  alle 
de  fremmede  Tropper  her  i  Landet  vil  man  helst 
have  Spanierne  i  Kvarteer.  De  ere  saa  stille 
og  alvorlige.« 

»Ja,  meget  alvorlige.« 

»Jeg  har  tænkt,  at  de  lide  af  Hjemvee?« 

»Hvo  gjør  ikke  det,  naar  man  har  et  Hjem 
og  et  Fædreland?«  sagde  la  Costa;  »hvo  kæmper 
af  ganske  Hjerte  for  en  fremmed  Sag?« 

»Saa  er  det  dog  sandt,  at  Spanierne  ikke 
kunde  lide  Franskmændene?«  spurgte  Regine. 

»Min  Frøken,  maaske,«  sagde  Ritmesteren; 
»men  Franskmændenes  Allierede  ere  i  alle  Til- 
fælde deres  Venner,  og  hver  Spanier  vil  vise 
Medfølelse  med  det  Nederlag,  som  den  danske 
Flaade  nys  har  lidt.« 

»Det  er  snarere  en  Seier  end  et  Nederlag,« 
svarede  Regine,  »i  tre  Timer  har  et  dansk  Skib 
kæmpet  mod  to  af  Englands  stolteste  Linieskibe. 
Skjøndt  vi  have  mistet  vor  Flaade,  have  vi  dog 
ikke  mistet  vore  kjække  Sømænd,  og  vi  kan 
snart  skabe  os  en  ny  Flaade.« 

»Ja,  naar  Alle  holde  sammen,  har  det  al- 
drig Nød,«  sagde  la  Costa. 

Man  satte  atter  Hestene  igang  og  red  lang- 
somt hjemad;  la  Costa  fortalte  om  sine  Marcher, 
om  fremmede  Lande  og  hdet  kjendte  Folkeslag. 
Regine  lyttede  til  og  fulgte  med  Interesse  den 
fremmede  Mands  Underholdning.  Han  fortalte 
smukt  og  med  Liv.  Hans  sorte  Øie  hvilte  ofte 
paa  hende,  men  det  var  kun  iagttagende;  Re- 
gine havde  for  Øieblikket  ikke  større  Værd  for 
la  Costa   end   en   hvilkensomhelst  anden  smuk 

Dame.  For  hende  var  la  Costa  ogsaa  kun  en 
Fremmed;  hun  var  formel  Hgeoverfor  ham,  hun 
kjendte  ikke  Andet  af  ham  end  hans  Udseende, 
der  var  smukt,  og  hans  Færdighed  i  Konversa- 
tion. Denne  Samtale,  som  nu  blev  ført,  kunde 
ligesaa  godt  være  bleven  ført  i  hvilkensomhelst 
Selskabssal.  Neppe  var  la  Costa  og  Regine 
komne  hjem,  før  Don  Joaquin  viste  sig  og  for- 
talte, at  der  var  kommet  Post  fra  Hjemmet,  og 
at  man  længselsfuldt  ventede,  at  la  Costa  skulde 
bryde  Seglet  paa  Brevpakken.  Ritmesteren  ilede 
da  op  til  sit  Værelse,  og  hans  Lieutenant  fik 
sine  Breve,  som  han  slugte  med  Begjærhghed. 
Paa  engang  sprang  han  op  og  raabte  med  Be- 
geistring : 

»Vi  ere  frelste,  Kong  Carl  har  ophørt  at 
regere ! « 

»Det  kan  jeg  ikke  troe,«  sagde  la  Costa. 

»Ved  St.  Jacob  de  Compostella,  det  er 
Sandhed,  see  her  Kongens  sidste  Proklamation.« 
Og  Don  Joaquin  oplæste  nu  Følgende: 

»Min  Sygelighed  tillader  mig  ikke  længere 
at  bære  Regeringens  tunge  Byrder,  og  Sundheds- 
hensyn fordrer,  at  jeg  i  et  mildere  KUma  søger 
Privatlivets  Ro.  Derfor  har  jeg  efter  moden 
Overveielse  besluttet  at  nedlægge  min  Krone  til 
Fordeel  for  min  høitelskede  Søn,  Prindsen  al 
Asturien.  Det  er  derfor  min  kongelige  ViUie, 
at  man  i  alle  mine  Stater  anerkj ender  og  lyder 

ham  som  retmæssig  Herre  og  Konge.  For  at 
min  kongelige,  frivillige  Thronfrasigelse  strax 
kan  faae  Lovens  Gyldighed,  saa  meddeles  den 
til  Konseilet  og  Enhver,  hvem  den  angaaer.  — 
Givet  paa  Slottet  Aranjuez,  den  19.  Marts  1808. 
Jeg,  Kongen.« 

Medens  Don  Joaquin  læste,  hørte  la  Costa 
til  med  stor  Forundring,  og  sagda,  da  Oplæs- 
ningen var  forbi: 

»Hvad  mon  Bonaparte  kan  have  til  Hensigt 
dermed?« 

»Nei,  nei,«  raabte  Don  Joaquin,  »det  er. 
Gud  være  lovet,  det  spanske  Folk  selv,  som  har 
tvunget  Kong  Carl  til  at  nedlægge  Regeringen.« 
Og  nu  oplæste  Don  Joaquin  om  Oprøret  i  Ma- 
drid, om  Godoys  Fængsling  og  Afsættelse  og 
Kong   Ferdinand  den   Syvendes  Thronbestigelse. 

Vi  ville  forbigaae  alle  disse  Begivenheder, 
hvis  Intriguer,  Mangel  paa  store  Karakterer  og 
dog  glimrende,  men  kun  øieblikkelige  Resultater 
snarere  synes  at  være  et  Kapitel  af  en  moderne 
fransk  Roman  end  af  den  virkehge  Historie. 
Don  Joaquin  var  henrykt,  han  omfavnede  i  sin 
Begeistring  la  Costa  og  raabte  Hurra  for  Kong 
Ferdinand. 

Da  han  var  bleven  lidt  roligere,  tog  han 
fat  paa  sine  FamiUebreve,  og  la  Costa  brød  det 
eneste  Brev,  der  var  kommet  under  hans  Adresse. 
Det  var   fra   hans  Moder   og  meget   langt.      Da 

han  var  færdig  med  dets  Læsning,  saae  han 
paa  Don  Joaquin  og  sagde: 

»Franskmændene  besætte  det  nordlige  Spa- 
nien; Murat  er  i  Burgos.« 

»Jeg  veed  Jet,«  sagde  Don  Joaquin,  »men 
det  har ,  Intet  at  betyde.  Deres  Etappevei  til 
Portugal  gaaer  jo  gjennem  Spanien.« 

>Men  hvorfor  behøver  Napoleon  at  sende 
flere  Tropper  til  Portugal,  da  Junot  har  erobret 
det  for  længe  siden?  Landet  er  roligt,  og  dets 
ulykkelige  Fyrste  reist  til  Brasilien.  Nei,  nei, 
der  er  noget  Andet  igærde;  men  hvo  kan  gjen- 
nemskue  Napoleons  Planer?« 

Efter  lang  Samtale  skiltes  Vaabenbrødrene. 
Don  Joaquin  red  til  sit  Kvarteer,  og  la  Costa 
gik  ned  for  at  spise  tilaften.  Han  syntes  op- 
rømt og  undlod  ikke  at  fortælle  Indholdet  af  de 
Breve,  man  havde  erholdt  fra  Spanien.  Herre- 
manden gjorde  store  Øine  og  spurgte,  om  der 
var  Udsigt  til,  at  den  nye  Konge  kaldte  Spa- 
nierne hjem.  Dette  benægtede  la  Costa.  Efter 
Aftensbordet  satte  Ritmesteren  sig  hen  til  Re- 
gine, og  blandt  meget  Andet  faldt  Talen  ogsaa 
paa  Musik. 

»Man  synes  ikke  at  ynde  Musiken  her  i 
Norden,«  sagde  la  Costa,  »man  hører  sjelden 
Nogen  synge,  og  spiller  en  Bondekarl  engang 
imellem  paa  en  Violin,  saa  er  det  falsk.« 

»De  kan  have  Ret,  Hr.  Ritmester,«  svarede 

Regine,  »men  Folket  er  dog  af  et  dybt  poetisk 
Gemyt.  Det  lever  vel  ikke  saadan  for  Sangen 
som  deres  Landsmænd;  men  det  har  dog  Sange 
saa  gamle  og  saa  skjønne,  at  de  vel  kunne 
sammenlignes  med  Spaniens  Romancer.  Hele 
vor  gamle  Historie  er  et  stort  Digt.« 

»Men  hvorfor  synger  man  ikke?« 

»Vor  Almue  har  lidt  meget,  og  hvo  af  os 
Andre  kunde  synge  under  Sorg  og  Tryk?  Des- 
uden generer  man  sig  for  Fremmede.  Men  i 
Stegers  og  Bryggers  og  de  lange  Vinteraftener  i 
Bindestuen  høres  endnu  ofte  gamle  Sange.« 

»Og  vilde  De  selv  glæde  mig  med  at  synge 
en  saadan  Sang?« 

»Det  vilde  jeg  gjerne,  Hr.  Ritmester;  men 
jeg  holder  af  Sang  uden  selv  at  kunne  synge. 
Ordene  kan  jeg  give  Dem,  hvis  De  vil  tage  til- 
takke.« Regine  hentede  »Peder  Syv«  og  med- 
delte, saa  godt  hun  kunde,  la  Costa  Indholdet 
af  nogle  Kæmpeviser.  Han  yttrede  sig  meget 
taknemlig,  men  tilføiede: 

»Er  der  da  ingen  Kjærlighed  i  Norden?« 

»Hvorledes  mener  De?«  spurgte  Regine  dybt 
rødmende. 

»I  disse  Romancer  er  der  slet  Intet  om 
Kjærhghed.« 

»Den  Slags  have  vi  dog  ogsaa,«  sagde  Re- 
gine smilende  og  fortalte  om  Hagbarth  og  Signe. 

Ritmesteren  sagde  med  paafaldende  Alvor: 

»Det  er  stort!  Det,  maa  man  indrømme, 
er  Passion,  som  smaa  Mennesker  ikke  føle! 
Ak!  hvor  fintfølende,  at  han  ikke  vil  løse  sig, 
naar  han  er  bunden  med  hendes  Lok!  Men 
det  er  frygteligt,  jeg  havde  nær  sagt  barbarisk, 
at  han  først  seer  hende  brænde  inde.  At  see 
Den  død,  man  elsker,  er  en  slet  Trøst  ved  egen 
Død.      Tilgiv,  Mademoiselle  Regine,«  sagde  han. 

»Her  er  en  Sang  om  en  Ridder,  som  stod 
op  af  Graven.  Vent,  lidt  kan  jeg  dog  synge; 
nu  skal  De  høre  om  Ridder  Aage  og  Jomfru 
Else.« 

Regine  havde  Taarer  i  Øinene,  da  hun  holdt 
op,  og  Ritmesteren  sagde  greben: 

»Der  er  Gru  deri,  det  er  lugubre.  Det 
ligger  om  mig  i  Atmosphæren,  som  om  jeg  havde 
hørt  et  De  profundis.«  Han  søgte  at  slaae  om 
i  en  mere  spøgende  Tone  og  tilføiede: 

»Det  synes  farligt  at  forelske  sig  i  disse 
nordlige  Lande,  Døden  dandser  med  i  Forlovel- 
sesdandsen;  det  er  godt,  at  de  spanske  Sange 
ere  komne  herop,  dem  kan  han  ikke  dandse 
efter. « 

[Forts.J 


589 


Brndenatten, 

Original  Novelle  af  ?  ?. 

[Forts.] 


Urtekræmmeren  eiede  et  Par  Miil  fra  Paris 
en  lille  Gaard  med  en  stor  gammel  Have;  han 
inviterede  en  Dag  Charles  til  at  følge  sig  derud, 
og  den  unge  Digter  var  henrykt  over  en  hel 
Dag  at  skulle  være  i  Antoinettes  Selskab.  Han 
havde  vundet  hendes  Hjerte,  men  endnu  var 
der  ikke  blevet  talt  om  Kjærlighed  mellem  dem. 
Da  de  to  Unge  i  Skumringen  spadserede  i  Ha- 
ven, begyndte  Flaggermusene  at  flyve  tæt  forbi 
dem.  Antoinette  udstødte  et  lille  Skrig  og  tryk- 
kede sig  tæt  op  til  Charles,  og  han  benyttede 
Ledigheden  til  at  slynge  Armen  om  hendes  Liv 
og  erklære  hende  sin  KjærUghed. 

Og  han  elskede  hende  som  han  ingensinde 
tidligere  havde  elsket,  og  hun  gjengjældte  hans 
KjærUghed.  Han  havde  endnu  ikke  sagt  hende, 
hvem  han  virkelig  var  og  vilde  forberede  hende 
derpaa  ved  at  lade  hende  faae  en  af  hans  Bøger 
at  læse.  Da  han  kom  næste  Gang,  gav  hun 
ham  Bogen  med  en  fortørnet  Mine  tilbage  og 
sagde:  »SHge  Bøger  kan  en  anstændig  Pige  ikke 
læse.<c      Han  blev  forlegen,  men  fattede  sig  dog 

og  fortalte  om,  hvorledes  baade  Herrer  og  Da- 
mer gjerne  modtoge  Charles  Rameau  i  deres 
Kredse,  og  at  Digteren  var  en  langt  sædeHgere 
Mand,  end  man  skulde  kunne  slutte  sig  til  af 
hans  Bøger. 

Antoinette  rystede  paa  Hovedet,  og  Charles 
forlod  hende  med  stille  Fortvivlelse.  Hvad  vilde 
Følgen  blive,  naar  hun  fik  at  vide,  hvem  han 
var?  Og  det  fik  hun  at  vide.  En  Veninde  op- 
dagede Hemmehgheden.  Da  Charles  kom  til 
hende  efter  Opdagelsen,  sagde  hun  til  ham: 

»Du  har  løiet  for  mig.  Jeg  skal  sige  Dig, 
hvem  Du  er.« 

Charles  kastede  sig  paa  Knæ  og  bad  om 
hendes  Tilgivelse.  Men  han  fik  den  ikke,  hun 
fortalte  Irøm,  at  hun  aldrig  vilde  ægte  en  Mand, 
der  som  Forfatter  baade  var  irreUgieus  og 
usædeUg.  Forgjæves  paaberaabte  Charles  sig, 
at  hun  maatte  have  lært  ham  saa  godt  at  kjende, 
at  Borgeren  Charles  Rameau  var  en  Anden 
end  Digteren.  Hun  svarede,  at  de  ikke  kunde 
skilles  ad;  thi  den  Første  stod  Gud  og  Menne- 
skene til  Ansvar  for  den  Sidstes  Gjerninger,  og 
det  var  gruelige  Gjerninger,  som  her  vare  at 
svare  for.  Tilsidst  sagde  hun,  at  hun  til  sin 
Død  ikke  vilde  undlade  at  bede  for  Charles 
Rameaus  evige  Frelse. 

De  skiltes  for  bestandigt,  men  hendes  Hjerte 
var  brudt;    thi  hun   elskede   ham  Hgesaa  varmt 

som  før.  Hendes  Skriftefader  havde  raadet 
hende  fra  at  tage  en  Mand,  der  havde  drevet 
Spot  med  den  helHge  Kirke,  og  hun  havde  un- 
der store  Kampe  besluttet  sig  til  at  følge  Skrilte- 
faderens  Raad. 

Kort  efter  var  Antoinette  gaaet  i  Kloster. 

Charles  Rameau  blev  greben  af  Fortvivlelse, 
han  slog  sig  til  Drik,  og  af  Trods  vedblev  han 
at  skrive  den  ene  Roman  mere  usædelig  end 
den  anden.  Da  kom  den  store  Revolution,  han 
sluttede  sig  til  de  vildeste  Jacobinere  og  rasede 
især  mod  Klostrene;  han  foranstaltede  en  Dag 
et  Opløb  for  at  storme  det  Kloster,  hvori  An- 
toinette var  bleven  Nonne.-  Da  Folkeskaren 
nærmede  sig,  blev  der  baaret  et  Lig  ud  af 
Klosterporten,  de  fromme  Nonner  fulgte,  uden 
at  frygte  Skarens  Trusler  og  vilde  Raab.  Da 
erkyndigede  Charles  Rameau  sig  om,  hvem  Non- 
nen havde  været,  han  fik  at  vide,  det  var  An- 
toinette, Taarerne  styrtede  ham  da  ud  af  Øinene, 
han  befalede  Skaren  at  opløse  sig  og  fulgte 
Liget  til  Graven. 

Fra  den  Dag  var  han  en  Anden  og  blev 
mistænkt  for  at  være  gaaet  over  til  Aristokra- 
terne, og  under  Robespierres  Rædselsregering 
blev  vor  Digter  saa  guillotineret. 

Udkastet  var  nedskrevet,  Otto  tændte  en 
Cigar  og  kastede  sig  atter  paa  Sofaen.  Druden 
stod  bestandig  for  ham,    han  havde,    mens   han 

skrev,  seet  Anna  for  sig  som  Antoinette.  Han 
tænkte  paa  Udarbeidelsen  af  Novellen;  hvor 
saae  han  ikke  iaften  mange  Smaatræk  myldre 
frem,  Træk,  det  ellers  ikke  vare  lette  at  finde. 
Ja,  Scenen  med  Flaggermusene,  der  allerede 
fandtes  i  Udkastet,  var  kommen  som  ved  en 
Inspiration. 

Imidlertid  følte  Otto  sig  aandelig  træt,  reiste 
sig  og  gik  ud  for  at  spise  til  Aften.  Han  traf 
Bekjendte,  og  hans  Tanker  droges  en  Tid  bort 
fra,  hvad  der  hele  Eftermiddagen  havde  be- 
skjæftiget  ham. 

Dengang  han  lagde  sig  til  at  sove,  stod 
Anna  igjen  lyslevende  for  ham;  det  faldt  ham 
ind,  at  det  var  hendes  Brudenat,  men  dette  for- 
maaede  ikke  at  sætte  hans  Sind  i  Bevægelse ; 
det  var  Anna,  som  han  havde  seet  hende  i 
Kirken,  han  tænkte  paa,  den  lyse,  den  rene 
Anna.  Han  begyndte  at  mene,  at  der  dog  maatte 
være  Noget  i  Katholikernes  Helgentilbedelse,  at 
de  ved  ivrige  Bønner  kunde  faae  Madonna  til 
at  vise  sig  som  i  dette  Øiebhk  Anna  viste  sig 
for  ham. 

Næste  Morgen  stod  Gaarsdagens  Begiven- 
heder for  ham  som  en  smuk  Drøm,  de  fyldte 
ham  ikke  mere  helt,  først  da  han  begyndte  at 
arbeide  paa  sin  nye  Novelle,  traadte  Anna  igjen 
levende  frem  for  ham.  Han  besluttede  at  ville 
lære  hende  at  kjende  og  forhørte  sig  blandt  sine 

Venner,  om  de  kjendte  Bankbogholder  Oskar 
Thomsen.  Ja,  han  var  Mange  ikke  ubekjendt; 
Ihi  han  færdedes  hyppigt  paa  ofTenHge  Steder 
og  var  ikke  ophørt  dermed  efter  sit  Giftermaal, 
navnlig  drak  han  hver  Dag  Formiddagskaffe  hos 
å  Porta.  Otto  besøgte  denne  Kafé,  og  en  Dag 
blev  han  af  en  fælles  Bekjendt  forestillet  for  Hr. 
Thomsen.  Denne  udtalte  sin  Glæde  over  at 
gjøre  Bekjendtskab  med  en  Forfatter,  hvis  Bøger 
han  med  stor  Fornøielse  havde  læst,  og  efter 
nogen  Tids  Forløb  indbød  Bogholderen  ham  til 
en  Aften  at  besøge  sig  i  Taarbæk,  hvor  han 
denne  Sommer  laa  paa  Landet.  Otto  modtog 
med  Glæde  Indbydelsen,  og  begav  sig  en  Efter- 
middag ud  til  Taarbæk. 

Underveis  var  han  spændt  paa  at  erfare, 
hvorledes  det  første  Møde  med  Fru  Anna  vilde 
løbe  af,  om  hun,  naar  hun  saae  ham,  vilde  faae 
et  Ugnende  Indtryk  som  det,  •  der  havde  grebet 
ham  i  Garnisonskirken.  Han  traadte  ind  i  Vil- 
laen, men  traf  Ingen,  hvorfor,  han  besluttede  at 
gaae  ud  i  Haven.  Her  saae  han  en  ung,  hvid- 
klædt Dame  med  en  Bog  i  Haanden  sidde  læ- 
sende under  et  gammelt  Valnøddetræes  skygge- 
fulde Krone.  Det  var  Anna.  Veiret  var  varmt, 
og  Solen  kastede  sine  Straaler  paa  Trætoppene, 
medens  den  øvrige  Deel  af  Haven  laa  i  Skygge. 

Da  han  nærmede  sig  hende,  saae  hun  op 
og  reiste   sig,    han   nævnede   sit   Narn,    og   hun 

sagde,  at  hun  vidste,  at  hendes  Mand  havde 
indbudt  Hr.  Selmer  til  at  besøge  sig,  han  var 
endnu  ikke  kommen  fra  Byen,  men  hun  ventede 
ham  hjem  hvert  ØiebHk.  Hun  talte  roligt  og 
selvbehersket,  det  var  tydeHgt,  at  Synet  af  Otto 
ikke  havde  gjort  større  Indtryk  paa  hende  end 
enhver  Anden,  hun  saae  for  første  Gang.  Og 
Otto,  der  ikke  mere  stod  foran  sit  Fantasibil- 
lede, men  foran  Kjød  og  Blod,  tænkte  slet  ikke 
paa  dette  Billede,  men  betragtede  med  Beundring 
den  smukke  Dame,  han  talte  med  om  Landlivet 
og  Literaturen;  Otto  spurgte  hende  tilsidst,  om 
hun  havde  læst  hans  Bøger. 

»Min  Mand  har  dem  Alle,«  svarede  hun, 
>jeg  begyndte  paa  at  læse  en  af  dem,  men  kom 
ikke  til  Ende,  den  faldt  ikke  i  min  Smag.« 

»Men  hvorfor  ikke?« 

»Jeg  vil  svare  Dem  ligefrem,  fordi  der  i 
Bogen  skildredes  Personer  og  fremsattes  An- 
skuelser, som  ikke  behagede  mig.« 

Dette  Svar  var  Otto  pinligt,  han  tog  sine 
Bøger  i  Forsvar,  og  Diskussionen  blev  livlig;  en 
fm  Rødme  steg  op  i  Annas  Kinder,  hendes  Øine 
lyste,  Otto  begyndte  at  forsvare  sig  daarligt, 
han  følte,  at  han  kunde  elske  denne  smukke, 
veltalende  Frue.  Og  vilde  det  ikke  glæde  hende, 
hvis  han  erklærede  sig  for  overvunden?  Han 
sagde,  han  haabede,  at  den  Novelle,   han  skrev 

paa,  vilde  behage  hende  bedre,  han  skulde  gjøre 
sig  Umage  herfor. 

Bogholderen  kom  nu  hjem  og  hilste  fornøiet 
paa  sin  Gjæst,  han  hørte  om  den  Samtale,  der 
var  bleven  ført  og  sagde  leende: 

»Anna  har  ført  et  stille  Liv,  før  hun  blev 
gift.  Hun  kjender  ikke  Tidens  Strømninger, 
hendes  Anskuelser  ere  noget  gammeldags,  men 
de  ville  snart  forandre  sig.« 

»Jeg  troer  det  ikke,«  svarede  Anna. 

»Saadan  Noget  ligger  i  Luften,«  sagde  hen- 
des Mand.  »Du  burde  læse  Hr.  Selmers  Bøger, 
af  dem  vil  Du  kunne  lære  en  Deel.« 

Der  kom  et  Par  ældre  Venner  til  Thomsen, 
og  efter  Aftensmaden  blev  der  serveret  med  fin 
Kognakstoddy.  Den  blev  drukken  ude  i  Haven 
under  det  skyggefulde  Valnøddetræ.  Efterhaan- 
den  bleve  Herrerne  noget  lystige  og  frie  i  deres 
Tale;  Anna  havde  gjort  sig  et  Ærinde  ind  i 
Huset.  Otto  fik  det  Indtryk,  at  hun  ikke  havde 
fundet  den  Mand  eller  det  Selskab,  der  vilde 
kunne  gjøre  hende  lykkehg.  Han  drak  ikke 
meget,  og  da  de  Andre  begyndte  at  tale  om 
deres  Handelsaflairer,  reiste  han  sig  ubemærket 
og  opsøgte  Anna. 

»Vil  De  ikke  ud  i  Haven?«  spurgte  han. 

»Herrernes  Samtale  interesserer  mig  ikke.« 

»Men  den  smukke  Aften?« 

»Haven  er  ikke  stor  nok  til,  at  man  kan 
undgaae  at  høre,  hvad  der  bliver  sagt.« 

»Der  tales  derhenne  kun  om  Aktier,«  sagde 
Otto. 

»Nu  saaledes,«  sagde  hun  og  gik  ud  i 
Haven. 

De  talte  om  ligegyldige  Ting,  men  der  var 
Varme  og  Inderlighed  i  Ottos  Stemme.  Hun 
syntes  gjerne  at  høre  paa  ham,  og  han  lovede 
at  bringe  hende  Bøger  af  Forfattere,  som  hun 
vilde  synes  om. 

»Maatte  De  engang  komme  til  at  synes  om 
mig!«  udbrød  han. 

»Hvad  mener  De?«  spurgte  hun. 

Otto  indsaae,  at  hans  Ord  kunde  misfor- 
staaes  og  sagde: 

»Jeg  mener,  at  De  maatte  komme  til  at 
synes  om  mine  Bøger.« 

»Jeg  tvivler  derpaa,«  svarede  hun. 

»Man  siger,«  sagde  Otto  leende,  »at  en 
Forfatter  skal  holde  mere  af,  at  en  Dame  synes 
bedre  om  hans  Bøger  end  om  ham  selv.« 

»Jeg  veed  det  ikke,«  sagde  hun,  »De  er 
den  første  Forfatter,  jeg  kjender.« 

»For  mit  Vedkommende,«  mente  Otto,  »haa- 
ber  jeg,  at  der  vil  kunne  fmdes  en  Dame,  om 
hvem  jeg  kan  sige,  at  hun  først  tænker  paa 
mig,  saa  maa  det  gaae  med  mine  Skrifter  som 
det  kan.» 

»Herom  kan  jeg  ikke  dømme.« 

»Nei,  nei,  jeg  veed  det.  Mine  Tanker  flyve 
i  Aften  saa  underligt  om.« 

Kort  efter  brødes  der  op,  og  de  tre  Gjæster 
toge  med  Klampenborgtoget  til  Kjøbenhavn.  Un- 
derveis  sagde  en  af  de  ældre  Herrer,  en  Fabri- 
kant Jensen : 

»Det  undrer  mig,  at  Thomsen  har  giftet  sig.« 

»Det  undrer  mig  ogsaa.«  svarede  den  anden 
Herre,  en  Grosserer  Petersen,  »han  er  ligesom 
os  kun  skabt  til  at  være  Ungkarl.« 

»En  forbandet  nydehg  Kone  har  han  faaet,« 
sagde  Jensen.  «men  derfor  har  han  neppe  op- 
givet Bekjendtskabet  med  Laura  Rask.« 

»Aa,  jeg  saae  ham  forleden  paa  Tivoli  med 
en  ny  Flamme,  som  jeg  ikke  kjendte,«  fortalte 
Petersen. 

Otto  fandt  en  saadan  Opførsel  af  Thomsen 
næsten  utrohg,  han  gjorde  en  Bemærkning  herom. 

»Saaledes  er  han,«  sagde  Jensen,  »derfor 
undrer  det  os,  at  han  har  giftet  sig.  Den  eneste 
Grund,  jeg  kan  tænke  mig  dertil,  er  vel  den,  at 
han  ogsaa  vil  forsøge,  hvorledes  det  er.« 

»Maaske  mener  han,«  lo  Petersen,  »at  han 
vil  faae  større  Præg  af  Soliditet  og  Respekta- 
bilitet ved  at  optræde  som  gift  Mand.« 

»Det,  koster  mange  Penge  at  føre  Hus,« 
sagde  Jensen,  »og  Thomsen  brugte  mange  Penge 
i  Forveien.« 

»Hvorledes  mon  hans  AfTairer  staae,  jeg  har 
aldrig  kunnet  blive  klog  paa  dem,«  sagde  Pe- 
tersen. 

»Han  er  dygtig  Forretningsmand  og  vover 
sig  vel  neppe  længere  ud,  end  han  kan  bunde.« 

Det  var  Otto  paafaldende,  at  de  to  Herrer  ikke 
videre  berørte  den  unge  Frue  end  sige  beklagede 
hendes  Stilling,  de  talte  kun  om  Thomsen,  og 
de  forargedes  ikke  over,  at  han  var  en  hen- 
synsløs Libertiner,  de  vare  vistnok  selv  ikke  et 
Haar  bedre.  Otto,  der  i  Literaturen  hørte  til 
den  moderne  Retning,  følte  sig  dog  frastødt  ved, 
hvad  han  hørte;  det  forekom  ham  at  være  raat, 
hensynsløst  og  lidet  passende  for  Mænd,  der 
snart  nærmede  sig  de  Halvtreds.  Hans  Skjøn- 
hedssands  oprørte  sig,  det  var  ham  imod,  at 
saadanne  gamle  Fyre  skulde  kunne  erobre 
smukke  Piger  ved  deres  Guld,  men  hvad  der 
mest  forbittrede  ham,  var  Thomsens  Opførsel 
overfor  hans  unge  Hustru;  hun-  skulde  tilside- 
sættes for  Kvinder,  Gud  veed  hvorfra.  Han  lod 
sig  ikke  mærke  dermed  overfor  de  to  Herrer, 
men  skyndte  sig  at  tage  Afsked  med  dem,  da 
de  kom  til  Kjøbenhavn. 

Da  han  var  kommen  til  sit  Hjem  og  gjen- 
nemgik  Dagens  Begivenheder,  følte  han,  at  han 
ikke  mere  tænkte  paa  Anna  som  tidligere,  en 
anden  Følelse  var  opstaaet  hos  ham,  han  el- 
skede hende.      Han  kunde  næsten  smile  af  sine 

tidligere  Fantasterier,  og  dog,  havde  de  ikke 
været,  havde  han  neppe  opsøgt  hende,  og  var 
han  ikke  saa  hurtigt  og  fuldstændigt  bleven  hen- 
draget til  hende.  Hun  havde  endnu  ikke  faaet 
Noget  at  vide  om  sin  Mands  ryggesløse  Leve- 
viis,  naar  det  skete,  vilde  hun  blive  meget  ulyk- 
kehg  og  komme  til  at  foragte  ham  stærkere  og 
dybere  end  Otto  nu  gjorde. 

Otto  besluttede  at  ville  blive  en  Støtte  for 
hende.  Men  hvorledes  skulde  det  kunne  ske? 
Hun  og  han  havde  idag  for  første  Gang  talt 
sammen,  hun  var  en  gift  Kone,  og  hendes  hele 
Holdning  havde  sagt  ham,  at  netop  den  Stilling 
vilde  saa  godt  som  umuHggjøre,  at  hun  nær- 
mede sig  ham,  ja,  viste  ham  FortroHghed. 

Han  spurgte  sig  selv,  om  han  ikke  gjorde 
bedst  i  at '  forsøge  paa  at  slaae  Anna  ud  af 
Tankerne  og  gjøre  en  lille  Reise  til  Udlandet; 
hvad  skulde  her  komme  ud  af  det  Hele? 

»Der  er  dog  kommet  en  Novelle  ud  deraf,« 
var  Svaret. 

Han  tændte  Lys  og  satte  sig  til  at  gjennem- 
læse,  hvad  han  h  avde  skrevet,  og  han  var  ikke 
helt  fornøiet  dermed,  Antoinettes  Karakter  fore- 
kom ham  at  være  for  blodløs,  det  Hele  maatte 
skrives  om  igjen,  og  i  de  følgende  Dage  sad 
Otto  flittig  ved  sit  Skrivebord.  Han  vilde  have 
Novellen  hurtigt  ud  og  havde  allerede  truffet 
Aftale  med   sin    Forlægger,    han   vilde   dog  vise 


600 


den  unge  Frue,  at  han  kunde  skrive  en  Novelle, 
der  behagede  hende. 

Et  Par  Gange  havde  han  været  i  Taarbæk 
og  bragt  Bøger  med  til  hende.  Der  havde  været 
Andre  tilstede,  og  han  og  hun  havde  ikke  talt 
sammen  i  Enrum.  Sidste  Gang,  Otto  saae  hende, 
syntes  hun  ikke  at  være  saa  livlig  som  før;  af 
en  Samtale,  hun  havde  ført  med  et  Par  Damer, 
havde  han  faaet  at  vide,  at  de  kjedede  sig  for- 
færdeligt ude  i  den  frie  Natur;  thi  Mændene 
toge  ind  til  Byen  om  Morgenen  og  kom  først 
hjem  sent  paa  Eftermiddagen,  ja,  tidt  først  henad 
Aften.  Deres  Forretninger  maatte  jo  gaae  frem- 
for deres  Familieliv.  Mon  Anna  længtes  efter 
sin  Mands  Hjemkomst?  Ja,  hvorfor  ikke?  Hun 
kjendte  jo  ikke  hans  vilde  Liv,  og  elskede  hun 
ham  ikke,  var  han  dog  hendes  Mand,  og  de 
vare  for  ikke  længe  siden  blevne  gifte. 

Det  var  i  Begyndelsen  af  Eftersommeren, 
at  Ottos  lille  Novelle  udkom.  En  Eftermiddag 
tog  han  med  Toget  ud  til  Klampenborg,  for  at 
overrække  Fru  Thomsen  et  smukt  indbundet 
Exemplar.  Han  traf  hende  alene  og  stirrende 
tankefuld  op  i  Valdnøddetræets  Løv ;  et  Smiil 
foer  over  hendes  Ansigt,  da  hun  saae  ham,  han 
var  Selskab  i  hendes  ensomme  Tilværelse.  Med 
et  Buk  overrakte  han  hende  Bogen  og  udtalte 
Haabet  om,  at  hun  vilde  læse  den  til  Ende. 

(Forts.) 

Dr.  med.  Cassans  Mord 


1889. 

(Efter  „Der  neue  Pitaval".) 

(Forts.) 


Præsidenten:  De  siger  altsaa,  ikke  at 
have  begaaet  Drabet. 

Anklagede:  Saaledes  er  det  Hr.  Præsident. 
Vel  har  Fru  Cassan  trængt  paa  mig  og  besvoret 
mig  at  rydde  hendes  Svigerfader  af  Veien,  men 
jeg  har  standhaftigt  afslaaet  det,  og  hun  har 
derfor  leiet  en  Morder  til  at  dræbe  Dr.  Cassan. 

Præsidenten:  De  har  under  Forhørene 
angivet  Notar  Mercadier  for  at  være  Fru  Cassans 
Medskyldige.     Fastholder  De  dette? 

Anklagede:  Ja,  jeg  har  kun  sagt  Sandhed. 

Præsidenten:  Dr.  Cassan  mistede  i  Slut- 
ningen af  Aaret  1887  sin  eneste  Søn  Gustav. 
Hans  Enke  og  fire  Børn  bleve  efter  Dødsfaldet 
boende  hos  Dr.  Cassan,  hvorledes  var  Forholdet 
mellem  ham  og  hans  Svigerdatter? 

Anklagede:  Det  slettest  muhge.  Der  hørtes 
bestandigt  Bebreidelser,  der  var  bestandigt  Stri- 
digheder ogsaa  i  Børnenes  og  Tjenestefolkenes 
Nærværelse.     Doctoren  forekastede  sin  Sviger- 

datter,  at  hun  førte  et  utugtigt  Liv  og  forlod 
hemmeligt  Huset  om  Natten.  En  Dag  kaldte 
han  hende  ligefrem  for  et  løsagtigt  Fruentimmer. 
Hun  kastede  ham  Vandflasken  i  Hovedet.  Hun 
var  i  det  Hele  taget  egensindig  og  haardhjertet, 
hendes  Mand  skal  være  død  paa  Grund  af  hendes 
efterladende  Pleie. 

Præsidenten:  De  kommer  her  i  Modstrid 
til  samtlige  Vidners  Udsagn,  der  netop  have  rost 
Fru  Cassans  utrættelige  Pleie  af  hendes  Mand. 

Anklagede:  Jeg  bryder  mig  ikke  om  Vid- 
nerne. Jeg  veed,  hvad  jeg  veed.  Dr.  Cassan 
troede,  hun  var  rig,  da  hans  Søn  giftede  sig 
med  hende.  Da  han  opdagede  det  Modsatte, 
blev  han  meget  vred  og  blev  endnu  vredere,  da 
han  kom  til  Overbeviisning  om,  at  hun  var  en 
daarlig  Hustru.  Efter  Hr.  Gustav  Cassans  Død 
blev  Forholdet  mellem  Svigerfader  og  Sviger- 
datter værre  og  værre.  Fru  Cassan  blev  værre 
behandlet  end  et  Tjenestetyende,  Dr.  Cassan 
kunde  ikke  tale  til  hende  uden  Forhaanelser. 
Hun  turde  ikke  betræde  Husets  bedste  Værelse, 
og  den  Gamle  nægtede  hende  Penge  til  de  faa 
Frimærker,  hun  brugte.  Hun  turde  slet  ikke 
blande  sig  i  Husholdningen.  Han  forbød  hende 
at  gaae  ud.  Bruddet  blev  hidført  ved,  at  han 
beskyldte  hende  for  at  gaae  ud  om  Natten. 

Præsidenten:  Fortæl  kun  det,  De  selv 
har  hørt. 


I 

Anklagede:  Det  var  i  Begyndelsen  af  April. 
Doctoren  stillede  sig  i  Veien  for  sin  Svigerdatter, 
da  hun  vilde  gaae  ud.  Der  opstod  et  livligt 
Skænderi.  Jeg  stod  ved  Foden  af  Trappen  og 
hørte  hvert  Ord.  »De  kan  ikke  forbyde  mig  at 
gaae  ud,  naar  jeg  har  Lyst  dertil,«  raabte  den 
unge  Frue,  »jeg  er  ingen  Fange.«  »Det  være 
som  det  vil,«  sagde  Lægen,  »men  De  vil  gaae 
ud  en  Morgen  og  ikke  komme  hjem  igjen!« 
Han  gav  hende  nu  et  Slag  med  Haanden. 

Præsidenten:  Vidnernes  Udsagn  om  For- 
holdet mellem  Fru  Cassan  og  hendes  Svigerfader 
er  dog  væsenligt  anderledes.  Efter  Sønnens 
Død  var  der  længe  et  ret  hjerteHgt  Forhold  til- 
stede mellem  dem.  Først  senere  opstod  der 
Misforstaaelser,  der  omtrent  en  Maaned  før  Mor- 
det tilspidsede  sig  saaledes,  at  et  Brud  fulgte 
paa.  Dette  Brud  blev  skæbnesvangert  for  den 
unge  Frue.  Doctoren  har  pirrelig  og  forbittret 
udslynget  Beskyldninger  mod  hende,  der  kunde 
lade  Deres  Udsagn  synes  troværdigt.  Dr.  Cassan 
har  udtalt,  at  hans  Svigerdatter  har  falskelig 
beskyldt  ham  for  at  have  slaaet  hende  og  til- 
føiet:  »En  Kvinde,  der  udbreder  saadanne  Løgne, 
er  i  Stand  til  Alt.  Ja,  hun  er  i  Stand  til  at 
tage  Livet  af  mig  og  at  give  mig  Gift.« 

Anklagede:  Dr.  Gassan  har  paastaaet,  at 
hans  Svigerdatter  har  forsøgt  paa  at  skaffe  sig 
Gift  fra  Apotheket. 

Præsidenten:  Husholdersken  er  den  30te 
April  bleven  forgivet,  den  gamle  Herre  blev 
myrdet  den  8de  Mai. 

Anklagede:  Jeg  er  uskyldig  heri;  jeg  er 
ikke  i  Stand  til  at  gjøre  Sligt. 

Præsidenten:  Hvor  mange  var  Klokken, 
da  De  Mordnatten  gik  i  Seng? 

Anklagede:  Omtrent  Kl.  O'/s. 

Præsidenten:  Dr.  Cassan  blev  myrdet 
henved  Midnat.  Han  har  kun  aabnet  sin  Dør, 
fordi  en  bekjendt  Stemme  opfordrede  ham  der- 
til. Han  har  gjort  det  selv,  thi  Døren  bar  ikke 
Spor  af  Beskadigelse.  De  har  under  Forhørene 
ikke  nægtet,  at  De  personhg  har  deltaget  i  Mor- 
det, De  har  tilstaaet  at  have  tilraabt  Lægen,  at 
man  havde  sendt  Bud  efter  en  Recept.  Han 
har  ikke  aabnet  sin  Dør  for  nogen  Anden  end 
sin  Tjener;  thi  han  frygtede  for  et  morderisk 
Overfald. 

Den  Anklagede  fortæller  paany  sine  gamle 
Historier,  og  tilsidst  konstaterer  Præsidenten,  at 
der  var  forløbet  to  Timer  mellem  Mordet  og 
Durands  Anmeldelse  til  Politiet.  Derefter  frem- 
kom den  Anklagede  paany  med  sine  graverende 
Beskyldninger  mod  Fru  Cassan.  Under  Rets- 
mødets Slutning  nægtede  han  paa  det  Bestem- 
teste at  have  givet  Husholdersken  Arsenik. 

Paa  det  andet  Retsmøde  bleve  Vidnerne 
afhørte. 

Emilie  Cassan,  født  Peyronnet  de  Berre, 
bliver  opraabt.  Hun  er  27  Aar  gammel,  brunet, 
snarere  lille  end  høi,  af  slank,  elegant  Legems- 
bygning med  hvælvet  Bryst.  Uden  netop  at  see 
destingueret  ud,  har  hun  regelmæssige  Træk  og 
et  indtagende  Fysiognomi.  Hun  er  maaske  ingen 
smuk,  men  i  hvert  Fald  en  indtagende  Dame. 
Hun  bærer  dyb  Sorg,  langt  Crépeslør  og  Kjole 
af  sort  Kasclimir.  Hun  afgiver  sin  Forklaring 
med  klar  og  tydelig  Stemme  og  mister  tilsyne- 
ladende ikke  sin  Fatning. 

Præsidenten:  Durand  har  paastaaet,  at 
De  i  fire  Aar  har  været  hans  Elskerinde,  og  at 
De  har  opfordret  ham  til  Mordet  paa  Deres 
Svigerfader. 

Vidnet:  Dette  Menneskes  Paastande  ere 
nederdrægtige  Bagvaskelser.  Jeg  har  ingensinde 
havt  fortroHg  Omgang  med  ham. 

Anklagede:   Kvinden  lyver! 

P  r  æ  s  i  d  e  n  t'e  n :  Ti !  Lad  Vidnet  roligt  tale  ud. 

Vidnet:  Det  er  en  afskyehg  Bagvaskelse! 
Aldrig  har  jeg  indladt  mig  med  ham,  aldrig! 
Jeg  har  altid  behandlet  ham  som  Tjener.  Han 
skal  ikke  kunne  vove  at  see  mig  i  Ansigtet. 
(Hun  vender  sig  mod  den  Anklagede). 

Dur  and  med  Ømhed:   Aa  dog,  Søde! 

Vidnet  ophidset:  Jeg  sværger  ved  det,  som 
er  mig  kjærest,  ved  mine  Børns  Liv,  at  jeg  al- 
drig har  været  dette  Menneskes  Elskerinde.     Det 


606 


er  en  afskyelig  Bagvaskelse,  at  jeg  har  opfordret 
ham  til  at  myrde  min  Svigerfader.  Hvilken  In- 
teresse skulde  jeg  have  havt  af  den  stakkels 
gamle  Mands  Død? 

Præsidenten:  Durand  paastaaer,  at  De 
den  28de  April  er  kommen  til  Albi  og  her  havt 
en  lang  Samtale  med  ham,  hvorunder  De  har 
opfordret  ham  til  at  myrde  Deres  Svigerfader. 
Da  han  vægrede  sig,  har  De  leiet  en  Ubekjendt 
dertil. 

Vidnet:  Men  jeg  levede  med  mine  Børn 
af  de  Penge,  min  Svigerfader  gav  mig.  Jeg 
sværger,  at  jeg  den  28de  April  ikke  har  talt 
alene  med  Durand. 

Præsidenten:  Har  der  efter  Deres  Sviger- 
faders Død  været  et  daarligt  Forhold  mellem 
Dem  og  ham? 

Vidnet:  Hans  eneste  Søns  Død  havde  rystet 
ham  dybt.  Han  vidste  vel,  at  vi  havde  Gjæld, 
men  Gjældens  Størrelse  overraskede  ham  og 
gjorde  ham  urolig.  Han  maatte  troe,  at  Gjæl- 
den  var  stiftet  for  min  Skyld.  Vi  havde  af  den 
Aarsag  adskillig  Strid,  men  ikke  af  nogen  al- 
vorlig Natur.  Jeg  tilbragte  i  Reglen  Aftenen 
sammen  med  min  Svigerfader,  skrev  efter  hans 
Diktat  og  kopierede  hans  medicinske  Indberet- 
ninger. 

Præsidenten:   I  Begyndelsen  af  April  var 

det  imidlertid  kommet  til  en  Scene,  fct'di  De  en 
Aften  var  gaaet  ud  sent  og  alene. 

Vidnet:  Min  Svigerfader  var  kommen  til 
den  Anskuelse,  at  det  kostede  ham  for  meget 
at  underholde  mig  og  mine  fire  Børn,  han  for- 
langte, at  min  Moder  ogsaa  skulde  bidrage  der- 
til.    Derfor  har  jeg  den  13de  April  forladt  Albi. 

Præsidenten:  Har  De  beskyldt  Deres  Svi- 
gerfader for  at  have  slaaet  Dem? 

Vidnet:  Aldrig.  Jeg  har  endog  anmodet 
ham  om  igjen  at  optage  mig  i  sit  Hus,  men  paa 
Grund  af  Mellemløberes  Sladder  har  han  ikke 
gjort  det. 

Anklagede:  Den  fordømte  Kvinde  lyver! 
Hun  har  anstiftet  Mordet.  Hun  har  myrdet  den 
gamle  Mand  eller  ladet  ham  myrde.  Ethvert 
Ord,  hun  har  talt,  er  Løgn.  Doctoren  har  jaget 
hende  bort,  fordi  hun  levede  som  et  liderligt 
Fruentimmer.  Han  har  givet  hende  et  Slag  i 
Ansigtet  og  kaldt  hende  en  Hore.  Han  har 
ikke  kunnet  udstaae  sin  Svigerdatter,  og  hun 
ikke  ham. 

Defensor  Ferrand:  Har  De,  Fru  Cassan, 
mellem  den  28de  April  og  den  8de  Mai  ikke 
været  i  Albi? 

Vidnet:  Jo,  den  1ste  Mai.  Jeg  kom  for 
at  hente  nogle  forglemte  Sager  og  afgjøre  nogle 
Pengesager  med  min  Svigerfader.  Det  var  Da- 
gen efter  PhiUppine  Siccards  Død. 

Præsidenten:  Har  De  yttret,  at  Alt  vilde 
kunne  være  blevet  anderledes,  hvis  den  Gamle 
var  død  tidligere? 

Vidnet:  Jeg  erindrer  ikke  at  have  sagt 
det, .  men  det  er  min  Anskuelse.  Jeg  har  altid 
meget  beklaget,  at  min  Svigerfader  ikke  vilde 
tage  mig  til  sig  igjen. 

Defensor  Ferrand:  Har  Fru  Cassan  al- 
drig nogen  Nat  spadseret  Arm  i  Arm  med 
Durand  ? 

Vidnet:  Aldrig,  ganske  bestemt  aldrig. 

Defensor  Ferrand:  BYu  Cassan  vil  dog 
ikke  nægte,  at  hun  har  aflagt  et  natUg  Besøg 
hos  Lieutenant  Pradines? 

Vidnet:  Det  er  et  uvedkommende  Spørgs- 
maal,  paa  et  saadant  svarer  jeg  ikke. 

[Sluttei.] 


Mærk.  Ærede  Subskribenter ^  som  ikke 
modtage  i  o- Øre  Bibliotheket  i  rette  Tid^  bedes 
anmelde   dette   i  Boghandelefij    Klareboderne  lo 

La  Costa. 


Historisk  Novelle  af  Michael  Gjørup. 
Kevideret  af  M.  Goldschmidt. 

[Forts.] 


Spøgen  var  kun  paa  Læberne;  over  Begge 
hvilede  en  Stemning,  som  om  de  anede  Kata- 
strophen;  medens  Begges  Sind  endnu  vare  langt 
fjernede  fra  de  Kræfter,  der  skulde  hidføre  den. 
Men  la  Costa  rev  sig  med  Magt  løs  og  sagde: 

»Det  er  bedst,  at  vi  strax  faae  en  sydlandsk 
Sang.  Jeg  vil  med  Deres  Tilladelse  efter  ringe 
Evner  gjøre  Gjengjæld  og  henter  blot  min  Cither.« 
—  »Det  er,«  vedblev  han,  da  han  kom  tilbage, 
»en  Sang  fra  Adour,  fra  min  Fødeegn.« 

>Men  saa  er  De  jo  ingen  Spanier,  Hr.  Rit- 
mester!« udbrød  Regine. 

»Nei,  min  Frøken,  jeg  er  en  Franskmand; 
min  Familie  har,  saa  langt  vi  mindes,  boet  i 
Frankrig.  Jeg  tjener  i  den  spanske  Hær,  jeg  er 
en  landflygtig  Mand  —  dog,  lad  mig  nu  synge 
min  Fødeegns-Sang.« 

Han  spillede  ret  færdig  og  sang  en  af  hine 
romantiske  Sange,  hvori  det  gaaer  som  let 
Dands   med    Sporeklirren,     hvor    man    mærker 

Smiil  og  Skæmt  mellem  Kaarderaslen,  og  hvor 
man  har  saa  vanskehg  ved  at  klare  sig  Ind- 
trykket, der  kommer  baade  af  detRidderhge  og 
af  den  sløifebærende,  blomsterbehængte  Livs- 
glæde. 

Herremanden  var  ikke  i  Stuen,  Jomfru 
Rævsgaard  var  kommen  ind  og  havde  under 
Sangen  om  Aage  og  Else  faaet  sig  en  Lur  i 
Kakkelovnskrogen.  Hun  vaagnede  nu  op  og 
sagde : 

»Det  var  dog  en  kjøn  Dands!« 

aHvad  siger  hun?«  spurgte  la  Costa. 

»Hun  siger,  at  det  var  en  smuk  Dands.« 

»Og  De,  Frøken,  hvad  siger  De  om  Sangen 
fra  Adour?« 

»Den  var  vistnok  glad;  men  det  gjorde  mig 
ondt,  hvad  De  havde  sagt  i  Forveien,  at  det 
var  en  landflygtig  Mand,  der  sang  den.« 

La  Costa  gjorde  sig  Umage  for  at  overhøre 
disse  Ord  og  sagde: 

>Det  er  en  Kjærlighedssang ;  jeg  lærte  den 
i  min  Barndom.  Men  De  maa  ikke  troe,  min 
Frøken,  at  Sydens  Kvinder  kun  i  Kjærlighed 
opbyde  Styrke  og  Høimodighed.  Jeg  har  idag 
faaet  Brev  fra  min  Moder,  hvori  hun  fortæller 
mig  om  en  ædel  Kappestrid,  der  nys  har  fundet 
Sted  i  Spanien.  Det  var  i  Tabavera  la  regna, 
hvorhen  Godoys  Moder  og  Søster  kom,  da  de 
efter  hans  Fald  vilde  begive  sig  til  deres  Godser 

ved  Badajos.  Moderen  blev  kjendt,  og  Folket 
anholdt  hende;  hun  lod  sig  taus  rive  afsted  til 
Floden,  hvor  man  vilde  drukne  hende;  hun 
tænkte  kun  paa,  at  hendes  Datter  skulde  faae 
Tid  til  at  frelse  sig,  indtil  endelig  Mændene, 
mere  end  Kvinderne  rørtes  over  dette  Høimod, 
aabnede  Kredsen  og  lode  Begge  undslippe.« 

»Hvilke  skrækkelige  Begivenheder!«  sagde 
Regine.  »Og  i  et  saadant  fremmed  Land  er  nu 
Deres  Moder,  medens  De  er  heroppe.« 

»Saadan  gaaer  det  til  i  Revolutions-  og 
Krigstider,«  svarede  la  Costa. 

Herremanden  traadte  ind  og  afbrød  Under- 
holdningen. Han  havde  en  Flaske  Viin  under 
Armen  og  et  Par  Glas  i  Haanden,  og  la  Costa 
maatte  sætte  sig  til  at  drikke  med  ham.  Ved 
Gebærder  og  ved  enkelte  Ord  var  det  lykkedes 
dem  at  kunne  føre  en  Samtale.  Jens  Grubbe, 
der  med  Fordeel  havde  solgt  et  Par  Kalve,  var 
i  ypperligt  Lune,  og  la  Costa  fandt  sig  rolig  i 
at  blive  udspurgt  om  Avlingen  i  Spanien.  Denne 
Aftens  Samtale  dreiede  sig  især  om  Viinavlen, 
og  Herremanden  beklagede  meget,  at  Druen  ikke 
vilde  modnes  i  Danmark;  »thi  da  kunde  de  for- 
bandede Englændere  ikke  afskære  os  Tilførslen 
af  Rom,  der  er  saa  nødvendig  for  en  Thevands- 
knægt.« 

La   Costa    lovede,    rørt    ved   Herremandens 

Beklagelse,  at  skaffe  ham  et  større  Kvantum 
Rom. 

Jens  Grubbe  ansaae  dette  for  en  Umulighed ; 
thi  han  vidste  ikke,  at  en  fransk  General  i  Smug 
fra  Hamborg  drev  en  vidtudstrakt  Handel  med 
Spirituosa. 

La  Costa  holdt  imidlertid  Ord,  og  ikke  lang 
Tid  efter  laa  et  prægtigt  Oxehoved  Rom  i 
Gaardens  Viinkælder. 


m. 

Mikkel  Skytte  fulgte  ikke  blot  Herremanden 
paa  Jagt,  men  havde  ogsaa  en  Skovfogeds  mere 
indbringende  Bestilling.  Han  boede  i  et  lille 
Hus  i  Udkanten  af  Skoven  og  næsten  lige  ved 
Stranden,  og  hans  Søster  Stine  tørte  Hus  for 
ham.  Denne  Søster  var  smuk,  men  havde  ikke 
det  bedste  Rygte,  og  der  ymtedes  om,  at  en 
Naboherremand  oftere,  end  det  gjordes  nødven- 
digt, saaes  i  Nærheden  af  Mikkels  Hus.  Det 
var  en  Løverdageftermiddag  midt  i  April  Maaned, 
at  Mikkel  Skytte  stod  udenfor  sin  Dør  og  var 
ifærd  med  at  afrette  en  af  Herremandens  unge 
Hønsehunde  til  Jagten.  Hans  Søster  stod  i  Nær- 
heden og  skrabede  en  tyk  Grødskorpe  —  Skovrer 
—  af  en  Jydepotte.  Efterat  Karo  dels  med  det 
Gode,  dels  med  det  Onde  havde  gjort  flere  For- 

søg  i  den  vanskelige  Kunst  at  dukke,  hvilede 
Lærer  og  Elev  et  Øieblik. 

»Jeg  troede,  Du  skulde  været  op  paa  Gaar- 
den  i  Eftermiddag,«  sagde  Stine. 

»Det  skulde  jeg  ellers  ogsaa,«  var  Svaret, 
»men  jeg  vil  opsætte  det;  jeg  holder  ikke  af  at 
komme  for  ofte  derop  i  denne  Tid.« 

»Og  hvorfor  ikke  det,  Mikkel?« 

»Fordi  jeg  helst  vil  være  fri  for  at  møde 
Spaniolerne.  De  ere  Potte  og  Pande  hos  Alle 
ligefra  Ham  selv  til  Kesten  og  Sidse.  Ja,  for- 
leden Aften  havde  Pigerne  faaet  Lov  til  at 
dandse,  den  halte  John  spillede,  og  det  gik 
grumme  fornøieligt  til  for  os  Alle,  undtagen  for 
mig,  som  Ingen  vilde  dandse  med.  Jeg  blev 
saa  forbittret,  at  jeg  maatte  see  Blod,  og  derfor 
skød  jeg  en  Hare,  skjøndt  den  paa  denne  Tid 
af  Aaret  er  fuld  af  Unger  og  ikke  et  Skud  Krudt 
værd.  Havde  Herremanden  faaet  det  at  vide, 
kunde  det  have  kostet  mig  min  Bestilling.« 

»Men  Du  er  jo  et  Fæ,  Mikkel,  hvad  vil  Du 
bryde  Dig  om  Pigerne  oppe  paa  Gaarden?« 

»Sidse  Bryggerspige  faaer  Penge,  naar  hen- 
des Fader,  den  gamle  Kristen  Madsen  døer,  og 
jeg  skulde  mene,  at  saadan  et  Par  hundrede 
Daler  er  nok  værd  at  tage  med.  Før  Spanio- 
lerne kom,  havde  hun  saagodtsom  lovet  at  ville 
tage  mig;  men  forleden,  da  jeg  slog  derpaa,  lo 
hun  ad  mig  og  grinte  i  det  Samme  til   en  sort- 

skjægget  Rad  af  en  Krigsmand.  Havde  han 
ikke  væi-et  en  Spaniol,  men  et  Stykke  Vildt,  jeg 
havde  ligestrax  skudt  ham  paa  Pelsen;  jeg  er 
bange  for,  at  jeg  gjør  det  endda,  hvor  jeg  kan 
komme  godt  derfra;  thi  Noget  maa  man  dog 
risikere  for  de  mange  Penges  Skyld.« 

»Gud  frie  os,  vil  Du  skyde  et  Menneske!« 

»Hm,«  mumlede  Skytten  og  kastede  et  Blik 
paa  Hunden,  der  spidsede  Øren. 

Der  hørtes  Hovslag  i  det  Fjærne,  og  kort 
efter  viste  sig  en  Rytter,  der  trænger  til  lidt 
nærmere  Beskrivelse. 

Hr.  Charles  Momsen  var  en  af  de  Herre- 
mænd, som  i  Begyndelsen  af  denne  Fortælling 
spillede  Kort  med  Degnen  og  Herredsfogden. 
Han  kunde  være  omtrent  fem  og  tyve  Aar  gam- 
mel og  eiede  Naboherregaarden  Skottenborg. 
Det  var  en  firskaaren  Fyr  med  et  Par  temmehg 
enfoldige  Øine,  et  Udtryk  i  Ansigtet,  som  kunde 
kaldes  hovmodigt,  og  næsten  blondt  Haar,  dér 
ikke  vilde  falde  til  nogen  Side  og  derfor  strut- 
tede til  alle.  Hr.  Momsen  havde  en  stor  Mening 
om  sig  selv  og  hadede  Enhver,  som  ikke  i  alle 
Sager  vilde  ansee  hans  Dom  for  den  rigtigste; 
derfor  laa  han  i  stadig  Krig  med  Præsten,  som 
ikke  kunde  faae  Øinene  op  for  det  Hensigts- 
mæssige i  den  nye  Maade,  hvorpaa  han  modtog 
sin  Tiende  fra  Hr.  Momsen;  han  laa  ogsaa  i 
Strid  med  Herredsfogden,  der  ikke  vilde  afgjøre 

nogen  Strid  til  hans  Fordel,  og  han  laa  endelig 
i  Proces  med  en  Nabo  om  et  Stykke  Jord. 

Disse  Processer  og  disse  Stridigheder  bragte 
ham  mange  Ærgrelser ;  men  han  kunde  dog  ikke 
undvære  dem.  Den  Eneste,  med  hvem  Hr. 
Momsen  levede  i  nogenlunde  god  Forstaaelse, 
var  Jens  Grubbe ;  men  dertil  havde  han  nu  sine 
Grunde.  Skodstrup  var  en  indbringende  Eien- 
dom,  Jomfru  Regine  en  smuk  Pige,  og  Momsen 
mente,  at  det  nok  var  et  Forsøg  værd,  om  han 
kunde  vinde  Eiendommen  og  Pigen.  Ved  at 
see  Mikkel  Skytte  i  Selskab  med  Søsteren,  ryn- 
kede Momsen  Panden,  men  han  red  dog  nær- 
mere og  tiltalte  Skytten,  efterat  have  vexlet  et 
Nik  med  Stine. 

»Det  er  en  smuk  Hund,  Du  der  har,  Mikkel, 
er  det  Din  egen?« 

»Nei,  det  er  Herremandens,«  var  Svaret, 
»det  er  en  Søn  af  Kastor  og  Walter.« 

»Ja.  den  ligner  Moderen  paa  en  Prik.« 

»Aa  ja,  men  den  vil  dog  blive  bedre  end 
Walter.  Hun  søger  i  kort  Galop,  men  Karo 
søger  i  Trav.  Her  skal  I  forresten  se  tre  dei- 
lige  Grævhngehunde,  som  ogsaa  tilhører  Herre- 
manden.« 

Hr.  Momsen  saae  paa  Hundene  og  fik  der- 
ved Leilighed  til  at  hviske  Stine  nogle  Ord  i 
Øret.  Da  denne  interessante  Besigtigelse  var 
færdig,  spurgte  han; 

»Naa,  hvordan  staaer  det  til  paaGaarden?« 

»Takker,«  sagde  Mikkel  Skytte,  >det  gaaer 
som  det  bedst  kan.  Spaniolerne  have  Meget  at 
sige  deroppe.« 

»Det  var  som  Fanden.  Ja,  der  ligger  jo 
en  Ritmester  i  Kvarteer.  Hvad  er  det  for  en 
Mand?« 

»Skjøndt  Herremanden  ikke  kan  forstaae 
mere  end  det  Halve  af,  hvad  den  Spanier  siger, 
saa  kan  han  dog  faae  det  med  vor  gamle  Hus- 
bond, som  han  vil.  Jomfru  Rævsgaard  laver 
deiHg  Mad  til  ham,  og  Jomfru  Regine  .  .  .« 

»Hun  taler  vel  ikke  meget  med  saadan  en 
Reuter. « 

»Ja,  Somme  kunde  jo  mene  det.  Nei,  de 
To  er  sammen  fra  Morgen  til  Aften,  og  saa 
smidsker  han  for  hende,  laaner  hende  en  deilig 
spansk  Hest  at  ride  paa  og  .  .  .  ja,  hvad  han 
gjør  mere  for  at  fornøie  hende,  skal  jeg  ikke 
kunne  sige;  men  var  jeg  Hr.  Grubbe,  vilde  jeg 
holde  et  vaagent  Øie  med  dem  begge  To.« 

»Hør  Mikkel,  kan  jeg  stole  paa,  hvad  Du 
siger?« 

»De  kan  jo  spørge  min  Søster,  Hr.  Momsen. 
Hun  kommer  rigtignok  sjælden  paa  Gaarden, 
men  .  .  .« 

»Ja,  Hr.  Momsen,  det  forholder  sig,  som 
Mikkel  har  sagt.«  sagde  Stine. 

»Tak    for   Underretningen,«    sagde    Herre- 

manden  og  vendte  sin  Hest,  »jeg  har  ikke  be- 
søgt Hr.  Grubbe  i  lang  Tid:  na  vil  jeg  dog  un- 
dersøge, om  han  virkelig  er  en  saa  stor  Nar, 
at  han  lader  sig  tage  ved  Næsen  af  disse  Spa- 
nioler.« 

Momsen  sporede  sin  Hest  og  red  bort  i  dyb 
Eftertanke.  Han  begyndte  at  hade  Spanierne, 
og  den  Tanke,  at  den  spanske  Ritmester  kunde 
snappe  den  rige  Brud  bort  fra  hans  Næse, 
gjorde  ham  næsten  rasende.  Han  hug  Hesten 
Sporerne  i  Siden,  stødte  den  i  Munden,  og  det 
stakkels  Dyr,  som  uforskyldt  maatte  hde  under 
sin  Herres  Vrede,  blev  vildt  og  ubændigt.  Den 
stejlede  og  gjorde  Courbetter,  og  skjøndt  Hr. 
Momsen  var  en  god  Rytter,  blev  han  dog  kastet 
i  Grøften  og  forvred  sin  Fod.  Hesten  gallop- 
perede  ind  paa  en  nærliggende  Tofte.  Herre- 
manden forsøgte  at  humpe  afsted  efter  Hjælp; 
men  det  var  umuligt  for  Smerter;  han  havde 
derfor  den  Udet  trøstelige  Udsigt  at  blive  lig- 
gende, til  der  af  en  Hændelse  kom  En  eller 
Anden  forbi.  Heldigvis  gik  dette  i  Opfyldelse, 
før  han  havde  haabet,  men  paa  en  Maade.  der 
ikke  bidrog  til  at  berohge  hans  Sind.  La  Costa 
og  Regine  havde  foretaget  deres  sædvanlige 
Spadsereridt  og  vendte  nu  hjem.  Paa  QPgang 
opdager  den  spanske  Ritmester  et  Menneske  i 
Grøften,  og  Regine  gjenkjendte  Hr.  Momsen. 

»Nu,«   mumlede  Momsen,    »vil  de  begge  To 

le  mig  ud  for  min  daarlige  Ridekunst,  gid  Fan- 
den .  .  .« 

Men  istedenfor  Latter  saae  Momsen  kun 
Medfølelse.  La  Costa  red  bort  for  at  skaffe  en 
Vogn,  og  Regine  blev  hos  den  Forulykkede. 

»Gid  den  Spanier  vilde  brække  sin  Hals!« 
ønskede  Momsen. 

»Hvad  mener  De,  Hr.  Momsen?« 

»Ih,  jeg  mener  —  ja,  jeg  mener  i  Grunden 
Ingenting.     Den  forbandede  Hest!« 

»Hvorfor  rider  De   et  saa  uregerHgt  Dyr?« 

»Mener  Jomfruen  maaske,  at  jeg  ikke  kan 
ride?  —  jo,  jeg  kan  magelig  hamle  op  med 
denne  Ritmester.     Troer  De  ikke?« 

»Det  veed  jeg  ikke.« 

vDe  mener  naturligviis,  at  Ritmesteren  rider 
bedre.  Au,  mit  Been!  —  Jeg  kan  baade  ride  i 
Ottetal  og  Slangegang.  —  Min  Hest  fik  Kuller, 
den  snublede  over  en  Sten;  det  kan  enhver 
Hest  gjøre  og  ingen  Rytter  værge  sig  for.« 

»Er  De  kommen  slemt  til  Skade?« 

»Aa  nei;  De  seer,  at  jeg  ikke  har  knækket 
Halsen;  Ukrud  forgaaer  ikke  saa  let.  —  Hvor 
bliver  Spanieren  af,  han  maa  have  fundet  en 
Vogn  for  længe  siden.  Det  er  bestemt  en  Slyn- 
gel; j~  troer  De  ikke,  at  det  er  med  Villie,  at 
han  bliver  saa  længe  horte?« 

»Hr.    la    Costa    er    fremfor   Alt    Kavaleer,« 

sagde  Regine  lidt  ærgerlig  over  Momsens  Plump- 
heder. 

»Hahaha,  De  bliver  fortrydelig  over  det,  at 
jeg  kalder  ham  en  Slyngel.  —  Men  jeg  er  ingen 
Kavaleer,  ikke  sandt?  Jeg  er  en  grov  Bul- 
bider.« 

»Hr.  Momsen,  jeg  tilgiver  Dem  den  Tone, 
hvori  De  taler;  thi  jeg  antager,  at  den  er  frem- 
kaldt ved  Deres  Saar,«  sagde  Regine  med  en 
Værdighed,  der  bragte  Herremanden  til  at  studse. 

»Nei,  nei,  min  rare  Jomfru  Regine,«  sagde 
han,  »jeg  beder  om  Forladelse.  Jeg  er  ærgerlig, 
det.  vil  jeg  ikke  nægte.  De  veed,  at  Deres  Fa- 
der er  min  Ven,  og  at  jeg  holder  grumme  meget 
af  Dem.  —  Fanden  ta'e  mig,  gjør  jeg  saa  — 
men  bliv  ikke  fortrydelig,  fordi  jeg  mener,  at 
disse  Spanioler  er  noget  Pak.  Tag  Dem  ivare 
for  dem  og  tal  ikke  mere  med  denne  la  Costa.« 

Før  Regine  kunde  give  noget  Svar,  kom 
den  Paagjældende  tilstede  med  en  Vogn.  Han 
vilde  hjælpe  Momsen  op  i  den,  men  Herreman- 
den afslog  det  paa  det  Bestemteste  og  kravlede 
med  sammenbidte  Læber  og  under  ulidelige 
Smerter  op  i  Vognen.  Man  kjørte  nu  til  Skød- 
strup. La  Costa  red  paa  den  ene  og  Regine 
paa  den  anden  Side  af  Vognen.  Hvergang  de 
talte  sammen,  blev  Charles  Momsen  utaalmodig, 
og  han  indbildte  sig  selv,  at  de  vare  saa  godt 
som  forlovede.      Han  pønsede  paa   Hævnplaner 

og  besluttede  at  tale  rent  ud  af  Posen  til  Jens 
Grubbe.  Det  var  vel  noget  vanskeligt  at  indlede 
Sagen,  dog  mente  kan,  at  det  vilde  han  nok 
komme  ud  af.  Saasnart  han  var  kommen  til 
Gaarden,  blev  der  strax  sendt  Bud  efter  Doe- 
toren;  Jomfru  Rævsgaard  slog  Hænderne  sam- 
men af  Forskrækkelse  og  begyndte  at  lave  Grød- 
omslag og  Hyldethe,  og  Hr.  Jens  Grubbe  tænkte, 
da  Overraskelsen  havde  sat  sig,  om  hans  nye 
Gjæst  ikke  denne  Aften  kunde  deltage  i  en 
Lhombre,  naar  man  satte  Bordet  hen  til  hans 
Seng.  Den  lange  Doctor  Wendrick,  som  vi  alle- 
rede have  forestillet  for  vore  Læsere,  ankom 
efter  en  Timestids  Forløb.  Han  blev  strax  ført 
til  Patienten,  der  var  bleven  bragt  iseng.  Benet 
blev  sat  i  Led  igjen,  og  de  nødvendige  Forholds- 
regler trufne.  Hr.  Jens  Grubbe  var  nærværende 
og  hviskede  Doctoren  i  Øret: 

>  Troer  De,  at  Patienten  kan  taale  en  Lhom- 
bre iaften?« 

Dette  fraraadede  Doctoren  paa  det  Alvor- 
ligste, men  han  havde  ikke  Noget  imod  en  lille 
Passiar,  og  blev  selv  og  tog  Del  i  den.  Han 
medbragte  den  Nyhed,  at  en  spansk  Vagtmester 
af  Regimentet  Infante  havde  dræbt  en  fransk 
Soldat.  Det  var  Vand  paa  Momsens  Mølle,  og 
han  begyndte  strax  at  tordne  mod  Spanierne. 

(Forts.) 

Brudenatten, 

Original  Novelle  af  ?  ?. 

[Forts.] 


»Det  skal  jeg  ganske  vist,  hvorledes  Bogen 
end  er,«  sagde  hun.  »Naar  man  modtager  en 
Bog  af  Forfatteren  selv,  vilde  det  være  Uhøflig- 
hed ikke  at  læse  den.« 

De  satte  sig  ind  under  Valdnøddetræet,  og 
Otto  følte  sig  mere  og  mere  hendraget  til  hende. 
Hun  passiarede  roUgt  og  frit,  det  var  som  hun 
ikke  anede,  hvad  der  gjærede  og  bruste  inde 
i  ham. 

»De  er  ikke  ganske  uden  Skyld  i,  at  denne 
Bog  er  bleven  til,«  sagde  Otto  halvt  tøvende. 

Hun  saae  spørgende  paa  ham. 

»Jeg  havde  foresat  mig  ikke  at  ville  for- 
tælle Dem  det,«  sagde  han,  »men  nu  gjør  jeg 
det  alUgevel.« 

Han  fortalte  hende  det,  hun  hørte  forundret 
paa  ham  og  sagde: 

»Jeg  mærker,  jeg  taler  med  en  Digter.« 

»Ja,  det  var  taabelige  Tanker,  ikke  sandt?« 

»Det  skulde  gjøre  mig  ondt,«  svarede  hun, 
»hvis  disse  besynderlige  Tanker  have  faaet  Dem 
til  at  skrive  en  mindre  god  Novelle.« 

»O  nei,  Frue,  det  haaber  jeg  ikke.  Da  jeg 
mødte  Dem  her,  forsvandt  Fantasierne,  og  jeg 
omarbeidede,   hvad  jeg  allerede  havde  skrevet.« 

Hun  taug  og  saae  hen  for  sig,  ogsaa  han 
taug,  men  betragtede  hende  med  et  elskovsfuldt 
Blik.  »O,  hun  vil  aldrig  komme  til  at  elske 
mig,«  tænkte  han. 

Mørket  var  begyndt  at  falde  paa,  hun  reiste 
sig  og  sagde: 

»Min  Mand  lader  iaften  vente  længe  paa 
sig,  lader  os  gaae  en  Tour  Haven  rundt  og  saa 
spise  tilaften.  De  maa  tage  til  Takke  med  mit 
Selskab.« 

De  reiste  sig  og  gik  langsomt  gjennem  Ha- 
ven. Pludselig  raabte  hun,  da  nogle  Flaggermus 
fløi  forbi : 

»Uh,  Flaggermusene!«  og  klyngede  sig  angst 
op  til  ham.  .Han  slyngede  Armen  om  hendes 
Liv  og  sagde: 

»Frygt  ikke.  Frue.« 

Hun  frigjorde  sig  og  sagde: 

»Jeg  er  saa  bange  for  Flaggermus.« 

»Og  jeg,«  sagde  han,  »er  bleven  helt  sæl- 
som tilmode;  De  vil  forstaae  det,  naar  De  har 
læst  min  Novelle.« 

»Lader  os  skynde  os  og  komme  ind,«  sagde 
hun. 

De  spiste  til  Aften  sammen,  og  Otto  gik 
tidligt,  da  Bogholderen  stadigt  lod  vente  paa  sig. 

Neppe  var  han  borte,  før  hun  satte  sig  til  at 
læse  hans  Novelle.  Den  interesserede  hende 
strax,  og  da  hun  kom  til  Scenen  med  Flagger- 
musene,  hvor  Charles  erklærer  Antoinette  sin 
Kjæi'lighed,  gav  det  et  Sæt  i  hende,  og  hun  saae 
ud  for  sig.  Hun  havde  den  Aften  oplevet  det 
Samme,  kun  ikke,  at  hun  havde  modtaget  en 
Kjærlighedserklæring.  Efter  nogen  Tids  Forløb 
begyndte  hun  paany  at  læse  og  holdt  ikke  op, 
før  Bogen  var  læst  ud. 

Hun  saae  paa  Uhret,  det  var  for  sildigt  til, 
at  Thomsen  kunde  komme  hjem  med  det  sidste 
Klampenborgtog.  Han  blev  i  Byen  inat;  det  var 
hændt  et  Par  Gange  før.  Dengang  hun  var 
kommen  i  Seng,  kunde  hun  ikke  sove.  , Allerede 
fra  Barn  havde  hun  kjendt  Thomsen,  han  kom 
engang  imellem  i  hendes  Forældres  Hus,  og  da 
han  friede,  havde  de  fortalt  hende,  at  han  var 
et  udmærket  Parti.  Hun  var  bleven  opdragen 
i  tarvehge  Kaar  og  kjendte  kun  Kdt  til  Verden, 
og  aldrig  havde  hun  mødt  en  Mand,  hun  kunde 
elske.  Hverdagslivet  var  gaaet  sin  stille,  rolige 
Gang  mellem  Hverdagsmennesker,  der  kun  be- 
kymrede sig  om  deres  Eget,  kiggede  lidt  i  en 
Avis  og  aldrig  læste  Bøger. 

Annas  Synskreds  var  i  Sommerens  Løb 
bleven  udvidet,  hun  var  kommen  i  større  For- 
hold end  før,  men  det  forekom  hende  engang 
imellem,  at  hun  midt  i  Vrimlen  stod  saa  ene  og 

forladt.  Mødet  med  Otto  havde  vakt  Tanker 
hos  hende,  som  hun  ikke  havde  havt  før.  Hun 
havde,  uden  at  meddele  det  til  Nogen,  læst 
hans  Bøger,  hun  fandt  dem  afskyelige,  men  de 
havde  gjort  Lykke,  og  der  maatte  altsaa  dog 
være  Noget  ved  dem,  som  hun  var  for  ind- 
skrænket til  at  forstaae.  Hun  fik  større  og 
større  Interesse  for  Otto,  ja,  kunde  gribe  sig 
selv  i  at  længes  efter  ham. 

Og  nu  denne  Eftermiddag  og  Aften? 

Han  havde,  første  Gang  han  saae  hende, 
faaet  den  Tanke,  at  han  havde  mødt  hende  i 
en  anden  Tilværelse.  Slige  Tanker  vare  ikke 
paakomne  hende,  da  hun  saae  ham  første  Gang. 
Men  nu,  hvor  bankede  dog  hendes  Hjerte!  Hvad 
var  det,  der  havde  grebet  hende?  Jo,  jo,  hun 
maatte  have  kjendt  ham  før,  hun  syntes,  han 
stod  hende  saa  nær,  langt  nærmere  end  hendes 
Mand  og  hendes  Forældre.  I  den  tidligere  Til- 
værelse maatte  hun  have  elsket  ham;  varede 
denne  Kjærlighed  ved?  Vare  hendes  Øine  blevne 
aabnede  for,  at  hun  var  kommen  under  en 
Magts  Indflydelse,  som  hun  ikke  kunde  mod- 
staae?  Hun  kastede  sig  uroligt  frem  og  tilbage 
paa  sit  Leie.  »Otto  Selmer,  Otto  Selmer!«  hvi- 
skede hun  engang  imellem,  halv  angst. 

Otto  havde  følt  sig  greben  stærkt  af  Scenen 
med  Flaggernmsene,  Fru  Anna  havde  hvilet  i 
hans  Arme,   han  havde   følt  hendes  Aande  paa 

sin  Kind,  rigtignok  kun  et  Øieblik,  men  det 
havde  været  nok  til  at  bringe  ham  til  at  skjælve 
af  unævnelig  Lykke.  Hans  første  fantastiske 
Indtryk  havde  været  forsvundne,  nu  kom  de 
igjen  i  Nattens  Stilhed,  fremkaldte  ved  det  mærk- 
værdige Sammentræf,  at  Novellens  Scene  med 
Flaggermusene  havde  gjentaget  sig  denne  Aften. 

Da  grebes  han  af  den  Tanke:  «Mon  ikke 
den  Novelle,  hvortil  jeg  fandt  Udkastet  saa  let 
den  Dag,  jeg  første  Gang  saae  Anna,  mon  ikke 
den  mig  ubevidst  er  en  Skildring  af  Annas  og 
mit  Forhold  i  et  tidhgere  Liv?  Jeg  er  Charles 
og  hun  Antoinette,  den  stakkels  Antoinette,  hvis 
Lykke  jeg  forspildte.«  Han  rystede  paa  Ho- 
vedet; SHgt  forekom  ham  at  høre  hjemme  i 
Fantasiens  Rige,  og  dog  havde  han  læst  For- 
fattere, der  traadte  i  Skranken  for,  at  Mennesker 
kunne  fødes  to  Gange,  ja,  selv  Forfattere  som 
Dumas  den  Ældre  i  hans  Roman  »En  Læges 
Memoirer«. 

Otto  tilbragte  en  urolig  Nat,  han  tumlede 
med  det  hemmelighedsfulde  Spørgsmaal,  om  han 
havde  været  født  engang  før  her  paa  Jorden, 
han  kom  til  at  tænke  paa,  at  han  fornyhg  havde 
læst  en  Rog  af  Louis  Figuier  »Dagen  efter  Dø- 
den«, hvori  denne  Forfatter  bestemt  mener,  at 
Mennesket  udvikler  sig  gjennem  fortsatte  Til- 
værelser her  paa  Jorden,  til  det  er  værdigt  til 
at  opløftes  i  en  høiere  Sfære. 

Henad  Morgenstunden  faldt  han  i  en  urolig 
Slummer  og  vaagnede  først  høit  op  paa  Dagen. 
Nattens  Fantasier  vare  traadte  i  Baggrunden, 
alle  hans  Tanker  dvælede  ved  Fru  Anna,  han 
længtes  efter  at  gjense  hende  og  at  høre  hendes 
Mening  om  hans  Novelle.  Men  hun  var  jo  en 
Andens,  hun  vilde  aldrig  kunne  blive  hans. 
Aldrig?  Otto  tænkte  paa  hendes  Mand;  vilde 
hans  ryggesløse  Liv  vedblive  at  være  skjult  for 
Hustruen?  Vilde  der  ikke  indtræde  en  Kata- 
strofe, som  maatte  føre  til  Skilsmisse? 

Ja,  men  derfor  var  det  dog  ikke  sikkert,  at 
Otto  kunde  vinde  hendes  Kjærlighed.  Hun  holdt 
jo  ikke  af  hans  Bøger  og  havde  ikke  hidtil 
givet  ham  den  mindste  Anledning  til  at  troe,  at 
han  var  hende  mindre  ligegyldig  end  Andre. 
Han  havde  fortalt  hende  om  de  mærkelige  Tan- 
ker, han  havde  havt,  da  han  saae  hende  i  Kir- 
ken, han  havde  haabet  derved  at  faae  hende 
til  at  føle  Interesse  for  sig,  men  det  lod  ikke 
dertil,  hun  havde  hørt  saa  rolig  paa  ham  og 
bagefter,  da  hun  blev  angst  for  Flaggermusene, 
hurtigt  vundet  sig  ud  af  hans  Arme. 

Et  Par  Dage  efter  [tog  han  en  Formiddag 
ud  til  Taarbæk,  han  vidste,  at  paa  den  Tid  var 
Bogholderen  altid  i  Byen.  Som  sædvanUgt  traf 
han  Fru  Anna  under  Valdnøddetræet  i  Haven; 
da  hun  saae  ham,  rødmede  hun. 

»Jeg  kommer,«  begyndte  han,  »for  at  spørge 
Dem  om,  hvorledes  De  synes  om  min  Bog?« 

»Godt,«  svarede  hun.  »Men  har  De  ikke 
tænkt  paa  Dem  selv,  da  De  skildrede  Charles 
Rameau?« 

Otto  studsede;  det  havde  han  ikke  gjort, 
men  pludselig  gik  det  op  for  ham,  at  der  virke- 
lig var  flere  Lighedspunkter  mellem  ham  og 
Charles.     Han  sagde  hende  det. 

»Forresten,«  yttrede  hun,  »er  det  under- 
tiden forekommet  mig,  som  jeg  havde  læst  den 
Fortælling  før.« 

»Vil  De  bestride  min  Originalitet?« 

»Paa  ingen  Maade.« 

Hun  taug  et  Øieblik  forlegen. 

»Meget  kan  paa  en  mærkelig  Maade  træffe 
sammen,«  sagde  Otto.  »Scenen  med  Flagger- 
musene  .  .  .« 

»Ja-ja,«  sagde  hun  rødmende. 

»Der  er  dog  den  Forskjel,  at  Charles,  da 
Antoinette  havde  betvunget  sin  Angst,  erklærede 
hende  sin  KjærHghed,  medens  jeg  .  .  .  .«  han 
standsede. 

»Javist,«  sagde  hun,  »jeg  tilhører  en  An- 
den.« 

»Desværre,«  sagde  Otto  med  et  Suk. 

Hun  svarede  ikke,  men  reiste  sig  og  spurgte, 
om  de  skulde  gaae  en  Tour  i  Skoven,  der  nu 
begyndte  at  iføre  sig  Høstens  Farvepragt.     Han 

gav  med  Fornøielse  sit  Samtykke  dertil,  og  da 
de  nu  vandrede  under  de  tætte  Bøgekroner, 
hvori  ingen  Sangfugl  mere  byggede,   sagde  hun: 

»Jeg  har  tænkt  over,  hvad  De  sidste  Gang 
fortalte  mig,  at  vi  maaske  have  mødt  hinanden 
i  en  tidligere  Tilværelse,  og  jeg  vil  sige  Dem, 
at  jeg  maaske  ikke  vil  benægte  det.« 

»I  Sandhed,  det  havde  jeg  ikke  ventet.« 

»Jeg  har  tænkt  paa  de  Blomster,  hvis 
Stængler  dø,  naar  Efteraaret  kommer,  men  de 
leve  op  paany  det  næste  Foraar.  Saaledes 
gaaer  det  os,  vi  visne  og  døe,  men  leve  op 
paany,  naar  der  kommer  et  for  os  tjenligt  For- 
aar her  paa  Jorden;  Kgesom  Blomsterne  have 
vi  en  Rod,  hvorfra  vore  Handlinger  udspringe, 
det  er  vor  udødelige  Sjæl.« 

»De  taler  smukt  Frue,  kun  er  der  at  be- 
mærke, at  Blomstens  Rod  bliver  liggende  i  Jor- 
den, medens  derimod  vor  følger  med  i  en  anden 
Tilværelse,  hvorfra  vi,  naar  det  er  os  tjenligt, 
plantes  om.  Og  vi  To,  mener  De  som  jeg,  ere 
blevne  plantede  om?« 

»Jeg  veed  ikke  rigtigt,  om  jeg  mener  det, 
men  jeg  synes,  at  det  ikke  er  umuligt;  hvorfor 
det  ikke  er  det,  kan  jeg  ikke  gjøre  mig  klar.« 

[Sluttes] 


629 


En  uartig  Pige. 

Novelle  af  Fr»  Seemann. 


|Pl  engang  jeg  læste  til  filologisk  Examen,  førte 
&ls)  min  Vei  mig  tidt  gjennem  Nørregade,  hvor 
min  Manudukteur  boede.  Ikke  sjeldent  kom  jeg 
gjennem  Gaden  paa  den  Tid,  Undervisningen  i 
en  større  Pigeskole  ophørte,  og  det  morede  mig 
at  betragte  de  smaa  vordende  Damer  og  at 
lægge  Mærke  til  deres  forskjelUge  Individuali- 
teter. Med  et  Smil  nynnede  jeg  undertiden 
Adolf  Reckes  Sang: 

^AUo  disse  Potteplanter 
Blive  skal  til  Gouvernanter, 
Ædle  Mødre,  fromme  Tanter." 

En  Pige  paa  en  elve,  tolv  Aar  havde  især 
vakt  min  Opmærksomhed,  ikke  fordi  hun  var 
smuk,  men  fordi  hun  bestandigt  syntes  at  staae 
paa  Krigsfod  snart  med  den  ene  og  snart  med 
den  anden  af  sine  Kammerater.  Jeg  hørte  dem 
kalde  hende  Mathilde,  og  fra  flere  end  en  af 
de  smaa  Klynger  lød  næsten  daglig  Raabet: 
»Uh,    fy  Mathilde!«      Et  Par  Gange   havde  jeg 

seet  hende  gjøre  Forsøg  paa  at  komme  i  Slags- 
maal,  men  de  Udfordrede  flygtede.  Ved  en  saa- 
dan  Leilighed  raabte  jeg:  »Skam  Dig  dog  Ma- 
thilde ! «  Hun  tilkastede  mig  i  Forbifarten  et 
Blik,  sagtnede  sit  Løb  og  forsvandt  ind  ad  en 
Port  omtrent  midt  i  Gaden.  Siden  den  Tid 
vendte  hun  altid  Hovedet  til  den  anden  Side, 
naar  hun  mødte  mig. 

Hun  havde  en  Søster,  med  hvem  hun  fulgtes 
ad,  naar  hun  ikke  havde  engageret  sig  i  en 
eller  anden  Affaire.  Denne  Søster  var  Hgesaa 
adstadig  som  Mathilde  vild  og  overgiven. 

Engang  imellem  havde  jeg  spurgt  mig  selv: 
»Hvis  Døttre  ere  disse  Smaapiger?«  Spørgs- 
maalet  havde  ingen  Interesse  for  mig,  og  jeg 
havde  derfor  ladet  det  falde  næsten  ligesaa 
hurtigt,  som  det  var  opstaaet.  Da  mødte  jeg 
dem  en  Søndagformiddag  spadserende  paa  Vol- 
den med  deres  Forældre.  Jeg  opdagede  ved 
denne  Leilighed,  at  disse  havde  jeg  kjendt  længe 
og  personligt  truffet  sammen  med  dem  i  Sel- 
skabslivet. Faderen  var  Fuldmægtig  i  et  Mi- 
nisterium, et  respektabelt  og  stilfærdigt  Men- 
neske, der  havde  giftet  sig  tidligt  og  levede  et 
smukt  og  roligt  FamiHeliv.  Det  offentlige  Liv 
kjendte  han  ikke  af  egne  Iagttagelser,  han  gik 
aldrig  til  Møder  eller  Fester,  men  indskrænkede 
sig  til  at  læse  Referaterne  heraf  i  sin  Avis. 
Hans  Hustru  havde  ligefra  sin  Ungdom  ligeledes 

ført  et  stille  Hjemmeliv  og  kom  kun  i  en  mindre 
Kreds  af  Venner  og  Bekjendte. 

Saadanne  stilfærdige  Folk  kunne  undertiden 
skabe  sig  Sorger,  som  faae  Andre  til  at  trække 
paa  Smilebaandet.  Da  jeg  nogen  Tid  efter  Mødet 
paa  Volden  traf  Fuldmægtig  Langsø  og  Hustru 
i  en  Familiekreds  og  henledede  Samtalen  paa 
deres  Døttre,  opdagede  jeg,  at  de  betragtede  det 
som  en  stor  Ulykke,  at  de  havde  et  saa  uartigt 
Barn  som  Mathilde,  de  vare  nærved  i  den  An- 
ledning at  gjøre  Fordring  paa  at  blive  Gjenstand 
for  Medlidenhed,  og  hver  Gang  jeg  senere  traf 
sammen  med  dem,  fortalte  Fruen  mig  i  en 
næsten  klynkende  Tone  om  Mathildes  nyeste 
Spilopper. 

Med  Skam  maa  jeg  tilstaae,  at  det  gav  mig 
større  og  større  Interesse  for  den  uartige  Pige. 
Til  min  Undskyldning  maa  det  tjene,  hvis  for- 
resten nogen  Undskyldning  behøves,  at  jeg  den- 
gang neppe  var  tyve  Aar  gammel  og  sværmede 
for  Alt,  som  kunde  karakteriseres  ved:  ikke  at 
være  lige  ud  ad  Landeveien.  Fru  Langsø  fandt 
det  meget  smukt  af  mig,  at  jeg  altid  havde  en 
Undskyldning  ved  Haanden  for  hendes  uartige 
Datter,  men  paastod  samtidigt,  at,  dersom  jeg 
kjendte  hende,  vilde  jeg  neppe  tage  hende  saa 
varmt  i  Forsvar.  Hun  var  for  nylig  bleven 
greben  i  at  ryge  en  Gigarret;  naturligvis  havde 
hun  faaet  en  Dragt  Prygl  derfor. 


632 


Da  jeg  nogle  Dage  efter  paa  Nørregade 
mødte  Mathilde  og  hendes  Søster  Sofie,  stand- 
sede jeg  og  sagde  til  den  Første: 

»Du  holder  nok  af  Gigarretter?« 

Hun  blev  blussende  rød  og  vilde  gaae  vi- 
dere, men  jeg  vedblev: 

»Jeg  vil  ikke  gjøre  Dig  nogen  Bebreidelse 
herfor,  hm,  kjender  Du  mig?« 

»De  er  Hr.  Husby,«  svarede  Søsteren. 

»Dine  Forældre  have  altsaa  talt  om  mig?« 

»Ja,  de  have  sagt,  at  De  altid  tog  Mathilde 
i  Forsvar,«  vedblev  Søsteren. 

»De  have  sagt  sandt.  Jeg  haaber,  Mathilde 
fortjener,  at  jeg  tager  hende  i  Forsvar.« 

Mathilde  saae  paa  mig  med  et  Par  mørke- 
blaa  Øine  og  svarede  noget  forlegen: 

»Ikke  altid.« 

»Jeg  kan  lide  Dig  for  denne  Indrømmelse,« 
sagde  jeg,  »nu  ja,  vi  kunne  ikke  altid  være  ar- 
tige; hils  Fader  og  Moder  fra  mig.« 

Med  et  venligt  Nik  forlod  jeg  de  to  Søstre, 
lang  havde  min  Samtale  ikke  været  med  dem, 
men  der  var  jo  heller  ingen  Grund  dertil.  Efter 
den  Dag  vexlede  jeg  jævnligt  et  Par  Ord  med 
Søstrene,  naar  jeg  mødte  dem. 

Da  sagde  Fru  Langsø  en  Aften,  da  jeg  i  en 
Familiekreds  var  kommen  til  at  sidde  hos  hende 
ved  Bordet: 

»Jeg  synes  næsten,  at  Mathilde  i  den  sidste 
Tid  er  bleven  noget  artigere.« 

»Det  glæder  mig,«  svarede  jeg.  »Hun  bliver 
jo  ogsaa  ældre.« 

»Ja,  om  et  Par  Dage  fylder  hun  tretten 
Aar.« 

»Saa  faaer  hun  vel  gode  Presenter?« 

»Aa  nei,  vore  Børn  faae  aldrig  store  Pre- 
senter, de  skulle  opdrages  til  Nøisomhed.« 

»Da  Mathilde  skal  være  bleven  artigere  end 
før,«  svarede  jeg,  »har  De  vel  ikke  Noget  imod, 
at  jeg  til  hendes  Fødselsdag  overrasker  hende 
med  en  lille  Present?« 

Fruen  taug  et  Øieblik  og  svarede  da: 

»Det  maa  De  gjerne.« 

Ved  et  Bybud  sendte  jeg  Mathilde  paa  hen- 
des Fødselsdag  en  stor  og  prægtigt  paaklædt 
Dukke.  Dagen  efter  mødte  jeg  hende  paa  Nørre- 
gade, hun  kom  hen  til  mig  og  takkede  mig  und- 
seeligt for  Dukken.  »Den  var  altfor  smuk,« 
sagde  hun. 

»Aa  nei;  Du  har  fortjent  en  saadan  Dukke; 
din  Moder  begynder  at  rose  Dig  og  siger,  at  Du 
er  bleven  en  artig  Pige.  Det  glæder  mig,  at 
min  Gave  har  voldt  Dig  Fornøielse.« 

»Det  kan  De  troe,  den  har,«  sagde  Sofie. 
»Den  er  aldrig  af  Haanden  paa  hende.« 

Da  min  Manudukteur  flyttede  fra  Nørregade 
ud  i  Store  Kongensgade,  fik  jeg  sjeldnere  de  to 

Søstre  at  see,  og  da  jeg  var  kommen  i  den 
Ungdomsperiode,  hvor  man  foretrækker  Kafé- 
livet for  Familielivet,  forsvandt  Langsø  og  Hustru 
mere  og  mere  fra  min  Synskreds.  Desuden 
havde  jeg  travlt  med  at  læse  til  Examen. 

Da  den  var  taget,  maatte  jeg  informere 
meget. 

Paa  en  Skovtour  traf  jeg  engang  sammen 
med  en  Grosserers  Familie,  hos  hvem  der  var 
en  ung  Pige  fra  Odense  i  Besøg.  Hun  hed 
Klara  Helsted,  og  hendes  Fader  var  Kjøbmand 
i  Odense.  En  Maaned  efter  vare  vi  forlovede, 
og  jeg  var  lykkeHg  som  ingensinde  før. 

Da  mødte  jeg  en  Dag  de  to  Søstre.  Ma- 
thilde kunde  vel  dengang  være  fjorten  Aar  gam- 
mel. Jeg  standsede  dem  og  spurgte  til  deres 
Forældres  Befindende;  i  Stedet  for  at  svare,  løb 
Mathilde  sin  Vei. 

»Men  hvad  gaaer  der  af  Mathilde?«  spurgte 

jeg. 

»Jeg  veed  det  ikke,«  svarede  Søsteren,  »hun 
er  i  den  sidste  Tid  bleven  saa  underlig  uartig. 
Hun  faaer  igjen  Skænd  hver  Dag.  —  Det  er 
sandt,  maa  jeg  gratulere  Dem,  De  er  jo  bleven 
forlovet.« 

»Tak!« 

>Hvad  mente  Du  med,  at  Mathilde  er  bleven 
saa  underUg  uartig?« 

»Det  kan  jeg  ikke  saadan  forklare.     Tænk 

Dem,  hun  har  slaaet  Hovedet  i  Stykker  paa  den 
Dukke,  De  engang  forærede  hende.  Før  holdt 
hun  saa  meget  af  den,  nu  vil  hun  ikke  se  den.« 

»Stakkels  Dukke,«  svarede  jeg.  »Hils  Fa- 
der og  Moder  og  hils  ogsaa  Mathilde.  Siig 
hende,  at  hun  ikke  maa  løbe  sin  Vei,  næste 
Gang  jeg  seer  hende.« 

Mathildes  Opførsel  gav  mig  Noget  at  tænke 
paa.  Den  lille,  tossede  Pige  skulde  vel  aldrig  i 
Stilhed  have  forelsket  sig  i  mig  og  være  bleven 
indigneret  over,  at  jeg  havde  forlovet  mig! 
Man  havde  jo  seet  saadanne  Pigeforelskelser  før. 
Det  var  i  hvert  Fald  bedst,  at  jeg  herefter  holdt 
mig  saa  langt  borte  fra  hende  som  muligt,  hun 
var  endnu  i  Tøsealderen  og  vilde  snart  glemme 
mig.  — 

Skjæbnen  vilde,  at  flere  Aar  forløb,  inden 
jeg  atter  traf  sammen  med  hende.  Jeg  havde 
faaet  Ansættelse  som  Adjunkt  ved  en  lærd  Skole 
i  Jylland,  og  i  Ferierne  opholdt  jeg  mig  altid  i 
Odense  hos  min  Forlovede.  Disse  Ferier  vare 
den  Gang  Lyspunkterne  i  min  Tilværelse,  og 
den  Tid  var  nær,  da  jeg  skulde  hjemføre  hende 
som  min  Hustru,  og  hun  og  jeg  bestandig  være 
sammen, 

[Forts  ] 

Dr.  med.  Cassans  Mord 

1889. 

(Efter  „Der  neue  Pitaval".) 
(Sluttet.) 


Defensor  Ferrand:  Der  gives  ingen  uved- 
kommende Spørgsmaal.  Der  handles  her  om  et 
Menneskes  Hovede,  et  Menneske,  der  beskylder 
Dem  for,  at  han  for  Deres  Skyld  sidder  paa 
Anklagebænken.  Er  det  ikke  paa  Grund  af  Be- 
søget hos  Lieutenant  Pradines,  at  Dr.  Cassan 
har  viist  Dem  ud  af  sit  Hus? 

Vidnet:  Nei. 

Defensor  Ferrand:  Har  De  ikke  hiin 
Aften  angivet,  at  De  havde  besøgt  Kapitain  Ro- 
bert, der  er  gift? 

Vidnet:  Det  er  rigtigt. 

Defensor  Ferrand:  Men  det  var  urigtigt. 

Vidnet:  Herfor  skal  jeg  ikke  aflægge 
Regnskab. 

Defensor  Fer  rand:  Med  hvem  har  De 
altsaa  tilbragt  Aftenen? 

Vidnet:  Herpaa  behøver  jeg  ikke  at  svare, 
jeg  staaer  ikke  her  som  Anklaget. 

Defensor   Fer  rand:    Som    Vidne    er    det 

Deres  Pligt  at  sige  den  hele  Sandhed,  selv  om 
det  er  Dem  pinligt.  Tal  altsaa  oprigtigt.  Er 
det  ikke  paa  Grund  af  Deres  Forhold  til  Lieute- 
nant  Pradines,  at  De  er  bleven  jaget  ud  af 
Huset? 

Vidnet:  Nei.  Forøvrigt  er  Lieutenant Pra- 
dines en  gammel  Bekjendt  af  mig,  vi  ere  fra 
samme  By,  jeg  har  gaaet  i  Skole  med  hans 
Søster. 

Statsprokurøren:  Er  det  rigtigt,  at  Lieute- 
nant Pradines  har  laant  Dem  1000  Francs? 

Vidnet:  Ja.  Jeg  behøvede  disse  Penge  til 
dermed  at  betale  en  trykkende  Gjældspost  fra 
min  Mands  Tid. 

Defensor  Ferrand:  Og  Deres  Forhold  til 
Lieutenanten  indskrænkede  sig  alene  dertil? 

Vidnet:  Ja,  alene  dertil. 

Defensor  Ferrand:  De  har  altsaa  ikke 
kastet  Kjærhghedsbreve  ind  gjennem  hans  aabne 
Sovekammervindue  ? 

Vidnet:   Nei  aldrig. 

Nu  afgave  de  to  Retslæger  Beretning  om 
Sektionen  af  Liget,  og  derefter  bleve  de  Lokah- 
teter  besete,  hvor  Mordet  er  foregaaet.  Ved  den 
senere  Vidneførsel  kommer  Elodie  Rieuniers  Ud- 
sagn især  i  Betragtning,  hun  var  Stuepige  hos 
Fru  Cassan.  Hun  er  en  smuk  Brunette  paa  19 
Aar  med  en  allerkjæreste  Stumpnæse  og  funk- 
lende sorte  Øine. 

Præsidenten:  Har  De  været  Justin  Du- 
rands  Elskerinde? 

Vidnet  skamfuldt  rødmende:  Javel  Hr. 
Præsident. 

Præsidenten:  Troer  De,  at  Fru  Gassan 
ogsaa  har  været  hans  Elskerinde? 

Vidnet:  Nei,  det  er  ikke  sandt.  Jeg  havde 
maattet  bemærke,  hvis  der  var  forégaaet  Noget 
mellem  dem.  Mit  Sovekammer  stødte  op  til 
Fru  Cassans,  jeg  kunde  høre  Alt,  som  foregik 
derinde. 

Præsidenten:  Levede  Doctoren  i  god  For- 
staaelse  med  Deres  Herskab? 

Vidnet:  Nei,  der  var  ofte  Strid. 

Præsidenten:  Hvor  har  Fru  Cassan  til- 
bragt Aftenen  den  8de  Mai? 

Vidnet:  I  Toulouse.  Jeg  har  selv  serveret 
Aftensmaden  for  hende,  hjalp  hende  Kl.  10  med 
Afklædningen  og  har  den  følgende  Morgen  bragt 
hende  Chokolade  paa  Sengen. 

Præsidenten:  Har  De  nogensinde  hørt 
Deres  Herskab  fremkomme  med  en  Yttring,  der 
kunde  tyde  hen  paa,  at  hun  vilde  myrde  sin 
Svigerfader? 

Vidnet:  Aldrig,  ganske  vist  aldrig. 

Præsidenten:  Er  Durand,  uden  at  banke 
paa,  gaaet  ind  i  Deres  Herskabs  Værelse? 

Vidnet:    En  Gang   er  han   gaaet  ind   paa 

den  Maade ;  Fru  Cassan  har  irettesat  ham  skarpt 
derfor,  og  han  har  ikke  gjort  det  oftere. 

Præsidenten:  Troer  De  virkelig  ikke,  at 
han  har  staaet  i  intimt  Forhold  til  hende? 

Vidnet:  Aa,  han  har  ikke  vovet  at  hæve 
Øinene  op  til  hende. 

Præsidenten:  Har  han  ikke  engang  i  læn- 
gere  Tid  været  i  Deres  Herskabs  Soveværelse? 

Vidnet:  Min  Frue  var  den  Dag  upassehg 
og  laa  tilsengs.  Han  bragte  hende  Middags- 
maden op,  det  er  den  eneste  Gang,  han  har 
været  alene  med  hende  i  Værelset. 

Præsidenten:  Han  paastaaer  i  fire  Aar 
at  have  været  hendes  Elsker. 

Vidnet:  Det  er  første  Gang,  jeg  hører 
Noget  herom.  (Hun  vender  sig  med  en  for- 
bittret  Mine  mod  den  Anklagede,  der  leer). 

Den  ovenfor  omtalte,  tidligere  Notar  August 
Mercadier,  bliver  nu  afhørt.  Han  er  Rets- 
konsulent  for  Fru  Andoque,  Fru  Cassans  Tante. 
Han  bekræfter,  at  Fru  Cassan  den  8de  Mai  har 
været  i  Toulouse  og  ender  med  at  sige:  »De 
Beskyldninger,  Durand  har  reist  mod  min  Per- 
son, ere  saa  latterhge,  at  jeg  ikke  behøver  at 
forsvare  mig.« 

Anklagede:  Fru  Cassan  har  dog  selv  sagt 
til  mig,  at  Notar  Mercadier  var  hendes  Elsker 
og  den  rette  Ophavsmand  til  Mordet. 

Præsidenten:    Det  er  dog  en   exempelløs 

Infami.  Hvad  berettiger  Dem  til  at  antage,  at 
Vidnet  har  været  Fru  Gassans  Elsker? 

Defensor  Ferrand:  Er  det  da  en  For- 
brydelse at  være  en  smuk  Kones  Elsker?  (Mun- 
terhed ) 

Fru  Andobue  bekræfter,  at  Durand  altid 
er  bleven  behandlet  af  Fru  Cassan  som  Tjener. 

Den  Anklagede  vedbliver  at  fastholde  sine 
Paastande;  ved  Vidneførslen  godtgjøres,  at  der 
Mordnatten  maatte  have  været  omtrent  2300 
Francs  i  Dr.  Gassans  Skrivebord,  og  det  blev 
antaget,  at  Durand  havde  brugt  til  at  gjemme 
disse  Penge  de  to  Timer,  der  forløbe  mellem 
Mordet  og  Durands  Anmeldelse  til  Politiet. 

Juryen  benægtede,  at  Durand  havde  forgivet 
Philippine  Siceard,  men  bejaede,  at  han  havde 
myrdet  Dr.  Gassan  samt  begaaet  Tyveri.  Præ- 
sidenten forkyndte  derefter  Dommen,  som  lød 
paa  Dødsstraf. 


Red  ak  tour:    Kapitain  31ichael  Gjørup. 

Ud  girer:  Th,  S&rensen  (Rudolf  Kleins  Efterfølger). 

Trykt  k«i  Chr.  Birch   Gothersgade  65. 

La  Costa. 


Historisk  Novelle  af  Michael  Gjørup. 
Revideret  af  M.  Goldschmidt. 

[Forts.] 


»De  maa  ikke  saadan  skære  dem  Alle  over 
een  Kam,«  sagde  Doctoren,  »jeg  har  selv  nøgle 
i  Kvarteer,  og  det  er  virkelig  flinke  Folk.« 

»Denne  la  Costa  er  en  prægtig  Fyr,«  sagde 
Grubbe,  »han  har  i  disse  strenge  Tider  skaffet 
mig  et  helt  Oxehoved  gammel  Rom,  og  jeg  me- 
ner, at  vi  burde  invitere  ham  herop.« 

»Nei,  nei,«  stønnede  Momsen,  »jeg  vil  ikke 
have  Noget  med  den  Karl  at  bestille.  Lad  ham 
blive,  hvor  han  er.  Han  sidder  maaske  nede 
og  taler  med  Jomfru  Regine  —  hm,  det  er 
sandt;  De  kan  have  Ret,  Grubbe,  lad  ham  dog 
komme  herop.« 

Der  blev  sendt  Bud  efter  Ritmesteren;  men 
det  hed  sig,  at  han  var  reden  ud.  Dette  lettede 
en  Sten  fra  Momsens  Hjerte,  og  Samtalen  kom 
atter  igang. 

»Naar  disse  Mennesker  ikke  undsee  sig  ved 
at  myrde  deres  Krigskammerater,«  sagde  Mom- 
sen,   »maa  de  langt  mindre  være  tilbøielige  til 

at  vise  os  nogen  Skaansel.  Det  skulde  ikke 
undre  mig,  om  Grubbe  en  skjønne  Dag  fik  Taget 
brændt  af  over  Hovedet  paa  sig.« 

>De  er  jo  rent  fanatisk,«  sagde  Doctoren; 
»vor  Vært  kan  vist  i  den  Henseende  være  rolig. 
Det  Eneste,  man  maaske  med  nogen  Rimelighed 
kunde  bebreide  vore  Gjæster,  er,  at  de  holde 
vel  meget  af  Fruentimmerne.« 

>Ja,  de  skaaner  Ingen,«  sagde  Momsen, 
»den  fornemste  Dame  kan  ikke  være  sikker.« 

>Lad  det  være  Fruentimmernes  Sag  og  ikke 
vor,«  sagde  Grubbe. 

Doctoren  og  Grubbe  bleve  nu  hentede  ned 
til  Aftensbordet.  Kort  derefter  reiste  Doctoren, 
og  Herremanden  gik  atter  op  til  sin  syge  Gjæst. 
Momsen  rømmede  sig  et  Par  Gange  og  sagde 
derpaa : 

»Det  var  ingen  Løgn,  Doctoren  sagde,  at 
Spaniolerne  er  slemme  efter  Fruentimmer.  De 
skulde  passe  lidt  paa  Deres  Datter.« 

»Ha,  ha,  ha,  jeg  troer,  De  raser.  Hvorfor 
skulde  jeg  passe  paa  Regine?« 

»Hvorfor?  Fordi  dennehersens  la  Costa 
sagtens  gaaer  og  snuser  om  hende  som  Katten 
om  den  søde  Grød;  tag  Dem  iagt,  at  han  ikke 
spiser  Grøden.« 

»Nei,  hvad  er  det  for  tosset  Snak;  den 
kunde  De  ikke  komme  med,  hvis  De  kjendte  la 
Costa;  det  er  en  Dannemand.« 

»Han  har  forblændet  Dem,  Grubbe.  For  at 
der  ikke  skal  ske  en  Ulykke,  saa  vil  jeg  nu 
sige  Dem  Noget.  Jeg  har  længe  tænkt  paa  at 
ville  gifte  mig  med  Deres  Datter;  har  De  Noget 
derimod?« 

»Hvad  F — !  gaaer  De  paa  Frieri  til  min 
Datter?  ha,  ha!  Det  var  løierligt!  Det  er  hen- 
des første  Frier.  Jeg  har  s'gu  slet  ikke  tænkt 
paa,  at  hun  er  giftefærdig.« 

»Nu,  hvad  siger  det?     Maa  jeg  faae  hende?« 
»For  mig  gjerne ;  men  jeg  kan  ikke  saadan 
tvinge   hende;    det  duer   efter  min  Mening  ikke 
Noget.« 

»Men  naar  hun  nu  siger  Nei?« 
»Ja,  det  er  hendes  Sag  og  ikke  min.« 
»Hør  Grubbe,    hvem  vil   De  helst  have   til 
Svigersøn,     enten     denne    spanske    Lykkeridder 
eller  mig?« 

»Der  kan  ikke  være  Tale  om  den  Spanier. 
Jeg  troer.  Katten  rive  mig,  at  I  er  jaloux,  endnu 
før  I  har  faaet  Jaord.  —  Men  Klokken  er  bleven 
mange.  De  trænger  til  Søvn,  Godnat,  og  lad  den 
spanske  Flue  ikke  trække  altfor  meget.« 

Med  en  vældig  Latter  over  sin  egen  Vittig- 
hed gik  Grubbe  bort.  Da  hans  Datter  allerede 
havde  søgt  sit  Sovekammer,  besluttede  han  at 
opsætte  til  næste  Morgen  at  fortælle  hende  den 
morsomme  Nyhed,  at  hun  havde  faaet  en  Frier. 
Efterat  Jomfru  Rævsgaard   næste  Morgen   havde 

flettet  Hr.  Grubbes  Pidsk  og  indgnedet  den  med 
Haarolie,  samt,  da  det  ikke  var  en  Søndag,  for- 
synet den  med  et  sort  Barattes  Baand,  tog  Pid- 
skens  Eiermand  saalunde  Ordet: 

»Hør  Regine,  jeg  har,  Katten  flaae  mig,  en 
Nyhed  at  fortælle  Dig.  Veed  Du,  at  Du  har 
faaet  en  Frier?« 

»Ih,  nei,  er  det  muHgt!«  raabte  Jomfru 
Rævsgaard,  »har  Jomfru  Regine  faaet  en  Frier? 
Ja,  ja,  Somme  har  Lykken  med  sig.  Men  hvem 
er  det?« 

»Fader  spøger,«  sagde  Regine  rødmende. 

»Nei,  saa  min  Salighed,  omjeggjør!  Igaar- 
aftes  forlangte  Hr.  Momsen  din  Haand.  Han 
bad  om  mit  Samtykke,  som  jeg  gav  ham,  natur- 
ligviis  paa  den  Betingelse,  at  han  ogsaa  fik  Dit.« 

»Men  det  er  jo  et  grumme  godt  Parti,«  sagde 
Jomfru  Rævsgaard,  »Jomfru  Regine  kan  sige  at 
have  skudt  Papegøien.  Jeg  maa  til  at  bruge 
min  Rok,  for  at  vi  kan  faae  Udstyret  istand.« 

»Det  behøves  ikke.  Jomfru  Rævsgaard,« 
sagde  Regine,  »jeg  giver  aldrig  Hr.  Momsen  mit 
Ja.  Han  er  en  Mand,  jeg  ikke  kan  harmonere 
med,  og  jeg  vil  bede  Fader  om  allerede  idag  at 
give  ham  et  høfligt  Afslag.« 

»Vær  dog  ikke  saa  stor  paa  det,«  sagde 
Jomfru  Rævsgaard,  »jeg  kjender  Verden  og  veed, 
at  man  ikke  skal  kimse  ad  en  Frier.  < 

»Hr.  Momsen  er  en  i  alle  Henseender  brav 
Mand,«  sagde  Grubbe. 

»Han  kan  ikke  altid  komme  ud  af  det  med 
sine  Naboer,«  sagde  Jomfru  Rævsgaard,  »men 
Feil  har  vi  Allesammen.  Hr.  Grubbe  har  ogsaa 
havt  Processer  paa  Halsen.  De  skulde  tage 
Frieren,  Jomfru  Regine.  Skottenborg  er  en  rar 
Gaard,  og  en  toppet*)  Gaard,  den  har  god  Av- 
ling, og  dens  Oste  ere  bekjendte  helt  op  til 
Aalborg. « 

»Bed  mig  ikke  længer,«  sagde  Regine,  »jeg 
kan,  jeg  vil  ikke  have  ham.  Han  er  mig  næsten 
modbydelig. « 

»Nu,  nu,  et  godt  Ord  igjen,  lille  Gine,« 
sagde  Faderen,  »Du  skal  faae  Din  VilHe,  og  jeg 
vil  ligestrax  gaae  op  og  fortælle  ham,  at  det 
ikke  nytter  ham  Noget  at  frie  til  Dig.  Han  kan 
jo  ogsaa  sagtens  faae  en  Anden,  saa  han  finder 
sig  nok  i  Raison.* 

Medens  Jomfru  Rævsgaard  udtalte  sig  til 
Fordeel  for  Frieren  og  vedblev  at  bestorme  Re- 
gine for  at  faae  hende  til  at  give  sit  Ja,  gik 
Jens  Grubbe  op  til  sin  syge  Gjæst  for  at  give 
ham  en  Kurv.  Hr.  Momsen  havde  havt  en  meget 
god  Nat  og  var  i  taalelig  godt  Humør;  men  da 
hans  Vært  havde  bragt  ham  Datterens  bestemte, 
men  høflige  Afslag,  svulmede  Aarerne  i  hans 
Pande,    og  han  blev  grov  og  stortalende.      Hr. 

*)   En  Gaard  med  to  Stokværk. 

Grubbe  mislede  sin  sædvanlige  Rolighed,  og  et 
helt  Skænderi  opstod.  Støien  hidkaldte  Jomfru 
Rævsgaard,  der  forgjæves  søgte  at  mægle  Forlig. 

»Ti  stille,  gamle  Havgasse,«  raabte  Momsen, 
«hvad  kommer  Alt  dette  Hende  ved?« 

»Ih,  Gud  forbarme  sig,  er  jeg  en  Havgasse?« 

»Eller  Gaas,  hvis  Hun  hellere  vil  det.  — 
Skaf  mig  strax  en  Vogn;  jeg  vil  ikke  blive  her 
et  Øieblik  længer.  Men  jeg  skal  huske  denne 
Fornærmelse,  og  jeg  skal  engang  tage  Hævn.« 
Momsen  smed  Dynerne  af  sig,  hvorved  Jomfru 
Rævsgaards  Rlufærdighed  i  høi  Grad  saaredes, 
og  hun  styrtede  ned  til  Regine  med  det  Udraab: 
»O  den  skrækkelige  Hr.  Momsen!  Det  var  saa- 
mænd  godt,  at  De  ikke  tog  ham,  Jomfru  Regine. 
Ja,  jeg  har  altid  tænkt,  at  han  var  et  slet,  et 
nedrigt  Menneske. «' 

En  halv  Time  efter  kjørte  Momsen  bort  fra 
Skødstrup ;  hans  sidste  Ord  til  Herremanden 
vare:  »Pas  paa  Eders  Datter,  ha,  ha!  Hils  den 
spanske  Ritmester!  Men  jeg  skal  ikke  glemme 
Jer  Fornærmelsen,  I  skal  komme  til  at  betale 
den  dyrt,  Allesammen.« 

Hr.  Grubbe  blev  ildrød  i  Ansigtet  af  For- 
bittrelse;  han  vilde  have  sagt  Noget,  men  Har- 
men kvalte  Ordene,  og  desuden  vidste  han  ikke 
rigtig,  hvad  det  var,  han  skulde  sige.  Da  Vog- 
nen var  kommen  af  Syne,  vendte  han  sig  om 
og  tænkte,    at  den   spanske   Ritmester   dog  var 

en  ganske  anderledes  Karl.  »Hævne  sig,«  mum- 
lede han,  »ja  lad  bare  Momsen  komme  til  mig 
og  hævne  sig!» 

IV. 

Vi  ere  mod  Slutningen  af  Mai  Maaned. 
Skoven  er  ved  at  springe  ud,  Bøgen  er  alt  grøn ; 
Fugle  synge  lystig  mellem  de  unge  Blade,  og  i 
de  friske  Skygger  see  vi  ofte  la  Costa  og  Re- 
gine spadsere,  snart  lyttende  til  Naturens  Stem- 
mer, snart  samtalende.  Havde  la  Costa  været 
en  sorgløs  Mand,  vilde  han  maaske  enten  have 
overseet  Regine  eller  sluttet  sig  til  hende  med 
Følelser,  der  efter  faa  Dages  Bortreise  kunde 
været  henveirede.  Men  saadan  som  hans  Sinds- 
stemning var  beskaffen,  var  han  istand  til  alt 
mere  at  skatte  hendes  stille,  beskedne  og  rene 
Alvor,  og  efterhaanden  fandt  han  i  hendes  Per- 
sonlighed Repræsentanten  for  den  Fred,  han 
andensteds  ikke  havde.  Han  var  gjennemtrængt 
af  Agtelse  for  hende,  og  hendes  Samtale,  hendes 
Bhk,  et  flygtigt  Syn  af  hende,  var  ham  en  Kilde 
til  Glæde,  viste  ham  hgesom  et  fast  Punkt  i 
Tilværelsen,  hvor  han  kunde  dvæle.  Paa  den 
anden  Side  udvikledes  hun  ogsaa  ved  Omgangen 
med  ham.  Hun  blev  beskjæftiget  med  nye  og 
større  Tanker,  medens  det  dagligdags  Hjemlige 
blev  hende  lysere,  fik  en  hende  selv  uforklarhg 

Glandp.  Alt  blev  betydeligere  om  hende,  medens 
hendes  egen  Person  vandt  i  Betydning.  Lidt 
efter  lidt  vare  de  To  blevne  saa  meget  for  hin- 
anden, at  de  ikke  kunde  skilles  uden  alvorligt 
Tab  og  Savn.  Det  var  kommet  saa  lempelig  og 
naturhg,  at  ingen  af  dem  ret  lagde  Mærke  der- 
til; Freden  var  saa  dyb  og  smuk,  at  de  levede 
hver  Dags  Liv  uden  at  tænke  paa  imorgen  eller 
undersøge,  hvad  det  skulde  blive  til  ved  Skils- 
missen. Det  var  ret  mærkeligt,  hvorledes  Sam- 
taler med  hende  kunde  paavirke  ham,  uden  at 
hun  erfarede  det.  Han  fortalte  hende  f.  Ex. 
om  sit  Frankrig,  om  det  kongelige  Frankrig, 
saaledes  som  det  havde  været  før  Revolutionen. 
Hun  lyttede  dertil;  men  medens  han  talte,  blev 
det  ham  tydeligt,  at  han  ikke  for  hende  kunde 
rose  Hoffet,  Adelsmændene,  den  rehgieuse  og 
sædelige  Tone,  og  saa  kunde  han  heller  ikke 
rose  Fortidens  Frankrig  for  sig  selv.  Han 
mistede  noget  af  sin  gamle,  blinde  Tro,  medens 
Ed  og  Pligt  og  de  dyrebareste  Familiebaand 
skilte  ham  fra  det  nye,  napoleonske  Frankrig. 
Det  syntes  ham  i  saadanne  Øieblikke,  at  han 
ikke  havde  andet  Fædreland  end  det  Stykke 
Jord,  som  hun  og  han  traadte  paa.  Han  sagde 
det  ikke;  men  man  kan  ikke  stærkt  føle  Noget, 
uden  at  det  dog  gjør  sig  gjældende  og  instinkt- 
mæssig opfattes.  De  kom  en  Eftermiddag  efter 
en  Spadseretour  tilbage  til  Gaarden  og  forefandt 

nogle  af  det  sædvanlige  Selskab.  Jens  Grubbe 
foreslog  en  Lhombre,  men  Pastor  Løvgren  havde 
lovet  sin  Kone  at  komme  tidlig  hjem.  Man  gav 
sig  da  til  at  passiare,  og  Talen  faldt  paa  Tidens 
Forhold  samt  Naboer  og  Gjenboer.  Hr.  Charles 
Momsen  blev  ikke  glemt,  og  hans  Uvenskab  med 
Jens  Grubbe  kom  paa  Bane. 

»Det  er  et  farHgt  Menneske,«  sagde  Degnen; 
»ifjor  ved  Juletid,  da  han  sendte  mig  mit  Offer, 
fik  jeg  paa  samme  Tid  et  grovt  Brev  fra  ham, 
hvori  han  bad  mig  moderere  min  Stemme  i 
Kirken.  Og  nu  har  han  jo  anlagt  Proces  mod 
vor  Vært.« 

»Ja,«  sagde  Herremanden,  »det  er  en  Grøft, 
som  gjør  Skjellet  mellem  Skodstrup  og  Skotten- 
korgs  Marker;  nu  ligger  mine  Marker  høiere 
end  hans,  og  derfor  maa  naturligvis  noget  af 
mit  Grøftevand  løbe  ned  til  ham.  Det  har  man 
i  Mands  Minde  fundet  ganske  i  sin  Orden;  men 
nu  begynder  Momsen  at  kalde  det  ulovligt  og 
forlanger  Skadeserstatning.  Jeg  kan,  min  Sjæl, 
ikke  forhindre  Vandet  fra  at  løbe  fra  mine  over 
paa  hans  Marker,  medmindre  jeg  opfører  Dæm- 
ninger og  kaster  en  Grøft  af  en  Fjerdingveis 
Længde,  og  det  skjøtter  jeg  ikke  om.« 

»Det  skal  De  heller  ikke  gjøre,«  sagde  Doc- 
toren,  »han  skal  ikke  troe,  at  han  kan  kujonere 
os  ved  sit  Krakileri.  Jeg  har  lovet  mig  selv,  at 
jeg  ikke  mere  vil  være  hans  Læge,  om  han  saa 

brak  Benene  og  Halsen  med.  Det  var  umuligt 
for  ham  at  holde  sig  i  Rolighed,  og  det  trak 
derfor  ud  med  hans  Helbredelse.  Men  saa  sen- 
der han  en  Dag  Bud  til  Randers  efter  en  anden 
Doetor  og  giver  mig  min  Afsked  i  et  grovt  Brev. 
Jeg  svarede  ham  ligesaa  grovt  igjen  og  bad  om 
mit  Honorar;  men  det  mente  han,  vi  kunde  føre 
Proces  om.« 

»Saa  kan  jeg  vente,  næste  Gang  at  komme 
til  at  føre  Proces  med  ham  om  mit  Offer,« 
sagde  Degnen. 

»Jeg  renoncerede  naturligviis  hellere  paa 
Pengene,«  tilføiede  Doctoren. 

»Men  det  vil  jeg  paa  ingen  Maade  gjøre,« 
sagde  Degnen,  »jeg  vil  have  mit  Offer;  det  til- 
kommer mig  efter  de  kongelige  Forordninger. 
Jeg  vil  have  mit  Offer,  om  jeg  ogsaa  skal  føre 
Proces  om  det.« 

»Han  har  nok  faaet  nye  Indkvartering, < 
sagde  Grubbe. 

»Ja,  det  er  en  fransk  Intendant,«  svarede 
Lægen,  »han  hedder  Robewal.  De  skulle,  mærk- 
værdig nok,  komme  godt  ud  af  det  sammen.« 

»Da  hader  han.  Død  og  Kritte,  Spaniolerne 
grundig!«  raabte  Grubbe,  »og  det  er  dog  ander- 
ledes nette  Karle  end  de  Franske.« 

»Maa  jeg  takke  for  Komplimenten,«  sagde 
la  Costa  paa  ret  godt  Dansk;  han  havde  hørt 
den  sidste  Yltring. 

»Forstaaer  De  allerede  Dansk,  Hr.  Rit- 
mester?« spurgte  Lægen  forundret. 

»Jeg  har  lidt  Sprogtalent,«  svarede  la  Costa 
med  et  Smiil.  »Forresten  frygter  jeg  for,  at  vi 
en  af  de  første  Dage  ville  gjøre  vor  ærede  Vært 
en  Smule  Uleilighed.« 

»Det  siger  Ingenting,«  svarede  Grubbe,  »men 
hvorledes  skulde  det  ellers  gaae  til?« 

»Vor  Divisionsgeneral,  Don  Juan  Kindelar, 
*  vil  komme  og  inspicere  os.« 

»Han  skal  være  velkommen!  Det  er  vel 
ogsaa  en  Spanier?« 

»Ja,«  svarede  la  Costa,  »men  foruden  ham 
kommer  vist  en  temmehg  talrig  Stab.« 

»Desto  bedre;  saa  kan  vi  maaske  faae  lidt 
Løier.« 

Henad  Midnat  skiltes  man.  La  Costa  satte 
sig  i  det  aabne  Vindue,  og  efter  en  Stunds 
Forløb  tog  han  sin  Cither  og  sang.  Den  lette 
Aftenvind  bar  Sangen  over  til  Regines  Kammer. 
Hun  forstod  ikke  Ordene;  men  hun  kjendte  la 
Costas  Stemme,  og  hun  sov  ind  med  et  Smiil 
om  Munden  til  lykkelige  Drømme. 

Nogle  Dage  efter  ankom  General  Kindelar 
med  sin  glimrende  Stab.  Jomfru  Rævsgaard 
havde  endnu  aldrig  lavet  Mad  til  en  General, 
og  derfor  var  hun  dobbelt  Travlhed  og  raad- 
spurgte  ofte  sin  Kogebog.  En  Mængde  Viin- 
flasker  bleve  hentede   op  fra  Kjælderen  og  stø- 

vede  af,  og  alt  Sølvtøiet  blev  pudset.  Tre  store 
Krandsekager  vare  blevne  forskrevne  fra  Ran- 
ders, og  til  hendes  store  Glæde  vare  de  an- 
komne til  Gaarden  i  god  Behold.  Alle  Gaar- 
dens  Piger  og  Karle  havde  faaet  Ordre  til  at 
tage  Kisteklæderne  paa.  Hr.  Grubbes  Pidsk  var 
bleven  forsynet  med  et  sort  Silkebaand,  og  han 
var  bleven  instændig  anmodet  om  ikke  at  spytte 
paa  Gulvet.  Det  store  Bord  i  Salen  var  blevet 
dækket  med  skinnende  hvide  Duge  og  prydet 
med  Blomster  og  en  stor  gammeldags  Sølvtaffel- 
opsats,  som  det  havde  kostet  Hr.  Grubbe  en 
haard  Kamp  at  faae  paa  Bordet,  da  Jomfru 
Rævsgaard  havde  paastaaet,  at  dens  Figurer 
vare  uanstændige. 

Det  er  lidt  efter  Middag;  der  høres  Hov- 
slag, og  snart  efter  skingre  Trompeterne  i  Borg- 
gaarden.  Generalen  siger  et  Par  Ord  til  Eska- 
dronen, der  raaber  Hurra,  og  der  kommanderes: 
Sablen  ind!  General  Kindelar  og  hans  Stab 
stige  af  Hestene,  de  gaae  op  ad  Stentrappen, 
hvor  Hr.  Grubbe  modtager  dem  og  fører  dem 
ind  i  Spisesalen.  Generalen  byder  Regine  sin 
Arm,  og  man  .sætter  sig  tilborde. 

[FortB.J 

Brudenatten, 

Original  Novelle  af  ?  ?. 

[Sluttet.] 


De  samtalede  længe  om  dette  Spørgsmaal, 
der  beskjæftiger  Mange  i  Nutiden,  men  ikke  et 
Ord  vexlede  de  om  Kjærlighed,  og  dog  følte  de 
Begge,  at  de  elskede  hinanden,  havde  elsket 
hinanden  allerede  i  en  anden  Tilværelse.  Først 
dengang  Annas  KjærHghed,  hende  selv  ubevidst, 
brød  frem,  blev  hun  greben  af  den  Følelse,  som 
havde  bemægtiget  sig  Otto  i  Kirken,  da  han 
saae  hende  første  Gang.  Og  da  de  skiltes,  var 
det  med  Ønsket  om  et  snarligt  Gjensyn  og  for 
at  længes  efter  hinanden  og  uafbrudt  tænke  paa 
hinanden. 

Imidlertid  skulde  Annas  Drømme  blive  for- 
styrrede paa  en  ubUd  Maade;  en  af  de  Fruer, 
hvis  Bekjendtskab  hun  havde  gjort,  fortalte  hende, 
at  før  hun  tog  ind  til  Byen,  vilde  hun  dog 
meddele  Fru  Thomsen,  at  hendes  Mands  Opførsel 
blev  mere  og  mere  Alle  til  Forargelse.  Og  med 
en  ustandsehg  Ordstrøm  fortalte  Fruen  nu  alle 

Bogholder  Thomstens  Meriter.  Anna  vilde  af- 
bryde hende,  men  det  var  ikke  muligt. 

»Nu  har  jeg  gjort  min  Pligt  mod  et  Med- 
menneske,« endte  Fruen,  »var  jeg  i  Deres  Sted, 
lod  jeg  mig  skille  fra  en  saadan  Libertiner.« 

»Jeg  har  ikke  vidst  et  Ord  af  Alt  dette,« 
sagde  Anna.     »Jeg  kan  ikke  troe  det  muligt.« 

»Spørg  enhver  Dame  herude  herom,  hun 
vil  fortælle  Dem  det  Samme  som  jeg.  Hvorfor 
har  Deres  Mand  ikke  ladet  Dem  indbyde  Damer 
i  sit  Hus?  Hvorfor  har  han  hele  Sommeren 
kun  havt  Besøg  af  Herrer,  der  ikke  ere  en 
Smule  bedre  end  han  selv?« 

Anna  vidste  det  ikke. 

»Han  estimerer  Dem  ikke  mere  end  han 
estimerer  et  af  sine  Fruentimmer,«  sagde  Fruen. 
»Stakkels  Fru  Thomsen,  jeg  beklager  Dem.« 

En  forfærdelig  Afgrund  havde  aabnet  sig 
for  Anna,  og  hun  brast  i  krampagtig  Graad. 

>Saaledes  maa  De  ikke  tage  den  Sag,« 
mente  Fruen.  »De  skal  optræde  overfor  Deres 
Mand  som  den  krænkede  og  forurettede  Kvinde, 
De  skal  vise  Styrke  —  o,  var  jeg  i  Deres  Sted, 
jeg  vidste  nok,  hvad  jeg  skulde  gjøre.« 

Dengang  Thomsen  om  Eftermiddagen  kom 
hjem,  fandt  han  sin  Hustru  badet  i  Taarer. 
Han  spurgte  forundret,  hvad  der  var  i  Veien, 
og  hun   fortalte   ham,    hvad   hun   havde  erfaret, 

hun  talte  sig  hidsig  og  forlangte  Skilsmisse. 
Han  hørte  rolig  paa  hende,  mens  han  med  en 
Pennekniv  glattede  sine  Negle,  og  sagde: 

»Altsaa  har  en  af  de  mange  Sladderkj æl- 
linger herude  været  hos  Dig.  Hun  har  gjort 
Dig  en  daarhg  Tjeneste;  thi  hvad  man  ikke  veed, 
har  man  ikke  ondt  at.  Nu  vil  jeg  sige  Dig, 
Anna,  at  det  maaske  var  en  Feil  af  mig,  at  jeg 
giftede  mig.  Jeg  duer  ikke  til  at  være  Ægte- 
mand, men  hvem  kan  i  sit  Liv  vogte  sig  for  at 
gjøre  Dumheder?  Skeet  er  imidlertid  skeet  og 
kan  ikke  gjøres  om  igjen  uden  at  vække  Skan- 
dale. Jeg  skal  herefter  uleilige  Dig  saa  hdt  som 
muligt,  naar  Du  ikke  vil  uleilige  mig.  Om  faa 
Dage  flytte  vi  til  Byen,  og  saa  bhve  vi  fri  for 
de  ubehagehge  Sladderkjællinger.« 

Hun  blev  imponeret  af  hans  Ro,  men  paa 
samme  Tid  fattede  hun  et  stærkt  Had  til  ham, 
som  han  sad  der  og  ikke  engang  kom  med  en 
Undskyldning  for  sine  slette  Handlinger.  Hun 
vedblev  at  forlange  Skilsmisse. 

»Anna,«  sagde  han,  »dit  Sind  er  i  Oprør, 
min  Nærværelse  er  maaske  Skyld  deri,  jeg  vil 
derfor  tage  ind  til  Byen,  og  Du  vil  ikke  i  et 
Par  Dage  faae  mig  at  se.« 

Han  forlod  Værelset  og  kort  efter  Villaen. 

Anna  sank  grædende  om  paa  en  Stol,  da 
kom  hun  til  at  tænke   paa   Otto.      Hun   sprang 

op,  gik  frem  og  tilbage  i  Værelset  og  sagde: 
»Han  elsker  mig,  hvad  vil  han  raade  mig  til? 
O,  gid  han  var  her!«  Men  skulde  hun  fortælle 
ham  Noget  om  Skandalen?  Hvad  vilde  Følgen 
blive?  Hun  forudsaae  det,  han  vilde  erklære 
hende  sin  Kjærlighed;  men  vilde  hun  da  ikke 
komme  til  at  synde  mod  sin  Mand,  som  han 
havde  syndet  imod  hende.  Nei,  nei,  hendes 
Kjærlighed  til  Otto  var  ren,  og  hun  tvivlede  ikke 
om,  at  hans  var  det  Samme.  Men  græde  maatte 
hun  alligevel  over  hvad  der  var  sket. 

Et  Par  Dage  efter  sad  Otto  paa  Kaféen  og 
drak  sin  Formiddagskaffe.  Da  kom  en  Bekjendt 
hen  til  ham  og  spurgte,  om  han  havde  hørt  den 
nyeste  Skandale.  Bogholder  Thomsen  var  rømt 
fra  Landet  med  en  stor  Sum  Penge  og  et  smukt 
Pigebarn.  Da  Otto  mente,  det  var  utroligt,  sagde 
hans  Bekjendt: 

»Det  staaer  allerede  i  Morgenbladene.« 

Og  det  stod  i  Morgenbladene.  Der  kom 
stor  Uro  over  Otto,  han  maatte  og  skulde  ud  til 
Anna.  Hurtigt  forlod  han  Kaféen  og  tog  med 
det  næste  Klampenborgtog  til  Taarbæk.  Han 
ilede  til  Villaen,  han  traf  Anna  i  Morgendragt, 
hun  undrede  sig  over  at  se  ham  paa  denne 
usædvanhge  Tid,  men  var  i  sit  Hjerte  dog  glad 
derover. 

»Den  bedrøvehge  Nyhed,«  sagde  han,  »drev 


667 


mig  herud,  jeg  kommer  for  at  tilbyde  min 
Hjælp.« 

»Hvilken  bedrøvelig  Nyhed?« 

»Hvad,  veed  De  Intet?« 

Først  af  Otto  erfarede  Anna,  at  hendes 
Mand  var  rømt  fra  Landet,  da  brød  hun  plud- 
selig ud: 

»Det  var  en  god  Nyhed.« 

Otto  stirrede  overrasket  paa  hende,  da  for- 
talte hun  om  sit  sidste  Møde  med  Thomsen  og 
om  Alt,  hvad  hun  havde  faaet  at  vide. 

»Og  hvad  vil  De  nu  gjøre?«  spurgte  Otto. 

»Jeg  maa  vel  sagtens  igjen  ligge  mine  For- 
ældre til  Byrde,«  sukkede  hun. 

Da  greb  Otto  hendes  Haand,  trykkede  hende 
til  sit  Bryst  og  erklærede  hende  sin  Kjærlighed. 
Og  der  blev  Jubel  og  Glæde  i  Begges  Hjerter. 

Et  Aar  var  gaaet.  Der  fandt  et  Bryllup 
uden  Følge  Sted  i  Gjentofte  Kirke.  Hverken 
Otto  eller  Anna  havde  havt  Lyst  til  i  Kjøben- 
havn  at  komme  paa  »Præsenterbakken«.  Da 
Vielsen  var  forbi,  toge  de  til  en  lille  Villa,  de 
havde  leiet  i  Jægersborg  Allee: 

Det  var  en  smuk  klar  Sommerdag,  og  yndig 
blev  Aftenen  med  Maaneskin  og  en  stille  Luft- 
ning, der  susede  igjennem  Træernes  Toppe,  og 
Markernes  snart  modne  Sæd.  Maanen  lyste  ind 
i    det    stille    Brudekammer;    da    Otto    og    Anna 

traadte  derind,  saae  de  hinanden  i  Øinene  og 
sank  til  hinandens  Bryst  med  det  Udraab: 

»Charles!« 

»Antoinette!« 

Men  Solen  steg  op  over  det  blanke  Sund 
og  de  skjønne  Bredder,  Smaafuglene  sang  i 
Trætoppene,  og  Roserne  duftede,  da  traadte  et 
ungt  Par  ud  i  Haven  og  fortalte  hinanden  om 
deres  Lykke. 

»Og  nu  skal  Du  høre  min  Drøm  i  Nat,« 
sagde  den  unge  Frue.  »Jeg  drømte  din  hele 
Novelle,  jeg  var  Antoinette,  og  jeg  døde.  Da 
foer  min  Sjæl  ud  i  det  store  Verdensrum,  den 
følte  sig  saa  ene,  den  saae  Ingen  uden  sig  selv 
og  saae  den  hele  Menneskemylder,  med  hvem  den 
ikke  kunde  sætte  sig  i  Forbindelse.  Og  jeg  fik 
Øie  paa  Dig,  jeg  fulgte  Dig,  og  nu  saae  jeg 
tydehgt,  at  jeg  havde  begaaet  en  stor  Brøde 
imod  Dig,  at  jeg  ikke  burde  have  forladt  Dig 
og  være  gaaet  i  et  Kloster,  men  bleven  hos  Dig 
og  forsøgt  paa  at  gjøre  Dig  til  et  godt  Menneske 
og  til  en  god  Forfatter.  Og  jeg  saae  dine  vilde 
Udskeielser,  jeg  saae  Dig  døe  under  Guillotinen 
og  sagde  til  mig  selv:  »Alt  dette  er  Du  Skyld  i, 
Antoinette.«  Efter  din  Død  saae  jeg  Dig  ikke 
mere,  men  der  greb  mig  en  stor  Bedrøvelse 
over  ikke  at  have  løst  den  Opgave,  der  var 
bleven  stillet  mig  paa  Jorden,  og  en  uhyre  Kjær- 
lighedslængsel  efter  Dig. 

Alene,  alene  svævede  jeg  bestandigt  om  i 
Rummet.  Min  Tanke  kaldte  paa  Dig,  jeg  var 
en  ulykkelig  Aand. 

Da  saae  jeg  mig  selv  paany  saaledes,  som 
jeg  nu  er,  jeg  saae  mig  som  din  Hustru,  men 
jeg  syntes,  det  blev  sagt  mig,  at  jeg  skulde  i 
min  nye  Tilværelse  først  prøve,  hvad  det  var 
at  blive  gift  med  en  Mand,  som  havde  alle  de 
Laster,  jeg  i  min  tidhgere  Tilværelse  mente, 
Charles  besad,  før  jeg  blev  lykkehg  ved  den 
Kjærlighed,  der  engang  kunde  have  luttret 
Charles  Rameau,  men  nu  havde  nødvendiggjort 
en  ny  Luttring  for  ham  og  mig.« 

»Søde  Drømmerske,«  sagde  Otto  og  kyssede 
hende. 

»Jeg  troer  paa  Drømmens  Sandhed,«  sagde 
hun.     »Har  Du  Intet  drømt?« 

»Ogsaa  jeg  drømte  virkeUg  min  Novelle,« 
sagde  han,  »saaledes  have  vi  havt  samme  Drøm. 
Men  da  Guillotinens  Øxe  skilte  mit  Hoved  fra 
Kroppen,  vaagnede  jeg  og  fandt,  at  din  Arm 
laa  om  min  Hals.  Du  mærkede  ikke,  at  jeg 
trykkede  et  Kys  paa  dine  Læber.« 

»Du  har  altsaa  drømt  det  Samme  som  jeg,« 
sagde  hun. 

»Kjære  Anna,  lader  os  ikke  drømme  mere; 
vi  leve  nu  i  den  lykkelige  Virkelighed.  Naar 
vi    To    holde    trofast    sammen    gjennem    Livet, 

haaber  jeg,  der  venter  os  en  Tilvaérelse,  der 
ikke  mere  skal  skille  os  fra  hinanden,  men  hvori 
vore  Sjæle  i  Forening  skulle  svæve  op  til  et 
mere  fuldkomment  og  skjønnere  Liv.« 

»Otto!« 

»Anna!« 

Og  i  den  klare,  lyse  Sommermorgen  laae 
de  Nygifte  i  hinandens  Arme. 


-$^|*     ENDE.      «*<- 

En  uartig  Pige. 

Novelle  af  Fr.  Seemann, 

(Forts.) 


En  Sommerferie  ankom  jeg  til  Odense  og 
ventede  at  træfYe  min  Forlovede  paa  Banegaar- 
den  for  at  tage  imod  mig,  hun  var  der  ikke,  i 
Stedet  for  traf  jeg  hendes  Moder.  Hun  bad  mig 
undskylde,  at  Klara  ikke  var  tilstede,  hun  havde 
for  nogle  Dage  siden  ikke  kunnet  afslaa  en  Ind- 
bydelse til  Ellehøi,  hvis  Besidderinde  stod  i  jFor- 
retningsforhold  til  min  tilkommende  Svigerfader. 
Om  et  Par  Dage  vilde  Klara  komme  hjem.  Jeg 
blev  med  Grund  forstemt,  og  mine  tilkommende 
Svigerforældre  bestræbte  sig  forgjæves  for  at 
forjage  mit  daarlige  Humør. 

Dagen  efter  min  Ankomst  drev  jeg  ærgerlig 
og  mismodig  om  i  Byen.  Da  mødte  jeg  en  ung 
Dame,  som  jeg  syntes  at  kjende,  jeg  tog  uvil- 
kaarhgt  Hatten  af,    og  hun  standsede  og  sagde: 

»Goddag,  Hr.  Adjunkt.« 

»Det  er  jo  Mathilde  Langsø!«  udbrød  jeg. 

»Ja,«  svarede  hun  med  et  Smil,  »jeg  er 
den  uartige  Mathilde.« 

»Jeg  kunde  næsten  ikke  kjende  Dem  igjen.« 

>Det  er  ogsaa  flere  Aar,  siden  vi  saaes.« 

»Hvorledes  gaaer  det  til,  at  jeg  træffer  Dem 
i  Odense?« 

»Det  skal  jeg  fortælle  Dem,«  sagde  hun, 
mens  vi  fulgtes  ned  ad  Gaden,  »jeg  ønskede  at 
komme  bort  fra  Hjemmet,  og  var  saa  heldig  at 
faae  en  Plads  som  Gouvernante  hos  Forpagter 
Jespersen  paa  Ellehøi.« 

»Paa  Ellehøi!  Der  er  min  B'orlovede  i  disse 
Dage.     Har  De  seet  hende?« 

»Jeg  har  seet  hende  hver  Dag,  og  et  Par 
Gange  talt  med  hende.  Hvorfor  er  De  ikke 
ogsaa  paa  Ellehøi?« 

Dette  ligefremme  Spørgsmaal  bragte  mig 
noget  i  Forlegenhed,  ja,  hvorfor  var  jeg  ikke 
paa  Ellehøi?     Jeg  svarede: 

»Først  igaar  kom  jeg  hertil.  Klara  har  det 
vel  godt?« 

»Klara,  nu.  Deres  Forlovede  hedder  Klara, 
ja,  hun  morer  sig  vist  udmærket.« 

»Vi  vente  hende  hjem  imorgen.  —  Tager 
De  tilbage  til  Ellehøi  idag?« 

»Nei,  det  er  Sommerferie,  jeg  er  paa  Veien 
til  Kjøbenhavn.« 

»Hils  Deres  Forældre  og  andre  gode  Venner 
derovre.« 

Da  Toget  først  afgik  om  en  Timestid,  un- 
derholdt jeg  mig  til  dets  Afgang  med  Mathilde. 
Vi  talte  om  Fortiden,  om  vore  Møder  paa  Nørre- 
gade og  tilsidst  sagde  jeg: 

»Kan  De  huske,  at  De  løb  deres  Vei,  sidste 
Gang  De  saae  mig?« 

Hun  rødmede  og  svarede: 

»Ja,  jeg  var  en  tosset  Pige.  —  Men  til  Er- 
statning derfor  taler  jeg  desto  mere  med  Dem 
idag.« 

»Jeg  paaskjønner  det  meget.« 

Toget  kom  nu  brusende,  hun  rakte  mig 
Haanden  til  Farvel.  Da  jeg  efter  Togets  Afgang 
vendte  hjem  til  min  Svigerfaders  Gaard,  fyldte 
Mathilde  mine  Tanker,  der  var  noget  Lyst,  noget 
Freidigt,  noget  Ufortrødent  udbredt  over  hende, 
uvilkaarligt  paatrængte  sig  en  Sammenligning 
mellem  hende  og  Klara,  og  jeg  kom  til  det  Re- 
sultat, at  de  slet  ikke  kunde  sammenlignes. 

I  det  rent  Ydre  vare  de  meget  forskjellige. 
Mathilde  var  høi  og  slank,  der  var  et  afvexlende 
Minespil  i  hendes  Ansigt  og  Liv  i  alle  hendes 
Bevægelser;  Klara  var  af  Mellemhøide,  maaske 
smukkere  end  Mathilde  og  havde  et  renere  Profil, 
men  hun  var  mere  stilfærdig,  undtagen  naar 
hun  ved  en  eller  anden  Leihghed  blev  vred  over 
Noget,  tidt  en  Ubetydelighed.  Mathilde  gjorde 
Indtrykket  af  at  have  flere  Kundskaber  og  større 
Dannelse  end  Klara. 

I  sit  Hjem  var  Mathilde  aldrig  bleven  for- 
kjælet,  det  Modsatte  havde  tvertimod  været  Til- 
fældet, derimod  var  Klara  som  eneste  Barn  altid 
bleven    forkjælet,    og    dette    havde    gjort    hende 

lunefuld.  Imidlertid  var  jeg  overbeviist  om,  at 
hendes  smaa  Feil  nok  vilde  rette  sig  af  sig  selv, 
naar  hun  var  bleven  gift. 

I  den  Dagstid  jeg  endnu  maatte  vente  paa 
Klara,  greb  jeg  mig  oftere  i  at  drage  Sammen- 
ligninger mellem  hende  og  Mathilde,  og  mine 
Tanker  vare  ligesaa  ofte  hos  den  Sidste  som 
den  Første.  Jeg  bebreidede  mig  denne  Utroskab 
mod  min  Forlovede  og  ønskede  inderligt  hendes 
Hjemkomst. 

Saa  holdt  der  da  en  Landauer  for  Døren. 
Hr.  Alexander  Grum  var  Kudsk  for  Klara  og 
hans  to  Søstre.  Denne  Hr.  Alexander  havde 
altid  været  mig  en  usympathetisk  Person;  han 
opholdt  sig  snart  i  Kjøbenhavn  og  snart  hos 
Moderen  paa  EUehøi  og  gjorde  sig  til  af  sin 
fornemme  Omgang. 

Klara  straalede  over  hele  Ansigtet.  Det 
forekom  mig,  at  der  var  kommet  noget  mere 
Frit,  for  ikke  at  sige  Dristigt  over  hende,  siden 
jeg  sidst  havde  seet  hende.  Hun  gjorde  mig 
ingen  Undskyldning,  fordi  hun  havde  været 
borte,  men  sagde  blot: 

»Du  har  nok  længtes  meget  efter  mig?« 

»Det  skal  jeg  ikke  nægte,«  svarede  jeg. 
»Det  var  en  Skuffelse,  at  jeg  ved  min  Ankomst 
ikke  som  sædvanlig  mødte  Dig  paa  Bane- 
gaarden.« 

»Aa,  vi  ere  da  ikke  Nyforlovede,«  svarede 
hun  og  slog  med  Nakken. 

Hr.  Alexander  kjørte  ind  i  Kjøbmandens 
Gaard  med  Landaueren,  og  de  Andre  traadte 
ind  i  Huset.  De  to  Frøkner  Grum  havde  hilst 
venligt  paa  mig  som  paa  en  gammel  Bekjendt. 
Klaras  Fader  var  ikke  tilstede.  Moderen  bestor- 
mede hende  med  Spørgsmaal  om,  hvorledes  hun 
havde  moret  sig.  Disse  Spørgsmaal  afbrød  Klara 
ved  at  fremkomme  med  det  Forslag,  at  jeg  strax 
tog  med  tilbage  til  Ellehøi  og  tilbragte  Sommer- 
ferien der.  Jeg  gjorde  nogle  Indvendinger,  men 
maatte  tilsidst  give  tabt.  Klara  tog  mig  om 
Halsen,  kyssede  mig  og  sagde: 

»Carl,  Du  er  ved  Gud  sød!« 

Til  mig  selv  sagde  jeg:  »Det  er  ikke  Villie- 
styrke,  nei,  det  er  ikke  Villiestyrke.  Din  Som- 
merferie vil  rimeligviis  bUve  ødelagt,  men  vilde 
den  ikke  ogsaa  være  bleven  det,  hvis  Klara  var 
bleven  gaaende  surmulende  hjemme  i  Odense?« 

Efterat  de  Fremmede  havde  nydt  nogle  For- 
friskninger, kjørte  vi  til  Ellehøi.  Damerne  vare 
i  særdeles  godt  Humør.  Den  ældste  Frøken 
Grum  hed  Mariane  og  var  23  Aar  gammel,  hun 
havde  været  et  Aarstid  forlovet  med  en  Dyr- 
læge, men  Forlovelsen  var  gaaet  overstyr,  fordi 
han  ikke  forekom  hende  at  være  dannet  nok; 
den  yngste  Søster,  Oline,  var  en  Snes  Aar  gam- 
mel, en  ganske  net  og  behagelig  Pige,  men  hun 

havde  den  Svaghed,  at  hun  uhyre  gjerne  vilde 
forloves,  et  Ønske,  hun  ikke  formaaede  at  skjule 
som  hun  burde,  og  det  var  maaske  Aarsagen 
til,  at  unge  Herrer  overfor  hende  bleve  forsigtige 
og  bange  for  at  blive   erobrede  med   en  Trumf. 

Ikke  sjelden  havde  jeg  i  mine  Ferier  truffet 
FamiUen  Grums  Medlemmer  hos  mine  tilkom- 
mende Svigerforældre.  Fru  Grum  var  en  lille 
tyk  Kone,  der  lod  til  at  have  Hjertet  paa  det 
rette  Sted,  men  hun  var  for  svag  overfor  sine 
Børn,  særHgt  overfor  Sønnen  Alexander.  Hun 
var  en  Kjøbmandsdatter  fra  Assens.  Hendes 
afdøde  Mand  havde  været  en  fynsk  Gaardmands- 
søn  og  en  Tidlang  Forvalter  hos  en  Proprietair. 
Mens  han  var  i  den  Stilling,  havde  han  vun- 
det en  stor  Sum  Penge  i  Lotteriet.  Denne  Sum, 
i  Forbindelse  med  den  forholdsviis  ikke  ube- 
tydelige Medgift,  hans  Hustru  bragte  ham,  havde 
sat  ham  i  Stand  til  at  kjøbe  EUehøi.  Efter 
Mandens  Død  havde  Enken  ikke  troet  sig  selv  i 
Stand  til  at  drive  Gaarden  og  havde  forpagtet 
den  bort  til  Jespersen. 

Hun  modtog  mig  med  den  største  Venlig- 
hed, og  kort  efter  Ankomsten  gik  vi  til  Mid- 
dagsbordet. Jeg  kom  leilighedsviis  til  at  berøre, 
at  jeg  i  Odense  havde  truffet  Forpagterens  Gou- 
vernante,  og  at  hun  var  en  gammel  Bekjendt 
af  mig.  Alexander  mente,  at  Mathilde  var  hov- 
modig, men  Oline  tog  hende  strax  i  Forsvar  og 

fortalte,  at  hun  syntes  godt  om  Gouvernanten, 
og  det  Samme  gjorde  Jespersens.  Klara  sagde, 
at  hun  kjendte  for  lidt  til  hende  til  at  kunne 
fælde  nogen  Dom,  men  at  Mathilde  havde  gjort 
et  godt  Indtryk  paa  hende  det  Par  Gange,  de 
havde  talt  sammen.  Fru  Grum  og  Mariane  blan- 
dede sig  ikke  i  denne  Samtale. 

Efter  Bordet  gik  Klara,  de  to  Frøkner  og 
jeg  ned  i  den  store,  smukke  og  vel  vedhgeholdte 
Have.  Jeg  havde  ønsket  at  blive  alene  med 
min  Forlovede,  men  herpaa  var  ikke  at  tænke; 
de  to  Søstre  vedbleve  at  følge  os,  og  i  Aftnens 
Løb  havde  der  heller  ikke  tilbudt  sig  LeiHghed 
til  at  tale  med  hende  i  Enrum.  Jeg  var  ær- 
gerlig herover  og  mente,  at  Klara  vistnok,  hvis 
det  havde  været  hende  magtpaaliggende,  havde 
kunnet  arrangere  en  tete  å  tete. 

Første  Gang,  jeg  sover  paa  et  nyt  Sted,  er 
jeg  i  Reglen  tidligt  oppe,  saaledes  ogsaa  paa 
Ellehøi.  Jeg  tændte  mig  en  Cigar  og  gik  ud  i 
Haven,  den  friske  Morgenluft  gjorde  mig  godt. 
Blomsterne  duftede,  og  Smaafuglene  sang.  Jeg 
begyndte  at  troe,  at  jeg  dog  vilde  komme  til  at 
befinde  mig  ganske  vel  paa  Ellehøi.  Da  saae 
jeg  Klara  og  Alexander  komme  imod  mig  i  en 
livhg  Samtale,  jeg  studsede  lidt;  thi  i  Odense 
pleiede  Klara  at  være  en  Syvsover. 

»Hvad,  allerede  saa  tidligt  oppe!«  udbrød 
Klara,  da  hun  saae  mig. 

»Paa  Landet,«  svarede  jeg,  »maa  man  være 
Morgenmand.  Men  Du  overrasker  mig,  Klara, 
Du  har  altid  holdt  af  at  gaae  sent  i  Seng  og  at 
staae  sent  op.« 

»Jeg  har  her  paa  Landet  forandret  mine 
Sædvaner,«  svarede  hun. 

»Her  staaer  jeg  op  Klokken  sex,«  sagde  Alex- 
ander, »i  Kjøbenhavn  tre  Timer  senere.« 

Atter  ønskede  jeg  at  kunne  vandre  alene 
med  Klara,  men  Alexander  forlod  os  ikke,  han 
var  meget  veltalende,  han  talte  om  Beriderne 
paa  TivoH.  Klara  lyttede  med  Interesse  til 
hvad  han  sagde,  og  jeg  saae  mig  ikke  i  Stand 
til  at  henlede  Talen  paa  Emner,  der  harmonerede 
bedre  med  den  smukke  Sommermorgen. 

Der  hengik  otte  Dage,  og  i  dem  havde  jeg 
endnu  ikke  havt  en  Samtale  i  Enrum  med  min 
Forlovede.  Et  Par  Gange  havde  jeg  indstændigt 
anmodet  hende  om  at  arrangere  det  saaledes, 
at  vi  kunde  bUve  alene,  hun  havde  lovet  at 
gjøre,  hvad  hun  kunde,  men  bagefter  havde  hun 
sagt,  at  hun  havde  forsøgt  derpaa,  og  at  det 
ikke  var  lykkedes  hende.  »Desuden,«  havde 
hun  tilføiet,  »veed  jeg  i  Grunden  ikke,  hvad  vi 
To  kunne  have  at  tale  om  i  Enrum.«  Vi  be- 
fandt os,  da  hun  sagde  dette,  i  Spisestuen, 
Alexander  stod  ikke  langt  borte,  og  jeg  var 
derfor  nødt  til  at  skjule  den  Ærgrelse,  som 
Klaras  Yttring  havde  fremkaldt  hos  mig. 

Jeg  foretog  mig  alene  lange  Fodtoure  i 
Mark  og  Skov.  For  at  fordrive  min  Ærgrelse 
vandrede  jeg  den  Dag  ud  i  Marken,  hvor  Sæden 
stod  moden  til  at  høstes.  Der  var  i  Sandhed 
foregaaet  en  Forandring  med  Klara,  hun  havde 
stillet  sig  paa  en  anden  Fod  til  mig  end  tid- 
Hgere,  en  mere  uafhængig.  Før  havde  hun  altid 
taget  Hensyn  til  mine  Ønsker,  det  gjorde  hun 
ikke  mere;  ja,  det  forekom  mig,  at  hun  helst 
undgik  mig.  Naar  hun  vilde,  maatte  hun  i  et 
Par  Timer  med  Lethed  kunne  løsrive  sig  fra 
Søstrene  Grum  eller  Alexanders  behagehge  Nær- 
værelse.    Elskede  hun  mig  ikke  mere? 

Det  Spørgsmaal,  som  jeg  for  første  Gang 
opkastede,  opfyldte  mig  ikke  med  den  Fortviv- 
lelse, jeg  havde  ventet;  jeg  studsede  uvilkaarligt 
derved.  »Har  den  lange  Forlovelsestid  kølnet 
hendes  og  din  KjærUghed,«  spurgte  jeg  mig  selv. 
»Var  det  maaske  blot  de  nuværende  Forhold, 
som  havde  fjernet  os  fra  hinanden?«  Jeg  rystede 
paa  Hovedet,  der  var  kommet  noget  Fremmed  i 
Klaras  Væsen,  Noget,  som  jeg  havde  gjort  mig 
forgjæves  Umage  for  at  forstå  ae. 

Paa  mine  ensomme  Vandringer  vare  mine 
Tanker  ofte  faldne  paa  Mathilde,  saaledes  duk- 
kede hun  ogsaa  idag  pludselig  frem,  jeg  kunde 
ikke  ret  forklare  mig  hvorledes.  Allerede  Dagen 
efter  min  Ankomst  havde  jeg  gjort  Visit  hos 
Forpagter    Jespersen    og    var    bleven    modtagen 

med  megen  Godhed.  Han  og  hans  Hustru  om- 
talte Mathilde  med  den  største  Roes  og  med- 
delte mig,  at  Børnene  hang  ved  hende  som  hun 
kunde  være  en  ældre  Søster.  Jeg  havde  flere 
Gange  senere  gjentaget  mit  Besøg  og  faaet  en 
jævn  og  fortrolig  Samtale  om  Gaardens  Be- 
boere. Forpagteren  roste  Fru  Grum  og  hendes 
Døttre,  men  kaldte  Sønnen  for  en  Laban,  der  i 
Kjøbenhavn  brugte  flere  Penge  end  Moderen  vel 
kunde  taale.  —  Der  opstod  nu  det  Ønske  hos 
mig,  at  Mathilde  var  tilstede,  jeg  troede  at  føle, 
at  hendes  Selskab  vilde  have  gjort  mig  godt, 
vilde  have  virket  beroligende  paa  mig  og  klaret 
mine  Tanker. 

Da  blev  jeg  vækket  af  mine  alvorlige  Tanker 
ved  et  muntert  »God  Aften,  Hr.  Adjunkt!« 

Forpagter  Jespersen  stod  for  mig,  han  havde 
været  en  Tour  over  Gaardens  Marker.  Efterat 
vi  havde  talt  om  ligegyldige  Ting,  sagde  han: 

»Vi  have  faaet  Brev  fra  vor  Gouvernante. 
Hun  kommer  saamænd  til  Ellehøi,  før  Ferien  er 
forbi.« 

»Hvorledes!«  udbrød  jeg  overrasket.  »Kom- 
mer hun  hertil?« 

»Ja;  det  maa  være  nogle  underlige  For- 
ældre, hun  har.  De  ligge  i  Sommer  paa  Landet 
og  have  leiet  en  Ledighed,  der  neppe  kan  rumme 
dem  og  deres  ene  Datter,  og  saa  kan  De  tænke 
Dem,  at  der  ikke  er  synderlig  Plads  til  vor  Frø- 

ken,  som  kom  hjem  i  Sommerferien.  Under 
disse  forbandet  indskrænkede  Forhold  befinder 
hun  sig  ikke  vel.  Hun  er  ikke  tagen  til  Kjø- 
benhavn  for  at  ligge  paa  Landet,  hun  ligger 
hele  Aaret  paa  Landet.  Hos  os  har  hun  sit 
eget  Værelse  og  behøver  ikke  som  hos  For- 
ældrene at  ligge  paa  Gulvet.  Hehehe,  og  saa 
er  der  Rotter  paa  Landstedet,  hun  skriver,  at 
de  om  Natten  løber  over  hendes  Hoved.« 

»Saa  kan  jeg  godt  forstaae,  at  Opholdet 
bliver  uhyggeHgt.     Naar  kommer  hun  hertil?« 

»Vi  kunne  hver  Dag  vente  hende.« 

I  Samtale  om  Mathilde  fulgtes  Forpagteren 
og  jeg  hjem  til  Gaarden.  Der  var  i  min  Fra- 
værelse kommet  Fremmede;  denne  Aften  vilde 
jeg  neppe  kunne  komme  til  at  vexle  mange  Ord 
med  Klara.  Jeg  iagttog  hende  i  Stilhed,  hun 
befandt  sig  overordenthg  vel  mellem  de  Frem- 
mede og  syntes  rent  at  have  glemt  min  Til- 
værelse. Tilsidst  kunde  jeg  ikke  udholde  at 
være  helt  ignoreret  af  min  Forlovede,  jeg  forlod 
Selskabet  og  gik  ud  i  Haven. 

Den  tiltagende  Maane  kastede  sit  milde  Skær 
over  Træer  og  Buske,  og  Aftenens  Stilhed  for- 
styrredes kun  af  en  Kats  elskovssyge  Mjauven 
ovre  ved  Staldlængen.  Jeg  spurgte  mig  selv: 
»Hvorledes  skal  Alt  dette  ende?«  —  Fremtiden, 
der  før  Sommeferien  havde  forekommet  mig  at 
være    saa    lys,    saae    nu    mørk    og   truende   ud. 

»Noget  maa  der  gjøres,«  sagde  jeg  til  mig  selv, 
»disse  Kvaler  ere  ikke  til  at  udholde.«  Jeg  be- 
sluttede den  følgende  Dag  at  opfordre  Klara  til 
at  afbryde  Besøget  paa  Ellehøi  og  at  vende  med 
mig  tilbage  til  Odense,  sagde  hun  Nei  dertil, 
vilde  jeg  reise  alene. 

Da  faldt  det  mig  ind,  at  Mathilde  kunde 
ventes  til  Ellehøi,  jeg  begyndte  at  overveie,  om 
jeg  ikke  skulde  afvente  hendes  Ankomst.  »Hvor- 
for skulde  Du  i  Grunden  det?«  spurgte  jeg  mig 
selv  forundret.  Jeg  kunde  ikke  besvare  dette 
Spørgsmaal,  jeg  var  ærgerlig,  fortumlet  og  uklar 
over  mig  selv.  Jeg  var  kommen  til  en  Udkant 
i  Haven  og  gik  i  Skyggen  af  en  høi  Nøddehæk. 
Da  hørte  jeg  en  Damekjole  rasle,  og  Oline  gik 
ved  min  Side,  hun  havde  under  mit  Ophold  be- 
standigt viist  mig  stor  Venlighed  og  Opmærk- 
somhed, det  var  Hgesom  hun  vilde  bøde  paa 
Klaras  Uopmærksomhed. 

»De  her  Frøken!«  udbrød  jeg.  opskræmmet 
af  mine  Tanker. 

(Forts.) 

Jomfru  Rævsgaard  er  snart  ude  og  snart 
inde,  og  hun  seer,  at  man  lader  hendes  Retter 
vederfare  Retfærdighed.  Vi  maae  ikke  glemme 
at  fortælle,  at  Doetoren,  Præsten  og  Degnen 
ogsaa  deltoge  i  Maaltidet.  [General  Kindelan 
hæver  sit  Glas  og  udbringer  Kongen  af  Dan- 
marks Skaal.  Gjæsterne  reise  sig,  og  Skaalen 
modtages  med  Begeistring.  Doetoren,  der  blandt 
de  jydske  Herrer  er  den  Stiveste  i  det  Franske, 
udbringer  derefter  en  Skaal  for  Kong  Ferdinand 
den  Syvende.  General  Kindelan  studser,  men 
fatter  sig,  og  hans  Officerer  juble  over  Skaalen. 
En  kort  Pause  opstaaer;  Generalen  synes  at 
være  ubestemt,  endelig  tager  han'  Glasset  og 
siger : 

»For  Keiseren!« 

En  Mumlen  høres  mellem  Spanierne,  de  føre 
Glasset  til  Læberne,  men  drikke  ikke,  ja,  en  af 
dem  kaster  sit  Glas  ud  af  det  aabentstaaende 
Vindue.    De  Danske,  som  have  drukket  Skaalen, 

forstaae  Intet  af  Alt  dette  og  se  paa  Spanierne, 
hvis  Miner  ikke  spaae  noget  Godt.  La  Costa, 
som  gjerne  vil  kalde  den  forrige  Munterhed  til- 
bage, foreslaaer  en  Skaal  for  sin  Divisionsgeneral. 
Denne  Skaal  drak  Alle  vilHg  med,  og  lidt  efter 
lidt  kom  atter  Munden  paa  Gang.  Degnen  var 
kommen  til  at  sidde  hos  Don  Joaquin.  Hans 
Fordomme  mod  Spanierne  vare  forsvundne,  og 
han  bestræbte  sig  ivrig  for  at  konversere  sin 
Sidemand.  Dette  skete  mest  ved  besynderlige 
Grimacer,  der  vakte  Jens  Grubbes  hjertelige 
Latter. 

Da  man  efter  Maaltidet  drak  Kaffe,  og  Ge- 
neralen stod  i  Samtale  med  Regine,  listede  de 
fleste  spanske  Officerer  sig  bort  under  Paaskud 
af,  at  la  Costa  vilde  vise  dem  Haven.  De  sam- 
ledes ude  i  Skoven  under  en  deilig  Bøg.  Be- 
kymring var  at  læse  paa  alle  Ansigter  og  man 
spurgte : 

»Hvad  Nyt  hjemmefra?« 

Men  Ingen  vidste  Noget,  siden  April  havde 
man  Intet  hørt  fra  Spanien.  Man  vidste  eller 
troede  at  vide,  at  Ferdinand  havde  besteget 
Thronen,  men  ingen  ny  Troskabsed  var  bleven 
dem  affordret,  og  Autoriteterne  kaldte  aldrig 
den  nye  Konge  Andet  end  Prindsen  af  Asturien. 
Holdt  Napoleon  med  Kong  Carl?  Vilde  han 
gjenindsætte  ham  i  Regeringen?  Og,  vilde  man 
i  Hjemmet  taale   dette?     Det  var   Spørgsmaal, 

som  ingen  kunde  besvare.  Og  hvad  var  egenlig 
Keiserens  Hensigt  med  de  spanske  Tropper  i 
Danmark?  Det  lod  ikke  til,  at  der  saa  høit 
oppe  i  Norden  vilde  blive  begyndt  nogen  Krig^ 
hvori  Frankrig  umiddelbart  vilde  deltage.  Var 
man  da  blot  bleven  lagt  herop,  for  at  man  ikke 
skulde  krydse  Napoleons  Planer  med  Hensyn  til 
Spanien?  Men  hvad  kunde  14,000  Spaniere 
langt  fra  deres  Fædreland  udrette  mod  Erob- 
rerens seiervante  Divisioner? 

»Romana  maa  vide  Besked,«  sagde  Don 
Joaquin. 

»Han  holder  med  de  Franske,«  svarede  en 
Veteran. 

>Det  troer  jeg  ikke,«  sagde  Don  Joaquin, 
»vel  er  Marquis  de  la  Romana  Napoleons  ivrige 
Beundrer;  men  han  elsker  sit  Fædreland  fremfor 
Alt.  Kommer  den  Tid,  at  Tærningerne  skulle 
kastes,  saa  kunne  vi  stole  paa  ham.« 

»Ja,  ja!«  gjentoge  flere  Stemmer. 

»Men,«  vedblev  Don  Joaquin,  »er  vor  Over- 
general sit  Fædreland  troe,  saa  kan  det  Samme 
vist  ikke  siges  om  ham,  hvis  Skaal  vi  drak  idag. 
Juan  Kindelan  er  ikke  at  stole  paa.« 

»Jo,  jo!«  raabte  Nogle. 

En  lang  Debat  om  dette  Punkt  paafulgte; 
men  den  blev  pludselig  bragt  til  Ende,  da  Ge- 
neralen stod  midt  iblandt  dem.     Man  betragtede 

ham  med  mørke  Blikke;  Generalen  lod,  som  han 
ikke  mærkede  det,  hilsede  og  tog  Ordet: 

»Mine  Herrer,«  sagde  han,  »undskyld,  at 
jeg  blander  mig  i  Deres  Samtale.  Er  den  pri- 
vat, vil  jeg  strax  trække  mig  tilbage;  men  det 
kan  den  neppe  være,  da  jeg  hørte  mit  Navn 
blive  nævnt  tidt  og  lydelig,  idet  jeg  gik  her 
forbi.  Mine  Herrer,  jeg  kan  tænke  mig,  at  det 
er  Uvisheden  om  vort  kjære  Fædrelands  StiUing, 
der  har  samlet  dem  under  dette  Træ;  jeg  selv 
deler  tilfulde  Deres  Bekymringer;  men  jeg  inde- 
slutter dem  i  mit  Bryst,  for  ikke  at  skade  os 
selv  hos  de  Herrer,  som  i  dette  Øieblik  have 
Magten.  Hvad  kan  det  hjælpe,  at  vi  diskutere? 
Vi  vide  Intet,  og  vi  ere  afmægtige.  En  Mængde 
høist  usandsynlige  Rygter  have  allerede  fundet 
Vei  til  Mandskabet.  Mine  Herrer,  dette  skader 
den  fortræffelige  Disciplin,  hvorfor  det  spanske 
Hjælpekorps  med  Rette  er  saa  bekjendt.  Jeg 
kan  derfor  ikke  Andet  end  i  høi  Grad  billige 
den  Dagsbefaling,  jeg  igaar  modtog  fra  Hr.  Mar- 
quis  de  la  Romana.  Han  formaner  deri  alle 
Regimentschefer  til  at  paase,  at  Samtaler,  som 
kunne  fremkalde  en  slet  Aand  i  Armeekorpset, 
undgaaes,  og  dette  gjælder  i  Særdeleshed  de 
Herrer  Officerer.  Jeg  skal  tillade  mig  at  oplæse 
Generalens  Skrivelse.* 

General  Kindelan  oplæste  la  Romanas  Skri- 
velse;   derpaa  bukkede  han   for  de   forsamlede 

Herrer,  og  fjærnede  sig  for  at  sige  Farvel  til 
sin  Vært  og  reise  videre.  Officererne  bleve 
staaende  under  Træet  endnu  nogle  Øieblikke. 
Der  blev  opkastet  det  Spørgsmaal,  om  Generalen 
havde  luret;  men  i  Almindelighed  kunde  man 
ikke  dadle  hans  Adfærd.  Man  gik  tilbage  til 
Gaarden.  Generalen  og  hans  Følge  steg  tilhest, 
og  snart  forsvandt  den  gUmrende  Skare  ved  den 
Omdreining,  Veien  gjorde  et  kort  Stykke  fra 
Gaarden. 


Solen  skinnede  paa  den  nysudsprungne 
Bøgeskov;  Lærken  sang  over  Agrene,  hvor 
Kornet  bølgede  i  den  lune  Sommervind,  Blom- 
sterne duftede,  og  Bierne  arbeidede  flittige  ved 
deres  Kuber.  I  et  Lysthus  nede  i  Haven  sad 
la  Costa  og  Begine  i  den  varme  Sommerdags 
stille  Fred.  Maaske  laa  det  i  Omgivelsernes 
stille  glade  Venlighed,  at  Samtalen  blev  hjerte- 
hgere  end  ellers;  men  i  alt  Fald  behøvedes  kun 
Lidet,  for  at  det.  Begges  Hjerter  dulgte,  skulde 
faae  Ordet.  I  en  Følelse  af  øieblikkelig  Lykke 
havde  la  Costa  seet  sig  om  og  sagde: 

»Og  dette  er  Norden!  Dette  er  det  barske, 
uvenlige  Land,  vi  saa  nødig  vilde  til!« 

»Døm  dog  ikke  for  rask,«  svarede  Begine; 
»Efteraaret  og  Vinteren  ere  barske  nok.« 

»Efteraaret  —  ja,  hvor  er  jeg  saa?  Hvor 
ere  vi  saa?«  udbrød  la  Costa  med  pludselig  for- 
andret Mine.  »Adskillelse  gjør  Intet,  vidste  man 
blot  — .« 

Regines  Haand  skjælvede;  men  hun  spurgte 
ikke  efter,  hvad  det  var  la  Costa  ønskede  at 
vide.  Han  reiste  sig  for  at  gaae;  men  idet  han 
endnu  engang  saae  paa  hende  og  optog  Billedet 
af  hendes  trofaste,  rene,  kvindelige  Skikkelse  i 
sin  Sjæl,  udbrød  han: 

»Nei,  jeg  kan  ikke  lade  det  Dyrebareste, 
mit  Hjerte  har  sluttet  sig  til,  fare  fra  mig  uden 
at  vove  Noget  for  at  vinde  det.  Frøken  .... 
Regine,  kan  De  tilgive  en  Fremmed  hans  store 
Dristighed  ....  O,  træk  ikke  Deres  Haand  fra 
mig  ....  jeg  elsker  Dem,  ja  af  alt  mit  Hjerte, 
jeg  elsker  Dem!« 

»Min  Gud!«  sukkede  Regine  og  blev  bleg. 

V Overrasker  det  Dem,  smerter  det  Dem? 
De  er  saa  god,  saa  from !  Kan  det  undre  Dem, 
at  min  Sjæl  med  Ærefrygt  og  Inderlighed  har 
sluttet  sig  til  Dem?  Jeg  er  en  fattig  fremmed 
Mand,  jeg  er  reven  voldsomt  afsted  paa  Jorden. 
Alt  har  jeg  kunnet  skille  mig  fra,  kun  Tanken 
om  at  skulle  miste  Dem,  foraarsager  mig  en 
utaalelig  Smerte.  Kan  De  troe  mig,  kan  De 
betroe  Dem  til  mig,  kan  De  gjengjælde  min 
Kjærlighed,  kan  jeg  blive  lykkelig  paa  denne 
Jord?« 

»De  siger,  at  De  elsker  mig  .  .  .« 

»Ja,  og  jeg  har  gjort  det  længe  —  længe 
før  jeg  selv  vidste  det!  O  Regine,  hvor  det  dog 
er  sødt,  at  blive  sig  det  bevidst,  at  man  elsker.« 

»Ja,«  sagde  Regine  neppe  hørhgt. 

»Altsaa  elsker  De  ogsaa?«  spurgte  la  Costa, 
»og  De  elsker  mig?« 

Han  sluttede  hende  i  sine  Arme  og  tryk- 
kede et  Kys  paa  hendes  Mund;  men  snart  løste 
Regine  sig  og  sagde: 

»O,  Gud,  hvad  skal  Enden  blive?« 

»O,  min  Regine,  snart  maa  denne  Krig  høre 
op,  og  da  kommer  jeg  og  fører  Dig  hjem  til  det 
skjønne  Spanien  eller  til  Frankrig!  ...  i  værste 
Fald  til  Spanien,  hvor  der  er  evig  Sommer,  og 
hvor  min  Moder  boer.« 

»La  Costa,  jeg  troer  Dig,  og  jeg  vil  vente 
Dig.  Jeg  vil  følge  Dig,  hvorhen  det  bliver  din 
Pligt  at  gaae  ....  skjøndt,«  vedblev  Regine, 
»her  er  ogsaa  godt  at  boe.« 

»O,  jeg  Egenkjærlige,'«  raabte  la  Costa,  »til 
Spanien  vilde  jeg  føre  min  deilige  Brud  .... 
hvor  Du  gjør  mig  tilskamme  med  din  Blidhed 
og  Opoffrelse!  O  nei,  jeg  bliver  hos  Dig,  jeg 
vender  tilbage  til  Dig  og  dit  kjære  Danmark, 
den  Plet,  der  har  seet  Dig  fødes,  skal  ogsaa  se 
din,    se  vor  Kjærlighed  og  Lykke.« 

»Men  Du  er  Soldat.« 

»Ja,    min  Regine,    og  ligesaa  lidt   som  jeg 

vil  svigte  Dig,  svigter  jeg  det  Land,  der  gav  den 
Landflygtige  og  hans  Familie  Ly.  Ei  sandt,  det 
er  en  Æressag?« 

»Du  har  Ret,«  sagde  Regine,  og  hendes 
Kinder  blussede  af  en  ædel  Rødme. 

»Men  maaske  kan  snart  Meget  forandres. 
Skeer  det,  som  jeg  haaber,  er  Spanien  befriet 
og  i  Fred,  da  tager  jeg  min  Afsked  og  lader 
de  brune  Karle  drage  til  deres  Hjem  eller  hvor- 
hen Skjæbnen  kalder  dem.  O  min  Gud,  hvor 
vil  jeg  da  være  lykkelig  —  men  har  jeg  ogsaa 
fortjent  al  denne  Lykke?« 

»Man  faaer  vist  aldrig  Andet,  end  man  har 
fortjent,«  svarede  hun  smilende. 

De  vandrede  Arm  i  Arm  ind  i  Skoven. 
Først  talte  de  om  Frankrig,  om  Udsigterne  til, 
at  Keiser  Napoleon  kunde  døe  eller  en  Omvælt- 
ning ved  Engelskmændenes  Hjælp  kunde  ind- 
træde —  thi  om  saadanne  Begivenheder,  som 
virkelig  kom,  havde  de  naturligvis  ingen  Fore- 
stilling —  og  Regine  lagde  selv  ikke  Mærke  til, 
hvorledes  den  Sympathi,  hun  hidtil  havde  næret 
for  de  Franskes  Keiser,  var  aftagen.  Snart 
glemte  man  dog  de  alvorlige  Gjenstande;  Øie- 
blikket  med  dets  Lyksalighed  herskede  i  deres 
Tanke  og  Tale.  Det  blev  afgjort,  at  deres  Kjær- 
lighed indtil  videre  maatte  holdes  hemmelig. 
Inden    de    ^^W   vidste    det,    stod    de    nede    ved 


681 


Stranden,    et   Skib    krydsede  ude    paa    de    blaa 
Bølger. 

V Mærkværdigt,«  sagde  la  Costa,  »dette  Skib 
har  krydset  herudenfor  i  flere  Dage.« 

»Det  er  intet  godt  Tegn,«  sagde  Regine, 
»det  har  vistnok  Ondt  isinde;  thi  det  er  en 
Engelskmand.«  — 

Dagen  efter  ankom  Don  Joaquin.     Han  havde 
noget  Truende  i  sit  Blik  og  bad   strax  la  Costa 
om  en  Samtale.     Da  de  vare  ene,  sagde  han: 
>Vil  De  være  min  Sekundant?« 
>Hvad,  vil  De  slaaes?  og  med  hvem?« 
»Med  Hr.  Robewal.      Det  er   en  fransk  In- 
tendant  paa  Skottenborg.« 

»Ja,  men  hvad  har  han  gjort  Dem?« 
»Endnu  har  han   ikke   fornærmet  mig  per- 
sonlig;   men  jeg  veed,    han   er  sendt  herop  for 
at  være  Spion  for  de  Franske.« 

»Hvorledes  falder  De  paa  det?« 
»Jeg  havde  seet,  at  han  holdt  sig  til  et  Par 
af  vore  slette  Subjekter.  Dette  var  mig  mis- 
tænkehgt,  og  jeg  lod  min  egen  Tjener  slutte  sig 
til  disse  Subjekter  for  at  faae  at  vide,  hvad 
denne  Omgang  havde  at  betyde.  Det  varede  da 
heller  ikke  længe,  før  min  Tjener  erfarede,  at 
Franskmanden  gjennem  disse  Mennesker  skaffer 
sig  Kundskab  om,  hvad  der  foregaaer  i  Regi- 
mentet. Men  denne  Kundskab  skal  komme  ham 
dyrt  at  staae,    han  skal   bøde  med   sit  Liv  der- 

for,  og  jeg  anmoder  Dem,  Hr,  Ritmester,  om  at 
jage  disse  Mennesker  bort.« 

»Don  Joaquin,  jeg  takker  Dem  for  Deres 
Tjenstiver;  men  jeg  kan  ikke  billige  den  Maade, 
De  tager  Sagen  paa.  Lad  være,  at  Hr.  Robewal 
er  en  Spion;  men  saa  vide  vi  dog,  at  vi  maa 
vogte  os  for  ham.  Skyder  De  ham  derimod, 
saa  vil  for  det  Første  Bernadotte  snart  anskaffe 
sig  en  ny  Spion,  som  vi  ikke  vide,  hvem  er,  og 
for  hvem  vi  altsaa  ikke  kunne  vogte  os,  og  for 
det  Andet  vil  Duellen  gjøre  forfærdelig  Opsigt 
og  være  ikke  alene  Dem  selv,  men  ogsaa  os 
Andre  til  ubodelig  Skade.  Hvad  de  to  slette 
Subjekter  angaae,  saa  mener  jeg  netop,  at  vi 
ikke  skulle  afskedige  dem;  men  lad  Deres  Tjener 
vedblive  at  søge  deres  Omgang  og  fortælle  dem 
saadanne  Ting,  som  det  ikke  kan  skade,  at  Pir. 
Roberval  faae  at  vide.  Tænk  over  Sagen,  Don 
Joaquin,  jeg  troer,  at  De  vil  give  mig  Ret.« 

»Det  vil  jeg,«  sagde  Don  Joaquin  efter  en 
Pause,  »Robewal  skal  for  mig  have  Lov  til  at 
leve ;  men  træffer  jeg  ham  en  anden  Gang  under 
andre  Forhold,  skal  han  blive  straffet  for  sit 
Spioneri.  Men  hvorfor  passer  man  saaledes  paa 
os?  Hvorfor  omgiver  man  os  med  Spioner? 
Man  maa  dog  frygte  os.« 

»Ja,  mulig  ske  Ting  i  Spanien,  som  vi  ikke 
maae  faae  at  vide.« 

»Der    cirkulere    forunderlige   Rygter    blandt 

Mandskabet;  der  fortælles,  at  Napoleon  har  gjort 
sig  selv  til  Konge  i  Spanien.« 

»Men  hvorfra  er  dette  Rygte  kommet?« 

»Det  har  jeg  ikke  kunnet  erfare.  Igaar  var 
jeg  i  Randers,  flere  af  vore  Kammerater  have 
talt  med  Franskmænd;  men  de  foregive  ikke  at 
vide  mere  end  vi  Andre.  De  danske  Rlade  sige 
heller  Intet;  de  tale  kun  om  os  og  om  Krigen 
i  Norge  og  Finland.  Hvem  der  dog  var  vel  ude 
af  dette  Land!« 

»Og  dog  er  Landet  smukt.« 

»Hvom  kan  synes  om  noget  andet  Land,  naar 
man  har  seet  Spanien!«  sagde  Don  Joaquin. 

Man  vedblev  endnu  en  Stund  at  udvexle 
Meninger  og  Gisninger,  og  Don  Joaquin  aflagde 
dernæst  Hr.  Jens  Grubbe  et  kort  Besøg,  før  han 
tog  hjem.  Da  han  red  bort,  mødte  han  Hr.  Ro- 
bewal,  der  kom  for  at  introducere  sig  selv  hos 
Jens  Grubbe.  Spanieren  hilste  med  kold  Høf- 
lighed. 

VL 

Det  var  en  stille  Juninat,  en  af  disse  Nor- 
dens »lyse  Nætter«,  hvis  Stilhed  og  Klarhed 
lader  Sjælen  glemme  sin  jordiske  Tilværelse  og 
luller  den  ind  i  »de  himmelske  Drømme«.  Alt 
var  gaaet  til  Hvile  undtagen  Bølgerne,  som  sloge 
ind  mod  Kysten  og  rullede  ligesaa  langsomt  til- 

bage,  som  de  vare  komne.  Derude  paa  Havet 
i  Horizonten  skimtedes  endnu  det  gaadefulde 
Skib,  hvorom  Regine  for  et  Par  Dage  siden 
havde  talt  til  la  Costa.  Seilene  vare  nede,  og 
det  laa  for  Anker.  En  lille  Baad  stødte  fra  og 
roede  stille  ind  mod  Kysten.  I  Agterenden  sad 
en  engelsk  Søofficer  og  holdt  Roret  og  ved  hans 
Side  en  firskaaren,  undersætsig  Mand,  indhyllet 
i  en  stor  blaa  Kappe.  Der  blev  ikke  talt,  og 
Alle  syntes  at  være  i  en  vis  Spænding.  Da 
man  ikke  var  mere  end  en  tusind  Alen  fra 
Land,  hviskede  Søofficeren: 

»Mr.  Argall,  jeg  troer,  at  det  vil  lykkes.« 

»Gud  vil  staae  os  bi,«  svarede  Manden  i 
Kappen. 

»Er  De  beredt  til  strax  at  springe  af  Baa- 
den?« 

»Ja  vel;  jeg  har  Alt,  hvad  jeg  behøver, 
hos  mig.« 

»Fik  De  danske  Penge  med?« 

»Ja.« 

»Mr.  Argall,  De  har  paataget  Dem  et  farHgt 
Hverv;  Ingen  har  forlangt  det  af  Dem;  endnu 
er  det  Tid  at  vende  om.« 

LFortsJ 


685 


En  uartig  Pige. 

Novelle  af  Fr,  Seemann, 

(Forts.) 


»Aftnen  er  smuk,«  svarede  hun,  »der  er 
bedre  ude  end  inde.  De  gaaer  saa  alene  om- 
kring; jeg  saae  før,  at  De  listede  Dem  fra  os 
Andre  med  en  fortrædelig  Mine ;  jeg  har  maaske 
gjættet  Aarsagen  dertil.« 

»Ja  saa?« 

»De  er  misfornøiet  med  Klaras  Opførsel.« 

»Nu,  og  om  saa  var?« 

»Ja,  jeg  vil  indrømme,  at  De  har  Grund 
dertil.« 

Da  hun  sagde  dette,  var  hun  kommen  til 
at  gaae  mig  meget  nær,  saa  nær,  at  hendes 
høire  Arm  berørte  min  venstre.  »Hvad  er  nu 
dette?«  spurgte  jeg  mig  selv  og  sagde  høit: 

»De  mener,  at  jeg  har  Grund  dertil?« 

»Ja,  jeg  sagde  det  imorges  til  Klara;  hun 
slog  med  Nakken  og  svarede,  at  De  havde  ingen 
Grund  til  at  beklage  Dem,  og  saa  kom  vi  op  at 
disputere  derom.« 

»Nei  virkelig.« 

»Jeg  kan  slet  ikke  forstaae  mig  paa  Klara.« 

»Jeg  heller  ikke,«  svarede  jeg. 

»Hvor  De  taler  roligt  om  den  Sag,  De  farer 
ikke  op,  De  .  .  .« 

»Hvortil  vilde  det  nytte?  —  Men  der  hører 
jeg  de  Andre  komme.« 

Nogle  af  Selskabet  nærmede  sig,  og  jeg  var 
glad  ved  at  kunne  afbryde  denne  Samtale;  det 
saae  jo  næsten  ud  som  Oline  ventede  et  Brud 
mellem  Klara  og  mig,  og  at  hun  ikke  havde 
Noget  imod  at  træde  i  Klaras  Sted.  Jeg  be- 
gyndte at  sande,  hvad  jeg  havde  hørt  sige,  at 
Oline  var  meget  forlovelsessyg.  Hun  havde  alt- 
saa  lagt  Mærke  til  Klaras  Kulde  overfor  mig, 
havde  de  Andre  maaske  gjort  det  Samme? 
Hvad  kunde  være  Aarsagen  til  denne  Kulde? 
Jeg  maatte  nødvendigviis  have  en  Samtale  med 
min  Forlovede. 

Den  følgende  Dag  lykkedes  det  mig  ikke  at 
opnaae  en  saadan;  thi  der  var  arrangeret  en 
stor  Udflugt  med  de  Gjæsler,  som  vare  ankomne 
igaar.  Jeg  undslog  mig  for  at  tage  med,  idet 
jeg  foregav  at  have  Hovedpine.  Klara  yttrede 
vel  en  Beklagelse  herover,  men  kort  Tid  efter 
sad  hun  i  Vognen  muntert  leende  ved  Alex- 
anders Side.  Det  ærgrede  mig,  at  hun  kunde 
befinde  sig  vel  i  en  saadan  Ubetydeligheds  Sel- 
skab; den  Tanke  opstod:  »Hun  skulde  vel  aldrig 
være  bleven  forelsket  i  ham?«  Indigneret  paa 
mig   selv  over .  at   kunne   fatte   én    saadan  Mis- 

tanke,  udbrød  jeg:  »Nei,  saa  dybt  kan  Klara 
ikke  synke!« 

Vognen  kjørte  bort,  og  jeg  -  var  alene  med 
mine  Tanker.  Jeg  gik  ud  i  Haven;  hvor  der 
idag  var  stille  og  smukt!  Jeg  mente  aldrig  a^ 
have  seet  den  i  et  saa  skjønt  Lys;  var  det 
maaske,  fordi  Familien  var  borte,  var  det  den, 
som  bragte  J3isharmoni  til  dette  Paradiis?  Efter 
Frokosten  gik  jeg  ud  paa  Marken,  ogsaa  den 
forekom  mig  at  være  mere  stemningsfuld  end 
tidhgere,  var  det  maaske,  fordi  Rughøsten  samme 
Dag  var  begyndt? 

Skjøndt  Forpagter  Jespersen  var  i  travl 
Virksomhed,  vinkede  han  ad  mig,  og  da  jeg 
kom  nærmere,  sagde  han: 

»Jeg  vil  dog  fortælle  Dem,  at  vor  Gouver- 
nante  er  kommen.« 

»Allerede!«  udbrød  jeg. 

»Ja,  som  De  hører.  Jeg  har  ikke  havt  Tid 
til  at  tale  med  hende.  Vil  De  ikke  hilse  paa 
hende?« 

»Det  vil  jeg  gjerne.« 

Forpagteren  afbrød  her  Samtalen  ved  at 
henvende  sig  til  sine  Høstfolk,  og  jeg  vandrede 
hjemad,  opfyldt  af  Tanken  om  snart  at  skulle 
gjense  Mathilde.  »Hvor  heldigt,«  tænkte  jeg, 
»at  Du  ikke  idag  tog  med  de  Andre.« 

Jeg  befandt  mig  paa  en  Gangsti,  paa  Si- 
derne  af  den  stod  høi,    næsten    moden    Hvede. 

Da  saae  jeg  Mathilde  komme  imod  mig,  ledsaget 
af  Forpagterens  to  ældste  Børn,  en  Søn  og  en 
Datter.  De  sprang  jublende  foran  hende.  Jeg 
forstærkede  min  Gang,  og  snart  var  jeg  hende 
saa  nær,  at  jeg  kunde  byde  hende  et  hjerteligt 
Velkommen.  Jeg  erfarede  nu  mere  omstændeligt 
af  hende  selv,  hvad  jeg  havde  hørt  af  Forpag- 
teren, og  hun  sluttede  med  at  sige: 

»De  synes  hjemme  at  have  taget  fortrydelig 
op,  at  jeg  har  faaet  en  Gouvernanteplads.  De 
belDreidede  mig,  at  jeg  ikke  var  bleven  hjemme. 
Baade  Fader  og  Moder  forlangte,  at  jeg  skulde 
opsige  Pladsen  her  og  vende  hjem  til  dem;  hvis 
jeg  endelig  vilde  hellige  mig  Lærerindevirksom- 
heden, kunde  jeg  læse  til  Almuelærerinde-Exa- 
men.  Da  jeg  rent  ud  sagde  Nei  hertil,  bleve 
de  bittre  imod  mig,  Opholdet  hos  dem  blev  mig 
ubehagelig,  og  jeg  forkortede  derfor  mit  Besøg.« 

»Hvad  sagde  de  dertil?« 

»De  lod  mig  høre,  at  jeg  altid  havde  været 
en  uartig  Pige.« 

Jeg  lo,  hun  vedblev: 

»Hvorledes  er  det  gaaet  her  i  min  Fra- 
værelse? Hvorfor  er  De  ikke  med  paa  Touren 
idag?« 

»Fordi  Selskabet  ikke  behagede  mig.« 

»Men  Deres  Kjæreste  er  jo  med.« 

»Ganske  vist,  her  betragter  hun  sig  mere 
som  Familiens  Gjæst  end  som  min  Forlovede.« 

»Jeg  forstaaer  Dem  ikke.« 

»Ja,  jeg  forstaaer  selv  ikke,  hvorledes  det 
Hele  er  kommen;  Klara  maa  snarest  muligt  for- 
klare mig  det.« 

Mathilde  tilkastede  mig  et  forundret  Blik 
og  dreiede  Samtalen  hen  paa  andre  Ting.  Før 
vi  skiltes,  aftalte  vi,  at  vi  om  Eftermiddagen 
vilde  gaae  en  Tour  sammen. 

Da  jeg  kom  tilbage  til  Gaarden,  forekom 
det  mig,  at  det  store  bornholmske  Stueuhr,  som 
stod  i  Gangen,  maatte  gaae  for  langsomt,  var 
der  virkelig  et  Par  Timer  endnu  til,  at  jeg  skulde 
spise  til  Middag?  Hvor  jeg  længtes  efter  Spad- 
seretouren  med  Mathilde;  jeg  tænkte  kun  paa 
den.  Da  endelig  Klokken  var  bleven  fem,  slugte 
jeg  i  en  Hast  den  fortræffelige  Mad  og  skyndte 
mig  over  til  Forpagterens  for  at  hente  Mathilde. 

Paa  vor  Spadseretour  dreiede  Samtalen  sig 
kun  om  ubetydelige  Ting.  Veiret  var  varmt,  og 
vi  gik  ind  i  den  kølige  Skov.  Ad  en  snever 
Sti  førte  Mathilde  mig  til  en  lille  Skovsø,  hvor 
jeg  ikke  havde  været  før. 

»Er  her  ikke  smukt?«  spurgte  hun. 

»Her  er  i  Sandhed  smukt,«  svarede  jeg. 

»Jeg  sidder  ofte  derhenne  paa  den  lille 
Græsbænk,«  sagde  Mathilde,  »og  drømmer.« 

»Hvorom  drømmer  De?« 

»Om  saa  meget,«  svarede  hun.  »Skulle  vi 
sætte  os  paa  Bænken?« 

»Med  Fornøielse,«  var  mit  Svar. 

Da  vi  sad  der  i  Aftenkølingen,  kom  en  stille 
Fred  over  mig;  jeg  havde  længe  ikke  været  saa 
lykkelig  som  i  dette  Øieblik;  jeg  aandede  frit, 
jeg  syntes,  at  Livets  Bekymringer  vare  lette  at 
bære. 

»Her  er  godt  at  være,«  sagde  jeg. 

»Det  synes  jeg  ogsaa,«  sagde  hun. 

»I  Formiddags  tilkastede  De  mig  et  for- 
undret Blik,  da  jeg  lod  en  Yttring  falde  om 
Situationen  her.  Jeg  har  besluttet  ikke  at  ville 
skjule  Noget  for  Dem.« 

Jeg  fortalte  hende,  hvad  jeg  havde  oplevet 
paa  Ellehøi,  først  noget  forbeholdent,  men  siden 
talte  jeg  mig  varm  og  aabnede  hele  mit  Hjerte 
for  Mathilde.  Hun  sad  og  stirrede  ned  i  Græsset 
og  lod  mig  tale.  Da  sagde  hun  halvt  for- 
skrækket : 

»Men  Gud  bevar  os,  De  elsker  jo  ikke  mere 
Deres  Forlovede!« 

»Nei,  nei,«  svarede  jeg  afværgende.  »Det 
er  hende,  som  trækker  sig  tilbage.  Tænk,  idag 
smilede  hun  overgivent  til  Alexanders  Dumheder, 
hun  syntes  at  fmde  Behag  i  dem.« 

»Og  i  ham?«  spurgte  Mathilde  spørgende. 

»Saa  dybt  haaber  jeg  ikke,  at  hun  er 
sunken.« 

»Alexander  vil  gjerne  gaae  for  at  være  Eg- 
nens Løve.« 

»Hvorledes  synes  De  om  den  Løve?« 
spurgte  jeg. 

»Jeg  kan  ikke  udstaae  ham,«  svarede  hun 
heftigt. 

»De  lægger  i  Sandhed  ikke  Skjul  paa  Deres 
Mening.  Han  skulde  vel  aldrig  have  fornærmet 
Dem?« 

»Siden  De  spørger  mig  herom,  vil  jeg  sige 
Dem,  at  han  har  overhængt  mig  med  sin  Kur; 
han  bildte  sig  aabenbart  ind,  at  det  maatte 
smigre  en  fattig  Gouvernante  at  blive  gjort  Kur 
til  af  en  Lømmel  som  han.« 

»De  bruger  stærke  Udtryk.« 

»Jeg  har  Grund  dertil.  Han  havde  —  tænk 
Dem  —  Dristighed  til  at  ville  røve  et  Kys.« 

»Og  hvad  gjorde  De?« 

»Jeg  gav  ham  en  ordentlig  Lussing.« 

»Bravo.« 

»Naar  hun  nu  seer  mig,  lister  han  sig  sluk- 
øret bort.« 

»Jeg  vilde  ønske,  at  Klara  tog  Mod  til  sig 
og  behandlede  ham  paa  samme  Maade.« 

»Det  kan  hun  ikke  godt;  hun  er  jo  hans 
Moders  Gjæst.  Desuden  har  han  vel  neppe 
vovet  at  anmode  en  forlovet  Dame  om  et  Kys.« 

»Det  har  han  naturligvis  ikke,«  sagde  jeg. 

Mathilde  reiste  sig  Ira  Bænken,  og  vi  be- 
gave os  paa  Hjemveien.      Hun  ledede  Samtalen 

bort  fra  Klaras  og  mit  Forhold,  og  vi  fordybede 
os  i  vore  fælles  Minder  fra  Kjøbenhavn. 

»Jeg  glemmer  aldrig,  at  De  dengang  tog 
mig  i  Forsvar,«  sagde  hun,  »skjøndt  jeg  neppe 
altid  fortjente  det.  De  kan  troe,  at  det  gjorde 
mig  ondt,  dengang  jeg  hørte,  at  De  var  reist 
fra  Byen,  og  at  jeg  saaledes  ikke  engang  imellem 
havde  en  Forsvarer  i  Dem.« 

»Gjorde  det  Dem  virkelig  ondt?« 

»De  maa  troe  mig,«  svarede  hun  alvorlig. 

»Men  De  løb  jo  Deres  Vei,  dengang  vi  sidste 
Gang  mødtes.« 

»Husker  De  det?«  udbrød  hun  rødmende. 

»Javel  husker  jeg  det,  og  Deres  Søster  for- 
talte mig,  at  De  havde  slaaet  Hovedet  i  Stykker 
paa  den  Dukke,  jeg  havde  foræret  Dem.« 

»Fortalte  Sofie  Dem  det?  Fy,  det  var 
stygt  af  hende.  Det  var  maaske,  fordi  jeg  skam- 
mede mig  over  min  Uartighed,  at  jeg  den  Dag 
løb  min  Vei.« 

»Det  er  jo  muHgt.  Fik  Dukken  intet  nyt 
Hoved?« 

»Jo,  den  fik.     Den  existerer  endnu.« 

»Nei  virkehg.     Leger  De  endnu  med  den?« 

»O  nei,  men  jeg  opbevarer  den  som  en  Er- 
indring fra  Barndomstiden.« 

»Dog  vel  aldrig  her?« 

»Ja,  netop  her,«  sagde  hun  rødmende. 

»Saa  maa  jeg  en  Dag  se  den.  Lover  De 
mig  det?« 

»De  skal  faae  den  at  se,«  svarede  hun. 

Vi  vare  nu  komne  tilbage  til  Gaarden.  In- 
den hun  forlod  mig,  havde  jeg  erfaret,  at  hun 
hver  Morgen  tidlig  gik  sig  en  Tour,  jeg  be- 
sluttede i  mit  stille  Sind  at  gjøre  det  Samme, 
vi  kunde  da  faae  Leilighed  til   at  tale  sammen. 

Jeg  var  ikke  i  Stemning  til  at  tale  med 
Nogen,  jeg  besluttede  derfor  at  gaae  i  Seng  og 
ikke  afvente  Famihens  Tilbagekomst  fra  dens 
Udflugt.  Længe  laa  jeg  og  kunde  ikke  sove; 
den  Tanke  var  opstaaet  hos  mig,  at  min  For- 
lovelse med  Klara  kunde  blive  hævet,  og  hvad 
vilde  der  saa  ske  derefter?  Men  hvem  skulde 
fordre  Forlovelsen  hævet,  hun  eller  jeg?  Havde 
jeg  Mod  til  at  gjøre  det?  Ja,  hvis  der  var 
Grund  dertil,  men  endnu  havde  Klara,  naar  Alt 
kom  til  Alt,  ikke  givet  mig  nogen  Grund;  hendes 
Opførsel  paa  Ellehøi  var  ikke  af  den  Beskaffen- 
hed, at  den  maatte  drage  et  Brud  efter  sig. 
Da  spurgte  jeg  mig:  Ønsker  Du  Forlovelsen 
hævet  ?  I  Stedet  for  Svar  stod  Mathildes  Billede 
for  mig. 

»Det  er  galt  fat  med  Dig,  Carl  Husby,« 
sagde  jeg,  »Du  skulde  vel  ikke  være  forlovet 
med  en  Pige  og  holde  af  en  anden?« 

Vognene  rullede  ind  i  Gaarden,  og  jeg  hørte 
høirøstet    Tale.      Det    var    Familien,    som   kom 

hjem  fra  Udflugten.  Mine  Tanker  toge  en  ny 
Retning,  og  da  det  igjen  var  blevet  stille,  sov 
jeg  endelig  ind. 

Næste  Morgen  var  jeg  tidligt  paa  Benene. 
Jeg  fandt  Mathilde  ude  i  Marken  hos  Høstfolkene. 
Hun  tilraabte  mig  et  glad  Godmorgen,  og  vi  til- 
bragte en  Timestid  sammen  under  Leernes  Klang. 
Da  det  blev  Frokosttid,  forlod  jeg  hende  for  at 
vende  tilbage  til  Gaarden.  Ved  Frokostbordet 
erfarede  jeg,  at  hele  Familien  imod  Sædvane 
først  tor  nylig  var  staaet  op.  Jeg  fik  en  lang 
Beskrivelse  af,  hvorledes  man  havde  moret  sig 
den  foregaaende  Dag.  Da  vi  reiste  os  fra  Bor- 
det, hviskede  jeg  til  Klara: 

»Jeg  maa  tale  med  Dig;  jeg  reiser  maaske 
allerede  idag.« 

Hun  saae  forundret  paa  mig  og  spurgte: 

»Hvad  skal  det  betyde?« 

»Du  skal  faae  det  at  vide.  Du  maa  skaffe 
mig  Leilighed  til  at  tale  med  Dig  i  Enrum.« 

»Jeg  skal  følge  Dig  op  paa  dit  Gjæste- 
kammer.« 

»Ih  se,«  sagde  jeg  sarkastisk,  »Du  kan  dog 
finde  paa  Udveie  til,  at  vi  kunne  blive  alene. 
Skade,  at  det  skeer  noget  sildigt.« 

Hun  svarede  mig  ikke,  og  neppe  vare  vi 
komne  op  paa  mit  Kammer,  før  jeg  begyndte 
at  gjøre  hende  heftige  Bebreidelser  for  hendes 
Opførsel. 

>Jeg  vil  spørge  Dig,«  sagde  jeg,  »om  det 
er  din  Hensigt  at  støde  mig  fra  Dig?  Du  viser 
alle  Andre  Opmærksomhed  kun  ikke  mig.  Elsker 
Du  mig  ikke  mere?     Nuvel,  saa  siig  det  rentud.« 

»Du  taler  til  mig  i  en  høist  mærkværdig 
Tone,«  svarede  hun  fornærmet;  jeg  opdagede 
samtidigt,  at  hun  saae  ualmindeHg  godt  ud  i  sin 
Morgendragt.  »Vil  Du  behandle  mig,  som  Du 
behandler  dine  Disciple  i  Latinskolen?« 

»Det  være  langt  fra  mig.  Jeg  fordrer  kun, 
at  Du  skal  tage  Hensyn  til  mig,  at  Du  ikke  skal 
lade,  som  jeg  slet  ikke  existerer.« 

Hun  satte  sig  ved  Vinduet  og  saae  ud  i 
Haven,  hvor  Alexander  spadserede,  derefter 
svarede  hun  vred: 

»Jeg  er  her  i  Besøg  hos  Gaardens  Døttre 
og  ikke  hos  Dig;  snart  er  Sommerferien  forbi, 
og  da  har  Du  mig  for  Dig  selv.« 

Hun  talte  hurtigt  og  vedblev  at  se  ud  i 
Haven. 

»Den  sande  Kjærhghed  taler  ikke  saaledes,« 
sagde  jeg,  »den  seer  mere  paa  sin  Gjenstand 
end  paa  sine  Omgivelser.  Hvis  Du  imidlertid 
mener,  at  din  Opførsel  her  er  som  den  bør  være, 
nuvel,  da  reiser  jeg  idag.« 

Nu  vendte  hun  sig  helt  om  mod  mig  og 
sagde : 

»Det  vilde  jo  være  en  Skandale.« 

»Du  kan  jo  reise  med  mig.« 

»Du  vil  tyrannisere  mig,  det  kalder  Du 
Kjærlighed!«  udbrød  hun  og  begyndte  at  græde 
og  at  larmentere. 

Jeg  blev  blød,  jeg  begyndte  at  troe,  at  jeg 
dog  havde  nogen  Uret,  og  Enden  blev,  at  jeg 
maatte  love  at  blive  paa  Ellehøi.  Hun  kyssede 
mig  et  Par  Gange  ømt  og  forlod  Værelset. 

Der  stod  jeg  da  tilbage,  utilfreds  med  mig 
selv  over,  at  Alt  var  blevet  ved  det  Gamle. 
Jeg  saae  ud  af  Vinduet  og  opdagede  Klara  i 
munter  Samtale  med  Alexander;  vor  Samtale 
havde  altsaa  ikke  gjort  noget  Indtryk  paa  hende ; 
ligefra  mig  var  hun  gaaet  ned  i  Haven  til  den 
ubehagelige  Dagdriver.  Hun  maatte  have  et 
lettere  Sind  end  jeg  hidtil  havde  antaget,  og  jeg 
selv,  ja,  jeg  maatte  være  svagere  end  jeg  havde 
formodet. 

Efter  Middagsbordet  stoppede  jeg  min  sølv- 
beslagne  Merskumspibe  og  besluttede  atter  at 
aflægge  Høstfolkene  et  Besøg.  Jeg  havde  neppe 
Haab  om  at  gjenfmde  Mathilde  derude,  men  jeg 
mente,  at  mine  Tanker  vilde  blive  bortvendte 
fra  de  Ærgrelser,  hvormed  jeg  denne  Dag  havde 
plaget  mig  selv. 

(FortB.) 

Hansen. 

Original  Novelle. 


JlJ/  Frederiksborggade  var  og  er  maaske  endnu 
(g>  et  mindre  Pensionat.  Det  eiedes  af  Peter 
Neustadt,  en  Mand  paa  mellem  de  fyrgetyve  og 
halvtredssindstyve  Aar,  han  overlod  i  Reglen  sin 
Kone  at  tage  sig  af  Pensionatets  Anliggender, 
men  da  hun  med  de  tre  Børn  for  Øieblikket  var 
i  Besøg  hos  sin  Familie  paa  Landet,  maatte 
Neustadt  selv  og  ikke  just  med  sin  gode  Villie 
bestyre  Pensionatet.  Han  tog  Opreisning  derfor 
ved  at  more  sig  mere  end  han  ellers  pleiede; 
thi  hans  Kone  havde  ikke  ringe  Magt  over  ham 
og  forhindrede,  naar  hun  var  hjemme,  at  han 
skelede  ud.  Hun  havde  ham  mistænkt  for,  at 
hun  ikke  mere  kunde  fængsle  ham  helt  og  holdt 
derfor  et  vaagent  Øie  med  hans  Opførsel  over- 
for andre  Damer.  Nu  havde  hun  en  Maanedstid 
givet  Tøilerne  ud  af  sin  Haand,  Manden  havde 
benyttet  Tiden  paa  bedste  Maade  og,  som  det 
hedder,  slaaet  til  Skaglerne;  hans  gode  Tid  var 
dog  nu  udløben;  thi  Fru  Neustadt  og  Børnene 
kunde  hver  Dag  ventes  hjem,    Han  havde  rig' 

tignok  skrevet  hende  til,  at  hun  gjerne  maatte 
bUve  en  fjorten  Dagestid  længer  borte ;  men  hun 
havde  ikke  svaret  paa  Brevet,  saa  han  ikke 
vidste,  om  hun  kom  eller  ikke,  eller,  som  han 
udtalte  til  en  Ven,  om  han  var  kjøbt  eller 
solgt. 

Det  var  en  smuk  Formiddag  i  September, 
Tjenestepigen  Trine  gik  nynnende  i  Spisestuen 
og  rettede  lidt  ved  Frokostbordet;  Pensionairerne 
havde  spist  Frokost  med  Undtagelse  af  Hr.  Klein- 
mann,  ham  ventede  Pigen  utaalmodigt  paa,  for 
at  der  kunde  blive  taget  af  Bordet.  Da  traadte 
en  ung,  kjøn,  elegant  klædt  Mand  ind  med  et 
»Godmorgen  Trine!«. 

»Godmorgen,  Hr.  Hansen,«  udbrød  Trine, 
»er  De  kommen  hjem?     Vil  De  have  Frokost?« 

Hr.  Hansen  var  Handelsreisende  og  havde 
været  borte  i  nogle  Dage. 

».Nei  Tak,  jeg  har  spist  i  Byen.  Jeg  gaaer 
strax  igjen.  Jeg  vil  kun  spørge  Dem,  om  Frøken 
Søberg  er  hjemme.« 

»Nei,  paa  denne  Tid  af  Dagen  er  hun  altid 
paa  Kursus.« 

»Det  var  kjedeligt  nok.« 

»Kan  jeg  ikke  give  hende  Besked?«' 

»Det  kan  De  ikke.  Og  hør,  De  behøver 
ikke  at  fortælle  Nogen,  at  jeg  har  vacreA  her  og 
spurgt  efter  Frøken  Søberg.« 

»Men  hvorfor  ikke?« 

»Det  kan  nu  være  det  Samme.  Jeg  har 
mine  Grunde,  og  De  skal  ogsaa  faae  Grund  til 
at  tie.« 

Han  gav  hende  en  Krone. 

»Tak,  Hr.  Hansen,  jeg  skal  saamænd  ikke 
sige  et  Ord.« 

»Heller  ikke  til  Frøknen.« 

> Heller  ikke  til  Frøknen.  Kommer  De  til 
Middag?« 

»Jeg  kan  ikke  sige  det  med  Bestemthed. 
Altsaa  Taushed.« 

Han  smuttede  hurtigt  ud  af  Døren,  og  Trine 
stod  en  Smule  betuttet  tilbage.  Der  var  for 
hende  noget  Hemmelighedsfuldt  ved  Hr.  Hansen, 
han  var  for  et  Par  Maaneder  siden  kommen  til 
at  boe  i  Pensionatet,  men  kun  været  der  faa 
Dage  ad  Gangen,  han  fortalte,  at  han  bestandigt 
var  paa  Reiser.  Men  han  havde  som  andre 
Handelsreisende  hverken  Kufferter  eller  Prøve- 
kasser, og  Ingen  vidste,  for  hvilket  Handelshus 
han  reiste. 

Mens  Trine  stod  i  disse  Betragtninger,  kom 
Neustadt  ind  og  slog  Armen  om  hendes  Liv. 
Hun  foer  fra  ham  og  sagde: 

»Jeg  skal  sige  det  til  Fruen.« 

»Det  maa  De  gjerne.«  sagde  han  leende, 
>men  De  gjør  det  ikke.« 

»Jo,  jeg  gjør.« 

»Aa,  De  har  jo  ladet  Kjæresten  løbe,  hvad 

gjør  det  saa,  vi  lege  Kjæreste,  til  De  faaer  Dem 
en  ny  Kjæreste?« 

»Fy,  Hr.  Neustadt,  De  er  en  gift  Mand  og 
kan  tale  saaledes.« 

»Spil  nu  ikke  Komedie,«  sagde  han. 

Neustadt  blev  forstyrret  i  sin  Kur  til  Tje- 
nestepigen ved,  at  der  bankedes  paa  Døren,  og 
en  lille  Mand  med  et  stort  Fuldskjæg  traadte 
bukkende  ind.  Trine  skyndte  sig  bort,  og  Neu- 
stadt vendte  sig  med  en  ærgerlig  Mine  mod 
den  Indtrædende.  Ved  Siden  af  sit  Pensionat 
drev  Neustadt  en  Forretning  som  Udgiver  af  et 
prisbilligt  illustreret  Ugeblad,  han  engang  for 
Spotpris  var  kommen  i  Besiddelse  af.  Han 
havde  kjøbt  det  nærmest  for  Fribilletternes  Skyld ; 
Bladet  havde  tre  Gange  om  Ugen  to  Fripladser 
i  hvert  af  Theatrene,  og  Neustadt  mente,  ikke 
med  Urette,  at  det  vilde  give  hans  Pensionat 
forøget  Tiltrækning,  naar  dets  Medlemmer  frit 
kunde  komme  paa  Komedie.  Den  lille,  stærkt 
skjæggede  Mand,  der  nu  var  kommen,  var  Helge 
Erlandsen,  Redakteur  af  Ugebladet. 

»Hvad  ønsker  De?«    spurgte  Neustadt  kort. 

»Der  optræder  iaften  en  ung  Debutantinde 
første  Gang  paa  Kasino  i  et  nyt  Stykke.  De 
veed,  Hr.  Neustadt,  jeg  skal  have  Billetterne, 
første  Gang  et  Stykke  gaaer,  og  jeg  er  kommen 
for  at  hente  dem.« 

»De  faaer  dem  ikke.« 

»Det  er  dog  en  fast  Aftale.« 

»Bah,  jeg  vil  benytte  Billetterne.« 

»Der  skal  dog  skrives  en  Anmeldelse  til 
Bladet.« 

»De  kan  lave  en  sammen  efter  Dagbladenes 
Anmeldelser,  det  har  De  gjort  før.  Oprigtigt 
talt,  Erlandsen,  forstaaer  De  ikke  at  skrive  nogen 
Anmeldelse.« 

»Jeg  skulde  dog  mene  .  .  .« 

»Der  hører  Dannelse  og  Talent  til  at  kunne 
anmelde  et  Stykke  nogenlunde  godt.  De  mangler 
begge  Dele.« 

»Hr.  Neustadt,  jeg  maa  bede  .  .  .« 

»De  kan  nogenlunde  godt  oversætte  fra 
Tydsk  til  Dansk.  Nu  ja,  det  er  ogsaa  tilstræk- 
keligt til  at  kunne  redigere  mit  saavelsom  andre 
Ugeblade;  hvad  vilde  vi  være,  hvis  vi  ikke 
havde  tydske  Blade  at  oversætte  efter?  Vi 
kunne  ikke  i  saa  Henseende  bestaae  uden  Tydsk- 
land.  Men  det  er  sandt,  der  er  for  faa  Mord 
mellem  Nyhederne  i  Bladet.« 

»I  sidste  Nummer  var  der  to  Mord,  et  fra 
Indlandet  og  et  fra  Udlandet.« 

»Det  var  ganske  almindelige  Mord,  vi  maae 
have  pikante  Mord ;  sker  der  ingen,  maae  vi  selv 
lave  nogle  og  lade  dem  foregaae  i  Rusland  eller 
Amerika,  saa  kan  Ingen  kontrollere  os.  Vi  maae 
have  dygtigt  med  Fadermord,  Brodermord,  Rov- 
mord   og  Massemord.      Glem  heller  ikke   Selv- 

mord,  de  ere  i  denne  Tid  paa  Mode.  Saa  er 
der  Voldtægt  og  Kassesvig  og  andre  lækkre 
Sager,  der  bringe  Læsernes  Tænder  til  at  løbe 
i  Vand.     Saadan  Noget  skaffer  Abonnenter.« 

»Jeg  skal  gjøre,  hvad  jeg  kan,  for  i  den 
Retning  at  faae  Bladet  paa  Høide  med  Tiden; 
men  det  var  Billetterne.« 

»Jeg  har  sagt  Dem,  at  De  faaer  dem  ikke.« 

»Kan  jeg  da  ikke  faae  et  Forskud?« 

»Hm,  idag  er  det  Tirsdag,  og  Bladet  kom- 
mer først  ud  paa  Lørdag,  og  De  kommer  og  vil 
allerede  have  Forskud.« 

»De  vilde  gjøre  mig  en  Tjeneste,  hvis  .  .  .« 

»Hvormeget  ønsker  De?« 

»Helst  hele  Honoraret  for   næste  Nummer.« 

10  Kr.!  Hvor  vil  De  hen;  De  kan  faae 
det  Halve.« 

»Jeg  skulde  absolut  bruge  10  Kr.,«  sagde 
Erlandsen  forknyt.« 

»De  er  ikke  sparsommehg,  Enlandsen,  De 
gaaer  for  meget  i  Byen.  Jeg  kommer  nok  til 
at  prædike  Moral  for  Dem.« 

Her  blev  Samtalen  afbrudt  ved,  at  en  ældre 
Dame  traadte  ind,  hun  var  paaklædt  til  at  gaae 
ud,  og  beskjæftiget  med  at  trække  sine  Hand- 
sker paa. 

»Hr.  Neustadt.«  henvendte  hun  sig  til  denne, 
»jeg  kommer  for  at  bede  Dem  om  Kasinobil- 
letterne til  iaften.      De  har  vel   hørt,    at  Fanny 

Strøm  skal  debutere.  Hun  og  hendes  Moder 
have  boet  her  i  Pensionatet,  jeg  kjender  hende 
derfor  og  vil  gjerne  se  hende  debutere.« 

»Det  gjør  mig  ondt,  De  ikke  kan  faae  Bil- 
letterne. Første  Gang  et  Stykke  gaaer,  skal 
Redakteuren  have  dem,  for  at  han  kan  anmelde 
Stykket.  Der  staaer  Erlandsen,  han  har  allerede 
Billetterne  i  Lommen.« 

»Han  har  Billetterne  i  Lommen?« 

»Javist  saa.  Erlandsen,  har  De  ikke  Bil- 
letterne i  Lommen?«  spurgte  Neustadt  med  en 
særegen  Betoning  i  Stemmen,  der  af  Erlandsen 
skulde  udtydes  som:  »Hvis  De  siger  Nei,  kan 
De  skyde  en  hvid  Pind  efter  Deres  Forskud.« 

»Javist,  jeg  har  Billetterne,«  sagde  Er- 
landsen. 

»Det  er  to  nette  Herrer,«  udbrød  Frøken 
Boisen,  saaledes  hed  Damen,  »de  staae  Begge 
og  lyve  for  mig.« 

»Frøken,«  sagde  Neustadt,  »De  forglemmer 
Dem  selv.« 

»Aa  nei,«  svarede  hun  spidst,  »se,  her  er 
Billetterne,  jeg  har  havt  dem  i  min  Lomme.« 

De  to  Herrer  bleve  noget  forlegne,  men 
Neustadt  fattede  sig  strax  og  spurgte: 

»Hvorledes  er  De  kommen  til  dem?« 

»Ganske  simpelt.  De  laae  paa  Buffeten,  saa 
tog  jeg  dem  og  stak  dem  i  Lommen.      Men  jeg 

vilde  dog  ikke  benytte  dem  uden  at  spørge  om 
Tilladelse  dertil.« 

»De  har  hørt,  at  Erlandsen  skal  have  dem,« 
sagde  Neustadt. 

>Det  har  jeg,«  sagde  hun,  »men  hvorfor 
fortalte  De  og  han,  at  han  havde  dem  i  Lom- 
men?« 

>For  at  gjøre  Diskussionen  om  Billetterne 
saa  kort  som  mulig,«  sagde  Neustadt. 

Frøknen  afleverede  nu  Billetterne  til  Neu- 
stadt, og  han  maatte  love  hende,  at  hun  skulde 
faae  dem,  næste  Gang  Fanny  Strøm  optraadte. 
Da  hun  var  gaaet,  fik  Erlandsen  et  Forskud  paa 
10  Kr.,  fordi  han  havde  bekræftet  Neustadts 
usande  Paastand  overfor  Frøknen. 

»Saadan  skal  det  være,«  sagde  Neustadt, 
»en  Redakteur  bør  altid  støtte  Bladets  Udgiver 
i  alle  Forhold.  Det  forlanger  jeg  af  Dem,  og 
De  veed,  at  hvis  De  ikke  heri  var  enig  med 
mig,  kunde  jeg  ikke  bruge  Dem.« 

Den  stakkels  fortrykte  Literat  tog  Afsked 
med  sin  Arbeidsgiver,  der  i  godt  Humør  rakte 
ham  Haanden. 

(Forts.) 

La  Costa. 

Historisk  Novelle  af  Michael  Gjørup. 
Revideret  af  31.  Goldschmidt. 

[Forts.] 


»Mr.  Wilson,  jeg  er  Engelskmand,  og  jeg 
gjør  min  Pligt.  Skulde  jeg  ikke  vende  tilbage, 
da  hils  min  Fader  og  siig  ham,  at  jeg  er  død 
for  mit  Fædreland.« 

»Men  hvilken  Død!«  sagde  Søofficeren  gy- 
sende. 

Baaden  stødte  nu,  der  var  ikke  Tid  til  at 
hale  den  ind  til  Land;  Mr.  Argall  sprang  derfor 
i  Vandet,  trykkede  Wilsons  Haand  og  vadede 
ind  til  Kysten. 

»Afsted  Gutter!«  sagde  Wilson,  »ellers  har 
vi  Kystmilitsen  paa  Halsen.« 

Mr.  Argall  sneg  sig,  som  han  troede,  ube- 
mærket ind  i  Krattet;  men  Engelskmændenes 
sælsomme  Færd  havde  dog  havt  et  Vidne.  Som 
vi  vide,  laa  Mikkel  Skyttes  Hytte  ikke  langt  fra 
Stranden;  Hr.  Charles  Momsen  var  nylig  reden 
derfra  og  blev  paa  Hjemveien  ikke  lidet  over- 
rasket ved  at  høre  Aareslag  i  Søen.  Han  skjulte 
sig  i  Krattet  for  at  se,  hvad  det  maatte  betyde, 

og  da  han  havde  særdeles  gode  Øine,  var  det 
ikke  vanskeligt  for  ham  at  opdage,  hvad  der 
foregik.  Han  søgte  saa  godt  som  mulig  at  mærke 
sig  nogle  Kjendetegn  ved  Mr.  Argalis  Person  og 
red  derefter  bort,  idet  han  sagde  til  sig  selv: 

»Hr.  Robewal  vil  gjøre  store  Øine  imorgen, 
naar  jeg  fortæller  ham,  at  disse  engelske  Hal- 
lunker have  Samkvem  med  Kysten.  Ha,  ha.  Be- 
søget gjælder  naturhgvis  Spanierne.  Ja,  ja,  min 
gode  Ritmester  la  Costa,  jeg  kunde  muligvis 
endnu  spille  Dig  et  Puds.  Nei,  Charles  Momsen 
er  ikke  saa  dum,  som  han  lader  til.« 

Og  Hr.  Momsen  red  hjem,  veltilfreds  med 
sin  Opdagelse.  Den  følgende  Aften  red  la  Costa 
hjem  efter  et  Besøg,  han  havde  gjort  Don  Joa- 
quin.  Tredive  Skridt  bagefter  ham  red  hans 
Ordonnans.  La  Costas  Tanker  vare  saa  be- 
skjæftigede  med  en  elsket  Gjenstand,  at  han  ikke 
mærkede,  hvad  der  foregik  bagved  ham.  Da 
man  kom  igjennem  et  lille  Stykke  Krat,  sprang 
en  Mand  i  en  stor  Kappe  hen  mod  Ordonnansen 
og  hviskede: 

»Spanier,  hør  mig,  det  gjælder  din  Lykke 
og  mit  Liv.« 

Spanieren,  der  blev  forundret  ved  at  høre 
sit  Modersmaal  talt  af  en  Fremmed,  standsede 
sin  Hest  og  spurgte: 

»Hvem  er  De?« 

»En  Mand,    der  bringer  Eder  Efterretninger 

fra  Spanien.  Man  er  kommen  mig  paa  Sporet, 
man  forfølger  mig:  det  gjælder  mit  Liv.  Stig 
af  Hesten,  giv  mig  din  Kappe  paa.« 

> Hvorledes  kan  jeg  troe  Dem?«  spurgte 
Spanieren. 

»Se,  her  er  mit  Feltraab,«  sagde  den  Frem- 
mede og  trykkede  Spanieren  en  tung  Pengepung 
i  Haanden. 

»Ved  St.  Jago,    Feltraabet  er  rigtigt,«    sva- 
rede  Spanieren  og  steg  af  Hesten.      Mens    den 
Fremmede  nu  sprang  op,  hviskede  han: 
»Hvad  hedder  Din  Herre?« 
»La  Costa.« 

»Kan  man  stole  paa  ham?« 
»Ja;  han  er  en  fransk  Emigrant.« 
»Farvel;  jeg  skal  sørge  for  Hesten.« 
Spanieren  skjød  en  Gjenvei  over  Marken 
til  Skødstrup.  Den  Fremmede  vedblev  at  ride 
rohg  bagefter  la  Costa.  Kort  efter  hørtes  Heste- 
trampen, den  kom  nærmere  og  nærmere,  og  la 
Costa,  som  blev  vækket  af  sine  Drømmerier, 
saae  sig  tilbage,  men  kunde  ikke  skjelne  Per- 
sonerne, før  de  vare  ham  paa  Siden;  men  da 
gjenkjendte  han  Hr.  Charles  Momsen,  Hr.  Ro- 
bewal  og  en  Militsofficer  af  Strandvagten.  Man 
hilste  med  et  høfligt  Godaften  og  red  forbi. 
Neppe  vare  de  ude  af  Syne,  før  den  Fremmede 
sporede  sin  Hest  og  red  op  ved  Siden  af  la 
Costa. 

»Hvad  er  der  paafærde,  Perez?«  spurgte 
la  Costa. 

»Intet,«  svarede  den  Fremme. 

»Men  det  er  jo  ikke  Perez?«  sagde  Rit- 
mesteren og  greb  uvilkaarlig  til  Pistolhylstret. 

»Frygt  ikke,  Hr.  Ritmester,  jeg  er  Deres 
Ven,  skjøndt  De  nu  seer  mig  første  Gang.  Jeg 
overtalte  Deres  Tjener  til  at  lade  mig  bestige 
hans  Hest,  da  mine  Forfølgere  vare  efter  mig, 
og  mit  Liv  i  Fare.« 

»Hvem  vare  Deres  Forfølgere?« 

»De  saae  dem  ride  forbi  for  et  Øieblik 
siden;  de  have  været  mig  paa  Sporet  lige  siden 
i  Middags.  Inat  blev  jeg  sat  iland  fra  en  en- 
gelsk Rrig;  mit  Navn  er  Argali,  og  mit  Hverv 
er  at  underrette  Spanierne  om  de  nyeste  Be- 
givenheder i  Spanien.  Jeg  kommer  i  Deres 
Konges  Ærende.« 

»Hvorledes  kan  jeg  troe  Dem?« 

»Mine  Efterretninger  og  mine  Brevskaber 
skulle  snart  overbevise  Dem.« 

»Velan,  saa  skal  De  være  mig  velkommen.« 

»Der  seer  jeg  en  Gaard  lige  for  os;  det  er 
vel  Deres  Kvarteer?« 

>Ja.« 

»Vil  De  give  mig  Tag  over  Hovedet  inat? 
De  veed,  at  jeg  bliver  hængt,  hvis  man  fanger 
mig.« 

»Det   vil   blive    vanskeligt   at    skjule    Dem; 

men  jeg  vil  dog  forsøge  derpaa.  Foreløbig  maa 
De  vedblive  at  agere  min  Tjener.« 

»Det  er  det  Sikkreste.« 

Da  man  red  ind  i  Gaarden,  kaldte  Rit- 
mesteren paa  en  Soldat,  som  drev  omkring  der, 
og  sagde : 

»Diego,  tag  mod  Hestene  og  bring  dem  i 
Stald;  Perez  skal  følge  mig  ovenpaa.  —  Er  der 
Fremmede?« 

»Ja,    en  Franskmand  og  en  dansk  Officer.« 

La  Costa  og  Argali  vexlede  et  betydnings- 
fuldt Blik  og  gik  derpaa  op  ad  Stentrappen. 
Da  de  vare  komne  paa  Ritmesterens  Værelse, 
sagde  denne: 

»For  at  forjage  al  Mistanke,  maa  jeg  gaae 
ned  til  de  Fremmede.  Men  De  maa  være  sulten; 
naar  Perez  kommer  hjem,  skal  han  paa  en  eller 
anden  Maade  skaffe  Dem  Levnetsmidler.« 

»Tak,  tak,«  svarede  den  Fremmede. 

»Der  er  Nøglen  til  Døren;  skulde  De  mærke 
Uvedkommende  nærme  sig,  kan  De  laase  af. 
Bringer  De  gode  eller  slette  Efterretninger?« 

»Begge  Dele,«  svarede  Argall,  »naar  De 
kommer  tilbage,  og  mine  Forfølgere  ere  borte, 
skal  jeg  fortælle  Dem,  hvad  jeg  veed.« 

La  Costa  gik  ind  i  Herremandens  Daglig- 
stue, hvor  han  traf  den  danske  Officer,  Hr.  Ro- 
bewal  og  Jens  Grubbe  ifærd  med  at  prøve  en 
Thevandsknægt.       Han    hilste    og    modtog    Ind- 

bydelsen  til  at  drikke  med.  Man  fortalte,  hvad 
la  Costa  allerede  vidste,  at  man  var  paa  Spor 
efter  en  engelsk  Spion.  Jens  Grubbe  var  lidt 
urolig,  men  trøstede  sig  med  at  have  la  Costa 
hos  sig  og  selv  at  være  i  Besiddelse  af  et  Par 
gode  Jagtrifler.  Da  de  Fremmede  toge  bort,  gik 
la  Costa  op  paa  sit  Værelse,  hvor  han  fandt  sin 
Gjæst  Hggende  paa  Sofaen  i  en  fast  og  dyb 
Søvn.  Han  vækkede  ham,  ikke  Hdet  forundret 
over  denne  Rolighed  under  den  overhængende 
Fare.  Perez  skaffede  Fødemidler,  og  efterat 
Mr.  Argall  havde  holdt  sit  Maaltid  og  Cigaretten 
var  bleven  tændt,  tog  Engelskmanden  Ordet: 

»Det  er  saare  naturligt,«  sagde  han,  »at 
Franskmændene  ikke  underrette  de  spanske  Re- 
gimenter om,  hvad  der  foregaaer  i  Spanien;  thi 
det  vilde  vistnok  strax  bevirke  et  fuldstændigt 
Oprør,  og  de  vilde  bhve  fra  AUierede  til  døde- 
hge  Fjender.  De  studser,  Hr.  Ritmester,  og  ikke 
uden  Grund.  Kort  efter  Kong  Carl  den  Fjerdes 
Thronfrasigelse  rykkede  Murat  ind  i  Madrid. 
Man  modtog  ham  koldt  og  gjemte  sin  Begeistring 
til  den  nye  Konges  Indtog.  Skjøndt  Folket  jub- 
lede ved  at  se  sin  nye  Hersker,  Ferdinand  den 
Syvende,  varede  det  dog  ikke  længe,  før  hans 
Fader,  tilskyndet  af  Napoleon  eller  Murat,  ned- 
lagde Protest  mod  sin  Thronfrasigelse.  De  For- 
viklinger, som  herved  opstode,  foreslog  Napoleon 
at  løse  ved  en  fredeH^  Sammenkomst  i  Ravonne. 

Det  lykkedes  ham  at  faa  begge  Herskerne  til  at 
gaae  ind  derpaa,  og  de  ere  nu  tilligemed  den 
af  Murat  befriede  Godoy  i  Frankrig  og  i  den 
franske  Keisers  Vold.  Sandsynligviis  afstaae  de 
Begge  Kronen  til  Fordel  for  Napoleons  Broder, 
Joseph  Bonaparte,  Konge  af  Neapel.« 

»Er  det  muligt!« 

»Se  her  forskjellige  Nummere  af  Times, 
hvori  De  kan  læse  det  hele.« 

»Men  hvad  sige  Spanierne  dertil?« 

»Behag  at  høre  mig.  Efter  Kong  Ferdinands 
Bortreise  brød  Hadet  til  Murat  og  Franskmæn- 
dene aabenlyst  frem.  Hver  Aften  forsamlede 
Madrids  Indvaanere  sig  ved  la  Puerta  del  Sol 
for  at  tilfredsstille  deres  Nysgjerrighed  med 
Hensyn  til  Forhandlingerne  i  Bayonne,  men  hørte 
Intet  uden  løse  Rygter.  Murat  blev  ærgerhg; 
naar  Folket  samlede  sig  udenfor  Posthuset  for 
at  erfare,  om  en  Kourer  var  ankommen,  kaldte 
han  denne  Sammenstimlen  strax  et  Oprør,  ja, 
enkelte  franske  Officerer  ønskede  en  virkelig 
Opstand  for  at  kunne  give  Folket  en  Lære  for 
en  anden  Gangs  Skyld.  Deres  Ønske  blev  op- 
fyldt. Napoleon,  der  vilde  have  alle  Konge- 
familiens Medlemmer  i  sin  Magt,  befalede  In- 
fanten Don  Francisco  og  Dronningen  af  Esturien 
at  komme  til  Bayonne.  Dette  vakte  almindelig 
Uvillie,  og  Folkets  Instinkt  bragte  det  til  nt  mod- 
sætte sig  Afreisen,  der  var  bestemt  til  den  2den 

Mai.  Under  Raabet:  »Valganos  Dios!  que  se'l- 
levan  å  Francia  todas  las  personas  real!«  greb 
Folket  til  Vaaben,  og  paa  la  Plaza  mayor  og  i 
Alcalagaden  begyndte  Kampen.  Desværre  fik 
Franskmændene  Overhaand  efter  et  rædsomt 
Myrderi,  og  den  kongelige  Familie  maatte  af- 
reise;  men  Begyndelsen  var  skeet,  og  snart 
fulgte  Provindserne  med  bedre  Held  Madrids 
Exempel,  hvis  der  ikke  allerede  var  gjort  Forsøg 
i  Forveien.  Asturien  reiste  sig  under  Vicomte 
de  Malarosa  og  Don  Alvaro  Estrada;  Gallicien 
samlede  en  Hær  under  Don  Antonio  Filangieri 
og  Blacke  og  sendte  Don  Sangro  til  England  for 
at  forlange  Hjælp.  Sandsynligviis  have  ogsaa 
de  sydhge  Provindser  nu  reist  sig;  men  derom 
vare  endnu  ingen  Efterretninger  komne  til  Lon- 
don, da  jeg  afreiste.« 

»Til  Spanien,  til  Spanien  paa  Øiebhkket!« 
udbrød  la  Costa  exalteret. 

»Nei,  nei,  Hr.  Ritmester,  dæmp  Deres  Be- 
geistring:  ellers  gaaer  det  os  Alle  galt.  F'or  at 
tage  en  stor  Beslutning  maa  Aanden  være  rohg. 
Se  her  denne  Pakke  engelske  Blade,  de  ville 
fortælle  Dem  udførlig,  hvad  der  indtil  for  faa 
Dage  siden  er  passeret  i  Spanien.  Læs  først 
dem,  saa  ville  vi  tales  nærmere  ved,  dog  ikke 
iaften,  men  imorgen,  naar  Blodet  er  koldere.« 

La  Costa  indsaae,  at  det  var  til  ingen  Nytte 
at  ville  bevæge  Mr.  Argall  til  at   udtale   sig  i 

Øieblikket  om  de  britiske  Planer.  Han  tilbød 
Gjæsten  sin  Seng,  som  denne  efter  nogle  Ind- 
vendinger tog  imod,  selv  gav  han  sig  til  at  læse 
de  medbragte  Aviser.  Dette  beskjæftigede  ham 
indtil  Daggry.  Han  var  saa  opfyldt  af,  hvad 
han  havde  erfaret,  at  han  besluttede  at  gaae 
ned  i  Haven  og  trække  frisk  Luft. 

Det  var  en  deihg  Sommermorgen.  Fuglene 
sang,  og  Træerne  kastede  lange  Skygger:  Dug- 
draaberne  glimrede  i  Græsset  og  i  Edderkop- 
pernes Spind,  og  Storken  kom  med  majestætiske 
Vingeslag  hjem  fra  Mosen.  Ingen  var  endnu 
oppe  paa  Gaarden,  og  la  Costa  kunde  ret  have 
Ro  til  at  samle  sine  Tanker.  Da  faldt  hans 
Blik  paa  det  Vindue,  der  hørte  til  Regines  Kam- 
mer, det  blinkede  i  Sollyset,  og  Blinket  slog  og- 
saa  ned  i  hans  Hjerte,  han  drog  et  dybt  Suk 
og  hviskede:  »Regine,  Dig  havde  jeg  jo  næsten 
glemt!  Du  hviler  sødt  paa  dit  Leie  og  aner 
ikke,  at  Fristeren  slumrer  under  samme  Tag 
som  Du.  O,  maaske  nu  først  føler  jeg,  hvor 
kjær  Du  er  mig,  og  at  jeg  ikke  kan  skilles  fra 
Dig!  —  Men  vi  maae  dog  skilles  for  en  Tid,  den 
kolde  Pligt  byder  det.  —  Kan  jeg  søge  min  Af- 
sked? Naar  et  Felttog  staaer  for  Døren !  Hvilken 
Tanke  hos  mig,  der  ved  Ed  og  Phgt  er  kaldet 
til  at  tjene  den  gode  Sag!  ....  Men  hvad  er 
den  gode  Sag  nutildags?  Reise  vi  os  mod  Bo- 
naparte,   blive  vi  skudte,    og  gjøre   vi  det  ikke, 

blive  vi  sendte  til  Sverrigs  Sneørkener  for  at 
tjene  vor  Konges  Fjende.«  —  Saa  langt  var  la 
Costa  kommen  i  sin  Enetale,  da  Perez  ærbødig 
nærmede  sig  og  tog  til  Huen.  La  Costa  blev 
forundret  og  spurgte : 

»Hvad  vil  Du  mig  saa  tidlig  paa  Dagen?« 

»Hr.  Ritmester,  inden  Middag  kan  De  vente 
Kystmilitsen  her;  man  veed,  at  De  huser  en 
Fremmed.« 

> Umuligt!  Hvo  skulde  have  forraadt  mig? 
Du  dog  vistnok  ikke,  Perez!« 

»Nei,  Hr.  Ritmester,  men  den  rødhaarede 
Mand,  som  De  kaldte  Mikkel  Skytte,  var  her 
paa  Gaarden  iaftes.  Han  lagde  Mærke  til,  at 
det  ikke  var  mig,  som  fulgte  Dem,  og  at  jeg 
kom  gaaende  bagefter  i  civil  Kappe.  Denne 
Kappe  fik  han  Fingre  i,  og  et  Rarberetui  faldt 
ud.  Ja,  Hr.  Ritmester,  der  stod  et  andet  Navn 
paa  end  Deres.« 

»Fordømt!  —  videre.« 

»Skytten  luskede  hele  Aftenen  om  udenfor 
Deres  Dør;  da  Franskmanden  og  den  danske 
Officer  rede  bort,  vilde  han  have  tiltalt  dem; 
men  jeg  væltede  mig  ind  paa  ham  og  slog  ham 
til  Jorden.« 

»Godt;  tog  han  videre  Skade?« 

»Et  blaat  Øie  og  en  hoven  Næse,«  svarede 
Spanieren  og  lo. 

»Fik  han  Noget  fortalt  til  Gaardens  Folk?« 

»Før  han  gik,  kunde  jeg  ikke  forhindre,  at 
han  hviskede  et  Par  Ord  til  Herremandens 
Datter  .  .  .« 

»Hjælp  os  Gud!  og  hun?« 

»Hun  blev  bleg  og  sagde  Noget  til  ham; 
men  han  rystede  paa  Hovedet  og  forsvandt. 
Jeg  tvivler  ikke  om,  at  han  nok  skal  underrette 
Franskmændene  om  Alt.« 

»Du  har  handlet  vel,  Perez,  i  at  fortælle 
mig  Alt  dette.  Tag  dette  Guldstykke  og  vær 
taus,  Ingen,  forstaaer  Du,  Ingen,  selv  ikke  din 
bedste  Kammerat,  maa  vide,  at  denne  Frem- 
mede er  hos  mig.« 

»Hr.  Ritmesterens  Ordre  skal  blive  fulgt; 
men,«  vedblev  Perez  med  en  indsmigrende  Mine, 
»jeg  selv  vilde  dog  saa  gjerne  have  at  vide,  om 
der  er  noget  godt  Nyt  fra  Spanien,  og  om  det 
er  sandt,  at  Keiser  Napoleon  skal  være  Konge 
i  Spanien?« 

»Derom  er  der  ikke  Tale,«  svarede  la  Costa; 
»forresten  er  din  Nysgjerrighed  noget  utidig, 
Sennor  Perez.  —  Gaae  nu  og  siig,  at  jeg  idag 
vil  spise  Frokost  paa  mit  Værelse,  og  hold  for 
indtrædende  Tilfældes  Skyld  mine  Heste  opsad- 
lede i  Stalden.« 

La  Costa  var  meget  urolig  over,  hvad  han 
havde  erfaret.  Hvorledes  kunde  Engelskmanden 
slippe  bort  her  midt  i  et  fremmed  Land,  hvor 
Hadet  til   hans   Nation   var   saa  stort,    og  hvor 

Kystmilitsen  pleiede  at  opfylde  sin  Pligt  meget 
samvittighedsfuldt?  Og  erfarede  Bernadette,  at 
la  Costa  havde  huset  en  Fremmed,  en  Engelsk- 
mand, der  var  saa  godt  som  en  Spion,  da  var 
Død  eller  Fængsel  i  en  fransk  Fæstning  en  sikker 
Følge  deraf.  Perez  havde  fortalt,  at  Skytten 
havde  hvisket  nogle  Ord  til  Regine.  Hvad  var 
det  for  Ord?  Havde  han  villet  mistænkeliggjøre 
la  Costa  i  hendes  Øine?  —  Blodet  strømmede 
la  Costa  til  Hjertet  —  hvad  vilde  Regine  sige, 
hvorledes  vilde  hun  bedømme  ham?  Skulde 
han,  idet  han  stræbte  at  udføre  en  simpel  Pligt, 

miste  hendes   Agtelse   og  Kjærlighed? En 

Haand  lagde  sig  let  paa  hans  Skulder,  han  foer 
sammen  og  saae  op,  det  var  Regine. 

»Du  er  bekymret,«  sagde  hun,  »og  jeg  veed 
Grunden  dertil ;  vort  Hus  har  inat  havt  en  Fjende 
til  Gjæst.« 

»Saa  har  man  dog  fortalt  Dig  det!  —  Velan, 
Regine,  jeg  kan  ingen'  Hemmeligheder  have  for 
Dig;  det  er  saa.« 

La  Costa  fortalte  nu,  hvad  der  var  hændet 
ham  den  foregaaende  Aften,  og  vedblev  der- 
paa: 

[Forts.] 

En  uartig  Pige. 

Novelle  af  Fr,  Seemann 

(Forts.) 


Idet  jeg  sendte  store  Røgskyer  tilveirs,  van- 
drede jeg  over  Markerne  og  kastede  engang 
imellem  et  Blik  til  de  nærliggende  Skove.  Del 
var  en  vidunderlig  smuk  Egn.  Store  Rækker  af 
Neg  stode  opbundne,  under  disse  opdagede  jeg 
pludselig  Mathilde  og  Forpagterens  to  ældste 
Børn.  Hun  sad  flittigt  og  strikkede,  og  Børnene 
tumlede  sig  om  hende.  Folkene  vare  ved  at 
fortære  deres  Mellemmad,  Forpagteren  kom  hen 
til  os  og  tilbød  os  01.  Det  var  varmt,  og  vi 
toge  mod  Tilbudet. 

»Saadan  Noget,  Frøken,«  sagde  han,  »op- 
leve deres  Forældre  neppe  paa  deres  Landsted 
ovre  ved  Hovedstaden.  Hahaha,  der  er  ingen 
Bønder,  som  sanke  i  Lader,  men  derimod  Re- 
staurationer og  Kromænd.« 

»Aa  jo,«  svarede  jeg,  »men  vore  Land- 
liggere have  sjeldent  Noget  at  bestille  hos  Ager- 
brugerne; til  deres  Villaer  hører  en  lille  Have, 
men  ingen  Mark.« 

»Ja,  men  det  er  Marken,  det  kommer  an 
paa,«  sagde  Jespersen  og  satte  sig  ned  ved 
Siden  af  Mathilde.  »Vil  De  ikke  ogsaa  sætte 
Dem  ned,  Hr.  Adjunkt?« 

Jeg  satte  mig  ved  Mathildes  anden  Side. 

Da  Folkene  atter  skulde  sættes  i  Gang  ved 
deres  Arbeide,  reiste  Forpagteren  sig,  men  bad 
mig  blive  siddende.  Jeg  var  atter  alene  med 
Mathilde.  Hun  talte  om  Høsten,  og  om  at  hun 
glædede  sig  til  om  nogen  Tid  at  komme  med 
for  første  Gang  til  et  Høstgilde. 

»Da  er  jeg  reist,«  sagde  jeg,  >jeg  kan  des- 
værre ikke  opnaae  at  faae  en  Dands  med  Dem.« 

»Ja,  det  er  kjedeligt  nok,«  svarede  hun 
leende. 

Hun  var  denne  Eftermiddag  lystig  stemt,  og 
hendes  lette  Overgivenhed  klædte  hende  ind- 
tagende. Jeg  glemte  Alt  omkring  mig  for  Ma- 
thilde.    Da  lød  Alexanders  Latter  ligeved: 

»Der  sidder  min  Salighed  Adjunkten  og 
Gouvernanten!«  raabte  han. 

Baade  Mathilde  og  jeg  reiste  os.  Alexander 
var  ledsaget  af  sine  Søstre  og  Klara. 

»Ja,«  svarede  jeg,  »Forpagteren  bad  mig 
sidde  ned  og  drikke  et  Glas  01  med  sig,  og 
da  han  gik,  bad  han  mig  blive  og  holde  Frøken 
Langsø  ved  Selskab;  jeg  efterkom  saa  meget 
hellere  den  Opfordring,  som  hun  og  jeg  ere 
gamle  Bekjendte.« 

»Det  er  sandt,  det  ere  de  jo,«  sagde  Alex- 
ander. 

»De  kom  igaar,«  sagde  Oline  henvendt  til 
Mathilde,  »Forpagteren  burde  have  underrettet 
mig  derom,  saa  var  jeg  allerede  i  Formiddags 
kommen  over  til  Dem.« 

»Jeg  kunde  ogsaa  have  fortalt  Dem,  at 
Frøken  Langsø  var  kommen  igaar,  mens  De  var 
borte,«  sagde  jeg. 

»Aa,  De  kunde  have  gjort  det,«  udbrød 
Oline. 

»Oprigtigt  talt,  havde  jeg  i  Formiddags  vig- 
tige Ting  at  tænke  paa,«  svarede  jeg  med  et 
Blik  paa  Klara. 

Da  Selskabet  forlod  Mathilde,  fulgte  jeg  med 
dette.  Oline  gik  hen  ved  Siden  af  mig  og  be- 
gyndte at  udspørge  mig  om  Mathilde.  Jeg  for- 
talte hende,  hvad  jeg  vidste,  idet  jeg  samtidigt 
gjorde  opmærksom  paa,  at  jeg  allerede  et  Par 
Gange  tidligere  havde  talt  om  mit  Bekjendtskab 
til  Forpagterens  Gouvernante. 

»Finder  De  ikke,  at  hun  er  en  smuk  Pige?« 
spurgte  Oline. 

»Hun  har  et  interessant .  Ansigt,«  svarede 
jeg,  »hun  har  voxet  sig  kjøn.« 

»Og  dengang  hun  var  Barn,  gik  hun  for  at 
være  en  uartig  Pige,  ikke  sandt?« 

»Uartige  Børn  blive  tidt  meget  artige,  naar 
de  voxe  til,«  svarede  jeg. 

»De  mener  vel  elskværdige,«  sagde  Oline. 
»Skade,  at  De  ikke  har  kjendt  mig  som  Barn, 
jeg  skal  have  været  meget  uartig.« 

»Og  derfor  mener  De  nu  at  være  bleven 
meget  elskværdig,«  svarede  jeg  leende. 

Spøgende  med  OUne  fulgte  jeg  med  hjem 
til  Gaarden.  De  Andre  gik  et  Stykke  i  For- 
veien,  hvad  de  talte  om,  kunde  jeg  ikke  høre, 
maaske  om  mig;  thi  Mariane  saae  sig  engang 
imellem  tilbage,  og  jeg  syntes,  at  hun  saae  efter 
mig.  Det  faldt  mig  ind,  at  Klaras  Skinsyge  paa 
Mathilde  maaske  kunde  være  bleven  vakt,  saa 
meget  desto  bedre,  tænkte  jeg,  muligviis  kan 
hun  da  faae  Lyst  til  at  reise  fra  Ellehøi  for  at 
unddrage  mig  Mathildes  Selskab. 

I  Løbet  af  Aftenen  talte  hun  Noget  om,  at 
gammel  Kjærlighed  ruster  ikke,  og  Mariane 
stemte  i  med,  jeg  lod  som  jeg  ikke  forstod  Hen- 
tydningerne. Klara  var  trods  sin  begyndende 
Skinsyge  i  ypperUgt  Humør,  og  det  smittede  os 
Allesammen. 

»Vilde  Du  blot  altid  være  som  i  Aften  !< 
udbrød  jeg. 

»Det  fortjener  Du  ikke,«  svarede  hun. 

»Hvorfor  ikke?« 

»Du  kurer  til  andre  Damer  end  mig.  Du 
sidder  paa  Marken  .  .  .« 

»Klara,    hvad  er  det  for  en  taabelig  Tale!« 

»Har  jeg  ikke  selv  seet  det  idag.« 

»Herre  Gud,  kan  Du  tage  mig  det  ilde  op, 
at  jeg  .  .  .?« 

»Jeg  tager  Dig  slet  Intet  ilde  op,  men  Du 
tager  mig  Alting  ilde  op.     Vi  ere  kvit.« 

Da  jeg  vilde  svare,  var  hun  borte.  Jeg  saae 
hende  sammen  med  den  leende  OHne  forlade 
Stuen.  Ikke  for  min  egen,  men  for  Mathildes 
Skyld  blev  jeg  ærgerlig,  hun  var  en  for  god  og 
uskyldig  Pige  til,  at  man  skulde  paadutte  hende, 
at  hun  lod  sig  gjøre  Kur  til  af  en  forlovet  Herre. 
Klaras  Skinsyge,  som  jeg  i  Begyndelsen  havde 
glædet  mig  over,  fremkaldte  nu  andre  Følelser 
hos  mig;  den  vilde  neppe  bevæge  hende  til  at 
forlade  Ellehøi,  men  den  kunde  skaffe  Mathilde 
og  maaske  mig  selv  hundrede  Ubehageligheder. 
Saa  nødigt  jeg  vilde,  maatte  jeg  trække  mig  til- 
bage fra  Mathilde,  og  jeg  vilde  rent  ud  sige 
hende  Aarsagen  hertil.  Den  følgende  Morgen 
vilde  jeg  staae  tidhgt  op,  og  hvis  jeg  mødte 
hende  paa  hendes  Morgentour,  Intet  skjule  for 
hende. 

Det  var  en  henrivende  Sommermorgen. 
Stærene  sade  paa  Gaardens  meget  steile  Tag  og 
sladdrede,  Dugdraaberne  glimrede  paa  Buskene 
og  i  Græsset,  og  Solstraalerne  faldt  lystigt  paa- 
skraa  gjennem  Løvet.  Med  Vellyst  indaandede 
jeg  den  friske,  styrkende  Morgenluft ;  da  jeg  var 
kommen  tidhgere  ud  end  jeg  kunde  vente  Ma- 
thilde,   vandrede    jeg    gjennem    Havens    Gange. 

Jeg  kom  ned  i  den  tidligere  omtalte  Nøddegang, 
hvor  der  fandtes  et  lille  Lysthus.  Ud  fra  dette 
lød  pludselig  Klaras  Stemme,  jeg  hørte  hende 
sige:  > Elskede  Alexander!«  Jeg  styrtede  til  og 
fandt  hende  siddende  paa  Alexanders  Knæ. 

Hun  udstødte  et  Hvin,  da  hun  saae  mig, 
han  saae  brøsigt  paa  mig  og  sagde: 

»God  Morgen,  Hr.  Adjunkt!« 

Jeg  svarede  ikke,  jeg  styrtede  op  paa  mit 
Værelse,  pakkede  i  krampagtig  Hast  mit  Tøi 
sammen  og  løb  ned  til  Fru  Grums  Kudsk,  hvem 
jeg  bad  om  i  en  Hast  at  spænde  for,  da  vigtige 
Forretninger  fordrede  min  Nærværelse  i  Odense 
snarest  muligt.  Herskabet  paa  Gaarden  var 
endnu  ikke  staaet  op;  jeg  tænkte  paa,  mens 
Kudsken  spændte  for,  at  ile  ind  til  Forpagterens 
og  tale  med  Mathilde,  men  hun  var  vist  alierede 
ude  paa  sin  Morgentour.  Desuden  kunde  det 
maaske  give  Anledning  til  ny  ondskabsfuld  Snak, 
hvis  jeg  talte  med  hende  inden  min  Afreise. 

Uden  at  have  sagt  Farvel  til  Nogen  kjørte 
jeg  ud  af  Gaarden.  I  det  Fjerne  saae  jeg  Ma- 
thilde i  sin  lyse  Morgenkjole  vandre  over  Mar- 
kerne; hvad  vilde  hun  sige,  naar  hun  erfarede, 
hvad  der  var  skeet?  Ja,  hvad  vilde  Folk  sige? 
Jeg  var  selv  saa  fuldstændig  betagen  af  Klaras 
Utroskab,  at  jeg  hverken  kunde  samle  mig  eller 
sandse.     Jeg  var  rasende  paa  hende,  paa  Alex- 

ander,  paa  hele  Familien  paa  Ellehøi.  Tilsidst 
udbrød  jeg  uvilkaarligt : 

»Det  var  dog  et  Held,  at  Du  opdagede  Alt 
dette;  thi  var  det  ikke  skeet,  var  hun,  den  let- 
sindige Flane,  rimeligviis  bleven  din  Hustru.« 

Da  jeg  ankom  til  Odense,  var  min  første 
Tanke  at  tage  til  Kjøbmand  Helsted,  men  jeg 
opgav  det;  Klara  og  hendes  Forældre  vare  blevne 
mig  vederstyggelige,  jeg  tog  ind  paa  en  Gjæst- 
givergaard,  og  med  det  første  Tog,  der  afgik, 
reiste  jeg  til  Kjøbenhavn. 

Her  blev  jeg  efterhaanden  roligere,  og  jeg 
begyndte  at  indse,  at  jeg  havde  handlet  overilet 
ved  at  forlade  Valpladsen  paa  den  Maade,  jeg 
havde  gjort;  jeg  skrev  derfor  et  Brev  til  Kjøb- 
mand Helsted,  fortalte  ham,  hvorfor  jeg  havde 
hævet  Forlovelsen  med  hans  Datter  og  lagde 
Forlovelsesringen  inden  i  Brevet.  Min  Ring  bad 
jeg  sendt  til  den  By,  hvori  jeg  var  Adjunkt. 
Sommerferien  var  nu  snart  forbi. 

Derefter  paatrængte  det  Spørgsmaal  sig: 
»Hvad  siger  Mathilde  til  Alt  dette?« 

Dette  Spørgsmaal  maatte  jeg,  indtil  videre, 
lade  henstaae  ubesvaret. 

De  faa  Dage,  jeg  sammen  med  gamle  Venner 
og  Bekjendte  tilbragte  i  Kjøbenhavn,  adspredte 
mig  Noget,  men  efterat  jeg  var  kommen  hjem 
til  den  stille  Provindsby,  grebes  jeg  atter  af 
Sommerferiens  for  mig  betydningsfulde  Begiven- 

heder.  Det  var  især  Mathildes  Billede,  som  kom 
til  at  boe  i  mine  Tanker. 

Da  blev  jeg  en  Dag  ubehagelig  overrasket 
ved,  at  Kjøbmand  Helsted  traadte  ind  af  Døren 
til  mig.  Den  høie,  robuste  Mand  rakte  mig 
Haanden,  som  om  Intet  var  forefaldet  mellem 
mig  og  hans  Datter,  og  som  om  han  ikke  havde 
modtaget  mit  Brev.  Han  havde  ikke  besvaret 
det;  jeg  havde  forgjæves  ventet  paa  at  faae  min 
Forlovelsesring  tilbage.  Han  begyndte  strax  med 
at  fortælle,  at  han  havde  foretaget  Reisen,  for 
at  Alt  igjen  kunde  blive  godt  mellem  mig  og 
hans  Datter.     Jeg  svarede: 

»Det  gjør  mig  ondt,  at  De  har  foretaget 
Reisen  forgjæves.« 

»Det  vil  jeg  saa  Skam  ikke  haabe,«  sagde 
han.  »Aarsagen  til  den  hele  Tvist  mellem  Klara 
og  Dem  søger  jeg  i,  at  I  have  været  for  længe 
forlovede,  og  det  er  jo  paa  en  Maade  min  Skyld. 
Jeg  har  været  en  Gnipind,  jeg  har  ikke  villet 
spæde  Noget  til  Jeres  Husholdning,  skjøndt  jeg 
har  kunnet  det.  Hør  Husby,  gjør  det  nu  godt 
med  Klara,  saa  holde  vi  ikke  Bryllup  om  et 
Aar.  men  om  en  Maanedstid,  og  saa  udbetaler 
jeg  strax  en  Medgift,  lad  os  sige  paa  40,000 
Kroner.« 

[Sluttes.] 

Hansen. 

Original  Novelle. 

[Forts  ] 


Neustadt  vilde  beholde  Billetterne,  fordi  han 
vilde  indbyde  Frøken  Johanne  Søberg  til  at  gaae 
med  paa  Komedie.  Den  unge  Pige  var  for  nogle 
Maaneder  siden  kommen  fra  en  Provindsby  til 
Kjøbenhavn  for  at  gjennemgaae  forskjellige  Kur- 
sus, hun  var  meget  smuk  og  indtagende  og  noget 
fri  i  sit  Væsen;  dette  havde  bragt  Neustadt  til 
at  gjøre  Kur  til  hende.  Han  maatte  optræde 
med  Forsigtighed,  saalænge  hans  Kone  var 
hjemme,  efterat  hun  var  reist,  havde  han  forsøgt 
adskillige  Tilnærmelser  til  Johanne  Søberg,  men 
var  bleven  tilbageviist  med  Haan  og  Spydig- 
heder. Neustadt  var  dog  ikke  Den,  der  saa  let 
opgav  Modet.  Forøvrigt  var  han  ikke  den  eneste 
Tilbeder,  den  smukke  Pige  havde. 

I  Pensionatet  var  der  en  forhenværende 
Hørkræmmer  Balduin  Kleinmann,  en  Mand  paa 
mellem  de  Halvtreds  og  Treds.  Han  havde  for- 
længst opgivet  Forretningen  og  levede  nu  af 
sine  Rentepenge.  Efter  sin  Kones  Død  var  han 
flyttet  ind  i  Neustadts  Pensionat,  hvor  han  gjerne 

vilde  føre  det  store  Ord.  Han  havde  den  Me- 
ning om  sig  selv,  at  han  havde  forfeilet  sin  Be- 
stemmelse her  i  Verden,  og  at  han  vilde  være 
bleven  en  udmærket  Opdagelsesbetjent!  Han 
læste  ipied  stor  Interesse  alle  Forbryderromaner 
og  roste  sig  af  at  være  en  god  Ven  af  forskjel- 
Uge  Opdagelsesbetjente  og  ved  flere  Leiligheder 
at  have  givet  dem  værdifulde  Vink.  I  Pen- 
sionatet havde  han  ladet  sig  forlyde  med,  at 
han  var  paa  Spor  efter  Lampeveismorderen, 
men  Ingen  havde  rigtigt  villet  troe  ham;  thi 
han  ansaaes  ikke  for  den  Mand,  der  havde  op- 
fundet Krudtet.  Johanne  Søberg  havde  bragt 
hans  gamle,  endnu  let  fængelige  Hjerte  til  at 
slaae  hurtigere,  og  han  havde  under  Overveielse, 
om  han  ikke  skulde  gjøre  hende  til  Fru  Klein- 
mann  den  Anden. 

Han  afbrød  Neustadts  Betragtninger  over, 
hvorledes  denne  paa  bedste  Maade  vilde  kunne 
indbyde  Frøken  Søberg  til  at  gaae  med  sig  i 
Kasino,  ved  at  træde  ind  og  sætte  sig  til  Fro- 
kostbordet. Foran  sig  lagde  han  en  Avis  og 
agtede  at  læse  den,  mens  han  spiste. 

»De  er  staaet  sildigt  op  idag,  Kleinmann,« 
sagde  Neustadt. 

»Det  kommer  af,«  var  Svaret,  »at  jeg  iaftes 
var  til  Jubilæum.« 

»Hvis  Jubilæum?« 

»Mit  eget,  begribeligviis.« 

»Ja  saa.  Havde  jeg  vidst  det,  skulde  jeg 
have  sørget  for  en  festlig  Dekoration  af  Spise- 
stuen og  Deres  Værelse,  Deputationer  og  noget 
Sølvtøi.« 

>Aa,  det  var  blot  et  mindre  Jubilæum.  Jeg 
var  igaar  kommen  akkurat  fem  og  tyve  Aar  i 
Beværtningen  > Pærens  Fryd«,  og  saa  mente 
Værten,  at  det  Jubilæum  maatte  feires.« 

»Pærens  Fryd?  det  var  da  et  underligt 
Navn.« 

»Aa,  De  har  vel  nok  hørt  Noget  om  at 
være  blød  paa  Pæren?« 

»Aa  ja.* 

»Det  er  saadan  Noget  som  ikke  at  være 
ved  sine  fulde  Fem.  Men  naar  De  kommer  ned 
i  Sørensens  Beværtning  og  tager  Dem  nogle  Op- 
strammere, saa  bliver  Pæren  igjen  klar,  derfor 
har  Sørensen  kaldt  Beværtningen  for  »Pærens 
Fryd«.« 

»Jeg  begynder  at  forstaae.  Det  var  vel  et 
gemytligt  Jubilæum?« 

-»Om  det  var?  Jeg  blev  behandlet  med  en 
Agtelse,  som  jeg  kunde  have  været  en  Krigs- 
raad,  de  vilde  Allesammen  drikke  med  mig,  og 
da  vi  saa  brøde  op,  vilde  de  Allesammen  følge 
mig  hjem.« 

»Gjorde  de  det?« 

»Javist  gjorde  de.  Men  efterhaanden  som 
vi  gik,  faldt  de  af  paa  Veien.« 

»Hvad  vil  det  sige?« 

»Efterhaanden  som  vi  gik,  faldt  saa  den 
Ene  og  saa  den  Anden  i  Rendestenen,  og  til- 
sidst  var  jeg  ganske  alene.« 

»De  faldt  ikke?« 

»Saagu'  gjorde  jeg  saa,  men  jeg  var  den 
Sidste.  Alle  ni!  raabte  jeg,  da  jeg  faldt;  thi  vi 
havde  været  ni,  da  vi  forlode  »Pærens  Fryd«, 
ni  gemytlige  Kegler.  Ja,  min  Overfrakke  blev 
da  fælt  tilsølet,  og  Trine  har  vel  faaet  Snavset 
børstet  godt  af?« 

De  vedbleve  endnu  i  nogen  Tid  at  tale  om 
Jubilæet,  derefter  tog  Kleinmann  Avisen  og  gav 
sig  til  at  læse.  Pludsehg  slog  han  i  Bordet,  saa 
Glas  og  Tallerkener  dirrede  derved  og  sagde: 

»Nu  er  der  igjen  bortrømt  en  Direkteur  for 
en  Sparekasse,  naturligviis  har  Politiet  ikke 
faaet  fat  paa  ham.     Sikket  Politi  vi  har!« 

»Er  det  ikke  fra  Nykjøbing,  han  er  rømt?« 

»Jovist.« 

»Derfra  er  jo  Frøken  Søberg.« 

»Er  hun!«  raabte  Kleinmann.  »Jeg  maa 
tale  med  hende,  maaske  hun  kan  give  mig  Op- 
lysninger, der  kan  føre  mig  paa  Sporet.« 

»Han  er  vel  allerede  ude  af  Landet?« 

»Maaske  og  maaske  ikke.  Havde  jeg  blot 
hans  Signalement.     Det  maa  hun  kunne  give  mig.« 

Trine  kom  i  det  Samme  ind  med  Kaffe  til 
Kleinmann. 

»Tak  Trine,«  sagde  denne.  »Det  er  farlige 
Tider,  vi  leve  i,  Folk  løbe  bort  med  en  Kasse, 
før  løb  de  bort  med  et  Pigebarn.« 

Han  begyndte  at  spøge  med  Trine,  der  kom 
til  at  fortale  sig  og  røbe,  at  Hr.  Hansen  havde 
været  der  om  Morgenen  og  spurgt  efter  Frøken 
Søberg.  Neppe  havde  hun  sagt  det,  før  Klein- 
manns  vældige  Haand  igjen  faldt  i  Bordet,  og 
han  raabte: 

»Der  har  vi  ham,  Hansen  og  ingen  Anden 
er  Sparekassedirekteuren,  som  er  rømt.  Han 
har  altid  været  mig  en  mistænkelig  Fyr.  Jeg 
har  et  Par  Gange  mødt  ham  paa  Gaden,  naar 
han  ikke  har  været  her,  Frøken  Boisen  har  seet 
ham  i  Theatret,  ja-ja,  hans  rigtige  Hjem  har 
været  Nykjøbing,  og  ved  af  og  til  at  opholde 
sig  her  et  Par  Dage  har  han  maaske  forberedt 
sin  Flugt,  foretaget  forskjellige  mislige  Penge- 
transaktioner, og  naar  han  nu  har  været  her 
imorges,  saa  .  .  .  hm  .  .  .« 

»Har  det  været  en  stor  Uforsigtighed,« 
mente  Neustadt,  der  morede  sig  over  Klein- 
mann. 

»Eller  maaske  for  at  faae  Frøken  Søberg 
til  at  løbe  bort  med  sig,«  mente  Trine. 

»Dertil  er  hun  en  altfor  ærbar  Pige,«  sagde 
Hørkræmmeren. 

»Han  holder  vist  meget  af  Frøknen,«  sagde 
Trine. 


730 


»Hvoraf  slutter  De  det?«  spurgte  Neustadt, 
pludselig  opmærksom. 

»Aa,  jeg  har  seet  ham  tilkaste  hende  saa- 
danne  Øine,  som  det  ikke  er  vanskeUgt  at  tage 
feil  af.  Og  saa  er  Frøknen  langt  mere  tilbage- 
holdende overfor  ham  end  overfor  andre  Herrer.« 

Neustadts  Skinsyge  var  nu  ved  at  blive 
vakt,  men  han  ønskede,  at  Kleinmann  skulde 
rage  Kastanierne  ud  af  Ilden,  han  sagde  derfor: 

»Jeg  begynder  at  troe,  Kleinmann,  at  De 
kunde  være  bleven  en  dygtig  Opdagelsesbetjent. 
Der  er  Noget  i,  at  Hansen  har  været  her  imorges 
for  at  faae  Frøken  Søberg  til  at  løbe  til  Amerika 
med  sig,  han  lader  sig  ikke  nøie  med  en  Kasse, 
men  vil  ogsaa  have  et  Pigebarn  med.« 

Kleinmann,  der  var  færdig  med  sin  Fro- 
kost, havde  nu  reist  sig  fra  Bordet,  der  blev 
afdækket  af  Trine,  derefter  forlod  hun  Stuen. 
Tilsidst  fik  Neustadt  Hørkræmmeren  bragt  saa 
vidt,  at  denne  lovede  strax  at  ville  opsøge  en  af 
sine  Venner  ved  Opdagelsespolitiet  og  henlede 
dennes  Opmærksomhed  paa  Hansens  besynder- 
lige Færd.  Neustadt  begyndte  at  hade  denne 
hemmelighedsfulde  Hansen  og  var  fast  bestemt 
paa  at  mistænkeliggjøre  ham  i  alle  retskafne 
Folks  Øine.  Det  pleier  jo  i  vore  Dage  at  være 
en  let  Sag. 

Før  Kleinmann  gik,  spurgte  Neustadt:  >Er 
De  ikke  en  god  Bekjendt  af  Meubelhandler  Fog- 

man?«  Kleinmann  bejaede  dette,  og  nu  fortalte 
Neustadt,  at  hans  Meubler  vare  leiede  hos  nævnte 
Meubelhandler,  og  at  han  i  længere  Tid  ikke 
havde  betalt  ham  Leien;  de  Penge,  der  skulde 
have  været  brugte  til  at  betale  den,  havde  Neu- 
stadt moret  sig  for  i  sin  Kones  Fraværelse. 
Hørkræmmeren  mente,  at  det  var  en  gal  Historie, 
hvilket  Neustadt  viUigt  indrømmede  og  bad  Klein- 
mann om  at  formaae  Meubelhandleren  til  at  give 
Henstand  med  Betalingen,  han  havde  truet  med 
at  ville  lade  Meublerne  hente,  hvilket  naturhg- 
viis  vilde  blive  en  stor  Skandale. 

Efter  nogle  Indvendinger  lovede  Kleinmann 
at  gjøre  Neustadt  denne  Tjeneste  og  bortfjer- 
nede sig;  den  Sidste  tog  nu  en  Avis  og  satte 
sig  til  at  læse  i  den,  han  vilde  afvente  Frøken 
Søbergs  Hjemkomst.  Der  gik  en  lille  halv  Time, 
Neustadt  var  ved  at  læse  et  Avertissement  om 
Margarine,  det  interesserede  ham,  han  brugte 
Margarine  i  sit  Pensionat,  men  lod  Pensionai- 
rerne  være  i  den  Tro,  at  det  var  Smør,  han 
var,  som  sagt,  ved  at  læse  et  saadant  Aver- 
tissement, da  Frøken  Søberg  traadte  ind.  Han 
reiste  sig,  bukkede  høfligt  og  sagde: 

»Det  glæder  mig,  jeg  traf  Dem.  De  har 
maaske  hørt,  at  Fanny  Strøm  iaften  skal  de- 
butere paa  Kasino,  vil  De  gjøre  mig  den  For- 
nøielse  at  gaae  med  mig  derud?« 

»Jeg  takker  for  Indbydelsen,«  sagde  Jo- 
hanne,  »men  jeg  kan  ikke  modtage  den.« 

»Hvorfor  ikke?« 

»Jeg  har  mine  Grunde.« 

»Det  er  vel,  fordi  De  ikke  vil  gaae  med 
mig?« 

»Oprigtigt  talt,  ja.« 

»Det  er  en  Fornærmelse.« 

»Betragt  det,  for  hvad  De  vil.« 

Hun  gjorde  Mine  til  at  ville  gaae  ind  paa 
sit  Værelse,  der  stødte  op  til  Spisestuen.  Han 
bad  hende  om  at  blive,  han  havde  Noget  at 
ville  sige  hende,  hun  standsede  og  saae  paa 
ham. 

»Frøken,  De  er  fortryllende,«  sagde  han. 

Hun  rynkede  sine  Bryn,  saae  med  Foragt 
paa  ham  og  sagde: 

»For  at  undgaae  Deres  Paatrængenhed,  har 
jeg  besluttet  at  forlade  Deres  Pensionat  den 
Første  i  næste  Maaned.« 

»Frøken  Søberg,  gjør  mig  ikke  til  Deres 
Fjende,  jeg  er  en  farhg  Fjende.« 

»De  er  for  ubetydelig  til  at  være  farlig,« 
sagde  hun  haanligt  og  gik  ind  paa  sit  Værelse. 

Neustadt  stampede  rasende  i  Gulvet.  »Det 
skal  hun  faae  betalt,«  gjentog  han. 

(Forts.) 

Den  afdøde  Prinds  Napoleon  lignede  i  Meget  den 
store  Keiser  Napoleon,  og  ligesom  denne  gjorde  han 
Lykke  hos  Damerne;  det  var  ikke  alene  en  Cora  Pearl, 
han  havde  staaet  i  Forhold  til,  men  ogsaa  høitbegavede 
Damer  som  Georges  Sand  og  Rachel  Felix.  Da  Frindsen 
^eilede  til  Kong  Victor  Emanuels  Datter  Clotilde,  gjorde 
Kongen  ham  opmærksom  paa,  at  Prindsessen  havde  Afsky 
for  Ægteskabet  og  for  Mændene  i  det  Hele  taget,  og  at 
hun  derfor  vilde  give  sin  Beiler  en  Kurv,  Frindsen  bad 
om  en  kort  Underholdning  under  fire  Øine  med  Prind- 
sessen, den  blev  ham  tilstaaet,  og  efter  den  meddelte 
Prindsessen  selv  sin  forbausede  Fader,  at  hun  gav  Prinds 
Napoleon  sin  Haand, 

* 

Om  den  gamle  Borg  Weinsberg  i  Syd-Tydskland 
gaaer  der  mange  Slags  Sagn.  I  en  gammel  Beretning 
hedder  det:  »Anno  1140  da  Kong  Konrad  beleirede  Wefs 
Borg  Weinsberg,  indtog  han  Borgen  tilsidst.  Kvinderne 
tilstode  han  den  Gunst,  at  de  maatte  paa  deres  Skuldi-e 
tage  med  fra  Borgen  det  Kostbareste,  de  eiede.  De  holdt 
Raad  og  bare  deres  Mænd  ud  af  Borgen.  Hertug  Fried- 
rich vilde  forhindre  det,  men  Kongen,  der  havde  moret 
sig  over  Kvindernes  List,  sagde,  at  en  Konges  Ord  aldrig 
blev  taget  tilbage.«  Denne  Begivenhed,  der  er  afbildet 
paa  et  gammelt  Maleri  i  Kirken  i  Weinsberg,  har  be- 
geistret  mangen  tydsk  Digter  til  Sang.  —  Om  Raadstue- 

kjælderen  i  Byen  Weinsberg  forta-lles.  at  i  de  liellige 
Nætter  mellem  Jul  og  Nytaar  høres  der  besynderlige 
Lyde  som  om  En  med  en  Hammer  bankede  paa  Vin- 
fadene; det  er  en  Vinkypers  Aand,  og  jo  stærkere  han 
banker  paa  Fadene,  des  bedre  bliver  Vinen  i  det  nye 
Aar  i  Kvalitet  og  Kvantitet.  —  I  den  nærliggende  Skov 
skal  en  Præst  Giiipfels  Aand  vandre  om.  Han  viser  sig 
i  sin  Præstekjole  og  paa  en  Korsvei  for  den  forskrækkede 
Vandringsmand,  og  hvor  Vandringsmanden  end  flygte 
hen,  bestandig  staaer  Præsten  for  ham.  —  1526  kastede 
oprørske  Bønder  Dietrich  von  Weiter  ud  af  den  romanske 
Kirkes  Taarnvindue;  hver  Paaskenat  gaaer  Ridderen  nu 
med  drønende  Skridt  gjennem  Kirken.  —  I  et  gammelt 
til  det  saakaldte  Kernerhaus  hørende  Taarn,  der  tidligere 
har  været  et  Fangetaarn,  skal  der  heller  ikke  være  hyg- 
geligt, Folket  kalder  det  derfor  Aandetaarnet.  Tæt  Østen 
for  Kernerhaus  ligger  et  Havehus,  der  i  dette  Aarhun- 
dredes  andet  Tiaar  blev  beboet  af  Digteren  Emanuel 
Geibel.  Han  saae  engang  ved  Midnatstid  en  kvindelig 
Skikkelse  i  gammeldags  Dragt  bøie  sig  over  hans  Seng, 
og  i  sin  ældre  Alder  paastod  han  endnu  bestandigt,  at 
det  ikke  havde  været  et  Fantasiebillede,  han  havde  lys- 
vaagen  seet  en  Aand.  —  Vor  Tids  Forfattere  have  ikke 
Besøg  af  Aander. 


Englænderen  Luke  Howard  inddelte  i  dette  Aar- 
hundredes  Begyndelse  Skyerne  i  tre  Klasser,  nemlig: 
Stratus,  Cumulus  og  Cirrus.     De  Første  gaae  lavest;  naar 

Taagen  stiger  tilveirs,  dannes  der  Stratnsskyer,  efterhaan- 
den  stige  Skyerne  høiere  op  og  blive  Cumiilus  eller  Klode- 
skyer, og  høiest  flyve  Cirrus  eller  Fjerskyerne.  De  Sidste 
benyttes  til  Veirforudsigelser.  Man  har  lagt  Mærke  til, 
at  Cirrusskyer  tidt  gaae  forud  for  et  Barometerfald,  der 
bebuder  daarligt  Veir.  Man  har  fundet,  at  det  i  Løbet 
af  24  Timer  vil  blive  daarligt  Veir,  naar  Cirrusskyerne 
gaae  fra  Sydvest  til  Nordvest.  Optræde  Cirrusskyerne 
efter  lang  Tørke,  er  det  et  sikkert  Forbud  paa  Forandring 
af  Veiret.  Komme  Cirrusskyerne  i  12  Timer  fra  Vest  paa 
den  sydlige  Horizont  og  lade  Norden  være  skyfri,  vil 
Vinden  blive  Østen.  Man  kan  vente  flere  tørre  Dage, 
naar  Cirrusskyerne  komme  fra  Sydøst  og  langvarig  Tørke, 
naar  samme  Skyer  kommer  fra  Øst  eller  Nordøst.  Disse 
Skyer  ere  dannede  af  fine  lisnaale.  Det  er  en  bekjendt 
Sag,  at  Veiret  afhænger  af  Vinden,  var  der  ingen  Vind 
til,  da  vilde  de  meteorologiske  Begivenheder  i  Aarets  Løb 
have  samme  regelmæssige  Gang  som  Stjernerne. 


I  Aarhundredernes  Løb  har  det  fæstet  sig  i  Folkets 
Bevidsthed,  at  en  historisk  Begivenhed  er  gaaet  til  paa 
denne  eller  hiinMaade,  bagefter  kommer  saa  Kritiken  og 
påaviser  Feiltagelserne.  Vi  bringes  til  at  tænke  paa  dette 
Forhold  ved  at  læse  Professor  Steenstrups  meget  omtalte 
Værk:  »Vore  Folkeviser  fra  Middelalderen«.  Der  er  nu 
saaledes  Mordet  i  Finnerups  Lade,  hvorom  der  fortælles, 
at  en  Mængde  Sammensvorne,  deriblandt  Marsk  Stig,  vare 
nærværende,    dog   er    det   kun   bestemt  oplyst,    at  Arvid 

Bengtsøn  og  Rane  Jolinsøn  vare  tilstede.  En  anden  Sag 
er  det,  at  andre  Stormænd  have  foranlediget  Mordet.  I 
den  Dom,  som  afsagdes  1287,  erklæredes  de  Skyldige  for 
at  være  Grev  Jacob  af  Halland,  Marsk  Stig,  Niels  Hal- 
landsfar,  Peder  Pors  og  fem  Andre.  Om  Kong  Erik  har 
krænket  Marskens  Hustru,  er  ogsaa  tvivlsomt,  men  der 
er  Sandsynlighed  for,  at  han  har  været  paa  et  Elskovs- 
eventyr den  Nat,  han  blev  dræbt  i  Finnerup  Lade.  Kon- 
gens Tilnavn  var  ikke  Glipping,  men  Klipping.  Ordet 
Klipping  betød  paa  hans  Tid  et  klippet  Faareskind. 

* 
*  * 

Walter  Scott  fortæller  i  sit  interessante  Værk:  »Na- 
poleon Bonapartes  Levned« :  »Den  store  keiserlige  Armee 
rykkede  i  tre  uhyre  Masser  frem  til  Floden  Niemen, 
Kongen  af  Westfalen  i  Retningen  af  Grodno,  Vicekongen 
af  Italien  i  Retningen  af  Pilony  og  Keiseren  selv  mar- 
scherede  til  Nagaraiski,  en  Forpagtergaard,  der  ligger  tre 
Miil  fra  Kowno.  Dengang  Spidsen  af  hans  Kolonner 
naaede  Floden,  der  løber  gjennem  de  uhyre  russiske 
Skove,  red  Keiseren  frem  for  at  undersøge  den  ligeover- 
for liggende  Flodbred.  Da  steilede  hans  Hest  og  kastede 
ham  af.  »Et  slemt  Varsel,«  raabte  en  Stemme,  »en  Ro- 
mer vilde  vende  om«.  Man  erfarede  aldrig,  fra  hvem 
Stemmen  kom.« 

La  Costa. 


Historisk  Novelle  af  Michael  Gjørup. 
Revideret  af  M.  Goldschmidt. 

[Forts.! 


»Fordømmer  Du  mig  for  det?  Spanierne 
have  reist  sig  mod  Napoleon,  de  bede  Engelsk- 
mændene om  Hjælp,  og  en  Brite  har  saa  meget 
Mod  og  Mands  Hjerte,  at  han  trodser  Farer  og 
Død  for  at  underrette  os  om,  at  hans  Nation 
fra  Fjende  er  bleven  vor  AUierede.  Skal  jeg 
støde  en  saadan  Mand  fra  mig,  naar  Forfølgerne 
ere  ham  i  Hælene?  Skal  jeg  lade  ham  blive 
hængt  for  mine  Øine?« 

»Nei,  nei!  jeg  vil  jo  selv  hjælpe  Dig  med 
at  redde  denne  Mand.« 

»Er  det  muligt!« 

»Han  hører  vel  til  mit  Lands  Fjender;  men 
os  Danske  har  han  jo  ikke  villet  gjøre  Ondt  — 
og  din  Frelse  er  afhændig  af,  at  han  kommer 
bort.  Ikke  sandt,  han  kan  ikke  falde,  uden  at 
Du  falder  med?« 

»O,  Regine,  høihjertede,  ædelmodige  Pige!« 

»Men  saa  maa  Du  love  mig,  at  Du  ikke  vil 
benytte  hans  Efterretninger  til  at  fremkalde  Util- 

fredshed  blandt  dine  Folk.  Hvad  kan  det  hjælpe, 
at  de  faae  de  bedrøvelige  Ting  at  vide?  De 
kunne  jo  ikke  komme  bort  alligevel,  og  naar 
jeg  tænker  mig,  at  I  vilde  gjøre  Oprør  og  slaaes 
her  —  lov  mig,  la  Costa,  at  Du  ikke  vil  gjøre 
noget  Ulovligt,  saa  at  jeg  med  god  Samvittighed 
som  dansk  Pige  kan  hjælpe  Dig  med  at  faae 
den  Fremmede  bort.« 

»Jeg  lover  Dig,  at  jeg  i  den  vanskelige 
Stilling,  hvori  jeg  er  sat,  intet  Ulovligt  skal  gjøre 
—  nei,  det  kunde  være  tvetydigt  .  .  .  hvad  er 
Lov  i  saadanne  Forhold?  .  .  .  Jeg  binder  mig 
til,  Regine,  Intet  at  foretage,  som  Du  ikke  vil 
kalde  overensstemmende  med  min  Ære  og  PHgt!« 
sagde  la  Costa,  idet  han  ømt  drog  hende  til  sig. 
»Ja,  min  Regine,«  vedblev  han,  »nu  aander  jeg 
atter  frit;  det  synes  mig,  at  nu,  da  Du  er  ind- 
viet i  min  Hemmelighed,  og  din  Villie  er  med 
mig,  vil  Alt  gaae  godt.« 

»Lad  os  haabe  det!  Men  Mikkel  Skytte 
tier  ikke.  Af  en  eller  anden  Grund  hader  han 
Spanierne,  og  han  er  sikkert  gaaet  til  Hr.  Momsen 
og  hans  Gjæst,  den  franske  Intendant.« 

»Saa  kunne  vi  endnu  idag  vente  en  Hus- 
undersøgelse,  og  hvor  kunne  vi  saa  skjule  En- 
gelskmanden?« 

»Det  er  netop  det,  jeg  har  tænkt  paa,  og 
jeg  troer:  i  Fjendens  egen  Leier.  Mikkel  Skyttes 
Hus  ligger  nede  ved  Stranden,  han  selv  er  ikk 

hjemme,  og  jeg  veed,  at  hans  Søster  af  For- 
valteren er  bleven  kaldt  herop,  saa  der  kan  din 
Gjæst  opholde  sig,  indtil  der  ikke  meer  er  Fare 
her  paa  Gaarden.« 

»O,  min  Regine,  Du  veed  Raad  for  Alt.« 

»Angst  gjør  seende.« 

»O,  lad  mig  taknemlig  sige  det  Rigtigere: 
Kjærligheden  gjør  det!« 

De  gik,  og  la  Costa  skyndte  sig  med  at 
meddele  sin  Gjæst,  at  han  maatte  forandre  Op- 
holdssted. Mr.  Argall  hørte  med  stor  Rolighed 
derpaa  og  tog  dygtig  for  sig  af  Frokosten. 

»Nu,«  sagde  han,  »det  bliver  et  lille  Even- 
tyr, som  vil  kunne  more  mine  Venner  i  London. 
—  Deres  Vin  er  fortræffelig,  Hr.  la  Costa.  Lad 
mig  imidlertid  fortælle  Dem  hele  vor  Plan.  Jeg 
er  ikke  den  eneste  Agent  for  Storbritanien ;  de 
andre  spanske  Korpser  blive  ogsaa  underrettede, 
og  en  Mr.  Robertson  har  maaske  allerede  i  dette 
Øieblik  søgt  at  sætte  sig  i  Forbindelse  med  Ge- 
neral Romana  paa  Øen  Fyen.  Er  Alt  aftalt, 
saa  vil  den  engelske  Admiral  i  Reltet,  Sir  Richard 
Keats,  være  beredt  til  at  tage  Spanierne  ombord 
og  bringe  dem  til  deres  Fædreland.« 

»Det  er  en  stor  Plan,  men  vanskelig.  Hvor- 
ledes kunne  de  Regimenter,  der  ligge  i  Jylland, 
komme  over  til  Fyen?« 

»Ja,  det  er  netop  derfor,  at  jeg  har  be- 
givet mig  hertil.      Ere  alle  Regimenterne   i  Jyl- 

land  enige,  kunne  de  vel  tiltvinge  sig  Over- 
gangen over  Lillebelt.  Jeg  vil  derfor  bede  Dem, 
Hr.  Ritmester,  at  underrette  Deres  Kammerater 
om  vor  Plan,  for  at  de  kunne  være  forberedte.« 

»Jeg  er  beredt  til  at  forsøge  og  vove  Alt; 
jeg  kunde  blot  ønske  at  have  direkte  og  tyde- 
lige Ordrer.« 

»De  kan  gjøre  som  Dem  synes;  De  kan 
selv  bedømme,  om  der  foreligger  Ordrer  eller  ei ; 
jeg  tvivler  ikke  om,  at  jeg  har  en  Mand  for  mig, 
der  veed,  hvad  han  skylder  sin  retmæssige 
Konge.« 

La  Costa  bukkede,  og  den  tro  Perez  traadte 
nu  ind  for  at  føre  Mr.  Argali  til  det  nye  Skjule- 
sted. Engelskmanden  trykkede  la  Costas  Haand 
og  sneg  sig  derpaa  med  sin  Ledsager  bort  ad 
en  af  Borgens  mange  Sidetrapper.  La  Costa 
kastede  sig  paa  sin  Sopha  og  faldt  kort  efter 
mod  sin  Villie  i  en  urolig  Søvn.  Mr.  Argall  og 
Spanieren  begave  sig  forsigtig  i  Retningen  mod 
Skovfogedhuset.  De  gjorde  mange  Omveie  for 
ikke  at  blive  sete  og  naaede  endelig  lykkeUg  og 
vel  Mikkel  Skyttes  Enemærker.  Da  der  var 
blevet  sagt,  at  Skytten  ikke  var  hjemme,  an- 
vendte de  ingen  videre  Forsigtighed,  end  at 
Perez  blev  udenfor,  medens  Mr.  Argall  sorgløst 
traadte  ind  i  Huset.  Men  her  stødte  han  paa 
Hr.  Charles  Momsen  og  Mikkels  Søster  Stine.  En- 
gelskmanden fattede  sig  snart  og  spurgte  paa  Tydsk : 

»Er  Skytten  ikke  hjemme?« 

»Nei,«  svarede  Charles  Momsen. 

»Jeg  er  en  holstensk  Studepranger,«  ved- 
blev Engelskmanden. 

»Hm,  der  kommer  ingen  Studeprangere  paa 
denne  Tid  af  Aaret,«  mumlede  Hr.  Momsen,  og 
hviskede  dernæst  til  Stine:  »Skynd  Dig  op  til 
Skodstrup,  Franskmanden  maa  snart  være  der, 
og  meld  ham,  at  vi  vist  have  Engelskmanden 
her.«  Dernæst  sagde  han  høit:  »Vil  De  behage 
at  vente  lidt.  Skytten  kommer  vistnok  strax.« 

Perez  var,  som  bemærket,  bleven  udenfor, 
Hr.  Charles  Momsen  befandt  sig  altsaa  alene 
med  Engelskmanden.  Man  saae  paa  hinanden 
en  kort  Tid,  og  Ingen  yttrede  Lyst  til  at  be- 
gynde en  Samtale.  Perez  stak  Hovedet  ind  ad 
et  Vindue  og  sagde: 

»Jeg  saae  en  Pige  løbe  herfra,  jeg  kunde 
ikke  forhindre  det.« 

»Godt,«  svarede  Mr.  Argali  og  kastede  sig 
øieblikkelig  over  Momsen,  som  ikke  anede  dette 
Angreb  og  derfor  ikke  satte  sig  til  Modværge. 
Han  blev  i  Hast  bagbunden,  og  Perez  gjorde  sig 
en  speciel  Fornøielse  af  at  lægge  Franskmæn- 
denes Ven  ud  i  Svinestien.  Hr.  Charles  Momsen 
sprællede  og  skreg.  Svinet  skreg  ogsaa,  det  var 
en  Duet,  der  hjertelig  morede  Perez,  og  snart 
vare  baade  han  og  Mr.  Argali  borte  fra  Skyttens 
farlige  Hus. 

Vi  maae  imidlertid  vende  tilbage  til  Skod- 
strup  for  at  se,  hvad  der  imens  er  foregaaet. 

VTI. 

Hr.  Jens  Grubbe  havde  været  i  Marken  for 
at  se  til  sit  Korn;  han  var  netop  i  Begreb  med 
at  tage  sig  en  Bid  Brød  og  en  Dram,  da  en 
stor  Mængde  Mennesker  viste  sig  i  Borggaarden. 
I  Spidsen  for  Hoben  gjenkjendte  han  Hr.  Ro- 
bewal  og  den  danske  MiHtsofficer,  og  bag  dem 
saaes  flere  Militssoldater  og  enkelte  Bønder,  be- 
væbnede med  Høtyve  og  Leer.  Han  løb  strax 
ned  for  at  spørge  om  Grunden  til  dette  usæd- 
vanlige Optog,  og  raabte: 

»Men  hvad  er  der  dog  paafærde?  Har 
Engelskmanden  gjort  Landgang?« 

»Nei,«  svarede  Militsoificeren ;  »men  man 
fortæller,  at  den  engelske  Spion,  som  blev  land- 
sat iforgaars  Nat,  skal  være  skjult  her  paa 
Gaarden.  Af  den  Grund  komme  vi  for  at  fore- 
tage en  Husundersøgelse.« 

»Det  behøves  ikke,«  sagde  Grubbe,  »jeg 
huser  ingen  Engelskmænd.« 

»Men  der  er  Andre,  som  kunne  huse  dem 
uden  Deres  Vidende  og  Villie,  Hr.  Grubbe.  Vi 
mistænke  ikke  Dem,  det  være  langt  fra  os,  dertil 
anse  vi  Dem  for  at  være  en  altfor  brav  dansk 
Mand.« 

»Saa  mener  De  vel  sagtens  Ritmester  la 
Costa,  men  ham  kan  jeg  svare  for  som  for  mig 
selv.  Han  huser,  min  Sjæl,  ingen  Englændere 
og  Landsforrædere.« 

»Det  ville  vi  nu  lade  staae  indtil  videre, 
Hr.  Grubbe;  men  der  maae  foretages  en  Hus- 
undersøgelse.« 

»Ja  saa,  taler  De  i  den  Tone  til  mig!  — 
Maa  jeg  ellers  spørge  Dem  om,  hvorfor  De  ikke 
allerede  iaftes  fortalte  mig,  at  De  havde  den 
spanske  Ritmester  mistænkt?« 

»Fordi  vi  først  selv  erfarede  Spionens  Op- 
holdssted denne  Morgenstund.« 

»Og  af  hvem,  om  jeg  maae  spørge?  Sag- 
tens af  en  eller  anden  omflakkende  Kjeltring 
eller  Skærsliber?« 

»Hr.  Grubbe,  Angiveren  staaer  her,  det  er 
Deres  egen  Skytte.« 

»Er  det  Dig,  Mikkel!  Fy  for  Fanden!  Sikken 
en  Rævestreg!  Ja,  han  hedder  ikke  Mikkel  og 
har  ikke  rødt  Haar  for  Ingenting.  Saa  han  har 
fordristet  sig  til  at  rapportere  til  Dem  uden  først 
at  sige  mig,  sin  lovHge  Husbond,  et  Ord?  Naa, 
saadan!  Ja,  Du  er  nok  bleven  gode  Venner 
med  Procesmageren  paa  Skottenborg,  og  det 
skulde  ikke  undre  mig,  om  hele  denne  Historie 
var  bleven  opspunden  for  at  ærgre  mig.  —  Han 
vil  jo  hævne  sig!  Ja  værs'go,  visiteer  De  kun! 
Søg  De  kun  Huset  igjennem  fra  Kjælder  til  Loft! 

Men  dyrt  skal  det  komme  Dem  til  at  staae,  hvis 
De  skamflikker  mig  for  Ingenting!  Det  skal  jeg 
love  for!« 

Officeren  svarede:  »De  maae  gjøre,  hvad 
De  vil,  Hr.  Proprietair;  jeg  gjør  kun  min  Pligt. 
Men  for  at  De  kan  se,  at  der  ingen  Ghicane  er 
med  i  Spillet  imod  Dem,  saa  lad  Deres  Skytte 
berette,  hvad  han  har  meldt  os.« 

Mikkel  Skytte  aflagde  nu  sin  Beretning,  hvis 
Indhold  vi  jo  omtrent  kjende,  og  da  Hr.  Grubbe 
deraf  ikke  kunde  opdage  ringeste  Mistænkeligt, 
sagde  Officeren: 

»Ja,  i  Kongens  Navn  opfordre  vi  Dem  til, 
Hr.  Grubbe,  ikke  at  lægge  os  nogen  Hindring  i 
Veien. « 

Da  Kongens  Navn  blev  nævnt,  studsede 
Grubbe  og  sagde: 

»Ja  værs'go!  Men  jeg  bliver  nu  ved  Mit 
og  siger,  at  det  er  ikke  Andet  end  Lurendreieri 
af  Procesmageren  paa  Skottenborg ! « 

(Forts.) 

En  uartig  Pige, 

Novelle  af  Fr,  Seemann. 

(Sluttet  ) 


»Vil  De  fornærme  mig?«  spurgte  jeg.  »Troer 
De,  at  jeg  lader  mig  kjøbe  til  at  gjøre  det  godt 
igjen?« 

»Gud  bevar  os,  det  var  ikke  min  Mening 
at  fornærme  Dem;  jeg  har  i  al  Venskabelighed 
gjort  Dem  et  godt  Tilbud.  Min  Kone  og  jeg 
kunne  ikke  udholde  at  se  Klara  gaae  og  græmme 
sig;  hun  holder  bestandigt  af  Dem.« 

»Heri  bedrager  hun  baade  Dem  og  sig  selv. 
Jeg  har  seet  hende  hvile  i  en  Andens  Arme; 
lad  hende  holde  Bryllup  med  ham.« 

»De  har  opfattet  den  ulykkelige  Historie 
paa  en  helt  feilagtig  Maade.  Dengang  De  hiin 
Morgen  kom  ned  i  Haven,  havde  den  unge  Grum, 
ganske  mod  Sædvane  opført  sig  meget  paatræn- 
gende mod  Klara,  og  hun  var  bleven  forvirret 
herover. « 

»Aa,  hendes  Forvirring  var  ikke  større  end 
at  hun  kaldte  ham:  Elskede  Alexander.  Hun 
maa  have  givet  Dem  en  aldeles  feilagtig  Frem- 
stiUing  af  Sagen.« 

»De  seer  idag  Alting  i  et  forkert  Lys,  Slaa 
nu  til  Husby,  og  lad  Alt  komme  i  sin  gamle 
Gænge.  Ikke  sandt,  om  en  Maaned  staaer 
Bryllupet,  og  det  skal  blive  et  lystigt  Bryllup.« 

»Det  er  min  bestemte  Beslutning,  at  det  for 
bestandigt  skal  være  forbi  mellem  Deres  Datter 
og  mig.« 

Han  begyndte  at  larmentere  og  at  gjentage, 
at  hatis  Datter  var  høist  ulykkelig,  at  hun  havde 
trukket  sig  tilbage  fra  sine  Veninder,  og  at  jeg 
ikke  kunde  forsvare  at  forspilde  hendes  Frem- 
tids Lykke.  Han  blev  hos  mig  en  Time,  han 
blev  to:  for  at  blive  ham  kvit,  maatte  jeg  fore- 
give, at  jeg  skulde  ud  i  Byen  og  informere.  Vi 
fulgtes  ad  ud  af  Døren ;  han  fortalte  mig,  i  hvilken 
Gjæstgivergaard  han  boede,  og  at  han  om  Af- 
tenen vilde  komme  igjen  og  tale  yderligere  med 
mig  om  Sagen.  Jeg  forsikkrede  ham,  at  det 
ingen  Nytte  vilde  være  til,  og  vi  skiltes. 

Det  var  en  prægtig  Høstdag.  Jeg  vandrede 
ud  af  Byen  for  i  Bo  at  kunne  samle  mine  Tanker. 
Helsteds  Besøg  havde  været  mig  meget  ube- 
hageligt: jeg  havde  haabet,  at  mit  Mellemværende 
med  Klara  for  bestandigt  havde  været  afsluttet. 
Hvorfor  havde  hun  ikke  skrevet  selv?  Hvorfor 
havde  hun  sendt  sin  Fader?  Hun  kjendte  mig 
dog  for  godt  til  at  vide,  at  en  direkte  Henvendelse 
til  mig  fra  hendes  Side  vilde  forblive  ubesvaret. 
Hendes    Fader    betragtede    Forlovelsen    som    en 

Slags  Forretning,  og  han  havde  det  Haab,  at  jeg 
vilde  afslutte  den  med  ham,  naar  han  gjorde 
den  saa  fordelagtig  for  mig  som  muhgt.  Han 
holdt  meget  af  sit  eneste  Barn,  og  derfor  var 
det  naturhgt,  at  han  med  Udholdenhed  vilde  for- 
søge paa  at  befordre  hendes  Lykke.  For  ikke 
at  udsætte  mig  for  at  faae  endnu  en  Samtale 
med  ham,  besluttede  jeg  at  tilbringe  Aftnen  hos 
en  af  mine  Kolleger. 

Næste  Morgen  fortalte  de  Folk,  hos  hvem 
jeg  boede,  at  Kjøbmand  Helsted  havde  to  Gange 
i  Aftnens  Løb  været  i  Huset  og  spurgt  efter 
mig.  Senere  erfarede  jeg,  at  han  ogsaa  havde 
spurgt  efter  mig  paa  Klubben.  Han  havde  sagt 
til  Husets  Folk,  at  han  absolut  samme  Aften 
maatte  have  mig  i  Tale ;  thi  hans  Forretnin,ger 
tvang  ham  til  at  reise  hjem  tidligt  den  næste 
Morgen.  Ved  at  høre  dette,  følte  jeg  mig  lettet, 
og  jeg  haabede  ikke  mere  at  blive  forulempet 
fra  den  Kant. 

En  Dag  modtog  jeg  et  Brev.  hvis  Udskrift 
var  skrevet  af  en  mig  ubekjendt  Damehaand. 
Jeg  aabnede  det  i  Hast  og  saae,  at  Brevet  var 
fra  Mathilde.  I  stor  Spænding  satte  jeg  mig  til 
at  læse  det.     Hun  skrev: 

»Hr.  Adjunkt  Husby! 
De  undres  vistnok  over  at  modtage  dette 
Brev,  og  jeg  har  da  ogsaa  havt  store  Betænke- 
hgheder  ved  at   sende   det  afsted.      Naar  det 

nu  skeer,  er  det,  fordi  jeg  ikke  kan  taale  be- 
standigt at  være  Gjenstand  for  den  største 
Miskjendelse. 

Jeg  skal  stræbe  efter  at  forklare  mig  saa 
tydeligt  som  muligt. 

Den  Morgen,  De  saa  pludselig  reiste  bort, 
var  Klara  ved  Frokostbordet  i  en  meget  ned- 
slaaet  Stemning.  Hun  fortalte,  at  De  længe 
havde  været  jaloux  paa  Alexander,  og  da  De 
havde  truffet  ham  og  hende  siddende  i  Sam- 
tale i  et  Lysthus  i  Haven,  var  Deres  Jalousi 
slaaet  ud  i  lys  Lue,  De  var  bleven  heftig  og 
havde  erklæret  Forlovelsen  for  at  være  hævet. 
Alexander  bekræftede  i  Et  og  Alt,  hvad  Klara 
havde  fortalt,  og  den  Grumske  Families  kvin- 
dehge  Medlemmer  tøvede  ikke  med  at  udtale 
den  mest  uskaansomme  Dom  over  Deres  Op- 
førsel. 

Ved  at  drøfte  Sagen  yderligere,  kom  de 
i  Tanker  om,  den  foregaaende  Dag  at  have 
seet  Dem  sidde  hos  mig  paa  Marken.  Det 
var  rimeligviis  mig,  som  var  Skyld  i  hele 
Skandalen,  idet  jeg  skulde  have  draget  Dem 
fra  Klara.  Det  var  maaske  en  gammel  Kjær- 
lighed, som  var  vaagnet  hos  Dem  paany  osv. 
Ved  at  udspørge  Jespersen  fik  Oline  at  vide, 
at  De,  den  Dag  de  Andre  vare  ude  at  kjøre, 
havde  spadseret  længe  med  mig  i  Skoven,  og 
nu   blev   man   sikker    paa,    at   det   var   mig, 

tTlyksalige,  som  stod  bagved  det  Hele.  De 
kan  tænke  Dem,  at  jeg  har  grædt  mine  mo- 
dige Taarer  herover,  og  det  saa  meget  mere, 
som  Forpagterfamilien  ikke  behandler  mig  med 
samme  Venlighed  som  før;  de  skikkelige  Folk 
tænke  velsagtens:  Der  gaaer  aldrig  Røg  af  en 
Brand,  uden  der  er  Ild  i  den. 

Et  Par  Dage  efter  Deres  Bortreise  tog 
Klara  hjem  til  sine  Forældre  i  Odense.  Jeg 
fik  hdt  mere  Ro.  Men  nu  er  hun  vendt  til- 
bage. Jeg  mødte  hende  igaar  paa  en  Spad- 
seretour  med  Frøknerne  Grum,  tænk  Dem! 
hun  standsede  mig  og  overøste  mig  med  Be- 
breidelser.  Jeg  var  som  himmelfalden  og  brast 
i  Gl^aad.  Frøknerne  Grum  lagde  sig  ikke 
imellem,  og  da  de  forlode  mig,  kneisede  Ma- 
riane med  Nakken  og   sagde   fornemt  til  mig: 

»De  er  en  styg  og  uopdragen  Pige!« 

Heldigviis  er  Alexander  i  Kjøbenhavn, 
ellers  havde  han  maaske  paa  en  eller  anden 
Maade  tilkjendegivet  mig  sin  »moralske  Indig- 
nation« over  min  Opførsel. 

Til  mine  Forældre  kan  jeg  naturligviis 
ikke  skrive  om  Alt  dette,  men  Dem,  min  Barn- 
domsven, der  ikke  vil  misforstaae  mig,  vover 
jeg  at  anmode  om  et  Raad  i  min  ulykkehge 
Stilling. 

Deres 

Mathilde  Langsø!« 

Dette  Brev  satte  mig  i  heftig  Bevægelse.  I 
mine  ensomme  Timer  var  Mathilde  bleven  mine 
Tankers  kjæreste  Gjenstand,  og  jeg  var  begyndt 
at  overveie,  om  jeg  skulde  anmode  hende  om 
at  ledsage  mig  gjennem  Livet.  Nu  var  dette 
efter  Indholdet  af  hendes  Brev  for  lang  Tid 
blevet  umuligt;  thi  forlovede  hun  og  jeg  os  nu, 
vilde  derved  kun  Sandheden  af  de  ufordelagtige 
Rygter,  som  vare  blevne  udspredte  om  os  paa 
EUehøi,  blive  bestyrket. 

Hvilket  Raad  skulde  jeg  give  Mathilde?  At 
opsige  sin  Plads  og  tage  fra  EUehøi.  Men  hun 
vilde  jo  nødigt  tilbage  til  sine  Forældre  i  Kjø- 
benhavn,  og  det  maatte  hun,  hvis  hun  ikke 
kunde  opspørge  sig  en  ny  Plads.  Jeg  lagde  ad- 
skillige Planer,  som  bleve  forkastede,  og  sov  om 
Natten  uroligt;  jeg  saae  i  mine  Drømme  den 
stakkels  Pige  sidde  grædende  paa  sit  Værelse 
og  vente  Hjælp  af  mig.  Den  følgende  Dag  var 
jeg  bleven  roHgere ;  i  ethvert  Tilfælde  kunde  jeg 
meddele  Mathilde,  hvad  der  hiin  Morgen  var 
passeret  i  Haven,  hun  vilde  heraf  kunne  se, 
hvorledes  jeg  var  bleven  bagtalt,  og  at  der 
havde  været  gyldig  Grund  for  mig  til  at  hæve 
min  Forlovelse. 

Jeg  satte  mig  til  at  skrive.  Det  var  det 
første  Brev  til  Mathilde;  en  Mængde  Tanker  og 
Følelser  stormede  ind  paa  mig,  da  jeg  satte 
Pennen  til  Papiret.     Det  blev  et  langt  Brev;  jeg 

fortalte  hende,  at  jeg  havde  havt  Besøg  af  Kjøb- 
mand  Helsted.  og  hvad  der  var  passeret  imellem 
os.  Noget  egenthg  Raad  gav  jeg  hende  ikke, 
men  derimod  bad  jeg  hende  indstændigt  om  at 
skrive  mig  til,  hvis  hendes  Stilhng  paa  EUehøi 
skulde  vedblive  at  være  saa  ubehagelig  som  nu. 
Med  bankende  Hjerte  sendte  jeg  Brevet  afsted 
og  forestillede  mig,  hvad  Indtryk  det  vilde  gjøre 
paa  hende.  Vilde  det  bringe  hende  Trøst? 
Kunde  hun  maaske  gjennem  enkelte  Udtryk  og 
Vendinger  skimte  mit  Hjertes  sande  Tilstand? 

Hvor  længtes  jeg  efter  Svar.  Den  ene  Dag 
gik  efter  den  anden,  det  kom  ikke.  Skulde  hun 
være  bleven  syg?  Skulde  der  være  tilstødt  hende 
en  Ulykke?  Jeg  blev  uroHg,  jeg  kunde  ikke 
sidde  hjemme,  jeg  maatte  ud  i  den  frie  Luft,  ud 
i  det  friske  Efteraar. 

Det   var   en  herlig  Oktoberdag,    Luften  var 
ren  og  gjennemsigtig,  og  ikke  en  Sky  var  at  se 
paa  Himlen.      Det  var  netop  Søndag,    og  Klok- 
kerne klang  smukt  over  Land  og  By.     Postbudet 
bragte  mig  et   Brev,    det  var  fra  hende.      Med 
feberagtig  Hast  aabnede  jeg  det  og  læste : 
»Hr.  Adjunkt  Husby! 
Tak  for  Deres  velkomne  Brev.     Naar  jeg 
ikke   har  svaret  derpaa  før  nu,    er  det,    fordi 
her  er  indtruffet  Begivenheder,  hvis  Udfald  jeg 
først  har  villet  afvente. 

Nogle  Dage   efter   at  jeg  havde  modtaget 

Deres  Svar,  mødte  Forpagter  Jespersen  en 
Morgenstund  Alexander  og  Klara  paa  Marken, 
de  vexlede  bittre  Ord  med  hinanden.  Samme 
Dag  foregav  Klara  at  være  bleven  syg  og 
reiste  hjem.  Men  næste  Morgen  kom  Kjøb- 
mand  Helsted  til  Ellehøi  og  forlangte  at  faae 
Fru  Grum  i  Tale  under  fire  Øine.  Hun  er, 
naar  Alt  kommer  til  Alt,  en  Kone  med  Hjertet 
paa  det  rette  Sted.  Overfor  sine  Børn  er  hun 
svag,  men  hun  taaler  ikke,  at  de  foretage  sig 
noget  Slet.  Helsted  havde  en  lang  Samtale 
med  Fruen,  derefter  blev  Alexander  kaldt  ind. 
Man  hørte  ham  tordne  og  bande  saaledes,  at 
hans  Søstre,  som  lyttede  ved  Døren,  bleve 
angst  og  bange.  Tilsidst  blev  Alexander  dog 
roligere,  og  hvem  kan  skildre  Søstrenes  For- 
bauselse,  da  han  traadte  ind  og  fortalte  dem, 
at  han  var  bleven  forlovet  med  Klara  Helsted. 

»Maa  jeg  gratulere,«  sagde  Mariane,  »jeg 
troede  ellers,  at  Du  kun  vilde  forlove  Dig  med 
en  fornem  Mands  Datter.« 

»Aa,  det  var  en  Grille,«  sagde  han. 
»Seer  Du,  jeg  har  gjort  en  stor  Gjæld  i  Kjø- 
benhavn;  den  hverken  kan  eller  vil  Moder 
betale;  jeg  er  derfor  nødt  til  at  foretrække 
en  rig,  for  en  fornem  Svigerfader.« 

Alt  dette  fortalte  Oline  Jespersens,  som 
igjen  fortalte  mig  det.  Jeg  staaer  nu  fuld- 
stæ^ndig  fen  i  de  brave  Folks  Øine,  de  beklage 

meget,  at  'de  skulle  miste  mig:  thi  jeg  har 
fimdet  det  rigtigt  at  forlade  Ellehøi  til  1ste 
November,  her  er  blevet  mig  for  uhyggeligt. 
Naar  Alt  kommer  til  Alt,  er  det  lettere  at 
bære  store  Ubehageligheder  i  sit  Hjem  end 
smaa  mellem  Fremmede. 
Deres 

Mathilde  Langsø.« 
Dette  Brev  gjorde  mig  inderlig  glad.  Knu- 
den var  løst,  og  al  Bagtalelse  slaaet  til  Jorden. 
Kort  efter  fik  jeg  fra  anden  Side  at  høre,  at 
Alexanders  og  Klaras  Bryllup  allerede  havde 
fundet  Sted ;  Kjøbmand  Helsted  havde  paaskyndet 
det,  og  strax  efter  var  det  unge  Par  reist  til 
Udlandet  og  vilde  blive  borte  et  Aar. 

Skulde    Mathilde    ikke    have    Svar    paa    sit 
Brev?     Jeg  vilde  give  hende  et   mundtligt  Svar. 
naar  jeg  til  Juleferien  kom  til  Kjøbenhavn. 
I  Juleferien  bleve  vi  forlovede. 


-^§4.     ENDE.      4»H$- 

Hansen. 

Original  Novelle. 

[Forts] 


Da  kom  den  meget  omtalte  Hansen,  hilste 
forbindtligt  paa  Neustadt,  bankede  paa  Frøken 
Søbergs  Dør  og  gik  ind  til  hende.  Neustadt 
skyndte  sig  med  at  lægge  Øret  til  Nøglehullet. 
Han  knyttede  Hænderne  af  Raseri  ved  hvad  han 
hørte,  fjernede  sig  fra  Døren  og  sagde: 

»Nu  veed  jeg  Nok,  han  har  indbudt  hende 
til  at  gaae  med  sig  i  Kasino  iaften,  og  hun  har 
taget  mod  hans  Indbydelse.  Det  er  en  uhørt 
Fornærmelse  mod  mig.  Men  jeg  skal  hidse 
Kleinmann  paa  ham.  i  Stedet  for  at  komme  paa 
Kasino,  skal  han  komme  et  andet  Sted  hen. 
Lad  Kleinmann  prostituere  sig,  det  bliver  hans 
Sag,  jeg  drager  Fordelen  deraf.  —  Det  er 
aabenbart,  hun  holder  af  Hansen,  men  hvem  er 
i  Grunden  denne  forbandede  Hansen?« 

For  ikke  at  træffe  sammen  med  Hansen, 
forlod  Neustadt  Spisestuen  og  gik  ud  i  Kjøkkenet 
til  Trine,  hvem  han  fortalte  den  opsigtsvækkende 
Nyhed,  at  Hørkræmmer  Kleinmann  havde  fortalt, 
at  Hr.  Hansen  rimeligviis  var  en  Mand,  der  for- 

nylig  var  rømt  bort  fra  en  Provindsby  med 
mange  Penge,  og  at  han  var  i  Begreb  med  at 
stikke  af  til  Amerika.  Trine  korsede  sig  ved  at 
høre  dette,  og  Neustadt  bad  hende  om  endelig 
at  fortie  det  Hele;  thi  det  vilde  skade  hans 
Pensionat,  hvis  det  kom  ud  blandt  Folk,  at  det 
havde  huset  en  Forbryder. 

»Nu  forstaaer  jeg,«  sagde  Trine,  »hvorfor 
Hr.  Hansen  imorges  var  saa  hemmelighedsfuld. 
Han  maa  gjemme  sig,  for  at  PoUtiet  ikke  skal 
faae  ham  fat.« 

»Det  er  ikke  saa  tosset  tænkt,  Trine,«  sagde 
Neustadt. 

Han  forlod  hende,  for  at  besørge  nogle 
Ærinder  i  Byen.  Hvad  han  havde  forudseet, 
skete;  Trine  kunde  ikke  tie  med  den  store  Hem- 
melighed, hun  gik  ind  til  Johanne  Søberg  og 
fortalte  hende  det  Hele.  Johanne  brast  i  Latter, 
hvilket  forargede  Trine,  der  fuldt  og  fast  troede 
paa,  at  Hansen  maatte   være  en  Kassebedrøver. 

»Men,«  sagde  Johanne,  »Sagen  har  ogsaa 
sin  alvorlige  Side.  Den  viser,  at  Neustadt  er 
en  større  Slyngel,  end  jeg  havde  troet.« 

»Veed  Frøknen  da,  hvem  Hr.  Hansen  er?« 
spurgte  Trine. 

»Naturhgviis,«  sagde  Johanne,  »han  er  Den, 
han  udgiver  sig  for  at  være.« 

Denne  Samtale  blev  afbrudt  af  Hansen;  da 
Trine  saae  ham,    skyndte  hun   sig  bort  med  et 

komisk  betuttet  Ansigt.  Han  hilse  paa  Johanne 
og  sagde : 

»De  forundrer  Dem  maaske  over,  at  se  mig 
her  igjen,  men  Sagen  er,  at  jeg  har  talt  med  en 
baade  agtværdig  og  elskværdig  ældre  Dame,  Enke 
efter  en  Embedsmand,  og  hun  vil  med  Fornøielse 
indrømme  Dem  et  Værelse  i  sin  Leilighed.« 

»Jeg  takker  Dem  meget  for  deres  Uleilig- 
hed,«  sagde  Johanne.     »Hvem  er  den  Dame?« 

Hansen  opgav  Johanne  Navnet  og  Adresse, 
dernæst  sagde  han: 

»Efter  det.  De  før  fortalte  mig  om  Neustadts 
Paatrængenhed,  vilde  det  maaske  være  bedst, 
De  snarest  muligt   flyttede  fra  dette  Pensionat.« 

»Naar  Fru  Neustadt  kommer  hjem,  og  hun 
ventes  hver  Dag,  vil  jeg  nok  kunne  blive  Maa- 
neden  ud.« 

»Nuvel,  jeg  skal  tage  Ophold  her  i  Pen- 
sionatet, og  Gud  naade  Neustadt,  hvis  han  vover 
paa  at  fornærme  Dem.« 

»Ville  De  og  han  ikke  blive  uenige?« 

»Jeg  foragter  den  Fyr.« 

»Trine  fortalte  mig,  lige  før  De  kom,  at  han 
havde  sagt,  De  var  i  Begreb  med  at  flygte  til 
Amerika.« 

»Jeg?« 

»De  var  fra  en_Provindsby  rømt  bort  med 
en  stor  Mængde  Penge.« 

Hansen  lo,  men  blev  pludselig  alvorlig  og 
sagde : 

»Neustadts  Ondskabsfuldhed  fortjener  at  blive 
straffet.  Jeg  har  Midler  ihænde  til  at  kunne 
straffe  ham.« 

»De?« 

»Ja  netop.  Det  er  jo  Klokken  fem,  her 
spises  til  Middag?« 

»Ja,  hvorfor  spørger  De  om  det?« 

»Jeg  har  nu  mine  Grunde.  Neustadt  skal 
idag  faae  at  vide,  hvem  jeg  er.» 

»Hvem  De  er?     Det  veed  han  jo.» 

»Nei  han  veed  ikke,«  sagde  Hansen. 

»Er  det  da  sandt,  De  er  en  Anden  end  De 
udgiver  Dem  for  at  være?« 

»Frøken  Søborg,  gjør  mig  den  Tjeneste  ikke 
at  gjøre  mig  flere  Spørgsmaal.  Hav  Tillid  til 
mig,  ikke  sandt,  det  har  De  jo?  Alt  skal  bhve 
opklaret,  inden  vi  gaae  i  Kasino.  Og  hør,  gaae 
til  den  Dame,  hvis  Navn  og  Adresse  jeg  har 
opgivet  Dem,  hun  venter  Dem.« 

»Jeg  skal  gjerne  føie  Dem  deri.  Men  .  .  . 
men  .  .  .?« 

»De  kan  ikke  lide  den  Hemmelighedsfuldhed, 
hvormed  jeg  omgiver  mig.  De  begynder  at  tænke 
paa,  hvad  Neustadt  har  fortalt  Trine,  De  mener 
maaske,  at  den  Hansen  begynder  at  blive  en 
fordægtig  Fyr?« 

»De  tager  feil;  jeg  har  fuldstændig  Tillid 
til  Dem.« 

»Desværre  tillader  min  Tid  mig  ikke  at 
blive  her  længer.  Farvel  Frøken,  jeg  vender 
tilbage,  saasnart  det  er  mig  muligt.« 

Han  hilste  og  gik.  Denne  Samtale  havde 
givet  Johanne  meget  at  tænke  paa.  Hvad  betød 
den  Hemmelighedsfuldhed,  hvormed  Hansen  om- 
gav sig?  Han  sagde,  at  Alt  skulde  blive  op- 
klaret; hvad  var  det,  der  skulde  opklares?  Var 
han  alligevel  en  Anden  end  Den,  han  udgav  sig 
for  at  være?  Hun  besluttede  at  besøge  den 
Dame,  der  vilde  leie  hende  et  Værelse,  maaske 
hun  vidste  Noget  om  Hansen. 

I  et  stort  gammelt  Hus  midt  inde  i  Byen 
standsede  Johanne  paa  anden  Sal  ved  en  Dør, 
hvorpaa  der  var  en  blankpoleret  Messingplade 
med  Navnet  E.  F.  Khngenberg,  Etatsraadinde. 
Hun  spurgte  sig  selv,  om  hun  ikke  var  gaaet 
feil,  det  var  jo  besynderligt,  om  en  Dame,  der 
boede  i  en  vistnok  meget  dyr  Leilighed,  havde 
Værelser  at  leie  ud.  Efter  nogen  Tvivl  ringede 
hun  dog  paa,  og  en  Pige  lukkede  hende  op. 
Johanne  spurgte  efter  Etatsraadinden.  Ja,  hun 
var  hjemme. 

Pigen  viste  Johanne  ind  i  et  rigt  udstyret 
Modtagelsesværelse  og  sagde,  at  Etatsraadinden 
strax  vilde  komme.  Johanne  saae  sig  om  og 
sagde  til  sig  selv,  at  det  var  tydeligt,  hun  maatte 

være  gaaet  feil.  Nu  traadte  Fru  Klingenberg 
ind,  en  smuk,  ældre  Dame  med  et  venligt  og 
tillidsvækkende  Ansigt.  Johanne  fremstammede 
Noget  om,  at  hun  vist  var  gaaet  feil,  og  at  Hr. 
Hansen  maatte  have  opgivet  en  urigtig  Adresse. 

»Nei,  han  har  ikke,«^  sagde  Fruen,  « Sagen 
er  den,  at  jeg  gjerne  ønsker  mig  en  Slags  Sel- 
skabsdame, og  det  kan  De  vistnok  godt  forene 
med  at  gaae  paa  Kursus.« 

Det  mente  Johanne,  at  hun  kunde. 

»Tag  mig  det  ikke  ilde  op,«  vedblev  Fruen, 
»da  De  nu  skal  betragtes  som  et  Lem  af  Fa- 
miHen,  ønsker  jeg  gjerne  at  vide  lidt  om  Deres 
Familieforhold.« 

Johanne  fortalte  da,  at  hendes  Fader  var 
en  velstaaende  Kjøbmand  i  Nykjøbing  paa  Fal- 
ster. Hun  var  eneste  Barn.  Faderen  havde 
giftet  sig  anden  Gang  og  faaet  en  Kone,  der  var 
meget  dygtig  til  at  bestyre  et  Hus,  men  hun 
havde  i  de  senere  Aar  bildt  sig  ind,  at  hun  var 
literairt  begavet,  og  de  Samtaler  hun  førte  om 
de  Bøger,  hun  havde  læst,  men  ikke  forstaaet, 
gjorde  tilsidst  Samlivet  med  hende  utaaleligt. 
Johanne  havde  derfor  faaet  Lyst  til  at  komme 
bort  fra  Hjemmet,  og  for  at  opnaae  dette,  havde 
hun  besluttet  at  tage  til  Kjøbenhavn  for  at  per- 
fektionere sig  i  Sprogene.  Hun  roste  sin  Fader 
meget  og  sagde,  at  hun  længtes  ofte  efter 
ham. 

Fruen  havde  med  Opmærksomhed  lyttet  til 
Johannes  Fortælling  og  sagde: 

»Jeg  synes  godt  om  Dem.  Da  jeg  har  hørt, 
at  det  Pensionat,  hvori  De  boer,  ikke  behager 
Dem,  foreslaaer  jeg,  at  De  endnu  idag  flytter 
til  mig.« 

»Jeg  veed  ikke,  om  det  er  gjørligl?« 

»Det  er  det  vistnok.  Skulde  De  se  Hr. 
Hansen,  hils  ham  da  fra  mig.  Jeg  er  ham  tak- 
nemmelig for,  at  han  har  anbefalet  Dem  til  mig.« 

Det  blev  da  saa  godt  som  afgjort,  at  Jo- 
hanne samme  Dag  skulde  flytte  til  Fru  Klingen- 
berg.  Da  hun  var  paa  Hjemveien,  kom  hun  i 
Tanker  om,  at  hun  vilde  have  spurgt  Fruen  ud 
om  Hr.  Hansen,  men  det  var  jo  kommen  ganske 
anderledes  end  hun  havde  ventet.  Johanne 
vidste  ikke  mere  om  Hansen  end  før,  og  han 
var  den  Mand,  som  næsten  bestandig  var  i 
hendes  Tanker. 

En  Aften,  kort  efter  at  hun  var  kommen 
til  Kjøbenhavn,  havde  hun  været  paa  Tivoli  med 
nogle  af  Pensionatets  Beboere,  da  de  vilde  gaae 
hjem,  var  hun  i  Trængslen  bleven  skilt  fra  sit 
Selskab. 

[Sluttee] 

Kjøbenhavnsk  Foraarsvise. 

Mel,    Slutningssang  af  „En  Fortid". 

April,  den  en  og  tyvende, 
Kom  Storken  alt  iaar. 
I  Mai  —  jeg  troer  den  syvende  — 
Kom  vore  Svaler  flyvende 
Og  bragte  deilig  Vaar 
Og  kviddred  og  kviddred  saa  glad  ved  Bondens  Gaard. 

Ei  Skoven  sig  forsinkede, 
Men  sprang  til  Pintsen  ud; 
Det  grønne  Løv  os  vinkede. 
Og  Aaens  Bølger  blinkede 
Saa  skjælmsk  til  grønne  Skud. 
:,:  Violen,  Auriklen  og  Lilien  stod  Brud.  :,: 

Da  mellem  Husfacaderne 
Vi  altid  her  maae  gaae, 
Da  her  er  Sten  i  Gaderne 
Og  Støv  paa  Promenaderne, 
Vi  neppe  Vaaren  saae, 
:,:  Men  ikkun  en  Strimmel  af  Himlen  høi  og  blaa.  :,: 

Ei  saaes  de  grønne  Fletninger 
I  Skovens  høie  Hal; 
Man  lever  for  Omsætninger, 
For  Gjøgl  og  for  Forretninger; 
Det  klingende  Metal 
:,:  Behersker  vort  triste  Humør  og  vor  Moral.  :,: 

Men  har  man  Raad,  saa  kjøber  man 
"•Paa  Landet  sig  et  Sted, 
Og  dette  Landsted  døber  man 
Med  Fruens  Navn  —  saa  løber  man 
Ei  Risiko  derved; 
:,:  Thi  hun  ei,  thi  hun  er  fornøiet  da  dermed.  :,: 

Men  alle,  alle  Staklerne, 
Som  intet  Landsted  har, 
Engang  ud  til  Spektaklerne 
Og  ud  til  Blaar-Miraklerne 
En  Sommersøndag  ta'er, 
:,:  Og  ofte  en  Mængde  i  Vandet  gaaer  saagar.  :,: 

Der  glemmer  man  Aviserne 
Og  Vrøvlet  fra  vor  By, 
Var  ei  saa  høie  Priserne, 
Man  smagte  gjerne  Spiserne, 
Som  er  paa  Bellevue  — 
:,:  Men  nu  til  sin  Madkurv  man  kan  alene  tye.  :,: 

I  Græsset  under  Bøgene 
Man  ligger  nok  saa  glad, 
Man  seer  paa  de  Besøgende 
Og  smiler  til  de  Spøgende 
Og  spiser  saa  sin  Mad 
:,:  Og  tømmer,  og  tømmer  det  hele  Sulefad.  :,: 

Ja,  herlig  er  den  skjønne  og 
Den  lyse,  friske  Skov! 
Derfor  ud  til  det  Grønne,  og 
Den  Tour  vil  sig  belønne,  og 
Den  har  Du  vist  behov. 
:,:  Ja  Vaaren,  ja  Vaaren  er  kommen,  Gud  ske  Lov! 


t_AA,@1@-VV^-» 

Smaatteri. 


En  Aften  i  Eftersommeren  i  »det  mærkværdige  Aar« 
1848  vandrede  afskediget  Referendar  v.  Bismarck  med 
Geværet  og  Jagttasken  paa  Ryggen  langsom  gjennem 
Kliitzer-Skoven  ad  Veien  til  Jarchlin,  fulgt  af  sin  tro 
Diana.  Da  opdagede  han  ved  Skovens  Udkant  en  belæsset 
Høstvogn,  ledsaget  af  flere  Bønder,  som  havde  foretrukket 
at  kjøre  ad  Godsets  kortere  og  bedre  Vei  istedetfor  ad 
Markveien.  Den  bekjendte  Vredesaare  i  Bismarcks  Pande 
svulmede  op,  uforfærdet  traadte  han  hen  til  Bønderne, 
irettesatte  dem,  fordi  de  uden  Tilladelse  kjørte  paa  Veien, 
og,  da  de  gave  trodsige  Svar,  truede  han  dem  med  at 
tage  Vognen  i  Pant.  Aanden  fra  1848  var  imidlertid  over 
Bønderne.  De  vilde  ikke  give  efter,  da  de  vidste,  at 
Magten  var  paa  deres  Side,  og  besluttede  at  sætte  Trods 
imod  Trods.  Bismarck  studsede  et  Øieblik  over  denne 
uventede  Modstand,  rev  imidlertid  strax  efter  Geværet 
fra  Skuldren,  fast  bestemt  paa  at  hævde  sin  Ret.  Bøn- 
derne havde  ogsaa  lagt  Mærke  til  Geværet  og  rev  det  fra 
Eierm anden  trods  Dianas  Gjøen.  Men  Sagen  skulde  ende 
ganske  anderledes.  Man  var  under  denne  Bryden  kommen 
til  Zampel,  en  lille  Flod,  der  flyder  i  Retningen  fra  Kliitz 
til  Jarchlin  i  Rogafloden,  og  hvorom  det  med  Rette  kan 
siges,  at  de  stille  Vande  ere  de  dybeste.     Denne  lille  Flod 

har  hidtil  glædet  sig  ved  en  upaaagtet  Tilværelse.  Bis- 
marck  havde  beholdt  sin  Stok  og  søgte  bestandig  at  faae 
Vognen  tagen  i  Pant.  Da  raabte  en  af  Bønderne:  »I 
Zampel  med  ham!«  Strax  greb  otte  til  ti  kraftige  Arme 
efter  ham,  for,  ubekymret  om  de  Slag,  der  regnede  ned 
paa  Hovederne,  at  kaste  Modstanderen  i  Zampel.  Situa- 
tionen var  bleven  alvorlig;  thi  Bønderne  vilde  vist  ved 
Stokkeslag  have  forhindret,  at  Bismarck  nogensinde  var 
kommen  op  af  Floden  igjen.  Imidlertid  forandrede  Scenen 
sig  pludselig.  En  ny  kraftig  Knippel  var  kommen  til 
Assistance,  det  var  Inspekteur  Sonntag  fra  Jarchlin,  hvem 
Dianas  heftige  Gjøen  havde  hidkaldt  fra  en  nærliggende 
Kartoffelmark.  Bønderne  tabte  Modet,  kastede  Bismarcks 
Bøsse  i  Zampel  og  løbe  deres  Vei,  ladende  Vognen  i 
Stikken.  Bismarck  blev  ikke  længe  i  Jarchlin  og  Kliitz, 
men  gik  sin  glimrende  Løbebane  imøde.  Men  Gods- 
inspekteuren  gik  det  ikke  heldigt,  han  søgte  Trøst  mod 
Livets  Sorger  i  Flasken  og  blev  afskediget  fra  sin  Plads. 
Bismarck,  som  nu  var  bleven  Rigets  Kantsier,  glemte 
ikke  sit  Livs  Redningsmand,  han  gjorde  ham  til  Skov- 
foged og  Jæger,  og  han  lever  nu  glad  og  tilfreds  i  Fyr- 
stens store  Skove. 


Den  bekjendte  Afrikareisende,  Dr.  Schweinfurt,  har 
lienledet  Opmærksomheden  paa  den  store  Betydning, 
Oaserne  have  for  Kjendskabet  til  Oldtidens  Liv.  I  1874 
besøgte  han  den  20  Mile  V.  for  den  ægyptiske  By  Theben 
liggende  Oase  El  Chargeh  og  fandt   her  tydelige  Beviser 

paa  den  store  Kultur,  der  i  den  romerske  Keisertid  havde 
hersket  i  det  nu  forsømte,  folketomme  og  forglemte  lille 
Land.  Dets  Befolkning  blev  dengang  beskyttet  af  fem 
mægtige  Borge,  og  over  200  Brønde  vare  anlagte  til  Lan- 
dets Forsyning  med  Vand.  Paa  hin  Tid  vare  Oaserne 
Forviisningssteder  for  politisk  Kompromitterede.  Der 
findes  en  meget  stor  Mængde  Levninger  fra  Kristendom- 
mens første  Aarhundrede;  thi  denne  Religions  tidligste 
Historie  er  meget  nøle  knyttet  til  Oasernes,  man  behøver 
blot  at  erindre  sig  Navne  som  Antonius,  Pachomius, 
Athanasius,  Makarius  og  Hilarius.  Eftersom  der  ikke  i 
Ægypten,  selv  ikke  i  de  koptiske  Klostre,  har  bevaret  sig 
nogen  Tradition  fra  hiin  Tid,  fortjener  Levningerne  fra 
den  gammel-kristelige  Tid  i  Oaserne  en  ganske  særdeles 
Opmærksomhed.  Et  Sammenstød  af  gunstige  Omstæn- 
digheder har  her  bevaret  Meget  af,  hvad  der  andet  Sted 
er  blevet  ødelagt  af  Menneskehænder  og  Tidens  Tand. 
I  den  ægyptiske  Nildal  er  der  kun  blevet  lidt  tilbage  af 
gammelt  Murværk,  opført  af  brændte  Teglsteen,  dels  som 
Følge  af  Niloversvømmelserne  og  dels  fordi  Materialet  er 
blevet  brugt  til  nyere  Bygninger.  I  Oaserne  derimod, 
hvor  Befolkningen  lidt  efter  lidt  har  aftaget,  og  hvor 
Vandets  ødelæggende  Kraft  er  udelukket,  thi  der  falder 
kun  sjelden  Regn,  have  Bygningerne  bevaret  sig  næsten 
uforandret  til  den  Dag  idag,  og  de  derpaa  anbragte  Ind- 
skrifter og  Billedhuggerarbeider  have  konserveret  sig  for- 
træffeligt. De  fine  Linier,  som  Steenhuggerne  drage  for 
derimellem  at  hugge  Bogstaverne,  findes  endnu  over  Bor- 
gen Oasz  Sejans  Tempel,  paa  hvis  Port  en  Indskrift  for- 

tæller,  at  den  157  efter  Kristi  Fødsel  blev  underkastet  en 
Restauration.  Steenhuggerens  fine  Linier  over  Porten 
have  i  1728  Aar  holdt  sig  lige  saa  bestemte  som  den 
Dag,  de  bleve  trukne.  Ved  Gebel  el  Ter  vise  gammel- 
kristelige  Klippegrave  og  Tilflugtssteder,  som  endnu  ingen 
Muhamedaner  har  skændet,  de  urgamle  Kors  'og  raa 
Madonnabilleder  i  deres  oprindelige  Simpelhed  og  Prunk- 
løshed, og  paa  Bjergets  hvide  Kridtvægge  findes  en  stor 
Mængde  Inskrifter  i  rød  Farve  fra  vor  Tidsregnings  for- 
skjellige  Tider,  baade  i  græsk,  demotisk  og  koptisk  Skrift, 
kristne  og  hedenske  i  Flæng  imellem  hverandre,  mange 
ere  store,  og  Stregerne,  som  staae  paa  den  glatte  Steen, 
meget  fine.  I  Aartusinder  har  Stormen  jaget  gjennem 
disse  Dale,  og  endnu  er  Alt  uforandret  den  Dag  idag. 


Den  berømte  Ægyptolog  og  Sprogforsker,  Professor, 
Dr.  L.  Reinisch  holdt  for  nogle  Aar  siden  i  Ingenieur-  og 
Arkitektforeningen  i  Wien  et  høist  interessant  Foredrag 
over  de  sociale  Tilstande  i  det  gamle  Ægypten  i  det  I9de 
Aarhundrede  før  Christi  Fødsel.  Dette  Foredrag  er  blevet 
gjengivet  i  Wienerbladet  »Presse«.  Dr.  Reinisch  frem- 
hævede, at  efter  den  ægyptiske  Kulturs  Blomstringsperiode 
paafulgte  en  Tid  af  Korruption,  af  Sædernes  Forfald  og 
af  de  mest  tøilesløse  Udsvævelser.  Den  første  Anledning 
hertil  gav  de  talrige  semitiske  —  føniciske,  jødiske  og 
arabiske  —  Kjøbmænd,  som  bosatte  sig  i  Ægypten  og 
forrykkede  det  ægyptiske  Folks  Retsstandpunkt  og  strenge 
Ordenssands    ved    deres    Forretnings-Usancer    og     deres 

Stræben  efter  Gevinst,  (Bevægelse  mellem  Tilhørerne.) 
Først  demoraliseredes  Tjenestefolkene  og  Slaverne,  og 
dernæst  indførtes  et  skamløst  Maitresseregimente,  idet  de 
Store  kjøbte  syriske  og  æthiopiske  Slavinder,  overøste 
dem  med  Rigdomme  og  forsømte  deres  egne  Koner. 
Gamle  ansete  Familier  gik  til  Grunde  og  blev  fattige, 
og  i  deres  Sted  opdukkede  uforskammede  Parvenuer.  Folk, 
der  tidligere  Intet  havde  eiet,  erhvervede  sig  Rigdomme, 
Paladser,  Haver,  Slaver  og  Skatte,  trængte  sig  ind  i  alle 
Samfundets  Kredse  og  fik  endogsaa  Adgang  til  Hoffet. 
Rigdom  benerskede  Alt  og  Alle,  og  Ingen  spurgte  om, 
hvorledes  den  var  bleven  erhvervet.  Det  kom  tilsidst 
dertil,  at  Tyveri  blev  betragtet  som  et  eget  borgerligt 
Haandværk.  Enhver,  som  følte  en  uimodstaaelig  Trang 
til  at  stjæle,  behøvede  kun  at  gaae  til  Magistraten  og 
løse  Borgerskab.  (Almindelig  Munterhed.)  Tyvene  havde 
deres  Oldermand,  hos  hvem  alt  stjaalet  Gods  blev  depo- 
neret. Dersom  den  Bestjaalne  vilde  have  sit  Gods  igjen, 
kunde  han  faae  det,  mod  at  han  betalte,  hvad  man  nutil- 
dags  vilde  kalde  en  Provision.  (Almindelig  Munterhed  og 
Bravo).  Saa  vidt  kom  det  med  Ægypten,  som  tidligere 
havde  udmærket  sig  ved  sin  Arbeidsomhed  og  Flid. 


Om  Ædelstenenes  Oprindelse  fortæller  et  gammelt 
arabisk  Sagn  saaledes:  I  Paradiset  fandtes  et  Tempel, 
som  var  bygget  af  de  kostbareste  Ædelstene.  Intet  Men- 
neske vilde  være  istand  til  blot  tilnærmelsesvis  at  skildre 
denne  Bygnings  Pragt.     Templet  stod  midt  paa  Paradisets 

herlige  Slette,  opbygget  af  Engle,  en  blændende  Hellig- 
dom. Vore  første  Forældre  sang  til  Skaberens  Priis  i 
dens  Gaardes  dæmrende  Skygger;  her  vare  Søilehaller 
og  lange  Korridorer  af  Smaragder  og  Perler,  og  de  kjø- 
lige  Vandstraaler  fra  Springvandene  hævede  sig  op  i  den 
af  Duft  opfyldte  Luft.  Der  fandtes  Altaner  og  Balkoner 
med  henrivende  Udsigter  til  det  Fjerne,  og  her  vandrede 
det  første  Menneskepar  i  syndfri  Kjærlighed  og  Skjønhed. 
Og  Templet  havde  Tinder  og  Kupler  af  Safir,  funklende  i 
Sollyset,  glindsende  i  Stjernelyset.  Templet  omgaves  af 
et  bølgende  Blomsterhav  og  af  alle  Slags  herlige  Frugt- 
træer, og  imellem  dem  flød  en  kølig  Strøm  med  iris- 
farvede  Bølger.  Men  efter  Syndefaldet  ødelagde  tusinde 
Lyn  fra  Nattens  Himmel  det  herlige  Tempel  og  strøede 
dets  Milliarder  Fragmenter  over  den  hele  Jord,  i  Luft- 
kredsen og  i  Havet.  Paa  Grund  af  Kastets  Kraft  sank 
nogle  af  Stykkerne  dybt  ned  i  Jorden,  medens  andre  fløi 
op  i  Atmosphæren  og  dannede  Mælkeveien.  Siden  da 
opsamler  Menneskeheden  med  rastløs  Iver  de  kostbare 
Smaadele,  Ruiner  af  Paradisets  herlige  Tempel  —  sørge- 
lige Erindringer  om  det  tabte  Paradiis. 


Redakteur:    Kapitain  Michael  Gjørup. 
Udgiver:  Th,  Sørensen  (Rudolf  Kleins  Efterfølger). 

Trykt  hos  Chr.  Birch   Gothersgade  65.    EjøbenbaTn. 

La  Costa. 


Historisk  Novelle  af  Michael  Gjørup. 
Revideret  af  M.  Goldschmidt. 

[Forfs.] 


Militsofficeren  besatte  alle  Gaardens  Ud- 
gange, hvormed  Mikkel  Skytte  var  ham  behjæl- 
pelig. Hr.  Grubbe  saae  med  et  gramt  Blik  paa 
disse  Anstalter,  og  da  Militsofficeren  derefter 
bad  ham  om  at  vise  dem  Ritmester  la  Costas 
Værelser,  pegede  han  derop,  men  rørte  sig  ikke 
af  Pletten  og  sagde  ikke  et  Ord.  Militsofficeren 
og  Hr.  Robewal  bleve  ikke  lidet  forundrede  ved 
at  træffe  la  Costa  sovende  paa  sin  Sopha;  dette 
tydede  ikke  paa  nogen  ond  Samvittighed.  La 
Costa  vaagnede  og  betragtede  forundret  de  frem- 
mede Gjæster.  Militsofficeren  forklarede  ham 
Hensigten  med  deres  Besøg.  Ritmesteren  hørte 
roHg  paa  ham  og  sagde  dernæst: 

»Mine  Herrer,  denne  Husundersøgelse  kan 
jeg  for  mit  Vedkommende  ikke  tilstede,  med 
mindre  De  have  en  Fuldmagt  fra  min  Regiments- 
kommandeur  eller  General  Kindelan,  i  saa  Til- 
fælde er  jeg  villig  til  at  lade  Dem  faae  frie  Ad- 
gang til  mine  Værelser.     Har  De  ingen  Fuldmagt 

fra  min  eneste  lovlige  Autoritet,  maa  jeg  un- 
derrette Dem  om,  at  De,  mine  Herrer,  komme 
til  at  drage  bort  med  uforrettet  Sag;  thi  jeg 
saalidt  som  nogen  anden  Spanier  og  Soldat 
taaler,  at  man  krænker  vore  Rettigheder.« 

>Vi  have  ingen  Fuldmagt,«  svarede  Milits- 
officeren,  »men  vi  komme  i  Kongen  af  Dan- 
marks Navn.« 

»Jeg  har  Intet  at  gjøre  med  Kongen  af 
Danmark,«  svarede  la  Costa,  »min  eneste  Konge 
og  Herre  er  Ferdinand  den  Syvende  af  Spanien. " 
For  Tiden  ere  vi  indlemmede  i  et  fransk  Armee- 
korps, dettes  Kommandeur,  Marechallen  af  Pon- 
tecorvo,  er  min  temporaire  Herre,  og  han  har 
ikke  givet  os  nogen  Ordre,  der  byder  os  at  lyde 
Kong  Frederik  den  Sjette;  ja  han  vilde  maaske 
tage  det  ilde  op,  om  vi  rolig  saae  paa,  at  Frem- 
mede anmassede  sig  Ret  over  os.  Vil  De  derfor 
bruge  Magten  i  dette  Øieblik,  min  Herre,  saa  er 
det  paa  Deres  eget  Ansvar.  Et  Skridt  videre  i 
mit  Værelse  er  en  Appel  til  Vaabenmagten. 
Eller  maaske  De,  Hr.  Robewal,  medbringer  en 
Ordre  fra  min  Chef?« 

»Nei,«  svarede  Hr.  Robewal,  »og  jeg  maa 
give  Hr.  Ritmesteren  Ret.« 

Militsofficeren  saae  forbauset  paa  Fransk- 
manden, som  vedblev: 

»I  Deres  Iver,  ja,  jeg  vil  tilføie,  i  vor  Iver, 
have   vi   glemt   denne  vigtige   Fuldmagt  fra  en 

fransk  Autoritet,  og  vi  gjøre  nok]  klogest  i  at 
gaae.« 

»Hvorledes!  Naar  nu  Spionen  skulde  være 
skjult  .  .  .« 

»Det  hjælper  ikke;  vi  maae  anerkjende  Hr. 
Ritmesterens  Ret.  Han  adlyder  ingen  Anden 
end  Marechal  Bernadotte,  og  deri  gjør  han 
meget  ret.« 

Her  blev  Samtalen  afbrudt  ved  Stines  An- 
komst. Hun  var  ganske  stakaandet  og  fortalte, 
at  hun  var  bleven  sendt  af  Hr.  Momsen,  og  at 
Englænderen  var  i  Skovløberhuset.  Denne  Nyhed 
vakte  almindelig  Sensation,  og  man  ilede  bort 
fra  la  Costas  Værelser  for  at  stige  tilhest.  Jens 
Grubbe  talte  meget  triumpherende,  og  Forføl- 
gerne saae  noget  flaue  ud.  Herremanden  fulgte 
med  for  at  være  Vidne  til  Spionens  Paagribelse ; 
men  la  Costa  gik  uroHg  frem  og  tilbage  paa  sit 
Værelse.  Efter  en  kort  Stunds  Forløb  gik  han 
ned  for  at  søge  Regine  og  fandt  hende  i  Daglig- 
,  stuen  siddende  ligbleg.  Da  hun  saae  ham,  brast 
hun  i  Graad.  Han  søgte  at  trøste  hende,  skjøndt 
han  selv  kun  havde  lidet  H^aab.     Hun  sagde: 

»Det  vil  blive  din  Død,  men  ogsaa  min!« 

»Hvor  dine  Ord  smerte  mig,  men  hvor  de 
ogsaa  gjøre  mig  stolt  af  saa  megen  Kjærlighed. 
Vær  rolig;  Du  er  min  gode  Engel;  om  der  saa 
skal  ske  et  Mirakel,  frelses  vi.« 

Han  talte  saa  tilHdsfuldt,    at  hun  et  Øieblik 

hævede  Hovedet,  som  om  virkelig  al  Fare  var 
overstaaet:  men  snart  tabte  hun  atter  Haabet, 
og  han  fandt  tilsidst  heller  ikke  Mere  at  sige. 
Med  Et  hørte  de  Hr.  Jens  Grubbe  stige  op  af 
Trapperne  med  en  hjertelig  Latter.  Regine  ilede 
ham  imøde  og  spurgte,  hvad  der  var  sket.  Han 
kastede  sig  paa  en  Stol  og  vedblev  at  le  uden 
strax  at  kunne  faae  frembragt  et  sammenhæn- 
gende Ord. 

»Ha,  ha,  ha!  Ha,  ha,  ha!  Det  er,  Pinedød, 
det  Morsomste,  jeg  nogensinde  har  oplevet,  ha, 
ha,  ha!«  raabte  Grubbe  og  holdt  sig  i  Siden. 

»Men  bedste,  kjæreste  Fader,  hvad  er  der 
hændet?« 

»Ha,  ha,  ha,  ja,  nu  skal  Du  blot  høre:  Vi 
lister  os  til  Skovfodgedhuset  som  Katten  paa 
Musen.  I  al  Stilhed  omringer  vi  det:  men  der 
var  Intet  at  se;  vi  titter  ind  ad  Vinduerne,  men 
der  var  Ingen  i  Stuen.  Da  høre  vi  Mikkels  Gris 
skrige  paa  det  Forfærdeligste.  »Han  er  i  Svine- 
stien!« raaber  Lieutenanten,  og  vi  styrter  Alle 
derud.  Ha,  ha,  ha!  tænk  Dig,  Regine,  istedetfor 
Engelskmanden,  træffer  vi  —  hvem  troer  Du? 
—  Hr.  Momsen!  med  bagbundne  Hænder  lig- 
gende ved  Siden  af  Svinet!  —  Aa,  jeg  leer 
endnu,  naar  jeg  tænker  derpaa!  —  Vi  skyndte 
os  med  at  befrie  ham,  og  han  fortalte,  at  En- 
gelskmanden og  en  Spanier  ganske  rigtig  havde 
været  i  Mikkels  Hus,   men  at  de  havde  mærket 

Uraad  og  vare  løbne  deres  Vei,  efterat  have 
skjult  Momsen  ude  i  Svinestien.  Jeg  kunde  ikke 
bare  mig  for  at  le  af  dem  Allesammen,  skjøndt 
jeg  ret  af  mit  Hjerte  ønsker,  at  vi  maatte  faae 
fat  paa  denne  engelske  Spion,  det  veed  Gud, 
jeg  gjør!« 

La  Costa  og  Regine  brast  begge  ud  i  en 
hjertelig  Latter;  for  denne  Gang  var  Faren  alt- 
saa  overstaaet. 

»Men,«  spurgte  la  Costa,  »har  man  opgivet 
at  søge  efter  Flygtningen?« 

»Nei;  vær  De  kun  rolig!«  var  Svaret,  »nu 
streifer  man  om  i  hele  Egnen  for  at  fmde  ham. 
Jeg  er  næsten  bange  for,  at  de  ikke  træffer 
ham;  denne  Egn  er  god  at  skjule  sig  i.  —  Men 
jeg  er  bleven  sulten,  hvor  er  Jomfru  Rævsgaard 
henne?  Middagsmaden  maa  være  færdig.  Klok- 
ken er  over  Tolv.« 

Hr.  Jens  Grubbe  gik  ud  i  Kjøkkenet  for  at 
anmode  Jomfru  Rævsgaard  om  at  dække  Bordet. 
Da  han  var  borte,  kastede  Regine  sig  til  la 
Costas  Bryst  og  hviskede: 

»Himlen  være  lovet,  han  er  frelst!« 

»Ja,  min  Regine,  men  nu  gjælder  det,  om 
han  kan  undslippe  sine  Forfølgere.  Perez  er 
ikke  meget  kjendt  i  Egnen.« 

»Gid  han  vilde  vende  tilbage  hertil;  her  er 
Lønkamre,  hvor  Ingen  kan  fmde  ham.  I  det 
østre    Taarn    er    der    et  lille  Værelse   i   Muren 

som  jeg  troer,  at  ikke  engang  Fader  kjen- 
der.« 

Herremanden  kom  tilbage  og  afbrød  al  vi- 
dere Samtale.  Da  man  havde  spist,  traadte 
Mikkel  Skytte  ind  i  Stuen  og  gjorde  et  dybt 
Buk. 

»Ah,  det  er  Mikkel,«  sagde  Grubbe. 

»Husbond  har  sagt,  at  jeg  skulde  komme 
til  Dem  lidt  efter  Middag.« 

»Ja,  jeg  har  ladet  ham  komme  herop,  Mik- 
kel, for  at  give  ham  hans  Afsked.« 

»Go'e  Husbond,  hvad  har  jeg  gjort?« 

»Hvad  Du  har  gjort!  Har  Du  ikke  imorges 
skaffet  mig  ^en  hel  Hær  Soldater  paa  Halsen? 
Jo,  Du  er  en  net  Fyr,  Mikkel!  Og  har  Du  ikke 
sluttet  Venskab  med  ham  paa  Skottenborg'?« 

»Ak,  jeg  troede,  at  Husbond  selv  vilde  blive 
glad  ved,  om  de  fik  fat  paa  denne  Engelsk- 
mand?« 

»Det  vil  jeg  ogsaa;  Ingen  skal  sige  Andet; 
men  Han  burde  være  kommen  til  mig,  Mikkel, 
og  have  fortalt  mig,  hvad  Han  troede  at  have 
opdaget ;  saa  havde  Han  sparet  mig  megen  Ærg- 
relse.« 

»Aah  Husbond,  lad  mig  blive  i  Deres  Tje- 
neste?« 

»Nei,  bort  skal  Du,  Mikkel;  Du  kan  jo  gaae 
til  din  Ven,  Momsen;  han  vil  nok  skaffe  Dig  en 
Bestilling.« 

»Men  De  faaer  dog  ikke  let  nogen  Skytte, 
der  er  saa  flink  som  jeg.« 

»Det  faaer  saa  være.  —  Kom  nu  med  mig, 
saa  skal  Han  faae  sin  Løn.« 

Det  nyttede  ikke,  at  Skytten  vedblev  at 
gjøre  Modforestillinger;  han  blev  dog  jaget  paa 
Porten.  Da  han  var  kommen  udenfor,  knyttede 
han  sine  Hænder,  hævede  dem  truende  mod 
Gaarden  og  sagde  med  et  djævelsk  Grin: 

»Hør,  Jens  Grubbe,  denne  Dag  skal  Du  faae 
betalt;  kan  jeg  herefter  skade  Dig  og  Dine,  saa 
gjør  jeg  det;  ha,  ha,  det  skulde  gaae  underlig 
til,  om  ikke  en  Leihghed  tilbød  sig.  Den  spanske 
Ritmester  har  skjult  Englænderen,  det  tør  jeg 
sværge  paa,  og  jeg  skal  nok  skaffe  Beviser 
derfor. « 

Henad  Eftermiddagen  ankom  Don  Joaquin. 
Han  havde  hørt  et  Rygte  om,  at  en  Engelsk- 
mand var  kommen  iland  for  at  sætte  sig  i  For- 
bindelse med  Spanierne,  og  at  man  mente,  at 
han  var  skjult  paa  Skødstrup.  Han  spurgte  la 
Costa,  om  Rygtet  var  sandt;  men  denne  svarede 
benægtende  og  undvigende.  Man  kom  til  at 
tale  om  Husundersøgelsen  fra  om  Formiddagen,- 
og  Don  Joaquin  kunde  ikke  Andet  end  billige 
la  Costas  Optræden  mod  den  danske  Militsofficer. 
Uden  at  de  bemærkede  det,  begyndte  det  at 
blive  mørkt;  der  bankedes  paa  la  Costas  Dør, 
og   Perez   traadte    ind.       La    Costa    blev   høist 

urolig  ved  at  se  ham  og  bad  ham  vente  lidt 
udenfor;  men  Perez  hviskede  ham  i  Øret,  at 
det  havde  Hastværk,  da  Mr.  Argall  var  i  Nær- 
heden, og  let  kunde  blive  opdaget.  Allerede 
udfriede  Don  Joaquin  la  Costa  af  hans  Vaande 
ved  at  reise  sig  for  at  tage  Afsked;  men  i  det 
Samme  traadte  Mr.  Argall  hurtig  ind  ad  Døren. 
Han  studsede  lidt  ved  at  se  en  Fremmed,  men 
blev  roligere,  da  han  lagde  Mærke  til  hans 
spanske  Uniform.  La  Costa  blev  helt  forlegen 
og  yttrede  ingen  Lyst  til  at  tage  Ordet.  En- 
delig sagde  Perez: 

»Hr.  Ritmester,  Don  Joaquin  vil  vist  ikke 
forraade  Engelskmanden.« 

»Altsaa  var  det  dog  sandt,«  sagde  Don 
Joaquin;  »Hr.  la  Costa,  det  er  ikke  handlet 
aabent  og  venskabelig  mod  mig.« 

»Nei,  svarede  la  Costa,  *men  Hr.  Argalis 
Ankomst  og  Opholdssted  er  ogsaa  Noget,  der 
ikke  kan  være  Gjenstand  for  Aabenhed,  og  selv 
Venskabet  maa  erkjende,  at  jo  Flere  der  ind- 
vies i  Hemmeligheden,  desto  værre  er  det.« 

»Men  han  har  Budskab  til  os  Alle.« 

> Ganske  sandt:  men  hvad  kan  det  hjælpe 
os,  naar  Budskabet  bliver  opdaget  og  Budet 
bliver  hængt?  Hvad  det  gjælder  om  fremfor 
Alt,  er  at  skaffe  ham  i  Sikkerhed.« 

»Hr.  Ritmester,  De  taler  som  en  praktisk 
Mand,«  sagde  Engelskmanden,  »og  hvad  De  har 

gjort  for  mig  i  det  sidste  Døgn,  skal  jeg  aldrig 
glemme.« 

»Tak  mig  ikke,  før  De  er  frelst.  Jeg  har 
været  i  stor  Angst  for  Deres  Skyld;  foreløbig 
troer  jeg  dog,  at  De  nu  er  i  Sikkerhed;  jeg  har 
fundet  Midler  til  at  skjule  Dem  en  Dags  Tid  her 
paa  Gaarden.  Men  hvorledes  skulle  vi  faae 
Dem  ud  af  Landet?« 

»Inat  eller  imorgen  vil  den  engelske  Brig 
igjen  nærme  sig  Kysten;  maaske  jeg  da  kan 
smugle  mig  ombord.  Men  jeg  er  træt,  tillad,  at 
jeg  kaster  noget  af  mit  Overtøi.« 

Don  Joaquin,  som  havde  været  et  taust 
Vidne  til  denne  Samtale,  tog  nu  Ordet  og  tak- 
kede la  Costa  for  den  Fare  og  Uleihghed,  han 
havde  paataget  sig  for  alle  Spaniernes  Skyld; 
han  bad  om  Undskyldning  for  sine  foregaaende 
Yttringer  og  endte  med  at  bede  om  Nyheder 
fra  Spanien. 

Da  man  ikke  godt  kunde  afslaae  ham  denne 
Bøn,  sendte  la  Costa  Perez  ned  efter  Aftensmad 
for  at  blive  fri  for  et  overflødigt  Vidne. 

Imedens  nu  Don  Joaquin  hører  om  de  Ny- 
heder, Mr.  Argall  havde  medbragt,  ville  vi  lytte 
til  en  Samtale,  der  paa  samme  Tid  bliver  ført 
i  Jens  Grubbes  Dagligstue. 

Jomfru  Rævsgaard  sidder  og  strikker  paa 
Forhøiningen  ved  Vinduet    og  Herremanden  har 

kastet  sig  i  Sophaens  ene  Hjørne  og  ryger  paa 
en  stor  Merskumspibe. 

»Ja,«  sagde  Jomfruen,  »De  veed,  at  jeg 
altid  har  været  Dem  et  tro  Tyende ;  derfor  siger 
jeg  min  Mening  rent  ud.  Det  er  saamænd  vist 
og  sandt,  at  Jomfru  Regine  og  Ritmesteren  havde 
meget  travlt  sammen,  dengang  De  var  tagen  bort 
med  de  Andre  for  at  fange  den  engelske  Spion. 
Ja,  og  det  er  Hgesaa  vist,  at  de  To  har  et  godt 
Øie  til  hinanden.« 

»Hm! ...  Ja,  men,  omsaavar?  Ritmesteren 
er  dog  en  flink  Mand.« 

»Ja,  men  det  er  en  Spaniol,  og  naar  han 
reiser  herfra,  saa  veed  vi  jo  ikke,  om  han 
kommer  tilbage  igjen.« 

»Det  maa  Regine  jo  selv  have  betænkt. 
Og  han  er  sgu  ingen  Nar,  han  kommer  nok  til- 
bage til  saadan  en  god  Gaard,  hvis  han  ikke 
bUver  skudt  i  Krigen.« 

»Gud  frie  os!  Blev  han  skudt  i  Krigen, 
vilde  kanske  Jomfru  Regine  tage  sin  Død  der- 
over. Ja,  vist  er  det  en  flink  Mand,  men  en 
daarhg  Frier:  bliver  han  forlovet  med  Regine, 
er  der  da  al  muhg  Udsigt  til,  at  den  Forlovelse 
gaaer  overstyr;  og  hvad  skal  der  saa  blive  af 
Jomfru  Regine?  Unge  Piger,  som  engang  have 
været  forlovede,  bliver  det  ikke  saa  let ;  hun 
kommer  da  til  at  leve  som  gammel  Jomfru,  og 
det   er  ikke    behageligt,   Hr.  Grubbe.      Desuden 


779 


vilde  De  vel  ogsaa  have,  at  Deres  Svigersøn 
skulde  kunne  overtage  Gaarden  efter  Dem,  naar 
De  bliver  gammel  og  .  .  .« 

»Aa,  den  Tid,  den  Sorg;  hvorfor  skal  jeg 
nu  plage  mig!  Hm!«  vedblev  Jens  Grubbe  og 
slog  Laaget  paa  Pibehovedet  op  og  i.  »Ja,  der 
er  noget  Sandt  i,  hvad  hun  siger,  Jomfru  Rævs- 
gaard;  men  naar  Regine  gjør  af  Ritmesteren  og 
han  af  hende,  saa  skal  han  have  hende,  om  det 
saa  ikke  var  for  Andet  end  for  at  ærgre  Mom- 
sen, den  Halunk.« 

»Men  De  skulde  dog  tale  et  Ord  med  Deres 
Datter.« 

»Jeg  skal  nok  tale,  naar  Tid  er!  Lad  hun 
mig  om  det!  Jeg  skal  nok  tale.  Regine  taler 
ogsaa  nok  til  mig,  naar  Tid  er.  Skulde  jeg  ikke 
kunne  lade  min  Datter  skjøtte  sig  selv,  er  hun 
ikke  en  brav  og  forstandig  Pige,  hvad?  Katten 
rive  i  alle  Sladdersøstre!  Naar  det  nu  var 
Løgn,  hvad  vilde  saa  Regine  sige,  og  hvad  vilde 
Ritmesteren  tænke?  Jeg  har  selv  Øine,  jeg  skal 
nok  se.  Lad  hun  blot  mig  om  det  Altsammen! 
Men  Forlovelser  og  Liebschafter,  det  er  visse 
Folk  saa  stive  i;  med  Kaffe  og  Forlovelse  kan 
man  faae  Fruentimmerne,  hvorhen  det  skal  være.« 

Jomfru  Rævsgaard  afviste  denne  Reskyld- 
ning  paa  det  Bestemteste,  men  Jens  Grubbe 
vedblev : 

»Ti  Hun  nu  bare  stille:   det  er  ikke  Hende 


780 


alene.  Naar  jeg  kommer  til  Randers  og  besøger 
den  gamle  Kammerjimkerinde  Høgh,  plager  hun 
mig  saa  ikke  altid  med  sine  Forlovelser?  Det 
Løierlige  er,  at  hvorvel  hun  forlover  saa  Mange, 
har  hun  dog  ikke  kunnet  faae  sin  egen  Datter 
anbragt;  hun  er  rigtignok  noget  spids  i  det  og 
har  et  Hoved,  der  har  samme  Figur  som  et 
Hønseæg.  Og  saa  løber  disse  gamle  Fruentimmer 
sammen  og  lægger  Planer  for  de  Unge,  og  han 
skal  have  hende,  og  hun  skal  have  ham,  og 
Sludder  er  det!  Fjerde  Mand  spiller  under 
Bordet,  Jomfru  Rævsgaard.« 

»Jeg  kan  ikke  høre  Dem  saaledes  rive  ned 
paa  os  stakkels  Fruentimmer,«  sagde  Jomfruen 
hulkende;  »jeg  har  aldrig  i  mine  Dage  gjort  et 
Mandfolk  noget  Ondt.  Og  jeg  vil  jo  heller  ikke 
være  fjerde  Mand,  naar  De,  Hr.  Grubbe,  bare 
selv  vil  tage  Dem  af  de  To.« 

»Ja,  det  er  det  netop!  Hun  vil  puffe  mig 
ind  i  det,  at  jeg  skal  være  tredie  Mand,  men 
selv  vil  Hun  ikke  være  med,  Hun  vil  bare  støbe 
Kuglerne.  Men  det  kan  jeg  selv  .  .  .  naa,  tud 
nu  ikke ;  Tingen  har  jo  ikke  Jav ;  vi  kan  da  se 
det  Hele  an  nogle  Dage,  tag  saa  Forklædet  fra 
Øinene  og  skaf  os  lidt  Aftensmad.« 

vni. 

Det  er  en  bekjendt  Sag,  at  Engelskmændene 
under  den  forrige  Krig  ofte  gjorde  smaa  Land- 

gange,  dels  for  at  fylde  Vand,  dels  for  at  for- 
syne sig  med  Slagtekvæg. 

I  denne  Anledning  var  der  blevet  udstedt 
flere  kongelige  Forordninger,  som  dog  aldrig 
bleve  strengt  overholdte,  da  de  vare  uhensigts- 
mæssige og  trykkende  for  Beboerne.  Saaledes 
blev  der  befalet,  at  alle  Baadeeiere  skulle  stille 
Kaution  for,  at  de  ikke  vilde  misbruge  deres 
Baade  eller  lade  Andre  afbenytte  dem,  at  alle 
Baade  skulde  trækkes  paa  Land  og  lægges  under 
Kystmilitsens  Opsigt,  og  at  Ingen  maatte  fiske 
uden  Øvrighedens  Tilladelse;  det  blev  endvidere 
forbudt  at  have  Lys  om  Aftenen  eller  Natten  i 
Vinduer,  der  vendte  ud  mod  Stranden,  og  at 
lade  Kreaturer  græsse  paa  Strandkanten  og  udad- 
gaaende  Odder,  naar  et  fjendtligt  Skib  var  Kysten 
nærmere  end  to  Mile.  Hr.  Jens  Grubbe  holdt 
meget  af  Vildandejagten  og  havde  derfor  et  Par 
Seilbaade,  hvormed  han  undertiden  seilede  ud 
til  et  Par  smaa  Holme  for  at  skyde  Fugle.  Disse 
Baade  var  det  ikke  faldet  Nogen  ind  at  lægge 
under  militær  Kontrol,  og  det  var  paa  dem,  at 
Begines  Tanker  fæstede  sig,  da  der  blev  Tale 
om  at  sætte  Mr.  Argali  ud  til  den  engelske  Brig. 

En  smuk  Eftermiddag  blev  derfor  den  ene 
Baad  gjort  istand,  for  at  Regine  og  la  Costa, 
der  fortalte,  at  han  var  en  kyndig  Sømand,  kunde 
foretage  en  Seiltur.  Man  havde  und erha anden 
faaet  at  vide,  at  Hr.  Momsen  netop  samme  Dag 

gjorde  et  stort  Gilde,  hvortil  Militsofficeren  var 
indbudt,  og  medens  man  der  smedede  Planer 
til  Mr.  Argalls  Paagribelse,  haabede  Regine  at 
befri  ham. 

Alt  gik  efter  Ønske,  Mr.  Argali  smuttede 
ubemærket  i  Baaden,  og  Perez  blev  taget  med 
for  at  være  behjælpelig  ved  Seilene.  Da  man 
satte  fra  Land,  var  der  ikke  et  Menneske  at  se 
i  Nærheden,  og  snart  gyngede  Baaden  for  en 
frisk  Vind  ude  paa  Bølgerne. 

Alle  vare  glade  over,  at  det  var  gaaet  saa 
godt,  og  hist  ude,  en  Milsvei  fra  Land,  laa  den 
engelske  Brig  for  Anker. 

»Min  troe  Perez,«  sagde  la  Costa,  »har  Du 
Lyst,  vil  jeg  ogsaa  lade  Dig  gaa  ombord  i 
Briggen;  Du  vil  da  hurtig  og  sikkert  naae  dit 
kjære  Spanien,  hvorefter  Du  længes  saa  meget.« 

»Tak,  Herre!«  raabte  Perez,  »ved  St.  Jago, 
det  er  et  smukt  Tilbud,  jeg  længes  lige  saa 
meget  efter  Spanien  som  en  Yngling  efter  sin 
første  Elskerinde,  men  jeg  vil  dog  blive  hos 
Dem  og  dele  Ondt  og  Godt  med  mine  Kamme- 
rater.« 

»Bravt  talt,  min  Ven,«  sagde  Mr.  Argall, 
»det  er  i  Nødens  Tid,  at  man  skal  vise  sin 
Troskab.  Jeg  har  ikke  glemt,  hvorledes  Du 
hjalp  mig  den  Dag,  vi  maatte  binde  den  danske 
Laird  i  en  Svinesti,  og  se  her  en  lille  Erindring, 
som  Du  maa  modtage.« 

Mr.  Argali  trykkede  en  Pung  i  Haanden 
paa  Perez  og  sagde  derpaa  til  la  Costa: 

»Men  hvorledes  kan  jeg  vise  mig  erkjendtlig 
mod  Dem,  Hr.  Ritmester  ?  Min  Gjæld  til  Dem  er 
saa  stor,  at  den  umulig  kan  betales.  Vil  De 
være  min  Ven,  vil  De  love  engang  at  besøge 
mig  i  England,  hvis  der  skulde  komme  lykkelige 
Tider?« 

»Det  lover  jeg,«  sagde  la  Costa. 

»Og  tag  da  Deres  smukke  Brud  med;  ja, 
jeg  feiler  vist  ikke,  naar  jeg  mener,  at  den  ædle 
Dame,  som  idag  har  frelst  mig,  engang  i  Tiden 
vil  blive  Deres  Hustru?« 

Regine  rødmede,  og  la  Costa  svarede : 

»Om  et  Øieblik  skulle  vi  skilles,  Mr.  Argali, 
jeg  troer  derfor  at  kunne  sige,  at  De  har  gjættet 
rigtig.  Men  jeg  vil  paa  samme  Tid  tilføie,  at 
skjøndt  De  skylder  hende  Deres  Frelse,  saa  er 
hun  sit  Fædreland  hengiven  med  Liv  og  Sjæl, 
og  at  det  ikke  er  Engelskmanden,  men  min  Ven, 
hun  har  villet  redde.« 

»Jeg  forstaaer  og  agter  den  ædle  Dames 
Følelser,«  svarede  Mr.  Argali,  »og  det  er  mit 
inderUgste  Ønske,  at  England  og  Danmark  snart 
maa  bHve  gode  Venner.« 

Snart  mødte  man  en  Baad  fra  Skibet,  og 
Mr.  Wilson  blev  meget  glad  ved  at  gjense  Mr. 
Argall.  Den  sidste  sprang  over  i  den  anden 
Baad  og  vexlede  endnu  et  varmt  Haandtryk  med 

sine  nye  Venner.  Baade  Regine  og  la  Costa 
vare  rørte  ved  Afskeden ;  han  hviskede  til  Regine  : 

»Blot  et  dristigt  Spring  over  i  denne  Baad, 
og  vor  Lykke  er  fast  begrundet.« 

»Nei,  nei,«  sagde  Regine  og  trak  sig  gysende 
tilbage  i  sin  Faders  Baad. 

Man  vendte  nu  og  satte  Koursen  imod  Land. 
Aftenen  var  kommen,  det  var  skyet  og  næsten 
mørkt,  og  Vinden  løiede  af.  En  Stund  sade 
Alle  tause  og  saae  efter  den  bortdragende  Baad, 
som  snart  havde  naaet  Skibets  Side. 

»Nu  er  han  hjemme,«  sagde  Regine. 

»Ja,  nu  er  han  hjemme,«  gjentog  la  Costa, 
»o,  hvo  der  ogsaa  havde  et  Hjem!« 

»Har  Du  ikke  sagt,   at  Du   har  fundet  et?« 

»Ak  jo,  min  Elskede!  Men  er  ikke  selve 
denne  Seillads  Vidnesbyrd  om  Alt,  hvad  der 
truer  —  dog,  jeg  Utaknemlige,  saalænge  jeg 
blot  har  Dig,  har  jeg  ogsaa  Lykken.« 

»Frist  den  ikke  ved  at  tale  saadan!  Men 
lad  os  haabe  det  Bedste!« 

»Ja,  lad  os  haabe.  Men  hvad  er  det?  Du 
ryster,  er  Du  syg?« 

»Nei,  nei,  der  kom  blot  en  Gysen  over 
mig,«  svarede  Regine.  »Jeg  veed  ikke,  jeg  bhver 
saa  bedrøvet.« 

(Sluttes.) 

Hansen. 

Original  Novelle. 

[Forts.] 


Da  havde  en  Herre  hilst  paa  hende  og  til- 
talt hende,  hun  havde  fortalt  ham,  hvem  hun 
var,  og  at  hun  var  bleven  skilt  fra  sine  Be- 
kjendte,  han  havde  da  tilbudt  hende  sin  Led- 
sagelse, som  hun  halvt  modstræbende  havde 
taget  imod.  Underveis  havde  han  sagt,  at  han 
bar  det  ikke  ualmindelige  Navn  Hansen,  og  at 
han  var  Handelsreisende,  men  haabede  snart 
at  kunne  begynde  en  Forretning  selv.  I  Fre- 
deriksborggade havde  han  høfligt  budt  Godnat, 
og  Johanne  havde  ventet  aldrig  mere  at  faae 
ham  at  se. 

Men  et  Par  Dage  efter  var  han  flyttet  ind 
i  Pensionatet,  og  Johanne  mærkede  snart,  at 
hun  ikke  var  ham  ligegyldig.  Efterhaanden  var 
hendes  Hjerte  blevet  draget  til  ham,  og  hans 
Opførsel  var  saaledes,  at  hun  i  den  sidste  Tid 
ventede,  hver  Gang  hun  saae  ham,  at  han  vilde 
frie.  Hun  spurgte  sig  selv:  »Mon  han  vil  gjøre 
det  i  Kasino  iaften?« 

Hørkræmmer    Kleinmann    havde    imidlertid 

ikke  været  ledig.  Han  havde  truffet  en  yngre 
Opdagelsesbetjent  og  inviteret  ham  ned  i  »Pæ- 
rens Lyst«  paa  et  Glas  Portviin.  Det  var  ikke 
blevet  ved  et  Glas;  Kleinmann  fortalte  om  sin 
Mistanke  til  Hansen,  i  Begyndelsen  lyttede  Be- 
tjenten til  med  nogen  Tvivl,  men  ved  det  tredie 
Glas  Portviin  mente  han,  at  der  dog  kunde  være 
Noget  i,  hvad  Kleinmann  fortalte  om  Hansen. 
Efter  at  have  drukket  det  fjerde  Glas,  reiste 
Begge  sig  for  at  begive  sig  til  Pensionatet,  hvor 
Kleinmann  vilde  gjøre  Betjenten  bekjendt  med 
Lokaliteterne. 

Han  førte  ham  ind  i  Spisestuen,  hvor  de 
ikke  traf  Nogen,  og  kom  i  Tanker  om,  at  det 
kunde  være  godt  at  faae  en  halv  Baier  ovenpaa 
den  megen  Portviin.  I  den  Anledning  begav 
Kleinmann  sig  ud  i  Kjøkkenet  til  Trine  for  at 
bede  hende  om  at  bringe  to  halve  Baiere. 
Imens  han  var  borte,  traadte  en  ældre  Herre 
ind  i  Spisestuen,  hilste  og  sagde  til  Betjenten: 

»Jeg  er  Kjøbmand  Søberg  fra  Nykjøbing, 
jeg  .  .  •<^ 

Betjenten  afbrød  ham  ved  at  sige: 

»Fra  Nykjøbing?  De  er  maaske  Spare- 
kassedirekteur?« 

»Aa  ja,  jeg  er  Direkteur  for  en  mindre 
Sparekasse,«  sagde  den  Fremmede,  »men  hvor- 
for spørger  De  om  det?« 

*Saa  er  De  anholdt.« 

»Hvad  skal  det  betyde?« 

»Mit  Navn  er  Henriksen,  jeg  er  Betjent  ved 
Opdagelsespolitiet,  her  er  mit  Skilt,  behag  at 
følge  med.« 

»Det  Hele  maa  være  en  Misforstaaelse,  jeg 
er  kommen  her  for  at  besøge  min  Datter.« 

»Det  bliver  der  ikke  Noget  af.  De  maa 
følge  med  til  Hovedstationen.« 

»Men  saa  hør  dog  .  .  .« 

»Er  der  nogen  Feiltagelse  tilstede,  vil  den 
der  bhve  opklaret.« 

Kleinmann  kom  ind  og  saae  Betjenten  i  Be- 
greb med  at  forlade  Stuen  sammen  med  en  an- 
den Herre. 

»Bliv  lidt,«  sagde  Kleinmann,  »jeg  har  be- 
stilt en  Baier  til  os.-f 

»Jeg  har  ikke  Tid,  jeg  har  gjort  en  god 
Fangst,«  var  Svaret. 

»Min  Herre,«  begyndte  den  Fremmede,  hen- 
vendt til  Hørkræmmeren,  »De  har  maaske  dette 
Pensionat,  De  .  .  .« 

»Nei,  jeg  er  Hørkræmmer  Kleinmann.« 

»Jeg  er  .  .  .« 

»De  maa  afbryde  denne  Samtale,«  sagde 
Betjenten  til  den  Fremmede,  »følg  mig.«  Til 
Kleinmann  sagde  han:  »Det  er  nok  den  rigtige 
Sparekassedirekteur ;  det  var  heldigt,  jeg  kom 
herop.« 

»Han  der  er  ikke  Hansen,«  sagde  Hør- 
kræmmeren til  Betjenten. 

»Saa  er  der  maaske  noget  Andet  iveien 
med  Hansen;  Farvel!« 

Betjenten  og  den  Fremmede  gik,  Kleinmann 
stod  betuttet  tilbage :  hvad  betød  Alt  dette  ? 
Hvem  var  den  fremmede  Herre?  Hørkræmmeren 
gik  med  lange  Skridt  frem  og  tilbage  i  Stuen. 
Kort  efter  kom  Johanne  Søberg  hjem,  Kleinmann 
hilste  galant  og  fortalte,  at  en  fremmed  Herre 
her  i  Pensionatet  nylig  var  bleven  anholdt  af 
Opdagelsesbetjent  Henriksen.  Johanne  studsede 
og  sagde: 

»Her  bliver  ret  hyggeligt  at  være.« 

»Han  hørte  ikke  til  os,«  sagde  Kleinmann, 
»jeg  havde  aldrig  seet  ham  før.« 

»Mig  kan  det  være  Hgegyldigt,«  sagde  hun, 
»jeg  forlader  idag  dette  Pensionat.« 

»Forlader  De  os?     Forlader  De  os  virkeligt?« 

»Ja,  jeg  gjør.« 

»Det  gjør  mig  ondt,  det  gjør  mig  Pinedød 
ondt.  Hør,  lille  Frøken,  før  De  forlader  os,  har 
jeg  Noget,  jeg  vil  sige  Dem.  Seer  De,  jeg  er 
en  Mand  i  mine  bedste  Aar,  ingen  Aarsunge,  og 
jeg  har  gode  Rentepenge.  Jeg  er  ogsaa  kjed  af 
dette  Pensionatsliv,  jeg  kan  forbandet  godt  lide 
Dem,  og  derfor  spørger  jeg  Dem,  om  De  vil 
være  min  Kone?» 

»Det  veed  Gud,  jeg  ikke  vil!«  foer  det  ud 
af  Johanne. 

»Nu,  ja-ja,  smaa  Skridt,  De  kan  jo  be- 
tænke Dem  derpaa.« 

»Det  er  ikke  alene  Neustadt,  som  fornærmer 
mig,  men  nu  skal  jeg  ogsaa  høre  paa  .  .  .« 

»Har  Neustadt  fornærmet  Dem?«  spurgte 
Kleinmann.  »Har  han,  en  gift  Mand,  villet  gjøre 
sig  behagehg?  Fy,  det  kan  jeg  ikke  lide  ham 
for,  men  seer  De,  jeg  er  Enkemand  og  har  Lov 
til  at  udtale  mig  om  mine  Følelser  til  hvilket 
Pigebarn,  jeg  vil.« 

»Saa  udtal  Dem  til  Andre  end  mig,«  sagde 
Johanne  og  gik  ind  paa  sit  Værelse. 

Kleinmann  stod  en  Tid  og  stirrede  paa  den 
lukkede  Dør,  tilsidst  udbrød  han: 

»Havde  jeg  blot  været  tredive  Aar  yngre!« 

Da  han  vilde  gaae  til  sit  Værelse,  mødte 
han  Neustadt,  der  spurgte  ham,  om  han  havde 
været  hos  Meubelhandler  Fogmann. 

»Nei,«  sagde  Kleinmann  gnaven,  »det  fik 
jeg  ikke  Tid  til,  jeg  maatte  have  fat  paa  en  Op- 
dagelsesbetjent  for  at  meddele  ham  mine  Tanker 
om  Hansen.« 

»Ja,  men  De  burde  ogsaa  have  talt  med 
Meubelhandleren.«  sagde  Neustadt. 

»Aa,  jeg  vil  ikke  mere  gaae  Deres  Ærinder,« 
sagde  Hørkræmmeren. 

Neustadt  saae  forundret  paa  ham  og  spurgte : 

»Er  De  vred?     Hvad  er  der  i  Veien?« 

»Det  kan  nu  være  det  Samme.  Jeg  mener 
blot,  at  en  gift  Mand  skal  lade  være  med  at 
spille  Don  Juan.« 

»De  er  gal,  Kleinmann.  De  har  ikke  sovet 
deres  Rus  ud  fra  iaftes.« 

»Aa,  De  er  en  Flommesild.« 

»Vil  De  fornærme  mig?«  spurgte  Neustadt. 
»Jeg  er  for  godmodig  til  at  ville  tage  Deres 
daarlige  Humør  ilde  op.« 

Det  lykkedes  Neustadt  at  berolige  Klein- 
mann, og  han  fik  baade  at  vide,  at  Hørkræm- 
meren havde  faaet  en  Kurv,  og  at  Frøken 
Søberg  havde  beklaget  sig  over  Neustadts  Paa- 
trængenhed.  Han  fik  dog  ikke  Tid  til  nærmere 
at  drøfte  dette  med  Kleinmann ;  thi  Efterretningen 
om,  at  en  ukjendt  Herre  var  bleven  arresteret  i 
Pensionatet,  lagde  fuldt  Beslag  paa  hans  Op- 
mærksomhed. 

»Betjenten  har  dog  vel  aldrig  taget  feil?« 
spurgte  han. 

»Det  veed  jeg  ikke,«  brummede  Kleinmann, 
»det  lader  altsaa  til,  at  Hansen  ikke  er  løben 
bort  med  den  Kasse.« 

»Vi  kunne  senere  drøfte  den  Sag,«  mente 
Neustadt.  »Klokken  vil  snart  være  fem.  Jeg 
maa  ud  at  se,  om  Trine  er  færdig  med  Mid- 
dagsmaden.« 

Vi  kjende   allerede    fire   af  Pensionairerne, 

Herrerne  Hansen  og  Kleinmann,  og  Damerne 
Søberg  og  Boisen.  Foruden  dem  var  der  en 
Femte,  en  Enkefru  Spøttrup,  en  temmelig  trivelig 
Kone  af  Middelhøide  og  med  et  Fuldmaaneansigt. 
Hun  levede  kun  for  Bysladder  og  for  Mad  og 
Drikke;  hendes  Mand  havde  nok  havt  en  Part  i 
en  Tømmerhandel 

Hansen  var  ikke  tilstede  ved  Middagsbordet, 
men  alle  de  Andre.  Johanne  var  taus  og  noget 
forlegen,  .  desto  mere  veltalende  vare  Fru  Spøt- 
trup og  Frøken  Boisen.  Som  Samtalen  var  bedst 
i  Gang  om  den  i  Pensionatet  forefaldne  Arresta- 
tion, og  midt  under  Maaltidet,  blev  Neustadt 
kaldt  ud,  der  hørtes  høirøstede  Stemmer  i  En- 
tréen, og  kort  efter  kom  Neustadt  ind  med  et 
Ansigt  blussende  af  Vrede. 

»Den  Skandale  kunde  De  have  forskaanet 
mig  for,«  tilraabte  han  Kleinmann. 

»Gud,  hvad  er  der?«  raabte  de  to  ældre 
Damer. 

Før  Neustadt  kunde  svare,  kom  to  Karle, 
ledsaget  af  en  Sagførerfuldmægtig,  ind  i  Stuen, 
og  Karlene  begyndte  at  tage  Maden  af  Bordet. 

»Hør  stop!«  raabte  Kleinmann,  »jeg  er  lige 
begyndt  paa  min  Karbonade.« 

»Indbrud  ved  høilys  Dage,«  hvinede  Fru 
Spøttrup. 

K'arlene  satte  Fade  og  Tallerkener  paa  Gulvet. 
Pensionairerne  toge  hver  sin  Tallerken  i  Haanden. 

»Hvad  skal  det  betyde?«  spurgte  Frøken 
Boisen,  henvendt  til  Neustadt. 

»Det  skal  betyde,«  sagde  Fuldmægtigen,  »at 
Meubelhandler  Fogmann  ikke  længer  vil  lade  sig 
nøie  med  Udflugter ;  Hr.  Neustadt  har  i  lang  Tid 
ikke  betalt  ham  Leien  af  disse  Meubler,  og  nu 
blive  de  hentede.« 

»Ere  alle  Meublerne  leiede?»  spurgte  Fru 
Spøttrup. 

»Ja.» 

»Ogsaa  Sengene?« 

»Ja.« 

»Gud,  hvor  skal  jeg  saa  Hgge  inat?« 

Overvældet  af  sin  Bevægelse,  vilde  hun  sætte 
sig  paa  en  Stol,  men  en  Karl  tog  den  i  det 
Samme,  og  den  tykke  Frue  faldt  paa  Gulvet  med 
Benene  i  Veiret,  og  Karbonaden  med  dertil 
hørende  Sauce  faldt  paa  hendes  Ansigt.  Hun 
udstødte  et  Skrig  af  Forfærdelse.  Kleinmann 
og  Neustadt  ilede  til  for  at  hjælpe  hende  op. 
Hun  begyndte  at  udskjælde  den  Sidste,  der  hørte 
taalmodigt  derpaa,  hans  Selvbevidsthed  og  over- 
legne Mine  havde  forladt  ham,  han  var  aldeles 
overvældet  af  Situationen.  Kleinmann  kløede 
sig  bag  Øret  og  talte  med  Frøken  Boisen  om, 
hvad  her  vel  var  at  gjøre. 

Nu  vilde  Skjæbnen,  at  Fru  Neustadt  i  dette 
Øieblik  med  sine  tre  Børn  kom  hjem  fra  Landet. 

Forbauset  saae  hun  sig  om  i  den  tomme  Spise- 
stue og  spurgte: 

»Hvad  foregaaer  her?« 

Det  var  en  lille,  mager  Kone  med  en  de- 
termineret Mine.  Hendes  Mand  blev  ikke  glad, 
men  snarere  bestyrtet  ved  at  se  sin  bedre  Halv- 
del; før  han  fik  Tid  til  at  svare  paa  hendes 
Spørgsmaal,  havde  Pensionairerne  underrettet 
hende  om  Alt. 

»Dengang  jeg  reiste,«  udbrød  hun,  »havde 
min  Mand  Penge  til  at  betale  Meubelhandleren 
med.» 

»Han  har  brugt  dem  til  at  more  sig  for,« 
sagde  Kleinmann  ondskabsfuld. 

»Har  han  det?«  spurgte  Fru  Neustadt;  med 
forbittrede  Blikke  gik  hun  hen  til  sin  Mand  og 
gav  ham  en  Lussing. 

»Den  har  han  ærlig  fortjent,«  raabte  Fru 
Spøttrup. 

Neustadt  tog  mod  sin  Lussing  og  sagde  ikke 
et  Ord.  Opmærksomheden  blev  bortledet  fra 
ham  ved,  at  en  fremmed  Herre  traadte  ind,  saae 
sig  et  Øieblik  forundret  om  og  strax  ilede  hen 
til  Johanne. 

»Fader,«  raabte  hun  og  fløi  i  hans  Arme. 

»De  gode  Kjøbenhavnere  have  nok  Alle  i 
den  sidste  Tid  mistet  Forstanden,«  sagde  han. 
»Da  jeg  var  her  før,  traf  jeg  en  Opdagelses- 
betjent,  der  anholdt  mig.     Han  paastod,    at  jeg 

var  en  Sparekassedirekteur,  der  var  løben  bort 
med  en  Mængde  Penge.  Jeg  maatte,  enten  jeg 
vilde  eller  ikke,  følge  ham  paa  Politikontoret, 
hvor  det  lykkedes  mig  at  bevise,  at  jeg  var  fra 
Nykjøbing  paa  Falster,  og  fra  det  Nykjøbing  var 
der  Ingen  løben  bort  med  en  Kasse.  Betjenten 
bad  mig  meget  om  Forladelse  og  sagde,  at  Den, 
som  var  Skyld  i  Feiltagelse,  var  en  Hørkræmmer 
Kleinmann,  som  jeg  kunde  træffe  her.« 

^  Kleinmann  saae  i  høieste  Grad  forlegen  ud. 

»Nu  løbe  de  med  min  Seng!«  raabte  Fru 
Spøttrup. 

»Jeg  er  Hørkræmmer  Kleinmann,«  lød  Svaret, 
»men  jeg  er  aldeles  uskyldig  i  Deres  Arrestation.« 

»Betjenten  paastod  det  bestemt.« 

»Jeg  havde  talt  med  ham  om  en  ganske 
Anden,  om  en  Handelsreisende  Hansen,  der  boer 
i  Pensionatet.  I  Formiddags  var  Neustadt  ganske 
enig  med  mig  om,  at  der  var  noget  Fordægtigt 
ved  Hansen,  og  saa  fik  jeg  Henriksen  herop  for 
at  se  paa  Lokaliteterne.« 

»Fy!«  raabte  Frøken  Boisen. 

»Frøken  Boisen,  De  veed,  at  jeg  har  en  fin 
Næse,  De  skal  ikke  raabe  Fy,  før  De  seer  Slut- 
ningen paa  Historien.« 

[Sluttes,] 

Smaatteri. 


Efter  Reformationen  forlangte  i  Tydskland  Brudens 
Slægt  stærke  Garantier  for,  at  Brudgommen,  dersom  han 
hørte  til  en  anden  Troesbekjendelse,  ikke  fik  Bruden  til 
at  gaae  over  til  sin.  Dengang  Greven  af  Sulz  saaledes  i 
1605  ægtede  Grevinde  Agathe  af  Hanau,  udstedte  han 
følgende  mærkelige  Forsikring:  »Jeg,  Rudolph,  Greve  af 
Sulz,  lover  herved  paa  min  grevelige  Ære,  eller  Fanden 
skal  tage  mig,  at  jeg  vil  lade  min  tilkommende  Gemal- 
inde blive  ved  den  lutherske  Religion  og  heller  ikke  give 
hende  nogen  Anledning  til  Frafald.  Jeg  har  hjemme  to 
Bibler,  har  hun  ikke  nok  i  dem,  vil  jeg  kjøbe  hende  to 
til.  Gid  hun  maa  læse  tappert  og  flittigt  i  dem.  Jeg 
forlanger  kun  hendes  Legeme  og  ikke  hendes  Sjæl.  Jeg 
selv  holder  mig  til  den  katholske  Religion,  hvori  jeg  er 
bleven  opdi*aget;  jeg  veed,  at  jeg  er  paa  rette  Vei.  Vil 
hun  ikke  ind  i  Himlen,  maa  hun  for  mig  fare  til  Helvede.« 


Den  bekjendte  Lærde  George  Smith  fandt  i  1875  ved 
Udgravningen  i  Assyrien  af  nogle  Tavler  med  Kileskrift 
en  Beretning  om  Verdens  Skabelse.  Denne  Beretning  be- 
gynder med  en  Beskrivelse  af  Perioden  før  Verdens  Ska- 
belse; dengang  existerede  kun  Chaos  og  Forvirring.    Meget 

livligt  er  Universets  tomme  og  øde  Tilstand  beskreven  og 
Uhyrernes  Skabelse  ud  af  Chaos,  der  blev  behersket  af 
en  kvindelig  Magt  ved  Navn  Tisalat  og  Tiamat.  Det 
himmelske  Væsen  Satans  Fald  skildres;  ærgjerrig  strækker 
han  Haanden  ud  mod  Himmelaandens  Helligdom.  Paa 
en  Vogn  suser  han  gjennem  Himmelrummet,  omgivet  af 
Storme,  med  Tordenkilen  i  Haanden  og  Lynet  foran  sig. 
Dette  Oprør  havde  en  Krig  i  Himlen  tilfølge.  De  onde 
Magter  bleve  beseirede,  og  Guderne  skabte  trinviis  Verden, 
saaledes  som  beskrevet  i  Biblen,  besaae  hver  Gang  deres 
Værk  og  erklærede  det  for  godt.  Sidst  skabtes  Mennesket, 
der  gaaer  opreist,  er  fri  for  Synd  og  skænkes  Sprogets 
Gave  af  Guderne.  Gud  formaner  Menneskene  til  at  være 
gode,  men  de  falde  for  Fristelsen,  forbandes  af  Gud- 
dommen, og  det  er  Aarsagen  til  alle  Onder. 


Teresiani  og  Prussiani  Dengang  Syvaarskrigen  ra- 
sede, vare  Indbyggerne  i  Venedig  deelte  i  to  Partier: 
Teresiani  (det  østerrigsksindede)  og  Prussiani  (det  preus- 
sisksindede). De  stode  fjendtligt  overfor  hinanden,  og 
hvert  Parti  havde  sine  Caféhuse,  hvori  de  samledes.  Selv 
de  fromme  Patres  i  Klostret  S.  Giovanno  e  Paola  havde 
delt  sig  i  Teresiani  og  Prussiani  og  sloges  tappert  i 
Klostrets  Refektorium,  som  Kastevaaben  brugte  de  Bønne- 
bøger, Krusifixer,  Nøgler,  Tallerkener  og  Drikkebægre. 

Den  bekjendte  Emanuel  Swedenborg,  der  i  vor  Tid 
er  kommen  til  Ære  paany,  havde,  mens  han  levede,  flere 
mærkelige  Syner.  Den  tydske  Filosof  Immanuel  Kant 
lod  undersøge,  hvorledes  det  forholdt  sig  med  disse  Hal- 
lucinationer; da  det  var  sket,  kunde  han  ikke  benægte 
dem,  han  skriver  bl.  A. :  :» Lørdag  den  19de  Juli  1759 
Kl.  4  om  Eftermiddagen  landede  Swedenborg,  paa  Til- 
bagereisen fra  England,  i  Goteborg,  hvor  Hr.  William 
Castel  indbød  ham  tilligemed  et  Selskab  paa  femten  Per- 
soner. Kl.  6  om  Aftnen  var  Swedenborg  gaaet  ud  og 
kom  noget  efter  bleg  og  bestyrtet  tilbage.  Han  sagde,  at 
der  netop  var  udbrudt  en  farlig  Ildebrand  i  Stockholm, 
i  Sodermalm  (Goteborg  ligger  omtrent  60  Mil  fra  Stock- 
holm), og  at  Ilden  greb  meget  hurtigt  om  sig.  Han  havde 
ikke  Ro  paa  sig  og  gik  ofte  ud.  Han  sagde,  at  et  Hus, 
der  tilhørte  en  af  hans  Venner,  som  han  navngav,  alle- 
rede laa  i  Aske,  og  at- hans  eget  var  i  Fare.  Efter  atter 
at  have  været  ude,  kom  han  glad  ind,  da  var  Klokken  8, 
og  sagde:  Gud  ske  Lov,  Branden  er  slukket  den  tredie 
Dør  fra  mit  Hus.  Denne  Efterretning  satte  Alle  i  stærk 
Bevægelse,  og  man  gav  endnu  samme  Aften  Lehnshøv- 
dingen  Underretning  herom,  som  derpaa  Søndag  Morgen 
i  en  Samtale  med  Swedenborg  udspurgte  ham  nøiere  om 
Sammenhængen.  Swedenborg  beskrev  Branden  nøiagtig, 
hvorledes  den  var  begyndt,  hvorledes  den  var  hørt  op, 
hvor  længe  den  havde  varet.  Mandag  Aften  ankom  der 
en  Stafet,  der  var  bleven  afsendt  fra  Stockholm  under 
Branden,  til  Goteborg.  I  de  af  ham  overbragte  Breve 
blev  Branden  beskreven  aldeles  ligelydende  med  Sweden- 

borgs  Beretning.  Tirsdag  Morgen  kom  et  kongeligt  Bud 
til  Lehnshøvdingen  med  nærmere  Efterretning  om  den 
Skade,  der  var  foraarsaget,  og  de  Huse,  der  vare  brændte, 
ikke  i  mindste  Maade  afvigende  fra,  hvad  Swedenborg 
havde  sagt.«  —  Kant  fortæller  en  anden  Historie:  Fru 
Marteville  var  Enke  efter  den  hollandske  Gesandt  i  Sver- 
rig,  hun  var  bleven  truet  med  en  Retssag  angaaende 
25,000  Gylden,  som  hun  vidste,  hendes  Mand  havde  be- 
talt, men  hun  kunde  ikke  finde  Kvitteringen.  I  Selskab 
med  flere  andre  Damer  besøgte  hun  Swedenborg  og 
spurgte,  om  han  ikke  ved  Hjælp  af  sin  Gave  som  Seer 
kunde  sige  hende,  hvor  Kvitteringen  var.  »Otte  Dage 
efter«  —  fortæller  Kant  —  »viste  Marteville  sig  for  sin 
Hustru  i  en  Drøm  og  angav  for  hende  et  hemmeligt 
Lukke  i  hans  engelske  Skab,  hvor  hun  vilde  finde  ikke 
blot  Kvitteringen,  men  ogsaa  et  Haarsmykke  med  tyve 
Brillanter,  som  man  troede  var  gaaet  tabt.  Fru  Marte- 
ville, der  var  bleven  gift  anden  Gang,  stod  strax  op  af 
sin  Seng  og  fandt  begge  Dele  paa  det  angivne  Sted. 
Omtrent  Klokken  elve  om  Formiddagen  blev  Swedenborg 
meldt.  Før  den  tidligere  Fru  Marteville  kunde  faae  Tid 
til  at  tale,  sagde  han,  at  han  den  foregaaende  Nat  havde 
seet  adskillige  Aander  og  iblandt  dem  ogsaa  Marteville, 
der  havde  sagt,  at  han  maatte  hen  og  meddele  sin  Kone 
noget  Vigtigt.«  —  Mange  lignende  mærkelige  Ting  for- 
tælles om  Swedenborg,  der  fødtes  i  Stockholm  den  29de 
Januar  1688.  Han  forudsagde  i  et  Brev  til  den  bekj endte 
Wesley  selv  sin  Død,  idet  han  en  Dag  *i  Slutningen  af 
Februar  1772  tilskrev  denne,   at  han  skulde  »gaae  over  i 

Aandeverdenen  den  29de  Marts  for  aldrig  mere  at  vende 
tilbage«.    Det  skete. 


Da  engang  en  dramatisk  Forfatter  i  Paris  aabnede 
en  Skuffe  i  sit  Skrivebord,  faldt  ham  følgende  Brev  i 
Haanden:  »laften,  ikke  sandt?  Jeg  elsker  Dig  saa  høit, 
som  jeg  aldrig  har  elsket  Nogen,  og  som  jeg  aldrig  vil 
kunne  elske  nogen  Anden.  Du  er  mit  Et  og  Alt,  Jeg 
har  kun  et  Ønske,  det  er,  at  vor  Kjærlighed  maa  vare 
gjennem  hele  Livet.  Din  o.  s.  v.«  —  Dette  Brev  uden 
Datum  var  skrevet  for  10  Aar  siden  af  en  fransk  Skue- 
spillerinde. Naturligviis  var  Kjærligheden  for  længe  siden 
bortdunstet,  men  da  Forfatteren  læste  Brevet,  kunde  han 
ikke  lade  være  med  at  tænke  paa  hine  Tider.  Pludselig 
tog  han  en  Pen  og  skrev  paa  Brevets  Bagside:  »Jeg 
vædder  med  Dem  om  en  Napoleonsd'or,  at  De  ikke  en- 
gang mere  husker,  til  hvem  De  har  skrevet  dette  Brev.« 
Han  lagde  Brevet  i  en  Konvolut  og  sendte  det  til  ved- 
kommende Skuespillerinde.  Fjorten  Dage  efter  mødte 
han  hende  paa  Boulevarden.  > Goddag,«  sagde  hun,  >det 
er  længe  siden,  at  jeg  har  seet  Dig.«  —  »Ganske  vist,« 
svarede  Forfatteren,  >men  det  er  dog  ikke  længe  siden, 
at  jeg  har  skrevet  Dig  til.«  —  »Du!*  udbrød  Skuespiller- 
inden forundret,  »jeg  har  ikke  modtaget  Brevet.«  — 
»Bravo,  Du  skylder  mig  altsaa  en  Napoleonsd'or.«  — 
?' Hvorledes!  Altsaa  det  var  Dig.  Du  kan  i  det  Mindste 
rose  Dig  af  at  have  spillet  mig  en  lystig  Streg.« 

!\Ian  faaer  et  ret  anskueligt  Billede  af  det  lystige 
Gammel-England  ved  i  »Times«  af  3die  Oktober  1767  at 
læse  Festprogrammet  for  Hertuginden  af  Wiirtembergs 
Fødselsdag.  Det  lyder:  »Alle  Personer  af  glad,  fordel- 
agtigt og  loyalt  Gemyt  indbydes  til,  hvis  Veiret  er  godt, 
om  Formiddagen  Kl.  10  i  Marke  Castle  ved  Dorchester 
at  deltage  i  en  Fest  i  Anledning  af  Hds.  kgl.  Høihed  Her- 
tuginden af  Wiirtembergs  Fødselsdag.  Der  vil  blive  spillet 
Kricket  om  en  Oxesteg.  En  Ost  vil  blive  trillet  ned  ad 
Høien;  den,  som  griber  Osten,  beholder  den  som  Seiers- 
priis.  Pony-Væddeløb  om  et  Sølvbæger.  Den,  som  grynter 
bedst,  faaer  et  Pund  Tobak.  Et  Fad  01  vil  blive  rullet 
ned  ad  Høien;  den,  som  fanger  det,  beholder  det  som 
Priis.  En  Mortensgaas  for  den  bedste  Dykker.  En  god 
Hat  for  Seierherren  i  Stokkekamp.  En  halv  Guinee  for 
Seierherren  i  et  Æselsvæddeløb.  En  Kalvekølle  og  en 
Gallon  Porter  for  Seierherren  i  et  Sækkevæddeløb  paa 
100  Alen.  Et  Sviin  til  Den,  som  kan  holde  det  fast  ved 
Halen.« 


Redakteur:    Kapitain  Michael  Gjørwp. 

Udgiver:   Th.  Sørensen  (Rudolf  Kleins  Efterfølger). 

La  Costa. 

Historisk  Novelle  af  Michael  Gjørup. 
Revideret  af  M.  Goldschmidt. 

[Sluttet ] 


»Bedrøvet!  Det  er  mig,  som  er  Skyld  deri. 
Det  er  mig,  som  bringer  Dig  til  at  glemme,  hvor 
megen  Grund  vi  have  til  at  være  glade!  Du 
har  frelst  et  Menneskeliv!« 

»Og  dog  er  jeg  bedrøvet.  Det  forekommer 
mig,  som  om  der  forestod  en  Ulykke.  Jeg  er 
saa  bange,  jeg  kan  ikke  gjøre  ved  det;  le  ikke 
over  min  Angst,  den  gaar  nok  over.« 

»Le,  naar  Du  lider!  Nei,  men  jeg  antager, 
at  det  er  det  lange,  mørke  Land,  der  synes  Dig 
at  true,  som  om  vi  havde  gjort  noget  Ondt;  men 
seer  Gud  mildt  ned  til  noget  Menneske,  der  hand- 
ler kjærUg,  saa  er  det  Dig,  Regine!  Vær  ikke 
bange!« 

Han  lagde  sin  høire  Arm  om  hende,  medens 
han  med  den  venstre  holdt  Roret  og  sagde: 

»Lad  mig  være  dit  Skjold  mod  Frygten.« 

Hun  taug;   men  han  mærkede,   at  hun  bæ- 
vede.     Perez  sad  i  Forstavnen  og  nynnede  paa' 
en  Romance  fra  sin  Hjemstavn,   umærkelig  gled 
Baaden  mod  Land,  en  enkelt  Gang  neiede  den, 
naar  den  traf  en  større  Bølge  paa  sin  Vei,  saa 

var  det  atter,  som  om  den  stod  stille  paa  de 
mørke  Bølger. 

Denne  Stilhed  forstyrredes  pludselig,  da  man 
var  kommen  Kysten  nær ;  man  hørte  flere  Stemmer 
raabe,  et  Skud  faldt,  og  en  Kugle  foer  hvislende 
henover  Bølgerne. 

»Man  anseer  os  for  Engelskmænd,«  sagde 
la  Costa,  »for  Guds  Skyld  Regine,  skjul  Dig  paa 
Bunden  af  Baaden :  jeg  skal  søge  at  hæve  Mis- 
forstaaelsen.« 

»Nei,  nei,  jeg  vil  dele  Faren  med  Dig,« 
sagde.  Regine  og  slog  sin  Arm  om  hans  Hals. 

Da  suste  endnu  en  Kugle,  Regine  gav  slip  og 
styrtede  ned  i  Baaden. 

»Min  Gud!  en  Kugle  har  truffet  hende,« 
stønnede  la  Costa;  »Regine,  min  Brud,  mit 
Eneste  paa  Jorden,  lever  Du?« 

»Ja,  ja,«  hviskede  Regine  næppe  hørhg. 

Medens  la  Costa  i  stum  Fortvivlelse  beskjæf- 
tigede  sig  med  Regine,  stødte  Baaden  til  Land, 
og  en  Militsunderofficer,  nogle  Soldater  og  Mikkel 
Skytte  viste  sig  strax  og  lagde  an  paa  Perez. 
Han  raabte  enkelte  danske  Ord  og  søgte  at 
gjøre  det  begribeligt,  at  det  var  Hr.  Grubbes 
Baad,  som  havde  gjort  en  Lysttur,  men  nu  sprang 
la  Costa  frem  og  raabte: 

»I  Ulyksalige  og  Fordømte!  Hvad  have  I 
gjort?     I  have  myrdet  en  uskyldig  Pige!« 

Alle  stode  maalløse,  indtil  Underofficeren  for- 

talte,  at  han  havde  afskudt  sit  Gevær  uden  at 
sigte,  blot  for  at  varsko  Baaden;  da  der  ikke 
var  fulgt  noget  Svar,  havde  Mikkel  Skytte  skudt. 
La  Costas  Øie  søgte  hurtig  efter  Skytten;  men 
han  var  forsvunden. 

Der  blev  nu  dannet  en  Baare  af  Seilene  og 
Aarerne,  og  paa  denne  bares  Regine  hjem.  La 
Costa  fulgte  efter  i  stum  Fortvivlelse.. 

IX. 

Kuglen  var  gaaet  igjennem  Skulderen  og 
Saaret  var  meget  farligt.  Dr.  Wendrick  rystede 
paa  Hovedet.  Jens  Grubbe  var  aldeles  utrøste- 
lig; han  gik  op  og  ned  ad  Gulvet  med  Hænderne 
paa  Ryggen  og  glemte  baade  at  spise  og  drikke. 
Jomfru  Rævsgaard  var  utrættelig  i  at  pleie  den 
Syge  og  tilkastede  la  Costa  fortørnede  Blikke, 
naar  han  viste  sig.  Selv  Tjenestefolkene  førte 
ingen  høirøstet  Tale.  Doktor  Wendrick  havde 
opslaaet  sin  Bopæl  paa  Gaarden  for  altid  at 
være  i  Nærheden.  Degnen  kom  hver  Dag  for 
at  høre,  om  den  unge  Jomfru  var  i  Bedring,  og 
hans  Kone  lavede  Barselmad  og  sendte  hende. 
La  Costa  —  et  Øiebhk  haabede  han,  et  andet 
gav  han  sig  hen  til  Fortvivlelse.  Han  havde 
Ingen,  han  kunde  tale  med,  han  havde  ikke  en- 
gang Ret  til  at  vise  sin  Sorg  og  Angst,  og  desto 
heftigere  overvældede  den  ham.    Han  bad,  maaske 

for  første  Gang  i  sit  Liv,  fuld  af  Sønderknuselse 
og  Inderlighed  til  sin  Skaber,  men  det  var  For- 
tvivlelsens Bønner,  det  var  ligefrem  for  at  af- 
skrække Himlen  for  at  gjøre  en  saa  stor  Ulykke 
at  tilintetgjøre  et  saadant  Liv  og  lade  ham  til- 
bage med  den  uendelige  Smerte  og  med  Naget 
og  Angren;  »thi  er  jeg  ikke  hendes  Morder?« 
sagde  han  gysende  og  nærved  at  blive  afsindig. 
Doktor  Wendrick  havde  forbudt  Alle  uden  Jom- 
fru Rævsgaard  Adgang  til  Regine.  Hver  Morgen 
mødte  derfor  la  Costa  strax  i  Dagligstuen  for 
at  spørge  til  hendes  Befindende ;  det  var  med 
tilbageholdt  Aandedræt,  at  han  lyttede  til  hvert 
Ord,  Jomfruen  sagde,  og  selv  det  ringeste  Haab 
om  Bedring  gjorde  ham  for  et  Øieblik  sjæleglad. 
Han  gjorde  sig  i  Løbet  af  Dagen  mange  Ærinder 
ind  til  Doktoren,  for  at  tale  med  ham  om  Syg- 
dommens Gang,  og  engang,  da  han  troede  sig 
ubemærket,  kiggede  han  som  et  Barn  ind  ad 
Nøglehullet  til  det  Kammer,  hvor  Regine  laa. 
Han  vilde  gjerne  have  hentet  spanske  Læger; 
men  paa  Gaarden  talte  man  om  de  fremmede 
Regimentschirurger  som  blotte  Feltskjærere  og 
Barberere. 

»De  deler  ogsaa  vor  Sorg,«  sagde  Jens 
Grubbe  en  Dag  til  la  Costa,  »ja,  Regine  er  en 
herlig  Pige;  Alle  gjør  af  hende.  Hvad  skal  der 
bhve  af  mig,  hvis  hun  gaaer  hen  og  døer!« 

»Hun  maa  leve!« 

»Doktor  Wendrick  giver  os  ikke  meget  Haab. 
Kuglen  har  han  faaet  ud,  men  han  er  bange 
for  at  der  er  Noget  beskadiget  indvendig.  Det 
er  et  Fruentimmer,  og  paa  hende  tager  Saar- 
feberen  værre  end  paa  os  Mandfolk.  Jomfru 
Rævsgaard  fortæller  mig,  at  hun  spørger  ofte  til 
Dem,  Hr,  Ritmester,  og  i  sine  Fantasier  raaber 
hun  bestandig  paa  Dem.« 

»Gud  bevare  hende  for  os!  —  Hr.  Grubbe, 
Ulykken  aabner  Hjerterne,  jeg  vil  skrifte  for 
Dem,  jeg  vil  tilstaae,  at  jeg  længe  har  elsket 
Deres  Datter,  og  at  hun  gjengjælder  min  Kjær- 
lighed.« 

»Ja,  Hr.  Ritmester,«  sagde  Grubbe,  »jeg 
veed  det.    Rare  det  nu  ikke  maa  være  for  silde!« 

»Nei,  lad  os  nu  haabe!  Saa  megen  Lykke 
vil  Vorherre  skaane!« 

Doktor  Wendrick  kom  ud  fra  den  Syges 
Kammer,  han  hilste  paa  Herrerne  og  sagde : 

»Jomfru  Regine  synes  at  længes  efter  at  se 
Dem,  Hr.  la  Costa;  jeg  vil  derfor  forsøge,  om 
det  ikke  kunde  virke  oplivende  paa  hende,  hvis 
De  aflagde  hende  et  kort  Besøg.« 

>Maa  jeg  det?«  spurgte  la  Costa  og  hans 
Øine  lyste  af  Glæde. 

»De  kan  gjerne  gaae  strax  derind,«  sagde 
Lægen. 

Med  Hovedet  paa  Puden  laa  Regine  der 
med  blege  Kinder.     Hendes  Øine  vare  lukkede, 

og  hun  lagde  ikke  Mærke  til,  at  la  Costa  med 
høitbankende  Hjærte  stod  ved  hendes  Seng. 
Endelig  hviskede  han: 

»Regine!« 

»La  Costa,«  svarede  hun  og  slog  Øinene 
op,  og  en  næsten  umærkelig  Rødme  farvede 
hendes  Kinder. 

»Elskede,  dyrebare  Pige,  hvorledes  har  Du 
det?« 

»O,  godt,  nu  jeg  seer  Dig.« 

»Hvor  Du  har  lidt,  og  hvor  Du  maa  lide 
for  min  Skyld!« 

»O,  nej,  Skylden  er  min  egen;  og  det  er 
maaske  en  Himlens  Straf,  fordi  jeg  hjalp  en  af 
mit  Fædrelands  Fjender;  men  hellere  modtage 
Straffen  her  end  hisset.  —  Hvor  Du  seer  be- 
drøvet ud,  la  Costa,  er  det  for  min  Skyld,  Du 
er  saa  bedrøvet?« 

»Ja,  Regine;  ak.  Alle  længes  efter  Dig,  Alle 
bede  til  Gud  om,   at  Du  snart  maa  blive  rask,« 

»Du  maa  ikke  være  bedrøvet  for  min  Skyld,« 
sagde  Regine,  »jeg  har  det  godt;  »jeg  ønsker 
kun,  at  Du  vil  besøge  mig  noget  oftere.« 

»Jeg  skal  komme  saa  ofte  Du  vil;  men  saa 
maa  Du  skynde  Dig  med  at  bHve  rask.« 

»Ak,  jeg  bliver  aldrig  mere  rask.  Lad  det 
ikke  bedrøve  Dig,  min  la  Costa;  vi  skulle  sees 
igjen.« 

»Tal  ikke  om  at  døe,  Regine!  For  Himlens 
Skyld,  nær  ikke  saadanne  Tanker!« 

»Fat  Dig,  min  Ven;  vi  maae  netop  tale  om 
Døden,  hvis  jeg  ikke  skal  gaa  bort  uden  Afsked. 
O,  jeg  forlader  Dig  kun  nødig,  min  la  Costa; 
men  Gud  vil  det,  og  Skilsmissen  vil  kun  blive 
kort;  hvad  er  selv  den  længste  Levetid  mod 
Evigheden!« 

La  Costa  kastede  sig  ned  for  hendes  Seng 
og  trykkede  hendes  Haand  til  sine  Læber. 

»Men  er  der  da  ingen  Læge  i  den  hele 
Verden  ...  er  der  ingen  Læge,  som  kan  kurere 
Dig?  Kuglen  har  dog  ikke  truffet  Hjertet,  det 
er  otte  Dage  siden,  at  Ulykken  skete,  og  endnu 
lever  Du!  Jeg  har  seet  Skudsaar  bhve  lægte, 
som  man  troede  absolut  maatte  være  dødeUge ; 
jeg  har  seet  en  Kugle  gaae  igjennem  en  Mand, 
og  han  lever  dog  endnu!  Doktor  Wendrick  har 
aldrig  været  i  Felten;  om  han  bliver  vred  eller 
ei,  det  faaer  ikke  at  hjælpe!  Jeg  rider  strax 
til  Randers  for  at  hente  vor  Regimentschirurg, 
og  kan  han  ikke  hjælpe,  saa  iler  jeg  til  Aarhus, 
der  ligger  Regimentet  el  Rey.  Farvel,  min 
Elskede,  Du  skal  ikke  døe!« 

Da  la  Costa  kom  ud  fra  Regina,  fortalte 
han  Doktor  Wendrick  sin  Hensigt,  at  ville  hente 
en  spansk  Chirurg.  Dette  modsatte  Doktoren 
sig  ikke  og  i  Carriere  fløi  la  Costa  til  Randers. 
Uden  nogen  stor  Uleilighed  fik  han  den  spanske 

Læge  med  sig  og  førte  ham  ind  til  Regine.  I 
aandeløs  Spænding  ventede  la  Costa  i  Værelset 
ved  Siden  af,  medens  han  undersøgte  Saaret. 
Da  han  kom  ud,  greb  la  Costa  ham  med  Heftig- 
hed i  Armen  og  raabte: 

>Ikke  sandt,  hun  skal  ikke  døe!« 

»Hun  kan  ikke  frelses,«  var  Lægens  korte 
Svar. 

Da  Doktor  Wendrick  henad  Aften  traadte 
ind  til  la  Costa  og  med  faa  Ord  fortalte,  at 
Regine  var  død,  saae  han  op  med  et  stivt  Blik 
og  lagde  derpaa  Hovedet  i  sine  Arme  og  græd. 
Ingen  forstyrrede  ham  i  hans  Sorg;  thi  Enhver 
paa  Gaarden  havde  nok  at  gjøre  med  sin  egen. 

I  den  store,  gamle  Riddersal  blev  Regine 
lagt  Lig.  Lange,  hvide  Gardiner  hang  for  Vin- 
duerne og  mildnede  Dagslyset.  Hun  var  endnu 
deihg  i  Døden,  og  der  hvilede  noget  Forklaret 
over  hendes  Aasyn. 

Et  Par  Dage,  før  hun  skulde  begraves,  stod 
la  Costa  foran  den  aabne  Kiste.  Han  greb 
hendes  iskolde  Haand  og  sagde: 

»Regine,  Du  læste  engang  en  gammel  dansk 
Vise  for  mig  om  KjæTlighed  og  Død.  Ridderen 
steg  op  af  Graven  og  besøgte  sin  Brud,  og  saa 
døde  ogsaa  hun.  Eller  der  var  en  anden;  Rid- 
deren saae  først  sin  Elskede  døe,  før  de  hængte 
ham  selv  i  en  Galge.  Mørke  og  store  Aander 
omsvæve  mig  i  dette  Land,  og  jeg  længes  efter 

dem,  blot  fordi  Du  har  talt  om  dem,  de  ere  jo 
ogsaa  din  Slægt.  Hvor  Du  nu  er,  bed  en  Bøn 
for  mig,  at  jeg  snart  maa  komme  til  Dig.  Lad 
der  blive  sendt  mig  en  Kugle  i  aaben  Mark,  men 
ret  snart;  thi  jeg  er  træt.  Jeg  har  ingen  anden 
Bøn;  jeg  er  saa  træt  og  længes  kun  efter  at 
blive  lagt  ned  hos  Dig.« 

X. 

Det  var  ikke  alene  paa  Jyllands  Kyster,  at 
Engelskmændene  havde  sat  sig  i  Forbindelse 
med  Spanierne;  baade  paa  Sjælland  og  Fyen 
havde  de  vidst  at  udbrede  Efterretninger  om 
Tilstanden  i  Spanien.  En  Mængde  Rygter  cirku- 
lerede derfor  blandt  de  spanske  Regimenter; 
dog  vidste  Ingen  Noget  ret  paalideligt.  Der  var 
megen  Misfornøielse  tilstede,  men  denne  blev 
først  til  Ord  og  Gjerning,  dengang  Marechallen 
af  Pontecorvo  befalede  samtlige  spanske  Afde- 
linger inden  Slutningen  af  Juli  eller  Begyndelsen 
af  August  at  aflægge  Troskabseden  til  Spaniens 
nye  Konge,  Joseph  Napoleon. 

Oprøret  brød  ud  paa  Sjælland,  hvor  Regi- 
menterne Asturien  og  Guadalaxara  nægtede  at 
aflægge  Eden,  og  her  flød  det  første  Blod,  idet 
Oprørerne  i  Roeskilde  Slotsgaard  myrdede  den 
unge  franske  Lieutenant  Marabail  og  saarede 
hans  Kammerat,  Lieutenant  Lalav. 

Ved  Hjælp  af  danske  Tropper  bleve  dog 
Spanierne  afvæbnede  og  sendte  til  Kjøbenhavn; 
men  saa  heldig  var  man  ikke  med  de  fyenske 
Garnisoner. 

Paa  Posthuset  i  Nyborg  underrettede  Mr. 
Robertson  General  Romana  om  Forholdene  i 
Spanien  og  bevægede  Generalen  til  at  gaae  ind 
paa  de  engelske  Planer  til  Spaniens  Frelse  fra 
Franskmændenes  Aag.  Der  blev  udsendt  Offi- 
cerer til  alle  de  spanske  Regimenter  paa  Fyen 
og  i  Jylland  for  at  underrette  dem  om,  at  de 
snarest  mulig  skulde  støde  til  Hovedkorpset  i 
Nyborg.  Admiral  Keats  laa  med  en  engelsk 
B]scadre  i  Storebelt  og  ventede  blot  paa  en  gun- 
stig Leilighed  til  at  tage  Spanierne  ombord. 

General  Kindelan  var  sine  Landsmænds  An- 
giver; men  Bernadotte  kom  alligevel  for  sildig 
til  at  forhindre  Flertallet  af  Spanierne  fra  at 
indskibe  sig. 

Vi  have  troet  at  maatte  forudskikke  denne 
lille  historiske  Bemærkning  for  bedre  at  kunne 
sætte  Læseren  ind  i  de  efterfølgende  Situationer. 

La  Costa  havde  tabt  al  sin  Aands  Livlighed. 
Hans  eneste  Beskjæftigelse  var  at  tænke  paa, 
hvad  han  havde  mistet  og  besøge  Regines  Grav. 
Man  respekterede  hans  Sorg,  og  Grubbe  indbød 
ham  ikke  mere  til  at  drikke  med  sig. 

Den  gamle  Herremand  var  meget  nedbøiet; 

men  efterhaanden  fik  han  dog  Interesse  for  sin 
vante  Beskjæftigelse. 

Jomfru  Rævsgaard  var  af  den  Slags  Fruen- 
timmer, hvis  øieblikkelige  Sorg  vel  er  stor,  men 
snart  gaar  over,  idet  den  taber  sig  i  en  stadig 
Beklagelse  over  den  Afdødes  tidUge  Bortgang  og 
Opramsen  af  hendes  udmærkede  Egenskaber. 

Don  Joaquin  kom  kun  paa  Gaarden  i  Tje- 
nesteanliggender ;  hans  Ritmesters  ulykkelige 
Kjærlighed  intereserede  ham  ikke  synderlig,  han 
levede  kun  i  Tanken  om  sit  kjære,  men  saa 
ulykkelige  Fædreland. 

Det  var  en  smuk  Morgen  i  de  første  Dage 
af  August.  La  Costa  sad  nede  i  Haven  paa  den 
Bænk,  hvor  han  saa  tidt  havde  siddet  ved  Re- 
gines Side.  Han  var  meget  bleg,  og  hans  Paa- 
klædning  skjødesløs.  Hans  sørgmodige  Tanker 
forhindrede  ham  i  at  høre  Sporeklirren  i  Gangen, 
og  Don  Joaquin  stod  derfor  ved  hans  Side,  før 
han  vidste  deraf.  Spanierens  Øine  lynede  af 
Glæde,  og  han  raabte  begeistret  til  sin  Rit- 
mester : 

»Hr.  Ritmester,  glem  Deres  Sorg;  nu  er 
det  Tid  til  at  handle.« 

»Don  Joaquin!«  sagde  la  Costa  og  foer 
sammen. 

»Har  De  talt  med  de  Officerer,  som  Ro- 
manaThar  sendt  herop?« 

>Nei!« 

»Saa  veed  De  endnu  ikke,  at  der  er  blevet 
befalet,  at  vi  skulle  støde  til  Generalen  i  Ny- 
borg, for  derefter  at  indskibes  paa  den  engelske 
Flaade,  der  ligger  i  Storebeit?« 

»Befaling  fra  vor  Chef!«  udbrød  la  Costa 
og  reiste  sig. 

»Hele  Spanien  har  nu  reist  sig  mod  Joseph 
Bonaparte.  I  Sevilla  har  en  af  mine  Venner, 
Don  Francisco  Castanos,  stillet  sig  i  Spidsen  for 
9000  Mand  og  sat  sig  i  Forbindelse  med  Lord 
Dalrymple;  en  fransk  Eskadre  paa  5  Linieskibe 
og  1  Fregat  under  Admiral  Rosily  har  maattet 
overgive  sig  til  os  i  Cadiz,  General  Dupont  kan 
ikke  holde  sig  i  Andalusien,  kort  sagt,  den 
spanske  Nation  har  reist  sig,  vi  maae  tilhjælp, 
om  vi  saa  skal  hugge  os  igjennem  Franskmæn- 
dene ned  til  Vandet.« 

»Naar  Chefen  befaler  det,  hugge  vi  os 
igjennem,«  sagde  la  Costa,  og  han  tilføiede  ved 
sig  selv:  »Ikke  sandt.  Regine?« 

Perez  traadte  nu  til  og  overleverede  sin 
Herre  et  Brev.  Det  var  fra  Regimentskomman- 
deuren.  Det  omhandlede  samme  Thema  som 
Don  Joaquin ;  men  det  fraraadede  at  drage  bort, 
da  det  vilde  være  umuligt  at  komme  Fransk- 
mændene i  Forkjøbet  ved  Lillebelts  Færgesteder. 

Endvidere  meldtes,  at  de  andre  fire  Eska- 
dronskommandeurer  havde  besluttet  at  blive,  og 
at  man  ventede  det  Samme  af  la  Costa. 

Denne  viste  Brevet  til  Don  Joaquin,  som 
stampede  i  Jorden  og  sagde: 

»Det  er  Kujoner,  Alle  tilhobe.  Hr.  la  Costa, 
ville  de  fire  Eskadroner  af  Regimentet  Algarve 
svigte  Gammei-Spanien ,  saa  lad  Efterverdenen 
dog  sige,  at  den  femte  blev  sit  Fædreland  tro. 
Ikke  sandt,  vi  drage  bort?« 

»Saasnarf  jeg  seer  Marquis  de  la  Romanas 
Ordre,  drage  vi  bort.  Don  Joaquin,  vil  De  be- 
hage at  give  Eskadronen  Ordre  til  at  holde  sig 
marschfærdig;  men  De  maa  forinden  sige  Fol- 
kene, hvad  det  gjælder  om.« 

»Folkenes  Samtykke  kunne  vi  være  visse 
paa!  Tak,  Hr.  Ritmester,  skjøndt  De  ikke  er 
en  født  Spanier,  handler  De  dog  mere  patriotisk 
end  nogen  Anden  i  hele  Regimentet,« 

»Min  Handlemaade  fortjener  ingen  Roes,« 
svarede  la  Costa,  »jeg  gjør  kun  min  Pligt.« 

Don  Joaquin  ilede  bort  med  glade  Miner, 
og  la  Costa  gik  tankefuld  op  til  Gaarden. 

Hr.  Grubbe  blev  næsten  forfærdet,  da  han 
hørte,  at  hans  kjære  Gjæst  vilde  forlade  ham, 
og  Jomfru  Rævsgaard  fik  travlt  med  at  pakke 
Proviant  ind,  som  Ritmesteren  skulde  have  med 
til  sin  Reise. 

Vi  ville  ikke  dvæle  ved  Herremandens  sidste 
Samtale  med  la  Costa;  den  rørte  dem  Begge 
dybt  og  dreiede  sig  om  hende,  der  nu  for  evig 
havde  sagt   denne  Verden  Farvel.     At   besøge 

hendes  Grav  stod  endnu  tilbage  at  gjøre  for  la 
Costa;  han  afbrød  et  grønt  Blad  og  gjemte  det 
paa  sit  Bryst.     Han  sagde: 

»Saadan  er  mit  Haab,  det  grønnes  kun  i 
Jorden  og  visner  paa  mig.     Farvel  Begine!« 

I  det  Samme  begyndte  Aftenklokken  at 
ringe,  dens  klare  Toner  hævede  et  Øieblik  hans 
Sind  fra  Jorden  opad;  men  denne  Stemning 
varede  kun  kort ;  thi  ikke  langt  fra  Kirken  holdt 
hans  Eskadron 

La  Costa  steg  tilhest  og  red  frem  foran 
Eskadronen,  som  allerede  var  bleven  bearbeidet 
af  Don  Joaquin.  Han  holdt  en  rolig,  lidenskabs- 
fri  Tale,  hvori  han  skildrede  Forholdene  og 
spurgte  dernæst  sine  Folk,  om  de  vilde  blive 
ved  deres  Begiment  eller  forsøge  paa  at  vende 
tilbage  til  Spanien. 

»Til  Spanien,  til  Spanien!«  lød  det  enstem- 
mige og  begeistrede  Svar. 

La  Costa  lod  da  Eskadronen  svinge  ud  og 
red  langsomt  bort  fra  den  Egn,  hvor  han  havde 
oplevet  og  lidt  saameget.  Langs  Veien  stode 
deres  Værter  for  at  sige  de  fremmede  Krigsfolk 
et  sidste  hjerteligt  Farvel.  Danmark  har  mange 
deilige  Egne,  men  faa  ere  dog  smukkere  end 
Fyens  og  Jyllands  Kyster  ved  Lillebelt.  Ikke 
bredere  end  en  Flod  ruller  Beltet  sine  Bølger 
mellem  Landene,  hvis  Bredder  og*Skove|speile 
sig  i  Vandet.      Især  danner  Byen  Middelfart  og 

den  ligeoverfor  liggende  Lyngsodde  et  af  de 
smukkeste  Beltpartier,  og  her  var  det,  at  en  af 
de  mest  romantiske  Scener  fra  Spaniernes  Op- 
hold her  i  Landet  foregik.  Det  var  Morgenen 
den  10de  August  I8n8. 

Solen  var  endnu  ikke  staaet  op,  men  det 
dagedes  stærkt.  Nattergalen  slog  sin  sidste 
Trille  i  de  smaa  Skovpartier,  der  smykke  Lyngs- 
odde;  Middelfarts  Kirketaarn  speilede  sig  tyde- 
Hgt  i  det  stille  Vand;  et  enkelt  Faar  brægede 
paa  Marken. 

Pludselig  afbrødes  Morgendæmringens  Stil- 
hed af  Hestetrampen,  og  den  opgaaende  Sols 
Straaler  skinnede  paa  en  Eskadron  af  Regimentet 
Algarve.  Den  gjorde  Holdt  ved  Snoghøi.  En- 
kelte Ryttere  afsendtes  for  at  søge  efter  Baade, 
og  man  truede  med  at  afbrænde  Snoghøi  Færge- 
gaard,  hvis  der  ikke  skaffedes  Fartøier  tilveie; 
man  fik  det  Svar,v  at  alle  Baade  vare  henlagte 
under  Vøgemose-Batteriets  Kanoner.  EndeHg 
fandt  man  to  smaa  Joller,  og  la  Costa  gav  strax 
otte  Mand  Befaling  til  at  kaste  sig  i  dem  og  roe 
over  til  Fyen  og  hente  Baade;  men  neppe  vare 
de  der  traadte  i  Land,  før  de  afvæbnedes  af 
Kystmilitsen.  La  Costa  bemærkede  udenfor 
Lyngsodde  Masterne  af  tre  Skibe.  Han  ilede 
derhen  med  sin  Eskadron.  Atter  en  Skuffelse. 
Skibene  vare  sænkede,  og  kun  Masterne  ragede 
op  over  Vandet.      Fortvivlet  vil  han  vende  om. 

men  opdager  i  det  Samme,  at  Retraiten  er  ham 
afskaaren  af  danske  Dragoner  og  franske  Jægere. 

»Vi  maae  overgive  os!«  raabte  Don  Joaquin 
fortvivlet. 

»Ja,  vi  maae  overgive  os!«  svarede  la  Costa 
rolig.  Stolt  og  uforsagt  sporede  han  sin  Hest  og 
red  frem  til  den  franske  General  Ameil.  Han 
hilste  med  Sablen  og  sagde: 

»Jeg  er  den  eneste  Skyldige;  mine  Soldater 
have  kun  adlydt  mig;  jeg  har  forledet  dem,  og 
jeg  kan,  jeg  vil  ikke  opleve  at  see  dem  straffede.« 

Dernæst  vendte  han  sig  mod  Eskadronen  og 
raabte : 

»Sablen  ind!  —  Farvel  Folk!  Gid  I  engang 
maae  gjensee  Eders  Fædreland.« 

Hurtig  som  Lynet  kastede  han  atter  sin  Hest 
frem,  greb  en  Pistol  fra  Saddelhylsteret  og  skjød 
sig  en  Kugle  gjennem  Hovedet. 

Saaledes  endte  la  Costa.  Paa  den  katholske 
Kirkegaard  i  Fredericia  fmdes  hans  Grav;  men 
Ingen  besøger  den ;  danske  Heltegrave  ere  rejste 
i  Nærheden  af  hans,  de  have  en  ganske  anden, 
en  stolt  national  Interesse.  Og  dog  fortjener 
vist  den  Fremmede  en  Krands  for  sin  Kjærlig- 
hed og  sin  Ulykke. 

-^å4     ENDK.      4^K^ 

Hansen. 

Original  Novelle. 

(Sluttet.) 


Neustadt  var  kommen  i  Tanker  om,  at  han 
maaske  kunde  faae  Penge  at  laane  hos  Klein- 
mann  til  at  betale  Leie  for  Meublerne  med  og 
saa  igjen  faae  dem  baaret  op  i  Leiligheden. 
Han  mente  derfor  at  burde  støtte  Kleinmann  og 
sagde : 

»Hr.  Søberg,  jeg  forsikkrer  Dem,  at  Klein- 
mann burde  være  Inspekteur  for  Opdagelsespoli- 
tiet.  Han  er  i  den  Retning  et  Geni.  Det  er 
Opdagelsesbetjenten  og  ikke  Kleinmann,  der  har 
savnet  Omløb,  det  skal  vise  sig,  at  han  ikke  har 
taget  Feil  af  Hansen.« 

»Det  skal  vise  sig,«  sagde  Kleinmann  med 
Selvfølelse. 

»Ja,  det  skal  vise  sig,«  sagde  i  det  samme 
en  Stemme. 

»Hansen!«  raabte  Kleinmann. 

»Hansen!«  raabte  de  øvrige  Pensionairer. 

Johanne  skælvede  at  Forventning,  hun  anede, 
at  nu  vilde  der  komme  Lys  over  det,  der  hidtil 
havde  ligget  i  Mørke, 

»Mine  Damer  og  Herrer,«  sagde  Hansen 
smilende,  »jeg  maa  gjøre  Dem  en  Undskyld- 
ning, fordi  jeg  er  kommen  noget  senere  end  jeg 
havde  ønsket.  Forretninger  have  opholdt  mig. 
Det  gjør  mig  ondt,  at  De  ere  blevne  forstyrrede 
i  Deres  Middagsmaaltid.  Endnu  en  Undskyldning 
maa  jeg  gjøre  Dem,  jeg  har  boet  her  under 
Navnet  Hansen,  det  er  ikke  mit  rigtige  Navn. 
Jeg  hedder  Klingenberg  og  er  Overretssagfører.« 

»Har  jeg  ikke  en  fin  Næse?«  spurgte  Klein- 
mann  og  saae  sig  om  i  Kredsen. 

»Hvorfor  jeg  boede  her  under  dette  Navn, 
vedkommer  kun  En  af  de  Tilstedeværende,  og 
hun  skal  faae  fyld estgj ørende  Forklaring.  Jeg, 
Meubelhandler  Fogmanns  juridiske  Konsulent, 
han  skal  bevidne,  at  jeg  altid  har  bedt  ham  op- 
træde skaansomt  overfor  Hr.  Neustadt.  Men  da 
denne  Herre  idag  i  sit  Pensionat  har  udspredt 
Rygter  om,  at  jeg  var  en  Forbryder,  en  Spare- 
kassedirekteur,  der  var  løben  bort  med  adskiUige 
Tusinder,  har  jeg  ikke  mere  havt  nogen  Grund 
til  at  skaane  ham.« 

»Sikken  Mand  jeg  har!«  udbrød  Fru  Neu- 
stadt halvt  grædende.  »Kjæreste,  bedste  Hr. 
Overretssagfører,  vil  De  ødelægge  os?« 

»Jeg  kunde  have  Lyst  til  at  ødelægge  Deres 
Mand,  han  fortjener  ikke  bedre,«  sagde  Klingen- 
berg, »men  De  er  en  brav  Kone,    og  for   Deres 

og  Deres  Børns  Skyld  skal    han    blive    skaanet. 
Men  hav  ham  herefter  under  god  Opsigt.« 

Klingenberg  henvendte  sig  nu  tilKleinmann 
og  sagde: 

»De  er  maaske  ikke  fremmed  for  den  hele 
Historie?  Hvis  jeg  anlagde  Sag  imod  Dem, 
kunde  det  bhve  Dem  en  dyr  Spas.« 

Kleinmann  begyndte  at  ryste,  da  han  hørte 
om  Sagsanlæggelse. 

»Jeg  foreslaaer  Dem,  at  vi  afgjøre  Sagen  i 
Mindelighed,  saaledes  at  De  laaner  Neustadt 
Penge  til  at  betale  Leien  for  Meublerne  med.« 

»Naar  jeg  blot  faaer  dem  igjen,«  sagde 
Hørkræmmeren. 

»Det  gjør  De  nok;  thi  nu  er  Fru  Neustadt 
kommen  hjem.« 

Da  Kleinmann  lovede  at  laane  Neustadt 
Pengene,  gav  Klingenberg  sin  Fuldmægtig  Ordre 
til  igjen  at  lade  Meublerne  bære  op  i  Pen- 
sionatet. 

»Og  nu,  mine  Damer  og  Herrer,«  endte 
Klingenberg,  »vil  jeg  bede  Dem  om  iaften  at 
gaae  med  mig  ud  i  Kasino,  det  er  ikke  paa 
Fribilletter;  Stykket  hedder  »En  Fribillet«,  hvori 
der  efter  Sigende  skal  blive  satiriseret  over  det 
Taabelige  i,  at  Theaterdirekteurer  give  Fribilletter 
til  ubetydelige  Smaablade,  hvis  Dom  ikke  have 
noget  Værd  for  nogensomhelst  Skueplads,  der 
gjør  Krav    paa  Publikums  Agtelse.      Og    endnu 

Eet,  da  jeg  paa  en  Maade  er  Skyld  i,  at  De  ere 
gaaede  Glip  af  Deres  Middagsmad,  inviterer  jeg 
Dem  Alle  til  efter  endt  Forestilling  at  spise  med 
mig  hos  Nimb.« 

Der  blev  almindelig  Glæde  mellem  Pensio- 
nairerne.  Klingenberg  trak  sig  nu  med  Søberg 
tilbage  til  Johannes  Værelse.  Han  hviskede 
til  hende: 

»Maa  jeg  fortælle  Deres  Fader,  at  vi  ere 
forlovede?« 

Hun  rødmede  og  nikkede. 

Kjøbmand  Søberg  gav  med  Glæde  sit  Sam- 
tykke til  Johannes  Forlovelse  med  Klingenberg, 
og  de  begave  sig  alle  Tre  til  Etatsraadinde 
Klingenberg,  Overretssagførerens  Moder.  Under- 
veis  sagde  Klingenberg  til  Johanne: 

»Jeg  fortalte  min  Moder,  at  jeg  agtede  at 
frie  til  Dig.  Hun  tog  det  Løfte  af  mig,  at  jeg 
ikke  gjorde  det,  før  hun  havde  seet  og  talt  med 
Dig.  Det  var  ikke  helt  let  for  mig  at  fmde  en 
Maade,  hvorpaa  det  kunde  ske;  endelig  tilbød 
idag  en  Leihghed  sig ;  hun  har  sagt  mig,  at  hun 
synes  rigtig  godt  om  sin  tilkommende  Sviger- 
datter, der  jo  nu  skal  boe  i  hendes  Hus.  Jeg 
flyttede  ind  i  Pensionatet,  for  at  gjøre  Dit  nær- 
mere Bekjendtskab ,  det  kunde  ikke  godt  ske 
paa  en  bedre  Maade,  men  jeg  maatte  antage  et 
andet  Navn;  thi  det  vilde  jo  have  været  paa- 
faldende,  om  jeg,  der  boer  et  andet  Sted  i  Byen 

og  der  har  Kontor,   ogsaa  leiede  mig  ind  i   et 
Pensionat.« 

Dette  maatte  Johanne  indrømme. 

»Da  jeg  i  et  ForretningsanUggende  kom  her 
til  Byen«,  sagde  Kjøbmand  Søberg,  »anede  jeg 
ikke,  at  jeg  skulde  blive  anholdt  som  mistænkt 
for  Kassesvig.  Jeg  har  ærgret  mig  svært  her- 
over, men  nu  vil  jeg  glemme  min  Ærgrelse  og 
og  glæde  mig  over  min  Datters  Lykke.« 

Pensionairerne  fra  Neustadts  Pensionat  mo- 
rede sig  om  Aftenen  fortrinlig  i  Kasino,  og  bag- 
efter under  Maaltidet  hos  Nimb  blev  de  Forlo- 
vedes Skaal  drukket  flere  Gange.  Kjøbmand 
Søberg  gav  Champagne.  Neustadt  og  Kone  vare 
ikke  med,  den  Sidste  har  nu  fuldstændigt  over- 
taget Kommandoen,  hendes  Mand  har  ikke  Noget 
at  skulle  have  sagt.  Gjør  han  Mine  til  at  ville 
opponere,  bringer  hun  ham  til  Taushed  ved  at 
minde  ham  om 

Hansen. 


^m^ 

Smaatteri. 


I  Bretagne  er  det  Skik,  at  de  unge  Piger  paa  visse 
Festdage  møde  til  Dands  i  røde,  korte  Kjoler,  besatte 
med  hvide  eller  gule  Fryndser,  som  angive  Vedkommendes 
Udstyr.  Enhver  hvid  Stribe  repræsenterer  Sølv  og  100 
Franks  i  aarlig  Rente,  enhver  gul  Stribe  Guld  og  1000 
Franks  i  aarlig  Rente.  Naar  en  ung  Mand  ønsker  at  gifte 
sig,  veed  han  saaledes  strax,  hvor  stor  Medgiften  vil 
blive.  En  Kapitain  i  Brest  har  stillet  det  Forslag,  at  de 
unge  Damer  af  de  dannede  Klasser  ogsaa  bære  Tresser. 


Luilys  sidste  Opera.  Den  franske  Operakomponist 
LuUy  (født  1683,  død  1687)  lod,  da  han  følte  sig  Døden 
nær,  en  Præst  kalde.  Pateren  begyndte  med  at  sige: 
»Uden  alvorlig  Anger  ingen  Absolution,  uden  Offer  ingen 
ærlig  Anger.«  —  *Jeg  angrer  jo,«  sagde  Komponisten, 
»hvad  skal  jeg  offre?«  —  »De  har  syndet,«  sagde  Pate- 
ren, »ved  at  skrive  Operaer.  Brænd  for  mine  Øine  Deres 
sidste  Opera.«  LuUy  saae  fortvivlet  paa  Pateren,  men 
denne  vilde  ikke  forbarme  sig.  Da  pegede  Lully  paa 
sit  Skrivebord,  og  man  fandt  i  dette  hans  sidste  Opera 
»Achilles   og  Polixene«.      Operaen  blev  brændt,   og  den 

Geistlige  gav  den  Dømte  Absolution.  Kort  derefter  fik 
LuUy  Besøg  af  en  Prinds  af  Kongehuset.  Da  Prindsen 
hørte,  hvad  der  var  skeet,  udbrød  han:  »Hvad,  har  De 
brændt  Deres  nye  Opera?  Det  havde  jeg  ikke  troet 
Dem  istand  til.«  —  »Nei,«  sagde  Lully,  »det  var  blot 
Stemmerne,  derhenne  ligger  Partituret.« 


JiJn  moderne  Digter.  Digteren  skal  være  Linguist, 
Naturforsker  og  have  reist  Jorden  rundt.  Skarp  Forstand 
skal  være  forbunden  med  et  barnligt  Gemyt,  en  kraftig 
Fantasi  med  udviklet  Kunstsands.  Han  skal  være  fuldt 
fortrolig  med  de  af  ham  skildrede  Livsforhold  og  Personer, 
de  Sidste  skal  han  have  seet  ved  deres  Arbeide,  og  naar 
de  hvile,  hvad  enten  de  høre  til  de  hølere  eller  de  lavere 
Stænder,  hvad  enten  de  ere  hans  Landsmænd  eller  ikke. 
■Det  kan  han  kun  gjøre,  naar  han  færdes  mellem  dem 
som  en  af  deres  Egne  og  ikke  som  en  Fremmed.  Derfor 
skal  Digteren  efterhaanden  lægge  sig  efter  forskjellige 
Bestillinger,  være  Kellner  paa  en  Pariser  Restaurant, 
Fyrbøder  eller  Matros  paa  et  Udvandrerskib,  Vinreisende, 
Theaterregisseur  o.  s.  v.  Han  skal  paa  Jernbane  gjennem- 
fare  Jorden  og  tilfods  opsøge  de  ensommeDale,  han  skal 
have  været  i  Krig  og  deltaget  i  en  Hvalfiskeexpedition, 
og  han  skal  hos  alle  Jordens  Folkeslag  have  opdaget 
det  sande  Menneskelige.  Har  han  gjort  dette  og 
Mere  til,  er  han  en  moderne  Digter  —  hvis  Forsynet  har 
bestemt  ham  til  at  blive  det. 

For  at  rense  Luften  i  Værelserne  benytter  man  ofte 
Extrakt  af  Fyrretræets  Naale.  Man  kan  paa  en  billigere 
Maade  fremkalde  samme  Virkning  ved  Terpentinolie.  Man 
stænker  Olien  omkring  i  Værelset,  og  dens  behagelige 
Duft  vil  hurtig  overraske  os.  Ved  Terpentinolie  ville  en 
Del  af  de  i  Luften  værende  skadelige  Organismer  blive 
tilintetgjorte. 

* 

Den  gyldne  Søndag  kaldes  i  Thiiringen  Trinitatis 
Søndag.  Der  gaaer  et  gammelt  Sagn  om,  at  paa  den 
Dag  alle  Urter  og  Rødder  skulle  besidde  mirakuløse  læ- 
gende Egenskaber.  Derfor  gaae  Thiiringerne  paa  nævnte 
Dag  ud  i  Mark  og  Skov  og  indsamle  Urter  og  Røddei-, 
som  de  tørre  og  benytte  som  Medicin  efter  hemmelige 
Recepter,  der  opbevares  i  Familierne. 

*  * 

Niels  Ebbesøns  Familieforhold  synes  nu  endelig  at 
være  blevne  opklarede ;  han  har  hørt  til  Familien  Strange- 
søn (eller  Bild).  Han  var  en  Adelsmand  i  Vendsyssel 
med  Gods  i  Horns,  Børglum  og  Vennebjerg  Herreder. 
Derimod  har  han  ikke  besiddet  Nørreris  i  Sabro  Herred 
ved  Aarhus,  det  eiedes  senere  af  en  anden  Niels  Ebbesøn, 
heraf  Feiltagelsen. 

